
EL PANORAMA REPUBLICÀ TARRAGONÍ 


La documentació que he fet servir en aquest article són els llibres d'actes de la Joventut Fe- 
deral de Tarragona, uns documents que foren robats per les tropes feixistes el 15 de gener de 
1939, de la seu social d'aquesta entitat, situada a la Rambla 14 d'abril. Els soldats van enviar 
tota la documentació requisada a Salamanca, on van passar a formar part del polèmic arxiu 
del que el franquisme es va servir per represaliar i incriminar els que havien defensat el règim 
republicà. 

Tot i disposar dels llibres d'actes hem de deixar clar que aquestes actes són molt 
esquemàtiques i poc aclaridores. Sovint recullen que tal persona protesta i l'altra re- 
plica, però sense especificar el motiu del desacord. Poques vegades s'assenyala el nom- 
bre d'assistents a les assemblees i a les votacions. Amb tot, crec que la reproducció 
dels resums de les diverses reunions tenen el valor de donar a conèixer la vida interna 
d'ERC, que no es podria albirar d'una altra manera. 

De totes formes hem d'assenyalar que Esquerra Republicana de Catalunya era la 
força més nombrosa en el panorama polític tarragoní. Toti això el republicanisme a la 
ciutat estava força fragmentat. Els principals centres republicans abans de la Segona 
República eren el Nacionalista i el Federal. El Centre de la Unió Nacionalista fou 
fundat el 28 d'octubre de 1917 i s'integrà a Acció Catalana el 1922. Aquesta for- 
mació, el gener de 1930, tingué una escissió, quan els sectors més esquerranosos del 
partit constituiren Acció Catalana Republicana. A la nostra ciutat ACR, tingué com 
a cap a Pere Lloret, el qual acabà sent alcalde de la ciutat el 1931 i el 1934. Finalment 
ACR i AC es fusionaren el 22 de març de 1931 per fundar el Partit Catalanista Re- 
publicà, del qual Rovira i Virgili acabà marxant a finals de 1932, per afiliar-se a ERC, 
partit que l'escollí diputat per Tarragona al Parlament de Catalunya, el novembre 
d'aquell any. 

D'una notable importància fou el Centre Republicà Democràtic Federal (CRDF) 
creat l'1 març de 1888. Aquesta formació procedia de les restes del Partit Federal fun- 
dat per Pi i Margall. El CRDF havia estat el nucli dur del republicanisme tarragoní 
durant la Restauració, amb una activa presència al consistori, a les institucions pro- 
vincials i al Parlament de l'Estat des de 1903. Els principals dirigents del CRDF eren 
Marcel'lí Domingo i Ramon Nogués i Biset. 

El primer havia estat designat ministre d'Instrucció Pública del govern provi- 
sional de la República el 15 d'abril de 1931. I Nogués es feu càrrec de la Diputació. 

En aquesta conjuntura, i a causa de l'Estatut, es dividiren els partits més signifi- 
catius i s'enfrontaren Macià i Domingo. Macià lliurà el text referendat a Catalunya 
al Parlament de l'Estat abans que aquest Parlament s'hagués constituit formalment. 

Domingo ho considerà un error, ja que pensava que el rellotge polític no l'havia de 
marcar Catalunya, sinó que s'havia de donar un respir a la República per poder solu- 
cionar els afers més urgents. En aquest sentit, el 8 d'agost de de 1931, Marcel-lí Do- 
mingo i Gabriel Alomar enviaren una carta al Govern de la Generalitat i als diputats 
catalans, que s'havien de reunir dos dies després, en què deien: 4A un règim dèbil no 
se'l pot agravar amb un ultimàtum.y Domingo acabà marxant de l'esquerra el gener 
de 1932, llavors encarregà a Nogués i Biset l'organització d'un altra formació, el Partit 
Republicà d'Esquerres. 

La Joventut Federal es constituí el 8 de gener de 1904 com a branca juvenil del 
CRDF. ERC, com assenyalà Ucelay-Da Cal, no sorgí tant de la fusió dels diversos 
partits existents, que eren més aparents que reals, sinó d'una federació d'organitzaci- 
ons locals més o menys identificades amb unes coordenades difusament nacionalistes 
i republicanes. La importància d'aquests grups locals, que s'anomenaven centres o ca— 
sals, és indicada per la mateixa estructura de militància indirecta d'Esquerra: els socis 
eren militants d'un casal determinat, que, al seu torn, estava adherit a ERC. Això fou 
el que feu la Joventut Federal de Tarragona en abandonar el CRDF. 

Lescissió es consumà el 6 de març de 1932, en el decurs d'una assemblea general 
de la Joventut Federal. En l'assemblea, Josep Franquet, un dels dirigents favorable 
a l'escissió, digué que aquesta Joventut Federal havia decidit separar-se del CRDF 
perquè feia vint anys que estaven lluitant per implantar els principis continguts en el 
programa d'en Pi i Margall i sempre havien topat amb l'oposició de la gent del Centre 
Republicà, per la qual cosa no aconseguien assolir les seves aspiracions. Aquesta anà- 
lisi fou validada per l'assemblea general, que escollí el seguent comitè polític: Josep 
Franquet, Ramon Boronat, Joaquim Fort, J. Vives Terrades, Salvador Maset i Josep 
Segalà. 

La unitat republicana ja no s'aconseguí mai més i els desencontres entre els caps 
de les formacions que donaren suport al Front Popular s'allargaren fins a l'exili. 

Hem d'agrair a Josep Maria Prats l'esforç que ha esmerçat en el treball que ha fet 
per mantenir la memòria de Salvador Maset, que és record d'un exili i de la repressió 
que patiren milers de republicans que lluitaren per la llibertat. Moltes gràcies, Josep 
Maria. 


Josep SANCHEZ CERVELLÓ 


Edició a cura de Josep Maria Prats i Domènech 


Guerra i exili: passar la ratlla per sahvar la vida i perdre / ànima 


La derrota republicana el 1939 suposà l'expatriació de les persones més compromeses 
amb la Segona República. Ramon Nogués va començar a redactar el seu diari en el 
moment de l'expatriació, quan fugia de Barcelona en direcció a França, amb aquestes 
paraules: 424 de gener, 9 del matí, dia d'hivern i de bon sol. Sol únic de la nostra terra. 
A Tarragona fa bon sol. Meravellós de llum clara que ens permetia veure fins l'ànima 
dels homes. Quan podrem saturar-nos de la teua llum, 

Després del seu darrer adeu emocionat als companys de domicili anotà: dÈEns 
acomiadem amb abraçades eternes, llàgrimes cara avall (...l Bons amics que ens heu 
acompanyat en aquells solemnes moments prestant consol a la meua pobra mare que 
a la vellesa es queda sola. Gratitud eterna, record fins més enllà de la vida. Acomia- 
dar-se en aquells moments de la mare és cosa que es diu molt aviat, però que un no 
sap com es pot fer. La deixo al menjador entre abraçades i besades i llàgrimes (també 
avui ploro per tu, mama estimada, lliguem les nostres ànimes per a sempre ja que les 
nostres vides materialment es separen. Fins quant Al deixar-la vaig tenir la impressió 
de que no la veuria més. Si la pogués tornar a veure... 

vÍniciarem la marxa amb un Opel i un Belilla, conduits per amics seus: els motors 
dels autos amb el seu roncar ens avisen. 

xLa Belilla la comanda l'Esquerré i hi prenen plaça la seua muller, el meu fill i jo. 
El volant de l'Opel va a càrrec de Joaquim Girona, de Móra d'Ebre i hi puja el meu 
germà. Enyvaits l'un i l'altre de maletes i paquets. Al sortir del garatge i tombant al 
carrer d'en Capmany encara veiem les cases dels amics, imatges sempre presents. No 
veiem la mare. Ella plora dintre de casa, el cor desfet i l'ànima morta. Nosaltres plo- 
rem per ella mentre els cotxes corren per l'ample passeig de la Bona Nova, indiferent 
a la nostra tragèdia. Barcelonal Amples vies, majestuosos passeigs, no ens dius adeu 
quan et deixem2 És que la tragèdia dels teus fills no arriba al fons de la teua ànima2 
Ni una paraula, tots pensem en lo mateix.y 

Primer passaren per una notaria del carrer del Consell de Cent, per a fer poders 
de les seues propietats a diversos amics, per tal que poguessin percebre rendes el 
temps que estiguessin a l'exili i també per fugir de les confiscacions dels franquistes. 
Amb tot, després de signar els papers anota desconfiat al seu diari: eServiran per a 
alguna cosas 

En aquells moments l'aviació bombardejava despietadament. eCarretera enllà 
una processó, un poble digne de millor sort que fuig ple de temor i d'horror. Go- 
vernantsl On souè Governar és prevenir. A on anàvem No ho sabíem. Sense nord, 
ni guia. A les cinc de la tarda, sense dinar, arribem a Figueres, havent fet una parada 
a Girona per repostar gasolinas. Cues i més cues on se'ls afegí un altre matrimoni 
morenc, els Oliva, l'home anava ferit d'una cama. 

4Dia 25 Figueres és un bullit de gent, sembla que tota Catalunya s'ha traslladat a 
la capital de la tramuntana. 

xDia 31, aquests dies a la Figuera foren terribles, gent, bullici, desordre, calami- 
tats. Ja no podíem més. Acabem de fer noves diligències pels papers. Sempre sortien 
coses noves. Dinem a les quatre i ens donen l'ordre de sortida. Maletes al coll, cap als 
cotxes. L'Oliva a braços, ja no podíem més. Finalment ens deixen entrar a França.o 


Del dietari de Ramon Nogués 

NOTA DE UEDITOR 


Primer de tot, vull agrair l'amabilitat d'en Roger Maset i Borrull i de la seva dona, la Mont- 
serrat Gaya i Fabre, nebots d'en Salvador Maset, que conserven el manuscrit del seu dietari i 
ens van donar l'oportunitat de llegir-lo i de publicar-lo. 

Ara potser ja fa més de deu anys, parlant amb en Roger Maset, vaig assabentar-me de 
l'existència del manuscrit i, durant la conversa, li vaig dir que sabia qui era el seu oncle perquè 
era amic del meu pare i es cartejaven regularment. En aquestes cartes, a més de parlar de te- 
mes familiars i particulars, tractaven sobretot de política antifranquista i de personatges relle- 
vants d'aquella lluita. Gràcies a aquesta relació d'amistat entre el meu pare i Salvador Maset, a 
casa teníem notícies de l'acció política del president Tarradellas a l'exili i de personatges de la 
rellevància política del senyor Joan Rodríguez Papasseit (l'home de Tarradellas a Catalunya). 

A partir dels anys cinquanta, quan Salvador Maset retorna a Catalunya des de l'exili a 
Mèxic, de manera incansable, va fer una tasca de difusió dels manifestos, editorials i escrits 
d'acció política i d'anàlisi de l'actualitat que produien els representants polítics a l'exili i dels 
responsables del partit d'Esquerra Republicana de Catalunya (ERC). Salvador Maset tenia 
accés a aquesta documentació perquè havia estat un actiu important del partit des del co- 
mençament del seu exili a Mèxic. A Tarragona va ser l'enllaç entre els simpatitzants i antics 
militants d'ERC i la direcció política del partit a l'exili. 

Com a exemple de la tasca ingent de difusió d'aquesta producció política que acabem 
d'esmentar, cal dir que rebia regularment premsa clandestina i copiava a màquina i amb paper 
carbó els articles que ell considerava més importants, una vegada i una altra,i els feia arribar a 
tantes persones vinculades a ERC com podia. Aquesta tasca de difusió del catalanisme repu- 
blicà la va fer fins a la mort de Franco. 

El dietari comença el setembre de l'any 1942, moment en què fa el viatge amb molts 
altres exiliats republicans, primer amb el vaixell Mariscal Lyautey, des de Marsella fins a Ca- 
sablanca, i després, amb el transatlàntic Miassa fins a Veracruz, a Mèxic. Acaba quan mor el 
dictador l'any 1975. 

En aquest dietari es veu el periple de Salvador Maset, un tarragoní nascut l'any 1900. La 
seva família era la propietària d'un celler-botiga a la plaça de les Cols. Tenia l'ofici de manyà, 
especialitzat com a torner metal'lúrgic, amb inquietuds polítiques i culturals que el van portar 
a autoformar-se i a adquirir una vasta cultura. Es va interessar pel món literari, especialment 
per la producció teatral, com a espectador, però també com a crític teatral, i va ser autor d'al- 
gunes peces escèniques i poètiques. 

Fill de Josep Maset i Ros, moliner, i de Maria Vidal i Carrabina, amb casa al carrer Major 
de Tarragona. Salvador Maset va nàixer al Molí de l'Horta, del qual encara es conserva part 
de l'estructura de l'edifici a la carretera vella de Tarragona a Constantí. 

Des de molt jove va ser membre del Tarragona F.C., entitat esportiva que el va relacionar 
amb molts altres tarragonins de la seva generació, i també va tenir des de molt jove activitat 
política, primer va ser militant de les joventuts del Partit Republicà Federal i a partir del 1931 
militant d'Esquerra Republicana de Catalunya. 

En esclatar la Guerra Civil, era el secretari general del Centre d'Esquerra Republicana de 
Catalunya eFrancesc Pi i Margalls, de Tarragona, i va anar com a reporter de guerra al front 
de l'Ebre, en qualitat de corresponsal de premsa de La Vanguardia i La Humanitat. Va col- 
laborar també amb Catalunya Antifeixista, revista portaveu de la Columna Macià-Companys. 
Entrat l'any 39 es va allistar com a soldat al bàndol republicà, però no va arribar a entrar en 
combat. 

Per la seva militància política va haver d'exiliar-se a França quan les tropes franquistes van 
prendre Barcelona. Després de passar pel camp de concentració de la platja de Sant Cebrià, va 
anar a viure amb la comunitat d'exiliats catalans, primer a Bordeus i després a Montpeller, on 
va tenir l'oportunitat de relacionar-se amb els pesos pesants de la intel'lectualitat de l'època i 
amb les primeres figures de la política catalana. 

L'any 1942 va haver d'exiliar-se per segon cop, davant l'avenç del nazisme a França. Això 
va marcar l'inici del present dietari. 

Arribat a Mèxic, entrà a treballar en un taller mecànic d'una gran fàbrica de planxa i tubs 
d'amiant, i hi continuà durant quasi deu anys. Aquesta feina, a la qual hi accedeix gràcies a la 
comunitat d'exiliats catalans, serà un dels temes recurrents del seu dietari, sobretot pel que fa a 
l'activitat sindical. Un altre dels temes serà el dia a dia a les diferents cases d'hostes i els com- 
panys de dispesa amb qui conviu. Però l'eix principal del dietari serà l'activitat del món teatral, 
amb especial atenció a la dramatúrgia catalana desenvolupada a Mèxic, amb la dinàmica de les 
diferents tertúlies de catalans i l'activitat de l'Orfeó i del Casal Català a Mèxic. 

També, a banda dels sentiments cap a la seva família i el pensament envers Tarragona i 
Catalunya, mentre s'esdevé la Guerra Mundial va expressant les esperances que té la comuni- 
tat d'exiliats catalans de retornar a casa. 

Pel que fa a l'activitat política, va exercir el càrrec de secretari a la Junta de les Comarques 
Tarragonines d'ERC a Mèxic des de 1943 fins al 1955, any en què retorna de l'exili, i de secre- 
tari del Consell Directiu d'ERC a Mèxic. Primer, sota la presidència de Rouret el 1943, que 
començava a desenvolupar els plans de Tarradellas d'imposar el partit d'ERC i fer naufragar 
les comunitats catalanes no afins. Descriu que l'esquerra s'ha dividit en tres sectors: el primer, 
amb Carles Pi i Sunyer, que des de Londres dirigeix els amics republicans, però molt vinculat 
a Acció Catalana, Estat Català i altres, després Joan Lluhí Vallescà, que propaga l'amistat amb 
Negrín i el PSUC, i, en tercer lloc, el directori dirigit per Tarradellas que lluita per la unitat 
del partit. Després va tornar a ser secretari del Consell Directiu d'ERC a Mèxic, els anys 1950 
i 1951 sota la presidència d'Enric Canturri. 

L'itinerari polític d'aquests primers anys passa per diferents dissensions en les reunions de 
la Junta del Consell Directiu del partit, com la protagonitzada per Lluhí, que fa que Salvador 
Maset dimiteixi momentàniament del càrrec de secretari i quedi com a vocal. 

Mesos després, Miquel Santaló presideix la Junta per retre compte dels comunicats rebuts 
de Tarradellas. Seguidament, és escollit president de la Junta Odó Duran d'Ocon. Mentres- 
tant a París i sota la presidència de Tarradellas, amb el nom de Solidaritat Catalana, s'efectua 
una unió amb representació d'ERC, Acció Catalana, Unió Democràtica i Estat Català. 

Seguidament descriu la notícia que arriba a Mèxic que el president de la Generalitat, Jo- 
sep Irla, ha nomenat Carles Pi i Sunyer perquè formi el Consell Nacional de Catalunya amb 
homes de totes les tendències, cosa que a l'agrupació de Mèxic no els agrada gens. 

També explica que a l'assemblea d'ERC a Mèxic, a mitjan any 45, Miquel Santaló és 


escoltat i felicitat i sembla que hi haurà harmonia amb els sectors de més a l'esquerra. 

Edició a cura de Josep Maria Prats i Domènech 


Lestiu de 1946 arriba la notícia que el president Irla ha ampliat el Consell Nacional de 
Catalunya amb Serra i Moret, Pau Padró i el Dr. Francesc Paniello, cosa que agrada molt a la 
comunitat catalana de Mèxic. 

El 1947, al mes de març, a la reunió de la Junta del Consell Directiu d'ERC a Mèxic, 
amb representants de les tres tendències, és nomenada una nova junta i un comitè polític en 
què Duran d'Ocon deixa el càrrec per impedir que Andreu Abelló tiri endavant una mena de 
federació amb direcció des de Mèxic, la qual cosa hauria fet possible la seva estada en aquest 
país. 

El més rellevant de 1948 són les notícies de la dimissió dels consellers del Govern de la 
Generalitat el mes de gener, i el nomenament de president de la Junta del Consell Directiu 
d'ERC a Mèxic de Dalmau Costa Vilanova. La Junta és requerida per Tarradellas perquè de- 
fineixi el seu posicionament davant del PSUC i del PSOE. Apareix en escena Manuel Galés, 
d'idees anticomunistes. 

L'any 1949, a la Junta hi ha canvi de panorama, passa a la presidència Joan Moles i a la 
vicepresidència Dalmau Costa, cosa que implica refermar l'anticomunisme. Es debat la con- 
veniència de l'expulsió de filocomunistes. Hi ha intervencions esperançadores de Ventura i 
Gassol. N'Antoni Dot ocupa el càrrec que tenia en Pere Purcallas. 

De l'any 1950 cal destacar l'elecció d'una nova Junta del Consell Directiu d'ERC a Mè- 
xic, presidida per Enric Canturri, de la qual en formen part Dalmau Costa, Màrius Calvet, 
Amadeu Oliva, Roc Boronat, Ricard Aldaba, Marian Font i Joaquim Duran. Salvador Maset 
torna a ser-ne el secretari a petició de Rouret i de Messeguer. 

L'any 1951 continuen els mateixos a la Junta del Consell Directiu i, el 1952, Maset deixa 
la responsabilitat perquè plega de la fàbrica a Mèxic D.F. i se'n va a viure a Monterrey. A finals 
de maig, però, torna a la capital perquè Galés li comunica que Tarradellas arriba a Mèxic el 
dia 27. Segons ens explica Maset, Dalmau Costa va ser molt sol'lícit amb el president mentre 
durà la visita. 

Les notícies que va donant Salvador Maset ens informen de què hi ha darrere de l'actu- 
ació i de l'estructura del partit al llarg dels anys i dels esdeveniments, atès que és coneixedor 
tant de les tensions que hi va haver en el si de l'estructura dels partits catalans, com de les del 
Govern de la República Espanyola a l'exili de Mèxic, entre els personatges de Negrín, Prieto, 
Giralt, Madariaga i després Llopis, del PSOE, que forma el govern a París, l'any 1947 i des- 
prés dimiteix, Alvaro de Albornoz... 

És important, però, per poder arribar a entendre el present dietari que Salvador Maset 
relata aquests fets històricament rellevants, només, a mode de vivència personal. És per això 
que les dades que hi apareixen, de vegades, són subjectives i poc concretes. 

De la multitud de persones i personatges amb què es relaciona i també d'aquells que està 
pendent i té presents en el seu pensament durant l'estada a Mèxic van apareixent notícies, 
esdeveniments i quimeres a través del dia a dia, els mesos i els anys. A banda de les notícies 
dels seus familiars, sobretot de la seva mare, es poden compilar detalls interessants de la relació 
que va tenir amb Manuel Galés, que finà el 1962, i que encara que li va suposar una seguretat 
pecuniària els darrers anys de l'estada a Mèxic, li va deixar una petjada d'insatisfacció per mo- 
tius ideològics, que molts anys després encara el fan rumiar com podria haver anat la cosa si no 
s'hi hagués acostat tant. Recordem que a l'hora d'escollir Josep Tarradellas per a la presidència 
de la Generalitat, l'any 54, Manuel Galés, que era el president del Consell Directiu d'ERC a 


Mèxic, va ser l'únic que s'hi va oposar. 
 j 

Una altra quimera que el colpia era el procés i l'empresonament a Tarragona de Joan 
Rodríguez Papasseit, des de l'agost de 1948 fins a l'agost de 1953. 

El període de l'exili a Mèxic, que és fins l'any 1955, any de retorn a Catalunya, és ple de 
pinzellades de temàtica recurrent com les descripcions dels menjars, la parla dels nadius, la 
vegetació i el paisatge autòcton, els productes propis del país, la gent de les dispeses, els amics 
i les coses que d'alguna manera estan relacionades amb els catalans, ja fos en l'arquitectura, 
les belles arts, la història, la ciència i el progrés en general de Mèxic. També fa un tractament 
molt acurat dels seus viatges per l'interior del país. Però sobretot dona notícia d'esdeveniments 
afins a la comunitat d'exiliats catalans. 

L'any 1955 descriu a bastament el viatge de tornada i el retrobament amb la família i els 
amics. Fa diversos periples per Catalunya per connectar amb parents i amics, però encara té la 
intenció de retornar a Mèxic. L'any 1957 troba feina a Tarragona gràcies a Recasens Jordà, de 
la Mútua d'Accidents de Treball. Continuen els viatges per Catalunya i l'assistència a esde- 
veniments del seu gust. L'any 1958 mor la seva mare. El 1959 ven la casa del carrer Major. A 
partir de 1961 passa a residir a Barcelona i continua descrivint els seus periples i l'assistència a 
esdeveniments sobretot. El 1964 fa un viatge de dos mesos per l'Amèrica del Sud i el 1965 en 
fa un altre en què fa la volta al món, aquests viatges els descriu amb detall al dietari. 

Des que resideix a Barcelona fins a la mort del dictador Franco, com hem dit abans, fa 
una tasca de divulgació d'informació política constant i sense defallir, tant de manera epistolar 
com fent visites personals a antics amics republicans i catalanistes. 

Sistemàticament fa sortides per la província, Catalunya, els Paisos Catalans, França i 
Espanya, va allà on hi hagin republicans i catalanistes coneguts. Així ho reflecteix en el dietari 
en què situa els amics en una ciutat o en un poble i recull la impressió que treu de la trobada. 

En tot aquest anar i venir, és clar, també continua amb les seves aficions de veure obres de 
teatre i de cinema i en fa la crítica o nexpressa la seva opinió. També amb els anys sistematitza 
la rutina d'actes festius com la Festa Major de Tarragona, l'assistència a aplecs de sardanes, a 
castells i a diferents actes folllòrics i culturals catalans. Assisteix a diverses tertúlies com la de 
l'Ateneu Barcelonès, la del cafè Términus i la del cafè Or del Rin. També acut habitualment 
a la reunió del partit d'ERC a la Llotja de Barcelona. En el present dietari també parla de les 
seves lectures i de notícies singulars de caràcter polític, cultural o científic dels diaris. 

Com ja hem dit abans, el manuscrit d'aquest dietari ens va arribar a les mans ara ja deu fer 
més de deu anys, i al fer-ne la transcripció vam tenir l'ajut del meu pare, amic i bon coneixedor 
de Salvador Maset, cosa que ens va facilitar la comprensió de la rellevància històrica de molts 
dels fets i dels personatges que apareixen descrits en el dietari. 

Cal destacar sobretot la seva catalanitat, quasi com una religió, que, lligada a la seva sen- 
sibilitat, arriba a enlluernar els que també som catalans. 

De vegades utilitza mots per tal de menystenir algunes persones, que en l'actualitat serien 
inadmissibles i podrien desqualificar l'autor, com l'adjectiu inverfif, però pensem que era una 
manera de parlar pròpia de la Tarragona de l'època. També parla de les seves relacions carnals, 
de pagament, i les coses són així, i no hem volgut censurar res. Tal com ell deia: 4Els escrits 
han de portar salsa, si no, no se'ls llegirà ningú.o 

Periodista Eng r l Jnteppat Camp 
d'Orage 1936 de toncenfracis439M 


Esquerra: Salvador Maset, periodista al Front d'Aragó, 1936. 
Dreta: Salvador Maset, internat al camp de concentració de Setfonts, 1939 

Salvador Maset, a la Residència d'intelectuals catalans de Montpeller, 1941 


Salvador Maset, exiliat a Mèxic, 1943 

Esquerra: Salvador Maset, a Mèxic D.F., finals de 1945. 
Dreta: Salvador Maset, a Mèxic, desembre de 1946 


L È N 
y 
id ll i - 


Salvador Maset, amb la família Vidal a Mèxic, 1965 

Barna CQ Qelutva 1966 
Ben vega ma ie Pals : 

—— Ri hot te del. da. et. ebe. 
RR Boris ales ea De 


Carta de Salvador Maset a Josep Maria Prats d'octubre de 1966 


queber Lo Con ea LA afu d Pb au a, 
Fo fvobard Ga de val. aixo Core dela Le 


18 


Edició a cura de Josep Maria Prats i Domènech 


Barcelona, 28 d'octubre de 1966 
Benvolgut amic Prats: 


Ja tinc les meves memòries a l'any 1920. Cal que em donis dades de les actuacions del teu 
pare, de llavors l'any 1923 que fou empresonat amb els regidors que havien votat la proposició 
del CADCI que Catalunya era una nació, el 22 del 12 del 1923. Si ell fos viu podria dir-me 
tot això. Ara el senyor Lloret també està molt malament. 

També cal que em diguis el que sàpigues d'en Galès, del que tinc com a data de partida de 
les seves coses polítiques que el 1912 estava en la joventut política de la Lliga i el 1922 regidor 
de la Lliga, se'n començà a apartar votant amb les esquerres la col'locació del monument als 
màrtirs a la Rambla. 

Darrerement vaig venir a l'Institut i no hi eres. 

No m'has fet ni quatre ratlles dient-me que havies trobat aquella guia d'Israel que com 
que jo la tenia duplicada te la vaig donar a tu que saps francès. 

A veure si t'animes i em dónes aquestes dades tot seguit. 

Diga'm alguna cosa de com està l'afer d'en Dalmau i Cia. 

Esperant que et trobaràs bé de salut, així com tota la teva família amb records dels amics 
d'aquí i abraçades per tu els teus familiars i amics, en 


Signatura 

Si saps les dades del casament d'en Galès, la de la mort dels fills, quan es separà de la 
muller, quan s'escapà amb la Guansé, pots dir-m'ho. 

No ho facis llarg que la salsa ja la posaré jo. Fes-ho així: 


Pel novembre de 19 ... etc. etc. ... 
Pel gener de 19 ... etc. etc. ... 


lIranscripció de la carta de Salvador Maset a Josep Maria Prats d'octubre de 1966) 

Salvador Maset, retrat de principis dels anys 70 


Fotografia de l'acta del 15 de març de 1951 del Consell Directiu d'ERC a Mèxic. 
Fons: Arxiu Fundació Josep Irla 

i. Rent el nn a 


SINSTITUTO DE 
i INVESTIGACIONES 
ES ANTROPOLOGICAS Mèxic 20 octubre 73 


SDPo D. 5. Nage t 
Barce lones, 


distingit amic: 

Com sempre li agraeixo molt èl seu record enviantege 
noticies arqueológiques de Tarragcn,No sé si tenia alguna carta 
seva per contestar i avui ho faig, posant en ordre la meva correi 
pondencia despres d'una temporada de molta feina en que la he 
descuidada per forçal 


Es molt interessant el que es fa . Tarragona i crec 
que pensen rexonstruir l'amfiteat:e.eMe n'alegro molt,doncs 
als meus temps,malgrat els tarraçonins as vantaven molt de 
que August hi hagués residit.semblava que fessin tot el possibli 
per destruir la Tarragona romanae(uan varen descíibrir la necrol 
polis de la Fàbrica de Tabaçs varem tenir una lluita amb 1f 
enginyer Tulla i amb l'imbécil que allavores era director del 
Museu,un Sr. del Arco que deia que allo no tenia cap interés, 
El Director de la Tabacalera,en B:stos, que era amic def'n Puig 
i Cadafalach va manar que es respectes 4 ens va encarregar a 
l'Institut que fessim les excavacions El pobre Colomines va 
tenir molta feina,doncs per orcre de'n Tulla li amagaven els 
sepulcres que es descobrien.eCuan tothom ja va veure que era 
cosa important,el vam breure i en l'ulla es va atribuir haver 
fet ell els treballs,publicant-lonj La cosa va caviar cuan 
va anar a Tarragona Mossén Serra-V:.laró i es va descobrir el gra 
forum amb columnes,que per cert a:gú m'ha dit que estava molt 
descuidat,Pensar que a començaments del serle passat la ciutat 
tomana estava gairebé intactal 
Una abraçada del seu bon DES 
(re Puerta 


P. 3osch-Gimpera 


TORRE DE HUMANIDADES, PRIMER PISO CGIUDAD UNIVERE TARIA, MEXICO 20O,D.R 


Carta del professor Pere Bosch Gimpera a Salvador Maset, octubre de 1973 

Pàigan 24 


LA VANGUARDIA ESPANOLA 


PROPUESTA DE APLAZAMIENTO DE LAS (Necrologia 


CENTRALES NUCLEARES PREVISTAS 


El Club de Amigos de la Futurologia hace un llamamiento sobre 
las alterativas de la energia solar 


E Glup de Amigos de le Funirologis 5 mv 
DE ne 

Distinción al presidente 


DOMINGO, 6 AGOSTO DE 1576 


Fernando Allende Antolín Doia Carmen Plaza Usero 

pans Br da etat PEF l'han Canres: mistom Ma Mercedon, 

El ironia mrroguial de man BedEO VI tam anlorom pirdida, lm augtcat Un ras 
Dog, Poble del Erat de slotregat 8 úa l'emmia an mm Oraeionm y ms mrvai ae 
vel ques — No se lasíta perb dg hr i sea, Got amar, Qu tenda Jugar 
ar ta eapillaa del Servició Mumepa 16 
"Baldomer Armalot i Beso geo: 
La Barveiona . vent. V 
Mesa va and ala 18 egva, rontbi- er "al. camen 
Ga au els Sants, Bari amérna P ICIÓ 
red ic RS I 
Es ven ade es XE 
Ma, "Pemna L'Gana ea, 
Ds Peces d'El ee) aca falses ANIVERSARIOS 
Menaloi namamenten Una sms i Goum, 
quia — els preguen de voler-lo Lema pre a veraaria de 
Em en fes aracea L'ematrament mà 
Gui, Da La 8e VM Gel Pal i i ea 
le, del SM PP, carrer fenche de Avi Gamsbàl. que La Ut 
MP 10 94 s'oferirà ur missa emimmal dia 3 de agosta de UM). 
Ger al De de ll eva amama es Ne Viavita d'E gen Mona demés de 
Cer element pe a 
de na mel aricioma ha Gatenea a Ta 
celebrarà Le 
Games a de calla 0r 
ci 

Necrològica publicada al diari 4uvi, 6 d'agost de 1976 

RIBERA. D'EBRE 


La segona 


batalla de l'Ebre 


Cal preguntar-se què passarà quan l'aigua del riu arribi a Barcelona 


Per la força de les coses 
e—0 per la llei de l'embut— 
la comarca de Ribera d'Ebre 
ha — esdevingut — conflictiva. 
Dels temps en què tenia cai- 
res arcàdics en què tenia cai- 
per exemple, de banyar-se en 
Vaigua clara del riu), ha pas. 
sat a raure sota l'ombra si- 
nistra que projecten les cen- 
trals nuclears d'Ascó i el pro- 
jectat pantà de Xerta, el 
qual, si arribava a la cota 
40, comportaria no menys 
que la desaparició, sota les 
aigues, de la major part de 
la comarca, i 


Les campanyes que han tingut 
Hoc en diversos llocs i el docu- 
ment signat per setze sacerdots de 
la Ribera pel que toca al transva- 
sament (en el sentit que cal aten- 
dre les necessitats plantejades per 
l'àrea de. Barcelona, sense dany 
per a les comarques que l'Ebre 
uneix i fecunda) mostren clara 


ment la trista realitat del greu. 


problema. Cal preguntar-se què 
passarà al Delta i al Baix Ebre 
si l'aigua (que podria ser, algun 
cop, perillosament radioactiva) 
arriba a Barcelona, i també què 
passarà si no hi arriba, Hom ha 
dit, i és cert, que només amb una 
veritable democràcia que portés 
als Parlaments català i espanyol, 
els autèntics representants del 
poble, es podria trobar la manera 
de resoldre el problema plantejat. 
Perquè sense el control democrà- 
tic, tant si es porta l'aigua a Bar- 
celona com sino s'hi porta, sem- 
és a dir, com una injustícia. Es 
tant important el conflicte, gue ha 
estat anomenat "la segons bafa- 
la de l'Ebre". 


UN BOTIFLERISME 
ANACRONIC 


"Els programes de festa major 
cada cop més empren el català." 
La notícia (TAVUI", 27 d'agost) 
procedeix del País Valencià. I per 
això és doblement satisfactòria. 
Al Principat, en Canvi, encara 


abunden les poblacions que pu- 
bliquen els tals programes en una 
Nengua que no és la nostra, En 


tenim un a la vista d'una cin- 


quantena de pàgines de les quals 
només vuit (que corresponen a 
tres articlets de "farciment" i a 
un anunci) apareixen en català. 
Cal pensar que el 88 per cent dels 
habitants de la vila en questió és 


- autòcton. 1 a moits els faríeu un 


greuge si els preguntéssiu si són 
o no són catalans. En canvi, eg 
comporten com si no he fossin. 
Deixen fer, per conformisme, per 
inèrcia, per allò del "no t'emboli- 
quis", o potser, encara, per por 
i sense adonar-se que,. compor- 
tant-se així, s'arrisquen a perdre 
el que els homes ben raçats han 
de tenir com a més preat: la llen- 
gua, que és com dir l'ànima. En- 
tre els anunciants dels programes 
esmentats hi ha catalanistes pro- 


vats, Aleshores, :com poden per- - 


metre que els seus noms de fonts 
siguin desfigurats2: I paguen per. 


què hom els anomeni fJosc" o 


"Fernando". La crosta aportaca 
per quaranta anys del que ja sa- 
bem els ha fets mesells. Sortosa- 
ment, gairebé sempre, és prima. 
Il en molts casog només cal un 
simple toc per a fer-la caure. Es- 
tem segurs que l'any vinent, si 
les coses continuen pel camí em- 
près i la democratització és un 
fet, aquests rastres de botifleris- 
me anaerònic (o de "la marca de 
Fesclau", com deia Rovira i Vir- 
gili) desapareixeran.. 


LL Pres 


REQUIEM PER A SALVADOR 
MASET a 


La mort de l'amic i company 
de penes i fatigues durant la nos- 
tra guerra i a Vlexili, Salvador 
Maset i Vidal, tarragoní de soca- 
rel, tan conegut entre els elements 
—que sobreviuen-— d'E R. de C. 
de la Ribera d'Ebre, traspassat 
(en circumstàncies tràgiques, se- 
gons que diuen) a Barcelona, el 
dia 4 d'agost, a Vedat de 75 anys, 
ha consternat tots els qui el co- 
neixiem a fons. 


La mota necrològica publicada 
per VAVUI, bé que diu l'essencial 
(naixença, ofici, filiació políti- 
ca, efc.), no permet endevinar tot 
el que falvador Maset, en un cos 
petit, guardava de gran: patrio- 
tisme, — fidelitat, —consequència, 


culte de l'amistat, dignitat huma- 


na... 


Liberal i republicà, catalanista 
i obrerista (ell era serraller, ene 
cara qua va tenir altres activitats 
i, entre elles, la del periodisme), 


Metraferit, autor de comèdies, ver- 


saire (e s seus darrers duys), viat. 
ger incensable (cada any feia una 
volta a Catalunya, després d'ha- 
ver recorregut diversos paisos 


d'Europa i Amèrica, arreu tenia: 


amics), dotat d'una curiositat 
múltiple, inacabable, home d'a. 
nècedote: i de tertúlia, magnífic 
i copiés corresponsal de dots 


aquells que s'hi cartejaven, bau- 


rà deixat un record que durarà 
tant com la vida dels qui fórem 
amics i companys seus, Els qui 
vam tractar-lo a Tarragona, ja 
des d'ahans de "a República, due 
rant acuesra, en el curs de la 
guerra i iot seguit a l'exili (de 
primer a França i després a Mè- 
xic), sayem del seu esperit de so- 
lidarita'l i de la seva fe indestrue- 
tible er l'esdevenidor de la. pà- 
tria. Sclidarm dins a la darrera 
hora, preveient la seva propera 
extinció (7a punt de prendre el 
tren cap a Valire barri", com ell 
deia), va escriure 3 tots els seus 
amics ina caría patètica que ja 
era —sense dir ho clarament—- de 
comiat. 

Celibitari, no tenia altres fami. 
liars que uns nebots. Deixa tres 
comèdies impreses (fruit del seu 
amor al teatre), un llibre de ver- 
sos patriòties (que darrerament 
tenia la iHusió de publicar) i unes 
Memòries, també inèdites, farci- 
des de detalls saborosos, Seria 
Nàstime que, de tot això, no se'n 
cantés mai més gall ni gallina. 

Descansi en pau Salvador Ma- 
set i Vidal, català nacional i uni- 
versa). 


A. BLADE I DESUMVILA 


Requiem per a Salvador Maset publicat per Artur Bladé i Desumyvila al diari 4uui 

REQUIEM PER A SALVADOR MASET 


La mort de l'amic i company de penes i fatigues durant la nostra guerra i a l'exili, Salvador 
Maset i Vidal, tarragoní de socarrel, tan conegut entre els elements —que sobreviuen- d'E. 
R. de C. de la Ribera d'Ebre, traspassat (en circumstàncies tràgiques, segons que diuen) a 
Barcelona, el dia 4 d'agost, a l'edat de 75 anys, ha consternat tots els qui el coneixíem a fons. 

La nota necrolòica publicada per l'AVUI, bé que diu l'essencial (naixença, ofici, filiació 
política, etc.), no permet endevinar tot el que Salvador Maset en un cos petit, guardava de 
gran: patriotisme, fidelitat, consequència, culte de l'amistat, dignitat humana, ... 

Liberal i republicà, catalanista i obrerista (ell era serraller, encara que va tenir altres acti- 
vitats i, entre elles, la del periodisme), lletraferit, autor de comèdies, versaire (els seus darrers 
anys), viatger incansable (cada any feia una volta a Catalunya, després d'haver recorregut 
diversos paisos d'Europa i Amèrica, arreu tenia amics), dotat d'una curiositat múltiple, inaca- 
bable, home d'anècdotes i de tertúlia, magnífic i copiós corresponsal de tots aquells que s'hi 
cartejaven, haurà deixat un record que durarà tant com la vida dels qui fórem amics i com- 
panys seus. Els qui vam tractar-lo a Tarragona, ja des d'abans de la República, durant aquesta, 
en el curs de la guerra i tot seguit a l'exili (de primer a França i després a Mèxic), sabem del 
seu esperit de solidaritat i de la seva fe indestructible en l'esdevenidor de la pàtria. Solidari 
fins a la darrera hora, preveient la seva propera extinció ("a punt de prendre el tren cap a l'altre 
barri", com ell deia), va escriure a tots els seus amics una carta patètica que ja era —sense dir 
ho clarament- de comiat. 

Celibatari, no tenia altres familiars que uns nebots. Deixa tres comèdies impreses (fruit 
del seu amor al teatre), un llibre de versos patriòtics (que darrerament tenia la il'lusió de pu- 
blicar) i unes Memòries també inèdites, farcides de detalls saborosos. Seria llàstima que, de 
tot això, no se'n cantés mai més gall ni gallina. 

Descansi en pau Salvador Maset i Vidal, català nacional i universal. 


A. BLADÉ I DESUMVILA 


l'Iranscripció del requiem per a Salvador Maset publicat per Artur Bladé i Desumvila al 
diari Avui) 

NOTA DE LA CORRECTORA DEL DIETARI 


A l'hora de fixar els criteris per a començar la correcció del present dietari, el primer que ha 
calgut tenir en compte és que la intenció d'aquest escrit era la de recollir trossos de la realitat 
quotidiana de l'autor que, per diversos motius, l'havien colpit o havia jutjat interessants de 
recordar. De vegades pertanyen al context públic (no hem d'oblidar que va ser testimoni privi- 
legiat d'una època convulsa que ha marcat la història dels catalans i del món), i moltes d'altres 
al pla privat del senyor Maset. 

Així, doncs, ens havíem d'encarar a un conjunt de notes que no havien estat escrites amb 
la finalitat de ser publicades, i aquesta dada és molt important perquè explica, en bona mesura, 
el tipus de llenguatge que ens trobem en el manuscrit: no hi ha una tria literària del registre 
que empra, sinó que utilitza en cada moment el que més li abelleix, no posa cap trava a l'ús de 
registres des de, més o menys literaris, fins als més vulgars i estripats que podrien sortir d'una 
persona del poble. 

Calia tenir present, també, que parts del dietari les va reescriure Salvador Maset amb 
posterioritat als fets esdevinguts, durant els anys setanta. 

A aquest fet atribuim, en certa mesura, la barreja caòtica de temps verbals que trobem al 
llarg del dietari. 

Un tercer aspecte que hem tingut present a l'hora de corregir el manuscrit, és el fet que 
Salvador Maset no havia abocat els seus recursos periodístics, adquirits fent de reporter de 
guerra, en aquest dietari, el conjunt del qual se'ns presentava lingúísticament i literàriament 
sense polir. 

Amb aquestes tres idees ben assentades, vam afrontar la tasca de posar en solfa el ma- 
nuscrit del senyor Maset, una crònica de l'època que abraça des de setembre de 1942 fins a 
desembre de 1975. 

Hem intentat, doncs, respectar l'essència del dietari i hem reproduit estrangerismes, cul- 
tismes i sobretot dialectalismes tarragonins que donen força i caràcter al text. S'hi poden tro- 
bar, també, repeticions, cacofonies i girs propis de l'oralitat o del lliure fluir dels pensaments. 

Ja per acabar aquesta petita justificació, voldríem remarcar que hem respectat íntegra- 
ment les frases i els girs irònics, perquè tal com diu Salvador Maset, ell volia ser "conyon". 


Josefina Tudó Bergadà 
Tarragona, octubre de 2012 

1942, setembre. 


El mateix dia 8 ja vaig començar un diari, era el que havia fet a casa nostra fins el dia que a 
Montpeller el vaig haver de cremar perquè no se n'apoderessin els nazis. En vaig reduir 
les dades i de memòria, vaig anotar en una llibreteta el que ha estat la base per fer el meu 
llibre Sonets de l'Èxode. 

Així, dins el vaixell Mariscal Lyautey anem una massa incomptable com si anéssim 
dins una gàbia. Són de les comarques de Tarragona en Vidal, Cid Mulet, Rosa Poi, Batista 
Bladé, muller i dos fills, Artur Bladé amb la muller i un fill, Cornudella, Gilabert petit, 
P. Casanovas, Dr. Folc, Dr. Julià, Josep M. Camps, muller i fill, gendre Pérez Farràs, Sra. 
Boada de Ibífiez dels bacallaners de Tarragona. 

Dia 9 de setembre, dimecres. A la badia de Roses saludem uns pescadors. A la una del mig- 
dia davant de Barcelona cantem cants patriòtics i fem un minut de silenci pel President 
Companys, i pels germans empresonats. A les sis de la tarda davant de Tarragona, que 
veiem tan clara amb els prismàtics d'en Camps, plorant dic: adéu mare. 

Dia 10 de setembre, dijous. València emboirada. A les 4 de la tarda Alacant rodejada de 
sequedat, vuit del vespre, davant de Cartagena apareixen grans onades, la gent es mareja. 

Dia 11 de setembre, divendres. Apareix la costa d'Àfrica de roquissers esberlats. Arribem a 
Oran, som molts els que hi baixem. La gent es veu miserable amb la roba molt mal ape- 
daçada i molt bruts. 

Dia 12 de setembre, dissabte. Al migdia sortim cap a l'Estret. Sembla que el menjar ha mi- 
llorat, es veu que hem pogut comprar queviures. La Cinta de l'A. Bladé mensenya com, 
raspant amb les ungles, es neteja el plat de llauna. 

Dia 13 de setembre, diumenge. Passem molt a prop del Marroc espanyol. En Camps amb els 
prismàtics ens ensenya els fatídics Gurugú, Barranc del Llop, Mont Arruit, Anual, Alhu- 
cemas, Beniurruaquel, Gomara, prop de Melilla, nom tot de tragèdia i mort. 

Dia 14 de setembre, dilluns. Al passar per Ceuta sembla que la toquem. Gibraltar es veu lluny 
i emboirat, Larache. Els que estigueren en aquests llocs ens els descriuen amb tot detall. 

Dia 15 de setembre, dimarts. Al matí apareix Casablanca fent honor al seu nom. En baixar 
a terra l'espectacle dels moros és el mateix d'Oran. Tots recordem els que han mort pel 
camí sens poder arribar. Ens dividim i jo faig cap a un hotel-balneari d'Ain-Sebaà. El lloc 
per dormir és la sala menjador que ofereix un espectacle ben galdós, tots barrejats amb 
dones i criatures. Podem dormir ben dolçament perquè el noi petit d'en Francès ens toca 
unes sonates al piano . 

Dia 16 de setembre, dimecres. El dia és magnífic i hom es banya i veiem com els moros esti- 
ren l'art. Molts compren sardines i les fan a la brasa per calmar la fam. Uns comerciants 
m'ofereixen molts diners per la roba que em sobra. 

Dia 17 de setembre, dijous. Ja els comerciants s'atreveixen a oferir preu a les dones. Apareix 
el boxejador molt conegut a Barcelona Ben Jusef, avui "manco", expulsat pels franquistes 
d'allí. Li fem una subscripció i es cuida de nosaltres. 

Dies 18-19-20 de setembre. Anem a Casablanca a fer vermuts i dinem en una casa de catalans 
i entrem en un dancing a veure remenar els malucs. Tot resulta molt atrotinat perquè es 
veu la misèria arreu. Amb Vidal, Mateu i Vilarrasa entrem en un poblet de la vora. Al tor- 
nar fosc, notem els arbres mullats per la rosada, cosa que ens explica la seva subsistència 
en terres on a penes plou. Molt a prop d'on dormo hi ha una Manresana amb una criatura 
que no para de plorar. 

Dia 21 de setembre, dilluns. Embarquem al transatlàntic portuguès Miassa. Ha calgut hores 
i hores per a despatxar el paperam, per fi tothom és al vaixell i de moment sembla que 
tornem a la civilització. 

Dia 22 de setembre, dimarts. Prou, prou. S'enceta una baralla per a contestar la jerarquia" 
dels que van a primera i no volen deixar circular pels seus llocs els de segona. El comissari 
espanyol del vaixell ho arranja. Sembla que es desperta gelosia entre castellanoparlants i 
catalans. 

Algú de nosaltres, ocupant amb el seu fill un lloc a les bodegues de segona, dóna 
l'exemple. Es menja bé, en canvi el dormir és fatal. Ha calgut encabir més de mil persones 
i per això tots hem d'estar amuntegats. Hi torna a haver tràngol i vomitament general 
espantós. 

Dies 23-24 de setembre. Es descobreixen polissons i se'ls hi ha de fer lloc. Al foscant veiem 
les Canàries i, ja de nit, apareix un submarí alemany que esgarrifa de tal manera la senyora 
Rats que es vol tirar a mar. Les dones l'amaguen al mig d'elles. Han estat uns quarts d'ho- 
ra ben angoixosos. Potser han pujat a fer la copa amb l'oficialitat portuguesa 

Dies 25-26-27 de setembre. La posició obtusa dels que van a primera, quasi tots ells castella- 
noparlants, fa néixer un ambient de desafecció. 

Dies 28-29-30 de setembre. La calor i la trempera que patim deuen ésser produides per l'excés 
de calories que ens empassem. A part que hi ha algunes dones que no han pogut aguantar 
el desig d'entretenir-se amb els homes bonics. 

Hi ha homes que per entretenir-se han fet aparèixer, escrites i dibuixades a mà, La 
Traca i L'Esquella de la Torratxa, que ens feren passar moments ben divertits. 

Dia 1 d'octubre de 1942, dijous. Fa precisament 450 anys que Colom veié la terra anomenada 
Amèrica. 

Com que jo vaig a la proa sóc de la colla del boxejador Gironès, que fa un curs de 
gimnàstica que té molta acceptació. T'ambé puc anar a popa on un grup valencianocastellà 
escolta diferents oradors que els expliquen geografia i història transatlàntica. A primera 
els oficials portuguesos i la gent fina que porten fan grans ballades, i és molt popular una 
cançó i ball que es diu "El Tiro-liro". Per apaivagar els ànims organitzen un festival en 
el qual hi llueixen bascos, catalans i valencians, que són la majoria, amb parelles que fan 
ballet i corals. A la nostra hi destaca per les seves condicions en Tolosa. 

Dies 2-3-4 d'octubre. Quan arribem a l'illa tropical de la Trinitat, en el seu port anomenat 
Espanya, ens assabentem que un estol de barcos de guerra que vàrem veure, devien ésser 
per al desembarcament que preparen americans i britànics. 

Dies 5-6-7 d'octubre. A part coses pintoresques dels negres, hem vist els vaixells LiGerty de 
10.000 tones que fabriquen els ianquis en cadena. Els interrogatoris han estat molt minu- 
ciosos. Jo he dit que ja havia ajudat els aliats treballant a una fàbrica d'aviació de Bordeus. 
S'ha contat que gent salvatge ja es volia venjar d'algun enemic donant mals informes. A 
la fi tothom ha seguit viatge, fins i tot els polissons. 

Dia 8 d'octubre, dijous. La nena Mora per fi ha mort i s'ha complert l'ordre de donar-la a la 
mar. Els "jerarques" de primera volien que se l'embolcallés amb les dues banderes. El pare, 
en un moment d'excitació, l'ha cobert amb la catalana i l'ha llançada al mar. 

Dia 10 d'octubre, dissabte. Topem amb un comboi aliat. Unes canonades ens han despertat i 
un avió ha passat per damunt del vaixell. No guanyem per ensurts. 

Dia 11 d'octubre, diumenge. L'amic Sbert ens ha reunit a uns quants amics i m'ha donat 
precisions referents a temes que calia aclarir. Lluís Guarner fa un concert de piano. Ha 
nascut una criatura. L'una va per l'altra. 

Dia 12 d'octubre, dilluns. No cal dir que les "jerarquias" de primera han volgut que es comme- 
morés el dia de la "raza". Jo ho he trobat de mal gust, millor deixar la Raça tan defensada 
pels nazis, quieta. S'han llegit versos de Machado i Lorca i l'Atlàntida de Verdaguer. El 
torero Litri, a la popa, també ha fet la seva conferència sobre toros i sobre la història del 
boxejador Gironès. 

Dia 13 d'octubre, dimarts. Dues magnífiques conferències, una a càrrec de l'Sbert sobre dret 
internacional i una del coronel S. Palma referent a la vida dels Tuaregs. 

Dia 14 d'octubre, dimecres. Hom s'ha entretingut a confeccionar pergamins de recordança i 
s'ha fet un altre número de L'Esquella, que llegit en veu alta ha tingut un gran èxit. 

Dia 15 d'octubre, dijous. Es volgué que fos a les set del matí l'acte commemoratiu de l'as- 
sassinat del President Companys, recordant l'hora del seu afusellament. Santaló, Garzón 
i Sevillano representant els diferents grups pronunciaren discursos al'lusius. Com que 
s'anuncia que el proper dia es veurà terra, a tots ens agafa una gran frisança. 

Dia 16 d'octubre, divendres. Al trencar el dia, aparegué Veracruz amb els seus llums i quan el 
sol il'luminà les serralades properes amb el pic nevat d'Orizaba que donava molta gran- 
diositat al panorama, es van avançar amb una barca motora en Prieto i l'Andreu Abelló a 
saludar-nos. En Rouret ha vingut a contractar-nos per treballar a la fàbrica on ell treballa. 
Hi ha un batibull tremend i per això sortir-ne es fa molt laboriós. En el viatge ens hem 
engreixat i tenim força per a tot, fins per ésser a l'estació a les deu de la nit que sortim cap 
a Mèxic. M'he fet el propòsit de tornar a Veracruz que tan recorda a en Joan Prim. 

Dia 17 d'octubre, dissabte. Quan el sol ha il'luminat el pic d'Orizaba que tenim tan a prop, 
el panorama s'ha fet més fascinant. Veiem el moresc verd i moltes flors grogues en els 
camps. La gent camperola del país es veu molt mística. Després dels camps de tarongers 
de Córdoba vénen els camps d'atzavares (magdeis) barrejats amb els figuers de punxes 
(popales). Quan arribem a les proximitats de la gran ciutat les barraques fan tornar el 
paisatge de color de catxumbo. Tot s'il'lumina fantàsticament quan entrem a l'estació on 
hi ha milers de connacionals que ens esperen i una banda de música, els sons de la qual 
es dilueixen amb els crits dels amics que ens saluden. Tota la gent de la nostra comarca 
és allí i molts que solament fa mesos que ens separàrem, ens abracen i ens besen bojos 
d'alegria. Fem cap a l'Orfeó Català on es canten Els Segadors. El primer dinar el faig a 
casa del diputat Folc. Dormo a la dispesa del mateix carrer de l'Orfeó on m'han portat en 
Fortuny i l'Esteller. 

Dia 18 d'octubre, diumenge. La capital té una vitalitat extraordinària. lot seguit notem el 
contrast entre la població europea i els nadius morenos d'ulls i cabells negres. L'abun- 
dància dels grans automobilassos sobta de veritat. L'edificació barroca contrasta amb la 
moderna. En fi, tot és un immens contrast, més si afegim el que mengen els nadius i el 
que mengem nosaltres. 

Dia 19 d'octubre, dilluns. No ens falten acompanyants per explicar-nos les coses que veiem. 
La Catedral amb la seva plaça són grandioses i quan som al parc de Chapultepec i pugem 
a l'edifici reial, ens adonem de la immensa esplanada de la ciutat. Amb Fortuny, Esteller, 
Casanoves i Borràs de Reus fem visites nocturnes a la famosa plaça Garibaldi, la dels ma- 
riachis. La dispesa, a mans d'una mare vídua i una filla soltera asturianes i dues serventes 
(gatas) és un enrenou i entre nosaltres encara dura aquella trempera del barco. Es parla 
molt del "cuento". 

Dia 20 d'octubre, dimarts. Com que aviat hauré d'anar a treballar, emprenc les visites dels 
mercats propers i, amb els tramvies, vaig donant tombs pels barris. El mercat anomenat 
De la Merced és sensacional, per la varietat i l'abundància dels productes del país. Tot i 
que és com un Born, la seva grandiositat encanta de veritat. Els acompanyants ens ex- 
pliquen les històries dels magatzemistes (aGarroteros) de queviures quasi tots asturians 
(gacbupines). La gent té la veu dèbil i dolça. Les flors tan fascinants no fan olor per mor 
de l'altura: 2.200 metres. 

Dies 21-22 d'octubre. La gent et tracta amb deferència. No hi ha bicicletes. El parlar mexicà 
és tan diferent del de Madrid que un madrileny i un mexicà no s'entendrien. L'espectacle 
de la Pietat a la Basílica de la Guadalupana és molt impactant. Hom parla del conqueri- 
dor Cortés: som a Coyocan on ell establí el primer municipi. 

Dies 23-24 d'octubre. Els cinemes passen les pel'lícules americanes sense doblar, amb subtí- 
tols, és una novetat que costa d'adaptar-se. Hi ha cinema americà amb aquells corridos que 
tant ens fascinaven ja a casa nostra. Els arguments estan atents a la religió. E/ gran dictador 
de Chaplin és un film meravellós. 

Dies 25-26-27 d'octubre. L'Orfeó ens dedica un concert i un vi de benvinguda. Hi contras- 
ten els nouvinguts encara amb la roba vella i els altres, ja molt mudats. La capital és en 
un districte federal i està manada per un regidor, manat pel secretari de governació i un 
consell consultiu. Aprofitant un míting he entrat al Palacio de Bellas Artes (òpera) que té 
la façana de marbre de Carrara. Ja ambientat he escrit la primera carta a la mare, la pobra 
tant de temps sense saber res de mi. 

Les coses han anat que en Vidal, Mateu i Vilarrasa estem en una dispesa amb en 
Pino i Potau. De vegades a la nit sortim tots junts a donar el tomb de les meuques. Cardar 
en una casa "Zien" costa 5 pesos. 

Dies 28-29-30-31 d'octubre. Amb en Poblet, Tolosa, Mallart, Prat, Fradera, etc. hem parlat 
de fer teatre català i tot seguit comencen els assajos. Jo he trobat el teatre que es fa al país 
molt diferent del que vèiem a França, segurament per la influència nord-americana. És 
xocant que la principal actriu es digui Virgínia Fàbregas. 

Dia 1 de novembre de 1942, diumenge. Molt a la vora de l'Orfeó hi ha les principals dol- 
ceries del centre de la ciutat anomenades La Flor de México i El Molino, de catalans 
procedents d'Igualada. Tal dia com avui que també se celebra la festa dels morts, venen 
en quantitats grandioses uns pans de brioix que els del país anomenen par muerío. Van a 
"Ilorarle el hueso" al cementiri amb la família, és com si fessin un dia de camp. 

Dia 2 de novembre, dilluns. Primer dia de treball al taller mecànic d'una gran fàbrica de plan- 
xa i tubs d'amiant encimentat anomenada Eurelxa, semblant a la Uralita de Cerdanyola. 
El taller mecànic està dirigit pel diputat de Sabadell Balart, de la famosa casa de maqui- 
nària i l'enginyer Càrdenas, procedent de la Hispano Suissa a Barcelona. A les oficines 
hi ha asturians exiliats degut a que el patró Suàrez és d'Astúries. La fàbrica la van fundar 

dos tècnics tèxtils sabadellencs. Al morir del cor, les vídues ho van vendre al Suàrez. Quan 
el govern de Mèxic declarà la guerra a Itàlia, els tècnics italians passaren als camps de 
concentració i d'això se n'aprofitaren els catalans. 

Dies 3-4-5 de novembre. S'ha celebrat un homenatge al President Azafia al Palacio de Bellas 
Artes. 

Al taller faig amistat amb Jaume Roure que s'està a la mateixa dispesa i Altimir que 
treballa al meu costat. Els mecànics mexicans són quasi tots mestissos, el que vol dir que 
són peluts (tenen pèl al pit), i es distingeixen dels peons, que són nadius purs, Pe/aos. Són 
una mica recelosos amb nosaltres i ens diuen refugachos, que vol dir refugiats lletjos, per- 
què de vegades portem barba de tres dies i anem sense barret, complement aquest que ells 
no deixen ni per anar a la comuna. 

Dies 6-7 de novembre. Lofensiva britànica a Egipte ens fa renéixer l'apassionament, pels 
comentaris polítics que es descabdellen diàriament a l'Orfeó. Així hom també entra en el 
joc polític que està entre bastidors, dels del S.E.R.E. de Negrin i el J.A.R.E. de Prieto. Els 
nouvinguts de l'Esquerra portem la missió d'imposar el nostre partit i de fer naufragar 
les comunitats catalanes. 

Dies 7-8 de novembre. Dissabte assisteixo a la primera representació de teatre català. S'han 
fet petites coses de l'Artís i Folc i Torres, com a començament. Diumenge vaig començar 
les excursions dominicals anant a Xochiilco, lloc on brollen les aigues de la capital, on els 
nadius fent surar un enllaçat de troncs d'arbres posant-hi terra al damunt cultiven uns 
jardins amb flors i verduretes. L'encant d'aquest lloc navegat per petites embarcacions és 
el gran colorit que té. Els del país hi gaudeixen menjant les seves menges i bevent el Pu/- 
que, beguda feta del suc que treu Pull del mzaguey, una vegada tallat tot l'ull, quan comença 
a fermentar li dóna sis graus d'alcohol. El pulque té tres colors: groc, vermell i verd. El 
primer dels rovells d'ou, el segon de les figues (figues de moro) vermelles, el tercer de l'api. 
El seu gust és més aviat desagradable. 

Dia 9 de novembre, dilluns. Per fi desembarcament americà al nord d'Àfrica. La tertúlia de 
l'Orfeó estava que bullia. Cal aclarir que els que dialoguem a crits som de l'Esquerra i 
Acció Catalana com a moderats, els extremistes van des dels trotsquistes, anarquistes, 
comunistes fins els d'Estat Català. 

Dies 10-11 de novembre. Les notícies d'Europa vénen roents perquè Hitler envaeix tot Fran- 
ça. Pensem en els amics que s'han quedat allí. 

Dies 12-13 de novembre. A la dispesa s'hi estatja el mallorquí Orfila, vell resident a Mèxic, 
que explica a fons el que passa al país. 

Dies 14-15 de novembre. Com a dissabte un ball folllòric a l'Orfeó en recordança de les coses 
de casa nostra. Com a diumenge un partit de futbol Atlante-Espafia. El primer porta els 
colors del Barça i ens decantem per ell, hi destaquen els barcelonins Vantolrà, Garcia i 
Muntlloc. Els partits aquí es fan a les dotze del migdia. Tot i ésser en fred, hi ha molt 
batibull. 

Dies 16-17 de novembre. A un saló del Palacio de Bellas Artes, el militar català Guarner ha 
fet una conferència explicant com va el desembarcament al nord d'Àfrica. Creu que la 
guerra durarà pocs anys. Un oficial mexicà ha aprofitat una pausa per dir que no hi havia 
Déu i ha cridat "Visca l'Escola Moderna". 

Dies 18-19-20 i 21 de novembre. És el propi sindicat de la fàbrica el que recapta les cotitza- 
cions directament del patró. 

Lestadi és de ferradura. Hom hi celebrà una festa commemorativa. 

Començo a tenir artritis. 

Dia 22 de novembre, diumenge. Es commemora la revolució mexicana de 1910 amb una gran 
desfilada d'esportistes i militars, que van acompanyats d'alguns grups de majorefes que 
toquen trompetes i timbals. 

Dies 23-24 de novembre. Hem sentit el primer terratrèmol que no ha estat gaire intens. 

Dia 27 de novembre, divendres. El "Peterrenc" a França ha vist com la resistència enfonsava 
l'esquadra a Tolon. 

Dia 28 de novembre, dissabte. L'Agrupació de l'Esquerra celebra una reunió important. 

Dia 30 de novembre, dilluns. Faig amistat amb l'Alfonso, el vell conserge de l'Orfeó que es- 
tigué de jove a Reus. Sap la història de tots els catalans d'aquest país, principalment d'en 
Mundet i dels Busquets. 

Dia 1 de desembre de 1942, dimarts. Com que l'amic Casanova i altres continuen amb la idea 
d'anar a nord-amèrica, començo a anar a l'acadèmia de Mrs. Anner a aprendre l'anglès. És 
una acadèmia molt gran i molt pintoresca, on molt aviat m'adono que la pronunciació de 
l'anglès és molt diferent de la que apreníem a Montpeller. 

Dia 5 de desembre, dissabte. Ja m'atreveixo a anar al Follies Bergere tocant a la plaça Gari- 
baldi. Es feia un homenatge a Chucho Monge, autor del cèlebre corrido "Mercado de las 
Flores". Un ambient molt recarregat. 

Dia 6 de desembre, diumenge. Com a diumenge faig cap a les piscines (alZercas) d'Aguas Ca- 
lientes, on van en Gironès i amics i amigues que segueixen aquella gimnàstica del barco. 

Dies 8-9 de desembre. L'amic Calm, per fi, rep una carta des de França que ha donat moltes 
voltes. 

Veig un film de VValt Disney molt bo i ben acolorit. Amb en Roure i amics anem als 
cinemes de bon preu, que valen 50 centaus, ja que només guanyem uns 80 pesos al mes i 
cal fer estalvis per comprar roba. 

Dia 11 de desembre, divendres. El menjar, sopa aguada, arròs amb dos ous fregits, peix a l'ho- 
landesa, carn amb salsa, postres de confitura i molt de cafè, m'ha produit un atac de fetge. 
Descobreixo un restaurant vegetarià d'uns jueus alemanys que em posa bé. 

Dia 17 de desembre, dijous. El film mexicà La Virgen Morena explica la versió poètica de 
l'aparició de la Guadal/upana al nadiu Diego, en blanc i negre, que té molta gràcia. La 
Verge en aparèixer-se-li, li féu collir roses a l'hivern i quan les portà al bisbe caputxí, no 
eren roses el que portava, era la imatge de la Verge impresa en el seu davantal. 

Dia 19 de desembre, dissabte. He anat al Lírico, teatret de revistes, on en feien una de molt 
grassa, de costums del país. Tots els catalans assistents vàrem riure molt. 

Dia 22 de desembre, dimarts. Som en ple batibull de les posadas, festes que es fan a les nits 
dels dies abans de Nadal, que consisteixen en cantar una cançó al nen jesuset recordant 
que la Verge i Sant Josep van demanar posada, i no els la varen donar. 

La noia que va al davant porta un petit pessebre. 

A l'Orfeó han fet una d'aquestes festes i el més emocionant és quan les criatures 
trenquen la "pinyata"i es tiren a terra per arreplegar el que hi ha dins, que són cacauets i 
caramels majoritàriament. 

A la dispesa també hi hagué molt de rebombori de Posada. 

Dies 23-24 de desembre. La dispesera em dóna a la vesprada de Nadal el bacallà al pil pil, de 
costum basc, hom porta ampolles de vi del que falsifiquen els asturians i el mezcal, dit per 

tothom tequila, que es fa de la soca bullida de l'atzavara, de gust tan amarg que s'ha de 
prendre llepant sal i barrejat amb llimona. 

Dia 27 de desembre, diumenge. A la dolceria catalana hi ha torrons, que la gent del país des- 
coneix, perquè ells mengen petits panets ensucrats. Com que són dies d'ofrenar flors, es 
veuen bellíssims nards, lliris d'aigua i or de nocbebuena tan vermells i bonics. 

Dia 31 de desembre, dijous. Hem acabat el primer torn mnonopo/ea amb caixa Norton, que 
tants malsdecap ens ha donat al taller. Jo he fet les entalles de l'eix principal i les dels eixos 
de la caixa Norton. L'hem vist exposat a la botiga que l'empresa té a l'Avinguda Juàrez. 
Feia molta patxoca. Es diu que és el primer torn en el seu gènere construit a l'Amèrica 
llatina. La gent de la fàbrica estan emprenyats perquè el patró no ha donat beneficis 
(estrenas). 


Comentari: 

Jo he aclarit i he sostingut que la forma de governar dels homes que sostingueren una 
revolució que costà tantes vides és positiva. Recolzar-se en un partit institucional per fer 
respectar la Constitució i les lleis dictades, i també en un sindicat semioficial, per tenir 
tots els empleats disciplinats, és una cosa lògica, vist que hi ha adversaris que voldrien 
enderrocar el règim. Encara no és hora que hom abandoni la pistola. Si tornem a casa 
nostra caldrà tenir en compte el que hem vist. 


Any 1943, gener 


El record de les festes de Cap d'any i Nadal a casa nostra es fa més trist perquè encara 
no he rebut carta de la mare. No puc maleir la guerra, perquè ella deurà ser l'alliberament i el 
retorn. 


Dia 4 de gener, dilluns. He vist l'obra de teatre El anticristo, l'obra fa veure als obrers que 
solament per portar la contrària als que manen, no creuen que el feixisme sigui dolent. 

Dia 6 de gener, dimecres. Els diaris han dit que avui fa dos anys que els anarquistes refugiats 
assaltaren un cobrador de la cerveseria gachupina Modelo. El principal culpable es suicidà 
quan anava a ésser detingut. A l'Orfeó es llegeix majorment el diari Exce/cior, d'empresa 
capitalista, però que és eclèctic en les idees i en les religions, E/ Nacional és l'òrgan del 
govern i E/ Universal fa la competència a l'Excelcior, però és molt menys reeixit. 

Dia 12 de gener, dimarts. Hom s'adona de costums ben extravagants com que les asturianes 
llueixin els pèls de les cames i que es vegin nadius fent mitja. 

Dia 14 de gener, dijous. Fa 4 anys vàrem sortir de Tarragona. 

Dia 16 de gener, dissabte. Ja barrejats amb la gent que fa teatre a l'Orfeó, hem comentat com 
actors castellans i catalans s'han espavilat per ficar-se en companyies del país o muntar-ne 
de pròpies. Té molta anomenada aquell a qui diuen català a Madrid: Àngel Garasa, que 
ara al teatre Ideal està fent una temporada de vodevil amb molt d'èxit. Es diu que aquest 
actor és el que va coordinar el treball de l'actor de cinema Cantinflas (Mario Moreno) i 
va aconseguir el primer gran èxit amb ell, amb la pel-lícula Los £res Mosqueteros, que veiem 
amb gran plaer en els principals cinemes. 

Dia 19 de gener, dimarts. Al taller ens avenim més amb els anarquistes que amb els comu- 
nistes, i com que jo vaig ésser de la CNT, una colla dels primers m'aprecien. Un d'ells, en 
Ruiz, fiant-se dels nadius, es ficà en una cantina i explica que li feren veure tres litres de 
cervesa a punta de pistola i després encara va haver de pagar les consumicions. Aquests 
anarquistes se les tenen sempre amb l'encarregat català, Arnau, que és comunista. 

Dia 24 de gener, diumenge. Calia que vegés una corrida de toros així és que vaig triar un 
"mano a mano" entre Garza i El Soldado. Com que la corrida era a la tarda, l'espectacle 
era fastigós perquè la majoria d'espectadors anaven torrats. A més els mariguanats (grifa) 
fan vertadera por. 

Dia 28 de gener, dijous. La professora d'anglès, Mrs. Lee, ha contat coses inversemblants de 
la revolució. Diu que el seu oncle fou decapitat el dia que la seva muller havia parit i que 
li tiraren el cap damunt el llit. 

Dia 29 de gener, divendres. He canviat de dispesa perquè era insuportable conviure amb 
l'exmagistrat barceloní Ibúfiez, que precisament es fotia a fumar un puro quan anàvem a 
dormir. Allí havíem de dormir ell, jo i Casanoves del Vendrell. A més la dispesa, que se 
li deia Casa Esperanza del carrer Uruguai era un gran bordell, ja que la mare s'entretenia 
amb nois espanyols procedents del famós internat de Morelia i la mestressa es feia amb el 
Sr. Orfila. No cal parlar de les gatas. En Borràs, Fortuny, Esteller, i altres ja havien marxat i 
jo els vaig imitar. Com que no volia distanciar-me de l'Orfeó ni dels tramvies que havíem 
d'agafar a quarts de sis del matí, vaig posar a la vora, al carrer Isabel la Católica (CZavela 
la Mocba). 

Dia 31 de gener, diumenge. Amb la finalitat d'estalviar, menjo en un cafè de xinesos de l'Avin- 
guda 5 de Mayo que s'anomena Bohemia, el dinar costa 80 centaus de peso i donen sopa 
aguada, arròs amb dos ous fregits, una mica de peix a l'holandesa i bistec amb patates, 
postres de confitura i una gran tassa de cafè, que és molt fort. A sopar, obeint el consell 
que s'ha de menjar poc, menjo un gran entrepà de pernil Yorí o guaja/ofe, un triangle de 
pastís de confitura i una gasosa. 

Dia 1 de febrer de 1943, dilluns. Una conferència al nou Centro Espafiol del carrer Tacuba, 
en Valera ha parlat. 

Dia 2 de febrer, dimarts. Gran victòria dels russos a Stalingrad i de Justino Rosas, l'autor del 
famós vals "Sobre las olas". 

El Centro Espafiol ocupa tot un edifici noble molt espaiós. Sembla que agrada per- 
què a peu pla té una gran sala al fons de la qual hi ha l'escenari. Al primer pis hi ha 
secretàries i en el que en diríem les golfes és on hi ha la timba, molt animada per vells 
i per nous socis. No és com l'Orfeó Català que ocupa, al carrer Uruguai, una casa mal 
construida que fa molta pudor. 

Dia 5 de febrer, divendres. Es comenta favorablement una contraofensiva russa, en Ricard 
s'encarrega d'aigualir els entusiasmes dient que l'exili ens durarà deu anys. 

Dia 8 de febrer, dilluns. Al teatret Colonial del carrer San Juan de Letran, una mena de Paral- 
lel, hi actua el còmic Palillo, que és dels que més es destaca. El barceloní Blanc està ficat 
en el tràfic de cantaires i ballarines del teatret Apolo de la plaça de las Capuchinas. La 
colla anàrem un dia a veure l'espectacle i armàrem un petit cacau per fer-lo emprenyar. 

Dia 10 de febrer, dimecres. Els obrers del taller organitzen rifes setmanals de socis, limitats 
a set. 

Dia 13 de febrer, dissabte. Hi ha reunió d'Esquerra Republicana de Catalunya, on Roc Boro- 
nat ha defensat la posició de l'home d'esquerra que essent nacionalista no és separatista, 
sinó federal. 

Dia 14 de febrer, diumenge. L'Orfeó comença a fer excursions amb una a la llacuna de Zem- 
poala, que és vora Puebla. La cosa ha estat divertida, encara que jo he tingut fred als 3.000 
metres 

Dia 15 de febrer, dilluns. Per fi primera carta de la mare. No cal dir que és plena de lamenta- 
cions per la fam que estan passant i em diu que vaig tenir molt bona idea a l'aconsellar-li 
no vendre les garrofes, perquè amb elles han pogut menjar moltes vegades. 

Dia 16 de febrer, dimarts. En les lectures de diaris i llibres vaig descobrint que hi ha qui pensa 
fermament que les civilitzacions Maia i Asteca tenen punts de contacte amb les d'Egipte 
i Grècia. Podria ésser que mils d'anys enrere gent d'aquells paisos haguessin arribat aquí. 

Dia 17 de febrer, dimecres. Porten els feixistes a una fortalesa anomenada Perote i són guar- 
dats per la tropa. A l'exèrcit mexicà hi ha molts soldats que són reenganxats i cobren 4 
pesos diaris. 

Dia 18 de febrer, dijous. Convidat a dinar al que diuen agrupament d'en Pino, on hi ha en 
Vidal, Vilarrasa, Potau, etc. La Perelló ha fet una bona escudella i carn d'olla i després 
ens ha fet conèixer el zn0/e, que és guajalofe amb una salsa espessa que té chi/e (bitxo) i 
ametlles torrades. 

Dia 20 de febrer, dissabte. S'estrena la comèdia Laura d'en Poblet, que feia molt de temps 
que s'estava assajant. Ha tingut un gran èxit, així com en Mallart i la Perramon que feien 
els principals papers. Passa que hi ha molts descontents perquè hi ha proteccionisme al 
donar els papers. 

Dia 22 de febrer, dilluns. A quarts de quatre de la matinada es produeix un gran terratrèmol 
ondulatori. Els veins esfereits em vénen a treure del llit. Estan esgarrifats perquè temen 
que caigui una casa de deu pisos que es fa al costat. Jo al veure que no ha passat quasi res, 
decideixo no tenir por dels terratrèmols. 

Dia 23 de febrer, dimarts El taller té un petit dispensari mèdic a càrrec d'una infermera i un 
metge. Avui s'ha dit que un obrer hi ha portat un fillet seu que s'havia ferit al sexe, i que 
poc temps després el pare treballant s'ha ferit al mateix lloc. 

Dia 25 de febrer, dijous. S'està fent un volcà anomenat Paracutin a l'estat de Michoacan, hom 
diu que és dedicat als refugiats (refugachos) 

Dia 26 de febrer, divendres. A l'escola d'idiomes, les relacions estudiants blancs i de color te- 
nen discriminació. La professora de la meva classe ha deixat l'escola. Era irlandesa i molt 
empipadora per coses de religió. 

Dia 27 de febrer, dissabte. Cal parlar dels germans Costa del Port de la Selva, que després 
de treballar al restaurant francès La cremaillere fundaren El Papillon al carrer Madero. 
Avui hi hem anat a sopar festejant el diputat Balart de Sabadell. Tot ha anat molt civi- 
litzadament. 

Dia 1 de març de 1943, dilluns. Una espectacular exhibició de balls populars i mariachis al 
Bellas Artes on tot tan ben ambientat, m'ha agradat molt. 

Dia 5 de març, divendres. No ha valgut el meu bon comportament al taller i m'han canviat al 
torn de la tarda, que comença a les 15 hores i acaba a les 23:30, hi ha mitja hora de premi. 

Dia 7 de març, diumenge. La dispesera és una dona blanca que explica grandeses passades. 
Més que de la serventa, es val d'un criat (c4amaco). 

Dia 11 de març, dijous. Manuel Tolrà és l'arquitecte valencià autor de la façana de la catedral, 
de l'edifici de mineria i de l'escultura equestre de Carles IV a la romana. Els analfabets hi 
fan conya perquè el cavall no porta els estreps. Li han dedicat un carrer molt a prop del 
General Prim convergent al de Bucareli, un napolità que fou virrei de Mèxic. 

Dia 14 de març, diumenge. He anat al nou Hipòdrom a veure què tal eren les carreres. Són 
més pintoresques que arreu. 

En lloc de dedicar-me a menjar Zacos, O elofes (panotxes de blat de moro, moniato, 
farina de blat de moro amb pollastre, porc o embotit amb una fulla de blat de moro), m'he 
entestat a fer-me alguna olla barrejada per a aquest fi he hagut de comprar olla, fogó, 
plats, etc. La botifarra i el porc són fàcils de comprar perquè al Mercat de San José hi ha 
una cansaladeria catalana. 

Dia 17 de març, dimecres. El film Sa/udos de VV. Disney és una meravella. 

Dia 19 de març, divendres. Els mexicans celebren amb tot fervor el 5è aniversari de la naci- 
onalització del petroli pel president Càrdenas. El nostre protector, el senyor Alfonso de 
l'Orfeó, mexplica que a la petició de lliurament de diners per pagar els propietaris angle- 
sos de les explotacions, feia plorar veure com baixaven nadius de les muntanyes a lliurar 
els anells i alguns fins els guaja/ofes. 

Dia 21 de març, diumenge. Commemoració del natalici de Juàrez, el nadiu de Guelatao. 
Estudiar aquests personatges de la rebel'lió mexicana memociona molt. Aquest home va 
fer afusellar un Maximilià Hausburg, que Napoleó el petit volia encolomar als mexicans. 

Dia 23 de març, dimarts. Primera reunió de la nova junta de l'Esquerra en la que actuo de se- 
cretari, amb la presidència de Rouret. Comencem a desenvolupar els plans de Tarradellas. 

Dia 25 de març, dijous. El patró Suàrez ens ha pagat el tiquet per assistir a l'homenatge del 
president Àvila Camacho, que consistia en un vi d'honor amb molts discursos. A l'Orfeó 
s'ha comentat que no hi han assistit Prieto, Andreu Abelló, Tomàs i Piera, etc., no cal dir 
que la lluita S.E.R.E.-J.A.R.E. està encara viva. 

Dia 28 de març, diumenge. Concert de la massa coral de l'Orfeó amb el mestre Costa i Horts. 
Hom diu que aquest mestre, per massa matisar, fa perdre la vibració a la massa. 

Dia 3 d'abril de 1943, dissabte. Les converses que s'anaven celebrant per crear una aliança 
catalana que, es veia de lluny, era empesa pels negrinistes varen acabar molt malament. El 
diputat Folc hi estava molt entestat. 

Dia 6 d'abril, dimarts. S'està fent la propaganda per les eleccions a nou president de la Repú- 
blica. Sembla que els nadius s'ho prenen molt a la valenta. 

Dia 12 d'abril, dilluns. La senyora Mercè, la dispesera, m'ha demanat que li deixés la Pe/aca (el 
maletí) parlant de Hitler, diu que li fa més por un sergent que ell. 

Dia 14 d'abril, dimecres. No hi ha hagut unanimitat per celebrar la diada. L'Orfeó ha muntat 
unes taules de venda de llibres catalans i tot ha estat bonic i entretingut. 

Dia 15 d'abril, dijous. S'ha escaigut el Viernes de Dolores que mou molta gent cap a les esglé- 
sies. 

Dia 19 d'abril, dilluns. Per Setmana Santa hem fet dos dies de festa. La gent beata fa la visita 
a les esglésies molt mudada, principalment els gacbupines. El patró ens ha regalat 35 pesos. 

Dia 20 d'abril, dimarts. Els presidents Roosevelt i Àvila Camacho han tingut una reunió a la 
frontera. Hom diu que aquestes reunions les tenen anualment. 

Dia 21 d'abril, dimecres. En Prieto comenta a Excelior el viatge que el President de la Repú- 
blica Martínez Barrio efectua per sud-amèrica. 

Dies 22 a 28 d'abril. Aprofito aquests dies de vacances per anar a veure les ciutats de Morelos 
i Guadalajara. És un llibre de Marcel-lí Domingo que vaig llegir al barco el que mempeny 
a fer aquest viatge. Els amics diuen que me'n receli, però jo tossut i tossut. Després de To- 
luca vénen uns plans desèrtics com els de Castella, això també és una Mese/a. A Acambaro 
els blats rossegen. Faig el viatge amb tren i després de passar el llac Cuitzeo travessem 
com una boira que no és tal, sinó la pols del volcà Paricutin. Arribo a Morelia on dormo 
a l'Hotel Europa. Passo el dia visitant la Catedral que és gran i bonica i la població. Per 
anar a Guadalajara agafo un autobús (cazxión). Passem pel llac de Pàtzcuaro tan anomenat 
i als plans de la ciutat de Zamora de Hidalgo els blats també rossegen. Passem per Jiquil- 
pún, lloc on va néixer el President Càrdenas. El tan reanomenat llac de Chapala es veu 
gris, conté l'aigua que abasteix Guadalajara, i també dóna molt peix blanc, molt gustós. 
L'arribada a aquesta ciutat no pot ésser més bonica, et rep una avinguda de Zadachinos, 
arbres de flors vermelles i morades que fan una bona ombra. Poso a l'hotel Independencia, 
propietat de xinesos on, com a tot arreu, es menja el mateix, sopa, arròs amb ous fregits, 
peix a l'holandesa i carn, postres i cafè. Hi ha moltes cases amb reixats i patis amb flors. 
La catedral és una barreja de barroc i neoclàssic, és molt gran i no gaire bonica. El barroc 
s'adiu més amb la barreja de colors de la gent. L'Alameda i Agua Azul són els dos grans 
parcs. La plaça de toros és bonica. Té barri de meuques. Lloguen cases molt semblants 
a les d'Europa, en una de les quals m'estatjo per impregnar-me de l'estil del país. Són 3 
pesos, més que tres pessetes. La gent rica viu en una urbanització (co/onia) amb cases ja a 
l'europea. He anat a fer orella en un míting sinarquista, un partit de gent reaccionària però 
que, per contrast, tenia d'oients a pobres rancberifos. Els nadius encara parlen més fluix 
que a la capital, però a l'hora de sentir mariachis s'animen. Suposo que ho fa el pu/que. He 
donat un tomb per la ciutat amb un cotxe (carrefela). Per beguda s'estila la cehada andalusa. 
Als restaurants Apolo i Spiros he menjat peix del llac de Patzeuaro, cosa molt deliciosa. 
De tornada baixo a Morelia per veure l'escola on el pare de la independència, el capellà 
Hidalgo, fou professor. Es veu que ensenyà a Morelos i fou un gran insurgent també. El 
llac de Patzcuaro està rodejat d'hotels on es comença a explotar el turisme. És molt inte- 
ressant conèixer els pescadors i les xarxes de què es valen per pescar. L'home és enginyós 
a tot arreu. Els ocells fan grans cantades als parcs i es veuen moltes orenetes iguals a les 
europees. Els nadius d'aquest estat a Michoacan se'ls anomena Tarascos, el nom sembla 
imposat pels espanyols ja que ells més aviat s'anomenen Turicuari. Tornant a la capital, 
després de passar Toluca hi ha uns revolts de carretera que anomenen Mil cumbres on es 
veu un panorama meravellós. Després de passar el parc de Salazar arribem a la capital de 
nit, amb els seus milions de llums. 

Dia 29 d'abril, dijous. Retorn al treball. L'Esteller creia que em perdria i ja no em veurien mai 
més. El cas és no posar-se en embolics i fer la cara seriosa. 

Dia 1 de maig de 1943, dissabte. No ens hem deixat perdre la gran manifestació obrera que 
ha durat prop de quatre hores. Les fàbriques importants regalen amb aquest motiu unes 
granotes noves als obrers, que marxen més o menys a pas militar flanquejats de bandes de 
música o de mariachis. Cap al final de la manifestació, refugiats nacionalistes d'Eushadi, 
Galícia i Catalunya brandaven les respectives banderes. Gent pietosa de l'Orfeó ha assis- 
tit a una missa dedicada a Sant Jordi. A la nit a, l'Orfeó, s'ha representat l'obra Sang G/ava 
de Josep Pous i Pagès, que ha estat bastant bé. 

Dia 6 de maig, dijous. El taller viu el batibull d'haver de fer eleccions per decidir quin dels 
dos sindicats que pretenen fer-nos feliços triem. No cal dir que trobem els comunistes a 
un costat i els anarquistes a un altre. 

Dia 7 de maig, divendres. Montgomery allibera la ciutat de Tunis. 

Dia 9 de maig, diumenge. Excursió al Bosque de los Leones, on no hi ha cap lleó, solament 
un monestir molt tronat. 

Dia 10 de maig, dilluns. Aconsellat per l'Esteller, avui he començat a treballar al taller de 
l'alemany Clucl, conegut a Tarragona durant la guerra. També hi treballa en Fradera, un 
dels puntals de la secció dramàtica. ClucR té socis capitalistes i es veu que vetlla el capital 
l'amic Marsó Humber Santos. He marxat del taller de l'Eurela per fer una prova d'un 
mes. He trobat a faltar avui les xerrameques de Solé de Móra, Esteller i el diputat Riera 
de Martorell, que cuida les peces dels torns. L'home la passa molt magra, perquè ha co- 
mençat a fer criatures a la companya que va portar de Martorell. 

Dia 11 de maig, dimarts. He tingut una ensopegada amb una veina de la dispesa. Semblava 
molt innocent i al final ha resultat una meuca com una casa. 

Dia 12 de maig, dimecres. El baix d'òpera Fernàndez Armengol, amic de l'Humbert Vantós, 
m'ha explicat coses de la Lliberata Fernàndez que creu que és a Cuba. 

Dia 13 de maig, dijous. Martínez Aroles, el mallorquí que feia de policia a Tarragona, casat 
amb una Perpinyà, treballa amb mi al taller de Cluch. Al cap de la setmana el jornal ha 
estat millor que a l'Eurexa. 

Dia 17 de maig, dilluns. Exposició de floricultura a San Jacinto, on he pogut veure tota la 
varietat de flors del tròpic mexicà, que són un encant. La varietat de cactus (nopa/izos) és 
fantàstica. 

Dia 18 de maig, dimarts. Ha arribat de Tarragona la muller del Dr. Folc, ha explicat coses 
terribles. 

Dia 19 de maig, dimecres. Ha desaparegut un peu de rei (ca/ibrador) i resulta que, com tot el 
que desapareix al taller de l'Eurelxa, és un dels joves refugiats el que l'ha robat. 

Dia 22 de maig, dimecres. A l'Orfeó es representen tres sainets EZ ma/ esperits, Les bodes de 
Cirilo i El triomf de la carn. En Fradera que treballa amb mi i la seva dona han estat molt 
bé. 

Dia 23 de maig, dijous. S'ha festejat amb un dinar la primera arribada del Niassa. Jo no hi he 
assistit perquè era una cosa dels que hi anaven. 

Dia 24 de maig, divendres. He volgut sopar en un establiment dedicat a les menges dels 
nadius. Per tant, de primer sopa de moresc (ato/e), moresc fresc barrejat amb pollastre 
o moniato (Za7nales) i panets dolços. Aquests establiments, com els dels forners, tenen 
darrere el taulell grans imatges de la verge Guadalupana, això no impedeix que robin en 
les pesades com a casa nostra. 

Dia 28 de maig, dimarts. Es recorda l'aniversari de la declaració mexicana de guerra a Itàlia. 
Recordo el pànic que, quan érem a França, produí aquesta declaració 

Dia 29 de maig, dimecres. En el teatret Colonial hi ha el còmic Soto caracteritzat de campe- 
rol mexicà que es dedica a la crítica dels governants. 

Dia 30 de maig, dijous. Al palau de Chapultepec, exposició de records dels autors de la lletra 
i la música de l'himne mexicà, Bocanecra i Jaume Nunó, tot rodejat de les primitives 
banderes. 

Dia 1 de juny de 1943, dimarts. Es fa propaganda electoral a totes hores. He vist un míting de 
purititos nadius molt bo. Al Bellas Artes feien l'homenatge a la marina amb el mariachi 
de Tata Nacho que és potser el millor conjunt de tot el país. 

Dia 6 de juny, diumenge. Veiem com l'Esquerra s'ha dividit en tres sectors que s'expliquen 
així: 1r. Carles Pi Sunyer, des de Londres dirigeix els amics que estan per la comuni- 
tat fent l'allioli amb els d'Acció Catalana, Estat Català i altres. 2n. En Lluhí propagant 
l'amistat amb Negrín, se li apropen molts amics i els del PSUC. 3r. El Directori dirigit 
per Tarradellas que lluita per la unitat del partit. 

Dia 8 de juny, dimarts. Les coses no van bé al taller del Juli Cluch. Ens empipa el seu fill al 
que li diuen Fritz. 

Dia 10 de juny, dijous. En Met Miravitlles publica cartes obertes per enredar més les coses 
dels catalans. 

Dia 12 de juny, dissabte. Deixo el taller d'en Cluch a mitja setmana, però ell al pagar-me me 
l'abona sencera. 

Dia 13 de juny, diumenge. Em dono uns dies de vacances i vaig a Puebla a veure en Borràs de 
Reus i Fortuny, on trobo l'Esteller. El viatge ha estat deliciós en un bon autobús, destacant 
la panoràmica de Rio Frio i el poble de Cholula, on es diu que hi ha tantes esglésies com 
dies té l'any. Puebla no és tan atractiva com Morelia però té una gran catedral i boniques 
esglésies barroques. Estic a l'Hotel Colón, d'un gallec que el té molt barat. El barri de les 
meuques no és tan atractiu com el de Guadalajara, però ens hi divertim molt. 

Des de Puebla es veuen els volcans de Mèxic per l'altra part. El parc d'Agua Azul 
és molt gran i bonic i el mercat destaca per les muntanyes de pinyes, mangos i panotxes 
de moresc. La casa de l'Ajuntament és molt monumental. Aquestes ciutats mexicanes 
s'atribueixen un general defensor, així aquí tenim el general Zaragoza, amb una bona 
estàtua equestre. El riu Atoyar fa anar unes 400 fàbriques, moltes d'elles de teixits, i rega 
grans extensions d'arbres fruiters. Amb els amics que fan de viatjants hem passat tres dies 
molt divertits. 

Dia 16 de juny, dimecres. Assisteixo a un míting dels italians lliures en el qual, per nosaltres, 
parla Alvaro de Albornoz. 

Dies 17, 18, 19, 20 i 21 de juny. Tant d'anomenar Acapulco, vaig aprofitar per visitar-la uns 
dies que em quedaven abans de retornar a l'Eurela. Aquesta ciutat a la costa del Pacífic 
té una carretera que passa per poblacions de molta anomenada com Cuernavaca i Taxco, 
on hi ha moltes mines de plata, i té una església barroca meravellosa. Al parar a Iguala, un 
escuincle (noiet) ha recitat uns versos per demanar caritat. Ja en l'estat de Guerrero, passem 
per Chilpancingo i voregem el riu Papagallo, el poblets són molt miseriosos i les criatures 
van nues i els grans quasi. Per anar a Acapulco hem emprat dotze hores. Tot seguit vaig 
a veure els amics Casanoves i Aguilar (ninet) perquè em busquin dispesa, així faig cap a 
casa el català Ricard, que a més de calafat té aquest negoci. En Casanoves és representant 
de la Bayer en aquell cantó i ninet està en un hotelet encarregat de la bugada. Hem donat 
un tomb per la ciutat, que no és més que un poble amb moltes mosques. Fa molta calor i 
per dormir em donen un catre amb una lona molt tibant. 

Dia 18 de juny, divendres. El dia és plujós i decidim que no és dia per banyar-se. El munt de 
nord-americans (gringos) se senten estafats. Passejant per les vores de la població hom 
s'adona de les boniques platges de sorra fina i dels palmerars cocoters que arriben fins a 
l'aigua. La badia sembla un llac ja que té una obertura a la mar molt estreta. Als bars ens 

refresquem amb el suc dels cocos tendres, al qual s'hi afegeix una mica de licor. El menjar 
que ens han donat no és gaire diferent del de Mèxic, però les bananes eren collides dels 
bananers que hi havia allí mateix. 


Dia 19 de juny, dissabte. Matinejo per anar amb en Casanoves a alguns poblets, principalment 


a Tecpan que és a 100 Em de distància d'Acapulco. Passem per terres planes plantades de 
palmeres cocoteres. Passem per un llac on veiem bellugar els cocodrils (/agartos). Per tra- 
vessar els rierols hi ha ponts de fusta perillosos, però el Ford passa pertot arreu. Es veuen 
dones que renten la roba i noietes amb els pits ja fets que joguinegen amb l'aigua. Veiem 
un noi (chamaco) amb un ruquet i el Casanoves el para perquè li culli uns cocos per veu- 
re'n l'aigua. Amb una facilitat esbalaidora s'enfila palmera amunt i fa caure uns deu cocos. 
En Casanoves li dóna 20 centaus i ens fa la mar de reverències. El coco no sent la gran 
calor que fa perquè està molt abrigat. L'aigua és fresca però insípida. Aquestes palmeres 
donen quatre collites l'any i fan més de cent cocos, dels quals es fa el producte anomenat 
copra. Anem avançant enmig de plantacions de bananers, de pinyes que es planten com 
els enciams, manglars i enormes camps de canya de sucre. Se sent un xerroteig escandalós 
de guacamais, papagais i altres ocells. 

Hem dinat a base de guaja/ofe i hem esperat que passés la calor. Al tornar, passant 
pel pont de fusta principal hem vist com en un costat es banyaven homes i nens nuets i 
a l'altre costat dones nuetes i nenes. Una divisió que m'ha agradat. Tot i l'allunyament de 
les ciutats a la gent se la veu civilitzada. 

Se'ns travessen ramats de bestiar boví, però el Ford ho aguanta tot. A la nit ha vingut 
a veure'ns en Ninet (l'Aguilar), li hem parlat de l'excursió i hem quedat que aniríem a 
banyar-nos a Caleta. 


Dia 20 de juny, diumenge. És diumenge i fa un sol enlluernador. La casa de banys és una 


construcció de maons molt atrotinada, una part és per a les dones i l'altra part per als 
homes. En Ninet ens ha buscat els tapa-sexe. Hi ha molta animació a la platja, amb gent 
de totes les pells, però observo que els més negres són els blancs que fan bronze, com a 
Tarragona. Hem nedat i fet cabussons. No cal dir que el que estava més en forma era 
en Ninet, que conserva una bona musculatura. Els gringos, més que fer bronze suen el 
vehisiy. Hem dinat amb un gran apetit i a la tarda, com que era dia de festa, hi havia molta 
gent que admirava els nadius que, en un lloc molt perillós anomenat /a quebrada, feien uns 
cabussons (c/avados) de més de 15 metres de fondària per arramassar les monedes. És un 
joc molt emocionant i de molta anomenada allí. 


Dia 21 de juny, dilluns. Quan em desperto al matí gaudeixo sentint la xerrameca de les na- 

diues. Si parlen mexicà sembla que em trobi a Andalusia, la qual recordo de la passejada 
que férem amb la mare l'any 1935. 

No pesquen amb barques ni amb canya, sinó amb volantins enginyats per ells i es 
fiquen molt endins. No dic res de les classes de peixos però sempre em donen guacbinan- 
go, una mena de llobarro que té les espines molt gruixudes, però molt saborós. He anat 
caminant uns quilòmetres pel que diuen platja d'Hornos, on hi ha construides bones 
torres i xalets. 

Delfí Coll és un català de Mataró que em conta la història de la seva vida i la dels 
amos de la fonda. Diu que sap cantar i ja assaja pel dia que es casarà la filla del dispeser, 
amb un exiliat. Cantarà l'Ave Maria. Aquest nuvi és el gerent i promotor de l'únic diari 
d'Acapulco, dit Trópico. He anat a dormir aviat perquè calia aixecar-me de bon matí. Jo 
dormia sol enmig de vint catres. 

Dia 22 de juny, dimarts. Era fosc quan sortírem d'Acapulco, amb un autobús que era molt 
primitiu. Quan vam ésser a Cuernavaca vaig baixar, perquè tothom ponderava molt 
aquesta ciutat en què Hernan Cortés s'havia fet un palau. El tal palau no és res de l'altre 
món però té uns frescos de Diego Rivera, tots intencionats contra el conqueridor molt 
bonics. La ciutat molt mal planejada però mil metres més baixa que Mèxic, és un autèntic 
paradís, tanta és la varietat de flors que hi ha i tant és el gust que tenen els seus habitants a 
cultivar-les. Hi ha unes begònies meravelloses. La gent rica i amb anys hi va a passar l'hi- 
vern. Puc dir que he estat dels primers a fer aquesta excursió. Altres van anar a Acapulco 
a desguassar un barco, però a fer-hi una excursió jo vaig ésser dels primers. Qui havia de 
dir que aquell mosquer del 1943 avui és la platja més important d'Amèrica. 

Dia 24 de juny, dijous. Sant Joan, no hi ha foguerada però sí coques, gràcies als catalans con- 
fiters de la F/or de América i El Molino. La Perelló m'ha donat notícies de la mare que els 
seus li han escrit. Pocs dies després rebo carta que em dóna molta alegria. 

Dia 27 de juny, diumenge. Dels parcs esportius que hi ha a Mèxic, potser el Carranza és el 
més bonic. He vist una sessió de boxa. La gent vol veure que els boxejadors treguin sang 
pel nas. Al cinema que hi ha alternen les sessions de cinema amb cantaires i mariachis. 

Dia 30 de juny, dimecres. Visites a la Penirenciarta i a l'escorxador (rasfro) que ocupen i són el 
centre d'un barri cada un. 

Guerra: Aquest mes de juny els aliats amb tropes australianes han ocupat la Nova 
Guinea que es troba al nord d'Austràlia. 

Dia 1 de juliol de 1943, dijous. Un cas còmic perquè una de les artistes que vénen per l'Orfeó 
m'acusa d'ésser l'autor d'un dels seus fills. La cosa s'aclareix i és que m'havia pres per altre. 
Encara bo que jo com que tinc el costum de pagar les meuques no em puc trobar mai en 
aquest cas. 

Dia 2 de juliol, divendres. Els aliats han desembarcat a Sicília i tot seguit s'ha produit l'aparta- 
ment del govern de Mussolini i el retorn del rei al tron del país. No cal dir com tots rebem 
la notícia. El gran pallasso ha tingut un final de comèdia dolenta. Aquestes notícies ens 
animen i ens fan pensar que el retorn pot ésser aviat. 

Dia 3 de juliol, dissabte. He anat a veure la família Orozco-Rovira. La sra. Carme, tan recor- 
dada per mi de quan érem al Molí de l'Horta, ha estat molt afectuosa. A la nit a l'Orfeó 
s'ha representat l'obra de l'Iglesies E/ cor del poble que ha estat molt ben representada i 
s'han lluit el matrimoni Fradera. 

Dia 4 de juliol, diumenge. Diumenge ha estat dia d'eleccions. Jo he donat un tomb per la 
ciutat. No he vist molt moviment, suposo perquè m'he aixecat tard. El senyor Alfonso 
explica que la fórmula que subsisteix després d'haver guanyat la revolució és una fórmula 
infal-lible. El país no vol ni pot revelar-se contra els guanyadors. Jo no hi tinc res a dir. Si 
els nostres governants ho haguessin fet així, no fórem a Mèxic. L'any 1933, al dividir-se 
els socialistes fou fatal. Al pobre Sanahuja no li agradaven gens els socialistes. 

Dia 5 de juliol, dilluns. Avui dilluns he tornat a treballar a l'Eurela. Els amics han rigut una 
mica a les meves costelles, però com que en Roure m'aprecia tant, tot seguit ha trobat la 
manera de justificar la meva marxa i el fracàs. 

Dia 8 de juliol, dijous. El Sr. Alfonso m'ha parlat del Sr. Mercader de Tarragona que fou un 
home important dedicat a la importació de cupletistes. 

Dia 10 de juliol, dissabte. La dita Federació d'Esquerra de les comarques tarragonines s'ha 
reunit per anar unida a la reunió de l'Esquerra on s'ha debatut que hi ha delegats comu- 

nistoides. Jo que faig de secretari, més aviat em semblen pintorescos tots aquests catalans 
que són dins el nostre partit. 

Dia 12 de juliol, dilluns. S'ha comentat que els encarregats Borges (basc) i Badenas (català) 
no hagin comparegut al taller. S'ha sabut que el primer fou robat en un meud/e i amb el 
segon, que s'havia barallat en una cantina, foren portats a una comissaria. 

Dia 15 de juliol, dijous. Es segueixen fent homenatges. Avui he assistit al Bellas Artes a l'ho- 
menatge que s'ha fet a França. 

Dia 17 de juliol, dissabte. Dissabte. Vaig al teatre Ideal a veure un vodevil amb l'Àngel Garasa 
i Cia. No em desfaig de la idea que cada dissabte he d'anar a un espectacle. Els divendres 
els dedico a donar gust al sexe. Per cert que al carrer de Santa María la Redonda hi ha 
almenys un quilòmetre dedicat a la prostitució. 

Dia 18 de juliol, diumenge. Excursió a Ixtapalapa on les oliveres plantades pels caputxins 
estan ben conservades. 

Dia 21 de juliol, dimecres. Era inevitable i es veia venir que es crearia una altra entitat cata- 
lana, ja que l'assalt que feren els comunistes a l'Orfeó, a la secretaria del POUM, havia 
dividit els socis. Així el Casal Català, posat en un pis del mateix carrer Uruguai, ha reunit 
a més dels comunistes, el grup que acabdilla en Lluhí de gent de l'Esquerra. L'Esteller i 
en Fortuny han estat dels primers a ficar-s'hi. 

Dia 23 de juliol, divendres. El Sr. Alfonso m'ha explicat que per iniciativa dels catalans que 
havien desertat de Cuba es fundà el Casino Espafiol el 1903, però aquests mateixos ca- 
talans, no conformes amb el patriotisme de pandereta que allí regnava, fundaren l'Orfeó 
Català el 1906 ja que tenien per dirigir la massa coral un nét de l'Anselm Clavé. 

Dia 25 de juliol, diumenge. Ha estat com un cop de teatre el foragitar Mussolini del govern 
d'Itàlia. La majoria de la tertúlia pensa que això apressa el nostre retorn. El Lluís Mestres 
és dels més frisosos per tornar. Pronostica que mentre Hitler aguantarà els russos es dei- 
xarà ocupar pels aliats. En aquestes converses hi prenen part Jordi Arquer, el Dr. Tussó i 
en Bordas de la Cuesta. 

Dia 31 de juliol, dissabte. Un altre homenatge al patró Suàrez que té molt bones parauletes. 
L'estat major d'asturians exiliats que tenen els millors llocs en els seus negocis estaven 
molt cofois. 

1 d'agost de 1943, diumenge. Les figues de punxa (Zunas) són venudes per tots els carrers per 
nadius, que pelades les posen a refrescar damunt barres de gel. Són molt dolces. 

Dia 4 d'agost, dimecres. He acabat el sonet que fa anys dedico al sant de la mare. Suposo que 
el deurà rebre a temps. 

Dia 6 d'agost, divendres. Martínez Barrios ha donat compte del seu viatge a Sud-Amèrica 
en el Bellas Artes amb una gran expectació. S'especula que potser hi haurà Govern de la 
República a l'exili. 

Dia 7 d'agost, dissabte. La reunió extraordinària que avui ha celebrat l'Esquerra, tot i que ha 
acabat a les cinc del matí, ha acabat bé. 

Dia 10 d'agost, dimarts. Al Bellas Artes, l'exposició de fotos de Rússia, hom l'anomena fotos 
del paradís comunista. 

Dia 15 d'agost, diumenge. El dia l'he passat amb el record de la mare. Pensant que la telepatia 
és una realitat, es veu que ella i jo tot el dia hem estat comunicant-nos. 

Dia 16 d'agost, dilluns. Als bandits els diuen adijeros quan ataquen les persones i quafreros si 
s'emporten el bestiar. 

Dia 18 d'agost, dimecres. Fa dies que al taller se'm burxa perquè ens destaquem per un o altre 
dels dos sindicats que volen els nostres vots. Avui hi ha hagut una reunió al sindicat de 
tots els obrers del taller. Els líders mexicans han estat correctes, no així en Capilla, andalús 
molt mal educat. 

Dia 23 d'agost, dilluns. Comunistes i comunistoides han creat el F.O.A.R.E. Diuen que és un 
element de lluita antifranquista i antifeixista. 

Dia 25 d'agost, dimecres. L'Esteller, com que el treball de peó que fa al taller no li agrada, se 
les busca totes. Hom diu que ara fa de guardaespatlles del patró. 

Dia 26 d'agost, dijous. Exiliats i antifranquistes mexicans han assaltat el Casino Espafiol i 
han llençat al carrer tot el que han trobat de senyal franquista. 

Dia 27 d'agost, divendres. Al restaurant vegetarià de la jueva alemanya del carrer López, em 
faig amic del gran pintor Fabregat, un home a qui la patrona deixa portar un quart de 
pollastre perquè és ell. 

Dia 28 d'agost, dissabte. Han fet La Francisquita al teatre Arbeu, que té cinc pisos però és de 
capacitat reduida. El tenor Pineda i la Cia. se n'han sortit bastant bé. 

Dia 29 d'agost, diumenge. Per fi, l'Àngel Vidal que va anar a Yucatan contractat per una 
companyia forestal propietat d'uns descendents de catalans, ha tornat explicant-nos les 
peripècies que ha passat enmig d'aquells nadius tan perillosos i de les serps. 

Dia 31 d'agost, dimarts. Molts dies vaig a menjar al restaurant dels germans Rodríguez del 
carrer El Salvador i allí s'aposta pels equips de futbol Asturias i Espafia. Urraza ha apostat 
3.000 pesos per l'Espafia. 

1 de setembre de 1943, dimecres. M'agrada comentar les coses de la política mexicana i avui 
s'ha escaigut la sessió inaugural del Parlament mexicà pel President de la República, Àvila 
Camacho. 

Dia 3 de setembre, divendres. Un full clavat a les parets recorda que Cuhactemoc, el darrer rei 
asteca, fou martiritzat i mort pels espanyols l'any 1.624. 

Dia 4 de setembre, dissabte. El grup d'obrers que pertanyen al sindicat C. R. O. M., comu- 
nistoide, fa esclatar una vaga al taller. Comentem aquestes coses amb en Rouret, Bladé, 
Riera, Pérez Farràs, Blanc, etc, que treballen a la fàbrica. Com que el sindicat C.I.M. és el 
més governamental decidim donar-li suport ajudats pels amics de la C.N.T. 

Dia 8 de setembre, dimecres. Ja fa un any que sortírem de Marsella. Itàlia es rendeix incondi- 
cionalment. Els residents espanyols celebren la Covadonga. 

Dia 9 de setembre, dijous. En el recompte de vots en pro o en contra de la vaga al taller, gua- 
nyen els d'en contra per majoria. 

Dia 10 de setembre, divendres. L'Esteller em convida a visitar el Casal Català que s'inaugura- 
rà el dia 11. La cosa ha anat que ell portarà el restaurant i Fortuny conserge. 

Dia 11 de setembre, dissabte. L'onze de setembre se celebra en plena discòrdia perquè els ele- 
ments nacionalistes i d'Acció Catalana que governen l'Orfeó no han volgut que presidís 
el representant de la Generalitat. Jo no assisteixo a l'acte commemoratiu ni a la col'locació 
d'un ram al monument a la Independència. 

Dia 13 de setembre, dillus. La ciutat fa els preparatius per celebrar les festes de la indepen- 
dència mexicana el dia 16. Ja sabem que els curas que s'aixecaren contra Espanya ho feren 
contra el rei Josep Bonaparte a qui el clero de Mèxic també havia declarat la guerra. 

Dia 16 de setembre, dijous. A la matinada assisteixo, amb l'Esteller i Fortuny, a la festa que 
reuneix milers i milers de persones a la plaça de la Catedral (2oca/o) per sentir recordar el 

grito de llibertat pel President de la República. Els nadius van molt borratxos i fan molts 
"moris" als gachupines. Al matí d'aquest dia es fa la gran parada militar que omple els 
carrers de nadius dels pobles de tot Mèxic. El conjunt de les festes tenen una gran origi- 
nalitat. S'ha donat el cas que per primera vegada han desfilat els conscrifos (quintos), joves 
amb edat definida, inscrits i sortejats per fer el servei militar obligatori. Abans el servei 
era prestat per mercenaris, adscrits a la revolució mexicana. 

Dia 18 de setembre, dissabte. Arriba l'hora de la mort, a Suissa, del Cardenal Vidal que s'ha 
mantingut a l'exili fidel a l'actitud d'ésser neutral en la guerra civil. Recordo que vaig 
aprendre del pare el dir-li Cisquet de Cambrils. 

Dia 23 de setembre, dijous. Dia de la 'Tecleta tarragonina, és objecte de comentaris meus i 
dels amics. 

Dia 24 de setembre, divendres. La dispesera, Sra. Mercedes, fa una festeta amb motiu del seu 
sant, la cosa va una mica "finolis", però hi ha ball amb discos. 

L'Orfeó també celebra La Mercè amb un gran ball de festa major en el qual hi ha fins 
i tot rifa de la toia, tot acaba bé. 

Dia 28 de setembre, dimarts. La Montoya és una actriu mexicana dedicada a la representació 
del teatre castellà. No cal dir que representen Locura de amor de Tamayo i Baus, i és ja/eada 
fins al deliri pels gachupines. 

Dia 29 de setembre, dimecres. Els aliats desembarquen a Calàbria i fem comentaris, veiem 
l'evidència que han actuat com els catalans que després de Sicília anaren a Calàbria. Els 
alemanys segresten Mussolini i el fan president a la república italiana que instauren en 
les terres del nord. 

1 d'octubre de 1943, divendres. Al taller hi ha un torner que es diu Mercè a qui l'Altimir i 
jo hem agafat amistat. Es tracta d'un anarquista que té una filla molt bonica. L'Altimir 
fou convidat a dinar a casa seva i em convidà perquè li fes companyia, la cosa fou molt 
atractiva. 

Dia 2 d'octubre, dissabte. Faig una visita al sanatori Espanyol on hi ha malalts en Solé i Pérez 
Farràs. Aquest sanatori si escoltem el Sr. Alfonso també es féu per iniciativa dels catalans. 
En Mundet fa donacions de centenars de mils de pesos per millorar-lo. 

Dia 5 d'octubre, dimarts. Visito el nou taller d'en Fradera que té un soci gallec. Jo crec que 
patirà. 

Dia 7 d'octubre, dijous. El Sr. Alfonso creu que el gratacels que es construeix al costat de la 
casa de la dispesa al carrer Isabel, si bé figura del Sr. Abad, és del germà del president de 
Mèxic, Maximino. Tothom parla que si bé el president és un home honrat, en canvi el seu 
germà fa de les seves. 

Dia 9 d'octubre, dissabte. L'Humbert Santos periodista al Di/yvio de Barcelona és un maçó 
de grau trenta-tres que em té molta afecció, jo trobo la seva conversa de molta amenitat i 
em desvetlla curiositat per saber de la maçoneria a Mèxic. Diu que expulsats d'ella mexi- 
cans i espanyols han fundat una lògia a part. 

Dia 10 d'octubre, diumenge. He anat a Texcoco on hom passeja enmig de grans camps de 
moresc en flor. 

Dia 12 d'octubre, dimarts. És la festa de les Amèriques. Representants d'universitaris espa- 
nyols han assistit al Congrés de la Universitat mexicana. 

Dia 16 d'octubre, dissabte. Nosaltres ccmmemorem l'any d'arribada a Mèxic i a l'Orfeó es 
commemora el 3r aniversari de l'assassinat del President Companys. És una llàstima que 
no hagués anotat l'orador. 

Dia 20 d'octubre, dimecres. Han entrat a treballar al taller uns quants nois espanyols dels 
que anomenen de Morelia, que són els 600 nois que vingueren a Mèxic durant la Guerra 
Civil. Aquests nois diuen pestes dels tractes de Morelia, però no deu ser així perquè en sis 
anys solament n'han mort vuit. 

Dia 22 d'octubre, divendres. La professora mexicana que em tapona un queixal està molt 
interessada per mi. 

Dia 24 d'octubre, diumenge. S'ha fet un homenatge al President Companys al teatre Hidalgo 
en el qual ha imperat la unitat. Oradors de tots els partits han parlat i han remarcat les 
dots polítiques del gran President de Catalunya. Potser serà la primera pedra de la unitat. 

Dia 30 d'octubre, dissabte. Al Lírico fan un Zènorio en conya en el qual els actors són els Soto 
pare i fill. Els diaris comenten que fa cent anys del Zènorio de Zorrilla. 

1 de novembre de 1943, dilluns. En les confiteries de la F/or de México i El Molino s'hi venen 
els panellets catalans. Les festes que fan els mexicans per als morts no m'han causat tanta 
sensació com l'any passat. 

Dia 5 de novembre, divendres. A la tertúlia del vespre a l'Orfeó s'ha sentit molta eufòria per 
la conferència que Eden, Hull i Molotovv han fet a Moscou. Si bé no tenim comunistes 
que ens emprenyin, tothom comprèn la importància de les victòries russes. 

Dia 8 de novembre, dilluns. Tant d'anar als restaurants xinesos m'he anat familiaritzant amb 
els seus quefers i així m'assabento que encara que es diguin noms cristians postissos, con- 
tinuen sent confucionistes encara que d'amagat. 

Dia 13 de novembre, dissabte. El film dedicat a Carlos Gardel m'ha recordat la competència 
que, a Barcelona, tingué amb Espaventa de qui s'ha dit que el seu darrer manager fou el 
català Platja i que ell era francès a Tolosa. 

Dia 14 de novembre, diumenge. Un film de Xavier Cugat s'ha comentat a l'Orfeó, diríeu que 
aquest conductor d'orquestra americà és empordanès i té la meva edat2 

Dia 17 de novembre, dimecres. S'especula que potser hi haurà govern espanyol a l'exili i que 
possiblement residirà a Mèxic. 

Dia 20 de novembre, dissabte. La celebració del dia de la Constitució fou iniciada el dia 
anterior amb l'arribada d'atletes dels estats portant el foc sagrat de la Patria. La desfilada 
ha estat grandiosa amb 25.000 representants de les secretaries, de les universitats i dels 
sindicats. 

Dia 22 de novembre, dilluns. També es parla que Prieto vol organitzar una junta d'allibera- 
ment per oposar-se als monàrquics. 

Dia 23 de novembre, dimarts. Ha estat molt celebrat per la majoria de treballadors del taller 
que s'hagi acomiadat els empipadors encarregats Solé, Bàrdenas i Froilà Borges. 

Dia 30 de novembre, dimarts. He anat a una excursió al lloc anomenat Teotihuacan del que 
es feien tants elogis. Evidentment, aquesta gran esplanada de dos quilòmetres de llarg és 
impressionant, principalment per les piràmides del Sol i la Lluna que l'embelleixen. Es 
creu que totes aquestes construccions d'estil Asteca obeien a la finalitat d'entretenir els 
nadius afectes a la religió dels, diguem-ne, reis. Aquests comentaris no són per parlar dels 
noms dels déus adorats ni dels reis, ja que és un estudi molt complex. Cal dir que hom 
queda compromès a estudiar aquesta civilització que construia coses tan extraordinàries. 

4 de desembre de 1943, dissabte. L'Esquerra s'ha reunit per escoltar l'Antoni M. Sbert que ha 
estat nomenat membre de la Junta d'Alliberament, quan per fi s'ha arribat a la conver- 
gència per constituir-la. 

Dia 10 de desembre, divendres. M'he assabentat de com s'extreu i com es comercialitza el 
pulque que s'obté després de tallar l'ull de l'atzavara, aleshores apareix un suc que es diu 
aguamiel, que es recull i es posa en una ampolla i al cap de vint-i-quatre hores ja és des- 
patxat a les famoses i xiroies pu/guerias. Quins homes tan destarotats, em fan riure tant. 
Aquest suc és begut quan fermenta i té sis graus d'alcohol. 

Dia 11 de desembre, dissabte. Els diumenges he començat a anar als mercats de Lagunilla 
a comprar llibres que donen quasi regalats. Avui he trobat una Divina Comedia en italià 
antic. Després de suar la cansalada caminant vaig als banys de Sant Agustín on puc nedar 
a la petita piscina (a/erca) que hi ha i després dutxar-me. 

Dia 12 de desembre, diumenge. Celebren la festa de la Guada/upana, he anat al seu santuari 
que li diuen La Villa a veure les coses que fan els nadius, entre unes empentes espantoses. 
La gent bada molt en els balls que fan els grups de nadius i que duren vint-i-quatre hores. 
Els balladors es van tornant, els badocs creuen que sempre són els mateixos. 

Dia 14 de desembre, dimarts. La irlandesa professora d'anglès és una gran admiradora de 
Pau Casals. 

Dia 16 de desembre, dijous. El Sr. Alfonso m'ha explicat que un català que venia pintures, per 
la qual cosa tenia bidons d'olis i de pintures de colors, al morir d'un infart, la seva muller 
busca que buscàs i no li trobava els diners, fins que se li va acudir que podien ser dins els 
bidons i allí eren: mils i mils de monedes de plata i or. 

Dia 17 de desembre, divendres. Comencen les posadas per festejar el naixement de l'infant 
Jesús. Són vuit dies en què quasi no es pot dormir. Al terrat d'on jo visc se'n preparen de 
verdes i de madures. 

Dia 25 de desembre, dissabte. La nit de Nadal a l'Orfeó l'hem passada recordant dies feliços 
a casa nostra i el dia de Nadal, com que tenia reuma, no he volgut anar a cap de les cases 
que m'han convidat. 

Dia 26 de desembre, diumenge. He fet una excursió a Tacubaya, el barri que cada dia traves- 
sem per anar al taller. 

Dia 28 de desembre, dimarts. El tremend d'en Blanc, en la reunió del sindicat del taller, se les 
ha emprès contra el català Costa i els castellans Ramírez i Ruiz, aquest darrer protagonis- 
ta del llibre La escuadra la mandan los cabos. 

Dia 31 de desembre, divendres. L'aLarrotero Suares de la cantonada, que és asturià, ens conta 
que amb les tres dones que manté hi té 12 fills. Un treballa a l'oficina de la fàbrica. 

S'ha remarcat que a finals d'any els aliats han tingut importants reunions, evident- 
ment, per abatre Hitler i els seus generals. Així, després de la reunió de Casablanca hi ha 
hagut les de VVashington i Quebec a Amèrica. FranXlin D. Roosevelt i Churchill, al Caire 
s'han reunit amb Chiang Rai-sheh, i a Teheran amb Stalin. 

A l'Orfeó es viu amb l'esperança que l'any 1944 s'acabarà la guerra amb la victòria 
dels aliats i això facilitarà el retorn a casa nostra. 

S'ha de remarcar que l'any ha portat el distanciament d'amics estimats per culpa de 
criteris tancats, però n'he trobat de nous. He mantingut l'interès en conèixer el país i en 
assaborir els plaers sensuals que la ciutat ofereix. 

He acompanyat diferents vegades l'equip de veterans de futbol que capitaneja en 
Camps. Guardo una fotografia feta per la Mary Domingo. 

Any 1944 


Dia 2 de gener de 1944, diumenge. H/2/ch on the Rbhine un gran film de la gran actriu Bette 
Davis. 

Dia 6 de gener, dijous. La carta de la mare és plena de notícies que em desperten records de 
persones i llocs que voldria reveure. 

Dia 12 de gener, dimecres. El terratrèmol d'avui m'ha produit un lleuger mareig degut a que 
també ha tingut moments de sacseig vertical. 

Dia 14 de gener, divendres. He arranjat la denúncia d'un agent municipal (feco/ofe) pagant 
penyora (mordida) que donada a l'acte no porta els empipaments d'anar d'una oficina a 
l'altra. A l'Orfeó els vells residents alaben molt l'existència d'aquesta pràctica. 

Dia 16 de gener, diumenge. La reunió anual de l'Esquerra ha hagut d'aguantar el cop de la 
dissensió del grup de Lluí. Jo he deixat el càrrec de secretari perquè la cosa ja està ende- 
gada, a més hi ha gent més interessada que jo per ocupar-lo 

Dia 17 de gener, dilluns. En Poblet i companyia han organitzat un servei de tramesa de pa- 
quets a casa nostra. N'envio un a la mare de xocolata. Ja veurem si arriba. 

Dia 19 de gener, dimecres. M'assabento que els monumentals Pegassus que hi ha al voltant 
del palau del Bellas Artes, són de l'escultor Querol de Tortosa. Hom diu que havien 
d'anar al cim de l'edifici però com que s'enfonsa s'optà per deixar-los a terra. Els Pegassus 
tenen una dona que els subjecta. Són bellíssims. 

Dia 21 de gener, divendres. De resultes d'anar a veure l'Esteller a la seva dispesa del carrer 
Corregidores, vaig a dinar a un restaurant que es d'una neboda d'en Prieto, i que va venir 
en el nostre vaixell, el Nyassa. S'hi menja bon peix i el menjar és més o menys a l'espanyola. 

Dia 22 de gener, dijous. El film ianqui L'Geroi d'Estal/ingrad porta una gran gentada al cinema. 
LUhe trobat bo. 

Dia 25 de gener, dimarts. M'he passejat per Mizcoac, que és el barri on està ubicada la fàbrica 
Eureha. Té una piràmide Asteca i després la famosa Castaneda que no és altra cosa que 
el manicomi. 

Dia 30 de gener, diumenge. L'amic Àngel Tarrac que esculpí uns grups molt importants al 
municipi d'Agde (departament d'Hérault), m'ha convidat a anar al seu estudi perquè veiés 
les coses que té empreses. Diu que canviarà totalment el pensament que l'havia guiat i es 
dedicarà als nadius i per fer més efectiva la seva labor s'ha casat amb la model. 

Dia 31 de gener, dilluns. Un ocellaire em diu que el Clarín és el millor ocell cantaire d'Amè- 
rica. Jo trobo que no es pot comparar en res al rossinyol. 

Dia 3 de febrer de 1944, dijous. L'Arbós, peó del taller, mexplica com van anar els amors de 
l'Afión, atracador de la cerveseria Modelo juntament amb altres amics del poble d'Alco- 
riza, amb la noia del torner, Mercè, que es fa anomenar "Alegria de viure pensant". 

Dia 6 de febrer, diumenge. El sastre que hi ha a la casa de la dispesa m'ha fet emprar un vestit 
ja fet que ell ha arranjat. La roba es pur caixmir (panyo) anglès. 

Dia 13 de febrer, diumenge. L'amic Guillen López m'ha convidat a escoltar uns discos a casa 
seva. Una família molt amable. 

Dia 14 de febrer, dilluns. Comprovo que els arbres del que anomenen a/amedas són freixes. El 
senyor Alfonso diu que els àlbers es moriren. 

Dia 20 de febrer, diumenge. Al desembrassar-se una habitació com la meva que amb el llit de 
matrimoni encara té molt d'espai, s'hi han ficat sis camperols nadius dels que vénen a fer 
de peons a la ciutat. Ara el terrat ja sembla que sigui un rancho. 

Dia 22 de febrer, dimarts. Ha acudit molta concurrència a la conferència que en Poblet ha 
donat a l'Orfeó. S'ha embolicat amb l'independentisme, que ni ell mateix hi creu. 

Dia 24 de febrer, dijous. L'obrer mexicà mestís (criol//o) Tenòrio m'ha explicat com pot mante- 
nir les tres dones que té, amb les que ha fet un fill a cada una. Hi ha hagut dissabtes que 
han vingut a esperar-lo a la sortida del taller dues d'aquestes. 

Dia 5 de març de 1944, diumenge. lots estem admirats de les ofensives russes, principalment 
la que ara fan des d'Ucraina cap els Carpats. Els xinets s'impacienten perquè els aliats no 
desembarquen a França. 

Dia 6 de març, dilluns. Un viatjant de xoriços (gachiupin) està content perquè l'ofensiva russa 
desacredita els britànics. 

Dia 10 de març, divendres. L'enginyer català Càrdenas ha abandonat el taller. Sembla que 
ha estat captat per un grup de generals mexicans que tenen la mania que els construeixi 
automòbils. 

Dia 13 de març, dilluns. L'Esteller fa bona aquella dita segons la qual molts homes obeeixen 
més l'instint sensual que el pensament raonat del cervell. 

Dia 17 de març, divendres. Fou consolador que en la reunió de renovació de càrrecs del sin- 
dicat, el nou secretari remarqués el bon comportament dels obrers espanyols (catalans). 

Dia 20 de març, dilluns. L'Avel'lí Artís no ha parat fins que ha organitzat un homenatge a 
l'Adrià Gual, per aquest motiu s'ha representat Si/enci una obra molt important però gens 
teatral. Ell ha parlat de l'obra a la concurrència i el seu fill, T'ísner, ha fet un nou frontal 
de l'escenari que ens ha agradat molt. 

Dia 22 de març, dimecres. El senyor Alfonso diu que els nadius mexicans hereten, quan són 
descendents d'Espanyols, el complex de Panxo Villa. 

Dia 27 de març, dilluns. Es pot dir Gran diada catalana la d'avui, amb un magne concert de 
l'Orfeó al palau Bellas Artes. El mestre Costa i Horts ha estrenat una gran simfonia amb 
una gran orquestra. Els socis vells es queixaven dels diners que ha costat tot. 

Dia 29 de març, dimecres. Jordi Arquer i Saltor donà una conferència a l'Orfeó inflamada de 
desitjos revolucionaris. 

Dia 4 d'abril de 1944, dimarts. El delegat del sindicat al taller manà que els encarregats ca- 
talans Labrandero i Arnau no parlin en català. Al cap de quatre dies ningú es recordava 
de l'ordre. 

Dia 5 d'abril, dimecres. El senyor Alfonso diu que el dictador Porfirio Diaz autoritzà la Com- 
panyia canadenca Minera Dolores a tenir guàrdia pròpia. 

Dia 6 d'abril, dijous. Com que tothom es veu amb cor de fer conferències, en Francesc Viadiu 
en fa una perquè els socialistes i els republicans no s'amalgamin. 

Dia 9 d'abril, diumenge. Al carrer Tacuba davant una farmàcia de gachupines, cada any per 
Dissabte sant, es cremen uns ninots als que s'anomena Judes i representen persones po- 
lítiques conegudes. 

Dia 13 d'abril, dijous. S'ha atemptat contra el president de la República. 

Dia 17 d'abril, dilluns. Al taller fan hores extraordinàries. Jo no. 

Dia 22 d'abril, dissabte. És sorprenent veure com hom compra la caixa de morts i les flors i 
les carrega cap a casa seva. 

Dia 23 d'abril, diumenge. S'ha celebrat la festa de Sant Jordi i de la Verge de Montserrat amb 
una missa i ballada de sardanes a l'Orfeó 

Dia 26 d'abril, dimecres. Solé, de Móra d'Ebre, rep una carta de Barcelona d'en Tarré dient 
que ja pot tornar cap allà. Solé renega més que mai. 

Dia 30 d'abril, diumenge. Ja estic fent estalvis. M'ha costat una mica reunir els primers 1.000 
pesos. 

Dia 1 de maig de 1944, dilluns. La manifestació d'aquest dia sembla que ha estat superior a la 
de l'any passat, hom calcula que han desfilat mig milió de persones. 

Dia 6 de maig, dissabte. El xarmant Zulueta ha fet una conferència referent a la història de 
les cooperatives i de la importància que tenien a casa nostra. Ha dit que la primera coo- 
perativa es fundà a Suissa pels productors de formatge de gruyère. 

Dia 9 de maig, dimarts. En Lluís Mestres ara es mostra molt afectuós amb mi i m'ha convidat 
a menjar escudella i carn d'olla a casa seva, feta per la seva germana. Tot ha anat molt bé 
i hem recordat moltes coses de Tarragona. 

Dia 13 de maig, dissabte. En un reajustament de sous al taller, als refugachos no ens l'han 
augmentat. 

Dia 20 de maig, dissabte. S'ha celebrat l'aplec anual que organitza l'Orfeó. Aquest any ha estat 
en un lloc anomenat Nalivitan, prop de Xochimilco. Jo hi he anat amb la colla dels de 
Móra d'Ebre, és a dir Rouret, Messeguer, en Solé, Mary, etc. S'ha jugat un partit de futbol 
entre joves i vells que ha arbitrat en Rouret. La Mary ha cuinat l'arròs que ha resultat 
superior i tots ens n'hem llepat els dits. 

Dia 22 de maig, dilluns. El meu germà Pep m'ha enviat una foto dels nebots, Joan i Imma, que 
m'ha fet plorar al veure'ls ja tan grans i bonics. 

Dia 23 de maig, dimarts. El tal Ruiz, refugiat, ha estat separat del taller, això ens ha agradat. 

Dia 27 de maig, dissabte. El gran discurs de Churchill ha dividit les opinions de l'Orfeó per- 
què, si bé no vénen els comunistes, hi ha els trotsquistes que mantenen els mateixos punts. 

Dia 29 de maig, dillus. En el partit de futbol entre joves "Catalunya" i veterans d'en Camps, el 
noi Molas s'ha trencat una cama. 

Dia 3 de juny de 1944, dissabte. El company de taller Giménez Igualada predica un anarquis- 
me molt humanitari i ben pensat. 

Dia 4 de juny, diumenge. He assistit al cementiri a l'acte d'aniversari de la mort de Jaume 
Aiguader. 

Dia 6 de juny, dimarts. Tots els cors han bategat de satisfacció al saber que els aliats han de- 
sembarcat a Normandia. Donava gust veure l'alegria que hi havia a l'Orfeó. 

Dia 12 de juny, dilluns. Una visita al lloc de Los Remedios on hi ha una ermita que fa un 
bonic conjunt. 

Dia 15 de juny, dijous. Els aliats que combaten a Itàlia han pres Roma i Florència. Visca 
l'esperançal 

Dia 18 de juny, diumenge. En Poblet ha fet un recital de poesia a l'Orfeó que s'ha vist molt 
concorregut i per la tria que ha fet, ha agradat molt. 

Dia 20 de juny, dimarts. Lestimat company de taller Jaume Roure m'ha explicat la seva odis- 
sea des de Tolosa cap a Portvendres d'on va poder sortir gràcies a uns polonesos que 
marxaven a Oran i el prengueren com a polissó. Ells el varen fer arribar a Casablanca, on 
foren arrestats i posats a la presó pels gendarmes, i gràcies a un català fabricant de taps 
pogueren sortir. 

Dia 29 de juny, dijous. Les festes dels Sants Joan i Pere han passat amb la preocupació de 
buscar-me pis perquè al ser comprada la casa, la dispesera ha hagut de marxar. 

Dia 1 de juliol de 1944, dissabte. Els russos ja han arribat al Bàltic i s'han apoderat de la 
Rússia blanca, això enardeix en Jordi Arquer i companyia que fan grans xerrameques a 
l'Orfeó amb aquest motiu. 

Dia 5 de juliol, dimecres. En Lluís Mestres m'ha ofert hostatjar-me al seu menut pis del 
carrer Balderas ja que la seva germana i el marit han anat a fer de mestres a Córdoba 
(Veracruz-Llave, Mèxic) 

Dia 7 de juliol, divendres. Ja arribades les petites vacances, en Lluís Mestres aprova que marxi 
al nord a veure l'Adell i amics. 

Dia 12 de juliol, dimecres. Amb un òmnibus emprenc la marxa. El dia és magnífic i dóna 
gust anar veient terres exòtiques com les de Jocaba, Ixmiquil, amb pobles deliciosos prop 
de l'Atlàntic, en un territori que es diu la Huasteca. A Los Valles hi ha plantacions de 
tomaqueres i a Montemorelos de tarongers que són un encant per a la vista. A Monte- 
morelos hi ha immensos camps de canya de sucre amb una gran refineria. Passem per 
Ciudad Victoria i Linares. Després de vint hores efectives de seure, arribem a Monterrey 
que està ben capotat. 

Dia 13 de juliol, dijous. M'hostatjo a l'hotel Ancira que és del català Torrellardona d'Iguala- 
da, on dormo molt bé. L'Adell es sorprèn molt de la meva valentia d'anar sol per aquells 
indrets. Amb ell he saludat els seus sogres i cunyats que vingueren amb el nostre Nyassa. 
Monterrey es veu molt nou, té uns 300.000 habitants i està a 500 metres per damunt del 
mar. Fa molta calor. Hi ha uns carretons que transporten la gent però també hi ha uns 
camions (busos) molt atrotinats. Les grans indústries són els alts forns d'acer i la cervesera 
Cuabtemoc, a més de fabriquetes. 

Dia 14 de juliol, divendres. Si bé els carrers comercials són estrets, té un eixample amb carrers 
amples i ben arbrats i també té unes colònies per a la gent benestant molt modernes. La 
gent d'aquí parla diferent que la del centre de Mèxic i se'ls veu més alts i vestits potser 
a l'americana. A la capital els diuen codos (gasius). En fi, he passat un parell de dies molt 
agradables comprovant que l'Adell i família estan ben encaminats per guanyar-se la vida. 

Dia 15 de juliol, dissabte. Encara és fosc quan deixo Monterrey, els alts forns il'luminen 
el paisatge amb els seus focs. Passem terres molt planes i dolentes on hi ha la ciutat de 
Torreón que es deixa per anar a Saltillo ja en terra més bona i que és la capital de l'estat 
de Coahuila. Ja es veuen els cultius de cotó quan arribem a Sancillo, que es el poblet on 
té el rancho en Pacià Manuel Rimbau. Dormo en una fonda pintoresca ple de cansament. 

Dia 16 de juliol, diumenge. L'amic Pacià em rep molt cordialment i em mostra totes les seves 
explotacions i les instal'lacions vinícoles que té posades dins d'un terreny quadrat i tancat. 
La casa té detalls com si fos de casa nostra, fins i tot un porró per beure el vi blanc que ell 
elabora. En Pacià vingué a aquestes terres del nord contractat pel govern de l'estat per fer 
plantacions de vinya. Ara ja emancipat vol introduir al mercat els vins i els aiguardents 
que fa. La seva muller, criolla, ens dóna un dinar acostat al nostre i bevem vi amb aquell 
porró, ben originalment. 

Dia 17 de juliol, dilluns. Ara agafo el tren per anar a Chihuahua i passem terres desertes. Com 
que el tren tenia l'aire condicionat no hem notat la calor, però al baixar ens morim de 
calor. Mentre busco el domicili d'en Segarra vaig veient la ciutat, que té una part moderna 
amb carrers molt amples. Poso en una fonda pintoresca del temps de Panxo Villa. La gent 

sembla plàcida i tranquil'la. Després de sopar amb en Segarra i amb un home influent de 
la ciutat, prenem cafè i mobsequien amb un passeig nocturn per les cases de meuques. No 
cal dir que he somniat amb el llegendari guerriller del país i amb aquella pel-lícula dedi- 
cada a ell que vaig veure a Tarragona, de VVallace Beery, que tant impacte féu en la colla. 

Dia 18 de juliol, dimarts. A Ciudad Juúrez encara feia més calor i anant "de presset" vaig 
arribar a la fonda on estava en Mateu de l'Hospitalet, que era qui m'havia inspirat aquell 
viatge. Allí em digueren que en Mateu, que havia agafat una terrible diarrea (disenteria), 
havia marxat cap a Mèxic. No vaig pensar-m'hi gaire a agafar el primer vehicle i sortir 
d'aquell infern. La vila fronterera era un aiguabarreig de gent dedicada a l'alcohol, a la 
prostitució i al contraban. De nit passem per Zacatecas i Aguas Calientes on sopem en 
aquests restaurants que hi ha a les gasolineres. El personal que puja i baixa de l'autobús 
(camió) ens distreu, perquè el parlar i la indumentària resulten molt pintorescos. 

Dia 19 de juliol, dimecres. El sol surt a San Juan de los Lagos i esmorzem a la ciutat de León 
molt animada pels seus sinarquistes, un partit reaccionari que sempre dóna feina al go- 
vernador i als periodistes. Mengem unes saboroses maduixes. Ja en ple Bajio passem per 
Celaya i Querétaro, molt anomenat per les seves esglésies i pel Cerro de las Campanas 
on fou afusellat l'imbècil emperador Maximilià enredat per l'altre imbècil Napoleó 3r. 
San Juan del Rio es veu molt verdejant. A l'apropar-nos a la capital es veuen més pobles 
i altres nadius pugen i baixen. Són d'ulls negres i bons mostatxos, però les dones sempre 
són menudes i apocades. A les vuit del vespre arribem a la Capital ben cansats. 

Dia 23 de juliol, diumenge. Com que el metge de la fàbrica Dr. Cànovas, no mendevinava 
un doloret que sentia a la part esquerra del ventre vaig anar a que l'amic i doctor Gispert 
m'ho mirés. Amb ull clínic total em posa el dit pel forat del cul i troba que tenia hèrnia 
inguinal interna. 

Dia 26 de juliol, dimecres. En Josep M. Poblet ha organitzat un sopar al restaurant del Bellas 
Artes amb motiu d'un viatge al Brasil. Amb en Mestres hi hem assistit i ha estat una festa 
molt bonica. 

Dia 29 de juliol, dissabte. El molí de farina de blat de Sto. Domingo a Tacubaya es diu que 
és el més antic d'Amèrica. 

Dia 30 de juliol, diumenge. Hi ha una exposició de Picasso patrocinada pels ianquis i els 
mexicans. 

Dia 31 de juliol, dilluns. A la fàbrica es desentenen de la responsabilitat de curar-me l'hèrnia 
i per tant s'ha de recorre al J.A.R.E. per curar-la. 

Els reusencs han celebrat la festa major amb un sopar per al qual han fet una crida 
impresa en què signen Antoni Gilabert, Josep Granell, Antoni Sugranyes i Marian Roca 
que porta una auca molt ben treballada. 

Dia 1 d'agost de 1944, dimarts. L'Estapé, destacat home d'Estat Català, fa una conferència 
a l'Orfeó en la qual ataca molt la CNT i principalment el seu líder a Mèxic, el reusenc 
Garcia Oliver. Fou una cosa més aviat còmica. 

Dia 9 d'agost, dimecres. Escoltem a la ràdio XEB Fortuni Bonanova, català que parla als 
noticiaris de Hollyvvood. El senyor Alfonso em diu que aquesta ràdio és de la fàbrica de 
tabac El huen fono fundada per Ernerst Puigibet, català de la Vall d'Aran. 

Dia 10 d'agost, dijous. Al rancho del Cbarco, en un terreny preparat per fer córrer els cavalls 
o els bous, fan un espectacle en què els Carros enllacen aquestes bèsties o els hi fan co/a, 
que vol dir: anant dalt del cavall agafar la cua del vedell i amb una estrebada fer-lo caure. 
També hi ha exercicis de llaços i fuets (manganas). 

Dia 15 d'agost, dimarts. Avui els aliats han desembarcat a la Provença. T'ots estem emocionats 
al saber que el general De Latre de Tesigni, que tant havia conegut a Montpeller, és al 
davant de les forces franceses. 

Dia 20 d'agost, diumenge. A l'Orfeó aquests dies no es parla d'altra cosa que del desembar- 
cament a França. Hi ha parers per tots els gustos. 

Dia 21 d'agost, dilluns. Escuincle vol dir noi, guango vol dir ample, c4otear vol dir copiar. 

Dia 25 d'agost, divendres. Els aliats ja són a Paris i tot fa preveure que la derrota alemanya 
no es farà esperar gaire. La ciutat de Mèxic per fi s'ha embanderat i s'ha vist alegria en els 
carrers, promoguda per les colònies aliades i pels refugiats. El nadiu (indi) no participa en 
aquests esdeveniments, qui sap si per contradir, és germanòfil. 

Dia 26 d'agost, dimecres. Assistim a l'enterrament de Lluhí i Vallescà traspassat, en contrast 
amb l'alegria regnant. 

Dia 27 d'agost, dijous. L'enginyer Campos m'ha fet passar al magatzem en companyia de 
l'amic Duran vist el meu estat pels dolors de l'hèrnia. 

Dia 28 d'agost, divendres. La lletra de la mare dóna notícies dels parents i amics de França 
que demostra que no hi ha hagut gaires baixes. 

Dia 31 d'agost, dijous. Al Centro Republicano del carrer Tacuba assisteixo a l'acte del comiat 
de l'ambaixador francès, Paul Rivet, home que estimem molt els exiliats. En Prieto ha 
fer un magnífic discurs en què ha remarcat el sentir de tothom que a França hi retorni el 
benestar i que siguin castigats els que han fet de botxins de tants companys nostres. Una 
gran gernació ha acudit a l'acte. 

Dia 1 de setembre de 1944, divendres. Causen sensació les primeres notícies arribades de 
París amb les quals es comprova que el senyor Irla és allí, així com en Tarradellas, Gassol 
i Martí Feced. Nicolau d'Olvver és el delegat a França de la Junta Espanyola d'Allibe- 
rament. A l'edifici d'aquesta delegació hi onegen les banderes espanyola, d'Euzhadi i de 
Catalunya. 

Dia 9 de setembre, dissabte. L'Esquerra celebra reunió general per donar compte dels comu- 
nicats rebuts de Tarradellas, la presideix Santaló. L'Sbert parla de com estan els afers de 
la Junta Espanyola d'Alliberament. 

Dia 10 de setembre, diumenge. En ser diumenge l'Orfeó celebra la commemoració de l'11 de 
setembre. La massa coral ha estrenat "Segadors" harmonitzats pel mestre Samper. L'Or- 
feó s'ha vist ple d'una gran concurrència. 

Dia 11 de setembre, dilluns. Al Casal Català s'ha celebrat la commemoració d'aquest dia. El 
discurs ha estat a càrrec de l'estimat amic Tolosa. En Mestres no ha vingut perquè la fòbia 
anticomunista li ha fet perdre l'oració, ben emocionant, del nostre comú amic. 

Dia 16 de setembre, dissabte. Els mexicans i tots nosaltres hem celebrat aquesta festa amb 
més entusiasme degut a les bones notícies de França. Tots esperem poder retornar allí. 

Dia 17 de setembre, diumenge. Els exiliats andalusos han fet una romeria a l'estil Virgen del 
Rocío, molt bonica. 

Dia 22 de setembre, divendres. Un ple a vessar hi havia a l'Orfeó per veure Els savis de Vila- 
trista d'en Rossinyol. Com que en Tolosa prenia part a la representació, Mestres i jo hem 
estat molt contents per la bona actuació de l'amic. L'escultor Àngel Tarrac ha fet un bon 
decorat. 

Dia 23 de setembre, dissabte. Per festejar la nostra Festa Major, Mestres m'ha convidat a un 
arròs a la Casa Regional Valenciana. 

Dia 26 de setembre, dimarts. He llegit el terror que produia la paraula encomienda. Sembla 
que els frares franciscans van aconseguir de Carles I la seva abolició. 

Dia 1 d'octubre de 1944, diumenge. El sindicat ha celebrat una reunió en la qual, una mica 
sàdicament, s'ha llegit una relació de les malalties que pateixen els obrers del taller. 

Dia 12 d'octubre, dijous. Arriben notícies que comandos de refugiats espanyols a França han 
ocupat llocs fronterers amb tàctica del maquis. Aquestes notícies produeixen efervescèn- 
cia a l'Orfeó i al taller on els comunistes i els seus amics especulen contra els republicans. 

Dia 15 d'octubre, diumenge. L'homenatge al President Companys al Centre republicà del 
carrer Tacuba ha tingut una gran solemnitat i transcendència perquè els oradors Bosch 
Gimpera i Fèlix Gordon Ordaz han parlat de l'endegament de la República en el futur. 
Gordon Ordaz ha convingut que serà millor que la República sigui federal. 

Dia 16 d'octubre, dilluns. Organitzat pel flamant Consell Nacional de Catalunya, l'Orfeó i 
la comunitat catalana, s'ha homenatjat el President Companys a l'amfiteatre Bolívar. Ha 
parlat Julio de Jàurregi pels bascos, Prada pels gallecs i el poeta Carner pels catalans. Hi 
ha col-laborat la massa coral. 

Dia 17 d'octubre, dimarts. Al Casal Català, en l'acte d'homenatge al President Companys hi 
prengueren part dos comunistes i en Tolosa. La cosa fou molt modesta. 

Dia 18 d'octubre, dimecres. Els anglesos han desembarcat a Grècia i han ocupat Atenes. 

Dia 20 d'octubre, divendres. Tito ha entrat a Belgrad amb l'ajuda dels russos. 

Dia 21 d'octubre, dissabte. Els americans ataquen les Filipines. 

Dia 22 d'octubre, diumenge. He vist, a Xochimilco, unes regates amb autfratges (piragúes) de 
quatre i ioles de dos entre els clubs Espanya i Mexicano. El canal d'aigua era curt i estret 
però sen han sortit bé. El contrast entre l'europeu i l'asteca ha estat molt xocant. Han 
guanyat sempre els del Mexicano. 

Dies 23 a 31 d'octubre. A fi d'operar-me l'hèrnia he hagut de fer moltes visites que han portat 
a que, al final, fos la Benéfica Hispana i no la Médico Farmacèutica de Gispert i companyia, 
la que s'encarregui de l'operació que pagarà l'organització republicana C.A.F.A.R.E., 230 
pesos. A la Benéfica Hispana és el Dr. D'Arcourt el que em posa el dit al forat del cul, i 
ell serà l'operador juntament amb el Dr. Jaume Anton Aiguader. La infermera asturiana 
Julia és l'encarregada de l'afaitada i la terrassenca Encarna es cuida de mi. Ja a la taula 
d'operacions, és el propi D'Arcour qui em posa la injecció al raquis per adormir-me el 
centre del cos. Amb els ulls tapats sento com els doctors parlen per despistar-me. Jo no 
em sentia de res. Quan vaig notar una lleugera angúnia s'acabà l'operació. Em portaren 
cap al llit, va venir de seguida en Lluís Mestres que va fer-me posar una flassada de més. 
La injecció que em donaren per dormir fou tan efectiva que vaig dormir tota la nit. Al 
despertar-me ja vaig veure que compartia habitació amb un jove exiliat, Rascón (morelià), 
el qual durant els dies que vaig estar allí em va contar tota l'aventura d'aquells nois orfes 
que foren portats a Mèxic l'any 1937, la majoria valencians i catalans. Al cap de cinc dies 
ja em volien fer marxar cap a casa però vaig notar un gran dolor al llevar-me i al gitar-me. 
És que la cosa no estava bé. 

Un diumenge al matí va passar un drama tremend. Un asturià a qui havien operat de 
l'apèndix morí abans que tornessin uns amics que feia una hora li havien dut un esmorzar 
i venien, justament, per emportar-se'l. El daltabaix fou grandiós i aquells homes ploraven 
i picaven les parets inconsolables. 

La terrassenca em digué que tot havia estat culpa d'un coàgul que li produí una em- 
bòlia instantània. 

Al cap de set dies vaig sortir tot recordant els amics Duran, Olivé, Artemi, Fortuny, 
Rodriguez Arias, Perez Farràs i en Mestres que no fallà cap dia. El jove Rascón i els seus 
familiars foren molt complaents amb mi. 

Dia 1 de novembre de 1944, dimecres. De retorn a casa d'en Mestres, el dolor al posar-me al 
llit i al sortir-ne era encara intens. 

Dia 9 de novembre, dilluns. El triomf del president Roosevelt en la quarta elecció a president 
dels USA ens ha causat gran alegria a tots els republicans. 

Dia 10 de novembre, divendres. Ens arriben notícies que no ha tingut èxit l'intent de pene- 
tració a Espanya per la part pirinenca (Vall d'Aran) dels guerrillers espanyols. A l'àgora 
de l'Orfeó les controvèrsies han estat constants. Ara estem pendents d'un congrés que se 
celebrarà a Tolosa de Llenguadoc per explicar el que ha passat. 

Dia 12 de novembre, diumenge. Prieto ha fet un discurs de gran ressonància contra els comu- 
nistes al Centre republicà del carrer Tacuba. 

Dia 18 de novembre, dissabte. Els diaris escriuen dels propòsits de Martínez Barrio de con- 
vocar les Corts de la República el mes de gener a Mèxic. 

Dia 30 de novembre, dijous. Els catalans hem participat en una exposició de llibres a la qual 
hem aportat les poques coses que s'han produit després de la guerra, a Mèxic, i coses que 
teniem a les biblioteques. L'Orfeó amb la seva massa coral també hi ha participat. Com 
que hi havia molts mexicans, aquests han dit que no els agradava el nostre cant, segura- 
ment per les cançons massa sentimentals del programa. 

1 de desembre de 1944, divendres. També són objecte de controvèrsia les gestions que se diu 
que fa Miquel Maura amb Franco perquè doni sortida a la seva dictadura cap a un govern 
de coalició. No cal dir que el tot o res impera. 

Dia 5 de desembre, dimarts. A nosaltres ens satisfà que el President Irla ja estigui en funcions 
a París ben ajudat per en Tarradellas. 

Dia 6 de desembre, dimecres. Sembla que el mariscal alemany Von Rundstedt està entestat 
en una gran batalla de dubtós objectiu, perquè de la manera que està l'exèrcit alemany és 
difícil que pugui aguantar molt temps la rendició. 

Dia 8 de desembre, divendres. Al magatzem, amb l'amic Duran hem deplorat la sortida del 
taller de l'enginyer Campos. 

Dia 12 de desembre, dimarts. Avui s'ha estrenat a l'Orfeó Topaze, l'obra de Pagnol que l'Artur 
Bladé va traduir i que tant havia costat d'assajar. En Mallart ha estat magnífic i la seva 
direcció quasi perfecta. 

A vegades he estat pregat de col'laborar fent algun paper secundari en les obres que 
es representen a l'Orfeó, però ho ha impedit principalment l'horari de treball. Per aixe- 
car-se a les sis del matí cal anar a dormir aviat. 

Dia 15 de desembre, divendres. El nou barri on visc ha fet que canviés els llocs on anava a 
banyar-me els diumenges. Ara després de fer el recorregut pel mercat de llibres de la 
Lagunilla, prenc el bany en una de les bones cases de bany que hi ha per aquell indret. 
La casa on vaig no té piscina com la que anava, però té uns vestidors molt amplis i és un 
edifici fet exprés per aquesta funció, el que vol dir que tota la casa té calefacció natural 
perfecta. No cal dir que té les mateixes "costumotes" de l'altra, com la de fer-se entrar una 

sopa de menudo, vol dir amb tripa, a fi de refer-se de l'excés de temps d'estar-se al vapor. Jo 
com que vaig tan apressat els banyistes em diuen: que ya Parezco inspector. 

Dia 20 de desembre, dimecres. M'he adonat que es cultiva el romaní per guisar-lo. Natural- 
ment necessita del bitxo (xi/e) però és cosa ben trobada. 

Dia 24 de desembre, diumenge. L'amic Duran m'ha parlat d'una reorganització del magat- 
zem de la fàbrica en la qual jo m'hi podria encabir com a empleat. 

Dia 25 de desembre, dilluns. Hem fet un dinar de Nadal a casa Sisa, animats en Tolosa i jo per 
en Mestres. Hi érem Marrassé de Vila-seca, Dr. Bertran, Tàpies, Miravitlles i muller, una 
mexicana i un èuscar (basc). La cosa ha estat escudella i carn d'olla amb pilota i pollastre 
rostit. Amb molta conya hem cantat el xotis "Mariatxi" de Moraguetes i jo la "T'itona" de 
Martí Mas i en acabar, els Segadors. La cosa ha estat com un comiat del Met Miravitlles 
perquè ha parlat de la seva anada a Nova Yort. 

Dia 31 de desembre, diumenge. Estem comentant que convocades les Corts espanyoles pel 
dia 10 de gener no se sap si vindrà o no Negrín. És dubtós que vingui perquè Mèxic és 
cosa de Prieto. 

A finals d'any De Gaulle sembla que ha pogut superar l'aillament en què el tenien 
Churchill i Roosevelt, però ell ha fet una aliança amb Rússia que no ens ha agradat gaire. 
Acaba l'any esperant que es puguin arranjar les coses que ens impedeixen tornar cap 
a casa. Lestimat Ricard sempre ens refreda els entusiasmes dient que tindrem vint anys 


d'exili. 


Any 1945 


Dia 1 de gener de 1945, dilluns. El dia de Cap d'any l'he celebrat a casa l'amic d'en Tolosa, 
Esteve Bou, que amb motiu de l'arribada de la seva muller Antonieta Altimir, germana 
d'aquest amic del taller, ens ha convidat a tots. Ha estat un dinar amb gua/a/ote farcit i 
rostit. La senyora Antonieta ens ha explicat la vida actual de Barcelona i totes les putades 
que han hagut de passar la nostra gent. 

Dia 8 de gener, dilluns. Em varen oferir ser empleat del magatzem, però amb la circumstància 
que l'amic Odó Duran ja no en seria el cap del mateix, més veient que hauria d'estar amb 
el madrileny cenetista Antonio Ayala Maroto, vaig dir que m'ho pensaria. L'amic Duran 
em va convèncer que l'Ayala era de fiar i jo ho vaig acceptar. Ara la meva feina consisteix 
exercir la direcció del magatzem, quan no hi es l'Ayala. Tenim per amanuenses els escri- 
vents Rodríguez Arias i Capilla, matí i tarda respectivament. Al començar faig el torn de 
tarda que comença a les 15 h. 

Dia 10 de gener, dimecres. L'amic Odó Duran m'ha explicat com ha estat la reunió de les 
Corts i ha dit que tot obeeix a impressionar els governs que poden fer quelcom per la 
República. 

Dia 13 de gener, dissabte. En la reunió anyal de l'Esquerra en Santaló ha donat compte dels 
darrers esdeveniments polítics. L'amic Odó Duran d'Ocon ha estat elegit president. Tots 
hem estat contents perquè han retornat els amics Tolosa, Balart i Dot massa ficats al 


Casal Català. 

Dia 14 de gener, diumenge. Els diaris donen la notícia que a París amb el nom de Solidaritat 
Catalana s'ha efectuat una unió de catalans presidida per Tarradellas en què hi ha repre- 
sentació de l'Esquerra, Acció Catalana, Unió Democràtica i l'Estat Català de Figueres i 
Cornudella. 

Dia 20 de gener, dissabte. Al taller són pocs els amics als quals els ha agradat el meu nome- 
nament. El que hi fa més conya es en Bilbao, a pesar del nom nascut a Andalusia i criat 
a Barcelona, que era de la terregada (turba) que va posar foc a Santa Maria del Mar. En 
Labrandero tira la pedra i amaga la mà. 

Dia 31 de gener, dimecres. El senyor Alfonso diu que un català que naufragà a les costes 
de Yucatan es va endinsar en el país i va arribar a ser cap d'una tribu de maies, els grans 
inventors del 7naiz (blat de moro). 

Dia 9 de febrer de 1945, divendres. He parlat amb la vídua Camps, persona ja d'edat que és 
l'única supervivent de dues famílies sabadellenques, que vingueren a Mèxic amb teories 
tèxtils, però veient que no existia la indústria de la Uralita de Cerdanyola en fundaren una 
igual aquí. L'un després l'altre els sabadellencs moriren del cor i així fou com les vídues 
vengueren la fàbrica al Suúrez, que porta el nom d'Eurela que vol dir visca en grec. 

Dia 10 de febrer, dissabte. Tots estem admirats de l'embranzida que pren l'ofensiva russa en 
la qual destaca el general Júlov. Tot el front alemany s'està enfonsant dia a dia i ara ja ha 
caigut Varsòvia, aquella Varsòvia martiritzada pels nazis que tant em féu fremir. 

Dia 12 de febrer, dilluns. Ve la notícia que hi ha hagut la conferència de Yalta entre Stalin, 
Churchill i Roosevelt. (Llavors a l'Orfeó de Mèxic preníem una mica en conya els afer- 
rissats comentaris que des de diferents punts d'opinió emetien els destacats tenors que 
teníem allí. Ara quan repasso aquelles notes, al 1971, veig com n'eren de serioses aquelles 
controvèrsies perquè evidentment a Yalta, potser per la debilitat física de Roosevelt, els 
americans s'afuixaren molt davant d'Stalin.) 

Dia 20 de febrer, dimarts. S'ha sabut que a París s'ha constituit el Consell de la Generalitat i 
al costat del President Irla hi figuren els tarragonins, dels de Montpeller, Rovira i Virgili 
i Nogués Biset. 

A l'Orfeó no tenim els comunistes però tenim els del POUM amb el seu capdavanter 
Ferrer, que porta la veu cantant en les controvèrsies. 

Dia 24 de febrer, dissabte. Als palaus de Chapultepec ha tingut lloc una conferència dita Inte- 
ramericana, propugnada per Mèxic, per resoldre problemes de fi de guerra i de postguerra. 

Dia 28 de febrer, dimecres. Concert d'hivern a l'Orfeó dirigit pel Mestre Samper que ha 
inclòs algunes cançons noves que han agradat molt. 

Els nord-americans prenen l'illa d'Ivvo Jima als japonesos. 

Dia 1 de març de 1945, dijous. Amb el meu nou càrrec al taller puc parlar més amb el diputat 
Rovira, el pobre entre estar malalt i tenir pocs ingressos la passa ben puta. Ell guarda les 
peces de les màquines noves que es construeixen i tot i que és molt difícil se'n surt bastant 
bé. 

Dia 5 de març, dilluns. El "golfu" de l'Ayala ja ha tret les ungles castellanes dient que dins el 
magatzem no vol que parlem català. Això anava per en Bilbao i jo que sempre hi parlem. 

Dia 16 de març, divendres. En Mestres s'ha adonat que els lladres han intentat entrar al pis. 

Dia 18 de març, diumenge. En Mestres i l'Sbert tenen una obsessió a enraonar a les dotze de 
la nit sota la meva finestra. De vegades són quarts de dues quan acaben. 

Dia 19 de març, dilluns. La germana d'en Mestres ha tingut un nen que he anat a veure al 
Sanatori Espanyol. M'ha dit que era l'únic amic tarragoní que l'havia anat a veure. 

Dia 20 de març, dimarts. Els aliats travessen el Rhin. 

Dia 22 de març, dijous. Badant he estat robat a l'autobús. 

Dia 23 de març, divendres. Hem fet un sopar commemoratiu de la fundació de l'Esquerra a 
l'hotel Montejo del passeig de la Reforma, on treballa l'amic Oliva de Girona. La cosa ha 
estat modesta però tots hem recordat coses de la data que celebrem. 

Dia 28 de març, dimecres. He visitat l'agrupació de Tlalnepantla on hi ha algunes fàbriques i 
famoses pulqueries amb noms com El manjar de los dioses. 

Dia 31 de març, dissabte. Ja en les petites vacances de Setmana Santa, pel fet de ser homes 
de confiança del patró només n'hem fet tres dies, si bé ens han doblat el jornal dels altres. 
He anat al poblet de nadius de Milpa Alta, darrere de Xochimilco. Molta olor de po//o con 
mole i pulqueries molt boniques. 

Dia 1 d'abril de 1945, diumenge. El senyor Alfonso diu que l'antic resident català Sequés viu 
en un rancho ben embrutit, essent el seu principal plaer poder-se fotre les xazmaconas que 
se li posen a l'abast, que allò ja sembla una casa de barrets. 

Dia 6 d'abril, divendres. En Casademunt vol entendre molt de sardanes, però no crec que es 
ballessin primer a l'Ebre que a l'Empordà. 

Dia 9 d'abril, dilluns. El general Clarl ha desembarcat a Gènova accelerant l'ensorrament del 
front italià. 

Dia 10 d'abril, dimarts. He anat a dinar al Casal Català on l'Esteller dirigeix el restaurant 
servit per unes criolles que diuen que en saben tant. L'arròs es l'únic que ha anat bé. En 
Joan Fortuny m'ha explicat, en el seu càrrec de conserge, que tot marxa molt bé. 

Dia 16 d'abril, dilluns. Ha traspassat el President Roosevelt i ens ha deixat ben sorpresos. Tots 
comprenem la dissort que ha tingut al no poder veure el dia de la rendició alemanya. Com 
pot ser que Hitler visqui i el President hagi mortP L'estimem tant per haver aixecat el seu 
país com per haver fet que entrés en la guerra. En la guerra civil espanyola ell no hi podia 
fer res. És Hitler i els seus prussians que ensorraren la República. 

Dia 19 d'abril, dijous. Els russos han entrat a Viena 

Dia 20 d'abril, divendres. Hi ha hagut la bola que el general Aranda manava a Madrid. 

Dia 22 d'abril, diumenge. He anat al banquet de commemoració de la proclamació del 14 
d'abril celebrat al Casino Militar, amb la presència del President Càrdenas, d'un repre- 
sentant de la República Mexicana i de la plana major dels republicans, socialistes, naci- 
onalistes i comunistes espanyols. Hi ha hagut un refrec entre el basc Aldasoro i el català 
Santaló amb nacionalistes castellans. Érem alguns centenars. 

Dia 27 d'abril, divendres. Els guerrillers italians detenen Mussolini quan fugia cap Alemanya 
i l'han penjat en una plaça de Milà cap per avall, amb la seva amant. 

Dia 29 d'abril, diumenge. El general americà Patton s'apropa a Berlín. 

Dia 30 d'abril, dilluns. La conferència de San Francisco, que segons els entesos de l'àgora de 
l'Orfeó pot donar la solució al nostre plet, es va desenvolupant, però Molotov és la vederre. 

Dia 1 de maig de 1945, dimarts. M'assabento que a l'Argentina, a l'estat de Santa Fe, hi ha 
una ciutat que porta el nom de Tarragona. 

Dies 7i 8 de maig. El dia 7 el general Jodl es rendeix als aliats a Reims i el dia 8 Reitel con- 
firma la rendició a Berlín. Vet aquí la data tan esperada ja realitat. La premsa insinua que 
Hitler s'ha suicidat. Encara una bogeria d'aquest infame foll que omple les planes dels 

diaris i encara veurem les cares tristes de molts gachupines i nadius i criollos que per haver 
apostat a favor d'Alemanya semblen ressentits. Els republicans que aguantàrem la guerra 
tres anys a casa nostra hem estat venjats, i els milions i milions de morts a tota la terra per 
culpa dels nazis i feixistes han estat venjats. 

Cal esperar que vinguin notícies de França i que ens portin les noves dels parents i 
amics que la ballaven a la guerra o en camps de concentració. 

En l'eufòria general no perdem de vista què farà Franco. 

Dia 9 de maig, dimecres. Faig 45 anys 

Dia 16 de maig, dimecres. Disney en el film Los caGa/leros ha fet alternar actors amb dibuixos, 
un resultat bonic. 

Dia 18 de maig, divendres. En Fages ja s'ha empescat de tornar els nois de Morelia a Espanya. 

Dia 19 de maig, dissabte. Rebo la primera lletra de França que és del Joan Rodríguez Papas- 
seit. Escriu que els coneguts estan tots vius però que l'han passat molt puta. 

Dia 21 de maig, dilluns. Especulem que potser els ianquis ara ens deixaran entrar a casa seva. 

Dia 25 de maig, divendres. Negrín ha arribat a San Francisco i es reuneix amb Prieto, Albor- 
noz, Gordon Ordaz i Sbert que són allí per posar un plet a favor de la República. Aquesta 
unió ens dóna esperances. 

Dia 27 de maig, diumenge. Es dóna notícia que els homes claus en la batalla final han estat 
Patton, Julov, Montgomery, Leclerc i el tan estimat Montpellerí Latre de Tassigny. 

Dia 28 de maig, dilluns. L'Orfeó ha celebrat el centenari del naixement de Verdaguer. En Sala 
ha llegit versos amb aquell fervor propi d'ell. 

Dia 31 de maig, dijous. En Tísner ha parlat del doblatge dels films, cosa que afavorirà els 
catalans. 

A l'orient els americans han guanyat les grans batalles d'ORinavva i Birmània. 

Dia 1 de juny de 1945, divendres. Es comenta que en els acords internacionals que es pren- 
dran figura l'abolició de la prostitució. La idea no té rèplica, però segur que els vells enyo- 
rarem les famoses cases de meuques on tant ens havíem divertit. 

Dia 6 de juny, dimecres. Semblen ja restablertes les comunicacions amb Espanya a través de 
Portugal i ja ens ha vingut la notícia, amb tots els ets i uts que el Barça ha guanyat el cam- 
pionat de Lliga. Per celebrar-ho l'Aymeric i la seva colla han fet aparèixer una Ramb/a 
que ha estat la delícia dels esportius a l'Orfeó. 

Dia 9 de juny, dissabte. Mala festa de Corpus ja que el reuma m'ha tingut al llit dos dies. 

Dia 13 de juny, dimecres. Quan hem sabut que el senyor Irla havia nomenat en Carles Pi i 
Sunyer perquè formés un Consell amb homes de totes les tendències no ens ha agradat 
gens la notícia. 

Dia 15 de juny, divendres. He visitat la grandiosa construcció del camp de futbol per a la 
Ciudad de los Deportes que dirigeix el nostre amic Bertran Cusiné. Hom creu que això 
d'anar als camps tan miseriosos de l'Espafia i de l'Asturias s'acabarà. 

Dia 17 de juny, diumenge. L'estimat periodista Joan Tomàs ens ha fet una conferència comi- 
coconyística en què ha dit que els gitanos entraren a la península per Barcelona. 

Dia 19 de juny, dimarts. He assistit al Lírico a l'esdeveniment teatral màxim de l'any, s'ha arri- 
bat a les 200 representacions d'4ncor, amo i senyor de l'Artís per la companyia que dirigeix 
en Garassa, en la qual coopera l'Emma Alonso i altres. 

Dia 23 de juny, dissabte. En la Conferència de San Francisco es va aprovar una proposició 
feta per Mèxic, per la qual es barra el pas a Espanya en les seves pretensions d'entrar a 
lO.N.U. 

Dia 25 de juny, dilluns. Llegeixo que el president Edouard Herriot ha dit que per molts paisos 
no és questió de canvi de règim sinó de canvi de moral. 

Dia 28 de juny, dijus. A San Francisco s'ha signat la carta de seguretat de les 50 nacions 
unides. 

Dia 30 de juny, dissabte. Acabada la conferència a San Francisco, es pot dir que l'amic Sbert 
ha destacat en la representació de la Junta Espanyola d'Alliberament. 

Dia 4 de juliol de 1945, dimecres. L'assemblea d'esquerrans catalans convocada per l'Esquerra 
fou molt concorreguda. Santaló fou escoltat i felicitat i s'espera que hi haurà harmonia 
entre els esquerrans i afins. 

Dia 8 de juliol, diumenge. Al bus, he sentit dir assenyalant un noi que pispava que anava 
caqueando de caco. 

Dia 13 de juliol, divendres. Llegeixo que l'Arquebisbe Càmara de Río de Janeiro s'ha separat 
del papat, i ha fundat l'Església Catòlica Apostòlica i Brasilera. Aquí a Mèxic en temps 
del president Calles també se'n fundà una d'igual però mexicana. 

Dia 14 de juliol, dissabte. Al Bellas Artes s'ha celebrat una festa commemorativa de la Mar- 
sellesa en la qual ha cantat l'Orfeó. Hom ha muntat un grup humà reproduint el grup de 
la Marsellesa a l'Arc de Triomf de París. 

Dia 16 de juliol, dilluns. En Mestres i jo hem estat convidats a la Casa llar que regenta en 
Galés, a un dinar on l'originalitat ha consistit en menjar arengades a la brasa i bacallà 
esqueixat. 

Dia 18 de juliol, dimecres. Els comunistes estan engrescats amb l'arribada d'en Negrín. Als 
catalans republicans no ens ha fet gaire emoció. 

Dia 20 de juliol, divendres. En lloc de veure la sortida pel "foro" de Franco ens adonem que es 
comenten els seus discursos d'obertura a la democràcia. Què ha passatP 

Dia 25 de juliol, dimecres. L'Sbert amb la sala de l'Orfeó plena de gom a gom ha parlat del 
desenvolupament de la Conferència de San Francisco, ha remarcat l'ajuda de la delegació 
belga i nord-americana per obtenir els acords positius que afavoreixin la República. Ha 
dit que era pessimista en la immediata restauració de la República. 

Dia 31 de juliol, dimarts. Ha caigut com una bomba el triomf laborista en les eleccions bri- 
tàniques. Tots els que tenim Churchill pel nostre salvador hem deplorat aquesta derrota, 
que un home tan eminent no mereixia. 

Dia 1 d'agost de 1945, dimecres. Negrín ha omplert el Bellas Artes en un acte polític repu- 
blicà. L'home ha passat la maroma sobre l'afer de la República. Loratòria ha estat bona. 

Dia 4 d'agost, dissabte. Reunió a Postdam de Truman, Churchill i Stalin en què s'ha acordat 
la fórmula de tenir fermada Alemanya. Espanya ha quedat exclosa de tota preocupació. 

Dia 5 d'agost, diumenge. He conversat amb el ja jaio pintor català Fabregat que és el que 
pinta els frescos de la meravellosa església franciscana de Coyocàn. 

Dia 6 d'agost, dilluns. L'explosió de la bomba atòmica a la ciutat d'Hiroshima del Japó ha 
caigut com una bomba. S'havia parlat que podien existir aquestes bombes, però de cop i 
volta la seva aparició i la seva mortalitat... No sabem què dir. 

Dia 8 d'agost, dimecres. Rússia declara la guerra al Japó. 

Dia 9 d'agost, dijous. Explota la segona bomba atòmica a Nagasalé. 

Dia 10 d'agost, divendres. Es parla que Martínez Barrio convocarà les corts de la República 
a Mèxic. 

Dia 12 d'agost, diumenge. El senyor Alfonso mexplica que el pare del tan estimat escriptor 
mexicà Jaime Torres Bodet, actualment secretari d'educació del govern mexicà, havia estat 
oficial de la tropa de Pancho Villa, cosa que li permeté protegir els catalans. 

Dia 13 d'agost, dilluns. A la barberia he llegit que llogaven passis per determinat cinema. 

Dia 15 d'agost, dimecres. Llegeixo la possibilitat que hagués existit un esfondrament de l'At- 
làntida. Tot és molt confós i no em crec res. 

Dia 19 d'agost, diumenge. S'han reunit les corts espanyoles en el Palau Municipal que hi ha 
al Zócalo. En Diego Martínez Barrio ha sortit elegit President de la República. 

Dia 21 d'agost, dimarts. He visitat el taller de construcció de motors d'automòbil que l'engi- 
nyer Càrdenas ha muntat gràcies a l'ajuda de capitalistes mexicans. Són de 4, 6i 8 HP i 
els anomenen Anahuac. 

Dia 25 d'agost, dissabte. No cal dir que l'àgora de l'Orfeó ha comentat a fons el que ha passat 
a les Corts espanyoles. Hom s'ha sorprès que en Negrín dimitís i que fos nomenat, al seu 
lloc, en Giral. En Prieto és més polític, no crec que s'hi guanyi. 

Dia 29 d'agost, dimecres. En Giral ja ha format Govern, ha nomenat ministre en Santaló. Els 
comunistes no hi prenen part. 

Dia 30 d'agost, dijous. Es parla que Mac Arthur està a punt d'entrar a TòRio. 

Dia 1 de setembre de 1945, dissabte. Al Bellas Artes s'ha estrenat l'obra pòstuma de García 
Lorca La casa de Bernarda Alba. És un drama tremend que el poeta dedica a Margarida 
Xirgu, que fa temps que l'està representant a sud-amèrica. A mi m'agrada. 

Dia 2 de setembre, diumenge. El Japó capitula i se signa dalt del vaixell de guerra M'issouri, 
davant de Tòleio. Ja es pot donar per acabada la guerra que ha fet tants morts a l'Àsia i ha 
arruinat tants paisos, encara bo que se n'ha salvat Austràlia per un pèl. No s'ha vist gens 
bé que Rússia declari la guerra al Japó quan estava a punt de capitular. L'Stalin és més 
oportunista que Cambó. 

Dia 11 de setembre, dimarts. Aquesta data recorda la resistència i la seva celebració davant 
l'evidència que no es resol la tornada a casa, tindrà raó en Ricard que diu que passarem 
20 anys a l'exili 

Dia 16 de setembre, diumenge. Jo no he tingut cap interès en la festa mexicana. Hom ha anat 
a la co/ina de la Independencia, com sempre. El grup d'amics també està musti. 

Dia 20 de setembre, dijous. Un nou peó del taller és el català de Tortellà, Anselm Vila. L'ho- 
me sempre va de negocis. Ara em vol fer afiliar per obtenir un terreny que el sindicat ha 
expropiat a un per pistoler, per fer-m'hi una casa. Jo li dic que ell no ho faci. 

Dia 24 de setembre, dilluns. Ens assabentem que en Tarrac s'ha casat amb la model, dona 
criolla, que jo vaig conèixer un dia que vaig anar a casa seva. 

Dia 26 de setembre, dimecres. Com que ja tinc més d'un miler de pesos, en Vila diu que els 
posi en unes obligacions que donen el nou per cent, però en Mestres m'aconsella que 
compri dòlars. 

Dia 29 de setembre, dissabte. M'adono que al matí, la majoria de gent que compra el diari és 
només per fer els mots encreuats. 

Dia 30 de setembre, diumenge. L'efervescència per nomenar nou president de la República 
em diu en Mestres que només és una cosa simbòlica perquè ja se sap que qui sortirà és 

l'advocat Miguel Alemany. Des de Madero serà el primer president civil. Parlant amb 
l'amic, acabem dient que quan tornem a casa nostra caldrà pensar en aquest sistema. 

Dia 1 d'octubre de 1945, dilluns. El senyor Ros és un català que estigué molts anys a l'Ha- 
vana, on va tenir un cafè amb varietats. Quan a Cuba era President Machado, en Ros va 
deixar el seu local als estudiants als quals havien prohibit una festa per honorar el Capità 
Capdevila, un militar que trencà l'espasa abans d'atacar els cubans. Aquest gest l'obligà a 
abandonar Cuba. 

Dia 5 d'octubre, divendres. Carrers amb noms catalans a la capital, Albéniz, Barcelona, Ca- 
talufia, Ebro, Puigibert, Prim, Granados, Jaume Nunó, Padre Mercè, Pedrell, Mundet, 
Sidral, Tolrà, Prats, Torroella... 

Dia 8 d'octubre, dilluns. El govern de la República espanyola s'estableix a l'edifici de l'ambai- 
xada, Londres 10. Amb aquest motiu hi ha hagut una gran recepció. 

Dia 9 d'octubre, dimarts. Al cinema Proyecciones del carrer Letràn, m'he esgarrifat veient en 
els documentals l'explosió de la bomba atòmica. 

Dia 10 d'octubre, dimecres. El senyor Alfonso explica que essent governador de Mèxic Ve- 
negas, en temps de la monarquia, va fer que cada regiment portés a la bandera una Verge 
diferent . Diu que de vegades hi hagué batalla de Verges. 

Dia 15 d'octubre, dilluns. Cinc anys de l'afusellament del President Companys. Avui ha estat 
afusellat el president de França Laval, entregat per Franco. Sembla una maledicció això. 

Dia 19 d'octubre, divendres. Arriben els ministres del Govern de la República Trifón Gómez, 
Hernàndez Sarabia, Lluís Nicolau D'Olvver i Torres Campafia. 

Dia 20 d'octubre, dissabte. Els diaris comencen a portar les quantitats de morts que ocasionà 
la guerra. Sembla ser que Hitler va fer matar 6 milions de jueus. 

Dia 21 d'octubre, diumenge. He assistit a la inauguració del complex esportiu Chiapàn. El 
Jarocbo Guiot ha estat el guanyador de les proves atlètiques. 

Dia 24 d'octubre, dimecres. Tots hem estat molt contents perquè en l'arribada de personali- 
tats ha vingut en Nogués Biset, que tant coneixia a Montpeller. Uns quants l'hem visitat 
a l'Hotel Regis de l'Avinguda Juúrez. Ha estat una conversa molt profitosa. 

Dia 31 d'octubre, dimecres. S'ha celebrat l'homenatge al President Companys a l'amfiteatre 
Bolívar. La presència del Govern de la República ha donat solemnitat a l'acte, però li ha 
pres la vibració que li donem els catalans sols. 

7, 8 de novembre de 1945. Aquests dies els diaris parlen del cinquantenari de la coronació de 
la Verge Guadalupana. 

Dia 9 de novebre, divendres. Ens sorprenem que els castellans es prenguin tan seriosament els 
nomenaments del Govern de la República. En Mestres dubta d'aquesta seriositat. Avui hi 
ha hagut votació a favor del Govern Giral. 

Dia 15 de novembre, dijous. L'Esquerra s'ha reunit hi han estat representats els tres sectors. 
Hom ha escoltat Nogués Biset. Hi ha hagut unes preguntes molt pintoresques. 

Dia 17 de novembre, dissabte. He anat a l'Hotel Regis a acomiadar en Nogués Biset que ha 
estat optimista pensant en la nostra tornada a casa. 

Dia 22 de novembre, dijous. Els que anem al menjador vegetarià de la senyoreta Maria estem 
molt contents de la bondat del pastís de fruites que fa amb pomes i pinyes. 

Dia 24 de novembre, dissabte. En Bilbao ja és l'encarregat de la secció d'ajustadors del taller, 
explica que per fer baixar la febre del seu fill, que té la tos ferina, li han fet fer un petit 
viatge amb avió. 

Dia 27 de novembre, dimarts. Hom explica que en aquesta època de l'any es pot agafar una 
pulmonia si no procures tapar-te al canviar del sol a l'ombra. Quelcom d'això deu ser el 
que he agafat, un refredat molt empipador. 

Dia 30 de novembre, divendres. Hom creia que en Prieto posaria obstacles a l'excessiva oficia- 
litat del Govern de la República i no ha estat així per ara. A l'àgora de l'Orfeó es creu que 
un dia rebentarà. Mentrestant, hem fet publicar el seu discurs a les Corts amb la teoria 
del plebiscit i el pacte. 

Dia 3 de desembre de 1945, dilluns. He anat al teatre Arbeu a veure la Marina, adaptació de 
l'ópera d'Emilio Arrieta, dirigida per Jaume Salvador. Com que el tenor Tito Guizar no 
ha estat bé , la Marina ha anat malament. 

Dia 5 de desembre, dimecres. En Negrín també ha fet publicar la rèplica al discurs d'en Prieto 
en què remarca el diferent punt de vista respecte al pactisme. 

Dia 7 de desembre, divendres. En la lletra de la mare, en García hi ha inclòs una foto dels 
amics que fan d'àrbitres de futbol en què ell també hi és comprès. 

Dia 8 de desembre, dissabte. Vaig a veure una exposició d'avions emprats durant la guerra. Hi 
ha aquells espizfire gloriosos que guanyaren la batalla de Londres. 

Dia 9 de desembre, diumenge. Al restaurant dels germans Rodríguez s'ha parlat tant del tore- 
ro Manolete que, avui que feia la primera corrida, he anat a veure què passava a les vores 
de la plaça. Les entrades es venien a preus astronòmics. El torero diuen que és falangista, 
però també es diu que ha anat a veure en Prieto. 

Dia 12 de desembre, dimecres. A la premsa es repeteix molt l'argument que cal cristianitzar el 
món, però no veiem que els papes ni altres jerarquies religioses condemnin els que varen 
fer esclatar la guerra, començant pels militars de casa nostra. 

Dia 20 de desembre, dijous. El senyor Alfonso diu que el Samper, concurrent dels matins a 
l'Orfeó i difamador de tothom, és un pinteta. 

Dia 25 de desembre, dimarts. Les festes de Nadal les he passat al llit amb un atac de reuma 
terrible. És el cas que si vaig al vegetarià em debilito, si menjo aquells filets arrodonits 
amb cansalada de casa els Rodríguez tan saborosos em poso malalt. 

Dia 31 de desembre, dilluns. En un dels grans cinemes del centre he vist Por quien doblan las 
campanas de la Fox, del gran novel-lista Hemingvvay, amb l'Ingrid Bergman de protago- 
nista femenina. És un argument a favor dels republicans espanyols molt ben trobat que 
fa un gran impacte al món. 

Aquest any es pot dir que és el més terrible de la història de la humanitat ja que hem 
vist com s'han hagut d'usar les bombes atòmiques, que d'un sol cop maten centenars de 
milers de persones. Per nosaltres acaba amb el signe de l'esperança de poder ser possible 
la tornada a casa. 

Any 1946 


Dia 1 de gener de 1946, dimarts. Josep Maria Miquel i Vergés, en una conferència, ha dit que 
la Infanta Isabel era filla del general Serrano i que Alfonso XII era fill del militar Puig 
Baldó, oncle de Puig i Cadafalch. Parlant d'en Prim digué que el feu matar el Duc de 
Montpensier. 

Dia 12 de gener, dissabte. El taller ha plegat per reajustament i ha estat acomiadat tothom. 
Es diu que degut a la venda dels delegats solament hem cobrat 40 dies en lloc dels tres 
mesos que diu la llei. 

Dia 15 de gener, dimarts. El senyor Alfonso m'ha parlat del pànic que tenen al llit els nadius 
mexicans, és per això que dormen en petates i diu que fins i tot generals procedents del 
poble, al costat del magnífic llit tenen el seu còmode petate, que és el que usen. 

Dia 20 de gener, diumenge. Em balla pel cap fer una narració en la qual un atrevit català 
s'introduiria en les terres dels maies. Tot per explicar el que sé d'aquests simpàtics nadius 
tan abandonats. 

Dia 27 de gener, diumenge. Amb en Tolosa he anat a casa l'Esteve Bou, cunyat de l'Altimir, 
per celebrar el naixement del seu tercer nen que es dirà Estevet. 

Dia 28 de gener, dilluns. Hem reprès el treball al taller de l'empresa "lecho Eterno Eurela" 
amb un sou de 250 pesos mensuals, pagats a la quinzena. El taller ha reprès el treball amb 
pocs treballadors. Al magatzem sóc com un sots cap a les ordres de l'Ayala, encarregat 
principalment d'arranjar el desori de la col'locació de tota mena de peces i de coses. 

Dia 1 de febrer de 1946, divendres. En Labranderos ha volgut seguir fent-me mala cara. 

Dia 8 de febrer, divendres. Manolete inaugura l'enorme plaça de toros que en Bertran Cusiné 
ha construit a la Ciudad de los Deportes per encàrrec d'un multimil-lionari "Yuca/eco" amb 
plànols d'un enginyer francès. He seguit pas a pas aquesta construcció i he vist que moltes 
vegades hi treballaven tres mil homes en els tres torns del dia. 

Bertran Cusiné ha complert la paraula de construir la plaça en un any. Visca els 
catalansi 

Dia 20 de febrer, dimecres. Amb en Tolosa i en Jordà he anat a veure un partit de futbol, 
Atlante-Espanya, en què en Ventolrà ha jugat molt bé i ha fet un gol com els que marcava 
quan tenia 20 anys. 

Dia 28 de febrer, dijous. He vist a la gran plaça de toros de cinquanta mil persones de cabuda, 
com les de Madrid i Barcelona juntes, un colze a colze del mexicà Silverio amb Manolete. 
Feia anys que no veia una corrida, però s'han confirmat els antecedents referents a Silverio 
que s'embruta la panxa i els collons amb sang del toro per impressionar i al final mata, 
com pot, però mata el toro. Manolete toreja més conscient i el no moure's del lloc, degut a 
la flebitis diuen, es veu més manaire i més senyor. Hi havia una enorme gentada fascinada 
i fanatitzada per aquest espectacle brutal. 

Dia 1 de març de 1946, divendres. Menjant a casa els germans Rodríguez de la cantonada, 
m'adono que només es parla de Manolete. Tota la ciutat parla d'aquest torero. Diuen que 
fa vàries corrides a la setmana i guanya molts pesos, una bogeria. 

Dia 5 de març, dimarts. Al magatzem, l'Ayala s'ha enfrontat al Bilbao que és com l'encarregat 
de la secció d'ajustatge. Els meus grans amics Roure i Altimir ja no treballen al taller i en 
les oficines tampoc hi ha en Rouret, ni en Bladé ni en Blanc, en canvi continua Rossinyol 
que és qui em critica el meu castellà andalusat. 


63 


Salvador Maset i Vidal. Dietari de l'exili a Mèxic i del retorn a la Catalunya franquista (1942-1975) 


Dia 13 de març, dimecres. En Galés ens convida a Mestres i a mi a un dinar d'aniversari de la 
Casa-llar que regenta. La festa ha estat presidida per en Santaló. Els nois espanyols que 
educa, exmorelians, s'han portat molt bé. I tant mal que diuen d'ells. Hi havia el senyor 
Navarro que era catedràtic a Tarragona i que regenta una Casa-llar de noies. Ha explicat 
que un morelià féu una criatura a una noia acollida i que s'ha decidit acollir-los tots dos. 

Dia 18 de març, dilluns. He visitat una exposició de figures de fang cuit precolombines dels 
Tarascos de Morelia que són una delícia. 

Dia 25 de març, dilluns. No cal dir que el terratrèmol de Manolete ha mogut tant l'Orfeó que 
l'àgora ha trepidat per si era falangista, però ara opina que ja no ho és. 

Dia 31 de març, diumenge. Feia dies que ens preparàvem per assistir a un dinar al Molino, 
per a festejar el bateig del nen Estevet de l'Esteve Bou, així que molt mudats hi hem anat 
amb Mestres i Tolosa. La mare, l'Antonieta Altimir, estava contentíssima de tenir al seu 
costat tants amics. 

Dia 1 d'abril de 1946, dilluns. Després de Manolete arriben aquí cantaires i gent del teatre 
castellà, que vénen a provar els camofes (moniatos) dels crio/los. He vist Miguel de Molina 
que va molt ben acompanyat de ballarines. 

Dia 6 d'abril, dissabte. Una altra carta explosiva d'en Rodríguez Papasseit que com havia pro- 
mès ha estat a Barcelona, ens retreu el que creu el nostre benestar i demana diners per la 
feina que li ha estat encomanada. Jo he ensenyat la carta als amics i veig que s'interessen 
pel que demana en Rouret i en Paco Messeguer. 

Dia 11 d'abril, dijous. Visito la Primera Exposició Industrial Mexicana. Tot molt lluny del 
que havíem vist a Barcelona ja fa molts anys. 

Dia 14 d'abril, diumenge. No em trobo gens bé perquè al magatzem agafo costipats o reuma 
i per això no vaig als actes commemoratius. 

Dia 17 d'abril, dimecres. Es divendres de Dolores, vol dir divendres Sant, i ensinistrat pel 
senyor Alfonso, he anat al poblet de Santa Anita, lloc d'on antigament sortien uns canals 
propers a Xochimilco per on portaven les verdures a la plaça Tenotxitlan, fa 300 anys. Ara 
tot està en decadència i els canals semiabandonats. 

Dia 18 d'abril, dijous. En els pocs dies que tenim de festa els que consideren empleats de con- 
fiança, he anat a Tepotzotlàn, una vila de l'estat de Mèxic que té una meravellosa església 
del barroc més florit que es pugui imaginar, que formava part d'un cenobi de jesuites. Ha 
estat una excursió molt bonica. 

Dia 29 d'abril, dilluns. He repassat el dietari que porto i trobo que hi ha moltes mancances. 
He pres apunts d'obres de teatre o narracions que penso escriure. La tornada a casa es veu 
difícil i per tant cal reprendre el treball d'escriure. 

Dia 30 d'abril, dimarts. Amb quatre anys d'estar aquí m'he desfogat molt i les meuques ja 
només em serveixen per buidar-me. Alguns amics s'han aparellat amb dones del país, més 
aviat lletges i velles i això no mentra. 

Dia 1 de maig de 1946, dimecres. Ja no vaig a veure les desfilades que tant m'agradaven els 
primers anys. Ara em preocupa prendre banys de sol perquè em veig la pell massa blanca. 
Tot i que els banys del Carmen, prop del 'Tepito, amb piscines de bany pels dos sexes no 
són gaire recomanables hi vaig perquè són dels pocs que tenen solàrium. 

Dia 5 de maig, diumenge. A l'àgora de l'Orfeó també ens ocupem de les eleccions franceses i 
de tot el que passa a França, que per això hi tenim familiars i amics. Ha sorprès que socia- 

listes i comunistes haguessin quedat en minoria, agafen força els radicalsocialistes amb la 
coalició Rassemblement des gaucbes républicaines. En De Gaulle s'ha eclipsat. 

Dia 10 de maig, divendres. Per demostrar el sentiment que tots hem tingut per la de mort de 
l'estimat filòsof Joaquim Xirau en accident de tramvia, l'Orfeó ha fet una sessió necrolò- 
gica, el seu deixeble Eduard Nicol ha estat l'encarregat de l'oració fúnebre. Ha parlat de 
Sòcrates i Plató i tothom l'ha escoltat atentament. 

Dia 12 de maig, diumenge. Els castellanoparlants ja han creat moltes cafeteries i restaurants 
on s'apleguen penyes que es destaquen per diferents fervors polítics o tauromàquics. Així 
veig com en la cafeteria Betis hi ha penyes barcelonista i madrilenya front a front. 

Dia 15 de maig, dimecres. Els germans Costa s'han dividit i el Dalmau ha fundat el restaurant 
Embajadores, al cèntric passeig de la Reforma. 

Dia 17 de maig, divendres. Ja se'ns acaba a Tolosa i a mi el gaudir del piset d'en Mestres 
perquè aquest s'ha decidit a anar-se'n cap a França per reunir-se amb la seva muller. Tant 
que jo vaig fer per assegurar les portes perquè no hi poguessin entrar els lladres, que tres 
vegades havien intentat d'entrar-hi. Cal dir però que els diferents punts de vista de Tolosa, 
comunistoide, i en Mestres, liberal, xocaven contínuament, el resultat era que jo no podia 
dormir. 

Dia 20 de maig, dilluns. Hom fa córrer la bola que Giralt ha dit que a la tardor Franco no 
seria dictador. 

Dia 25 de maig, dissabte. El senyor Alfonso diu que em caldria anar a veure el safareig públic 
d'Iztacalco, on les dones no parlen. 

Dia 30 de maig, dijous. En les converses que sostenen l'Sbert i Mestres he sentit que el primer 
li retreia que actuava amb precipitació a l'anar a França. 

Dia 2 de juny de 1946, diumenge. En Galés, gens partidari de l'anada d'en Mestres a França, 
li dedica un sopar en què assistim en Tolosa i jo. Cal dir que a en Galés li ha provat Mèxic 
i dóna gust de sentir parlar de les coses interessants que passen. 

Dia 5 de juny, dimecres. He ajudat en Mestres a fer les maletes durant uns dies i avui l'he anat 
a acomiadar a l'estació de Buenavista en el seu viatge en tren a Nova Yorh. El vagó de 
primera es diu cape rosier, i el conduirà en quatre dies a la gran capital. Ni jo ni els amics 
estem convençuts de la necessitat d'aquest viatge. 

Dia 7 de juny, divendres. Com m'havia dit en Mestres, roba i atuells de cuina que jo no neces- 
sitava els he donat a les dues dones que s'alternaven a fer la neteja del pis. S'han barallat 
com a panteres per la possessió d'una ampolla de vinagre de marca. 

Dia 8 de juny, dissabte. Tolosa i jo ens canviem a una dispesa del carrer Isabel i Virginia. Te- 
nim una habitació gran amb balcó i amb un llit per cada un. La mestressa és filla de gent 
del nord de la península. 

Dia 14 de juny, divendres. La fira del llibre ha estat millor que la de l'any passat. En Cabruja 
hi ha venut el seu llibre Ram. 

Dia 16 de juny, diumenge. He anat a veure amb Tolosa el partit Atlante-Moctezuma que era 
d'homenatge a Ventolrà pels seus 25 anys de futbol professional. 

Dia 18 de juny, dimarts. A la diada de Catalunya a la fira del llibre, han actuat els ballets de 
l'Orfeó i l'assistència de la ja famosa actriu de cinema Emília Guiu ha estat molt cele- 
brada. 

Dia 25 de juny, dimarts. Hi ha qui no es vol creure que l'avui famosa Guiu no és altra que 
aquella doneta "boteta" amb una criatura molt escarransida que dormia a la sala de ball 

d'Ain Sebaa a Casablanca. Ell, el castellanoparlant que l'acompanyava, l'ha abandonat i 
ara ja té un amant de molt pes amb molts pesos. 

Dia 7 de juliol de 1946, diumenge. Dia de l'elecció del President de la República Mexicana. 
He donat el tomb per llocs on es votava i no es veia res d'extraordinari. A la nit els peri- 
odistes en els diaris han dit que no hi havia hagut la mna/azon de les passades eleccions, 
confirmant que sols hi havia hagut sis morts en tota la República. 

Dia 18 de juliol, dijous. L'Adell de Monterrey, que quan ve a la capital sempre vol que jo 
l'acompanyi, s'ha mostrat molt interessat per les cartes d'en Rodríguez Papasseit. Així, ha 
fet que es convoqués la nostra comarcal. A la reunió han assistit en Rouret, Adell, Pino, 
Fortuny, Paco Messeguer, Folch, Pedret, Falcó, Esteller, Solé de Mora i jo. S'ha decidit 
recaptar quantitats i enviar-les a la seva muller. 

Dia 22 de juliol, dilluns. Els elements nadius que fan de mossos del magatzem no són gens 
de fiar i com que desapareixen broques i altres coses he de fer de detectiu per descobrir 
els pispes. 

Dia 25 de juliol, dijous. Jo ja sabia que del maguei se'n treia el pulgue, el mescal, cucs pels en- 
trepans, fils per fer corda i pinzells, però he vist que també es mengen les flors. 

Dia 27 de juliol, dissabte. Se sap que el President Irla ha ampliat el Consell amb els senyors 
Serra i Moret, Pau Padró i el Dr. Francesc Paniello. Això ha agradat molt als de la comu- 
nitat catalana que continuen amb els seus tretze. 

Dia 1 d'agost de 1946, dijous. De fa temps, al passar per Tacubaya he anat veient com es 
treballava en la construcció d'un supermercat imitació dels del país dels gringos. Suposo 
que no serà tant. Avui s'ha inaugurat i he entrat a veure'l. És una cosa ben pensada per a 
les persones riques. 

Dia 7 d'agost, dimecres. He llegit les memòries d'Ossorio Gallardo i m'ha quedat a la memò- 
ria la seva afirmació que els únics homes que varen veure clar la política que s'havia de fer 
a Espanya foren Prim, Pi i Margall i Maura. 

Dia 10 d'agost, dissabte. Vaig molt sovint al carrer Mesones on l'Oliva de Girona té una 
miscel'lània que regenta el fati del seu fill amb en Cabruja d'ajudant. Per allí veiem sovint 
negres de Cuba que la majoria de vegades són boxejadors, encara que també d'altres són 
conspiradors. El sorprenent és que la majoria d'ells porten cognoms catalans. 

Dia 15 d'agost, dijous. La ciutat s'ha engalanat per rebre el general Eisenhovver, s'han tirat pa- 
pers de colors tallats des dels balcons com a Nova Yort. Jo l'he volgut veure. És un home 
de pell rosada i de posats infantils. Tots recordem que l'home fort era en Marshall qui va 
haver de renunciar a ficar-se a Europa per les disputes que havia tingut amb Churchill. 

Dia 20 d'agost, dimarts. La criada de la dispesa (ga/a) tot i que va voler que tinguéssim una 
creu de palma al capçal del llit, l'ha treta per pispa. 

Dia 26 d'agost, dilluns. L'encarregat general del taller, el català Labrandero, després de tantes 
escenes amb els obrers i amb mi s'ha acomiadat. La incultura és la mare de la rucadura. 

Dia 1 de setembre de 1946, diumenge. La senyora Remedios, la dispesera, ha celebrat el seu 
sant. Hi ha hagut ball amb molta concurrència de chamaconas amb les quals en Tolosa 
s'ha divertit molt. 

Dia 5 de setembre, dijous. A l'àgora de l'Orfeó s'ha comentat molt el desbancament del poder 
de Léon Blum a França. Hi ha qui creu que això serà l'enterrament del socialisme i que 
els comunistes apretaran de valent. Lestimat Sanahuja sempre deia que no calia fiar-se ni 
d'uns ni d'altres perquè tots dos portarien a l'estat totalitari. 

Dia 11 de setembre, dimecres. La conferència d'aquest any a l'Orfeó ha estat a càrrec d'en 
Serra i Moret qui ha parlat molt que cal, sempre, estar orientats cap a casa nostra. Ell 
predica un socialisme a l'anglesa que no agrada als nostres socialistes. 

Dia 12 de setembre, dijous. Als diaris han donat la notícia que el llicenciat (advocat) Miquel 
Alemany ha estat elegit president de la República Mexicana. Jo he dit que aquest nom 
em fa olor de cremat. 

Dia 16 de setembre, dilluns. Els uns per aquí, els altres per allà ben lluny de celebrar aquesta 
gran diada mexicana. Jo abans de dinar sempre faig una mica el badoc. Tot i que és difícil 
traspassar la manifestació, em poso en llocs on tinc un restaurant conegut per anar a dinar. 
Encara que les meseras cobren doble sempre et tracten malament, com si els molestés que 
hi anéssim a menjar. 

Dia 23 de setembre, dilluns. Festa Major a Tarragona. M'empipa que tot dient-me alguns 
"cónsul" no hagi pogut organitzar una celebració com fan els de Reus. De totes maneres 
estreno una gavardina grisa. 

Dia 24 de setembre, dimarts. A la placeta del carrer de l'Ajuntament on hi ha l'església dels 
frares Mercedaris he vist que celebraven la festa del dia. 

Dia 1 d'octubre de 1946, dimarts. Avui s'ha acomiadat del magatzem de l'EureXa el jove Ser- 
gio Ehrligh, un home ros divorciat amb qui mantenia una simpatia mútua. És el clàssic 
mexicà que s'enamora a primera vista i rapta la nòvia. Es fa el casament que no rutlla, 
divorci i preocupacions per pagar el convingut a la divorciada. El jove és parrandero i no 
li manquen dones. Jo el vaig salvar d'una anèmia que el portava a una leucèmia fent-li 
menjar bistecs de bou. 

Dia 4 d'octubre, divendres. Sóc dels comptats catalans que veuen per primera vegada a la 
televisió una corrida de toros, cosa que s'ha vist a l'hotel del Prado. 

Dia 6 d'octubre, diumenge. Anava sovint a veure la construcció de l'estadi olímpic del Pedre- 
gal. Avui l'he vist inaugurar amb un partit de rugbi americà entre dos equips universitaris. 
Lestadi portarà un frontal de Diego Rivera molt extraordinari. 

Dia 8 d'octubre, dimarts. M'adono que el secret que els moniatos (cazmofes) fossin morats era 
que estaven bullits amb betavet. 

Dia 11 d'octubre, divendres. L'Andreu Abelló ha fet el parlament, al Casal Català, de com- 
memoració de l'assassinat del President Companys. Ha dit que en l'avenir caldrà emprar 
l'audàcia mexicana per al recobrament de Catalunya. 

Dia 13 d'octubre, diumenge. Dia de la Guadalupana. M'assabento que a la muntanya del 
Tepeyac els nadius adoraven la deessa Tonantzin (nostra Mare en Nàoa). Fou el franciscà 
Zumàrraga a qui se li acudí canviar-li el nom i dir-li Virgen Morena. 

Dia 15 d'octubre, dimarts. En l'aniversari de l'assassinat del President Companys el criminal 
de guerra Goering s'ha suicidat per por d'esser penjat. 

Dia 16 d'octubre, dimecres. Avui han penjat els primers generals nazis. 

Dia 23 d'octubre, dimecres. La reunió de l'ONU d'avui ha despertat entre els catalans grans 
esperances. A l'àgora de l'Orfeó s'és optimista. 

Dia 28 d'octubre, dilluns. "El Paco" és un joc de cartes que es juga a l'Orfeó amb vuit bara- 
lles, els contendents tenen la meitat de cartes cada un, i han de fer una mena de solitari. 
Guanya el que acaba més aviat. 

Dia 4 de novembre de 1946, dilluns. L'ONU passa a l'Assemblea l'afer d'Espanya, cosa que 


ens deixa a tots molt contents. 

Dia 6 de novembre, dimecres. D'una tallada de cabells a l'espanyola en diuen casquefe desva- 
necido i a la mexicana casfafia. 

Dia 8 de novembre, divendres. Al Casal Català hem fet un sopar de benvinguda a Marina So- 
lanes, la tarragonina arribada de poc que s'havia casat amb l'Àlvarez, fill de l'enganyacri- 
ades, per poders. Ens hi trobàvem en Valdés, la Perelló i Pino, Esteller, Fortuny, Pedret... 

Parlant amicalment ha dit que el baster Espanyol, ara inspector de mercats, ja ha 
posat a la presó a quasi tots els venedors, que al xalet de l'arquitecte Antoni Pujol fou sor- 
presa una reunió de gent esquerrana i foren detinguts en Ll. Vives, en Solé baster, militars 
destituits per la dictadura i un fill de l'arquitecte, entre d'altres, en Cabanes el foraster que 
presidia el Tarragona F.C., marxà de Tarragona enduent-se els diners recaptats per apla- 
nar el nou camp, la presó nova l'edifiquen els mateixos presos molts d'ells amics nostres, i 
records de la Tecleta Soriano. 

Dia 16 de novembre, dissabte. Veig el primer partit nocturn de futbol amb il'luminació elèc- 
trica entre l'Espanya i el Moctezuma. L'efecte és fascinant, principalment l'herbei del 
camp. 

Dia 17 de novembre, diumenge. Una pol/a són dos ous deixatats amb xerès. 

Dia 19 de novembre, dimarts. La conya del dia és el crac econòmic d'en Bilbeny que feia 
companyia amb un israelita de tan bon cor que, després de perdonar-lo, l'ha enviat a la 
seva finca d'Acapulco perquè es refaci de l'ensurt. 

Dia 28 de novembre, dijous. He assistit a l'enterrament de l'Artemi Aiguader a qui havia fet 
moltes visites en la seva llarga malaltia, en el pis on vivia amb la seva amant i el pintor 
Porta. 

Dia 29 de novembre, divendres. En Prieto s'ha enutjat molt i ha publicat un article violent 
contra el Govern de la República Espanyola perquè el sotssecretari, De Benito, va donar 
un document als gacbupines en què es marcava el lloc on està enterrat l'Hernando Cortés. 

Dia 1 de desembre de 1946, diumenge. Miquel Alemany, nou president de la República Me- 
xicana, ha pres possessió del càrrec i amb aquest motiu he vist la gran desfilada que s'ha 
fet per festejar la diada. Ha desfilat tropa de l'Argentina, banda de Música i conjunts 
femenins i masculins de Texas, marines argentins i canadencs i per primera vegada veig el 
sorprenent espectacle d'una esquadreta d'avions propulsats a raig. 

Dia 6 de desembre, divendres. La tossuderia de menjar xocolata per postres després de l'es- 
morzar de la for/a (entrepà) de pernil o guajalote m'ha produit reuma. 

Dia 13 de desembre, divendres. A San Francisco l'ONU aprova no mantenir relacions amb 
Franco. Aquesta mesura sembla que farà claudicar el dictador. 

Dia 20 de desembre, divendres. La mare m'escriu que va rebre les meves mil pessetes quantitat 
que li penso enviar de tant en tant. 

Dia 25 de desembre, dimecres. La mestressa de la dispesa, senyora Aguirre, ha estat fent Posa- 
das, sempre amb gran avalot. Com que hi assistia en Tolosa jo tenia el pretext que m'havia 
de llevar de matí. Un dia a l'aixecar-me vaig adonar-me que dormia amb una "concurren- 
ta", però una nit que va sonar un tret va venir tot esglaiat dient que li havia passat molt a 
prop. Hi hagué tant batibull en aquells dies que la filla de la senyora Aguirre s'escapà amb 
el novi. Í tan catòlics que deia ella que eren. 

Dia 31 de desembre, dimarts. El comiat de l'any, al Folies Bergère de ciutat de Mèxic, amb la 
superatòmica cubana Antonieta Pons ha estat molt celebrat pels assistents. 

S'acaba l'any i les esperances que havíem posat en que un govern de la República 
a l'exili podria encaminar-nos a casa nostra han estat fallides. Ara l'àgora de l'Orfeó ja 
comença a pensar que potser seria millor la fórmula que predica en Prieto. En fi, el temps 
potser ho arranjarà. 

En els escrits, dins la carpeta de recordatoris d'aquest any, conservo una còpia d'un 
article d'Antoni M. Sbert a La Nostra Revista, de l'Avel'lí Artís en què tot i queixar-se 
que la Fundació Ramon Llull no pot desenvolupar els seus plans de publicacions, està 
content perquè la "Col'lecció Catalònia" de l'Artís ha publicat La Història de Catalunya 
de Bosch Gimpera i Ferran Soldevila. 


Any 1947 


Dia 28 de gener de 1947, dimarts. Crisi del govern Giralt perquè li han retirat el suport el 
PSOE, la CNT, la UGT i l'ERC. 

Dia 5 de febrer de 1947, dimecres. A l'àgora de l'Orfeó s'especula que la vinguda de Salvador 
de Madariaga pugui ser deguda a converses amb Prieto per buscar la conformitat de sec- 
tors d'exiliats, per implantar la monarquia. 

Dia 7 de febrer, divendres. Un diari porta una entrevista amb Madariaga en què fa una ensa- 
bonada als pobladors de les regions més destacades d'Espanya. 

Dia 10 de febrer, dilluns. Sorprèn la gran rapidesa amb què Llopis del PSOE ha format 
govern a París amb Julio Just, Uribe, Santaló, Valera, Irifón Gómez i Irujo. Com molts 
havíem pensat, s'ha vist que el Govern de la República a Mèxic no tenia cap consistència. 

Dia 13 de febrer, dijous. Els comprimits homeopàtics m'han curat el reuma. 

Dia 15 de febrer, dissabte. En la reunió de l'Esquerra s'ha reelegit la Junta anterior i s'ha 
encomanat a l'Andreu Abelló que procuri aglutinar la gent de l'Esquerra en el si de 
l'agrupació. 

Dia 28 de febrer, divendres. La fruita Zapote Gorracbo és embafadora. 

Dia 1 de març de 1947, dissabte. L'homenatge a Marcel-lí Domingo que la I2quierda Republi- 
cana ha fet en el Centro Republicano Espafiol ha estat molt concorreguda. 

Dia 3 de març, dilluns. Mèxic ha fet una gran rebuda a Truman. Jo l'he anat a veure i m'ha 
semblat un home bo. 

Dia 6 de març, dijous. Aquí al treballar se li diu Cama una mica conyísticament. 

Dia 8 de març, dissabte. Nova reunió de l'Esquerra a la qual acudeixen representants de les 
tres tendències. Es nomena nova Junta i un Comitè Polític. Com que han tret a en Duran 
jo no hi estic conforme, però aquest em diu que així s'ha pogut impedir que l'Andreu 
Abelló tirés endavant una mena de federació amb direcció des de Mèxic, que hauria fet 
possible la seva estada en aquest país. 

Dia 10 de març, dilluns. Tot i que els amics em deien que era una rucada persistir a buscar 
els lladres del magatzem, que obeien a l'ambient que regnava en tota la fàbrica on el patró 
era el principal caco, per dignitat avui he pogut acusar el principal pispa quan he agafat el 
chino Reyes robant un paquet de broques. El Reyes era com un lacai de l'Ayala i es creia 
que no el denunciaria. Encara sort que a l'administrador de la fàbrica, l'asturià Rico, li ha 
semblat bona la meva actitud i m'ha dit que vigilés l'afer del bronze. 

Dia 15 de març, dissabte. El premi per la denúncia ha estat ben escàs, només un augment de 
60 pesos al mes. 

Dia 20 de març, dijous. El senyor Maleras és un vell resident de Torredembarra que va fer els 
diners traficant amb maons i altra obra cuita, és amb qui fem tertúlia al matí tot llegint 
els diaris. El senyor Alfonso diu que és un pillet. A aquesta tertúlia també ve el mestre de 
cases Bosch, que ho sap tot de Mèxic. 

Dia 30 de març, diumenge. IxZ/e és el cordill fet de les fibres que s'extreuen del magúey assecat. 

Dia 1 d'abril de 1947, dimarts. Franco s'ha erigit en regent acompanyat d'un consell de re- 
gència. Els que especulen amb el retorn de la monarquia exulten. Molts pensem que en 
Mestres, que sempre parla d'aquesta solució, potser tindrà raó. 

Dia 6 d'abril, diumenge. He aprofitat els cinc dies de vacances per prendre banys de sol al 
terrat del balneari del Carme. No m'atreveixo a banyar-me a la piscina amb aquell mare- 
màgnum de jovenalla. Als banys de San Agustín del carrer Uruguai hom es podia banyar 
i nedar amb tota seguretat. 

Dia 9 d'abril, dimecres. A l'àgora de l'Orfeó els principals pontificadors que són en Josep 
Bordas de la Cuesta, Salvat i Roca de Reus, pensen que Franco hi haguera guanyat posant 
de rei en Joan, Comte de Barcelona. 

Dia 14 d'abril, dilluns. Un grup hem celebrat la commemoració d'aquesta diada i la fundació 
de l'Esquerra al restaurant Chapultepec i un altre grup solament el 14 d'abril al restaurant 
Morocco. 

Dia 18 d'abril, divendres. S' ha comentat que es torna a veure en Rouret en aquests actes 
després d'un temps d'eclipsi per raons econòmiques. Es diu que en Paco Messeguer ho 
ha arranjat. 

Dia 25 d'abril, divendres. En la cinquena fira del llibre se celebra el quart centenari de Cer- 
vantes. La caseta dels catalans ha estat molt concorreguda. 

Dia 1 de maig de 1947, dijous. He anat a sentir en Prieto al Centro Republicano del carrer 
Tacuba. S'ha esforçat a convèncer-nos que calia sacrificar el Govern de la República a 
l'exili, que resulta difícil de mantenir, per una mena de Consell representatiu de la solida- 
ritat de tots els antifranquistes. 

Dia 4 de maig, diumenge. A l'Orfeó es parla de canviar de local perquè el del carrer Uruguai 
ja resulta rònec i brut. 

Els cinc anys que fa que som a Mèxic han millorat les condicions econòmiques de 
molta gent i ja les dones demanen més netedat. 

Dia 10 de maig, dissabte. He anat a veure un Atlante-Veracruz al Camp Nou. Prèviament, 
amb en Tolosa hem anat a casa en Jordà a esmorzar perquè està pròxim a la fàbrica on 
treballa, és al carrer Florida del famós barri de cacos de Tepito. L'esmorzar ha estat de mi- 
lionaris i d'allí hem sortit amb el Càdillac d'en Jordà cap el Camp. El partit l'ha guanyat 
l'Atlante, que no agrada als amics per coses del Ventolrà. Al sortir del camp el Tolosa m'ha 
convidat a dinar al restaurant del Centro Republicano Espafiol que regenta en Jordà i el 
seu germà, un tenoret arribat fa poc de Barcelona. 

Dia 11 de maig, diumenge. Aquest any no hi ha hagut un gran concert de l'Orfeó, ens hem 
acontentant amb el concert que han fet a la fira del llibre, amb la presència de la gran 
actriu Emília Guiu que ara està tan de moda. 

Dia 18 de maig, diumenge. Em feliciten perquè el Nàstic ha guanyat el Barça en partit cor- 
responent a la copa. Per lletres que m'escriu Garcia ja se com va tota aquesta gresca del 
Nàstic a primera. 

Dia 24 de maig, dissabte. Passo un nou atac de reuma articular als dits grossos dels peus. Els 
comprimits receptats per en Gispert no s'han dissolt als budells i ara vol provar unes 
injeccions. 

Dia 30 de maig, divendres. Assisteixo als assajos de la que serà la darrera obra representada 
a l'Orfeó. 

Dia 7 de juny de 1947, dissabte. El senyor Enric Botey, president honorari de l'Orfeó, és ho- 
menatjat amb la representació de l'obra Els germans Ferrerons del reusenc Jaume Caballé, 
per agradar a M. Roca. La representació ha estat plena de defectes. 

Dia 10 de juny, dimarts. No es parla de res més que de la trifulga que hi ha hagut entre 
l'Arnau i en Gonfans. Els dos sallentins s'han barallat per 15.000 pesos que l'Arnau, que 
té una fàbrica de teixits a Atlixco, va deixar a en Gonfans per comprar una farmàcia. En 
Gonfans es veu que es comprà un automòbil per anar veient farmàcies amb la seva muller, 
la Quimeta Roca de Reus. 

Dia 19 de juny, dijous. El tal Casillas, que és un crioll que fa de mecanògraf al magatzem, ha 
vingut acompanyat d'un negre molt miseriós dient que el volia col-locar a la fàbrica. Res 
a fer perquè en Rico no vol negres per a res, ja en té prou amb el mal resultat del c4ino 
Flores. 

Dia 25 de juny, dimecres. Es diu c4in0 a qui té els cabells arrissats. 

Dia 30 de juny, dilluns. Al magatzem hi ha molts Zujarrons, que es tornen bojos per poder 
coger (cardar, donar...) a l'enginyer carfagenero i de Ja armada (la marina) Rodríguez. 

Dia 6 de juliol de 1947, diumenge. El referèndum que Franco ha organitzat perquè el votes- 
sin els que pateixen en aquell pobre país ha estat comentat pels diaris com una farsa. Ni 
VVashington ni Londres li han donat cap importància. 

Dia 8 de juliol, dimarts. Els vint-i-cinc mil milions oferts per USA a Europa fan pensar que 
els paisos estimats podran ressorgir més aviat. És un interrogant saber què farà Franco. 

Dia 11 de juliol, divendres. Els amics Vidal i Pedret inauguren la seva confiteria Las Ramblas 
que està molt ben situada i és molt elegant. 

Dia 16 de juliol, dimecres. A l'anada a Londres de Prieto se li atribueix la intenció d'entre- 
vistar-se amb el Duc d'Alba, Ventosa Calvell i Gil Robles per restaurar la monarquia a 
Espanya. 

Dia 20 de juliol, diumenge. A l'esglesieta de Tonatlan veneren un eccehomo agenollat amb un 
gran forat com a ferida. Molt supertràgic. 

Dia 27 de juliol, diumenge. Tlalpan és una vila que es destaca per les seves fonts i surgències, 
que són molt espectaculars. 

Dia 1 d'agost de 1947, divendres. Els gachupines quan es barallen amb els criolls els diuen que 
són els seus pares, per humiliar-los. 

Dia 7 d'agost, dijous. Llopis ha dimitit de la Presidència de la República Espanyola atenent 
els acords del congrés dels socialistes a Tolosa influenciats per Prieto. 

Dia 12 d'agost, dimarts. Martínez Barrio ha ofert la presidència a Carles Pi i Sunyer i al 
President Aguirre que han declinat l'oferiment. 

Dia 15 d'agost, divendres. Penso que la mare deu haver llegit el meu sonet. 

Dia 17 d'agost, diumenge. S'ha realitzat el meu pronòstic que la selecció mexicana guanyaria 
el Ferencvaros F.C. d'Hongria. 

Dia 20 d'agost, dimecres. Hi ha el carrer Claver, amb els d'altres músics, prop de la Calzada 
de la Villa. 

Dia 24 d'agost, diumenge. Alvaro de Albornoz ha format govern amb Arauz, Valera, Just, 
Torres Campafia, Hernàndez Sarabria i Salvador Quemada. Els bascs i catalans no han 
donat ministres però hi col'laboraran. 

Dia 29 d'agost, divendres. Assajant de fer ploure amb cristalls de gel hi ha hagut inundacions 
a la ciutat. 

Dia 1 de setembre de1947, dilluns. La mort del torero Manolete, que tant s'havia fet estimar 
a Mèxic, ha produit una commoció entre la gachupinada i criolls adherits. Al restaurant 
dels germans Rodríguez he fet la conya de donar-los el condol ja que ploraven de veritat. 
Una cosa inconcebible. 

Dia 11 de setembre, dijous. La commemoració de la diada ha tingut com a orador en Gilabert 
de Reus. 

Dia 15 de setembre, dilluns. Al vell estadi he vist la festa de Los ombres vo/adores, que consis- 
teix en clavar una soca de pi de vint-i-cinc metres d'alçada on hi ha quatre cordes cara- 
golades. Els homes s'enfilen com si es tractés d'un ritus dels Huasteques de Papantla. Es 
lliguen la corda a la cintura i prenen embranzida, al descaragolar-se fa l'efecte que volen. 
És un folllore arriscat de molt d'efecte. 

Dia 23 de setembre, dimarts. Recordant la Festa Major de Tarragona. 

Dia 25 de setembre, dijous. A casa Cabruja es comenta que en Roc Boronat s'ha separat de la 
seva dona perquè aquesta gran calenta es fotia el noi afillat que portaren de Catalunya. El 
noi és però un bandarra que ha explicat en plena tenda d'en Cabruja, que amb els nois dits 
de Morelia havia estat a casa del gachbupin Don Fructuoso qui, per deixar-se-la mamar, li 
donava quinze pessos. 

Dia 1 d'octubre de 1947, dimecres. Rebo una lletra d'en Tarradellas que explica on el nostre 
partit és cada dia més estimat a dins i fora de casa nostra. 

Dia 3 d'octubre, divendres. Per l'Orfeó Català es parla de les activitats que tenen els catalans 
que purguen penes a la penitenciaria de la ciutat de Mèxic. En Pujol del PSUC ven tequi- 
la dins d'ampolles de gasosa i es fa molt ric, en Perramon utilitza presos per a la fabricació 
en comú de huararches (sandàlies). Això ho fa córrer el Juhé gran que fa poc ha sortit d'allí, 
afegint que l'assassí de Trotshi no és altre que un català de cognom Mercader. 

Dia 15 d'octubre, dimecres. L'Orfeó commemora l'afusellament del President Companys 
amb un discurs d'en Joan Moles. Al Casal Català commemoren l'assassinat del President 
Companys i la mort de l'Ignasi Iglésies, n'està a càrrec el lleidatà Josep Maria Francès, 
Navarro i Costabella fa els discursos. 

Dia 20 d'octubre, dilluns. A l'Orfeó hi ha qui dóna transcendència al resultat de les converses 
de Prieto amb els monàrquics, a Londres. 

Dia 25 d'octubre, dissabte. El madrileny Antonio Ayala, cap del magatzem de l'Eurela, cau 
malalt d'angina de pit. 

Dia 26 d'octubre, diumenge. He dinat a casa el Diputat Riera en companyia d'en Tolosa per 
donar-li el comiat. La seva dona ha estat molt afectuosa i hem pogut veure com creixen 
les seves cinc filletes i com el fill Agustí es fa un home de profit. En Riera ha canviat 

com de la nit i el dia de com estava quan treballava a l'EureXa. Tots celebrem que aquest 
martorellenc hagi reaccionat tan admirablement. 

Dia 2 de novembre de 1947, diumenge. Dinem per celebrar el seu comiat, en Tolosa i jo, a 
casa l'Esteve Bou on som molt afectuosament atesos per la seva muller i pels seus fills. 

Dia 3 de novembre, dilluns. Visito el Panteon (cementiri) francès, que presumeix d'una re- 
producció de l'escultura dedicada a la Marsellesa, de l'Arc de la plaça de l'Estel a París. 

Dia 6 de novembre, dijous. Les reunions de la UNESCO inauguren els edificis de la Normal 
(escola de mestres), d'arquitectura molt moderna i atractiva. 

Dia 9 de novembre, diumenge. Hem celebrat el setè concert anyal de l'Orfeó al teatre Ideal 
amb molt poca concurrència. Amb els catalans tan dividits és difícil que les coses vagin bé. 

Dia 13 de novembre, dijous. Els diaris diuen que en la reunió de l'ONU a Nova Yorh s'ha 
ratificat condemnar el règim franquista. 

Dia 15 de novembre, dissabte. Intercalo aquí la notícia de la mort del meu germà Joan que he 
sabut per una carta de l'altre germà, Josep. Sento molt el traspàs d'aquest germà perquè 
comptava, en el possible retorn, més amb ell que amb en Josep. 

Dia 16 de novembre, diumenge. Acomiado a l'aeroport l'amic i company de dispesa de molts 
anys en Miquel Tolosa, que retorna a Barcelona per un quasi ultimàtum del seu pare. Dar- 
rerement amb la seva mania del suicidi em tenia enquimerat, la sort fou que en Rouret em 
digué com l'havia de tractar per calmar-lo. 

Dia 17 de novembre, dilluns. Acomiado l'Adell i muller que han estat aquí a fi d'operar-se 
d'una hèrnia doble, després d'haver patit una paràlisi facial. He estat moltes vegades a 
l'hospital a veure l'Adell. 

Dia 22 de novembre, dissabte. Mor l'Antonio Ayala, cap del magatzem. En el cementiri, ha 
estat un espectacle denigrant el dels seus fills, incapaços d'aguantar fins el final de l'en- 
terrament. 

L'Ayala era un pinxo madrileny que tot i esser de la massoneria tenia manies antica- 
talanes. Va arribar a dir que en Bilbao no volia que parléssim castellà al magatzem. Jo em 
vaig imposar perquè va descobrir que li era el més útil davant el maremàgnum i la pilleria 
que existia al magatzem. 

Jo treballo per dirigir el magatzem. 

Dia 24 de novembre, dilluns. Aquest mes de novembre és terrible, morts, comiats, trasbalsos 
i per acabar-ho d'ennegrir he de canviar de dispesa i passo a Mesones 36, davant de la 
tendeta d'en Cabruja on viu la seva promesa Rosita. Pago 50 pesos a un senyor de cognom 
Alcaide que viu tolit al llit. No cal dir que el pati és bonic, però hi ha un enorme soroll de 
lloros, gats, gossos, ràdios i criatures. 

Dia 1 de desembre de 1947, dilluns. Segurament pels trasbalsos del novembre passo un catar- 
ro pulmonar enorme que em curo amb "Lassa", "Privina" i "Fenofan" pel reuma. 

Dia 13 de desembre, dissabte. Es representa La nostra Natatxa a l'Orfeó, com a director i galà 
té un gran èxit en Paco Messeguer. La senyora Aymami i el matrimoni Fradera van estar 
molt bé. 

Dia 18 de desembre, dijous. L'Orfeó acorda traslladar-se a un local del carrer Rosales. 

Dia 24 de desembre, dimecres. He rebut en aquesta data la lletra del meu germà Josep en què 
em comunica la mort del meu germà Joan. No estic per a res. 

Dia 26 de desembre, divendres. Per acabar d'arrodonir les tragèdies de l'any, els pedicurs de la 
casa Schull em diuen que tinc papil'loma i que caldran tres setmanes per curar-se. 

Dia 31 de desembre, dimecres. Al teatre Fàbregas veig La vida es suefio de Calderón, dirigida 
per l'acabat d'escapar de l'infern franquista Cipriano de Rivas Cherif. 
L'actor Miquel Macià, vingut també d'allí, en féu una creació. L'home té la veu apa- 
gada de tant rebre a les presons franquistes. 
Maleeixo aquest any 1947 que tants dolors i trasbalsos m'ha donat. 


Any 1948 


Dia 5 de gener de 1948, dilluns. Ja que ni en Lluís Mestres ni la seva germana no contesten 
les meves cartes, ofereixo l'aparell telefònic d'en Lluís a l'amic Joaquim Duran. 

Dia 15 de gener, dijous. Després d'un mes de ser tractat amb nitrat de plata, quedo curat del 
papil'loma. 

Dia 20 de gener, dimarts. Llegim les condicions que ofereix en Prieto per entendre's amb els 
monàrquics. 

Dia 25 de gener, diumenge. Es tenen notícies de la dimissió dels consellers del Govern de la 
Generalitat. 

Dia 28 de gener, dimecres. Tinc carta d'en Tolosa en què explica que va anar a Tarragona per 
donar el braçalet a la mare, el meu germà Josep el va acompanyar per la ciutat. 

Dia 30 de gener, divendres. L'assassinat del gran apòstol de l'India, M. Gandhi, ens va cons- 
ternar a tots. 

Dia 31 de gener, dissabte. En reunió ordinària de l'Esquerra ha estat nomenat president Dal- 
mau Costa. 

Dia 4 de febrer de 1948, dimecres. L'esperada conferència de Prieto al Centre Republicà aglu- 
tina una gran gernació. Ataca l'Alvaro de Albornoz i ensabona els nacionalismes basc i 
català. 

Dia 7 de febrer, dissabte. Descobreixo que el noi Ayala que està empleat al magatzem de 
l'Eureha segueix la mateixa pilleria del seu pare, principalment en el tràfic de la rebava de 
bronze amb el torero murcià Bienvenido. 

Dia 15 de febrer, diumenge. Com que visc al mateix carrer m'interesso per una missa a l'Es- 
glésia episcopal mexicana, fundada sota la protecció del president Calles. Només tenen 
devoció a Jesús i a la madona. El capellà és molt castís. L'església es diu de Sant Josep de 
Gràcia. 

Dia 28 de febrer, dissabte. Darrera funció de teatre al local del carrer Uruguai. La gent d'en 
Prat representen El gran Aleix de Joan Puig i Ferreter, així com també Genre Bien de San- 
tiago Rusifiol. La Perelló pren part en les dues obres. 

Dia 5 de març de 1948, divendres. L'assassinat del senador Angulo ha posat al descobert 
l'actuació del pistolerisme. 

Dia 12 de març, divendres. L'Orfeó ja és al nou local del carrer Rosales. 

Dia 13 de març, dissabte. Rebo la primera lletra d'en Pau Padró. Pau recomana un pèrit vití- 
cola, assumpte que remeto al Pacià de Chihuaua. 

Dia 18 de març, dijous. Surt un nou número de La Humanitat a Mèxic que porta un treball 
meu. 

Dia 20 de març, dissabte. El sopar de la fundació de l'Esquerra es fa al restaurant Embaja- 
dores d'en Dalmau Costa. Pel preu de 15 pesos ens dóna un bon tiberi. Parlaren: Parlen 
Dot, Loperena, Santaló i Dalmau Costa. Fem una subscripció per enviar a la nostra gent 
de França. 

Dia 27 de març, dissabte. Es comenta la sort que ha tingut en Dalmau Costa de poder muntar 
un restaurant tan important. 

Dia 28 de març, diumenge. Llegim que en Pepe Figueres de Costa Rica s'ha aixecat contra el 
president Picado. 

Dia 5 d'abril de 1948, dilluns. lots agraim al president Truman que es resisteixi a considerar 
el règim franquista candidat a rebre l'ajuda del Pla Marshall . 

Dia 7 d'abril, dimecres. Sembla que la guerra estigui a punt d'esclatar i això acalora els co- 
mentaris dels ineludibles bàndols. Jo no crec que esclati. 

Dia 8 d'abril, dijous. A Bogotà on se celebrava una conferència panamericana amb l'assistèn- 
cia de Marshall, els comunistes han desfermat un daltabaix amb bombes i incendis. 

Dia 17 d'abril, dissabte. Commemorem el 17è aniversari de la proclamació de la República 
Catalana amb un sopar al Magèstic. He estat al costat del coronel Perez Farràs que ha dit 
que estava tan emprenyat amb Nicolau d'Olvver. 

Dia 18 d'abril, diumenge. Contra els mals averanys que predicaven els comunistoides, les 
eleccions italianes han estat guanyades pels de De Gasperi i el comte Sforza. 

Dia 28 d'abril, dimecres. He sentit una gran emoció al veure, en el noticiari fílmic, la cerimò- 
nia del descobriment, a Londres, del monument a Roosevelt. 

Dia 2 de maig de 1948, diumenge. Es fa la inauguració oficial del nou estatge de l'Orfeó a 
Rosales 26 amb una modesta ballada de sardanes. Som una bona colla els que creiem que 
no s'ha estat a l'alçada per buscar un local adient. Els que es deixen portar per en F. Salvat 
són poca cosa. 

Dia 8 de maig, dissabte. S'ha celebrat a La Haia el congrés pro Estats Units d'Europa on en 
Churchill ha estat magnífic. Han parlat en Prieto, Madariaga i Aguirre. Els franquistes 
hi han estat rebutjats. 

Dia 10 de maig, dilluns. Es comenta la guerra que es fan els àrabs i els israelians pels límits 
del territori. 

Dia 21 de maig, divendres. Ja és un fet el nomenament d'un nou encarregat del magatzem 
de l'Eurela. Això m'ha produit un disgust perquè jo creia que en Rico tindria en compte 
els meus grans serveis prestats a la casa descobrint-li els lladres. Potser això m'ha perdut. 

Dia 22 de maig, dissabte. L'Esquerra ha celebrat una assemblea urgent per respondre un 
questionari enviat per Tarradellas referent a la nostra posició enfront del PSUC i del 
PSOE. Ha estat comentada la presència de l'amic Galés que feia anys que no venia. 

Dia 25 de maig, dimarts. S'ha produit el que feia temps que preveia al magatzem degut al 
Mariano Casillas que m'ha faltat al respecte. En Rico ha dit que el trauria. 

Dia 1 de juny de 1948, dimarts. Llegeixo amb fruició les memòries de Churchill. 

Dia 10 de juny, dijous. El senyor Alfonso conta: "En una ocasió l'asturià Gúe volia fer un 
sanatori asfuriano, quan tingué 100.000 pesos guillà a l'Argentina. Els gachupines Urraza 
i Migoya, tan vius i tan píl/os, volgueren "fotre" en Mundet deixant-lo a l'estacada en una 
compra de terrenys. Els al'ludits se separaren però en Mundet tossut seguí amb la idea de 
construir el Gran Parc Mundet que avui és la glòria de la seva família." 


75 


Salvador Maset i Vidal. Dietari de l'exili a Mèxic i del retorn a la Catalunya franquista (1942-1975) 


Dia 18 de juny, divendres. La baixada del peso ens ha atordit a tots. En Lluís ja m'havia dit 
que comprés dòlars. 

Dia 23 de juny, dimecres. Acomiado la Perelló i en Pino que marxen cap a Europa. Els dono 
algunes coses per a la família de Tarragona. Ens preocupa que faran a Europa aquesta 
parella. 

Dia 3 de juliol de 1948, dissabte. Estic passant un terrible atac de dolor produit per la infla- 
mació de la vesícula biliar degut als disgustos del magatzem. 

Dia 13 de juliol, dimarts. El Dr. Gispert, després de provar uns comprimits, m'ha donat per- 
sonalment unes injeccions de Tiamina que han estat efectives. Es diu que la tiamina és 
una troballa per dissoldre l'àcid úric. 

Dia 1 d'agost de 1948, diumenge. Estem tots pendents del desenvolupament de l'Olimpíada 
de Londres on ni mexicans ni espanyols no s'han fet remarcar. La manca d'assistència dels 
paisos de l'est és empipadora. 

Dia 2 d'agost, dilluns. És sorprenent que el mateix dia rebi una carta de Joan Rodríguez Pa- 
passeit, datada a Barcelona el dia 25 de maig amb nom suposat i correu ordinari, i una al- 
tra de la seva muller dient-me els seus temors que Joan hagi estat empresonat a Barcelona. 

Dia 10 d'agost, dimarts. Rebo carta de la muller de Rodríguez confirmant-me que Joan fou 
detingut a la frontera per la guàrdia civil quan ja havia complert la seva missió a casa 
nostra. 

Dia 11 d'agost, dimecres. Escric a l'Adell el que passa amb en Joan Rodríguez, ja que l'Adell 
sempre s'ha interessat per Joan. Notifico la nova als amics tarragonins i de les comarques. 

Dia 15 d'agost, diumenge. El noi Ayala maniobra per fotre" fora del magatzem de l'Eureta 
el nou cap. 

Dia 20 d'agost, divendres. Arriba l'Adell de Monterrey i redacta un document que s'adreçarà 
a Tarradellas. Sóc encarregat de cercar les signatures i iniciar la subscripció per ajudar la 
muller d'en Joan Rodríguez. 

Dia 24 d'agost, dimarts. Corre la bola que en Prieto s'ha entrevistat amb el Comte de Bar- 
celona abans que aquest es vegi amb Franco en alta mar. Els socialistes ja estan fent les 
maletes. 

Dia 4 de setembre, dissabte. En Balart, diputat per Sabadell i un dels homes que ajudà més el 
miracle de l'Eurela, torna a casa nostra acompanyat de l'Anglès, alcalde de Sallent. 

Dia 7 de setembre, dimarts. El noi Ayala ha deixat el magatzem quan ha vist que Rico no 
accedia als seus xantatges. Rico deu haver pensat que així es lliurarà d'un altre pillet. 
Dia 10 de setembre, divendres. Per primera vegada he vist reproduida la meva imatge en un 

aparell de televisió. Cada dia és més sorprenent aquest invent. 

Dia 11 de setembre, dissabte. L'acte commemoratiu de l'Orfeó ha tingut per orador en Roc 
Boronat, que ha estat molt independentista. Al Casal l'acte ha estat presidit per en Folch 
de Montblanc. A tots dos actes hi ha acudit molta gent, segurament per saber noves de 
l'entesa entre Joan de Borbó i Franco. 

Dia 12 de setembre, diumenge. Els equips de futbol Catalònia i Barcelona del Casal i l'Orfeó, 
respectivament, han jugat una copa al camp del parc V. Carranza. Els jugadors han estat 
molt afectuosos i ha guanyat la copa el Barcelona. 

Dia 21 de setembre, dimarts. Envio a París la lletra adreçada a Tarradellas recomanant-li 
que s'ocupi d'en Joan Rodríguez. Va signada per dinou amics de Tarragona i les seves 
comarques. 

Dia 28 de setembre, dimarts. De la Cuesta explica els miracles que fa la verge del Sagrat Cor 
de l'església de St. Josep, una estampa de la qual fou portada per un refugiat des de França. 
Ell diu que va fregar als seus peus els bitllets de la loteria amb sort alterna. 

Dia 2 d'octubre de 1948, dissabte. Em fan una bona proposició d'anar a viure al carrer López 
on viuen tants refugiats. Trobo millor estar prop de la botiga d'en Cabruja on sempre hi 
ha una tertúlia interessant. 

Dia 8 d'octubre, divendres. Es creu que Franco aconseguirà entrar a l'ONU tot i el que diuen 
molts. 

Dia 16 d'octubre, dissabte. Commemoració de l'afusellament del President Companys amb 
l'orador Antoni M. Sbert. L'Orfeó estava molt concorregut. 

Dia 20 d'octubre, dimecres. Les pomes parocberas són les millors del país encara que jo pre- 
fereixo les sZarfing de Califòrnia, USA. 

Dia 29 d'octubre, divendres. El professor Marcel Santaló fa a l'Orfeó la seva conferència 
"L'univers i la divinitat". Ja declarant-se deista va explicar que els maies eren grans astrò- 
noms i grans poetes. Informà dels darrers grans descobriments en astronomia i ressaltà la 
grandiositat de l'univers. 

Dia 3 de novembre de 1948, dimecres. Contra el que pronosticava la majoria de concurrents 
a les penyes, ha resultat reelegit per gran majoria el president Harry Truman. Això ha 
produit gran alegria al món i a la majoria dels amics sense comptar els comunistoides. 
Comentem que amb aquest gran home petit es demostra que no es necessiten grans llu- 
meneres per conduir els partits. 

Dia 5 de novembre, divendres. En Folch i jo lliurem 200 pesos de la subscripció per en Joan 
Rodríguez, perquè en Dalmau Costa els faci arribar a la seva muller a França. 

Dia 14 de novembre, diumenge. Els degau//isfes han guanyat en el Comitè senatorial francès. 

Dia 15 de novembre, dilluns. Arriba la notícia que la princesa Isabel de Britània ha "deslliu- 
rat" (tingut) un nen, cosa que em fa guanyar una aposta i demostra que els meus estudis 
psicològics tenen bon fonament, això que a la princesa només l'he vista a través dels 
noticiaris fílmics i de les revistes. 

Dia 25 de novembre, dijous. He tingut un creuament de paraules gruixudes amb un obrer 
important de la fàbrica, per no deixar-lo passar sol al magatzem. M'ha dit que em liqui- 
daria. Sempre disgustos. 

Dia 1 de desembre de 1948, dimecres. Lliuro 250 pesos a en Canturri perquè faci arribar mil 
pessetes a la mare. Les trameses de diners es fan així per temor als bancs espanyols. 

Dia 10 de desembre, divendres. Dono 25 pesos per ajudar els correligionaris de França que ja 
no reben subsidis. Hom ha gastat els diners en fer governs amb secretaris i fins directors 
generals que han exhaurit més aviat els diners. Ja es preveia que acabaria així, vista la 
incapacitat de la gent que ha passat per Madrid. 

Dia 12 de desembre, diumenge. Els militars s'han apoderat del govern que presidia Rómulo 
Gallegos a Veneçuela. Els veneçolans no recordaven el que havia passat a Espanya amb 
l'Azafia. En les tertúlies són majoria els que creuen que els partits i l'estat han d'esser 
conduits per homes de collons encara que tinguin poca cultura. Tots recordem els Cle- 
menceau, Churchill, Roosevelt, els mexicans Carranza i Càrdenas i fins i tot el President 
Companys 

Dia 19 de desembre, diumenge. Fa un temps molt bo, tothom està content d'aquest hivern. 

Dia 21 de desembre, dimarts. A l'Orfeó hem fet una gran rebuda a Ventura Gassol. Els ca- 


bells tenyits li donen un rostre molt vigorós. Gustosament, en una mena de conferència, 
ens ha contat coses de la vida del Cardenal Vidal a Suissa, diu que deixa disposat que 
no sigui traslladat a Tarragona fins que no hi hagi llibertat. Parla de com es troben els il- 
lustres exiliats Patxot i comte de Gúell i els mestres Pau Casals i Pompeu Fabra, així com 
del President de la Generalitat, Josep Irla. En Gassol va acompanyat de la nova muller 
francesa ja que la catalana va morir aquí. Els seus dos fills, que han estat ajudats per en 
Dalmau Costa, estan molt contents de veure el seu pare. 


Dia 23 de desembre, dijous. Assisteixo amb altres invitats de l'Esquerra a la recepció que 


Dalmau Costa fa a Ventura Gassol. S'acomiada amb un parlament semblant als que feia 
a casa nostra amb aquell gran vigor de paraula. 

Diu que hem de tenir com a exemple la persistència del poble d'Israel que per fi 
ha aconseguit la seva llibertat. Els comentaris de la tertúlia han recordat que Gassol va 
"fotre" el camp de casa nostra durant la guerra amb el pretext, segurament veritat, de les 
amenaces de la FAI. Són coses que no es perdonen. A mi més difícil menysprear-lo. 


Dia 25 de desembre, dissabte. Passem el Nadal més esperançats després d'escoltar les paraules 


d'en Ventura Gassol. Tots creiem que cal agrair a Dalmau Costa la gentilesa d'haver-lo 
portat. 


Dia 27 de desembre, dilluns. He anat a veure al teatre Esperanza lris la revista Bonjour Mexi- 


co, que Cantinflas ha portat de París. La revista té un gran sabor parisenci ell s'hi despatxa 
a gust. Els catalans que han muntat la revista, en Vicente i en Fontseré, l'han volguda fer 
semblant a algunes coses grans vistes al Còmic de Barcelona. La vedette francesa Mona 
Gilda canta molt bé la popular cançó "La vida en Rosa". El cos de ball molt ben cuidat. 
En fi un gran èxit. Cal remarcar la història d'aquesta revista que comença quan en Can- 
tinflas, a París, troba els catalans Vicente i Fontseré que en muntaven una, i li mostren, i 
a en Cantinflas li agrada. Així és com porta a Mèxic aquests compatriotes i com amb la 
gran quantitat de Jana (diners) que té Mario Moreno es realitza aquest gran esdeveni- 
ment. 


Dia 31 de desembre, divendres. Acabem l'any encara preocupats pel que pugui passar a en 


Joan Rodríguez perquè si bé, de moment no l'ha "picat", podria passar que el condemnes- 
sin a mort. Les notícies de Tarradellas són que es podrà superar aquest perill. 

Comentari final: m'adono, després de comentar àmpliament la revista de Cantinflas, 
que poques vegades he remarcat l'assistència a l'estrena d'obres de teatre o líriques o de 
films d'aventures amoroses amb les senyores que fumen d'aquest país. En el dietari s'hi 
nota la preocupació política més que cap altra i això ha estat una falla. 


El 1948 ha estat un any de grans esdeveniments, tal com he remarcat. 


78 


Edició a cura de Josep Maria Prats i Domènech 


Any 1949 


Dia 3 de gener de 1949, dilluns. Per l'angoixa que passo al no tenir carta de la mare, ni de 
l'Annita de Rodríguez, ni de l'Adell, no he acceptat les invitacions d'en Bou ni la de 
PIniesta. 

Dia 5 de gener, dimecres. Veig la pel'lícula 4nge/itos Negros basada en la famosa cançó del 
cubà Ernesto Lecuona, interpretada per les catalanes Rita Montaner i Emilia Guiu. No 
ha estat una producció a l'alçada, ni per la poesia ni per la música. 

Dia 10 de gener, dilluns. Ha vingut en Pacià i ens ha explicat que Lluís Mestres està sol a Pra- 
da del Rosselló i que li ha demanat ajuda per tornar a Mèxic, així com a la seva germana 
Carme. Ens ha convidat, a Galés i a mi, al Danuvio Azul a menjar sardines fresques. Ens 
ha explicat l'aventura del reusenc Mario Casagualda que va venir a Mèxic en temps de 
la revolució, per ajudar-la. Va estar molt mimat per Villa i va arribar, durant el govern de 
Calles, a esser el cap de l'escola d'equitació de Mèxic. 

Dia 21 de gener, divendres. Conta en Perramon que els gachupines que té com a patrons en 
un negoci brut de sucs de raim li han explicat que foren dels que pagaren al setmanari 
Novedades perquè diguessin mal dels refugiats, quan vàrem arribar. 

Dia 27 de gener, dijous. Vetllada necrològica a l'Orfeó pel traspàs de Pompeu Fabra organit- 
zada per la flamant Institució de la Cultura Catalana, que va omplir el local de catalans. 
Els parlaments anaren a càrrec de V. Gassol i A. Artís. 

Dia 30 de gener, diumenge. Amb en F. Messeguer hem anat a veure la torre que s'ha construit 
el compatriota García Borràs que s'ha fet ric amb els filats. Hi té un observatori i tot. No 
ens ha agradat la inscripció que diu: "L'home fa la casa i la casa fa l'home". 

Dia 12 de febrer de 1949, dissabte. En la reunió ordinària anual d'ERC hi ha hagut canvi de 
panorama, ha passat a President en Moles i Vicepresident en Dalmau Costa. Això vol 
dir refermar més la posició anticomunista. S'ha debatut la conveniència de l'expulsió del 
comunistoide Navarro Costabella. En Gassol ha clos l'acte amb una oració molt esperan- 
çadora. En Ramon Dot ha ocupat el càrrec que tenia en Pere Purcallas. 

Dia 15 de febrer, dimarts. Per fi ha vingut l'Adell explicant el poc que sap d'en Rodríguez i 
d'en Mestres. Com sempre, hem anat a veure els fabricants que li venen els ninots i des- 
prés hem dinat al Casal amb la senyora Carme de Tortosa. També com a cosa extra hem 
anat a veure la revista d'en Cantinflas al teatre Esperanza Iris, cosa que li ha agradat molt. 

Dia 19 de febrer, dissabte. Al cicle de conferències organitzat per l'ERC sobre la història de 
Catalunya, en Duran d'Ocon que s'ha encarregat dels primers temps ha negligit parlar 
de Tarragona. 

Dia 21 de febrer, dilluns. Avui li he dit al director de personal de la fàbrica, l'asturià Rico, tant 
com n'estic de tip de les coses que passen. 

Dia 5 de març de 1949, dissabte. A la segona conferència que ha fet, en Duran d'Ocon ha 
parlat del període que va de 1714 fins a l'època de la primera República espanyola. Ha 
remarcat la preponderància de la burgesia que tingué com a cabdill el general Prim. Soci- 
alment, ha dit que Marx influí en el poble Celta (Castella i Portugal) i Bacunín en la part 
Ibera (Pirineus, Paissos Catalans, Andalusia). 

Dia 6 de març, diumenge. El VIIè concert de l'Orfeó a l'amfiteatre Bolívar ha estat un gran 
èxit. Hi ha assistit Ventura Gassol que després ha estat convidat a un àpat a l'hotel Ma- 
gèstic, en un acte de comiat. 

Dia 25 de març, divendres. L'home de lletres Vasconcelos ha escrit que Quezatcóatl podia 
haver estat un dels homes que arribaren d'Europa a Mèxic i no pogueren tornar. 

Dia 26 de març, dissabte. A Embajadores s'ha fet el sopar de l'aniversari de la fundació d'ERC. 
Han parlat en Canturri i el president Moles. En F. Messeguer ha iniciat una porra en 
honor d'en Dalmau Costa que tots han corejat en senyal d'agraiment. 

Dia 27 de març, diumenge. Veient les carrosses de les festes de la Primavera, que és una des- 
filada molt digna, em pica la pruija de recordar els sofriments dels autòctons a mans dels 
espanyols. 

Dia 28 de març, dilluns. A les tertúlies de l'Orfeó m'he pogut despatxar al meu gust amb el 
triomf a França del que se'n diu tercera força: radicals jacobins, socialistes no marxistes i 
cristians demòcrates. 

Dia 8 d'abril de 1949, divendres. En Cabruja i els de la seva tertúlia estan una mica envejosos 
del viatge que preparo a Monterrey. 

Dia 13 d'abril, dimecres. Emprenc el viatge cap a Monterrey amb un catarro terrible que em 
té afònic. Aquesta vegada hi vaig amb autobús ja que aquest servei s'ha modernitzat molt 
i ara el viatge el fan en 24 hores. Em vaig fixant més com és el país i així veig que a la 
messeta hi ha el cactus, abans de la costa coníferes i a la costa de Tamazunchale manglars, 
palmeres i també coníferes. El viatge és fa majoritàriament de nit i al fer-se de dia ja 
s'arriba als estats del nord, on hi ha grans plantades de tarongers. 

Dia 14 d'abril, dijous. En data tan assenyalada arribo a casa l'Adell per passar-hi uns dies. 
Trobo el Paquito molt grandet, així com les nenes i el petit. L'Adell té una baralla cons- 
tant amb la sogra. Em presenta el seu amic Gràcia, un llibreter. Parlem del que se sap d'en 
Rodríguez i d'en Mestres. 

Dia 17 d'abril, diumenge. És diumenge i poden tancar la botiga de queviures i així amb la 
Maria anem a passejar amb el carro de segona mà que tenen. La ciutat en cinc anys ha 
millorat molt i jo m'hi he anat passejant barri per barri sense cap mena de por. Els Bladé, 
amb la seva mare, mort el pare, tenen un obrador per fer pernil de Yorl. Amb tan pocs 
anys se'ls veu la gana de fer diners que els ha arribat. Visito l'enorme fàbrica de cervesa 
Cuauhtémoc on ja embotellen un milió i quart diari. He notat el parlar diferent de la gent 
del nord. Es veu bastant gent dels USA que fan turisme. 

Dia 21 d'abril, dijous. Retorno cap a Mèxic amb autobús i el viatge ja no té tant d'encant, per 
a mi, com a l'anada. Diuen que en les terres de Ciudad Valles hi ha molts valencians que 
fan bons negocis amb la tomaca. El pobre Adell amb massa criatures i la sogra intransi- 
gent és de plànyer. 

Dia 26 d'abril, dimarts. Retorno al treball. Els dies passats els he empleat a visitar en Bou, 
Iniesta, Vidal, Mateu, Messeguer, Rouret i Bladé, per explicar-los el viatge. 

Dia 28 d'abril, dijous. Acomiadem, a casa Cabruja, l'amic Pibernat que se'n va cap a França. 
Jo he aportat el Tarragona Port, un vi que fa en Pacià a Chiuaua. Tots els amics d'aquella 
tertúlia hem fet molta conya. 

Dia 5 de maig de 1949, dijous. En el mateix primer pis de la casa del carrer Mesones, em 
trasllado a una habitació de la gallega Petra, que fa dispeses. 

Dia 21 de maig, dissabte. Per fi s'ha estrenat al teatre Iris la formidable obra teatral de Tenes- 
see VVilliams: Un Zranvía llamado deseo, que tant d'èxit ha tingut a USA. L'argument és 
una troballa i el director Seli Sano ha sabut trobar els intèrprets adients. 

Dia 31 de maig, dimarts. En la tertúlia comentem que el continu cedir dels russos a Berlín 
demostra que a ells també els fa por una nova guerra. 

Dia 1 de juny de 1949, dimecres. Els diaris porten la notícia que la gent del règim ha tirat 
bombes als consolats del Perú, Brasil i Bolívia a Barcelona, per l'actitud d'aquests paisos 
a l'ONU. 

Dia 10 de juny, divendres. L'estudiant VVilliam M. Porter, de Connecticut, descendent d'hu- 
gonots, he vist que apreciava la situació dels catalans amb simpatia. Té una manera origi- 
nal de veure els mexicans, els texans i els canadencs. 

Dia 19 de juny, diumenge. Dos cunyats que viuen junts en un pis de l'escala han vingut col- 
locats de marihuana i es volien matar. Ja acostumat als batibulls d'aquesta casa no em fan 
ni fred ni calor. 

Dia 1 de juliol de 1949, divendres. El burgès Suúrez ha portat d'ajudant al magatzem el jove 
Infanzón que cuidava vaques. 

Dia 8 de juliol, divendres. Segueixen els rumors d'entrevistes d'en Prieto. Ara es diu que s'ha 
vist amb Moscardó. 

Dia 20 de juliol, dimecres. Primera vegada que usen una màquina amb motor elèctric per 
tallar-me els cabells. 

Dia 22 de juliol, divendres. En Ventolrà estava molt xerraire i ens ha contat episodis de la 
seva vida futbolística a Sevilla on el treien a coll a l'acabar tots els partits. Aquest equip el 
vengué a l'Espanyol i després passà al Barça on va renéixer amb actuacions meravelloses, 
que encara repeteix després de 30 anys. 

Dia 1 d'agost de 1949, dilluns. Desitjant que a la mare no li faltin diners per l'alça dels preus 
dels queviures, li he enviat un plànol amb les parts de la vinya aconsellables de vendre. 

Dia 7 d'agost, diumenge. Avui he anat sol a veure en Ventolrà en un partit de campionat. És 
una glòria veure'l jugar tan entusiasmat. M'ha semblat, després de molt temps de no anar 
a veure futbol, que el públic és més assabentat i educat 

Dia 11 d'agost, dijous. Hem enterrat en Pérez Farràs que tant havia conegut quan era coman- 
dant militar a Tarragona. He recordat aquells episodis amb el Campesino amb què tanta 
broma féiem. A Mèxic ja el vaig veure a l'arribar a Veracruz que venia a esperar la filla, 
el gendre i el nét. Després a l'Eureta anant i venint vàrem tenir temps de parlar de tot. 
Darrerament era una pena veure'l. Un home amb una gran història. 

Dia 16 d'agost, dimarts. Daniels, que fou ambaixador dels USA en època de Cúrdenas, és un 
gringo diuen, que vol dir estranger que no parla bé el mexicà. 

Dia 20 d'agost, dissabte. Diego Rivera és el pintor que més m'agrada de Mèxic. Ara fa una 
exposició al Bellas Artes molt completa que és una delícia. 

Dia 22 d'agost, dilluns. Hem batejat la sala de l'Orfeó on es mantenen les disputes diàries 
sobre tota mena d'esdeveniments com l'ONU de l'Orfeó. 

Dia 24 d'agost, dimecres. Loreto Montmany ha estat de les primeres persones que ha fet el 
viatge d'anada i tornada a casa nostra. Diu que el viatge ha estat un desencís per la misèria 
que encara pateixen. Va anar a veure la mare i la va trobar eixerida, en canvi en Tolosa el 
va trobar mústic. 

Dia 1 de setembre, dijous. Hem estat veient com es construia la sala d'actes de l'Orfeó amb la 
intenció que a l'escenari s'hi pogués fer teatre. 

Dia 5 de setembre, dilluns. Hem enterrat en Navarro Cortabella mort d'un atac de cor, cosa 
que ens ha estranyat perquè la que es queixava del cor era la seva muller. 

Dia 11 de setembre, diumenge. L'Orfeó ha estat molt concorregut, ha fet el discurs l'Avel'lí 
Artís qui ha dit coses desagradables de Rafael de Casanova i en canvi ha elogiat el pre- 
sident Companys. 

Dia 15 de setembre, dijous. No he pogut veure el nebot d'en Pacià, Manuel, que venia de 
Tarragona. Tantes ganes que tenia de saber notíciesl 

Dia 20 de setembre, dimarts. En Galés m'ha explicat coses de l'Adell i en Rouret que ara són 
molt amics. Al darrer, fer de comunistoide li ha servit per anar a un congrés de la Pau a 
Viena. 

Dia 25 de setembre, diumenge. La dentista m'ha dit que no tinc cap càries d'importància i 
que em surt el queixal del seny. 

Dia 1 d'octubre de 1949, dissabte. El barceloní Díaz Conde ha tingut el premi a la millor 
música en el film Pueblerina en el certamen de Cannes. 

Dia 7 d'octubre, divendres. Rebo lletra de l'Annita de Rodríguez dient que en Joan ha estat 
traslladat a Tarragona per esser jutjat. 

Dia 10 d'octubre, dilluns. He anat a veure l'església que amb l'ajut de mossèn Benet de Vila- 
rodona s'ha construit a la colònia de San Angel, dita Nostra Senyora de Sant Àngel. 
Dia 15 d'octubre, dissabte. La commemoració de la mort del President Companys ha tingut 

d'orador en Nicolau d'Olyver, no hi ha assistit gaire gent. 

Dia 16 d'octubre, diumenge. Setè aniversari de l'arribada a Mèxic que tants records agrada- 
bles desperta en la memòria. Tot i la divisió d'alguns de les nostres comarques, que s'han 
passat al casal de Lluhí-Comorera, continuen essent amics com aquell dia ho foren. 

Dia 17 d'octubre, dilluns. Fa cent anys de la mort de Chopin, hom recorda la seva estada a 
Mallorca. Jo recordo que el noi d'en Francès ens tocava els seus nocturns en les nits de 
l'Ain-Seba de Casablanca. 

Dia 19 d'octubre, dimecres. En els diaris apareixen cròniques de periodistes que han anat a 
Espanya. Unànimement parlen de la misèria que hi ha allí. 

Dia 22 d'octubre, dissabte. S'ha commemorat l'assassinat del president Companys. En Can- 
turri ha estat molt fogós, ha dit que en Companys serà la senyera per reconquerir Cata- 
lunya. 

Dia 1 de novembre de 1949, dimarts. En Corredor, a la Nostra Revista, diu que conviure amb 
els espanyols serà sempre per a nosaltres signe de vençuts. 

Dia 6 de novembre, diumenge. Lescriptor castellà Andújar en una conferencia que ha fet a 
l'Ateneo Espanyol (socialistes) ha elogiat l'esforç que es fa per produir llibres en català. 

Dia 15 de novembre, dimarts. Les cartes que rebo d'en Bargalló, tan escabroses, deuen ser 
dictades per l'Artur Roqueta. 

Dia 19 de novembre, dissabte. Assisteixo a la representació de L'Hostal de la Ghria a la Sala 
Molière de la casa de França, realitzada pels elements de l'Orfeó que dirigeix l'Emma 
Alonso de Costa, on hi ha el millor dels catalans a Mèxic. Començant per la Sra. Emma, 
tothom ha estat molt bé. 

Dia 22 de novembre, dimarts. En Fradera menvia una felicitació amb l'esbós que ha fet per 
l'ensenya de la Joventut esportiva de l'Orfeó. 

Dia 2 de desembre de 1949, divendres. L'amic mecànic del taller Eurelta, Manzanares Gener, 
ha posat als seus nens bessons Nil i Ebre a fi que no els treguin diminutius. 

Dia 5 de desembre, dilluns. Ha arribat la notícia del traspàs de l'estimat tarragoní Rovira i 
Virgili. Vaig estimar molt aquest home com a escriptor i polític. Quan el partit catalanista 

on militava no va voler atendre el president Macià ja no el vaig estimar tant. Sort que ell 
després rectificà. A Montpeller fórem molt amics. He enviat una lletra de condol als seus 
fills a Perpinyà. 

Dia 20 de desembre, dimarts. Perquè un corresponsal ianqui ha dit que hi ha falangistes re- 
publicans, a l'ONU de l'Orfeó s'ha armat un gran guirigall. 

Dia 25 de desembre, diumenge. La família reusenca Torres, que es composa d'una mare vídua 
i dos fills que vénen a l'Orfeó, m'ha convidat a passar el dia de Nadal a casa seva. El fill 
Josep és separat de la dona i guarda tres fills, Núria, Josep i Mireia. 

Dia 28 de desembre, dimecres. Com a concurrent assidu de la biblioteca americana Benjamin 
Franilin he estat invitat a una festa dedicada al naixement de Jesús. Hi ha hagut cants 
mexicans i nadales dels americans. 

Dia 31 de desembre, dissabte. Fa setmanes que vaig enviar una carta amb mil pessetes a la 
mare i no he rebut resposta, segurament deu estar malalta i això em produeix angoixa. 
Molts dels tertulians han pronosticat que teníem la guerra a la cantonada, sort que no ha 
estat així. També cal fer notar la resistència de Truman a enviar crèdits a Franco. 

Cal remarcar que l'amistat que tenia amb el Paco Messeguer s'ha refermat des de la 
vinguda dels seus pares de Barcelona. Això fa que accepti les seves invitacions a dinar els 
dissabtes. 

He oblidat de comentar que en Calvet va llegir una conferència a l'Orfeó que li havia 
escrit Rovira i Virgili expressament per a ell. És molt estrany que em passés això de l'oblit, 
perquè en Bladé m'ha ensenyat una carta de Rovira explicant-li amb quina vehemència li 
vaig relatar, jo a ell, l'enorme èxit que va tenir la conferència. El cas és que ni Bladé ni jo 
recordem la data d'aquesta conferència. 


Any 1950 


Dia 1 de gener de 1950, diumenge. Ahir va estrenar-se, encara no acabada, la sala d'actes de 
l'Orfeó amb un sopar i un ball extraordinaris molt concorreguts. 

Dia 6 de gener, divendres. En Messeguer m'ha fet fer les paus amb l'Adell i convidats pel 
primer hem anat a sopar al Tampico Club. 

Dia 15 de gener, diumenge. S'ha pogut celebrar el desè concert anual de l'Orfeó a la sala 
d'actes, que feia molt de goig. Els orfeonistes han estat obsequiats amb un sopar a l'hotel 
Montejo on hi ha d'administrador el gironí Oliva. 

Dia 25 de gener, dimecres. A l'ONU de l'Orfeó s'ha dissentit de l'eficàcia d'una carta que el 
Secretari d'estat dels USA, en Dean Acheson, ha dirigit als partits polítics dels exiliats. 

Dia 27 de gener, divendres. En Gelabert gran de Reus que manté la posició de socialista 
català, m'ha contat que el tarragoní Torné dirigia l'assalt que la gent del PSUC féu als del 
POUM mentre celebraven una assemblea a l'Orfeó, l'any 1944. Jo ara veig sovint el Torné 
perquè viu al mateix carrer Rosales. 

Dia 30 de gener, dilluns. En aquesta data ha mort la meva cunyada Genoveva Borrull, ja vídua 
del meu germà Joan. A la mare no li agradà mai aquesta noia. A mi em feia gràcia que 
el meu germà estés decidit a casar-s'hi. Durant la guerra jo anava sovint a la taverna a 
veure'ls ja que la seva filla, Llibertat, era molt graciosa. La mare mescriu cartes en contra 

d'ella i tot em fa estar intranquil perquè suposo que, demà, serà un problema això de pujar 
els tres fills: Llibertat, Joan i Roger. 

Dia 1 de febrer de 1950, dimecres. Començo les vacances però no vull anar a cap excursió, les 
notícies de Tarragona menquimeren. 

Dia 16 de febrer, dijous. He fet visites als amics tarragonins de Montpeller. Penso que cap té 
la situació econòmica ben aclarida. 

Dia 25 de febrer, dissabte. L'assassinat de Gallostra, representant de Franco a Mèxic, produeix 
una campanya de la premsa dubtosa contra els exiliats. 

Dia 26 de febrer, diumenge. En la reunió anual de l'Esquerra, ha estat elegida nova Junta que 
presidida per en Canturri hi formarem part Dalmau Costa, Calvet, Boronat, J. Duran, 
Font i Oliva, Altaba i jo serem els secretaris. L'Sbert ha explicat la situació a casa nostra 
abocada a la monarquia. En Rouret i Messeguer són els que m'han demanat que estés a 
la Junta. 

Dia 1 de març de 1950, dimecres. Ens preocupa a tots l'afer Gallostra perquè la policia ha fet 
detencions als cafès de refugiats del carrer Bolívar. 

Dia 10 de març, divendres. Hi ha diaris que reprodueixen unes llistes trobades a les butxaques 
de Gallostra en les quals es veu que aquest ximple feia llista negra. 

Dia 14 de març, dimarts. Vaig al Bellas Artes a veure l'obra Rosa/ba y los llaveros compresa en 
el cicle de teatre universal patrocinat per la UNESCO. És una obra de costums Jarochas 
molt bonica. 

Dia 16 de març, dijous. Veig Medea d'Eurípides representada per una companyia cubana amb 
gran encert. 

Dia 17 de març, divendres. Lobra de teatre americà 77e /if//e foxes de Lilian Hellman m'ha fet 
una gran impressió. 

Dia 18 de març, dissabte. A l'Orfeó s'ha commemorat el traspàs de l'estimat tarragoní Rovira 
i Virgili, l'oració fúnebre ha estat a càrrec de Duran d'Ocon. 

Dia 19 de març, diumenge. Un amic m'ha animat a veure la corrida de toros amb Dos Santos, 
Velazques i Procuna. Valia la pena veure els estils diferents d'aquests toreros. 

Dia 25 de març, dissabte. Celebrem la fundació de l'Esquerra a l'Embajadores d'en Dalmau 
Costa, on érem més de vuitanta amics. Els parlaments han anat a càrrec de Duran d'Ocon 
i de Canturri que foren molt aplaudits. 

Dia 3 d'abril de 1950, dilluns. L'amic Bargalló em comunica des de Tarragona que l'amic Joan 
Rodríguez ha estat alliberat de la presó. Anem una mica a les fosques per manca de cartes 
de França que ens expliquin què ha passat. 

Dia 9 d'abril, diumenge. En els passejos del matí de diumenge pels encants de la Lagunilla 
on sempre he comprat algun llibre interessant avui he comprat una màquina d'escriure 
Undervvood antiga per vint pesos. Una ganga. 

Dia 10 d'abril, dilluns. He acabat dos actes de l'obra de teatre que escric, que per ara es diu 
Amor en transició. 

Dia 14 d'abril, divendres. Faig un resum d'obres vistes en el cicle de teatre internacional. He 
vist Madre, una obra txecoslovaca, Traspàs, anglesa, Cirano de Bergerac i Montserrat, obres 
franceses, que han estat molt ben interpretades i l'última m'ha agradat molt. 

Dia 22 d'abril, dissabte. Per fi s'ha inaugurat com a teatre la sala d'actes de l'Orfeó que, per la 
cosa de propaganda, es dirà Sala Guimerà. S'ha estrenat La Plaça de Sant Joan de Sagarra, 

amb un magnífic decorat de Fontanals. La senyora Emma de Costa s'ha rodejat d'un 
elenc d'aficionats que ja es pot dir de professionals tan bé com que ho han fet. 

Dia 25 d'abril, dimarts. Avanço una carta a la mare on li envio mil pessetes per festejar els 
meus cinquanta anys. Aquesta carta és la primera que faig amb la flamant màquina d'es- 
criure que m'he comprat. 

Dia 30 d'abril, diumenge. Nova desfilada de carrosses en les festes de la Primavera. Aquest 
any ha estat una gran sorpresa la que han construit els presos de la penitenciaria, que era 
una gran gàbia plena de coloms als quals alliberaven de tant en tant. 

Dia 1 de maig de 1950, dilluns. Penso que en un país tan socialitzat com Mèxic, en la desfilada 
del dia d'avui hi haurien de prendre part també representants dels patrons. 

Dia 4 de maig, dijous. He vist Les Mains sales de J.P. Sartre al teatret del Caracol, que té vui- 
tanta seients. És un drama angoixant magnífic. L'actor Córcega i l'actriu Pati Moran han 
brodat els papers. 

Dia 9 de maig, dimarts. Complir cinquanta anys en la situació indecisa en què em trobo no 
em fa cap emoció. En caldran molts més per al retorn triomfant. 

Dia 12 de maig, divendres. Per fi s'ha inaugurat la tan anomenada carretera Panamericana de 
Laredo a Mèxic amb una cursa de carros de sèrie. He vist la construcció d'aquesta carre- 
tera, que és caríssima, amb blocs de dos metres quadrats per vint-i-cinc centímetres de 
gruix de ciment. Els USA són molt rics. 

Dia 28 de maig, diumenge. S'ha esdevingut a l'Orfeó la primera audició d'un grup infantil de 
cançons i gestes, dirigits per les senyores Ruíz i Coromines. 

Dia 29 de maig, dilluns. Tenim per aquí una selecció de futbolistes espanyols que han vingut 
mig d'amagat. Han fet dos partits amb una mena de selecció mexicana que ha guanyat 
per tres gols a un. En Ramallets estava molt enfadat. 

Dia 1 de juny de 1950, dijous. Aquests dies són molt comentades les formoses aventures del 
Dr. Julià i el seu fill. L'amic Julià és a la vila de Xalotepec amb una índia molt castissa i no 
vol saber res de la seva dona acabada d'arribar. Gràcies a la muller mexicana del seu fill, 
que és la que té la Jana (diners), l'esposa viurà a casa dels seus fills. 

Dia 21 de juny, dimecres. He anat a veure les sarsueles que ha representat Marcos Redondo 
al teatre Íris. Quasi totes les havia vist a casa nostra. La tible Rimbau i el tenor Aguilar 
són molt bons. A l'Orfeó, amb companyia de Joan Tomàs, he saludat el gran Redondo. 

Dia 1 de juliol de 1950, dissabte. A l'ONU de l'Orfeó hi ha un combat de contraopinants 
comentant l'atac que els coreans del nord han fet als del sud. Els partidaris que hi haurà 
guerra mundial creuen que això és el començament. 

Dia 7 de juliol, divendres. Veig que existeix aquí també la cacera dels ocellets amb Xarxa i 
reclam. La dolenteria està escampada a tot el món. 

Dia 14 de juliol, divendres. Sempre tinc un record per als jacobins el dia d'avui. 

Dia 17 de juliol, dilluns. Aquests dies hem estat pendents del mundial de futbol a Río de 
Janeiro. Ha resultat guanyador l'Uruguai, país per al qual tinc tanta estimació. La selecció 
diríem bascocatalana formada per Ramallets, Parra, Alonso, Gonzalvo II, Gonzalvo III, 
Puchades, Basora, Igoa, Zarra, Panizo, i Gaínza féu la proesa de guanyar els britànics i 
empatar amb Uruguai. 

Dia 26 de juliol, dimecres. Assisteixo a un concert per recaptar diners per als invàlids catalans 
en el qual commemoràvem el segon centenari de la mort de Johann S. Bach i homenat- 

jàvem Pau Casals, el seu millor intèrpret. El senyor Gago va oferir una conferència en la 
qual enllaçava les vides de Bach i Casals. 

Dia 1 d'agost de 1950, dimarts. A l'ONU de l'Orfeó s'ha comentat que el Josep Mascort, que 
marxà empipant-nos a tots, havia estat afusellat. 

Dia 3 d'agost, dijous. He acabat de passar a màquina la comèdia que es dirà: Cinc milions per 
un idil-li. 

Dia 7 d'agost, dilluns. L'Emma Alonso ha muntat una Maria Rosa magnífica amb en Rouret 
de protagonista. 

Dia 19 d'agost, dissabte. Al Bellas Artes s'ha fet un homenatge a Balzac, amb Andreu Serra 
Rojas d'orador, que és descendent de Fra Ginebre Serra. 

Dia 22 d'agost, dimarts. Ha arribat de casa nostra el jove pintor Ferrater amb un bon conjunt 
de quadres que ha venut molt bé. Diu que així ha pogut pagar el passatge i la paperassa. 

Dia 25 d'agost, divendres. En Miquel Valdés se n'ha anat a França. Els comentaris de la 
tertúlia són que se la pot carregar si es manté en la posició rebel a Moscou de Comorera. 

Dia 28 d'agost, dilluns. Els que defensem Truman hem vist com aquest home és valent al fer 
front als ferroviaris. 

Dia 10 de setembre de 1950, diumenge. Al camp de l'Atlante he vist el partit de comiat de 
Ventolrà com a futbolista. La cosa ha estat molt emocionant i els mexicans s'hi han bolcat 
amb les ovacions. 

Dia 11 de setembre, dilluns. Entre els concurrents a l'acte de l'Orfeó hi havia el frare franciscà 
Francesc de Barcelona que forma part d'una residència. 

En Ventosa Roig va ser l'orador, i va saber donar molta emoció a l'acte. 

Dia 15 de setembre, divendres. He fet les paus amb en Rovira amb qui m'havia barallat. 

Dia 20 de setembre, dimecres. A l'ONU de l'Orfeó seguim comentant la guerra de Corea, 
veiem com els xinesos no s'oposen al desembarcament aliat. 

Dia 6 d'octubre de 1950, divendres. He anat rumiant la reforma de la casa de la mare a fi que 
sigui més rendible. Li he enviat un plànol que, suposo, no servirà de res. 

Dia 18 d'octubre, dimecres. En Marcel Santaló ha estat l'orador en la commemoració de l'as- 
sassinat del president Companys. Tots hem celebrat l'originalitat del que ha dit. 

Dia 22 d'octubre, diumenge. L'homenatge a la senyora Emma Alonso ha consistit en una 
representació de L'Hostal de Ja Glòria i un dinar a l'hotel Magestic. En tots dos actes hi 
hem assistit els catalans amants del nostre teatre. 

Dia 30 d'octubre, dilluns. Magdaleno Vela, encarregat dels torns al taller de l'EureXa, a la fi 
també ha resultat un pispa. És un Bstic. 

Dia 2 de novembre de 1950, dijous. He anat a veure el parteor" (cementiri) espanyol, un lloc 
que els gachupines volen mantenir com una cosa d'elit. Ai, però, els epitafis imbècils ja 
demostren com és el cervell de tots ells. 

Dia 10 de novembre, divendres. M'ha produit una gran emoció rebre una curta lletra de M. 
Pau Casals, molt efusiva i optimista. Tots considerem una gran cosa els preparatius que 
fa dels concerts a Prada. 

Dia 20 de novembre, dilluns. Com que les eleccions USA no han estat favorables als demò- 
crates, la majoria de l'ONU de l'Orfeó creu que això és senyal de guerra. 

Dia 28 de novembre, dimarts. Envio mil "peles" a la mare. 

Dia 30 de novembre, dijous. He escoltat per primera vegada el conegut poeta mexicà Pellicer 
en una conferència recordatòria de la vida de Bolívar. He quedat encantat amb la gràcia 
d'aquest poeta de cognom català. 

Dia 3 de desembre de 1950, diumenge. El concert anual de l'Orfeó s'ha celebrat al cinema 
Prado de l'Av. Juarez. Aquest cinema el té llogat un de la colla de l'Hurtado. S'han estre- 
nat tres cançons de catalans d'aquí. Cal resaltar "Oh Roser" de l'Oliva, que viu a Cam- 
peche. La secció de nens ha tingut un gran èxit amb "Les calces d'en Jan" amb la revelació 
del nen Torroja. Ha estat el millor concert dels que he vist. 

Dia 10 de desembre, diumenge. L'estrena de la comèdia de Ferran Soldevila L'Hostal de 
l'Amor, que tants assajos havia comportat, ha resultat un gran èxit. És un argument de la 
Comedia dell'Arte amb en Pierrot, Colombina i l'Arlequí. No cal dir que l'Emma Alonso 
ha estat meravellosa i ha tingut l'encert d'encarregar el paper de Pierrot a Rouret el qual 
l'ha feta quedar bé. 

Dia 11 de desembre, dilluns. La tertúlia de l'ONU de l'Orfeó troba bé la destitució de Ma- 
cArthur per Truman. És un home carca molt perillós. 

Dia 14 de desembre, dijous. S'ha fet un sopar d'homenatge a l'Sbert. He discutit amb Rouret i 
Messeguer que sostenien que hauríem de menysprear els castellans per la seva incapacitat 
demostrada durant tants segles. Pau Clarís va haver de confiar en els francesos, potser 
nosaltres l'hauríem d'imitar. Per callar, Morera i Rovira han dit que això era una bogeria. 

Dia 15 de desembre, divendres. Parlant amb Ramon Peypoch li he dit que millor que se su- 
messin a l'Esquerra on podrien figurar com la seva part moderada. Ell ha dit que millor 
dividits perquè davant dels castellans tenim més representacions. 

Dia 22 de desembre, divendres. Les malediccions que aboco a l'italianot enginyer Dante 
Carcano de l'Eurela han fet efecte perquè ha agafat una greu malaltia. 

Dia 25 de desembre, dilluns. Un Nadal fredíssim ja que hem arribat a vuit sota zero, així de 
casa a l'Orfeó i de l'Orfeó a casa, i a la tenda d'en Cabruja a veure què diu aquella tertúlia 
que capitaneja H. Santos. 

Dia 26 de desembre, dimarts. Aquestes torres de la Loma de Chapultepec amb les seves 
enormes reixes fan l'efecte que tenen empresonats els seus propietaris. 

Dia 28 de desembre, dijous. Per primera vegada la televisió ha fet de mitjà de projecció i ha 
donat a conèixer els ballets de l'Orfeó, que s'han vist molt bé. L'Orfeó ha cantat algunes 
cançons. La senyora Cortés de Ferrer ha quedat molt bé amb el seu solo del "Cant dels 
ocells". 

Dia 29 de desembre, divendres. L'Artur Bilbao, encarregat del taller de l'ajustament, ha dit 
que l'enginyer Carcano havia bombardejat Barcelona des de Palma i que ell havia ajudat 
a cremar Santa Maria del Mar. 

Dia 31 de desembre, diumenge. M'han invitat a un banquet d'homenatge als dirigents de 
l'Eurela. Els he dit que això fóra més que fer de cabró. 

L'any m'ha estat propici perquè he pogut iniciar amb èxit la primera obra de teatre. 

Any 1951 


Dia 10 de gener de 1951, dimecres. Tots els tarragonins de la Imperial Tarraco han contestat 
les meves felicitacions de cap d'any però molt pocs de la part de l'Ebre. 

Dia 15 de gener, dilluns. Rebo la primera carta de Lluís Mestres des de Monterrey, on ha anat 
de moment. 

Dia 20 de gener, dissabte. El grup mexicà de teatre en el qual actua Tomàs Bàrcenas, empleat 
del magatzem de l'Eurela, ha representat Madame Bovary al Bellas Artes. Ho han fet 
bastant bé, i Nadia de Aro Oliva ha estat magnífica. 

Dia 25 de gener, dijous. He escoltat, a casa el F. Messeguer, el relat que fan els seus pares del 
manicomi que és casa nostra a causa de la persecució franquista. 

Dia 26 de gener, divendres. He assistit al Bellas Artes, a la commemoració del centenari de la 
mort de Verdi, el gran músic italià del qual jo sempre dic que m'agrada més que VVagner, 
contraopinant a Canturri que està boig per l'alemany. 

Dia 27 de gener, dissabte. S'ha mort el pintor Fabregat, el català que vaig conèixer al menjador 
vegetarià. Em portà un cop a l'església dels franciscans de Coyocan, on decorava el sostre 
amb uns bellíssims frescos al'legòrics a l'arribada dels franciscans a Mèxic. 

Dia 28 de gener, diumenge. He anat a veure el partit Boca Juniors - León que ha resultat de 
joc ras i puntada de peu al cap. 

Dia 30 de gener, dimarts. Al cobrar la quinzena, prenc la decisió de no tornar a treballar a 
l'Eurexa. 

Dia 6 de febrer de 1951, dimarts. Lliuro una carta al senyor Rico exposant la meva renúncia. 
Ha dit que ho sentia. "Prou, prou". 

Dia 14 de febrer, dimecres. He arribat a Veracruz amb una tempesta del nord mai vista. He 
esperat tres dies a veure si el temps canviava. Res de res, ni m'he pogut banyar a Boca 
del Río, un poblet tan bonic. De tornada al passar per Perote, Xalapa, Córdoba, Fortín, 
Orizaba i Puebla he recordat el dia que els vaig veure per primera vegada. 

Dia 20 de febrer, dimarts. He sortit a vendre un llibre que es diu Cozcreto, editat pels germans 
Falcó. La idea la van tenir l'Adell i en Messeguer per treure'm de l'Eurela. El primer que 
he venut ha estat a l'Humbert Benet. 

Dia 25 de febrer, diumenge. La tertúlia de cal Cabruja ha celebrat que sortís a vendre. 

Dia 1 de març de 1951, dijous. Ha desaparegut del despatx d'en Calvet la còpia de la meva 
comèdia que vaig deixar-li per llegir-la. Ja veurem què passarà. 

Dia 3 de març, dissabte. Hem celebrat l'assemblea anual de l'Esquerra. He estat reelegit el 
secretari i continuen els mateixos. 

Dia 12 de març, dilluns. Els diaris porten notícies de la vaga dels ciutadans de Barcelona, que 
consisteix en no muntar als tramvies si no rebaixen els preus. 

Dia 16 de març, divendres. Es tem que la vaga i els aldarulls de Barcelona hagin estat promo- 
guts pels mateixos falangistes que es diuen d'esquerres. 

Dia 18 de març, diumenge. L'Adell em comunica que li ha nascut un nou fill i que li posarà 
Roger tal com jo els havia proposat. 

Dia 25 de març, diumenge. A l'ONU de l'Orfeó s'han discutit les repercussions de la vaga de 
Barcelona. Som pocs els que sabem que tot això no és aigua clara. 

Dia 31 de març, dissabte. El sopar al restaurant Embajadores per celebrar el vintè aniversari 
de la fundació de l'Esquerra ha tingut com a orador l'amic Boix. Han comentat el que ha 
passat a Barcelona en Faustino Ballvé i en Mariano Joven, forçant la realitat. 

Dia 1 d'abril de 1951, diumenge. El llibre que venia, ha tingut tanta acceptació, que s'ha ex- 
haurit molt aviat. Mentre fan la nova edició, l'amic Fradera m'ha facilitat vendre mitjons, 
per a la fàbrica d'un amic seu. 

Dia 10 d'abril, dimarts. L'amic Joaquim Duran, a qui dec haver estat empleat al magatzem 
de l'Eurelca, em prega que retiri la dimissió que havia presentat de secretari de l'Esquerra, 
motivada pels atacs del POUM contra el nostre partit. 

Dia 15 d'abril, diumenge. Celebrem la proclamació de la República Catalana a l'hotel Mages- 
tic. En Roc Boronat és l'orador entusiasta que emociona tothom. 

Dia 20 d'abril, divendres. La mare mescriu que ja compta amb un comprador per a la vinya. 
Jo li dic els diners que en cal demanar. 

Dia 1 de maig de 1951, dimarts. L'amic Garcia de Tarragona, m'ha posat en contacte amb el 
Sr. Jerade el qual em pot donar comissions. 

Dia 9 de maig, dimecres. Veig l'orquestra barcelonina Los Cbavales de Esparia, que m'ha agra- 
dat però no m'ha entusiasmat. 

Dia 15 de maig, dimarts. M'escriu Lluís Mestres des de Monterrey dient-me que pensa que- 
dar-se allí. 

Dia 25 de maig, divendres. En Peypoch organitza una rifa de rellotges a favor dels empreso- 
nats per la dictadura a casa nostra. 

Dia 28 de maig, dilluns. En Puigdomenech ha provocat un enrenou a l'Orfeó quan ha defen- 
sat en Lluís Elies, de qui volen representar La família Barto/í. En Josep Maria Francès i 
en Foix consideren franquista l'Elies i s'han donat de baixa de l'Orfeó, però només durant 
dos mesos. 

Dia 2 de juny de 1951, dissabte. S'ha estrenat La família Bartolí pel que podríem anomenar 
segon equip de l'Agrupació Catalana d'Art Dramàtic. Tot ha sortit bastant bé gràcies a 
la cura d'en F. Messeguer. 

Dia 5 de juny, dimarts. En Dalmau Costa ha donat la notícia que Negrín ha estat a Monter- 
rey dient mal dels comunistes. 

Dia 9 de juny, dissabte. He estat a la colònia Las Aguilas, en el cim de la qual frares francis- 
cans catalans construiren una ermita. Els plànols es diu que són del noi Gassol. 

Dia 20 de juny, dimecres. He visitat el pare d'en Torné (àlies cagaduros) acabat d'arribar de 
Tarragona. Ha dit que al Serrallo funcionen tres encants de peix: Ximo, Calamans i el 
pòsit. Es veu que el Ximo i l'Enropat, gendre del Calamans, estan fent fortunes. 

Dia 28 de juny, dijous. Els pares d'en Messeguer volen que porti el noi Benet a distreure'l per- 
què la malaltia el té molt atuit. Avui hem anat al cinema Roble, que és una mena d'òpera. 

Dia 1 de juliol de 1951, diumenge. Parlant del text que porta La Humanitat, que ha fet sortir 
l'Esquerra, he disputat amb en Rouret qui sempre té ganes d'empipar. 

Dia 9 de juliol, dilluns. Lesperada carta d'en Masalles des de Montevideo, no ha corroborat 
l'entusiasme que jo sentia per aquell país. 

Dia 12 de juliol, dijous. La companyia Rambal, procedent d'Espanya, ha representat Jsadel la 
Católica per agradar els gachupines. La tan estimada Enriqueta Torres va amb la compa- 
nyia. 

Dia 17 de juliol, dimarts. L'ONU de l'Orfeó estava furiosa contra els USA perquè el seu 
almirall Sherman ha aconseguit que Franco els cedís bases. 

Dia 22 de juliol, diumenge. Convidat a dinar pel diputat Riera al seu nou domicili, he passat 
un dia agradable amb la seva muller, el fill i les quatre filles. 

Dia 23 de juliol, dilluns. A ONU de l'Orfeó s'ha comentat que tres amics de Franco acaben 
de morir, l'almirall Sherman, el rei Abdullah i en Petain. 

Dia 25 de juliol, dimecres. Veig per primera vegada la meravella de la televisió en colors. 

Dia 27 de juliol, divendres. L'Institut de Cultura Catalana ha fet un homenatge al Dr. Turró, 
amb parlaments del Dr. August Pi i Sunyer, Avel:lí Artís i Josep Puche. 

Dia 5 d'agost de 1951, diumenge. He fet el sonet anual per celebrar el sant de la mare. 

Dia 10 d'agost, dimarts. Es dóna per segur que el govern USA farà un emprèstit de 400 
milions a Franco. 

Dia 15 d'agost, dimecres. Invitat per en F. Messeguer he estat hoste seu en un hotel de Te- 
ziutlàn, població on té els magatzems de la fusta que obté en aquells boscos. He anat a 
veure en ple bosc com es fan els taulons per a la seva indústria del moble. Hi havia una 
grandiosa cantúria de cigales. Vàrem estar a punt de veure una baralla de galls. Els Àvila 
Camacho són els que dominen aquestes terres. 

Dia 17 d'agost, divendres. Aprofitant el viatge he estat a Veracruz per pagar rebuts de l'Este- 
ller, encàrrec que m'havia fet el diputat Folch. Aquesta vegada m'he pogut banyar a Villa 
del Mar i veure, un vespre, passejar les jarochas i els jarochos per la plaça, que es un encant. 

Dia 19 d'agost, diumenge. Al transcriure del dietari que aquest dia celebràrem amb un gran 
dinar el sant de la muller d'en Vidal, de Blancafort, veig que no vaig anotar la baralla que 
aquest va tenir amb en Pedret, arran de la qual el separà de la confiteria i el confinà a 
una granja d'Azcapotzalco, on jo l'anava a veure i l'animava fins que va arribar el seu fill 
Sebastià i les coses se li van encarrilar, obtenint un bon profit remuntant llançadores. Ja 
amb el negoci rutllant féu venir la seva muller que arrodoní el benestar. Jo des de llavors 
cada quinze dies anava, els dissabtes, a dinar a aquella casa, fins que es traslladaren a la 
Granja Florida que havia estat de la Maria Antònia, secretària de l'Sbert, on ja estigueren 
instal-lats còmodament. 

Dia 24 d'agost, divendres. L'Adell m'ha portat al Lírico a veure Los CGurumbeles, orquestra 
amb un cantaire, evidentment invertit, que fa embogir els gacbupines. 

Dia 25 d'agost, dissabte. Veig al Bellas Artes La cu/fa dama de Salvador Novo, molt valenta. 

Dia 26 d'agost, diumenge. Passejant amb els pares d'en Messeguer trobem el matrimoni Grau 
de Miravet. 

Dia 27 d'agost, dilluns. Veig que en el dietari que transcric no havia parlat del matrimoni 
Grau. Van venir d'USA i tingueren moltes dificultats per passar per exiliats. Jo vaig aju- 
dar-los. Han prosperat molt en una fàbrica de mobles i s'han fet una bonica casa on sovint 
sóc convidat a dinar. Ell té una germana a Tarragona. En Joan no em parla gens bé d'ell. 

Dia 2 de setembre de 1951, diumenge. Enterrem la mare d'en Rouret sense que aquest hi 
pugui assistir, perquè està de viatge. 

Dia 11 de setembre, dimarts. La celebració de la data ha tingut poca concurrència. Ha parlat 
Palazón. 

Dia 21 de setembre, divendres. Al Bellas Artes s'ha celebrat l'acte solemne de commemoració 
del quart centenari de la Universitat de Mèxic. Torres Bodet ha dit una oració memorable 
i ha estat aplaudit durant més de cinc minuts, més que Vasconcelos el feixista. 

Dia 22 de setembre, dissabte. El segon equip de l'Agrupació Dramàtica estrena E/ cor m'Bo 
deia de Ladislau Fodor, molt ben dirigida per en F. Messeguer. 

Dia 25 de setembre, dimarts. El crioll Betor que agafa unes "torrades" tremendes, avui cridava 
a cal Cabruja: Vivan los catalanes y mueran los gacbupines i viva México hijos de la Chingada. 

Dia 1 d'octubre de 1951, dilluns. En Rouret ridiculitza el rector de la Universitat de Salaman- 
ca d'Espanya, vingut per commemorar el 400 aniversari de la Universitat d'aquí. Diu que 
sembla un senyor feudal. 

Dia 15 d'octubre, dilluns. En Dalmau Costa, reuní al seu restaurant Embajadores, M. Sarrail 
rector de la Sorbona de Paris, Sbert, Prieto, Gordon Ordaz, etc. 

Dia 22 d'octubre, dilluns. He estat acompanyant la sogra d'en Messeguer i el seu cunyat 
Vicent. 

Dia 26 d'octubre, divendres. A l'ONU de l'Orfeó la majoria ha quedat decebuda pel triomf 
dels conservadors a Britània. 

Dia 27 d'octubre, dissabte. El fill de l'Alícia i F. Messeguer ha estat un nen, segons els meus 
pronòstics. No he escrit mai en el meu dietari que l'Alícia era una dependenta criolla de 
la botiga de mobles de Messeguer. 

Dia 28 d'octubre, diumenge. S'ha estrenat La dama enamorada de Puig i Ferrater per l'equip 
de la Sra. Emma Alonso. El paper de noi l'ha fet el All petit de J.M. Francès. La cosa no 
ha estat gaire bé. 

Dia 1 de novembre de 1951, dijous. He visitat el Panteón Jardín, on s'enterren els nostres 
independentistes. Hi ha apartats per a jueus i per a musulmans. 

Dia 5 de novembre, dilluns. L'afillat d'en Roc Boronat se li ha casat amb una criolla de 18 
anys. 

Dia 13 de novembre, dimarts. En Ceferino Avecilla, crític teatral, ha fet una rebentada de La 
dama enamorada de Puig i Ferrater i amb molta poca solta ha retret les bestieses que el de 
la Selva del Camp feu a París. 

Dia 16 de novembre, divendres. Començo a vendre guants de l'israelià Josué Furzifer, a veure 
si tindré més sort que amb els mitjons de l'àrab Jerade. 

Dia 19 de novembre, dilluns. A la revista italiana del teatre Iris, torno a veure el caricaf Robert 
Font. El cantaire Harry Mimo és bo però molt brut. 

Dia 20 de novembre, dimarts. Tots hem sentit la mort del mestre de cases Freixes, de qui en 
Pino administrava les finques. Cada any es feia una casa de 10 pisos. Ara ja molt ric en 
diners i criatures s'ha mort. 

Dia 22 de novembre, dijous. L'Orfeó ha llogat el seu teatre a la companyia mexicana que 
representa l'Anna Cbristie d'O'Neil. Una obra de mariners molt interessant però mal 
representada. 

Dia 1 de desembre de 1951, dissabte. Al concórrer a la famosa tertúlia del cafè París, en Far- 
reras m'ha demostrat molt d'afecte, fins a l'extrem de dur-me a casa seva a veure la gran 
biblioteca que ha reunit i presentar-me el seu gendre catalanofrancès, Llucià Bonmatí, el 
qual m'ha donat comissió per vendre els seus cotxets metàl-lics per infants. 

Dia 4 de desembre, dimarts. Per mediació d'en Torné i en presència d'en Fronjosa fill, em són 
presentats els nouvinguts de casa nostra Josep de la Mata i Jaume Borau, aquest últim 
cunyat del metge Casanova de Tarragona. 

Dia 7 de desembre, divendres. Entre les coses que Borau ha dut de Tarragona hi ha ametlles i 
avellanes de la vinya i de l'hort i una còpia del testament de la mare en el qual em fa el seu 
hereu universal. He quedat molt trist pensant els trencacolls d'aquesta decisió. 

Dia 8 de desembre, dissabte. Amb L'Gereu escampa de Rusinyol acomiadem l'estimat actor i 
amic Prat. Com a fi de festa l'Heleni Barjau canta òpera. 

Dia 15 de desembre, dissabte. Empès per en Farreras, Galés i el Dr. Turró, entro en tractes 
amb el Sr. Pere Ripoll, mallorquí propietari dels laboratoris Anfira, per fer de comissio- 
nista de la zona de N. León i Coahuila. 

Dia 20 de desembre, dijous. Penso que guanyant els diners que diuen que guanyaré i estant 
Monterrey solament a 600 metres sobre el nivell del mar, podria fer venir la mare a Mèxic. 

Dia 21 de desembre, divendres. He saludat el diputat Gerard a qui vaig conèier a Montserrat 
quan jo hi vaig passar quinze dies l'any 1937 per curar-me de tifoidea. 

Dia 22 de desembre, dissabte. En Torné m'ha convidat a sopar, però el romesco l'ha fet ell i 
no el seu pare. 

Dia 25 de desembre, dimarts. Dinar de Nadal a casa d'en Vidal, amb les famílies Mateu i 
Miret que també ja tenen tota la seva família a Mèxic. 

Ha estat el millor Nadal passat a Mèxic. Jo he regalat a Vidal Los dos mosqueteros de la col- 
lecció Nelson, comprats al Tepito per 1,50 pesos. 

Dia 28 de desembre, divendres. He dinat a casa l'Àngel Messeguer molt ben atès per la seva 
muller, la Quimeta Peypoch i Mani. L'Àngel ha explicat sense embuts que el seu hobby 
de jugador l'obliga quasi tots els dies a sopar al llit a les cinc de la matinada. 

Dia 29 de desembre, dissabte. En Puigdomenech ha fet un vers al president Companys i el 
mestre Josep M. Codó hi posa la música. 

Dia 31 de desembre, dilluns. En Folch, el dentista, ha estat molt content de veure'm i assa- 
bentar-se de les novetats que jo sé. 


Comentaris: 

Aquest any he escrit el drama E/ dictador amb els guerrillers que trobo bo. 

Amb les comissions no he guanyat gaire però no em penedeixo d'haver deixat l'Eu- 
reXa. Ja veurem si a Monterrey s'arrangen les coses. 

Volia organitzar el sopar dels tarragonins però en Torné no m'ha ajudat. 


Any 1952 


Dia 1 de gener de 1952, dimarts. He estat convidat al nou pis d'en Manuel Galés per celebrar 
el seu sant, també hi eren en Canturri i l'Eroles, l'Àngels Guansé ha estat molt afectuosa. 
Ara que en Galés està tan ben instal-lat, cal recordar quan feia de director d'una casallar 
de nois espanyols, on havíem estat invitats en alguna celebració. 

Dia 6 de gener, diumenge. La Loreto d'Iniesta celebra els reis i m'ha convidat a la festa. Sem- 
pre està rodejada dels seus fills. 

Dia 11 de gener, divendres. M'estic acomiadant dels amics i dono a Cabruja objectes de cuina 
i d'altres de la llar. Alguns d'aquests objectes havien pertangut a Mestres i a Tolosa. 

Dic adéu a Galés, Farreras, l'orné, Rouret, Llistosella, Cabruja, Olivé, Calvet, Romo- 
gosa, Vidal, Mateu, Potau, A. Messeguer i F. Messeguer. M'ha semblat que aquest últim 
és el que ho ha sentit més. 

Dia 12 de gener, dissabte. Emprenc el viatge cap a Monterrey no gaire temorenc perquè co- 
nec aquell país. Viatjo amb els òmnibus del Nore, en un dia molt suau. No crec que deixi 
Mèxic per sempre, me l'estimo molt. 

Dia 13 de gener, diumenge. Arribo a Monterrey no gaire cansat i m'hostatjo a l'hotel Ancira. 
Sense dinar vaig a abraçar l'amic Mestres al restaurant on treballa i em presenta el seu 
patró Antoni Costa. Després vaig a casa l'Adell on ell i la Maria m'acullen amb uns grans 
crits de joia i abraçades. 

Dia 18 de gener, divendres. Ja visito metges i trobo la feina molt distreta. Fa un temps fresc i 
això ajuda a treballar i a trobar-ho tot molt bé. 

Dia 20 de gener, diumenge. L'Adell em convida a veure un partit de futbol i a dinar a casa 
seva, en companyia d'en Mestres, la Sra. Roseta i del seu fill. Tot ha anat molt bé i s'acorda 
que cada diumenge farem el mateix. 

Dia 29 de gener, dimarts. En Mestres a fi que mestalvii bastants pesos em fa entrar a la seva 
dispesa, només a dormir. Menjo als restaurants de bon preu i hi trobo bons bistecs. 

Dia 3 de febrer de 1952, diumenge. 'Irobo els metges complaents i jo em dono manya a 
visitar-los i lliurar-los mostres, que és el més pesat de la feina de comissionista. A les 
farmàcies afectes als laboratoris Anfira sempre s'hi obtenen bones comandes. Calculo que 
tindré uns bons guanys. 

Dia 6 de febrer, dimecres. En Mestres s'ha hagut d'allitar a consequència del que ell creu que 
és una infecció gàstrica. Resulta però que té una tifoidea. El Dr. Assab (àrab) el cura amb 
Aureomicina, amb la sorpresa que l'obliga a menjar molt. 

Dia 12 de febrer, dimarts. Durant la setmana he recorregut Linares, Montemorelos, General 
Teràn, Allende, El Cercado. És una ruta a l'est del país, pobra. Destaca però la comarca 
de Montemorelos tota ella plantada de tarongers, que en aquest moment estan en flor. 

Dia 13 de febrer, dimecres. Els universitaris han fet un concert a la plaça Saragossa, abillats 
folldlòricament, que m'ha agradat molt. 

Dia 14 de febrer, dijous. En Mestres està millor però hi ha hagut refrecs amb la Maria de 
l'Adell per questió del menjar. Ell vol que el menjar li faci la dispesera. 

Dia 15 de febrer, divendres. Cal explicar que la dispesa és una torre d'una família rica i vin- 
guda a menys que lloga les habitacions que li sobren. La casa està en la confluència dels 
carrers Saragossa i Albino Espinosa. La part principal de la família és una àvia de vuitanta 
anys i un matrimoni amb fills i filles. 

Dia 16 de febrer, dissabte. Les xerrades amb Lluís Mestres recorden episodis de casa nostra. 
Li noto que té por de la gent del país i això és estrany. 

Dia 17 de febrer, diumenge. He vist els films La Ronde, francesa, amb Simone Signoret i 
Magnòlia, americana, amb Ava Gardner, molt bones. 

Dia 18 de febrer, dilluns. Després de passar dotze hores dalt de l'òmnibus d'Anàuhac, sóc a 
Piedras Negras, la ciutat més a l'oest del meu itinerari. Un jove descendent d'espanyols 
m'ha anat contant les històries locals dels llocs per on passàvem. 

Dia 20 de febrer, dimecres. Sóc a una vila fronterera on a l'altra banda del riu hi ha els USA, 
que es cap on miren els mexicans cada dia. 

Dia 21 de febrer, dijous. Rosita, una població minera de cinquanta mil habitants que viu dels 
sis mil miners que treballen a les foneries que hi ha a les mines. 

Dia 22 de febrer, divendres. A Sabines, també hi ha mines però la ciutat es veu pobra. 

Dia 24 de febrer, diumenge. Monclova, vila antiga que comença a prosperar gràcies als alts 
forns, que alguns republicans espanyols han empès a establir. L'enginyer en cap de les 
construccions és en Carles Altaba un correligionari que ha demostrat la seva vàlua. M'ha 
convidat a dinar a casa seva on la seva muller mexicana ha estat molt afectuosa. Vora 
Monclova s'hi sembra molt blat. 

Dia 28 de febrer, dijous. Han arribat dues notícies ben sentides, que són: el traspàs de Paco 
Madrid a Buenos Aires i de Pous i Pagès a Barcelona. Dos homes de lletres catalans ben 
destacats. 

Dia 2 de març de 1952, diumenge. Al matí l'Atlante ha jugat amb el Monterrey i a la tarda, 
amb les entrades que ha comprat l'Adell per al seu fill i per a mi, hem anat a veure els reis 
del basltet, els negres G/obe-Zroters, una novetat que desperta la bogeria de tothom. 

Dia 4 de març, dimarts. El viatge a Nuevo Laredo em fa conèixer uns deserts desolats. La 
ciutat per on arriba el millor turisme USA a Mèxic té el contrast d'aquests rics amb la 
gran pobresa dels criolls. He pogut menjar unes delicioses magdalenes amb una llet molt 
pura i bons bistecs, tot provinent de l'altre costat del riu. 

Dia 13 de març, dijous. Estic engripat però surto cap al sector est de Matamoros, una població 
fronterera que no és gaire important i que està molt aprop del mar. 

Dia 22 de març, dissabte. Al passar per Reinosa, una població bonica, ja s'entra a les grans 
plantacions del cotó. Gràcies al valencià Minyana que m'ho explica tot, puc assaben- 
tar-me de què passa. Ell es queixa de la imperícia del plantejament i es dol que hom no 
hagi deixat cap arbre en les grans extensions perquè això priva de ploure. 

Dia 24 de març, dilluns. Ja a Monterrey veig E/s Miserab/es, de Harry Bauer, que memocionen 
com sempre, més encara si recordo l'estimat Victor Hugo. 

Dia 27 de març, dijous. La família de la dispesa havia estat en terres de Texas quan eren 
mexicanes. 

Dia 31 de març, dilluns. Amb Mestres i Adell quedem sorpresos que a Galés l'hagin fet del 
Consell de l'Esquerra sota la presidència de Dalmau Costa. 

Dia 2 d'abril de 1952, dimecres. El film francès Menages amb Simone Signoret és una obra 
d'art. 

Dia 3 d'abril, dijous. Lombardo Toledano, el líder comunista mexicà, féu un míting des de les 
escales d'una església. La gent no en va fer gaire cas. L'home és un bon orador. 

Dia 7 d'abril, dilluns. Celebrem que el Barça ja és campió de Lliga. Els Adell, Bladé, Mestres 
i jo estem contents. 

Dia 9 d'abril, dimecres. En Mestres ja està recuperat de la tifoidea 

Dia 13 d'abril, diumenge. Avui diumenge he acabat la comèdia La guineu fa de fabricant dins 
la trilogia que preparo. Com que és Pasqua hem dinat a casa l'Adell. En Mestres ha re- 
tornat a aquests dinars. Ell i jo hem regalat una mona d'un ou al nen Roger, acudit molt 
celebrat. 

Dia 20 d'abril, diumenge. Un gachupín ha tingut la barra de dir-me, quan ha sabut que era 
català: /a mala hierba nunca muere. 

Dia 25 d'abril, divendres. La Montoya ha representat al petit teatre México Mater imperatrix 
de Benavente, obra que involucra els israelites. 

Dia 26 d'abril, dissabte. Potau m'escriu que ja tinc els papers arranjats i a punt per nacionalit- 
zar-me. La tramitació ha durat sis anys i cent sis dies. 

Dia 1 de maig de 1952, dijous. Hi ha hagut desfilada obrera, però molt lluny d'aquelles desfi- 
lades grandioses de Ciutat de Mèxic. 

Dia 4 de maig, diumenge. E/ /ramvia anomenat desig fet per Elia Razan a Hollyvvood, no ha 
estat a l'alçada del drama. 

Dia 5 de maig, dilluns. Mirant per les botigues he trobat un disc de l'Emigrant de l'Emili 
Vendrell. L'he regalat a l'Adell. 

Dia 10 de maig, dissabte. El patró Ripoll m'ha escrit dient-me que li agrada la meva actuació 
i que em quedo a Monterrey. He estat molt content. 

Dia 15 de maig, dijous. Torno a fer la ruta de Piedras Negras, aquesta vegada amb molta calor, 
mosquits i una gran sequera al camp. 

Dia 20 de maig, dimarts. En Galés em comunica que en Tarradellas arriba a Mèxic el dia 27. 

Dia 25 de maig, diumenge. El Barça ha quedat campió de Copa i com que ja ho era de la 
Lliga ha fet una bona performance. Ha guanyat les copes de la Perona i de Martini Rossi. 

Dia 26 de maig, dilluns. Avui diumenge en el dinar de casa l'Adell, la Maria ens ha obsequiat 
amb una coca de recapte amb llonganissa. 

Dia 29 de maig, dijous. Després d'un viatge amb autobús arribo a Ciutat de Mèxic. Fa un 
temps molt frescós que presagia el primer gran aiguat de l'any. 

Dia 31 de maig, dissabte. Veig el patró Sr. Ripoll que em mostra la bonica torre on viu. Té 
moltes pintures però no són gaire bones. 

He estat a la dispesa del carrer Mesones per desnonar-la. He retret a Cabruja que no 
m'havia escrit. 

Dia 3 de juny de 1952, dimarts. Prenc el tren per retornar a Monterrey. Durant el llarg viatge 
he recordat els Messeguer, penso que són massa comerciants. Per mi en Rouret i Galés 
amb tots els seus defectes són millors. 

Durant l'estada a la capital he vist el vodevil francès E/s fi//s d'Eduard, i la comèdia de 
Gorostiza El color de nuestra piel que és pesada i molt venjativa. 
Al Follies hi havia la gitana catalana Carme Morell, dona bonica i atractiva. 

Dia 8 de juny, diumenge. En el dinar a casa de l'Adell mengem les carxofes que vaig portar 
de la capital. 

Dia 12 de juny, dijous. He anat a Nuevo Laredo amb l'Adell i el seu cotxe. Li he explicat que 
els amics de la capital opinen que s'equivoca d'enviar el seu fill a estudiar a Barcelona. 
Dia 15 de juny, diumenge. Nou dinar a casa l'Adell que ha acabat malament per culpa d'en 

Mestres. 

Dia 17 de juny, dimarts. En Rubinli , el boxejador, és aquí i jo l'he anat a saludar. Li he recor- 
dat les seves grans interpretacions com a actor. 

Dia 18 de juny, dimecres. Pepita Embil és aquí per fer una temporada de sarsuela. 

Dia 21 de juny, dissabte. He enviat la comèdia a Rouret. 

Dia 22 de juny, diumenge. És diumenge i he descobert el balneari La Pastora on es poden 
prendre banys de sol. 

Dia 1 de juliol de 1952, dimarts. Veig que el cor se m'ha enfortit i he reprès les cardades amb 
tota normalitat. 

Dia 6 de juliol, diumenge. El dinar d'avui és de comiat del fill de l'Adell. Hi assisteixen els 
matrimonis Rovirola, Mateu, Sardina, Gracia, Mestres i la família Bladé Pascual. L'Adell 
ha volgut donar solemnitat a la cosa. 

Dia 15 de juliol, dimarts. Per a les hores mortes he descobert una biblioteca a la plaça Federal 
on s'està molt fresc. 

Dia 20 de juliol, diumenge. He comprat la Historia del teatro del francès Gaston Baty que és 
el millor que s'ha escrit fins ara. 

Dia 25 de juliol, divendres. El Cirano de Bergerac fet made in USA és dolent. Se salva el des- 
cendent de catalans Josep Ferrer. 

Dia 28 de juliol, dilluns. M'han saludat alguns obrers de l'Eurela que treballen aquí a les 
ordres de Carcano i de Bilbao. M'han dit que el meu exaprenent Roland López dirigeix 
el taller d'allí. N'hi he dit quatre de ben dites. 

Dia 2 d'agost de 1952, dissabte. Ja soci de la Societat esportiva Monterrey, he assistit al primer 
partit, que ha perdut, de segona divisió contra el Veracruz. 

Dia 8 d'agost, divendres. Hom diu que serà president de la República el Sr. Ruiz Cortines. 

Dia 15 d'agost, divendres. L'explotació del cotó és un "cuento xino" on els que tenen els pesos 
es diverteixen i els obrers badallen. Causa astorament saber que per fer la Pisca (recollida 
del cotó) aquí es guanyen vint pesos diaris i als USA quinze dòlars. 

Dia 20 d'agost, dimecres. El gran autor teatral Rodolfo Usigli ha fet una conferència a la 
Universitat. Ha dit que París i Barcelona eren ciutats que produien un gran teatre, que 
la glòria de l'autor consisteix, com van dir Aristòfanes, Shalespeare i Moliere, en la seva 
independència crítica i en estar contra l'establert també. Aconsella a la joventut que es 
dediqui al teatre encara que hagi d'abandonar la família. 

Dia 25 d'agost, dilluns. He enviat a la mare un xec de cinc dòlars via Nova Yorx per veure 
quin canvi li fan allà. 

Dia 1 de setembre de 1952, dilluns. El cap em barrina que si la mare no pot venir potser que 
jo vagi a veure-la. Per això li dic al Potau que no em tramiti la naturalització. 

Dia 5 de setembre, divendres. He descobert que en la pintoresca carpa dita Teatro de actores, 
un dels vells artistes que ho manegen tot és Lizard Planells, català. 

Dia 10 de setembre, dimecres. He estat al poble proper anomenat Apodaca i m'he assabentat 
que aquest nom li prové de l'últim virrei d'aquestes terres, qui va dirigir també les obres 
del port de Tarragona. 

Dia 15 de setembre, dilluns. L'Adell, avui al futbol ha estat molt efervescent. 

Dia 20 de setembre, dissabte. Una lletra de Galés molt afectuosa. 

Dia 25 de setembre, dijous. En el viatge a Piedras Negras he trobat en Salvador Olivé, el que 
feia de peó a l'Eurela. Camperol al Penedès, ara comissionista de llibres per les escoles. 
Hem estat molt feliços explicant coses de l'ofici. 

Dia 28 de setembre, diumenge. Avui he treballat a la ciutat de Saltillo, d'uns 70.000 habitants, 
amb governador, plena de bells edificis barrocs. Ciutat liberal i maçona amb la població 
molt índia. 

Dia 1 d'octubre de 1952, dimecres. Veig el film de Bufiuel Sudida al Cielo, una argumentació 
còmica molt ben reeixida. 

Dia 3 d'octubre, divendres. He assistit a l'acte de l'aixecament de parets del teatre dedicat a 
la Montoya. 


96 


Edició a cura de Josep Maria Prats i Domènech 


Dia 6 d'octubre, dilluns. El matrimoni Gracia, ell manyo i ella filla d'en Màrius Aguilar, s'han 
afillat un nen crioll per fer companyia al gosset pequinès. 

Dia 9 d'octubre, dijous. La màxima sensació del país és la detenció de Paco Sierra, el marit 
macarró de l'Esperanza Iris, acusat d'haver posat una bomba en un avió per cobrar l'asse- 
gurança dels passatgers com si fossin familiars seus. 

Dia 12 d'octubre, diumenge. El film La mort del viatjant, interpretat per Fred Marx, està molt 
ben fet i l'actor ha estat magnífic. 

Dia 15 d'octubre, dimecres. Per homenatjar el centenari de Victor Hugo, li llegeixo totes les 
obres de teatre. 

Dia 18 d'octubre, dissabte. Torné pare, se m'ha ofert per portar quelcom a la meva família en 
el seu retorn a casa nostra. Els envio un paquet de mocadors perquè n'hi hagi per tothom. 

Dia 25 d'octubre, dissabte. A la dispesa que molts dissabtes s'omple de ianquis que foten molt 
d'escàndol i enrenou han robat un xec d'un compatriota texà. 

Dia 27 d'octubre, dilluns. He visitat el que en diuen la Huasteca, és un lloc on capten l'aigua 
per portar a Monterrey. A la infraestructura li manca la netedat que hi ha a Catalunya. 

Dia 1 de novembre de 1952, dissabte. He visitat amb la senyora Roseta el cementiri on està 
enterrat el seu marit. Mai havia vist un abandó semblant. 

Dia 5 de novembre, dimecres. En les eleccions USA ha guanyat el general Eisenhovver. Si els 
ianquis s'aparten dels demòcrates, malament. 

Dia 10 de novembre, dilluns. En Mestres ha volgut llegir el que un tal Fontana de Reus diu 
d'ell en el llibre Los catalanes en la guerra de Espafia. Són llibres fets sense consciència ni 
serietat. 

Dia 25 de novembre, dimarts. En el viatge al sector de Piedras Negras, m'ha sorprès un n0rfe 
(tempesta) molt fred. Ja en l'hotel San Carlos, saludo el gerent, un català de nom Emili 
Sandoval, bon pianista que es diu deixeble del mestre Rocabruna. 

Dia 1 de desembre de 1952, dilluns. A Monterrey hi fa un fred terrible, com que l'estufa de 
gas està espatllada, em poso a dormir entre els dos matalassos que té el llit. 

Dia 4 de desembre, dijous. L'Adell em convida a anar a saludar, a l'aeroport, a en Rouret que 
va al congrés de la Pau a Viena amb un avió holandès. Rouret acompanyarà el Dr. Giral i 
el general Jara. Li recomano que si va a França visiti la muller del Joan Rodríguez. 

Dia 12 de desembre, divendres. En Mestres surt cap a la capital i després cap a Córdoba de 
vacances. 

Dia 16 de desembre, dimarts. L'amic Fort m'ha enviat deu dòlars per a l'Annita de Rodriguez. 
Jo n'afegeixo cinc per a l'oncle de Tuir en el mateix enviament. 

Dia 17 de desembre, dimecres. La mare escriu que ha rebut els mocadors. 

Dia 21 de desembre, diumenge. Torna Mestres i diu que els amics de la capital li feren molt 
bona rebuda, així com la família de Córdoba. 

Dia 22 de desembre, dilluns. Se sap que l'Humbert Torres ha tornat a casa nostra pel seu mal 
estat de salut. 

Dia 24 de desembre, dimecres. La revetlla de Nadal a casa l'Adell ha estat amenitzada amb 
molts cants, principalment d'en Gracia, que a més de jotes cantà la romança de la Francis- 
quita. En Sardina cantà cançons gallegues i jo "La T'itona" i havaneres. El Sardina acabà 
torrat. 

Dia 25 de desembre, dijous. Al dinar de Nadal a casa l'Adell érem Mestres, Sardina, Srs. Ro- 
seta i els seus fills i jo. La Maria llogà una cuinera per guisar els guajalotes. Fou un dinar 

de solemnitat. En Mestres ens obsequià amb dues botelles de xampany Freixenet. L'Adell 
s'empipà amb nosaltres perquè havíem parlat massa en català. 

Dia 27 de desembre, dissabte. Després d'un bon viatge amb els nous òmnibus del nord, amb 
calefacció, vaig anar a veure en Potau, i allí amb ell estava quan va arrivar en Galés i va 
dir-me que, com ja m'havia dit en Mestres, volia que jo anés a viure a casa seva. 

Dia 28 de desembre, diumenge. Ja amb en Galés i la seva muller, dino en una torre de Las 
Lomas amb una 7zíss anglesa. Passava que en Galés guardava la torre d'un col'lega seu de 
l'ambaixada britànica que era a Cuba. 

Dia 29 de desembre, dilluns. Veig el Patró Ripoll i, com ja em temia, em notifica que ha uni- 
ficat altra vegada el sector nord i que en Bravo, un "nifio de Morelia", farà la meva comesa 
i la d'en Balada, ja molt malalt. 

Dia 30 de desembre, dimarts. Amb els pares d'en Messeguer visito la fàbrica que està molt 
millorada. 

Dia 31 de desembre, dimecres. Acomiado l'any al teatre Tívoli, amb un espectacle de revista. 


Comentaris 

Veig que m'he tornat a oblidar que amb l'Adell vàrem anar a San Antonio, Texas, 
viatge anb el qual encara que fou llampec, vaig satisfer la curiositat que em despertaven 
aquelles terres més enllà del riu Bravo. Naturalment, tot està fet seriosament però no gaire 
diferent de Mèxic. Ara quan escric aquests comentaris, al 1972, veig que les viles fronte- 
reres mexicanes fan el mateix servei que les catalanes amb França. Aquí són els francesos 
els que compren els licors. 

L'Adell em tenia obsessionat perquè jo veia que ell perdia l'idealisme i anava al co- 
mercialisme. 

En Mestres i jo semblàvem més puritans, però és que nosaltres no havíem de mante- 
nir la nombrosa família de l'Adell. 

Josep Tarradellas va estar a Mèxic i fou molt obsequiat per en Dalmau Costa. 

L'Esquerra organitzà alguns actes en honor del seu Secretari General. També féu 
aparèixer un número de La Humanitat de quatre pàgines. 


Any 1953 


Dia 1 de gener de 1953, dijous. En Galés fa una festa a la torre de Las Lomas a la qual assis- 
teixen Farreras, P. Ferrer, Garriga, Esteban, Joaquim Ausiró, Marrassé i nebot, Dr. Tusó, 
tots amb les respectives mullers, a més de jo i la Vda. Jordà. Fou una festa bonica. 

Dia 3 de gener, dissabte. Visito les famílies que feia temps que no veia. Els Iniesta han estat 
molt contents i els Vidal, no cal dir-ho, molt contents perquè estrenaven ca7ro. 

Dia 5 de gener, dilluns. Vaig a Cuernavaca i la trobo molt més comercial que la primera ve- 
gada que la vaig veure. 

Dia 6 de gener, dimarts. Veig la Ciutat Universitària ja molt avançada. Lestadi no m'ha acabat 
d'agradar. 

Dia 12 de gener, dilluns. A en Galés li plau que escrigui a Mossèn Batlle a Tarragona, dema- 
nant-li que faci el que pugui per Joan Rodríguez. 

Dia 15 de gener, dijous. En Rouret, després d'haver tornat de Viena, conta el que ha vist per 
Europa a l'ONU de l'Orfeó. Tots quedem bocabadats. 

Dia 18 de gener, diumenge. En Llistosella per 200 pesos envia mil pessetes a la mare. 

Dia 22 de gener, dijous. La cubana María Antinea és l'atracció màxima de les varietats. 

Dia 23 de gener, divendres. Ha debutat el Trío Barandalla amb l'estrena de la sarsuela Don 
Manolito que no m'ha agradat. 

Dia 26 de gener, dilluns. El Sr. Ripoll s'ha descalçat que em donarà 250 pesos mensuals i ja 
hem xocat. 

Dia 30 de gener, divendres. Parlant de l'experiència amb els metges, n'he trobat un que m'ha 
demanat el tres per cent dels beneficis per receptar medicaments dels laboratoris Anfira. 

Dia 1 de febrer de 1953, diumenge. He vist al teatre Ideal una Yerma, per l'actriu Blanch, molt 
desgraciada. 

Dia 5 de febrer, dijous. A l'ONU de l'Orfeó els comentaris eren pel casament de la Infanta 
María Cristina amb el rei del Cinzano. 

Dia 7 de febrer, dissabte. Al Bellas Artes en López Lagar, que ha deixat la Xirgu, ha presentat 
Les Rattes del francès Lenormand. Ell ha estat molt bé. 

Dia 8 de febrer, diumenge. He estat convidat a una festa a casa els Barjau per celebrar l'arri- 
bada de Borau i un amic seu. 

Dia 10 de febrer, dimarts. Ja he efectuat la ruptura amb el patró Ripoll. I com que fa el ruc, en 
Galés mempeny a que li demani indemnització per incompliment de contracte. 

Dia 11 de febrer, dimecres. En Galés ja s'ha traslladat a viure al seu pis del carrer Artes. 

Dia 12 de febrer, dijous. En Rouret és un dels oradors en els mítings que s'organitzen per 
parlar del congrés de la Pau. En Galés i jo l'hem anat a escoltar. 

Dia 13 de febrer, divendres. En Torné em convida a anar a Guadalajara a veure els negocis 
que ha muntat. 

Dia 16 de febrer, dilluns. Amb la intermediació del Dr. Tusó el patró Ripoll em dóna una 
indemnització de 3 mesos de sou. 

Dia 21 de febrer, dissabte. Vaig a l'estrena de la sala Chopin on la Mary Douglas (mexicana) 
i Rubinsiú, dirigits per SeXisano, representen Los de Txélhov. Tots dos han estat insu- 
perables. 

Dia 25 de febrer, dimecres. Per primera vegada tinc la quantitat de mil Pesos, 5.000 peles. 

Dia 28 de febrer, dissabte. He llegit Tarragona símbolo de Manuel de Montoliu i El general 
Prim de Miquel i Vergés. Dos llibres molt interessants. Com que en Miquel i Vergés no 
aclareix qui féu matar el general Prim, en Galés diu que ell farà un llibre i ho dirà. 

Dia 1 de març de 1953, diumenge. La ciutat es veu neta des de que l'Ernesto P. Uruchurto ha 
tret els puerfos del primer cxadro. 

Dia 2 de març, dilluns. A l'ONU de l'Orfeó es comenta amb gust que el general Càrdenas 
torni a tenir pes. 

Dia 5 de març, dijous. Arriba la notícia que ha mort l'Stalin i no cal dir que l'ONU està efer- 
vescent com mai. Galés diu que fou un mala bèstia. 

Dia 8 de març, diumenge. S'elegeix la nova Junta de l'Esquerra: President en Galés, vicepresi- 
dent en Pere Ferrer, els altres càrrecs se'ls reparteixen Boix, Eroles, Manyà, M.D. Bargalló, 
Llubí fill, Font i Canturri. Una junta de concòrdia anticomunista. 

Dia 12 de març, dijous. El teatre de l'Orfeó anomenat Àngel Guimerà ha passat a dir-se Ca- 
ballito, arrendat per la Sra. M.I. Algara que tot i tenir el marit castellà i ric és barcelonina. 
Ha fet Casandra una obra una mica empalagosa. 

Dia 15 de març, diumenge. Els Grau fan mans i mànigues per ser considerats, per això ens 
conviden a Galés i a mi a un dinar. 

Dia 18 de març, dimecres. Estic dubtant si entrar a vendre llibres a casa Gonzàlez Porto que 
és gallec. 

Dia 22 de març, diumenge. En Messeguer m'arrossega a veure una batalla campal de lluita 
lliure al Coliseo, tot perquè ell que hi és tan aficionat no pot suportar que jo li digui que 
aquest divertiment és fals de cap a peus. 

Dia 25 de març, dimecres. A la tertúlia dels dissabtes al cafè París es destaca en Safont, espi- 
ritista que sempre parla amb el president Companys. 

Dia 29 de març, diumenge. He llegit C/ochemerle de Gabriel Chevallier, un romanç satíric 
francès. 

Dia 30 de març, dilluns. Començo a escriure el drama Cossenia, sobre temàtica tarragonina en 
el qual hi poso una gran il'Husió. 

Dia 10 d'abril de 1953, divendres. Acabo d'escriure Cossenia, el tercer acte del qual em sembla 
magnífic. 

Dia 16 d'abril, dijous. Veig al teatre Ideal Función de despedida d'Usigli, amb M.T. Montoya. 
Ni l'actriu ni l'obra han reeixit. 

Dia 18 d'abril, dissabte. Commemorem la segona República Catalana al Centre Asturià on 
en Vinyes em dóna molt mal sopar. En Gelabert petit ha parlat. 

Dia 25 d'abril, dissabte. Commemorem la fundació de l'Esquerra al restaurant Embajadores, 
en homenatge a Dalmau Costa, on ens encabim 150 concurrents. Cosa mai vista. El patró 
s'ha lluit en el sopar i després es llueixen en els parlaments en Boix, en Dalmau Costa i 
en Galés. 

Dia 27 d'abril, dilluns. Veig al teatre dels electricistes No es cordero que es cordera traduit per 
León Felipe magníficament. Els aficionats han estat molt bé. 

Dia 30 d'abril, dijous. Com que no treballo llegeixo molt. Així he llegit un volum del Peregrí 
apassionat de Puig i Ferrater, i també EL retrats literaris i Laberint de Domènec Guansé. 

Dia 1 de maig de 1953, divendres. El govern ha manat que els sindicats no portin banderes 
nacionals sinó penons. 

Dia 5 de maig, dimarts. Veig el film francès C/ocbemerle molt inferior a la novella. 

Dia 9 de maig, dissabte. L'esperada estrena de La mort d'un viatjant de Miller al Bellas Artes 
ha portat molta gent al teatre. L'obra és una troballa sensacional. En Manzano ha estat bé. 
Hi havia la novetat de veure com resultava el noi Pedret, ho ha fet bastant bé. 

Dia 10 de maig, diumenge. El noi Pedret, que tots trobem excessivament pinxo, fou el motiu 
pel qual el seu pare i en Vidal es van barallar a la confiteria. 

Dia 12 de maig, dimarts. A la rebotiga del Cabruja s'hi torna a parlar contra Tarradellas. Ja 
veurem on van a parar. 

Dia 14 de maig, dijous. A l'ONU de l'Orfeó es comenta el discurs d'en Prieto molt apassio- 
nadament. 

Dia 16 de maig, dissabte. Veig a l'Ideal E/ niro y Ja niebla d'Usigli fet per la Montoya i en 
Manzano. Lobra és molt cruel. 

Dia 20 de maig, dimecres. Es conta que en Galas i Erechederra són els amos del negoci dels 
hotels meub/és i tenen els gallecs d'arcabots. 

Dia 25 de maig, dilluns. En Galés m'ha donat per llegir el Coridon de Gide. No l'he trobat 
tan tremend. També m'ha donat el Joan Maragall de J.M. Corredor i la Guia de Barcelona 
de Carles Soldevila. 

Dia 27 de maig, dimecres. He sopat amb els Orozco i la seva filla Maria Elena. Entre les coses 
de casa nostra hem parlat de la Vallgornera casada amb el general Clavé, mexicà, i de la 
Boada i el seu fill. 

Dia 30 de maig, dissabte. Estic a la inauguració del teatre Gante on s'ha representat Join 
Gabriel Borman d'Ibsen. La Pilar Sen ha estat bé, i també els altres. 

Dia 31 de maig, diumenge. En Mateu i fills em porten a la final del campionat de copa entre 
León i Puebla, guanya Puebla per 4-2. 

Dia 2 de juny de 1953, dimarts. En Galés ha obtingut dels seus amics Esteban, ell fa de ge- 
rent a la casa Salvat d'aquí, que jo entri a treballar de venedor. He vist que amb la venda 
del Costumari Català de Joan Amades hi havia molt a fer. Feia mesos que podria haver 
treballat per la Gonzàlez Porto, però no m'agrada treballar per a un gallec. 

Dia 8 de juny, dilluns. Ens han despertat uns violents coets que es tiraven des de casa nostra. 
Ha resultat que estaven dedicats a la mort d'un nounat. 

Dia 12 de juny, divendres. El Benissanet de Bladé té l'encant dels mots singulars de la Ribera. 

Dia 16 de juny, dimarts. En Galés fa el comiat de Miss VVillg, la famosa britànica que se'n 
torna a casa seva. 

Dia 17 de juny, dimecres. Si passo prop de la llibreria de l'Artís al carrer Insurgentes m'hi 
deixo caure cap al tard quan hi ha en Bladé, que ho fa tot agradable. 

Dia 19 de juny, divendres. A l'ONU de l'Orfeó i al cafè París es comenten els mítings que fan 
els grups de Prieto i de Giralt per protestar pel possible pacte dels ianquis amb Franco. 

Dia 20 de juny, dissabte. En Fortuny m'explica els seus malsdecap d'aquí, de Constantí i de 
França. 

Dia 22 de juny, dilluns. En Galés edita llibres anticomunistes i així entren nous amics en el 
seu cercle. Un d'ells és Víctor Alba acabat de fugir de Barcelona. 

Dia 23 de juny, dimarts. Com que en Galés també fa algun treball per al banc de Casanellas 
té contactes amb l'amic Marrassé de Vila-seca, home que té molt mala salut però aguanta. 
Ara diu que vol traduir a l'anglès una gran obra que ha escrit sobre economia. 

Dia 25 de juny, dijous. En Galés m'ha convidat a anar a l'Ateneo Espafiol a escoltar una con- 
ferència del govern basc de Galíndez. L'he trobada plena d'optimisme per al futur. 

Dia 26 de juny, divendres. Ara les mil pessetes per a la mare em costen 210 pesos. 

Dia 28 de juny, diumenge. L'Sbert ha pronunciat la primera conferència de taula rodona, amb 
molta concurrència. Ha fet riure que Josep M. Francès es queixés que hom no l'havia fet 
regidor de Barcelona. 

Dia 30 de juny, dimarts. El Dr. Tusó i muller creuen que podré vendre algun piano d'una 
marca que ells representen. 

Dia 2 d'agost de 1953, diumenge. En Joan Rodríguez Papasseit ha estat alliberat de la presó 
de Tarragona. Creiem que Mossèn Batlle hi ha ajudat. Aquesta notícia la rebo per carta 
de l'Anita, la seva dona, sis dies més tard. 

Dia 12 d'agost, dimecres. A l'ONU de l'Orfeó fan conya dient que en Rouret fa d'espia doble. 

Dia 17 d'agost, dilluns. En Galés m'ha encarregat els treballs necessaris per a l'enterrament 
del Dr. Ramon Bertran i Tàpies, l'estimat amic que morí després d'un campionat d'escacs 
que guanyà. 

Dia 21 d'agost, divendres. L'Sbert ha fet la segona conferència de taula rodona que ha estat 
molt ben acollida per tots. 

Dia 27 d'agost, dijous. Es parla, i no s'acaba, de les aventures de la muller de T'imoteu Escuder. 

Dia 5 de setembre de 1953, dissabte. Ditet, el famós tarragoní que tan poc he recordat, sem- 
pre amb el seu vici de les cartetes, sembla que en Torné de Guadalajara s'ha compadit 
d'ell i l'ha llogat per a la panificadora. Quan treballava pels americans en la cosa de matar 
bestiar que tingués glossopeda, com que tenia molts diners, amb prou feines el vèiem. 

Dia 6 de setembre, diumenge. El metge Salvador Armendares, que més valdria que es cuidés 
de la seva muller, ajuda a la creació d'una Conferència Nacional Catalana en què hi té 
molt a veure en Miquel Ferrer Sanxís, secretari de l'Orfeó. 

Dia 7 de setembre, dilluns. Com que el jaio Artís es baralla amb tothom, ara es veu que en 
Peypoch no li vol fer d'administrador de la revista i així ha estat com a precs d'en Galés i 
d'en Bladé, he acceptat aquesta feina que em diuen que estarà ben pagada. 

Dia 11 de setembre, divendres. En Ot Duran d'Ocon ha estat l'orador que ha comentat la 
diada. Tots hem dit que ha estat el parlament més documentat de tots. 

Dia 14 de setembre, dilluns. La reunió de la Conferència Nacional Catalana ha tingut poca 
concurrència. Hom creu que Miquel Ferrer de l'UGT vol remoure els independentistes. 

Dia 16 de setembre, dimecres. He vist des de l'Alameda la tradicional desfilada, com sempre 
tan rodejada de criolls de tot arreu. 

Dia 20 de setembre, diumenge. Encara que en Galés vol que els diumenges dini a casa seva, 
no deixo de satisfer el meu costum d'anys d'anar a donar un tomb per la Lagunilla a 
comprar llibres. Després prenc el bany de vapor al carrer Ecuador i arribo net i fresquet 
per al dinar, a base d'arròs amb pollastre. Jo però porto el cafè molt a la vista, del més car. 

Dia 22 de setembre, dimarts. Començo a fer guàrdia a casa els Vidal ja que tots s'han traslla- 
dat a Veracruz per rebre l'hereu Josep. L'Alfons Folch m'acompanya a les nits i em conta 
coses de la guerra. 

Dia 26 de setembre, dissabte. Festegem l'arribada de tots els Vidal de Veracruz amb un bon 
dinar d'aquells que sap fer la senyora Assumpció. 

Dia 2 d'octubre de 1953, divendres. L'Sbert pronuncia la tercera conferència de taula rodona. 
Com que parla com a home d'Esquerra els independentistes Ventosa, Roig i Calvet li 
oposen els seus punts de vista. Moltes raons per a res. 

Dia 3 d'octubre, dissabte. A l'ONU de l'Orfeó i al cafè París hi ha regnat una gran eferves- 
cència al assabentar-nos que els ianquis han signat un acord amb Franco. 

Dia 8 d'octubre, dijous. L'amic Baquer, que és un venedor d'automòbils i que sempre ha estat 
molt atent amb mi, ha arribat de casa nostra i diu que ha estat a Tarragona. 

Dia 15 d'octubre, dijous. En Palazón, anomenat el nembutal, parla en la commemoració de la 
mort del president Companys. 

Hi ha hagut cantada de l'Orfeó i amb motiu de debutar-hi la filla de l'Emili Folch, 
en Galés ens ha convidat a molts a una xocolatada. 

Dia 16 d'octubre, divendres. Ha sortit el segon Butlletí de l'Esquerra en què he hagut d'in- 
tervenir bastant. 

Dia 19 d'octubre, dilluns. Veig en Paco Cardona, el tarragoní casat amb una mexicana, i li 
ofereixo el Costumari català. M'ha parlat molt del meu germà Josep. 

Dia 23 d'octubre, divendres. En Mestres ha vingut a la capital com l'any passat quan jo no 
hi era. Ha volgut que l'acompanyés a Còrdova. He trobat el fill de la Carme i n'Antoni 
Barges molt eixerit. Hem estat molt ben atesos. 

Dia 25 d'octubre, diumenge. A Veracruz feia bon temps i m'he pogut banyar. He vist l'arri- 
bada del vaixell transatlàntic Covadonga que ha ofert el ridícul espectacle del ploriqueig 
dels gachupines. 

Dia 28 d'octubre, dimecres. Surt La Nostra Revista i l'Artís està molt content dels meus 
serveis. Ja ho crec que pot estar content perquè hi he posat hores que no les he cobrades. 

Dia 1 de novembre de 1953, diumenge. La visita dels morts l'he fet al cementiri que hi ha 
prop del santuari de la Verge de Guadalupe. Tot el conjunt, santuari i poble, l'estat l'ano- 
mena Villa Madero per recordar el president sacrificat pel clericalisme polític. 

Tothom troba un encant construir una gran plaça davant de la basílica. 

Dia 5 de novembre, dijous. A l'ONU de l'Orfeó hem rigut de veritat al comentar una carica- 
tura de Freire on apareix Franco vestit de gitana cantant "La bien pagó". 

Dia 8 de novembre, diumenge. La gata (criada) Regina que té Galés, de pell molt negra de 
tant collit cotó, explica uns contes molt graciosos. 

Dia 12 de novembre, dijous. Al Follies Bergere, ja decadent, veig en Rombal fent El conde de 
Montecristo en forma de meló bastant atractiu. 

Dia 16 de novembre, dilluns. Atenent el prec dels Orozco he estat a casa el matrimoni Clavé- 
Vallgornera. He recordat a la senyora els temps que jo treballava a casa Baró i la veia 
passar tan bonica. Els records de Tarragona han estat nostàlgics perquè tots fa temps que 
no hi som. 

Dia 18 de novembre, dimecres. El pilot Monts, d'un dels bòlids de la cursa panamericana, ha 
dit que provenia de Tarragona i el seu vertader cognom és Menéndez. 

Dia 20 de novembre, divendres. Aquesta data marca el trencament de l'amistat dels Mateu 
amb els Vidal. Per un pretext a la castanyada. La cosa portava cua però. 

Dia 24 de novembre, dimarts. Ha mort l'oncle Esteve de La Bisbal 

Dia 26 de novembre, dijous. A l'ONU de l'Orfeó fa gràcia la invenció del mot "arrepentides" 
dedicat als comunistes penedits. 

Dia 28 de novembre, dissabte. En Canturri explica que una vegada al Centre Asturià va sen- 
tir com un gachupin que menjava en un reservat malparlava dels refugiats, llavors ell s'hi 
atansà i els va cridar iViva la República me c... en Diosl 

Dia 30 de novembre, dilluns. En Cabruja està molt cofoi de les lletres que rep de Carles Riba 
des de Barcelona. La tertúlia de la rebotiga es va reduint des que s'endevina que es vol 
sotmetre a una mestressa criolla. 

Dia 1 de desembre de 1953, dimarts. Amb motiu de l'anada de l'amic Àlex Manyà a Veracruz 
de gerent, en Galés m'ha fet ocupar el seu càrrec a la Junta de l'Esquerra. Amb Lluhí fill 
fem les convocatòries de la taula rodona. 

Dia 4 de desembre, divendres. La conferència de taula rodona se celebra sense l'Sbert, empi- 
pat pels baladrers que el venien a emprenyar. 

Dia 8 de desembre, dimarts. L'Emili Folch té tant de treball posant injeccions de Bogomolets, 
el reforçant rus, que a penes fa de dentista. 

Dia 9 de desembre, dimecres. L'Adell i Messeguer m'han fet conya pel meu acostament a en 
Galés. És per enveja ja que ells motivaren que jo deixés la influència d'en Rouret. 

Dia 12 de desembre, dissabte. He estat atenent en Batista Bladé i la seva mare uns quants 
dies. 

Dia 14 de desembre, dilluns. En Calvet de la Junta em deixa entrar a l'Íris a veure els films 
russos que ell té en concessió de l'ambaixada. N'hi ha que són molt bons de color com 
Les flors de pedra. 

Dia 16 de desembre, dimecres. Treballar pel Butlletí de l'Esquerra amb Cabruja és una bona 
comèdia. En Galés ens ha invitat a sopar a casa seva als qui hi treballem. 

Dia 19 de desembre, dissabte. Ajudo l'Avel'lí Artís a arranjar la llibreria per a les festes de 
Nadal. Ell té dos nois, un de ros i l'altre moreno, que són els que es belluguen per lliurar 
llibres i cobrar. 

Dia 20 de desembre, diumenge. Aquest any envio més de seixanta felicitacions de Nadal i 
Cap d'any. 

Dia 21 de desembre, dilluns. La vetllada commemorativa de la mort del president Macià ha 
tingut com a oradors Nicolau d'Olvver, Pilar Sen i Boronat. L'Orfeó ha cantat els himnes. 

Dia 23 de desembre, dimecres. Apareix el tercer Butlletí de l'Esquerra. 

Dia 24 de desembre, dijous. En aquestes festes la gent no està per llibres. 

Dia 25 de desembre, divendres. Un altre Nadal de ric a casa dels Esteban, els amics d'en Ga- 
lés. La mestressa de la casa que és barcelonina ha fet les coses més diferents que la Maria 
Adell. La disbauxa ha estat molt gran i l'Esteban ha fet fotos a color. 

Dia 26 de desembre, dissabte. Els Vidal m'han portat a Tehotiuacan on hem fet fotos a les 
piràmides. 

Dia 30 de desembre, dimecres. Acabo l'any al teatre Ideal veient com la Guiu fa un vodevil 
passador. 

Dia 31 de desembre, dijous. Tant a l'ONU de l'Orfeó com al cafè París els tertulians han 
comentat el segon volum del Pelegrí apassionat més aviat amb un to despectiu. A mi em 
dol que en Puig i Ferrater no sigui estimat. 


Comentari: 

En Galés ha estat repetint que es produiria una nova Guerra mundial. Això no ha 
passat. 

El nou president Ruíz Cortínez es ressent del re/ajo del maleit darrer president 
Alemún. 

Es van esvair les esperances que desaparegui la dictadura de Franco. 

El meu germà Josep m'ha escrit i, si bé diu que no hi ha hagut baixes a la família, i la 
mare està forta, deixa entreveure que menyoren. Jo rumio, rumio. 

Any 1954 


Com que a en Galés no li agradava que jo escrivís un dietari, durant aquest any no el vaig 
portar. Per tant, els comentaris de les coses viscudes seran sense data. 

Francesc Farreras i Duran, que havia estat nomenat bibliotecari de l'Orfeó, em va en- 
carregar l'organització d'un munt de llibres, i per aquell treball em donà una bona quantitat 
de pesos mensuals. Jo hi vaig esmerçar més hores del compte i a més de posar en un lloc més 
important els llibres en català, vaig col'locar els quadres de les personalitats, que estaven mal 
col'locats, en els llocs adients. Així vaig posar a la dreta del president Macià, el president 
Companys i a la seva esquerra el president Prat de la Riba. 

Ja a començaments d'aquest any, l'Orfeó buscava un nou lloc on instal'lar-se. Llavors jo 
ja em vaig adonar de la poca capacitat de maniobra dels que manejaven l'entitat. En Francesc 
Salvat era capaç d'enredar mig món. L'ideal hauria estat comprar alguna casa antiga amb jardí 
i adaptar-la. La cosa va anar que llogaren al carrer Bolívar, molt cèntric això sí, un segon pis 
que havia estat el centre dels nord-americans. 

El que va ser més extraordinari aquest any fou la vinguda d'en Tarradellas, que tenia per 
objecte obtenir els vots dels diputats al Parlament de Catalunya per ser elegit president de la 
Generalitat. Com que jo era de la Junta de l'Esquerra vaig haver de fer moltes convocatòries 
amb la ciclostil que havíem comprat. El banc d'en Casanellas va ser el lloc on es feien les reu- 
nions, jo deia que allò semblava la Generalitat. M'ajudà molt en la redacció la Irene Peypoch. 
En Tarradellas tornà a França elegit per tots els diputats de Mèxic menys per un, que fou per 
la meva angoixa, en Galés. En Tarradellas marxà barallat amb en Dalmau Costa i es veu que 
Galés participava de la posició del milionari. Això va portar un distanciament d'en Galés amb 
els altres diputats i amics i jo en vaig rebre les consequències. 

En Galés, per tenir-me content, molts dies volia que mengés a casa seva i que l'acompa- 
nyés en visites i en actes on ell assistia. Va voler que l'acompanyés a la recepció a l'ambaixada 
espanyola el 14 d'abril, a la que jo mai hi havia volgut anar. Cosa que vaig trobar molt agrada- 
ble. També em portà a prendre les aigúes al balneari d'Agua Hedionda a Cuatla, Morelos. Jo li 
feia de secretari sense sou, em feia anar sovint a la impremta del seu parent Ausiró, que estava 
en un lloc tan perillós com és el barri del Tepito. Feien els paquets de les obres de propaganda 
democràtica i jo intervenia en la seva distribució i cobrament. Era una feina que m'agradava 
molt i em recordava l'entusiasme que ja a casa nostra vaig tenir sempre en intervenir en les im- 
premtes tant per a La Patada com el Tarragona Federal o per a L'Avançadai per a La Llibertat. 

Per Sant Joan se celebrà la primera revetlla al nou estatge de l'Orfeó, i es pot dir que fou 
la seva inauguració. Canfi nou fa aigua fresca i una gran gentada va acudir a la festa. 

Semblava que el lloc que es destinava a teatre seria prou gran però quan s'hagué de comp- 
tar amb l'escenari es va veure petit. 

L'Agrupació Catalana d'Art Dramàtic reunia els que ajudaven en el teatre. Jo vaig ser 
d'una Junta que presidia F. Messeguer acompanyat d'A. Manyà, J. Roure i Torrent, P. Calders, 
M. Porta i A. Cabruja. Es féu 4/8 que tal vegada s'esdevingué de Joan Olivé i una de Txèlhov, 
en les quals el noi Peypoch féu d'actor bastant bé. 

El diari esportiu Es/o va portar una crònica de l'Aymamí Baudina que posava pels núvols 
el tarragoní i amic S. Comas a qui anomenava l'Einstein de la quírie/a perquè havia guanyat 
alguns milions a Barcelona. 

Al setembre hi va haver, a l'Orfeó, la votació per les pubilles de les comarques catalanes, 
en què foren elegides N. Altaba, F. Domingo, M. Ros i A. Brunet. 

A la fira del llibre mexicà, per primer cop, hi va participar l'Orfeó amb un estand molt 
bonic. Jo vaig comprar alguns llibres. 

Jo tenia molts llibres a l'àmplia habitació que en Galés m'havia destinat al seu pis. Es pot 
dir que dormia damunt de llibres, a més de les restes de les edicions dels llibres que Galés 
anava editant. 

Dels llibres que edità en Galés, el millor fou un de George Orvrell anomenat La redel-lió 
dels animals. 

Al mes de novembre sortí la revista Orfeó, que tant de temps feia que patollava per sortir. 
Va ser una cosa més aviat pobra, de la qual se n'encarregà en Vila del POUM, que en aquesta 
època remenava molt les cireres de l'Orfeó. 

Ara per recordar les meves activitats les adaptaré al comentari de la meva relació amb els 
principals amics. 

Al parlar de Francesc Messeguer i Villoro, s'ha de comptar amb els seus germans Àngel i 
Benet i els seus pares. L'Àngel, casat amb la Quimeta Peypoch i Maní, ja era molt cèlebre per 
les seves coses i per ser un dels puntals principals de la timba en la qual una vegada va guanyar 
diners per comprar-se una casa. Francesc Messeguer, molts anys solter, el vaig veure casat amb 
la seva Alicia que era una dependenta de la seva casa de mobles. Vaig veure nàixer el nen gran 
i en aquella casa darrerement hi anava cada quinze dies a menjar. En Paco mestimava pels 
meus coneixements de teatre, ell també nera quasi un professional i fou un dels puntals del 
teatre català a Mèxic. 

En Lluís Mestres va ser un amic que em tingué allotjat a casa seva pagant una mínima 
quantitat, cosa de la qual jo discrepava perquè jo estava sota la influència d'en Rouret. Mestres 
va fer la pasterada de marxar de Mèxic quan tenia uns magnífics ingressos com a viatjant de 
productes químics. La seva tornada a Monterrey ja la tinc explicada. Amb la seva germana 
Carme vàrem ser molt amics i quan jo anava a Córdova em tractava molt bé. 

Amb en Francesc Adell hi va haver per força amistat perquè en el barco d'anada a Mè- 
xic hi anaven els seus sogres i els dos cunyats. Tot convingué perquè ell hagués de renovar 
l'amistat iniciada a Tarragona. Era una mica emprenyador i moltes vegades vaig estar a punt 
de trencar amb ell degut a la seva presumpció. 

A l'Àngel Vidal, que en el transcurs d'aquests comentaris ja es descriu la meva amistat 
amb ell i la seva família, el vaig tenir com a germà i així vaig viure les seves derrotes amb el 
gran triomf final. A ell fanàtic de Tarradellas quan jo vaig quedar enganxat amb Galés no li 
minvà per res la seva amistat cap a mi. Vaig estimar els seus fills Sebastià i Josep, principal- 
ment aquest que posat a fer de porter de l'equip de futbol de l'Orfeó, i que el feia guanyar per 
les seves actuacions memorables. Un elogi per a la seva muller que sempre volgué fer algun 
requisit el dia que anava a menjar a aquella casa. 

En Josep Folch, diputat per Montblanc, sempre va estar atent a la meva amistat, fins i tot 
quan se n'anà amb els de Lluhí al Casal Català. Em van convidar moltes vegades a menjar a 
casa seva i vaig viure les alegries a l'arribar la dona i els fills del seu germà i les tristeses quan 
aquests l'abandonaren. La seva dona Maria sempre estigué molt efusiva. 

En Pino i la Perelló. Ja des de Montpeller vàrem anar suportant aquesta parella, que si bé 
estigué a l'Orfeó on ella féu d'actriu al teatre, quan vingueren a casa nostra ella i a França ell, 

es veieren retirar l'afecte de quasi tots els amics. A mi em dolia per ella ja que a l'Esquerra de 
Tarragona m'havia agradat molt la Perelló. 

Mateu. Un amic conegut a Montpeller amb qui vaig estar a punt d'anar a Ciudad Juarez 
a fer fortuna. A l'arribar-li la dona i els fills l'amistat es complica pel geni sonat d'ella. Jo ha- 
Via anat a menjar a casa seva i tots es mostraven molt afectuosos amb mi. Com que l'amistat 
era triangular, ja que la compartíem amb en Vidal, quan la dona d'en Mateu volgué trencar 
l'amistat amb Vidal la cosa anà malament rai. 

Grau Costa, de Miravet, era un xicot que durant la guerra anava amb grups una mica sus- 
pectes. Va arribar amb la muller a Mèxic des dels USA d'una manera dubtosa. Jo vaig ajudar 
a que els reconeguessin com a refugiats. Com que volia tenir informes de la seva família de 
Tarragona, em convidà moltes vegades a dinar a casa seva. 

Doctors Folch i Tusó. Amb aquests amics hi vaig tenir molta relació i vaig estar convidat 
a casa seva moltes vegades. La Sra. Tusó que era de Torredembarra vingué a casa nostra i al 
tornar ens explicà coses de vertader interès. 

Dr. Gispert. També amb aquest amic hi vaig tenir molta relació perquè es cuidà de gua- 
rir-me de moltes malalties. La clínica que va fundar, la Médico-Farmacéutica és un lloc on 
vaig passar estones molt divertides. 

Dalmau Costa i la seva muller Emma. A ell el vaig conèixer en les reunions de l'Esquerra 
quan era presidida per Rouret. Li agradava barallar-se amb en Solé Torner que era un pen- 
ques. Quan Dalmau tingué muntat el gran restaurant Embajadores, vàrem fer els sopars de 
l'Esquerra sempre allí, amb una gran devoció per als homes estimats. De l'Emma ja en els 
dietaris en parlo i cal remarcar que sense la seva gran dedicació, el teatre català hagués estat 
quasi res. Sempre s'ha suposat que Dalmau aportà els diners per fer el teatre Guimerà. 

Rouret i Mary Domingo. En els primers temps de ser a Mèxic, la Mary era la que ens 
empenyia a trobar feina o trobar dispesa. Aquella casa era un punt de reunió i la Mary sempre 
trobava uns licors o unes galetes per afalagar-nos. Jo com que era secretari amb Rouret vaig 
viure molt aquells temps tan bons. 

Torné. Aquell xicotàs ros i pigat era el que jo havia conegut a Tarragona, a la presó militar 
on ell representava el PSUC. Jo en el dietari parlo de les visites a casa seva amb en Galés i de 
la invitació que m'havia fet per anar a Guadalajara. 

Artur Bladé i muller. L'amistat començada als anys 1931 i després a Montpeller, s'afermà 
al fer el viatge a Mèxic amb el mateix vaixell. Quan ja vàrem estar ben situats vaig fer moltes 
visites a casa seva, arriscant-me a esser menystingut per l'ofici que atribuien a la llevadora 
Cinta Font Margalef. Quan vaig estar llogat a casa l'Avel-lí Artís, en Bladé m'aconsellà moltes 
vegades. 

Tísner, Pere Calders i Roure Torrent, els vaig haver de sofrir a l'Associació Catalana d'Art 
Dramàtic per l'enemistat que tenien amb l'Emma Alonso. Jo persistia en l'amistat de l'Emma, 
i vaig fer els cabals D'un home entre herois de Rafel Tasis, que havia guanyat el premi que ella 
havia instituit. Aquests pinxos barcelonins van estar ben fastigosos. 

L'Avel-lí Artís, amb qui vaig conviure vora dos anys, fou home que tot i haver tingut un 
atac al cor, encara tenia molta energia. Feia poc que s'havia barallat amb en Fabregat i el poeta 
Bartra perquè el fotien, deia ell. Com ja explico, el vaig ajudar posant-hi més temps del que 
calia a La nostra revista i després amb les baralles que es van desfermar entre els fills de l'Artís 
i la seva segona muller A. Llopis. Vaig haver de suportar tots aquests entrebancs estoicament, 
tot per amor a la revista, que em donava el plaer de trafiquejar a la impremta i de barallar-me 

amb en Russinyol de Rubí que era el corrector de proves. El dia darrer de l'any van enterrar el 
senyor Artís i al cementiri fou la darrera vegada que vaig veure Indalecio Prieto. 

Tísner. Després de la mort del seu pare vaig entrar a les ordres del fill gran amb qui vam 
fer la revista que es digué Nova revista. Ves si devia ser important la meva labor que després 
que jo vaig marxar de Mèxic no aparegué cap número més de la Nova revista. 

Bou. Va ser un amic a qui vaig conèixer per l'amistat d'en Tolosa. També vaig ser convidat 
moltes vegades a dinar a aquella casa i vaig assistir al banquet ofert a la confiteria El Molino 
per celebrar el naixement del seu fill Estevet. La seva muller Antonieta fou una dona molt 
d'Esquerra que sempre em va acollir amb afecte. 

L'ONU de l'Orfeó. En el nou estatge, l'ONU tenia un lloc privilegiat i les disputes allí 
semblaven més importants. Els concurrents amb qui em barallava o parlava eren: Roca de 
Reus, Gat, Olivé, Maleras, Salvat, Baquer... 

Amb cinquanta-cinc anys que tenia jo i una alçada de dos mil dos-cents metres no im- 
pedien que disputés aferrissadament per les meves devocions. Escric aquesta pàgina el 1972 i 
dins el meu cervell apareixen aquells records com si els revisqués. 

En Galés fa aparèixer un trimestral anomenat Veu Catalana per emprenyar en Torreba- 
della. 

No s'ha d'oblidar el diputat Riera que també em convidà molt a les dues cases on va viure 
a Mèxic. 


Any 1955 


Sóc al 1955 amb pocs apunts perquè seguia el consell d'en Galés de no portar dietari. Vaig 
començar l'any neguitós perquè els preparatius del viatge cap a la nostra terra no rutllaven. 
Anava a la delegació espanyola quan passava prop d'allí, i els preguntava què passava. Sempre 
era de témer que algú em fes la punyeta i no pogués obtenir el permís d'entrada. Aquest retard 
produia conyes entre els amics, principalment de la Maria Perelló que estava gelosa que jo 
fes el viatge. Crec que en Galés també n'estava de gelós. Jo seguia impertorbable amb la idea 
del retorn, que de vegades apareixia com a definitiu i altres vegades era d'anada i tornada. Els 
papers mexicans tenien dos anys de termini i en aquests dos anys era de creure que la mare 
moriria si és que tan malalta estava. A vegades pensava que cometia falta de desagraiment a 
Galés deixant-lo quan ell estava més enfonsat en la campanya antitarradellista. Ja el primer 
dia que començà aquesta campanya em vaig sentir a una empresa forçada. A França i amb en 
Rouret sempre havia estat amb en Tarradellas. 

A les vacances de Setmana Santa, en Galés va voler que l'acompanyés al balneari amb la 
seva muller. Vam estar-hi molt ben atesos perquè la cuinera era una gandesana molt simpàtica. 
Allí ens assabentàrem que la moneda mexicana havia baixat a la meitat. Tothom ho atribuia a 
la bogeria de despeses que havia fet el president Miguel Aleman. 

El 14 d'abril fou celebrat a can Dalmau Costa, el restaurant Embajadores, com era nor- 
mal des de feia anys i aquelles reunions germanívoles dels primers temps s'havien convertit en 
l'exhibició dels vestits de les mullers dels que eren més rics. Com l'any anterior, en Galés va 
voler que l'acompanyés a l'ambaixada espanyola, a la recepció que hi havia per commemorar 
la proclamació de la República. 

Per fi, em fou comunicat que podia entrar a casa meva i el sotsdelegat Campos em va fer 
passar al seu despatx. Al saber que era de Tarragona mexplicà detalls de l'entrada dels fran- 
quistes a la nostra ciutat ja que ell era de la columna dels primers que l'ocuparen. 

En Vilà de Veracruz es va encarregar del tràmit del meu passatge, cosa que fou molt labo- 
riosa tot i que tenia experiència d'haver fet els tràmits de l'Esteller que feia poc havia retornat. 

Sobre el problema del comiat dels amics. Home amb ganes de quedar bé, vaig fer una 
llista dels amics de qui havia d'acceptar un dinar de comiat, no fos cas que em posés en alguna 
casa on no fossin afectes a la meva amistat. 

Els Vidal i el Francesc Messeguer eren amics a qui dedicava els dissabtes i hi anava a 
dinar. Tots dos veien amb bons ulls el meu viatge i no sentien cap gelosia. Passava però que 
a mesura que en Vidal ampliava el negoci, s'interferia en negocis que feia en Messeguer i es 
pot dir que ja se sentien rivals. Era una situació ben emprenyadora per a mi. També, en Vidal 
es mantenia Tarradellista cosa que el distanciava d'en Galés. A vegades somniava que si em 
quedava a Tarragona em desfaria d'aquest embull tan desagradable. 

Per acomiadar en Mestres i l'Adell a Monterrey. Era evident que millor que un sol es 
sacrifiqués i aquest argument va ser el que em féu anar a la ciutat del nord. Feia dos anys que 
l'havia deixat però ja hi havia novetats, l'Adell s'havia comprat els terrenys per fer-se una casa. 
L'Antoni Costa s'havia construit el motel a la carretera de Laredo. La gran il'lusió de cana- 
litzar el riu estava quasi realitzada. En Mestres era a l'hospital acabat d'operar de la pròstata i 
tenia la seva germana que el cuidava. Vàrem anar tres vegades a veure'l, el Paquito portava el 
cotxe. No hi hagué comiat perquè la Carme va dir que això el trastornaria. El paquito conduí 
molt malament el cotxe i sa mare ho digué a l'Adell, cosa que motivà que aquest li clavés una 
cadira entre cap i coll. El dinar de comiat va ser de gala perquè a més dels seus cunyats i sogres 
hi havia el seu gran amic Sardina i el mig amic Gracia, barceloní manyo, molt bon cantador 
de sarsueles. També vaig anar a acomiadar-me de la família en la casa dels quals havia dormit 
quan vaig estar a Monterrey l'any 1952. 

Llistat de famílies i persones que em feren comiats. 

Els Mateu que tant mestimaven, en contraposició al Vidal amb qui havien renyit. 

L'Àngel i el Paco Messeguer els pares i familiars dels quals tant m'estimaven. 

En Farreras que no era de la corda d'en Galés, era T'arradellista, no obstant jo estava molt 
bé amb ell i la seva família, molt agrait pels pesos que em donava de la seva butxaca perquè li 
fes la reforma de la biblioteca, ja que era bibliotecari de la Junta de l'Orfeó Català. El dinar 
fou de gran classe perquè així es venjava d'en Galés. 

En Salvador Olivé, pagès del Baix Penedès que havia conegut a l'Eureta, va oferir-me un 
dinar al restaurant de l'Orfeó. 

En Folch de Montblanc també va voler acomiadar-me amb un dinar i passàrem una tarda 
amb els seus familiars plena de records. 

Grau Costa de Miravet es lluí amb el dinar i amb la seva muller van estar molt afectuosos. 

En Tísner, d'una manera inesperada, també em convidà a dinar i em portà a conèixer el 
terrat amb molts arbres plantats que tenia al seu pis. 

Lestimat Fradera que encara tenia el seu pare viu, un home molt coneixedor de les lluites 
socials. 

A casa l'Orozco, que el pobre ja quasi no hi era, la seva muller estigué molt afectuosa així 
com les filles i mencarregaren un munt d'obsequis per al seu fill de Tarragona. 

Riera de Martorell, tan fotut del cor que l'obligava a viure en els baixos del xalet on havia 
muntat un taller de brodar coixineres que feia portar per les seves filles més grans, em donà 
un bon dinar i estiguérem parlant tota la tarda encara amb aquella veu que sempre m'havia 
fascinat. 

Per dinar amb l'Iniesta vaig haver d'anar a Cuernavaca en aquell xalet que tenia llogat i 
em van retratar al mig de la família. No cal dir que la Loreto em va carregar de comandes per 
als seus familiars i fins per als meus. 

Amb en Bou, que vaig conèixer per mediació d'en Tolosa, passava que s'havien refredat les 
relacions perquè aquest les havia refredades. Va ser una visita de comiat per quedar bé. 

Amb Fortuny i la companya fou un dinar i una tarda molt divertida. Aquest amic una 
mica tarambana l'estimava molt des de que se li van morir els dos fills d'atacs cardíacs. Ell em 
recomanà la visita al seu germà Rafel a Montpeller. 

En Folch, el dentista, i el seu company de consultori el Dr. Tusó, casat amb aquella cam- 
perola de la Pobla de Montornès que tan afectuosa era amb mú, també vaig anar a acomia- 
dar-me. 

Un dia ja completament de bòlid vaig haver de dinar a casa l'Artur Bladé i a casa del 
Vicenç Bladé. La confusió dels dos mateixos cognoms no pogué impedir que complís el pro- 
mès als dos amics, a la casa del darrer, on hi havia la seva mare, Roseta, que no m'ho hauria 
perdonat mai. 

En Pino i la Maria Perelló de qui jo defugia el tracte degut a les notícies que havien arri- 
bat de Catalunya en la seva no molt llunyana estada volgueren, que anés a dinar a casa seva, si 
més no, per ensenyar-me el certificat de matrimoni que tenien. 

No cal dir com n'estava de content en Vidal ja que confiava que a la vegada que jo aniria 
a Blancafort, li explicaria coses de la nostra terra que no li havien sabut explicar ni el seu fill 
Josep ni la seva muller. Ell em va carregar una llançadora perquè els amics i el seu gendre 
veiessin l'eina amb què s'estava fent milionari. 

En Salvador Garriga em donà un gran dinar amb concurrència d'invitats perquè jo havia 
acceptat de portar una olla exprés als seus familiars de Barcelona. 

El comiat de la casa Salvat de què era venedor, principalment del Costumari Català, 
quedà una mica a l'aire perquè podia passar que tornés. El senyor Morera que era el gerent es 
mostrà molt comprensiu. 

En Rouret no va fer mai esment del distanciament que representava que jo estés amb en 
Galés, en Galés el menystenia per la posició comunistoide que aquest havia adoptat, tant és 
així que va oferir-me un bagul que havia portat de París que a mi em va fer la mar de servei. 

La Mary Domingo que tenia de company en Martínez, fill de l'heroi militar Martínez 
Albadalejo, també em desitjà bon viatge, així com el vell militar. 

Un altre militar molt estimat meu, en Gómez García també estigué content del meu 
viatge. 

Ja sabia que el tretze de juny sortiria de Veracruz amb el vaixell italià Francesco Morosini i 
els darrers dies se'm feien molt pesats i angoixosos perquè no m' haguera agradat gens que, per 
un descuit hagués mancat la sortida. El viatge tenia transcendència perquè podia ser d'anada i 
tornada. Finalment arribà l'hora dels comiats més sensibles els de l'Angels Guansé i en Galés, 
als quals vaig besar. 

Solet vaig agafar el tren cap a Veracruz. Jo que havia ajudat a marxar a en Poblet, Mes- 
tres i Tolosa havia de fer sol l'experiment d'anar pel món amb un pesat bagul i dues maletes. 


110 


Edició a cura de Josep Maria Prats i Domènech 


Al retrobar el Pic de l'Orizaba al Nevat de loluca em recordava del dia que vaig arribar a la 
ciutat de Mèxic i del dia que vaig veure per primera vegada aquest volcà, com una piràmide, 
tot nevat. Ja des del mar amb aquella vista tan fina que tenia vaig quedar meravellat de la seva 
bellesa fascinant. 

El Francesco Morosini era un vaixell arranjat que havia fet la guerra i devia pesar dotze mil 
tones. Em va semblar que confiar-me als italians era no patir, sempre he pensat que són bons 
mariners. La classe turística consistia en habitacions de quatre lliteres bastant juntes. Em vaig 
posar a la baixa, damunt hi tenia un jove mexicà que anava a Itàlia a ampliar coneixements 
d'hoteler. L'altra llitera l'ocupaven dos asturians que, deien, tornaven a casa seva. El més vell 
a baix, el més jove a dalt. Els asturians m'informaren que en la colla de mexicans, morenos, 
hi havia un fill del periodista De Negri, conegut homosexual. Tota la colla que anava amb 
ell també ho semblaven. Érem al ball i haviem de ballar. Jo vaig fer amistat amb la senyora 
Lola, muller del comunista Vilardell, que anava a veure el seu pare a Calella. Calia pensar que 
menjaríem molt espague/ti i així fou. El primer port que tocàrem era Tampico. L'amic Calm 
d'Olot que sabia del meu pas va pujar al barco acompanyat de dos amics, tots ells professors 
de l'acadèmia que tenien en aquella població. En Calm em donà comandes per quan anés a 
Olot a veure en Vilarrasa. Com que vaixell passà la nit a Tampico, ho vaig aprofitar per conèi- 
xer aquesta població que no havia vist. Els barcos han de travessar una gran extensió de canal 
obert entre les arenes fins arribar al port que és principalment petrolier. La ciutat és bonica i 
poc empastifada de construccions modernes. 

Vam navegar tres dies i el divuit de juny entràvem al port de Houston a Texas, que té un 
canal de vuitanta quilòmetres que vàrem travessar de nit, fascinats per l'espectacle dels pous 
de petroli en moviment amb les seves fogueres de cremació de gas. Vàrem estar dues nits en 
aquest port. De dia amb els asturians i la senyora Lola dinàrem a la població en un self-service 
que costava un dòlar el dinar. Comentàrem que els homes i les dones negres, molt corpulents 
i alts, més aviat em feien por. El vaixell era omplert automàticament de sèmola de soja. No 
cal dir que els obrers portuaris eren negres que es passaven el dia jugant als daus a la coberta 
mentre la maquinària feia la seva feina. 

Tot seguit el dia vint-i-u arribàrem a Nova Orleans, la famosa ciutat el nom de la qual re- 
corda la dominació francesa. Es va passar hores remuntant el Mississipi, que és un riu de color 
gris. El temps era boirós i no deixà veure la gran bellesa de les seves voreres. Amb l'experiència 
de Houston, el dia que vam passar allí vaig fer sol les passejades amb la finalitat principal de 
pujar al tramvia anomenat Desig. Amb el nom de la cèlebre obra de Tennessee VVilliams. Ja 
no hi havia tramvia però hi havia autobús. De tornada del trajecte em vaig ficar en un tram- 
via però en el lloc dels negres. El cobrador me'n va treure i era un negre, el bon home. Vaig 
dinar en un restaurant a dòlar i vaig comprar una camisa d'aquest preu. Distret vaig travessar 
el carrer pel mig i el guàrdia blanc es va emprenyar tant que vaig creure que em pegaria. Des 
del vaixell vèiem com les embarcacions encara amb grans rodes als costats, com en les velles 
estampes, portaven gent de l'altra part del riu. Vaig passejar per la zona residencial tota plan- 
tada de magnífics roures i per la vella població francesa orgull d'aquella ciutat. L'arquitectura 
i la gent convidaven a la placidesa, en viu contrast amb la població negra sempre tan excitada. 

El dia vint-i-quatre de juny de 1955, divendres, entravem a l'Havana que havíem vist, la 
matinada quan era fosc, brillar sorprenentment. A mesura que ens hi vam anar acostant es feia 
de dia i tot seguit es va veure la bellesa dels seus passejos i dels seus edificis, recordats mil ve- 
gades en fotografies de tota mena. Parades les màquines de l'àncora, envaí l'ambient l'original 

xerrameca dels cubans que ja no em deixà fins que abandonàrem aquell bonic port. Al pujar 
els obrers portuaris ja es veié que embarcarien sacs de sucre. Amb la senyora Lola emprengu- 
érem la tasca de visitar la ciutat. El passeig del marquès de Marianao em va colpir tot seguit, 
recordant que el tenim a Cambrils aquest marquès. Vam entrar als mercats i comprovàrem 
que si bé les bananes eren de qualitat, no ho eren ni les taronges ni les papaies ni els mangos 
ni les pinyes. Per no haver d'anar al barco dinàrem en un restaurant. Jo volia, a la tarda, anar al 
Centre Català però la senyora Lola estava cansada i ho vaig deixar córrer. Pensava que podria 
veure l'Arana. També ens posàrem en els barris de la terragada, però al comentar el vist de la 
ciutat, preval la bellesa de les places i avingudes, i aquell desfici que tenia la població motorit- 
zada per anar a refrescar-se al passeig del Malecón. 


El dia vint-i-cinc de juny ens aixecàrem de les lliteres sense haver pogut dormir gens pel soroll 
de les grues i per la xerrameca dels obrers, en les converses dels quals ja s'hi endevinava 
el malestar per la dictadura de Batista. Al matí, tornàrem a passejar amb la senyora Lola 
i prenguérem cafè i més cafè que deien, feia passar la set. Unes xicres petites amb no més 
d'un dit de cafè molt concentrat. Dinàrem al barco i a la tarda salpà cap a Veneçuela. 

Dies vint-i-set i vint-i-vuit de juny a La Guaira i Caracas. El barco estigué més d'un dia a fer 
la travessia en la qual coneguérem un matrimoni català amb una filla cubana, ell gironí, 
ella barcelonina, amb el que començàrem una gran amistat ja que ella era independentista 
que vivia a Camagúey. Amb la senyora Lola férem un quartet bo per jugar al dòmino. 
Ell es deia Ventura Roig i coneixia l'Arana. A la matinada del dia vint-i-set, igual com 
passà amb l'Havana, anàrem descobrint els pocs llums de la Guaira i a l'anar-se fent clar, 
les muntanyes que la rodegen que són el començament dels Andes. Una vegada a terra 
decidírem anar a dinar a Caracas. El viatge es feia amb autobús. La primera feina que 
vaig fer va ser dirigir-me a l'adreça del Sebastià Icart on em digueren que feia poc que 
havia mort i que la seva muller no sabien on vivia. Jo ja vaig quedar destrempat i tots els 
plans d'anar amb ell al Centre Català i de veure la població com ens havíem escrit, van 
quedar ofegats pel dolor que em produí la pèrdua de l'amic de tants anys. Si bé durant la 
Guerra Europea ell fou germanòfil, després amb la República estigué en el nostre costat 
i tot va ser perdonat. Ens havíem escrit des de França, ell era a Perpinyà on, amb situació 
dramàtica, semportà la Genoveva Lacomba que es volia quedar allí amb en Rodríguez. 
Meescrigué del seu viatge a Veneçuela amb la Genoveva. A mi em feia una gran il'lusió 
tornar-los a veure. Vaig dinar. Amb la fórmula de viatjar amb els autobusos vaig anar 
veient la població que sota la dictadura del General Díaz sofria una gran transformació, 
es veia una part moderna tota ostentosa on el barri del silencio presumia de gran capital, 
encara que no gaire lluny es veien les barraques dels treballadors. Vaig anar a dormir al 
barco i l'endemà no vaig pujar a Caracas, amb aquella autopista meravellosa que havien 
fet enginyers francesos. La senyora Lola hi anà amb el matrimoni gironí. 

Dies vint-i-nou i trenta de juny i u a nou de juliol, travessa de l'Atlàntic. En els onze dies de 
travessia fins a Tenerife passaren moltes coses en el barco, principalment els grans tem- 
porals que feien cruixir la carcassa del vell vapor. Una nit anant a l'excusat, vora una porta 
de sortida, mullats per l'aigua, vaig veure vuit o deu persones agenollades pregant a Déu 
que amainés la tempesta. Els vaig convèncer que el barco era bo i que els italians que el 
conduien eren bons mariners. Fou un miracle que em creguessin, eren, pobres desgraciats, 
emigrants que tornaven tan infeliços com quan van marxar. 

L'amistat amb en Ventura Roig la vaig començar amb un jove mestre lleidatà de nom 
Roselló que havia anat a Veneçuela a fer calers. Era d'aquelles persones que la impaciència 
els empeny d'un lloc a l'altre fins aconseguir l'objectiu. Ell deia que havia fet diners de 
mestre de sala de restaurant, però era dubtós que n'hagués fet de diners. Ara marxava a 
Itàlia per anar a Polònia on tenia familiars. Era evident que era un comunista que viatjava 
qui sap si amb el nom canviat. Es mostrà molt catalanista i així ens guanyà el cor a en 
Roig i a mi. Tants dies de travessia, amb mal temps la major part d'ells, cansen de veritat. 
Ja cap al final de la travessia van venir alguns ocellets, era la prova que arribàvem a Cana- 
rias. Els canaris que venien a bord es posaren contents i encara xerraren més que mai. No 
és gaire bonica l'arribada a Tenerife i tot ho va empitjorar la ventada que feia. Quedàrem 
amb en Ventura Roig que ells havien d'anar a veure uns amics i jo em passejaria amb la 
senyora Lola. 

El deu de juliol, diumenge, érem a Tenerife. Ens vàrem adonar que havien esborrat el nom 
d'Àngel Guimerà i això no m'agradà. Per acabar-ho d'adobar la senyora Lola va voler 
menjar bacallà. A la tarda, amb un taxi, anàrem a veure els platanars i ens acostàrem al 
Teide. Potser si no hagués fet tant de vent ens hauria agradat més. 

Altra vegada navegant cap a l'estret de Gibraltar, ja sabíem que passaríem cinc dies 
en el mar. Llavors fou quan la Rosselló m'explicà que si jo pensava arribar a França a 
través d'Espanya, seria millor no fer-ho i anar primer a Nàpols, perquè de la manera que 
estava fet el bitllet m'ho permetia. A mi se m'acudí que podria deixar les maletes grans i 
el bagul a Barcelona, i és per això que vàrem anar al comissari del barco, que no hi trobà 
inconvenient. L'únic que mancava era que un dels passatgers que baixés a Barcelona poses 
aquest equipatge al seu nom. La senyora Lola no ho volgué fer i llavors fou en Ventura 
Roig el que tingué la gentilesa d'acceptar de fer-ho. Això em va fer més amic d'aquest 
bon català. Passaren els dies i ja ens trobàvem a l'estret de Gibraltar, ben diferent de quan 
hi passàrem anant cap a Casablanca. Ara semblava l'entrada d'un port de tants vaixells, 
principalment petroliers, que s'hi veien. Com que feia un temps molt clar, vam poder 
veure la roca perfectament. Acostar-nos a Barcelona tant a la família Roig, com als altres 
i com a mi mateix ens feia patir de frisança. Fins que la matinada del dia quinze de juliol, 
divendres, veiérem Montjuic. 

Dia 15 de juliol. Tots tinguérem la sensació que era una mala entrada per una ciutat tan bo- 
nica com Barcelona. Nosaltres volíem veure el Cap i Casal radiant i es veia més aviat brut 
i negrós. Mancaven dos-cents metres per atracar que una veu molt gruixuda cridava la 
senyora Lola. Jo no veia ningú de casa de moment, però vaig veure que els dos asturians 
del meu camarot s'havien posat unes camises blaves. "Mau marramau" vaig pensar, perquè 
et flis del que diu la gent. Per fi, arraconats tots junts, vaig veure el meu germà Josep i la 
Roseta, la Maria Sugrafies i la Maria Marsal, Joan Rodríguez l'evadit i l'Esteller. Trigava 
a sortir perquè no trobaven les meves maletes, però l'amic Roig va fer el que havia dit de 
no sortir fins que tots tinguéssim les maletes, tot i que els seus familiars barcelonins es 
delien per abraçar-lo. Fou un gest magnífic. Per fi tots a terra, amb maletes i tot, arribaren 
les hores dels petons i les abraçades i del plorar. L'amic Roig va prometre venir a veure'm 
a Tarragona. Vaig passar amb els que m'havien vingut a rebre, també amb el jove Roselló, 
al bar, i allí tots quedaren sorpresos que jo emprengués el periple d'Itàlia i França. No va 
caldre donar gaires explicacions, perquè molt aviat el barco va fer el senyal de sortida. Al 

donar-los els adéus, ja vaig comprendre que la meva decisió els deixava ben confosos. El 
vaixell travessà pel mig de les illes de Còrsega i Sardenya. 


Dies 16 i 17 de juliol. Arribada a Nàpols. " Vedere Napoli e doppo morire' deien els napolitans 

que retornaven de sud-amèrica i tots ploraven a llàgrima viva. Eren gent molt emocional 
que, al contrari del que deien els ibèrics que venien al barco, es portaren molt assenya- 
dament. En canvi aquells asturians els vaig veure dubtosos moralment i políticament. 
Efectivament Nàpols té una entrada meravellosa amb el seu volcà al fons. En Roselló, 
com que sabia parlar l'italià, em va anar guiant fins que ens posàrem en un hotelet de 
segona en aquell barri on hi ha els carrers plens de roba estesa. Ell em va dir que allò era 
el major encant d'aquella població. Com que eren temps de turistes ens allotjàrem a dalt 
de tot de l'hotel i encara gràcies. Vàrem passar dues nits allí i en Roselló es treballà de tal 
manera la serventa que se la va poder cardar. Un dels dies fou el de la Verge del Carme i 
l'amic volgué que ens fiquéssim al mig de la gernació d'una barriada. El vaig treure d'allí 
perquè allò no tenia cap sentit. Els napolitans com a tot arreu del món el que feien era 
arrambar l'api. A la Catedral, l'amic va voler que ens asseguéssim a oir missa per jutjar 
les poques persones que l'oien, si ho feien bé. Digué que no. També em portà a una bar- 
riada miserable vora mar, que feia molta pudor de caca. Evidentment hi havia criatures 
que anaven nuetes i grandassots amb pèl que es banyaven nus. Quan menjàvem en les 
tratories, ell quasi sempre demanava pizza. Jo la vaig tastar i no m'agradà gens. Jo menjava 
coses de carn i així resistia bé. A Nàpols hi ha el vell i el nou com a tot arreu, destacant 
el castell dels reis d'Aragó. En conjunt és una ciutat amb gran atractiu principalment per 
la possibilitat de les excursions a Capri i a Pompeia. A l'escoltar el parlar del poble, em 
semblava a vegades que sentia la gent de la Costa Brava. 

Amb un tren molt ràpid arribàrem el dia divuit de juliol a Roma. Havíem deixat la 
famosa Campània, que resultà curta ja que tot seguit el tren entrà en terreny muntanyós. 
Com a tota gran ciutat, des de molt lluny es veia la seva projecció amb l'escampall de 
xalets fins que travessant ja la ciutat arribàrem a la famosa estació Termini, orgull dels ita- 
lians de la qual parlaven com si fos una gran meravella. En el meu parlar es podria dir que 
és una gran empastifada ja que és una estació on els trens queden aculats i així ja queda 
minimitzada. Poques estacions són tan meravelloses d'arquitectura com en disposició de 
va i ve de trens com les de Tolosa de Llenguadoc i la de Burdeus. L'imbècil de Mussolini 
es creia que havia fet la gran cosa. Més que l'estació és el xivarri que s'hi sent i la xerrameca 
parlada en totes les varietats italianes. A mi això m'agrada molt. 

En Roselló mencaminà cap el barri que toca l'estació i després de preguntar en vuit o 
deu hotelets de segona en trobàrem un al carrer de Sant Vicent, quasi com el de Nàpols. 
Eren llocs només per dormir ja que a menjar s'havia d'anar a les tratories, que ell ja les 
buscava de les que ho fessin a bon preu. A la tarda vàrem anar a veure el Tiberi el Fòrum. 
Són coses que emocionen molt, després de tantes vegades de veure-les retratades o pinta- 
des, quan mires les de veritat t'adones de la gran sort que gaudeixes. Com a tarragoní ro- 
manitzat, que tantes coses saps de Roma i la seva història, és un plaer reviure mentalment 
aquests llocs que foren teatre de tants episodis emocionants, que són el mateix fonament 
de la meva estimada llatinitat. A Roma es veu la fruita a totes hores en botigues o en 
carretons, en Roselló exultava de poder-ne menjar, jo anava "al tanto" que no m'agafés 
diarrea. L'amic en volia saber tant com jo de Roma, perquè naturalment un mestre ha 

estudiat una mica la història. Aquella nit, al llit, anant repassant el vist i anant-ho lligant 
amb la relació que té amb Tarragona vaig tenir uns somnis meravellosos. 

Dia 19 de juliol, dimarts. El dedicàrem totalment al Vaticà. Ens preparàrem tot anant a la 
basílica recordant que Miquel Àngel l'havia construit i que fou el primer en assentar una 
cúpula en els quatre cantons que formen el creuer. L'entrada a la gran Catedral de Sant 
Pere, em va fer un gran efecte per la grandiositat que se'n desprèn. Meravella com va saber 
resoldre el creuer centrant-hi quatre columnes salomòniques ben rematades, tot amb un 
gust exquisit. En canvi les grans figures de l'absis les vaig trobar desorbitades. Ens causà 
molta estranyesa el deambular de turistes nòrdics ensenyant les cuixes. En Roselló en 
sabia molt de tot, el que vol dir que vaig tenir un bon Ciceró per veure el tresor i després 
a la tarda el museu i la Capella Sixtina, als que vàrem dedicar moltes hores. 

Avui la gent d'esquerra ja creu inquestionable que cal retornar als llocs d'origen les 
escultures quasi sempre robades. És el mateix que jo vaig pensar al museu Vaticà davant 
el gran devessall d'escultures gregues. A més les escultures són de la religió de l'Hèl-lade 
que xoquen amb el cristianisme. Jo vaig quedar extasiat i commogut davant les escultures 
i com sempre m'ha ocorregut vaig trempar amb molt gust. Tot i que quedàvem rebentats 
de caminar, en Roselló encara sortia a la nit. Jo vaig dir que no. 

El matí del dia 20 anàrem a veure el Coliseum, edifici imponent de veritat. De tornada jo volia 
agafar el tramvia , no podia més, però el gran tossut volia que continuéssim caminant. 
La dissensió s'enverinà de tal manera que vam partir peres i vàrem quedar que ell ja no 
m'acompanyaria més. Quan vaig arribar a l'hotel em van dir que ja havia marxat, per tant 
jo vaig fer el mateix i vaig agafar el tren cap a Florència. 

Un cop a Florència, com que el dia és tan llarg al juliol encara vaig aprofitar la tarda 
per anar a la catedral (Duomo) i admirar l'edifici de l'Ajuntament, rodejat de grans escul- 
tures, entre les quals destaca una còpia del David de Miquel Àngel, que em va fer una 
forta impressió tant per la forma original com per la idea. Va resultar que els amos de 
l'hotelet on em vaig hostatjar eren de Montpeller i tingueren una gran alegria al saber 
que jo hi havia viscut més de dos anys, del 1940 al 1942. Parlant en francès, m'informaren 
com havia de veure els museus i els restaurants on havia d'anar a menjar. Sempre recor- 
daré el menjador d'un d'ells que era en un soterrani i les cireres bullides que em donaven 
a les postres. 

Dia 21 de juliol, dijous. El matí el vaig dedicar a visitar el museu Ga//eria deg/i Uffixi on hi ha 
el millor de Florència. A banda de les grans peces d'escultura grega que hi ha, vaig quedar 
extasiat davant les obres pictòriques de Botticelli, Rafael i Leonardo da Vinci. A la tarda 
vaig anar al Palau Pitti, i altra vegada pintures i més pintures de tots els grans mestres del 
renaixement. Suposo que en aquests dos museus sols, vaig fer més de 15 quilòmetres de 
caminada. Sempre dic que el que allí hi ha no es podria comprar amb tot l'or del món. 
Honor als Florentins que han sabut guardar tan gran tresor. A més dels museus també 
vaig fer passejades per la ciutat, destaca el pont vell que és una meravella. Al vespre vaig 
reposar en una placeta amb brollador i em vaig embadalir veient jugar una colla de nois. 
Jugaven molt educadament, quina diferència amb els de Nàpols o els de Roma. Els fran- 
cesos de l'hotel em deien que per les mateixes pedres que jo trepitjava hi havien passejat 
més de deu grans mestres del renaixement Miquel Àngel, Dante, Petrarca, Botticelli, 
Rafael, Leonardo, Donatello, Vespucci, Boccaccio i els Medici. 

El mati del dia vint-i-u encara vaig anar al Museu Provincial on vaig contemplar el 
veritable David de Miquel Àngel fet amb marbre de Carrara. El tenen en un gran creuer 
que rep llum natural. Emociona la barreja entre la història d'Israel i la bellesa de l'escultu- 
ra. Quan m'acomiadava de la ciutat, des del tren vaig dir que hi tornaria. 


Dia 22 de juliol, divendres. Menton, Cannes, Marsella. Vaig sortir-me amb la meva de fer 


una passada entre tren i tren a Menton, la ciutat amb el record de Blasco Ibàfiez i vaig 
arribar-me al port, tot d'una manera molt ràpida, però ho vaig fer. Sempre en honor de 
l'autor de La Barraca. Amb el tren havia travessat ciutats d'Itàlia tan vinculades a la nostra 
història com Gènova. Després de Florència la vall de l'Arno es meravella pura. 

Quasi a mitja nit vaig arribar a Cannes i la feinada va ser buscar un lloc per dormir. 
Uns ferroviaris es van compadir de mi i m'indicaren una casa particular que llogava ha- 
bitacions. Vaig dormir com una soca i al matí altra vegada a trescar entre els turistes que 
omplien la ciutat. Més que res hi vaig estar per poder dir que coneixia Cannes perquè allí 
no se m'hi havia perdut res. Vaig menjar en els isfrofs que frequentaven els ferroviaris, 
tot va anar bastant bé i vaig parlar-los de tot el que havia fet jo per França. Vaig tornar a 
dormir com una soca, tenia les cames que ja no em volien portar. 

Vaig travessar Niça, Marsella i Lió, ciutats on jo ja havia estat el 1928. Aquella costa 
blava, dita també cornisa, és meravellosa principalment pels poblets arran de mar i per 
les grans torres i xalets que es van veient al passar en tren. Marsella on jo volia treballar 
llavors, els conflictes obrers a cops de bombes feren impossible la meva idea. 


Dies del 23 al 27 de juliol. Al vespre vaig arribar a París, amb la idea de ficar-me en el mateix 

barri de l'any 1928 i em vaig posar en un meud/e d'un carrer travesser a la Poissonnerie 
que es deia França i Itàlia, així s'adeia d'on venia. Una vegada instal'lat encara vaig sortir 
a donar un tomb pel barri. 

El segon dia tota la preocupació fou anar a buscar entrada al teatre Sarah Bernhardt 
per veure la companyia grega de teatre d'Atenes que estava fent obres dels clàssics. Vaig 
trobar entrada pel dia 27 i el primer que vaig fer després fou anar a la plaça des Vosges a 
tornar a veure la casa museu de Victor Hugo que tant m'havia agradat l'any 1928. París ja 
no era el mateix d'abans i els francesos no eren ni els d'aquell any ni els de 1939 abans de 
la catàstrofe, ni els de 1942 després. Als obrers en les obres se'ls veia beure molta cervesa, 
i a tothom se'l veia més prim. Com si no volguessin estar grassets com abans. Passant pel 
Boulevard Sant Miquel vaig sentir parlar català en alguns restaurants econòmics i ja m'hi 
vaig fer parroquià dels mateixos. Menjava per 400 o 500 francs amb vi bastant bo. 

No cal dir que una de les primeres visites fou a les Tulleries, a la Plaça de la Concor- 
dia, pujar pels Camps Elisis, veure la tossa de l'arc de l'Estrella i, ficat dins, veure els noms 
de Tarragona i altres noms catalans que estan gravats a les seves parets de pedra. Ara allí 
ja no hi havia el Trocadero i la vista cap a la torre Eiffel i cap als Invàlids era majestuosa. 
El record de Napoleó se'm feia present per allò que podia haver estat de procedència 
Mallorquina i per tantes lectures sobre el petit caporal. Als Invàlids vaig tornar a visitar 
la seva tomba i allí on hi ha les banderes victorioses de la guerra europea, mirar aquella 
bandera catalana que sempre em fa plorar. 

Cada nit em ficava en un cinema o en un teatre i al primer teatre que vaig anar va ser 
el Ihéàtre des Nouveautés, on feien una obra molt còmica. Ara al formós Panteó d'Ho- 
mes ll'lustres ja hi havia enterrat el nostre mariscal Josep Joffre, famós per les batalles de 

la I Guerra Mundial, que l'any 1928 vaig veure junt amb en Foch en la desfilada comme- 
morativa dels deu anys de la Victòria. 

Tot un matí el vaig passar pujant pel carrer que, a Montmartre, va cap a la plaça del 
Sacré Coeur, encantant-me amb les venedores a l'aire lliure i amb les paraulasses amb que 
parlen a la gent. Tot aquell rebombori es molt agradable. Ja dalt a la plaça hi ha pintors 
que em feren l'efecte que més aviat eren comparses. N'hi havia algun que parlava castellà. 
També vaig entrar al Sagrat Cor. Encara que molt amarat del que pensa el poble de París, 
no m'agrada que es deixés clavar allí aquella fàbrica de pedra desafiadora. A la tarda vaig 
entrar al cementiri del Pere Lachaise, tot pensant en la gran quantitat de catalans que allí 
reposen. El vespre, el vaig dedicar a anar al Centre Català, on no comparegué cap persona 
important. 

Diguem-ne que per veure gent els millors dies eren els dissabtes i els diumenges. Als 
Deux Magots, on m'havien dit que trobaria una tertúlia amb l'Ambrosi Carrión, els cam- 
brers em van dir que els mesos de calor la gent se n'anava als pobles i allí no compareixia 
ningú. És per això que ja no vaig voler trobar a ningú més. Fou un bon entreteniment 
passejar entre la Poissonnerie, Les Halles, i el barri de Sant Miquel. Em vaig ficar en 
algun local d'aquell indret a veure cinema francès. 

Dia 27 de juliol, dimecres. Per fi l'esperat dia que al teatre Sarah Bernhardt, amb l'entrada 
comprada dies abans, vaig veure Hecuba, per la Cia del Teatre Nacional d'Atenes. La fa- 
mosa obra d'Eurípides fou representada en la llengua original. Eren coses que em produi- 
ren una gran emoció, més si es té en compte que la premsa deia que els cors actuarien amb 
la fórmula i la música antigues. Vaig sortir molt emocionat de veure i oir tanta bellesa, 
donant gràcies a la deessa Atenea que m'hagués donat vida per poder veure una represen- 
tació tan extraordinària. Vaig anar als mateixos cafès que havia anat l'any 1928 per llogar 
alguna venedora d'amor. Semblava que fossin les mateixes, però no podia ser, havien 
passat vint-i-set anys. El preu havia canviat molt però els costums no havien canviat gens. 

Dia 29 de juliol, divendres. Travessant les planes plenes de vinyes de la Borgonya vaig anar 
a Marsella, també molt canviada. Vaig voler anar a veure si la platja dels Catalans era un 
lloc molt concorregut i va resultar que sí que ho era. Ja no vaig trobar el restaurant on 
havíem anat a menjar amb Vidal i Mateu l'any 1942, i al Centre Català no vaig trobar 
cap tarragoní. L'Avinguda Canebiera estava molt canviada i al vell port solament hi havia 
embarcacions de plaer i les dels pescadors que al vespre venien el peix a grans crits. 

Dies 29 i 30 de juliol. A Montpeller. Aquí sí que estava segur que trobaria en Segalà i el vaig 
veure molt envellit i minat per la beguda. Portava unes ulleres negres molt grosses i te- 
nia la sastreria en un bon lloc. Vivia amb la muller i la filla petita i el negoci li anava bé. 
Com que havia estat a la resistència quan anava pel carrer el saludaven molt efusivament. 
Em portà a la redacció del Midi Libre on ens ensenyaren la nova maquinària, ja que em 
presentà com un journaliste tarragoní. Vaig hostatjar-me en un hotelet però vaig menjar 
i dormir a casa seva. lot passejant vam anar a veure en Plana de Valls i la Viuda Foguet 
de Montblanc, també en Fortuny de Constantí, a qui vaig comminar a tornar al poble 
per encàrrec del seu germà Joan. També vàrem veure altres coneguts que quedaven allí. 
Parlàrem de tots els amics de Mèxic i al marxar em digué que si tenia alguna dificultat, 
que no em fes por tornar a Montpeller perquè ell ja se'n cuidaria de trobar-me un bon 
treball que no fos massa cansat. Les abraçades que ens ferem a l'acomiadar-nos foren les 

últimes d'un amic que per mi sempre fou com un germà. M'encomanà al sastre Grau, en 
la línia carlina, que l'havia tingut d'aprenent a casa seva a Tarragona. 


Dia 1 d'agost de 1955, dilluns. A Beziers. L'Anita d'en Rodríguez ja no vivia al camp, com els 


havia trobat l'any 1942 quan ens vàrem anar a acomiadar amb en Vidal. En Joan no hi era, 
ja que acabava de complir una condemna de set anys a la presó de Tarragona. Hi havia la 
filla Paquita, casada i amb criatures. Vam passar moltes hores contant coses dels amics de 
Mèxic i ella mexplicava dels amics que vivien per allí. Jo havia portat alguns presents per 
a ella dels amics de Mèxic i també me'n donà per en Joan a Barcelona. Les lamentacions 
que feia per les activitats del seu marit les passo per alt perquè les dones dels polítics ja 
saben que poden venir aquestes eventualitats. 


Dies 2 i 3 d'agost a Perpinyà. Vaig fer cap al Cafè de la Posta on el Ton Ferré va anar a buscar 


en Torregrossa. Mentre decidíem on aniríem a dinar va venir en Secall i se memportà cap 
a casa seva. Era molt emocionant passejar per aquells carrers on sempre havia caminat 
amb por. Una alegria immensa menyaia el cor al veure voleiar la bandera quadribarrada en 
molts llocs. Passàrem per aquell fatídic Pont d'en Vestit per anar a casa d'en Secall. Per fi 
en la botigueta de queviures d'en Secall va aparèixer com un cel la seva muller, Marina, de 
Figueres, era bonica i encisera, i no cal dir aquell estol de quatre fills, dos nois i dues noies, 
també tan bonics. Tot tenia un contrast immens recordant aquell 1942 en què tothom es- 
tava malalt i rovellat per la fam. Després de deu anys d'acabada la guerra tot havia tornat 
com el 1939 abans d'esclatar. Sí, és clar, hi havia els morts. Ja no trobaria en Mussió, ni el 
capità Vergara, en Ferré petit i tants d'altres. 

Ja estava ronc de tant d'explicar què feien els de Mèxic i què sabia dels de Tarragona, 
o com havia trobat els de París, Marsella, Montpeller o Beziers. Explicar el meu viatge 
també tenia el seu atractiu. Quan era al Cafè de la Posta venien tants a veure'm i demanar 
notícies de tots que semblava impossible que jo ho pogués aguantar. Amb en Guasch 
de l'Espluga recordàrem el seu cunyat Mussió i tants morts a la resistència. Era un goig 
infinit retrobar la Bassa i el Palmàrium, ara nou de trinca. 


Dies 4i5 d'agost a Tuir. Tot anant-hi, pensava en el panorama que em trobaria ja que sempre 

m'havia escrit amb l'Àngela i en el transcurs de catorze anys havien passat moltes coses i 
s'havia mort el cosí Esteve. Sort que cap familiar morí a la guerra perquè això hagués fet 
que jo anés acollonit perquè els cosins, com a camperols, són d'aquells que no s'amaguen 
les paraules. Vaig arribar i em vaig encaminar a casa l'Àngela que vivia solament amb 
l'oncle i el seu marit, ja que les nenes casades eren a Carmaux. Jo ja els havia escrit des de 
París, així és que tot seguit de presentar-mi l'oncle Miquel ja arribà de l'hort. Tot foren 
petons i abraçades a la mexicana, com jo deia. Loncle no demostrà molta efusió perquè 
era un home una mica ximplet però l'Antoine, l'home de l'Àngela que és el que té més 
caràcter de tota la família, em rebé molt efusivament i no em va fer sentir de cap manera 
que em retragués pas res del que havien fet per mi perquè, davant la meva situació, el 
que van fer era un deure. Això a mi meixamplava el cor i quan anàrem a fer la visita a les 
cosines Margarida i Joana ja estava molt confortat. La cosina Rolanda vingué a casa de 
l'oncle i a la seva casota, que era un molí abandonat amb salt d'aigua encara, hi vaig anar 
a dormir. Ara l'oncle ja no vivia a la casa de terra sinó al davant mateix, en una casa de 
veritat que li varen vendre uns espanyols que havien posat una bòvila i havien fracassat. 
Com que estaven barallats amb la viuda del cosí Esteve aquella família fou tabú de visitar. 
Sort que vaig veure un dia el nen Miquel, ja molt gran, a qui havia tingut moltes vegades 

als meus genolls. Tuir havia canviat i ja no hi havia l'hotel Farines on s'havien hostatjat 
els Arana i els Masalles quan estigueren allí el 1939. Tornar a veure tants indrets era per 
a mi d'una emoció vivíssima. Abraçades i petons altra vegada i el goig de veure ja lliure 
tot aquell camp del Rosselló i aquell Canigó que em feia fremir de mirar-me'l. Encara 
vaig haver d'anar a buscar les maletes a can Secall. Tots em digueren: l'Antoine, en Secall, 
en Guasch, ... que si em passava alguna cosa no dubtés a tornar. El tren em portà cap a 
Cervera i Portbou. Aviat sabríem què passaria. 

Dies 6, 7, 8 i 9 d'agost a Barcelona. No cal dir com estava d'espantat davant els duaners de 
Portbou. Mentre tenia les dues maletes petites damunt d'un banc, en una finestreta havia 
d'atendre unes preguntes de la policia i el vistiplau d'entrada. La cosa s'allargà tant que 
vaig perdre el tren. Davant d'aquesta vergonya, el policia que mentretenia digué que si 
volia no calia que anés a veure la policia de Tarragona, que em fes el carnet d'identitat i 
tot quedaria arranjat, el tracte el vaig trobar favorable. Els duaners m'obriren les maletes 
que ja havien estat tan regirades a Itàlia en busca de la seta (drogues), i a França en busca 
del tabac. Vaig haver de dinar a Portbou. En una tarda amb plugeta, la meva terra va apa- 
rèixer ben trista. Les fascinants planes de l'Empordà no lluien. A Girona l'Onyar estava 
sec, però la seva visió em féu vibrar com quan al cafè de la Posta a Perpinyà vaig sentir 
la primera sardana que era la "Girona aimada". Quan vaig passar pel Montseny era pluja 
el que queia i al Vallès ja era un aiguat. Total, que el tren s'aturà i fins les dotze de la nit 
no arribà a l'estació de França. L'estació em recordà un dia de gener de 1939 quan hi vaig 
passar jo ja soldat de la República, mentre sofria un bombardeig espantós. Els vigilants 
m'indicaren un lloc per dormir: una dispesa dels porxos d'en Xifré. En els dies que vaig 
passar a Barcelona, la primera cosa fou carregar-me les dues caixes de puros Coronas que 
portava de Mèxic per encàrrec d'en Vidal i entregar-les a Rodríguez i a Llevadot, aquest 
darrer em guardava el bagul i una maleta gran. Després calgué anar a casa l'Antoni Mes- 
tres a portar el que la seva germana Carme m'havia encarregat. Allí comparegué la Gabi, 
la muller d'en Lluís Mestres, que s'estranyà que el seu marit no m'hagués entregat res per 
a ella. Calgué aclarir-li que els dies que vaig ser a Monterrey, ell estava greu de l'operació 
de la pròstata. Després vaig anar a casa les filles i la primera muller d'en Galés, i tot seguit 
a casa la cunyada Quimeta i cunyat Antoni Guansé a portar-los-hi les coses. Vaig dinar 
amb Joan Rodríguez, Joan Llevadot i en Tolosa, a la casa del qual vaig ser molt ben rebut. 
Barcelona em causà una gran decepció, ja que passava per una crisi de deixadesa i tot 
apareixia molt brut, principalment les façanes i les entrades de les cases. Es deia que això 
responia a que les rendes estaven congelades en ínfima quantitat. Jo però ho vaig tornar 
a reveure tot. 

Dia 10 d'agost, dimecres. Per fi a Tarragona. Havien passat cinquanta-sis dies des de que 
havia sortit de Veracruz. El meu estat era deplorable, estava prim i rovellat com una aren- 
gada. No creia que podria plorar al passar per Sitges, Vilanova, El Vendrell i Altafulla, 
ciutats i viles tan estimades i plenes de records. Quasi al sortir a la platja llarga, mirava 
si es veia la ciutat estimada amb el seu campanaràs. El tren anava molt ple i els nebots 
Imma i Joan a penes em conegueren d'entre la multitud. En fi, encaminats cap a casa 
eren la mare i l'amiga Elvira les que vaig trobar al peu de la porta. Com digué la mare els 
mateixos que m'havien acomiadat feia setze anys. La mare amb els seus vuitanta-tres anys 
estava molt envellida encara que els ulls li brillaven com sempre. Tot seguit la casa s'omplí 
de familiars, amics i estadants. Dormint no recordo haver somniat res bonic. Vaig córrer 

al Serrallo, més que per veure el cosí Joan Jordà pel jaio Torné (cagaduros) i l'encant del 
peix. La subhasta ara s'efectuava en una llotja edificada de nou. Si bé els cantaires no eren 
ni un Ximo ni un Calamans, el que ho feia lluia una bonica veu. La mare del Torné em 
donà un dinar amb un suquet de peix que havia cuinat el jaio. Això fou un triomf ja que 
aquest homenet a Mèxic mai va voler fer un romesco. Ja havia agafat confiança amb la 
Imperial Tàrraco i em sentia orgullós que a Mèxic m'haguessin dit que era el seu cònsol. 
A ca l'Ambròs passaven per una situació crítica ja que havien servit botifarres que havien 
produit un mort i molts malalts per triquinosi. Sort en va tenir en Claudi que el temps 
passat a l'exili li havia donat valentia per capejar aquella situació. En Claudi era qui al 
camp de concentració de la platja de Sant Cebrià (Rosselló), des de la cuina estant, ens 
passava algun pa de més. Sempre molt enganxat amb en Marrassé, el meu salvador del 
Coll Pregon (pas del Ripollès al Vallespir). Vaig començar a fer tertúlia en aquella casa 
de tants anys estimada i que ara tenia un aspecte molt diferent principalment pels consu- 
midors xarnegos que solament bevien gotets de vi. Els amics Veciana, Marrassé, Marsal, 
Pedrol, Pomerols, Guinovart, Rogè I, Rogè II Sabaté cunyat del Josep de la Pansa, Ara- 
gonés, Salom, Inglès, Gandia eren els que s'entretenien en jugar a la botifarra, també hi 
havia en Manel Valls, (Xurrinyo), molt dedicat a les crítiques. Tot seguit moriria l'Ambròs 
i es casaria el seu fill. En Claudi també era casat. S'ha de dir que l'Esteller, ajuntat amb 
una aragonesa, em convidà a dinar i així ho feren els cosins Josep i Eusebi Sordé, en Ton 
Puig i en Recasens Jordà. Per veure el Solé baster calia anar al bar Central, on concorrien 
Escurriola, Esteller, Escriu, Miró el paleta, del Amo, Salló, ..., també es jugava i hom re- 
cordava les facècies de l'Esteller a Mèxic. Un dia determinat de la setmana anava a sopar 
a casa d'en Ton Puig on també anava la nòvia del seu fill o el novi de la seva filla, fill de 
la Teresina (mosquits), també concorria allí la Tita Masalles, filla de la Pepa Pedrol. De 
vegades anàvem a sopar a casa d'aquesta darrera. Foren sempre sopars amenitzats amb 
molta música i amb cants i fins i tot amb ball. Cal recordar que la casa d'en Puig era la 
fàbrica Grimau, ara dita ca l'Escofet, d'on era una mena de conserge. Passaren les festes 
del Cós del Bou de les quals, encara, Simó i família eren els animadors i vingué Sant Magí 
amb tot el batibull dels castellers de la colla Vella que s'organitzava a ca l'Ambròs i nera 
el cap l'estimat Esteve Pomerols. Cal dir que el futbol no l'enyorava gens, ja sabia que el 
Tarragona F.C. havia desaparegut, en canvi els castells sí que els vaig enyorar. Vaig en- 
grescar-me amb el paper d'en Pomerols de pare-pedaç perquè com sempre l'organització 
anava malament rai. Feia poc que havia deixat l'alcaldia n'Olivé Martínez, un xicot que 
era simpàtic a tothom, però ja hi havia el fatídic Rafael Sanromà Anguiano, aquell que 
de jovenet era allò que ara es diu un gamberro. Per Santa Tecla els castells foren per a mi 
el mateix i el principal atractiu. Recordava que l'oncle Josep de l'Argentina quan tornà 
també va ser seduit per l'ambient dels castells. 

El "xalet" del Pretori (la preso) estava abandonat, m'hi vaig ficar i vaig donar un tomb 
per tot l'edifici i vaig pujar fins al terrat. Records inoblidables com quan hi vaig veure el 
Morenete i també del temps de la guerra quan hi havia anat a fer de periodista. 


Un dia vaig anar a dinar a l'hort de la cunyada i un altre dia a veure la vinya, ja molt de- 


caiguda i malmesa pels robatoris. La vinya era un recordar de dinars i berenars i de festes amb 
els amics i de plaers donats al sexe des de la més tendra adolescència. 

Calia fer una veritable Volta a Catalunya per reveure els amics o fer els encàrrecs enco- 
manats a Mèxic, així que vaig començar per Altafulla on reveuria els Punsoda i els parents. A 
Vilafranca, amics d'en Fradera. A Sitges, per reveure aquella bonica ciutat d'havaners. Al Prat 
a veure què tal era l'aeroport, una vergonya. A Badalona, la d'anar a menjar el be. A Mataró hi 
havia en Jaume Fusté, casat, xicot que m'havia escrit alguna vegada. A Calella, a veure la se- 
nyora Lola i conèixer la seva família, em feren un esmorzar de figues acabades de collir. Ja ficat 
en aquella costa calia reveure Lloret, el de la Marina, on ja hi havia molt de turisme. Tossa, 
llavors encara una vileta de la costa tan bonica habitada de gent molt simpàtica. A Sant Feliu, 
a veure la família d'en Felip Calvet, el marit de la Teresa Rovira i Virgili, ell no hi era però els 
seus familiars estigueren molt atents. S'Agaró era com abans de la guerra. Amb el carrilet vaig 
anar a Girona on hi havia una filla de l'Adelaida Fuster Maset, la ciutat, que ja havia vist des 
del tren, la vaig veure als meus peus estesa des del cap d'amunt, des del balcó d'una casa del 
Portal Nou, que es ressentia de la pudor del riu Onyar. Amb la cosina Adelaida vam anar a peu 
a l'Estanyol, poblet on estava casada la seva filla Montserrat, tot va coincidir amb l'Aplec de 
les Fonts molt aprop de Salitja, on vaig veure el Molí dels avis Maset. Cal anotar que era un 
aplec amb tot de bicicletes i de parents que havien vingut de Sant Dalmai a peu, més endavant 
hauria de veure els aplecs amb les motos i després de l'arribada del turisme, amb els autos. 
Tota la família era gent senzilla i amable. A Celrà hi calgué anar a veure els descendents de la 
tia Narcisa, i per fi a La Bisbal, la vila que va enamorar-me als quinze anys. Ja no hi trobaria 
ni la tia Trinitat ni l'oncle Esteve, ni el cosí Estevet ni el pobre cosí Josep, expatriat voluntària- 
ment d'aquell país. La vídua de l'Estevet i les filles m'acolliren afectuosament i em recordaren 
que el germà Josep estigué refugiat amb ells durant la guerra. La vídua vivia amb la filla Trini 
i l'Assumpció era casada a Palamós, on vaig anar a veure-la. Palafrugell, la vila d'en Josep Pla 
que llegíem en els Destinos que arribaven a Mèxic. 

Com que en Rouret deia que no hi havia platja millor al món que Tamariu, allí vaig anar 
per poder-li explicar ja que a mesura que anava viatjant escrivia cartes a Mestres, Messeguer, 
Adell, Rouret, Vidal, Pino, Ferreras, Fradera, Fort, ... 

Quan vaig ser a Figueres se'm va ocórrer aprofitar els autobusos per anar a Olot a veure 
els Vilarrasa i d'allí igualment fins a Ripoll i amb el tren anar a Puigcerdà, d'aquesta vila podia 
anar a la Seu d'Urgell i amb els vells Alsina Graells fins a Lleida. La sorpresa en aquesta ciutat 
era poder veure l'amic d'infantesa Altuna, que feia programes a la ràdio. Fou un retrobament 
sensacional. A Fondarella, a tocar de Mollerussa, el cosí Pepet em va atendre amb gran efusió i 
com que era el moment que la teuleria li començava a marxar bé, es desféu per ensenyar-me-la 
i anar on trobava el fang. Fou una estona inoblidable. La cosina Dolors també estigué bé, no 
tant el cosí Joan. Des de Mollerussa, amb l'Alsina Graells, vaig anar cap a Poblet que ja tenia 
restablerta la comunitat de monjos del Císter. Allí hi havia el gran dels germans Vidal Marot, 
tan amics del meu germà Josep que m'atengueren molt bé. El monestir estava molt recuperat 
ija havien restaurat els sarcòfags i panteons amb el comte rei Jaume i els altres familiars seus. 
Tot això produia en mi un seguit d'emocions que no sé com no vaig caure malalt. 

A Montblanc hi havia el germà de la Loreto Montmany, gent tan amiga a Mèxic, a 
qui vaig entregar coses que ella m'havia donat. Í vaig tornar a passar uns dies a Blancafort 
per atendre la filla, el gendre i la consogra del Vidal gran, principalment aquesta última que 
resultà ser gran amiga de la cunyada Roseta. A Valls vaig saludar els fills del Sebastià Icart, 
Joan i Lleonard, a Constantí la família d'en Joan Fortuny, a La Pobla de Mafumet en Blasi, al 
Morell la muller i els fills del germà de Joan Fortuny, a Reus la família dels Torres de Mèxic, 

que sempre havien estat atents amb mi, també la família de Maria Roca i el famós coronel 
Mas. A Móra, després d'esplaiar-me contemplant l'Ebre, riu tan entranyable, vaig veure el 
fabulós amic Terré que estiuejava allí i Jaume Solé (Ga//). Riberejant l'Ebre, passant per 
Miravet i el seu famós castell amb un bus ben atropellat, cap a Tortosa, ciutat en què vivia en 
Joan Monrabà, en Joanet Montserrat i la germana de Joan Rodríguez Papasseit. Molts records 
de l'època del futbol i de la guerra, i records del gran correligionari Cabanes, que no volgué 
expatriar-se per morir a la seva estimada Tortosa. Per la banda dreta de l'Ebre hi ha Amposta 
amb el seu pont penjat que quasi varen inaugurar quan hi anàrem per primera vegada a jugar a 
futbol, allí vaig visitar el metge Pujol i Font, germà del que tant m'aprecià quan fou comissari 
de la Generalitat. Aquest metge estigué tancat al "Xalet" de Pilats amb el Joanet Montserrat. 
Cambrils és una vila plena de records tant polítics com gastronòmics, moltes vegades havíem 
anat a fer dinars a casa del correligionari Gatell, també hi vaig veure l'arribada de les barques 
i l'encant del peix tan pintoresc com a Tarragona. 

Anant al Vendrell efectuava la segona part de la Volta a Catalunya, portava records per 
a la família de Benvingut Ferret i la de Casanovas. El primer m'acollí molt afectuosament i 
amb ell vàrem anar a veure la finca de Pau Casals a la Platja. A Vilafranca calia anar a veure 
el germà de l'amic Pere Ferrer. Aquestes viles estaven molt somortes, en canvi Sant Sadurní, 
per allò del xampany se la veia més espavilada, el taller Benach on havia treballat ja no existia. 
Martorell, la vila somniada pel diputat Riera, pel filòsof Francesc Pujols i per Tolosa, estava 
molt desperta per l'augment de trànsit a la carretera de Madrid. Vaig saludar el pare de To- 
losa que estava passant l'estiu al seu xalet tan bonic prop del riu Anoia. Un autobús em portà 
a Sabadell, la ciutat d'en Camps, amb molt poc moviment als carrers, en canvi les fàbriques 
rutllaven. Terrassa la ciutat dels Morera, Ribera, ..., es pot dir d'ella el mateix que de la seva 
veina. Amb el tren del Nord, (ara la Renfe), cap a Manresa, la ciutat d'en Prunés i Farreras, que 
tenia el pont romànic per reconstruir i se la veia molt quieta. Amb un autobús molt atrotinat 
vaig fer cap a Vic, on portava records per a la muller d'en Grau Costa, el negre de Miravet. 
Llàstima que no vaig poder veure aquesta Ciutat dels Sants en dissabte i dia de mercat, Vic 
és sempre agradable, però el seu monument a Verdaguer és ben pobre, tan rics com són els 
vigatans amb el negoci de la llonganissa. Granollers era el final de la Volta i calia menjar-hi 
un estofat a ca l'Europa. El Vallès Oriental sempre m'ha agradat i unes primeres pluges de 
tardor l'havien deixat molt verd. 

No em mancaven les cartes de Mèxic i així sabia notícies del que passava. La Nostra 
Revista que el fill gran de l'Avel'lí Artís havia emprès la publicació ja no sortia. S'evidenciava 
que el meu ajut era molt gran per a aquesta publicació com ho fou per a La Nova Revista que 
editava el seu pare. També em vam fer saber que la Roser Torrell de Reus havia estat elegida 
pubilla de les comarques tarragonines i que al final fou elegida pubilla major Maria A. Neira. 

Les cartes que menviava en Galés eren molt interessants i em recordava que el vell Torné 
no havia volgut fer mai un romesco a casa del seu fill, ja que els feia aquest i la mexicana de la 
seva dona ja els començava a saber fer. 

Amb la mare parlàrem molt de les germanes i de la baralla que un dia tingué amb la 
Teresa (la borda). Jo li vaig dir que havia d'aguantar i no morir abans que ella, així ho va fer 
la valenta. La tia Angeleta estava plena de problemes amb els seus fills però m'acollí afectu- 
osament. 

Anant com anava completament de bòlid, no vaig recordar els esdeveniments importants 
que passaven al món, me'n fotia del que podia passar a Madrid ja que pensava que aviat tor- 
naria a ser a Mèxic. 

El germà Josep volgué que passéssim el dia de Nadal a casa seva, cosa que no m'entusi- 
asmà gaire ja que vàrem tenir de companyia el novi de l'Imma, jove murcià entossudit a no 
parlar català, cosa que no feia el seu germà Mingo que era concorrent a ca l'Ambròs. 


Any 1956 


El temps al començament de 1956 era suau cosa que feia pensar en un hivern benigne. Tot- 
hom es meravellava del temps que feia i jo membadalia veient florir els ametllers, principal- 
ment els de la vinya, la bellesa dels quals no havia oblidat mai la meva retina. 

Devia esser la darrera vegada que la mare vingué a la vinya i encara ho volgué fer a peu. 
La vinya l'habitava un matrimoni amb molts anys, murcians, acompanyats d'una filla. A mi 
em desagradà molt que habitessin el mas aquella classe de gent, acompanyada de gossos molt 
escandalosos. 

Va ser a primers de febrer que es desfermà un aire glacial terrible i tot seguit la tempera- 
tura començà a baixar a dotze sota zero. La solució que vaig trobar va ser no moure'm del bar 
Ambròs i prendre cara/illos per fer-me passar el fred. 

La mare tot seguit acusà les temperatures i vaig decidir arranjar els dos llits personals dins 
la mateixa alcova i dormir amb un radiador elèctric encès. Com que el fred durava decidírem 
fer el menjar en la sala amb dos radiadors encesos. La mare s'aixecava a coure el menjar i des- 
prés de dinar ja se'n tornava al llit. La veina Leonor comprava el que necessitàvem. Jo sortia 
al matí i a la tarda cap el bar on s'explicaven i es llegien les malvestats que feien les gelades al 
Camp. Hi havia qui deia que no quedaria cap arbre viu i que una gelada com la que patíem 
feia quatre-cents anys que no s'havia vist. 

Les temperatures pujaren a quatre o sis graus, però així es mantingueren fins el mes de 
març. Des del Camp de Mart es veia la tragèdia del Camp, els garrofers amb les fulles crema- 
des li donaven un color de cendra espantós. A la vinya, la ja Àorida parada de faveres que havia 
vist el gener s'havia convertit en petits tronquets negres. Solament hi moriren un o dos olivers. 
Oficialment es deia que els garrofers eren morts, però ni jo ni els bons pagesos ho creguérem, 
als ametllers els havia caigut la flor i se'ls havia retirat la saba, les figueres de punxes eren totes 
destruides i ben mortes. 

Les cibalgines que havia dut de Mèxic impediren que caigués malalt, però estava molt 
atropellat i em sentia malalt del fetge. Per acabar-ho d'arranjar el mes de març moria a Bar- 
celona el cosí Cisquet on vaig haver d'anar a l'enterrament amb aquell fred espantós que feia 
a Sants. 


Comiat al cosí Cisquet Marsal 

Mentre era a Mèxic m'havia engelosit de tu perquè creia que retenies massa la mare 
a casa teva. Quan vaig tornar i vaig venir a abraçar-te a casa teva es notava el refredament 
amb mi, però tot explicat aviat fórem amics i retrobàrem la càlida simpatia que sempre ens 
havíem tingut. En el meu cervell mai ha desaparegut el record dels anys d'infantesa quan et 

vaig conèixer al Molí de l'Horta, on ens venies a veure tan eixerit i ben plantat amb aquelles 
espardenyes blanques. 

Quan moriren els avis et posares al costat de la mare, que més que nebot semblaves germà 
d'ella. L'avi reia molt dels teus acudits i li satisfeien aquelles menjades de llonganisses que fe- 
ies, deien que eren de metro. Et casares, no tingueres fills. Se't morí la dona. Tornat a casar vas 
marxar a treballar a França durant tota la Guerra Europea. Ens enviaves cartes que explicaven 
els bombardejos de París i la teva valentia i els teus avenços en fondre l'alumini i soldar-lo. 
Quan tornares estàvem tots contents de retrobar-te tan sa i tan cepat. Volies que jo quan vaig 
venir a treballar a Barcelona l'any 1919 treballés amb tu de fonedor, aquest ofici em feia por 
pel brut que és. Se't tornà a morir la muller que tampoc t'havia donat fills. Et casares quasi per 
compassió amb aquella veina lletja que tant havia ajudat les teves dones anteriors i ella et donà 
la filla desitjada, la Mariona, de la que fou padrina la mare. La nina creixia malaltissa però 
creixia. Anys de guerra. Separació de nou, que va durar vint anys, però al tornar vaig retrobar 
el teu amor per mi íntegre. 

Tu i l'oncle Josep de Buenos Aires éren els homes que jo tenia per models i no us puc 
retreure res a tots dos perquè fóreu bons republicans fins a la mort. A Tarragona et deien el 
de Sants i tu n'estaves orgullós, quan els franquistes et detingueren els vas dir que eres federal 
de tota la vida. El jutge digué que eres l'únic de Sants que tingué la valentia de dir-ho. Vivies 
feliç amb la teva Maria casada i ja amb un nen, l'Ernestet, que tant estimaves. A mi encara em 
passejaves cap a l'Orfeó i pel barri fèiem una copeta de menta. Les gelades de febrer et foren 
fatals, ara reposaràs de la llarga vida de treballs sens descans ben merescudament. Jo mentre 
visqui et recordaré i faré honor a la teva fidelitat i als ideals que tant vas estimar. 

Més que les converses amb Recasens Jordà, una mica esborrat, m'agradaven les de Jaume 
Marrassé. Parlàvem de què podria fer amb la vinya i al saber que la veina Teresa Rovira llo- 
gava el xalet els estius a gent francesa, que li pagaven molt ben pagat, vaig pensar de poder 
fer el mateix amb el mas de la vinya. Per portar el pla a la pràctica era imprescindible donar-li 
una porta d'entrada d'automòbil a la banda de la platja. Quan vaig voler preparar els treballs 
i obtenir els permisos, em vaig adonar que el veí Ventosa amb avinença del veí Boxó s'havia 
apoderat del que dèiem pedregal, cosa que volia dir que tallava el pas a la meva iniciativa. 
L'advocat Fontana entabanant la mare havia intervingut en l'operació, cosa que em contà fil 
per randa el procurador Montaner. L'advocat Fontana amb moltes penques em digué que si 
tenia collonets podria fotre-li un plet al Ventosa, un plet contra un advocat és una bogeria. 


4 Barcelona amb en Joan Rodríguez, en Llevadot i en Tasis: 

En Llevadot m'havia posat en relació amb uns clients seus que fabricaven uns discos de 
marca Orfeó, això feia que el veiés quan anava a Barcelona i així allargava la visita tres dies, els 
dijous amb els que prenien cafè al bar Pajaritos de la Ronda Sant Pau i els dissabtes amb els 
de la penya Joan Santamaria del cafè Terminus. Era un entreteniment que millorava l'horitzó 
que es veia des de Tarragona on la cosa era molt baixa de sostre. La penya que presidia en 
Rafael Tasis la vaig trobar interessant i el dia que hi concorria en Joan Macià era divertidíssim. 
Vaig començar a anar als sopars que es feien a Can Culleretes el tercer diumenge de cada mes, 
que també eren interessants i s'hi deien coses atrevides. 

A Mèxic ja havia plegat La Veu Catalana tan relacionada amb Dalmau Costa i amb Galés. 
En Tasis col'laborava a la revista Orizontes que dirigia en Pere Foix. 


124 


Edició a cura de Josep Maria Prats i Domènech 


Festes Majors de Sant Magí i de Santa Tecla. 

Es veia ca l'Ambròs molt animat perquè els castellers feien cap allí i els dies de fer els cas- 
tells hi havia molta controvèrsia i discussió. Admirava l'Esteve Pomerol per la seva incansable 
tasca d'arranjar les coses sobre la marxa. 


Al Morell i La Pobla de Mafumet 

A la primera vila ja havia arribat el germà d'en Joan Fortuny i el vaig trobar installat. Si 
bé em convidaren a dinar no vaig trobar que la seva muller m'agraís molt els meus treballs per 
fer-lo tornar de França. A La Pobla hi havia en Blasi que hi passava l'estiu i la seva família 
va demostrar-me vertader afecte. Aquestes poblacions estaven en plena explosió de la cria 
d'aviram a dalt de les golfes i la criança era tan massiva que se sentia una gran mala olor de 
la gallinassa. 


4 Vallmoll i a Vall. 

A la primera vila hi havia parents de la muller d'en Mateu de l'Hospitalet de Llobregat, 
després de veure'ls i visitar la vila vaig fer una carta reportatge per a Mèxic. A Valls hi havia els 
fills de Sebastià Icart, l'amic que no vaig poder veure a Caracas. El gran, massa gras, ja no tenia 
aquell encant que vint anys abans tenia a Tarragona. En Lleonard, el petit, tot i l'ofici d'ataco- 
nador en què treballava era bonic i graciós. La seva mare continuava sent lletja com sempre. 
En Lleonard tenia un fill que era, de moment, el darrer lleganya de tants que n'hi havia hagut. 


4 Tortosa amb Monrabà i Joanet Montserrat. 

La ciutat de l'Ebre anava posant edificis als llocs que havia buidat l'aviació franquista i 
encara sort que la fonda Savoy quedà completament sencera, allí és on em féu anar a dormir 
en Monrabà la muller del qual, madrilenya, no m'agradà gens. En Joan Montserrat es mostrà 
molt afectuós i la seva muller molt amable. Ell em féu pujar al turó dominant de Tortosa on 
treballava d'encarregat de l'empresa que estava acabant de construir el seminari. 


4 Constantí a veure la muller de Joan Fortuny. 
Va preparar l'entrevista en Joan Sabaté, el cunyat del Josep de la Pansa, i la Fortunya no 
. , . Ll 2 
estigué gaire afectuosa. La nena d'un dels dos fills del Fortuny morts d'atacs de cor era molt 


dèbil. 


Un dia amb en Claudi i altres amics anàrem a l'hort d'avellanes del Sabaté. 

Amb en Claudi fèiem visites a amics i concorrents del bar, sovint anàvem a cal Mariet de 
la carretera de Barcelona on, sota aquell mas tan bonic que havia estat del Joanet Granell de 
la xocolata, criava porcs. Mariet que era carlí havia venut un porc sense passar per l'escorxador 
i havia emmetzinat molta gent, fins i tot en va morir un. 

El teatre i el cinema en aquell hivern tan gelat no els vaig trepitjar. Va ser als festivals de 
teatre del mes d'agost al Camp de Mart que vaig guardar els programes. La ferida lluminosa 
de Segarra per la Maria Vila no m'agradà gens, era ajustada a la moda d'obres amb capellans. 
Las Troyanas d'Eurípides, per Enriqueta Torres i Cebriàn era de les bestieses que es feien per 
al teatre Grec de Montjuic. 

En aquelles anades a Barcelona aprofitava per veure teatre i així El amor es una comedia 
per la Vila i el Carles Lloret al teatre Romea estigué bastant bé. E// és ella per la Contreras i el 
Carles Lloret al Romea fou passadora. Bo/ero amb Coral-lina Colom i l'Escamilla i traducció 

de Xavier Regàs, al teatre Alexis de la Rambla de Catalunya, fou una cosa bastant original. 
Tots els del café Terminus érem a l'estrena de L'a/fre amor per Laura Bové i Padrós a l'Orfeó 
Gracienc, l'obra estava bé però en l'ambient d'aquell enorme teatre s'ofegà. De acuerdo Susana 
per l'Asquerino i el Closas al teatre Comèdia fou molt ben jugada, destacava el galant català 
vingut de Buenos Aires. 

Elisir d'amore, de passada també veia alguna cosa al Liceu i aquesta obra de Donizetti, per 
l'Antonietta Pastore i Gianni Poggi, fou una cosa inoblidable. 

De Mèxic arribaren programes de les festes de la Mare de Déu d'agost, les presentacions 
de pubilles i la proclamació de pubilla major a la noia Joana Sendra de Valls que tenia parents 
a Tarragona. 

El casament de la neboda Imma amb el "murcià" Martínez es va fer de manera popular i 
com que la part religiosa s'efectuà a l'esglesieta de Sant Miquel hi anàrem a peu. La mare es 
posà la millor roba i totes les joies i repenjada en el meu braç férem el curt trajecte. Hi havia 
gent molt coneguda del barri que ens mirava i molts gitanos esperant els caramels. De Bar- 
celona van venir la Dolors, la Maria Gonzàlez i la Maria Marsal. No van convidar la neboda 
Maria. Es va fer un dinar al restaurant Tàrraco seguit de ball. Mai he estat content d'aquest 
matrimoni i les fotos ja denoten la meva tristesa. 

Galés enviava cartes esperançadores remarcant el seu anticomunisme també nenviava al 
Josep Prats i Vilafranca, barber, conegut a Tarragona com El Federal, i al seu fill Josep Maria, 
mestre de la República. 

Dia de Nadal celebrat a casa del germà Pepet, vàrem seure a taula amb el seu gendre i la 
seva mare, dona desagradable que la mare menyspreava molt. Les coses van anar de tal ma- 
nera que la mare enmig d'aquelles converses poca-soltes que els xarnegos sostenen referent 
al dialecto, va cridar: Visquen els catalansi, Visca Catalunyal Va semblar al germà Pepet cosa 
extemporània però jo la vaig celebrar molt. 

Final d'any amb angoixa. Si bé en Recasens Jordà m'havia assegurat que em contractaria 
a la Mútua i per tant tenia la situació econòmica assegurada, l'angoixa provenia que això com- 
portava l'abandó de tota esperança de tornar a Mèxic. El meu pla era tornar-hi un cop morta 
la mare. No em sabia desfer de la idea de tornar-hi i això era un martiri que em posava malalt. 


Any 1957 


El primer dia feiner de 1957 entro a treballar a la Mútua d'Accidents de Treball de Tarragona. 
En Recasens Jordà, el director, s'havia adonat del drama que passava íntimament davant l'evi- 
dència que ja no podria retornar a Mèxic perquè la mare havia millorat de salut i n'hi havia per 
anys. Per més idealista que sigui, un català es preocupa molt de la seva situació econòmica i la 
meva estava a punt de petar. Havia dut de Mèxic alguns milers de pesos però anaven desapa- 
reixent per art d'encantament en viatges i estades a Barcelona. Amb la mare estàvem tractant 
del meu casament, i fou un gran alleujament que jo tingués uns ingressos passadors, perquè 
hi penséssim veritablement. 

Lestar llogat a la Mútua consistia més que res en el cobrament dels rebuts i la feina, pe- 
sadíssima pera a mi, de col'leccionar les receptes mèdiques a fi de comprovar-les. El treball 
que es feia en aquella oficina era empíric, molt diferent del que havia vist en casos semblants 
a Mèxic. 

Llavors la ciutat vivia l'època de les motocicletes i el mateix Recasens Jordà i quasi tots els 
seus dependents en tenien. Aquests dependents menys en Ras i en Maixé eren joves, encara 
que amb el servei militar fet, molt enjogassats i imitadors de l'estil del seu cap bastant conyon. 
Jo que he patit tant pel món encara mantinc la meva bona fe innata que era aprofitada pels 
més joves per jugar amb mi. Vaig esser obsequiat amb unes quatre ampolles de xampany i 
com que tenien preparat un sopar no sé perquè, al farell del port, vaig dir que les guardava per 
aquell àpat, a l'hora d'abocar-me el xampany a la copa vaig adonar-me que l'havien omplert 
d'orina. 

Jo anava amb molt de compte al parlar als associats ja que no sabia amb qui me les havia. 
Podien ser franquistes o no. El cap em deia que no tingués por però tot seguit vaig descobrir 
una bona quantitat de ressentits que em volien fer parlar per menystenir-me. Tot anava con- 
tra la meva malaltia del fetge i memmetzinava el caràcter més aviat jovial. Si a ca l'Ambròs 
havia de topar amb el Manuel Xurringo, a la Mútua ho havia de fer amb la muller i el fill del 
seu germà Avenir, amb qui tant m'havia barallat al Centre Federal i al sindicat de periodistes. 

Es podia dir que s'havia acabat l'època de l'estraperlo però s'entrava en una de nova, con- 
fusa en què la gent aportava la immoralitat produida per la guerra i l'estraperlo. 

Ca l'Ambròs encara era un lloc de reunió agradable més que res per trobar-hi en Marras- 
sé, en Claudi o l'Esteve Pomerol. Amb aquest darrer s'havia de comentar o futbol o castells 
i tenia els amics tan guanyats que les seves opinions eren indiscutibles. En Marrassé n'estava 
una mica gelós però també l'escoltava. 

Quan arribaven Sant Magí i Santa Tecla els concorrents al bar s'esvalotaven, cosa que 
desagradava profundament en Groizard. El batibull el produien els castellers i cal dir que 
l'Esteve Pomerol tenia dos germans també castellers, Pau i Victorino que eren els més discu- 
tidors. Tot aquest ambient m'agradava molt. Vaig iniciar que cada mes podríem fer un sopar 
amb els amics i en Claudi però només es féu una vegada, ho trobàrem massa car tot i que no 
arribà a les quaranta pessetes. 

Ja d'alcalde en Sanromà Anguiano es discutia la justificació del polígon industrial i la 
destrucció de l'horta d'avellaners de la dreta del Francolí. Vaig veure que el meu germà nedava 
entre dues aigúes, segurament per la nefasta influència del veí d'hort l'advocat Ventosa. 

A la primavera varem fer una excursió a Bellmunt de Siurana amb els de la Mútua que 
majoritàriament hi vinguerenamb moto, jo vaig anar amb el cotxe d'un dels metges. El matí 
el dedicàrem a visitar la mina principal de plom en la qual entràrem i veiérem el treball dels 
miners sempre amb perill de silicosi per respirar pols mineral. Dinàrem a Falset al bar Esport 
que encara era el mateix d'abans de la guerra. Fou un bon dinar i ja vaig veure que en Recasens 
Jordà no hi escatimava res. Aquesta excursió em féu reviure moltes altres tan divertides però 
amb la diferència que ara tenia cinquanta-set anys. 

Sant Magí i Santa Tecla m'interessaven principalment pels castells i observava com s'ho 
feia l'Esteve Pomerol per tirar endavant aquell munt de gent mig torrada sempre propensa a 
la contestació i l'escapoliment. 

Continuà el festival al Camp de Mart per Sant Magí, hi vaig anar a veure L'Gostal de Ja 
glòria de Sagarra, per la Maria Vila, que no fou superior al que féu a Mèxic l'Emma Alonso. 
Les vinyes del Priorat també de Sagarra que no havia llegit i creia que seria una obra ambiciosa 
resultà una cosa gens inspirada que acusava la decadència de l'autor. Maria Vila encara aguan- 
tava. L'auca del senyor Esteve de Rusifiol, que encapçalava el llarg conjunt de Maria Vila, no 
fou una obra adient per presentar en un festival. E/ amor de los cuatro coroneles, La Celestina i 

Macbetb foren representades amb dignitat per la companyia que encapçalava Maria J. Valdés, 
encara que a la Valdés li venien grans les obres. 

La muller d'en Tolosa, Teresa Cortel, morí el dia vint-i-dos de setembre precisament dos 
dies abans d'inaugurar el Camp Nou del Barça que tant havíem esperat per assistir-hi. Vaig 
sentir la pèrdua de la senyora Teresa tant com la família no debades ja des de Montpeller i 
Mèxic havia llegit les cartes que enviava al seu marit. L'acolliment que em féu a l'arribar a 
aquella casa fou excepcional i sempre inculcà als seus fills un gran amor per mi, fins a fer-me 
dormir amb l'Arcadi com si fos un de la família. 


24 de setembre de 1957, dimarts. 

Inauguració del Camp Nou del Barça. 

En Tolosa s'havia encarregat de comprar les entrades i per tant anàrem el meu germà i jo 
a Casa seva a buscar-les endemés de donar-li el condol pel traspàs de la seva muller. Tot i el 
trasbals que passava en Tolosa ens rebé i ens donà les entrades. Evidentment en els seus ulls 
s'hi veia el que patia per la mort de la muller i per no poder ser al Camp Nou en un dia tan 
assenyalat. 

Vam dinar a casa de la Maria Gonzàlez a la plaça d'Osca de Sants i després xano-xano 
férem cap al Camp Nou a fi d'ésser-hi abans de l'aglomeració que es desfermà més tard. Era 
un dia esplèndid i el meu germà quedà meravellat de la tossa que feia l'edificació. Jo havia vist 
construir l'immens estadi des dels fonaments i l'edificació ja m'era familiar. 

No érem els únics que ens havíem avançat a l'hora d'entrada i les rodalies ja donaven goig 
de veure per la gentada que s'anava apropant. Tothom participava de l'emoció sentida profun- 
dament, això feia que tots parlessin fluix com si entressin en una catedral. 

Ja dins l'estadi els ulls vivien el somni dels colors de l'herba amb el dels draps i les ban- 
deres que voleiaven. Els ulls ploraven interpretant el goig que sentia l'esperit d'assistir a la 
inauguració d'aquell Camp Nou tan somniat. 

Jo havia sostingut abans d'ensorrar el camp vell que hauria estat millor de fer-li un pis 
més, les coses havien anat d'una altra manera i en definitiva així s'havia d'acceptar. Ja el camp 
s'havia omplert de gom a gom i ens entreteníem a escoltar les sardanes pels altaveus i els avisos 
que es feien al públic. 

Per fi es començà la festa amb la cooperació de centenars de sardanistes, després la des- 
filada de les representacions dels clubs catalans, somniant que al nostre Tarragona F.C. que 
sempre havia estat addicte al Barça se l'hagués vist desfilar com per art d'encantament. L'apa- 
rició dels jugadors era motiu perquè els ulls tornessin a plorar expressant l'emoció que sentia 
l'esperit de viure aquells moments suprems de l'existència d'un esportista pur carregant una 
existència d'estimar el futbol desinteressadament. 

El contrincant del Barça era el Varsòvia i els jugadors blaugrana foren Ramallets, Olivella, 
Brugué, Segarra, Vergés, Gensana, Estrems, Basora, Villaverde, Martínez Rubala i Tejada. A 
la mitja part es desenvolupà un festival folllòric en què centenars de dansaires dels ballets de 
Catalunya van fer els balls més adients per acabar tot en una gran sardana final que omplia 
tot el camp d'anelles. Músiques, cants i plors de tots els concorrents acomiadaren un esde- 
veniment tant emocionant. S'acabà el partit jugat amb molta empenta per ambdós bàndols 
i amb el meu germà poguérem emocionar-nos plens de goig d'haver assistit a una infausta i 
fabulosa festa. 

Excursió a Montserrat per acomplir la promesa feta a la mare. 

Vaig decidir que s'efectués l'excursió en temps que a Montserrat ja no hi hagués la con- 
corrència que hi ha en ple estiu. Vaig llogar un taxi i amb la Roseta i en Pepet vam anar-hi per 
Vilafranca. Quan fórem als voltants de la muntanya en un dia de tramuntana clar i assolellat 
tot tenia més relleu i més color. Després de tants anys de no veure la muntanya apareixia més 
voluminosa però a poc a poc tornaven a esser familiars els seus contorns. El Cavall Bernat on 
tot sovint hom hi posava banderes catalanes apareixia tan dret i desafiador com sempre. 

Ja era migdia i tot era nou als meus ulls perquè hi havia una nova façana. Instantàniament 
vaig adonar-me de la lleugeresa d'haver posat aquelles lletres sota un baix relleu de Rebull 
Catalunya serà catalana o no serà, frase d'en Torres i Bages. Aquest home eminent podria haver 
dit això però segurament hauria desautoritzat posar-ho en aital lloc. 

Arribàrem justos a la missa i no cal dir com ploràrem en el cant del Virolai. La mare 
s'aguantava molt ferma i va pujar al cambril sense ajut de ningú, la il'lusió li donava fortalesa. 

En el dinar va tenir molta gana i marxàrem aviat d'aquell lloc sagrat perquè havíem d'anar 
a Martorell. Quan passàrem pel davant de les cases de celles de lloguer encara es recordà de la 
que hi havíem passat quinze dies a l'abril de 1937 per recuperar els meus glòbuls rojos, perduts 
en la tifoidea pescada al front d'Aragó en el triangle Alcanyís-Lécera-Azuara. 

A Martorell trobàrem els pares d'en Tolosa, en Tolosa i algun dels fills que ja coneixien la 
mare, no pogueren fer gaires compliments perquè ens venia la nit al damunt. Tot i les previsi- 
ons arribàrem de nit a Tarragona i no cal dir com estava de cansada la mare. 

En els meus diaris comentaris muts a la matinada, quan em despertava al llit, comprovava 
que és un do infinit poder tenir un Montserrat per cambril de la Verge. 

En Joan Garcia sosté que no li agraden les demostracions de riquesa, segurament té raó, 
no s'ha d'oblidar però que això és propi de tot el món catòlic, jo trobo que Montserrat, la 
geologia, la comunitat, l'escolania, es la demostració de la importància que tenim com a poble 
dinàmic, poètic i inspirat. 


Excursió a Mataró a veure en Jaume Fusté, fill del meu cosí Pepet de Fondarella. 

En Jaume que m'havia escrit a Mèxic una carta molt original el vaig trobar molt interes- 
sant. El seu punt d'abandonar la casa paterna per discrepàncies econòmiques semblava que li 
augurava un bon avenir en els negocis. 


Excursió a la Font del Garrot amb en Claudi de ca l'Ambròs, Marrassé, Valls, Sabaté, Guino- 
vart, Pedrol, Marsal i Pomerol. 

Fou una recordança de tantes vegades que d'infants, adolescents i de tota edat havia anat 
a aquell lloc que té tanta fascinació per als pelacanyes. Les fotos no sortiren i és per això que 
no queda memòria gràfica d'aquell dia tan comentat. 


De teatre fins a final d'any vaig veure a Barcelona La Ratonera i La Tela d'Agatha Chris- 
tie, per Isabel Garcés, al teatre Comèdia. La Manon que la Victòria dels Àngels ens féu al 
Liceu potser fou en decadència de facultats de tan magnífica cantant. 

De Mèxic. Homenatge a Jaume Serra Hunter, representacions teatrals de la Margarida 
Xirgu a La Casa de Bernarda Alba de García Lorca, homenatge que l'Orfeó Català de Mèxic 
féu a tan immortal actriu. Elecció de pubilla, amb el nomenament de pubilla major de la 
Vallenca Joana Sendra, visita de la secció de ballets de l'Orfeó al teatre Degollado de Gua- 
dalajara, els Jocs Florals foren presidits per l'amic Alcàntara i tingueren una gran brillantor. 

Quan a finals d'any celebràrem amb la mare els seus vuitanta-cinc anys no volgué com- 
panyia. Per a les dones és un fàstic complir anys quan són velles. Tot i l'atropellada que estava 
per les malures, encara cuinà el pollastre i beguérem xampany del bo que jo havia comprat. El 
Nadal no va voler venir a passar-lo a casa d'en Pepet i això fou mal senyal. 

Tot l'any havíem dissentit d'anar a canviar el testament perquè jo trobava molt violent 
que m'hagués fet únic hereu, ella no ho volgué fer mai, una altre discussió fou aconsellar-me 
que m'havia de casar amb la Maria Garcia, cosa que jo no volia. Ella no volia sentir parlar de 
casament amb l'Elvira Fortuny, i així finí l'any sense casar-me. 


Any 1958 


L'any 1958 comença amb preocupacions per la salut de la mare, ella ja no va al mercat que era 
la seva fallera i no fa el menjar, la veina Leonor es cuida de fer-ho. Jo quan arribo a les tres de 
la tarda a dinar, menjo la sopa i la verdura o l'amanida i la sopa i em coc el bistec que menjo 
amb molt d'all. La mare mira com menjo i jo li parlo dels esdeveniments del dia. Quan vaig 
a fer la migdiada ella se'n torna al llit on jau sempre damunt el costat dret, això que el metge 
li ha dit que ha d'alternar els dos costats. La veina Leonor m'ha dit d'amagat que la mare ha 
caigut dues vegades al carrer, cosa de cor i una a la cuina que per poc s'hi mor. Ella solament 
menja la sopa al migdia i a la nit i també una mica de llet, té molta fe en beure un dit de conyac 
quan se sent dèbil. 

Ja som al mes de febrer que resulta molt fred. Ve a veure la mare la seva germana Àngels, 
que ens diu que ja la veu molt acabada. Jo cada dia a quarts de nou, quan m'aixeco per anar a 
la Mútua, entro a la seva habitació per veure què i si vol que li porti quelcom. El dia vint-i-set 
quan vaig entrar a l'habitació estava agenollada damunt la catifa intentant tornar al llit, la vaig 
posar al llit i em digué que havia caigut, tremolava de fred, vaig avisar la Leonor que anés a 
buscar el meu germà amb el qual decidírem que vingués el metge tot seguit. El Dr. Bosch 
receptà unes injeccions i uns supositoris i em digué que la combreguéssim perquè segurament 
tenia pulmonia, vingueren molts familiars a veure-la, amb la tia Àngels que no es movia del 
seu costat. Al vespre quan vingué Mossèn Domingo a confessar-la estava millor, passà molt 
mala nit, era evident que se sentia morir. Tot i que fèiem funcionar dos radiadors a l'habita- 
ció la casa estava gelada i tots tossíem, el germà i jo ens alternàvem dormint una mica al llit. 
Durant el matí del dia vint-i-vuit vingué en Recasens Jordà que la mare reconegué perfecta- 
ment i intercanviaren algunes paraules gracioses a l'estil d'aquest amic, quan fou el migdia tot 
canvià i ella començà a tenir tos i a respirar amb dificultat i ja es veié que era el final. La tia 
Àngels l'ajudava a tossir i a mitja tarda se li morí als braços. Quan jo hi vaig acudir no creia 
que fos la mort però la tia m'ho confirmà amb la seva experiència d'haver-ne vist morir tants. 
La cunyada Roseta, la Leonor i altres presents ploraren amb estrèpit, el meu germà plorava 
silenciosament, jo no vaig plorar. El meu esperit estava aquells dies ple dels esdeveniments 
terribles que es descabdellarien seguidament i tenia el cervell ben atent per no desmaiar-me 
i fer d'actor en els episodis propers impassiblement. L'u de març s'efectuà l'enterrament, vin- 
gueren la Maria Marsal i la Maria Gonzàlez de Barcelona. Per la casa hi havia, a més de la 
tia Àngels, la cunyada Roseta, les nebodes Imma i Maria, l'Elvira Fortuny i la veina Leonor, 
eren dones que jo estimava molt. No sé com varem poder cabre per dinar en un pis tant petit. 
A l'enterrament de la tarda em vaig mostrar molt sencer. Seguiríem la ruta dels enterraments 

de tants de familiars Plaça de les Cols, Merceria, Baixada del Patriarca, Pla de la Seu, al 
cementiri vaig dir unes paraules de comiat i mentre fèiem lloc per posar la nova caixa vaig 
manar que els ossos del pare els posessin dins la caixa de la mare, cosa que no agradà a molts. 
Usàrem el sarcòfag dels avis que havien disposat que només seria per a ells, però com que jo 
l'any 1934 vaig poder esquivar aquesta voluntat a l'enterrar-hi el pare, ara havia hagut d'usar 
molta diplomàcia i pessetes perquè la gent que regien el cementiri, mossèn Batlle i l'extinent 
Murtra, acceptessin la voluntat de la família que havia decidit que la mare podia ser enterrada 
allí on ja era el pare, tia Àngels i el cosí Martí Recasens s'hi van avenir. L'enterrament amb tres 
capellans costà cinc mil pessetes i l'efectuaren els successors de Melendres. La mare m'havia 
fet hereu universal i jo ho vaig pagar tot. 


Comiat a la mare 

La meva memòria està plena de la imatge de quan éreu formosa i infant de cinc anys en- 
cara estava ple de la vostra olor. Més que la veritat dels reis em preocupava per on havia nascut, 
el melic em semblava més honorable contra l'opinió dels amics dels deu anys, ja que ho dis- 
cutíem. Quan moriren els avis em condolia de veure la vostra cara tan bella sempre plena de 
llàgrimes. Ja que el germà gran no havia pogut estudiar em volien fer estudiar per mestre sota 
el consell de la tia Conxa. Al morir el nen Peret vau esdevindre quasi folla. Jo vaig tirar pel dret 
amb l'ofici de sastre, foren temps terribles ben diferents dels feliços que passàrem quan teníem 
a casa l'oncle de Buenos Aires. La meva edat boja amb les meves fugides de casa els anys 1914 
i 1915 la vau perdonar ja recuperada, vaig complir la paraula i des de llavors vaig esser dòcil, 
ja tenia setze anys. Havia treballat un any a la Barcelona dels assassinats entre patrons i obrers 
i havia fet el servei militar dels seixanta dies d'excedent de contingent l'any tràgic de 1921 
i quan tenia mal de cap em posaveu aquelles compreses calentes d'aiguardent, em fascinava 
sentir la vostra olor penetrant. Temps de revolta, disputes amb el pare i opinions diverses dels 
germans, vós i jo estàvem serens perquè complia el promès. Quan es casà el germà gran fóreu 
més meva perquè ell us tenia sempre, conquerida possessió que vaig haver de cedir a l'oncle de 
Buenos Aires quan tornà a venir. Per l'afició al futbol havíeu passat però ara no passàveu per la 
de la política. Hi hagué molt de perill però quan fou proclamada la República no vareu quedar 
convençuda del tot, tot i haver nascut l'any de la primera República. Jo m'afermava en la vostra 
admiració al tenir un lloc preferent dins els que treballaven pel nou règim i quan el germà Joan 
consumà el casament amb la Genoveva, que us feia tan poca gràcia, ja vaig ser indiscutible 
per a vós. Naixement dels néts, mort del pare el 1934, sis d'octubre, alegries i penes i alegries 
el començament de 1936 amb la victòria de les esquerres i noves penes amb la guerra amb la 
qual al final solament havia mort l'admirable nebot Josep. Volíeu venir amb mi cap a França, 
jo us vaig estalviar el terrible calvari. La primera carta fou per a vós i al contestar-la fou la 
primera de les desenes que m'enviàreu durant els disset anys d'exili. Tuir, Perpinyà, Bordeus, 
Montpeller, Mèxic i mai ens cansàrem d'escriure'ns fins que vaig tornar. A l'arribar jo de l'exili, 
a la porta de casa us acompanyava l'Elvira Fortuny, la mateixa que us acompanyava quan ens 
acomiadàrem. Ja havien mort el germà Joan, la seva muller la Genoveva, l'oncle de Buenos 
Aires, la seva muller i alguns cosins, però restava viva l'avorrida tia Tereseta que vau prometre 
que veuríeu enterrar i així fou. Ja sabeu que volia casar-me però no ens entenguérem entre 
la Maria que volíeu i l'Elvira que volia jo. Havien passat els dos anys que tenia de temps per 
tornar a Mèxic i tinguéreu por de venir a Tuir a veure l'oncle Miquel. Ara volia que canviéssiu 
el testament participant de l'heretatge el germà Josep que havíeu exclòs, no hi hagué res a fer, 
li vau mantenir la rancúnia fins a la mort per haver-vos pres l'hort de Riu Clar indegudament. 

Davant de la mort somniàveu i somniàveu i de vegades cridàveu socors, volíeu viure més anys 
dels que us pertocaven, ara ja reposeu com demanàveu d'una vida tan plena d'episodis terri- 
bles, però també plena de molts dies de felicitat. A dins el cervell solament hi retinc la imatge 
de quan éreu jove i bella i plena de salut i fèieu aquella olor tan encisadora de mare. 


Fins el juliol vaig veure poc teatre. E/ misteri de Ja sala d'estar de Ramon Minguell, al 
Metropol de Tarragona, per la gent que dirigia l'Admetller, Càndida de Bernard Shav, al 
Candilejas, per Olga Peiró, Romeu de 6 a 9 per Capri al Romea, Rosa Zafuada de Tennessee 
VVilliams, per Pepita Serrador al Comèdia. E/ podre d'esperit i els altres de Sagarra, per Lluís 
Orduna al Guimerà. Pumn, pur i el va matar d'Antonio de Armenteras, en versió catalana per 
Capri al Romea. 

Lexcursió a Vallfogona per guarir-me el fetge fou un fracàs, feia molt fred i això encara 
agreujava el mal. Tot i ser setembre el balneari estava desert en fi, un desastre. De tornada vaig 
visitar Santa Coloma de Queralt, Igualada i Barcelona. 

A Andorra a veure l'Àngel Vidal. Després d'una visita a Blancafort a la filla d'en Vidal, 
el gendre i familiars, vam decidir que ens trobaríem l'octubre a Andorra, que vindrien els seus 
pares de Mèxic. De passada vaig visitar Granollers, Vic, Puigcerdà, Lleida i La Seu d'Urgell. 
Vaig arribar primer a Andorra per veure en Pedreny perquè ens donés allotjament per a deu 
persones. va fer el ronse amb el pretext que tenia els llits desparats i va esser en ... qui em féu 
el favor. Tinguérem una gran alegria d'abraçar el matrimoni Vidal a qui tan unit havia estat 
a Mèxic i si bé el primer dia va ploure, el segon va fer una enorme nevada que ens convidà 
a tots a tornar cap a la terra baixa. Amb en Joan Rodríguez, a qui havia vist a Perpinyà, ens 
preguntàvem si veuríem mai més en Vidal. 

Fins a final d'any vaig veure El pobre Gabriel de Xavier Regàs, amb Velilla al Guimerà, 
Glòria i Amadeu, Societat Limitada de Josep M. Poblet, amb Capri al Romea. 

Al festival del Camp de Mart de Tarragona Ondina de Dovve, Camí d'estrelles d'Escalona, 
amb la (Braguetes), Los Jocos de Valencia de Lope de Vega, per Marsillac. 

En el primer cicle de teatre llatí al teatre Romea de Barcelona CGacun sa vérité de Pi- 
randello, pels del Granier de Tolosa de Llenguadoc, Proteu de Claudel, per una companyia 
de París, Tirant Jo Blanc adaptació de J. Sales per l'A.D.B., Los melindres de Belisa de Lope de 
Vega, per Germàn Schroeder. 

Arribada de Roma, revista, per Mari Santpere i Alady al Còmic, per Tots Sants feren el 
Tenorio de Sangenís i Maset va fer de Comendador, tots dos escara estaven en forma, Reguiem 
por una mujer de VV. Faullner, per Antonio Bautista, al Comèdia, molt impressionant. 

Al Liceu, Les Godes de Figaro de Mozart, Lucia de Lammermoor de Donizetti i anava a 
dormir a la Igualadina del carrer de Sant Pere per estar més a prop del teatre. 

Al Palau de la Música Catalana, el vint-i-sis de desembre concert, que tot i l'assistència 
de Ministres del Govern de Madrid l'auditori va protestar perquè no es cantava l'Himne de 
la Senyera, protesta que va acabar amb apallissades de la policia, detencions, entre les quals la 
del famós Jordi Pujol que tant d'impacte faria al sentiment catalanista. 

A Mèxic s'estrena Vendaval de l'Odó Hurtado, per Emma Alonso al teatre Trianon, tam- 
bé es féu un homenatge a Roc Boronat per haver guanyat el premi A. Guimerà. 

Any 1959 


L'any 1959 està destinat a sofrir els episodis de la venda de la casa i haver de sotmetre'm a 
l'evidència que el millor comprador serà la de l'odiat forner Soler. 

Ja no dino a casa, és més còmode al sortir a les tres de la tarda de la mútua anar a dinar al 
restaurant Avenida, a tocar dels carrers Lopez Pelaez i Pau Casals (ara Colom), així la veina 
Leonor no ha de molestar-se que prou feina té amb els fills. A la nit menjo fruita que jo ma- 
teix compro a ca l'Arpada. 

Els sopars de germanor que organitza la mútua durant l'any ja em comencen a cansar, 
principalment perquè cada dia el fetge està pitjor. 

El fetge el tinc pitjor per les contínues enrabiades que em donen els veins de casa i alguns 
dels nois de la mútua avesats a l'ambient pillet de la ciutat. 

És un hivern molt esventat i, encara que tapo les escletxes de la porta del pis amb papers 
i poso unes dobles cortines a l'alcova per defensar-me'n, sempre tinc fred. 

A la petita cambra que dóna a la galeria, hi faig funcionar dos radiadors elèctrics perquè 
pugui fer les lectures a què estic avesat a la nit més calent. 

Vaig cada dia al vespre a ca l'Ambròs, d'on surto a les nou de la nit. Quan vengui la casa 
penso posar-me en una dispesa de la plaça de la Font perquè a l'hivern és un lloc més calent. 

Davant la pèrdua de pes deguda a la malaltia del fetge, decideixo també sopar a l'Avenida 
on el preu és molt més econòmic que a ca l'Ambròs. 

El teatre que veig fins a mig any és principalment a Barcelona, L'avió de /es deu trenta amb 
Velilla i en Gúell al Romea, bo. El catorze de gener l'Orfeó Català commemora els cinquanta 
anys de la sala amb el Giravo/f de maig del mestre Toldrà i lletra de Carner que resulta un 
espectacle magnífic. És un esdeveniment La gata sobre el tejado de zinc de Tennessee VVilliams 
interpretada per l'A. Bautista que no em va convèncer. El tretze de març es fa l'homenatge a 
Josep Admetller que dirigeix La ventafocs ajudat pel ballet La Salle. És una pena que jo hagi 
d'assistir al comiat d'aquest amic quan es pot dir que el vaig veure debutar. 

Fins a mig any faig diverses excursions, la primera a Figueres, Olot, Banyoles, Girona i 
Blanes. A Olot veig en Vilarrasa i muller que estan molt contents de la meva visita. A Blanes 
volia sentir els pescadors per si parlaven com el mestre Ruyra els recull en les seves narracions. 
Fou una sorpresa que continuin parlant igual i veritable esplai per a l'oida la música de la seva 
conversa. 

Cap a Montblanc per anar a l'Espluga de Francolí i a Blancafort on passo dos dies amb 
la Maria Vidal i amb el seu marit perquè la mare d'ell està malalta. 

Teatre a Barcelona. De juliol a setembre veig La embustera de Diego Fabri per la Mari 
Carrillo al Comèdia, bona. El Larret de cascavells de Pirandello, traduida per Sagarra, per Luís 
Orduna al Guimerà, molt ben interpretada. L'amor i el futbolista per Cumellas al Romea, poca 
cosa. La Pepa Maca de Cecilia A. Mantua per la Cunillé al Romea, obra popular agradable. 

Sant Magí. A més dels castells que omplen ca l'Ambròs de xivarri dels castellers i de les 
discussions dels entesos concurrents, la festa de teatre al Camp de Mart interessa molt els 
tarragonins perquè per primera vegada s'hi farà Terra baixa de Guimerà per l'actor Guitart, 
una obra tan esperada que s'hagué de suspendre perquè va ploure molt fort. Va seguir Enric IV 
de Pirandello per Carlos Lemos, bé. La corona d'espines de Sagarra per la Vila, estigué bé. Les 
sarsueles Dora Francisquita de Vives i Ratiusta de Sorozàbal per Pau Vidal i Cia, estigueren 
passadores. Davant l'espectacle de la mullena dels espectadors i la meva, vaig prometre no anar 


133 


Salvador Maset i Vidal. Dietari de l'exili a Mèxic i del retorn a la Catalunya franquista (1942-1975) 


més al Camp de Mart. Amb quatre anys que jo veia el festival no s'havia complert la promesa 
de fer un teatre a l'aire lliure en condicions. 

Fins el dinou de setembre, on a Barcelona tingué lloc el II Cicle de Teatre Llatí, vaig 
veure Un pobre diable de Regàs a l'Alexis, molt pobre. Una extraordinària Gigi de Colette per 
la Núria Espert al Barcelona. Ejercicio para cinco dedos de Peter Shafler per Andrés Mejuto al 
Comedia. 

Santa Tecla anà acompanyada de les mateixes discussions dels castellers amb l'al-licient 
que es projectava instituir una festa de castellers en què s'homenatjaria l'amic Esteve Pomerol, 
fundador de la nova etapa de la colla Vella. 

A partir del dinou de setembre va començar a Barcelona el II Cicle de Teatre Llatí amb 
Le Bourgeois gentilbomme de Molière per la Cia. Deninz de la Comédie Française que brodaren 
aquesta peça, Le Menteur de Corneille per còmics de París, també estigué molt bé Tres angelets 
a la cuina la famosa comèdia d'Albert Hussón que a Mèxic havíem vist com La cocina de los 
dngeles fou interpretada per Lloret, Nonell i Capri que no milloraren els grans actors que ho 
havien fet a Mèxic. La femme du boulanger de Jean Giono per la Comédie de Provence fou una 
altra cosa, brodada d'una manera magnífica, Le Baruffe Chbiozzotte de Carlo Goldoni per una 
Cia. de Venècia fou també meravellosament interpretada. 

A l'octubre vaig veure al Guimerà Les maletes del Senyor Vernet de Claude Megnier, i al 
Romea en el III Cicle de Teatre de l'ADB Les cadires i La cantant calba d'Eugène lonesco. 

U de novembre. La primera diada dels castellers que tant soroll havia portat a ca l'Am- 
bròs, que es va celebrar en homenatge al restaurador de la colla Vella, l'amic Esteve Pomerol. 
Hi van participar el cor l'Àncora, el ball de Bastonets, la coral Santa Tecla i la cobla Tarragona. 
Hi hagué missa i la colla Vella aixecà el tres de set aixecat per sota, el quatre de vuit i el pilar 
de cinc. En el sopar de germanor a la Ciutat Residencial es féu ofrena a en Pomerol d'una 
placa d'honor. L'amistat amb aquest amic ja venia de quan als anys vint jugava a futbol amb 
el Tarragona i ara era agradable, cada vespre, sentir-li contar coses que havien passat a T'arra- 
gona mentre jo havia estat fora. Per recordar la refundació de la colla Vella dels castellers es 
va fer un fullet imprès per gent del Movimiento, que recordava la història de la colla des de la 
seva fundació l'any 1925, gràcies a aquesta refundació quan als anys trenta vingué l'oncle de 
Buenos Aires va poder reviure els castells que ell havia muntat quan era jove. 

Com venc la casa. Els episodis de vendre la casa s'anaren succeint durant l'any, començant 
per tímids ofertors que me'n donaven 125.000 pessetes. Quan el forner Soler ho va saber ja 
me'n donà cent cinquanta mil, però volia rendir-me per cansament. Llavors vaig idear un sis- 
tema de fer-lo rendir a ell i fou posar la casa en venda per pisos, en això m'ajudà el procurador 
Martí, no li agradà gens al forner Soler i un dia menvià el savi del seu fill a proposar-me la 
compra per 300.000 pessetes, com jo havia fixat, però sense intervenció del Martí. Jo no vaig 
accedir a fer aquesta putada i així vaig aconseguir que el forner Soler es rendís i pagués a cal 
procurador en presència de la seva muller les 125.000 pessetes de paga i senyal, em vaig venjar 
una mica de les dolenteries que havia fet a la mare. 

El fetge no em féu plorar a l'abandonar-la. La mare havia dit que la vengués quan fos 
morta i així o vaig fer. Més que en els seus murs és dins el meu cervell que queden els records 
bons i dolents de tant temps passat en aquella casa de construcció estranya que no admetia 
cap reforma. El segon pis que la mare arranjà els anys trenta amb tant d'amor ara se'm feia 
completament absurd. Dins el cervell hi ha el record dels anys feliços que hi visquérem la 
mare i jo sols, l'olor i el tast dels guisats que ella feia alegrement, el film dels meravellosos 

somnis, moltes nits repetits, del fruir sexual de moltes variants. La mare no mereixia ser recor- 
dada entre els odis dels mals veins i les pudors de les desenes de gats que hi vivien, la mare la 
recordo entre l'horta, els jardins i l'aigua del molí de l'horta o entre la mar i la garriga olorosa 
de la vinya de l'Arrabassada. 

A casa d'en Tolosa vaig deixar d'anar-hi per culpa de la seva muller l'esquizofrènia de 
la qual ja era inaguantable. Vaig sentir que li deia per telèfon si jo era el seu macarra un dia 
que volia dormir a la meva dispesa de Barcelona. Aquell dia jo vaig fer de testimoni en una 
comissaria de policia... 

A casa el Cisquet Muntaner vaig passar algunes nits delicioses cantant cançons tarrago- 
nines, sempre acabades amb una passada del ball de Dames i Vells. 

Aquest dia Nadal de 1959 el vaig passar a casa del germà Josep i sense la mare de com- 
panyia em semblà més trist que alegre. 

Perpinyà, Tuir i Canet platja. Després de veure les cosines un dilluns, en Secall em portà 
a Canet a veure la parcel'la que s'havia comprat, vam passejar per la platja ja sense banyistes i 
em va mostrar el gran restaurant que els germans de Sarral s'havien construit. 

Móra d'Ebre i Benissanet. Vaig anar-hi a veure com anaven les obres del mas de l'Artur 
Bladé. 

Obres de teatre fins a acabar l'any. Panorama desde el puente d'Arthur Miller per López 
Lagos al Comèdia, aquesta obra em féu una gran impressió i em va resoldre molts problemes 
difícils de la meva comèdia L'amor, sempre, El nas de Cirano de Tejedor i El Libertí de Vene- 
detti foren les obres que Capri representà fins acabar l'any al Romea, ambdues bones. 

Marxo de la casa del carrer Major. El forner Soler s'avançà en el pagament de la casa i 
vaig haver d'evacuar-la cuita-corrents. Vaig embalar el de més valor perquè fos guardat al ma- 
gatzem de la casa de la cunyada Roseta junt amb alguns mobles i tota la resta s'ho emportaren 
el germà Josep, la Maria Maset i el veí Soler. La muller del pescador Torné (cagaduros) volgué 
comprar-me un matalàs gran. 

Una casa que feia cinc anys que donava disgustos diaris que memmalaltien el fetge. 


Any 1960 


Aquest 1960 serà any de teatre perquè el primer dia de gener ja vaig assistir a una funció 
per l'Agrupació Dramàtica de Barcelona que representaren Un prometatge d'A. Txèlchov i 
La cantant calba d'E. lonesco. Trobar-me a Barcelona es devia a que hi vaig anar a passar les 
festes de Cap d'any, mhostatjava a la Fonda de Sant Agustí que era on havien anat els pares 
a passar la nit de nuvis. 

Estic a dispesa amb la senyora Montserrat al carrer López Pelàez de Tarragona, que quan 
vindrà el mes de juny m'acomiadarà perquè ella ha de passar temporades al seu poble. Era una 
dona encara jove molt carregada de punyetes. Jo ja no treballava a la mútua de Recasens Jordà 
perquè m'havia volgut jubilar a l'arribar als seixanta anys i com que la casa de la mare l'havia 
comprat en Soler el forner, jo anava a menjar a casa l'amic Borràs en el seu establiment bar 
Avenida que en Quicus va batejar com a bar Amanida. 

Molts dissabtes anava a la tertúlia d'en Tasis del cafè Términus de Barcelona i em quedava 
a veure alguna funció d'òpera o teatre. 

Esmorzar al bar Amanida. Continuava fent l'esmorzar en aquest bar el diumenge al matí, 


costum que s'havia iniciat tot seguit d'haver retornat a Tarragona. Ara però en Borràs i muller 
malalts no tenien afany de quedar bé. Allí esmorzàvem en Llovell (llebreta), Icart (lleganya), 
Balart (pistoles), Salló, Gonzalo, Enriquet (contribucions), Lliteres (sergent de l'exèrcit), Ma- 


nyo 


tica, 


i Puig tots ells concurrents als partits del Nàstic i per tant en constant xerrameca futbolís- 
com que en Puig tenia entrades pel futbol volia que l'acompanyés els diumenges de partit. 


Febrer de 1960. Algunes topades amb Sumoy, Salló i Roquer que em feien venir ganes de 


canviar de bar perquè l'hivern a l'Amanida es deixava sentir molt per les mestralades que 
hi petaven de front. 


Març de 1960. Gran excursió cap a Castelló per conèixer el País Valencià i les Balears. A 

Castelló encara em vaig trobar amb les festes de la Magdalena, és a dir de les Gaiateres i 
vaig passar allí alguns dies fins que s'apropava el dia dinou, dies que foren de clima suau 
i que vaig aprofitar per anar a Vila-real i Burriana dues viles ben diferents però boniques. 

També vaig anar a Sagunt per veure el teatre romà i que m'hi vaig estar un dia i 
una nit, ja que no era cosa de buscar llit a València inútilment. El teatre està molt ben 
conservat però com que està en una població poc culta no s'hi fa cap representació. Vaig 
veure com plantaven les falles la nit abans de St. Josep i en aquest dia vaig traslladar-me 
a València en temps plujós. 

A València no arribà a ploure i això em deixà veure a pleret les falles. Vaig anar al 
Casal de Catalunya a veure en Gaspar Lloret que em féu anar a visitar el tarragoní Mas- 
deu que estigué molt content de la meva visita. La muller valenciana d'en Gaspar m'acollí 
molt efusivament. 

Calia sortir a les onze de la nit cap a Xàtiva perquè era el darrer tren i així fou com 
em vaig estalviar els terratrèmols de les explosions de tota mena d'enginys que usen com 
a final de festa el dia de St. Josep els Valencians. Cal dir que de les traques no me'n vaig 
escapar perquè quan al migdia anava a dinar me'n petà una tot al meu voltant i vaig veure 
com s'espanten les velles, les criatures, els gats i els gossos, que és una pena veure cosa tan 
salvatge. 

A l'arribada a Xàtiva estaven fent els preparatius de la cremà de les seves falles, cosa 
que vaig sentir des del llit perquè estava molt cansat. Lobjecte del meu viatge era anar al 
castell a veure el que es pogués dels records de l'estada del comte Jaume d'Urgell. És molt 
pesada la pujada a mig camí del castell però des de dalt té una vista magnífica damunt 
del camp ple de tarongers. Hi ha una tomba molt probablement de construcció recent 
que guarda, diuen, els ossos del menyspreat comte. A Xàtiva cal veure la meravellosa Col- 
legiata tota de marbre rosa d'una bellesa insuperable. Encara vaig tornar a sopar i dormir 
i qui sap si passejant pels carrers vaig veure entre els xiquets que feien gresca el famós 
Raimon d'avui dia. 

Un matí vaig prendre el tren cap a Alacant en aquella línia que va a la Encina la 
lentitud de la qual et deixa abatut i malalt. Després de donar tants tombs inútils arri- 
bàrem a Alacant, ciutat marinera molt atractiva, que sense turisme tenia una veritable 
fascinació. Vaig hostatjar-me a la fonda El Comercio que m'havien recomanat al Centre 
Català d'Alacant, vaig anar als magatzems de ferro de la casa Bonet de Tarragona però 
no hi havia cap tarragoní, hi vaig trobar però el senyor Jové que havia treballat amb mi a 
l'Eurela de Mèxic, que em rebé molt bé i amb ell conversàrem de com va el País Valencià. 

Com que per a la sortida del vaixell cap a Mallorca faltaven uns dies, em donà temps 
d'arribar-me a Elx (Baix Vinalopó), en aquesta ciutat ja hi feia calor i la gent anava en 
mànigues de camisa. Era meravellós viatjar en mig de milers de palmeres datileres. Vaig 
hostatjar-me a l'Hotel Comerç on hi havia poca concurrència i a la nit hi feia fred. 

L'anada a Mallorca em donava temps de passar fins diumenge a Elx, cosa que vaig 
aprofitar per veure el partit de futbol Elx-Atlètic de Bilbao que era motiu d'apassiona- 
ment de tota la ciutat. Vaig anar aviat al camp perquè calia avançar-se a la gent de la co- 
marca que vingueren en grans quantitats donant un caire a la concurrència molt original 
i bastant salvatge. Tot i tenir seient bo em vaig veure tan rodejat de gent que cal dir que 
estàvem com sardines a la llauna, feia una calor tan espantosa que no sé com vaig sortir 
viu d'allí. Les vedettes eren en César per l'Elxi el porter Carmelo pel Bilbao que més que 
porter semblava pallasso. 

S'acabà el partit que guanyà l'Elx i tot va anar bé. Allí vaig assabentar-me que en un 
cafè hi havia una penya del Madrid i vaig anar-hi a prendre cafè, ja vaig veure que estava 
creada per en Bernabeu per tenir contertulis quan anava allí procedent de Sta. Pola on té 
una torre i hi va a pescar. 

La població d'Elx tenia uns cinquanta mil habitants perquè havia doblat la població 
en pocs anys motivat per la instal'lació de centenars de fàbriques de calçat vulcanitzat, per 
això es parlava tant castellà. 

Com a Tarragona menjava molts dàtils confitats allí els vaig poder tastar naturals, que 
es maduren com els plàtans i són negrosos. 

A l'hort del capellà vaig veure les palmeres amb els noms dels homes més sobresor- 
tints d'Espanya, hi havia pocs catalans. 

Com que encara quedava temps vaig anar a passar un dia i una nit a Múrcia i tot i 
estar en una fonda recomanada la cosa va anar malament. Allí ja es veia començar el sud 
i tota la seva misèria, una ciutat amb molts habitants, 200.000, que vivien en cases amun- 
tegades al redós d'una enorme catedral, el riu feia pudor de qui sap què i encara rai que la 
flor dels tarongers i els violers perfumaven l'aire. 

Vaig tornar a Alacant i encara vaig anar al Centre Català on la majoria de concur- 
rents era gent de Madrid de procedència catalana, alguns desterrats, però que no parlaven 
català. 

Quan vaig veure el vaixell en què havíem d'anar a Eivissa l'ànima em va caure als 
peus, era el Jaume I de menys de mil tones. Hi va haver mala mar però com que jo tenia 
llitera vaig procurar dormir i no adonar-me del que passava, vaig arribar a Eivissa sense 
marejar-me. 

La ciutat d'Eivissa té un bonic aspecte tota escalonada al fons de la badia, hi vaig anar 
a passejar pujant el munt d'escales que hi ha, hi vaig veure pageses amb bicicleta que no 
havien abandonat les amples faldilles negres, l'illa estava quasi verge de turisme, tot era 
molt agradable i bonic i la gent molt afectuosa. 

Després de dinar al vaixell sortírem cap a Palma on se celebrava un partit de futbol 
de desempat entre l'Eivissa i el Menorca, això vol dir que al vaixell hi venien molts fans 
que estaven empipadíssims perquè creien que, com que el vaixell corria poc per avaria, no 
arribarien a temps de veure el partit. Això passà a mitges. Quins renecs els dels eivissencsl 

Vaig estar alguns dies a Palma recordant el viatge que hi havia fet el 1920. Llavors 
al ser un viatge col'lectiu vaig estar en un gran hotel, ara estava en una fonda modesta 

recomanada però que no resultà gens bona. A peu, vaig recórrer tota la ciutat i cap al tard 
anava al Centre Català a xerrar amb els viatjants catalans que allí van. Un dia hom hi féu 
una conferència molt nacionalista i el diumenge vaig veure ballar sardanes a la plaça del 
monument a Jaume I. 

Vaig fer una excursió a Pollença amb el carrilet que m'agradà molt i fou molt pinto- 
resca pel contacte amb la gent del país molt enraonadora. A Palma la gent estava molt 
callada, encara pesava sobre d'ella la guerra civil, sexplicaven coses terribles ocorregudes, 
érem a l'abril però ja hi havia molt de turisme estranger que donava al centre de la ciutat 
molt bon aspecte. 

M'agradà molt la reforma que es feia, principalment un carrer porxat que quedava 
molt bonic, labors que a Mallorca depenien molt d'en March, causava pena assaben- 
tar-te'n de les desenes de coses que pertanyien a aquest excontrabandista. 

Vaig tornar a Barcelona amb avió, un avió d'aquells que els que el pilotaven ens 
pregaren que ens asseguéssim tots al costat dret per contrarestar la forta tramuntana que 
hi tocava. Fou una excursió de molts dies per reveure el País Valencià i les Illes i del qual 
vaig treure molt profit. 

A dispesa a casa la senyora Pepeta (cigronera) que no era altra que la filla de la famosa 
perruquera del carrer Major la casa de la qual en deien a cal León, ella que havia estat 
orfeonista i era vídua d'un Andreu, germà de l'amic federal Facund Andreu, ara tenia com 
a marit en Joan , antic carnisser del carrer Major i antic soci del Tarragona F.C. L'ambient 
de la dispesa era enfosquit per la presència d'un dispeser castellà molt tocat i posat que 
hom deia era invertit. Vaig triar aquesta dispesa al carreró de la Palma, a tocar de la plaça 
de la Font, perquè era tant a prop del bar Ambròs, ple d'amics i molt arrecerada del vent 
i dels freds. 


Teatre vist fins a mitjans d'any. 

Com que per aquells temps anava sovint al Liceu posaré òpera i teatre tot junt, al posar 
Liceu ja es veurà que es tracta d'òpera. Un prometatge d'A. Txelchov i La cantant calba de lo- 
nesco per l'Agrupació Dramàtica de Barcelona (ADB), foren molt ben interpretades. El 7 de 
gener Un rapto en el Serrallo de Mozart al Liceu, fou una meravella. El 8 de gener Tristany i 
Isolda de VVagner al Liceu, vaig voler veure aquesta obra que mai havia volgut veure perquè 
els crítics deien que no s'havia vist res de millor interpretat, evidentment fou una cosa pesada. 
Un sorador para el pueblo de Buero Vallejo que havia despertat tant d'entusiasme a Madrid 
va confirmar l'expectació a Barcelona, prenent de referència fets de l'època de l'Esquilache a 
Madrid posava en evidència el règim gens amant de la llibertat. Cor delator d'Allan Poe i La 
maleta de 'Vasis per l'ADB, molt graciosos. L'Zort dels cirerers de T'xélxhov per l'ADB, molt ben 
interpretat i molt ben acollit pel públic. E/ camí de Ja creu, una cosa pesada. Al mes de maig, 
L'bostal de l'Amor de Ferran Soldevila per l'ADB, molt ben interpretat, aquesta obra ja s'havia 
fet a Mèxic. Dia 19 de maig, Dialogue des carmelites al Palau, aquesta obra francesa de tanta 
anomenada tingué una interpretació de gala i fou molt ben acollida. 

Dia 19 d'agost Sant Magí, divendres. Ja molt escamat dels defectes d'organització de les 
funcions del teatre del Camp de Mart encara vaig anar a veure L'Orestiada d'Èsquil, Juhi 
Cèsar de Shalespeare, Terra Baixa de Guimerà, La puntaire de /a costa de 1. Ribas i Rigo- 
letto de G. Verdi pel baríton barceloní Ausensi. 

Del 24 al 30 d'agost de 1960. Excursió a l'Alguer, Marsella, Gènova i XVII Olimpíada a 
Roma. 

L'excursió fou patrocinada pel multimilionari Francesc Recasens de Reus, home que 
entretenia els lectors del Diari de Barcelona amb uns "punts de vista" setmanals que els 
lectors agraien molt donada la penúria d'escriptors que defensaven les coses catalanes. 
Tasis va embrancar-me en aquesta excursió i ell després no vingué. Hom deia que fèiem 
un retrobament de l'Alguer i es parlava de l'època que els catalans conqueriren l'illa de 
Sardenya i que foren gent del Camp de Tarragona que s'establiren a l'Alguer, tot això 
em feia ballar el cap, em feia pensar que si anava a l'excursió ja hauria vist totes les terres 
catalanes. Em sentia molt malalt del fetge però pensava que si tenia càncer calia veure 
l'Alguer per poder dir que ja havia vist tots els paisos catalans. Els diaris en feien molta 
propaganda però a l'hora d'embarcar no érem ni dos-cents. 

Dalt el Virginia de Cburruca de la Transatlàntica hi vaig trobar l'amic de tertúlia Pere 
Català i Pic de Valls, gran fotògraf de Barcelona i això m'animà, era una persona ben co- 
neguda. Hom acomiadà el vaixell amb serpentines i espetec de coets i tot fou molt bonic. 
Mar endins es va veure que la motonau era de només set mil tones i era molt ballarina. 
Com que sortírem al vespre tot seguit se serví el sopar i ja es va veure com la gent s'agru- 
pava en preferits i altres. A l'hora d'anar al camarot de quatre va resultar que a sota meu 
hi havia l'escriptor Josep Miracle i a l'altre costat en Baubí i el jove Granell de Perpinyà. 

Al fer-se de dia tot el vaixell anà en enrenou perquè ja es pogueren veure barques 
motores de l'Alguer que ens venien a saludar lluint al pal banderes catalanes que em pro- 
duiren molta emoció. Acostant-nos al port veiérem com voleiava dalt del castell una gran 
bandera quadribarrada, fou llàstima que un barco tan petit no pogués varar al moll i per 
tant calgué anar-hi en barques motores. 

Jo vaig desembarcar dels darrers i ja vaig veure formada a dalt del moll la comitiva 
que havia d'anar a la Catedral de l'Alguer a dipositar la imatge de la Verge de Mont- 
serrat que portàvem i després a l'Ajuntament per assistir a la recepció que ens oferien, 
semblava que la gent que ens vingué a rebre, un miler, parlava català, però si hi parlaves 
era difícil d'entendre'ls. Era una processó presidida per una bandera gremial i tancada per 
una banda de música, portàvem una pubilla de les rodalies de Barcelona que feia un gran 
efecte. Ja es comprenia que la cosa era feta per una minoria de la població. A la Catedral 
el rector ens donà les gràcies en alguerès i a l'Ajuntament en Alguerès i en Italià. Tot 
fou molt emocionant i molt bonic i després de dinar es va fer una festa folllòrica en que 
prengueren part grups de l'Alguer, d'Aggius i de Bono, el grup català, després d'actuar 
aquests, va ballar sardanes. 

Dia 26 d'agost, divendres. El parell de dies que vam estar a l'Alguer van ser d'una calor es- 
pantosa, encara sort que l'excursió a Sassari i a Porto Torres que ens refrescà una mica, 
aquestes dues viles semblaven les nostres com si diguéssim La Bisbal i Palamós. Vàrem 
poder veure la creació de conreus de cereals, dits /erfilia, promoguts pel govern autònom 
de l'illa radicat a Càller (Cag/iari) que ara eren rostolls entre olivers, tot plegat feia la 
sensació de pobresa. 

L'Alguer, vila de pescadors amb turisme, era bastant atractiva i vaig anar al mercat de 
peix per comprovar els noms d'aquests i solament alguns eren semblants als nostres. El 
que deien els entesos en lingúística que venien a l'excursió és que el sard és una llengua 
paral'lela en mig del català i el toscà (italià). Menjàvem i dormíem al vaixell però vaig 
voler anar a menjar a un restaurant i tot estava molt italianitzat. 

De nit fou la sortida de la motonau cap a Gènova i per al comiat de l'Alguer es féu 
una recepció d'autoritats i lletraferits algueresos a dalt de la motonau, l'esbart Verdaguer 
els dedicà unes danses, aquest esbart va actuar en alguns llocs on feia tanta calor que no 
em vaig veure amb cor d'entrar-hi. El comiat dels que havien muntat a la nau fou molt 
lent perquè a més dels parlaments seguien cançons alguereses per un grup de cantaires. 
Per fi el vaixell sortí amb molt de retard. Vaig pensar que s'havia fet l'excursió amb la in- 
tenció d'augmentar el turisme cap a l'Alguer. Molt cansat vaig anar a dormir. 


Dia 27 d'agost, dissabte. Apareix Gènova molt bonica tot i que hi ha uns roquisers que li do- 


nen lletjor, el port semblava petit però és el segon de la Mediterrània després de Marsella 
per tràfic en tones, són quaranta milions de tones anuals. Quan ets dins del port imposen 
els grans vaixells transatlàntics de vora quaranta mil tones com el Ju/i Cèsari el Leonardo 
da Vinci nou, a punt d'estrenar-se. 

Com que l'estació de tren és vora el port vaig dedicar-me tot seguit a esbrinar l'hora 
de sortida del tren cap a Roma, no sortia fins a mitja nit i vaig anar amb una colla de 
joves a veure un film amb molt de nu de tema mitològic que va esser molt bo. La majoria 
de gent va anar a veure el famós cementiri de Gènova però jo vaig preferir anar a veure 
la Catedral i les esglésies que custodien veritables meravelles, altars de marbre de molts 
colors i pintures de grans autors. 

Gènova és una ciutat que ha estat eixamplada damunt els roquissers grisos però que 
l'enginy humà ha sabut transformar en plans esglaonats, en ciutat bonica i, en un lloc fins 
i tot monumental. El túnel per anar a Milà des del pla del mig és cèlebre i ja se circulava 
per l'autopista del so/e que jo vaig veure construir l'any 1955. Vaig veure la casa on diuen 
que va neixer Colom però jo crec que és nascut a Mallorca. Els barris vora el port són 
bruts però no hi vaig veure misèria. M'assabento que per fer l'excursió a Roma com deia 
l'itinerari del programa del viatge i que d'antuvi hi havia dos o tres joves que hi volien 
anar, a última hora s'havien desdit i hauria d'anar-hi sol. 


Dia 28 d'agost, diumenge. A mitja nit el tren va sortir cap a Roma via Civitavecchia, el que 

vol dir vorejant la mar. M'entretingueren molt una colla de joves que anaven a banyar-se a 
La Spezia i tot i que eren carboners dels que fan carbó a la muntanya, les seves facècies no 
foren mai descordades i per no embrutar els seients es tragueren les sabates. Ja era de dia 
quan passàrem per Pisa on vaig poder veure el famós campanar inclinat de la Catedral. 

El tren anava a més de cent per hora i parava en poques estacions ja que a les set del 
matí havíem de ser a Roma, en sis hores férem sis-cents quilòmetres, quan ens creuàvem 
amb un altre tren es produia un soroll de xoc molt violent. La costa no sempre és bonica 
però ho és majoritariament. Quan passàrem per Tarquínia Viterbo (Laci) vaig recor- 
dar-me del famós conte. Ja a cent quilòmetres de Roma la gent no era camperola sinó 
fatxenda com acostumen a ser a les grans ciutats. 

Com que ja havia vist Roma el 1955, després de baixar a la famosa estació Termini 
vaig esmorzar i me'n vaig anar cap a la Ciutat Olímpica, calia veure al natural tot el que 

ja havia vist fotografiat centenars de vegades en revistes i diaris. Feia una calor espantosa 
i en aquell lloc arraconat encara en feia més. 

Vaig poder veure unes proves de natació i amb això vaig estar pagat d'haver fet tan 
llarg viatge. Com que era un dia de poca activitat a l'estadi es veien deambular els repre- 
sentants dels grans paisos. No cal dir que la comunista Roma donava mostres d'admiració 
pels russos. Jo tot ho vaig trobar bonic i meravellós. 

Vaig anar a dinar al mateix lloc on haviem anat el 1955 amb el mestre Roselló i vaig 
menjar els bons spagbe/fi que allí fan, en una Zratforia del carrer de Sant Vicent prop de 
l'estació Termini. Com que era diumenge Roma estava buida de gent i de tràfec, vaig anar 
aviat a l'estació perquè el tren sortia a les cinc de la tarda. 

Tot esperant vaig veure l'espectacle que feien uns joves comunistes que acomiada- 
ven uns companys amb guitarres i cançons, però esvalotaven la gent i als que fèiem cara 
d'estrangers ens increpaven. El viatge de tornada a Gènova fou més pesat però sempre 
agradable entre bona gent disposada a riure d'algun acudit que fes un viatger graciós. Al 
damunt hi tenia un heroi de la guerra amb moltes medalles, si me'n va contar de coses... 

Dia 29 d'agost, dilluns. A l'arribar a Gènova vaig haver d'anar a peu fins el vaixell però vaig 
tenir forces per fer-ho, me les devia donar la Deessa Atenea perquè jo estava ben fotut. 
A la matinada el vaixell va salpar cap a Marsella. Al llit pensava en la reeixida excursió a 
Roma i en el content que estava d'haver estat present a l'Olimpíada. Després he sabut que 
de Tarragona només hi vam ser el Gibert i jo. 

En el trajecte cap a Marsella vam trobar molt mala mar i boira cosa que va fer que 
el barco anés a poc a poc, això provocà que arribéssim a Marsella vora el migdia en lloc 
de les vuit del matí i va impedir que es pugués fer el tomb per la Provença projectat en el 
programa de l'excursió. 

Al port m'havia d'esperar l'amic Tarragoní Llagostera però es devia cansar d'esperar. 
El port de Marsella es veia molt engrandit i amb entrada dels vaixells per la part de lle- 
vant i sortida per ponent s'havia millorat al màxim l'atracament. El vieux port sense el 
famós pont es veia molt ennoblit i tot estava molt net encara que la venda de peix conti- 
nuava, com sempre, dalt de les barques. 

Després de dinar emprenguérem el retorn cap a Barcelona amb vent de popa i els que 
es maregen van fer-ho per darrera vegada davant de Barcelona pel tràngol que hi havia. 

Dia 30 d'agost, dimarts. Dormint vaig somniar que moria feliç per haver estat en una Olim- 
píada. En definitiva, l'excursió no fou gaire agradable perquè malgrat que l'arribada a 
l'Alguer fou una cosa emocionant i bonica tota la resta anà malament, principalment les 
promeses d'anar a Roma i fer l'excursió de la Provença que quedaren en promeses. 

Jo, tot i el malalt que em trobava del fetge no vaig marejar-me mai. Vaig veure incor- 
recció en l'oficialitat del vaixell, actitud que havien de tractar de corregir el senyor Reca- 
sens i filla a qui el viatge al cap i a la fi degué desplaure. Entre els viatgers hi havia molts 
independentistes que es devien rosegar els punys davant el tracte imperialista que rebien. 

A l'arribar m'assabento que el dia vint-i-vuit d'agost el nebot Joan morí de leucèmia, 
tant que m'havia fet patir aquella criatura, quan semblava que s'encarrilava en el treball es 
morí deixant-nos ben sorpresos a tots. M'havia hagut de barallar per ell amb el germà Jo- 
aquim del col-legi La Salle que em va voler espantar explicant-me que el noi, que feia de 
cambrer als menjadors, era un gran masturbador que encomanava aquest vici no solament 
als altres nois cambrers sinó fins i tot a escolars. 

Vaig haver de sentir unes imbecil-litats que vaig decidir que millor que el noi sortís 
d'aquell antre de masturbacions. Quan ja li havia trobat feina va dir-me el tal germà 
Joaquim que se l'havia endut a la seva finca de l'Aleixar un senyor d'allí. Després de dir- 
n'hi unes quantes de fresques, van aconsellar-me que ho deixés córrer. El noi va fugir de 
l'Aleixar i es refugià a casa de la tia Genoveva. El treball de marbrista que li buscàrem era 
massa dur per a ell i tot acabà conduint-lo a la leucèmia incurable. Pobre Joanet. 


Setembre de 1960. 
Dia 23 de setembre, divendres. Santa Tecla. Aquesta festa major caracteritzada per la lluita de 


les dues colles de castellers el dia de la Mercè tingué la sorpresa que la colla nova arribà 
del pla de la Seu a l'Ajuntament. Els herois foren a primers Salvador Canyellas i Ramon 
del Pentinat, segon Jordi Martínez de família del sud, tercer el fill del Ton Màrquez i 
l'enxaneta el petit Pedrola (garrofeta). Al bar Ambròs que hostatjava la colla vella amb el 
seu cap l'Esteve Pomerol això caigué com una bomba, perquè sempre havia menyspreat 
els de la colla nova conduida per murret. 

Per anar a Fondarella vaig començar una excursió cap a Tàrrega, Mollerussa, Lleida, 
La Pobla de Segur amb bon record de la fonda de cal Torrentet, Manresa, Terrassa i Sa- 
badell on vaig veure en Perelló, germà de la Maria. 

Una altra excursió a Lloret, Tossa, Sant Feliu de Guíxols, S'Agaró, Palamós, Pa- 
lafrugell, Tamariu, la platja tan anomenada per en Rouret, L'Escala, Empúries, Roses, 
Cadaqués amb pluja, Figueres i Girona a veure la cosina Adelaida, sogra del Gorgoll i els 
altres familiars. 

A La Pobla de Mafumet i El Morell hi vaig anar a veure en Blasi i el germà de Joan 
Fortuny per contar-li què feia allí. 

En el Cicle de Teatre Llatí al Romea feren la tragèdia Fedra de Racine per una com- 
panyia francesa, molt bé, s'estrenà la comèdia L'Àmfora de Ventura Porta amb un tema 
sobre Tarragona, ben trobat, L'Ours ef Ja Lune de Claudel, de poca qualitat, Oedipe roi de 
Sòfocles, molt bé. 


Finals d'octubre i novembre de 1960. La ermita, Ja fuente y el río de Marquina, molt malament, 


La Dida de Pitarra per la Vila, sense convèncer, La tragèdia Nausica de Maragall per 
Orduna al Romea, molt cuidada. 


13 de desembre, dimarts. El premi Sant Jordi és guanyat per E. Massó amb Viure no és fàcil, 


coseta fluixa. 


17 de desembre, dissabte. A Acapulco E/ PesseGre de Pau Casals i l'Alavedra. Aquesta estrena 


segons m'explicà Galés en una carta fou una apoteosi per al mestre. 


Entre les amistats que moriren l'any 1960 hi hagué la senyora Magdalena de Blancafort, 


sogra de la Maria Vidal, tan amiga de la cunyada Roseta. 

Any 1961 


Comença aquest any a la dispesa de la Igualadina del carrer de Sant Pau que havia triat l'any 
anterior per estar més a prop del Liceu. D'aquesta manera vaig poder veure les grans òperes 
del meu estimat Verdi Rigole/t0, Falstaffi Aida, també I puritani de Bellini i Tannbàuser de 
VVagner. 

Partits de futbol amb l'amic Tolosa que preferia veure el seu Europa que el Barça, on tenia 
seients de preferència, així veiérem un Barça-Saragossa, un Sants-Júpiter, un Europa-Sant 
Andreu i un Barça- Hamburg. 

6 del matí, mercat de flors, Rambla de les Flors de Barcelona. Calia veure què passava i 
per cert que fou divertit veure tanta gent remenar una cosa tan delicada de tan mala manera. 


12 d'abril, dimecres. Gagarin és enviat a l'estratosfera amb la nau Vostol 1, és el primer 
cosmonauta que viatja a l'espai exterior, els descreguts fan molta conya a l'esquena de les 
religions amb aquest viatge, Gagarin comenta "Aquí no hi veig cap Déu". 

15 d'abril, dissabte. Els francesos abandonen Algèria després de la terrible tragèdia passada 
pels europeus que s'hi havien instal'lat, tothom tem per la gran quantitat d'alacantins que 
s'hi han fet un benestar. 

Campionat de pilota basca. Per la proximitat del carrer de Sant Pau al frontó Jai Alai 
del Principal Palacio, l'antic Teatre Principal, assisteixo a algunes sessions d'aquest cam- 
pionat que no m'acaben de convèncer. 


Fins a la meitat d'any els films que he vist són La caida de Orfeo que és cosa meravellosa, 
La piel de nuestros dientes, bona, Gog y Magog, passadora, El dlamo, una cosa grandiosa, Espar- 
faco, quasi real i molt poètic, el film català Sega verda, bastant reeixit. 

A Baltasar Porcel la Penya Joan Santamaria li va oferir un sopar ben merescut per la seva 
dedicació al teatre on ha portat molt de públic. 

Fins a la meitat de l'any el teatre vist ha estat bastant bo així una Yerma de García Lorca, 
bona i un Cpéri de Colette, molt fascinant, Com si fos un tros de vida d'Eduard Criado, bo, 
Els savis de Vilatrista de Rusifiol, sempre interessant, Tècnica de cambra de Pedrolo, passadora, 
El comprador de horas de Deval, per Núria Espert, una cosa magnífica que fascinà la gent, El 
condemnats de Porcel, bo. 

A meitat d'any vaig canviar de dispesa, vaig traslladar-me a la Pensión del Carmen del 
carrer del Carme, número 12 perquè vaig adonar-me que el carrer de Sant Pau era el passadís 
per anar a tota mena de prostitució, així l'entreda al carrer de Robadors era l'ala esquerra de 
la baixa prostitució, la cruilla amb Sant Ramon i Espalter era la creu de la prostitució i dels 
pispes, amb el bar Marsella i quan s'arriba al carrer Sant Oleguer es troba l'ala dreta de la 
prostitució que segueix amb el carrer Tàpies fins al Paral-lel. 

Lencarregada de la Igualadina era una mala bèstia. La senyora Carme de la dispesa del 
mateix nom és una abandonada de l'home, enèrgica però amable. 

Poso un anunci a La Vanguardia per trobar comprador de la vinya i topo amb tres pre- 
tendents, em decanto per un de València que crec que és qui hi està més interessat. Tot seguit 
veig que em vol fer passar amb passeres i començo a patir fent viatges cap al carrer de Vic del 
barri de Gràcia. 

Fira de Martorell. El pare d'en Tolosa em convida a veure aquesta fira i dino a la seva torre 
en companyia de la seva muller ja molt malalta, i a la tarda, després de mostrar-me l'Ateneu al 
qual tant va contribuir per a la seva construcció, em porta a veure un partit de futbol. 

Vaig a Vilafranca i El Vendrell a veure els castellers, en la primera hi trobo en Magí Miró, 
les grans concentracions de gent que es fan pels castells són una mica empipadores. 

En Cantinflas ha estat a Barcelona i en Blanc diu que el va saludar, tant que m'hauria 
agradat poder fer-ho jol 

El senyor Mossa de l'Alguer ve a la tertúlia del Términus, més molt agradable escoltar 
aquest home que vaig conèixer a l'Alguer. 


16 de juliol de 1961, diumenge. Sortim cap a Prada de Conflent en excursió per esser al festi- 
val Pau Casals, l'asis explica el viatge, ens aturem a Vici a Ripoll per veure les esglésies i a 
la Collada de Toses i Puigcerdà, anem a dinar a Font Romeu i sopem a Prada. El concert 
és a càrrec a més d'en Casals, en David OistraRh, violinista i en Julius Ratchen, piano, 
aquest executà dues sonates de Beethoven, i tots tres el Trio en do menor de Mendelsohn. 
Dins l'església el concert fou meravellós i calia veure a més de la reina vella de Bèlgica la 
gran qualitat de l'assistència. Fou cosa de plorar a l'acomiadar-nos amb el Cant dels ocells. 
Dormírem a Perpinyà. 

17 de juliol, dilluns. Anàrem a veure la fortalesa de Salses i després de visitar la Catedral de 
Narbona dinàrem a Carcassona en un restaurant molt bo i després veiérem la fortalesa. 
Per anar a Tuir (Rosselló) passàrem per Quillan (Llenguadoc) i Millars (Rosselló), des- 
prés de veure les famoses caves anàrem a Elna (Rosselló) a veure la famosa Catedral. El 
sopar fou a Canet Platja (Rosselló) on pogué jugar qui va voler. 

18 de juliol, dimarts. En la costa vermella veiérem Argelers ( Vallespir), la de la famosa platja 
dels refugiats, Cotlliure, Portvendres, Banyuls i Cervera de la Marenda, viles del Rosse- 
lló, vàrem banyar-nos a la platja de Llançà, després de veure Roses i Empúries a dinar a 
l'Escala, viles de l'Empordà, després d'una breu visita a Girona tornada cap a Barcelona. 

5 d'agost, dissabte. Dinar de casament a l'hostal del Sol de Tarragona del fill de l'Artur Bladé 
ila seva núvia mexicana. 

6 d'agost, diumenge. Els cosins Leonor, Vittorio i el seu fill Víctor de Buenos Aires són a 
Tarragona i els festegem amb un esmorzar, unes visites al Pont del Diable, als horts de 
Riu Clar, a la vinya de l'Arrabassada, i un sopar a casa d'en Josep Sordé amb la tia Àngels. 
Leonor, filla de l'oncle Josep tan admirat, se sent molt tarragonina i recorda coses del seu 
pare que la fan molt simpàtica. Viatgen per Espanya amb un cotxe llogat amb el que faran 
cap a Chiavari (Itàlia), d'on és fill en Vittorio. Només volgueren passar un dia i mig a la 
nostra ciutat i després anaren a Barcelona on volien veure la Teresina Vidal. Jo els vaig 
prometre que fora el primer cosí que els aniria a veure a Buenos Aires. 

Agost. Vaig a Blancafort on veig la Maria Vidal, el marit i els fills i passo dos dies en plena 
felicitat. Segueixo cap a Poblet, Prades, Cornudella, Poboleda, Margalef, Amposta, La 
Cava i Tortosa, en plena Festa Major de la Verge de la Cinta. 

Setembre. Havia promès a Josep Maria Poblet anar-lo a veure a Montblanc i així vaig em- 
prendre una excursió cap a Berga, Solsona en plena Festa major, Ponts, Balaguer, Lleida i 
Montblanc on vaig saludar en Poblet i família i també en Montmany, germà de la senyora 
Loreto. 

Casament de la neboda Maria. No vaig poder anar a aquest casament per efectuar-se 
els dies que vaig fer l'excursió a Paris i Tolosa. 

20 de setembre, dimecres. Sortida del viatge organitzat amb Ferrofour en tren cap a París, 
que vaig haver d'efectuar sense couche/fe perquè no n'hi havia prou. L'arribada a l'estació 
d'Austerlitz fou espectacular i més quan ens reunírem els excursionistes que venien de 
Bilbao i Madrid, formant més d'un centenar de persones a peu d'andana. L'esmorzar a 
l'estació fou molt bo i tot seguit ens distribuiren en grups cap als hotels, el meu era l'hotel 
Torino del carrer Caroline del barri de Montmartre. París estava assolellat i dolç que fas- 
cinava. Podíem dinar als restaurants Monceau i La Campagne, vaig anotar que en aquest 
darrer un dinar costava 550 francs amb vi. A la tarda vàrem anar a veure l'Arc de Triomf. 

Segon dia. Excursió a Versalles, que trobàrem en ple període de restauració pagada pels ame- 
ricans. El guia féu molta conya a costa dels reis fins i tot del fatídic Felip Vè. A mi m'agra- 
dà molt l'excursió, feta en un dia magnífic, ben diferent de la de l'any 1928 que plogué 
tot el dia. 

Tercer dia. Un dia de visites als grans magatzems, també fórem espectadors de les lluites dels 
algerians amb la policia, férem el Paris /a nuif que costà molts francs per només anar a 
quatre llocs de poca categoria. 

Quart dia. Visita a Montparnasse a veure el cafè Les deux magots on no vaig veure catalans, 
la Catedral de Notre-Dame, els Invàlids. A la nit vaig anar a un teatre prop de la plaça 
Blanche a veure una obra poc important, vaig passejar per aquell barri força atractiu i ben 
proveit de prostitució. Si bé vaig anar a veure Calderón al seu bar, al no funcionar bé els 
telèfons, no vaig poder concertar amb ell una visita, cosa que fou emprenyadora. 

Cinquè dia. Al matí a Montmartre passant per la p/ace du Tertre fou una excursió meravellosa, 
vaig poder comprovar que tot el casticisme d'aquell mercat de queviures i del mercat de 
pintures està viu i més bonic que mai. París no em defraudà i així com el juliol de 1955 
l'havia vist de passada ara el vaig poder gaudir, encara que molts dels excursionistes caste- 
llans foren emprenyadors. Eren gent que trobaven millor Madrid que París els imbècils. 

Deixo els del Ferrotour a l'arribar a Tolosa. Per veure o trobar l'amic Ciutat vaig passar 
hores molt empipadores perquè l'amic d'en Joan Rodríguez, en Serra, tampoc era a casa 
seva. Per fi vaig trobar en Ciutat que va portar-me a l'hotel Saint Sernin on vaig passar 
una nit molt bona. 

El segon dia d'estar a Tolosa era diumenge i en Ciutat em va portar al mercat popular 
al redós de la Catedral on em va presentar l'Estrugues, l'exmatalasser, de Tarragona que 
hi venia bosses. Ell em portà a dinar a casa el seu fill i vaig veure cases a bon preu en una 
de les quals vivia, en un pis obtingut per rifa. A la tarda amb la seva muller vàrem anar 
al centre Llar de germanor i al Casal català on vaig parlar amb la filla de Salvador Seguí. 

Al matí del tercer dia en Ciutat em va portar amb el seu automòbil a veure uns solars 
que tenia a prop d'on es faria el Mercat central, cap al migdia anàrem a veure el mercat on 
saludàrem en Gay que hi venia, A. Ventura, Galofré i Barberà. La muller d'en Ciutat no es 
mostrà gens simpàtica, i en Ventura es veia molt menjat per l'alcoholisme. Els dies foren 
assolellats i bonics i vaig trobar una Tolosa plena de refugiats molt agradable. 

18 d'octubre, dimecres. Llegeixo a l'Artur Bladé la meva obra L'amor sempre ja quasi acabada, 
em dóna una opinió favorable. 

1 de novembre, dimecres. Domènec Guansé passa pel port de Barcelona camí de Santiago 
tornant de França. És a través de les seves cartes a Galés que estava en relació amb aquest 

tarragoní de Xile. Li vaig donar abraçades per en Joaquim Fort, un dels darrers alcaldes 
republicans de Tarragona i una capsa de panellets. 

Salvatore Quasimodo el poeta premi Nobel fa una conferència a la casa d'Itàlia, 
aconsegueix fascinar-me tant que em poso a estudiar la seva poesia pensant en escriure el 
poema al comte Jaume d'Urgell amb les seves fórmules. 

25 de novembre, dissabte. L'4//àntida de Verdaguer i Falla és estrenada al Liceu amb gran 
solemnitat dirigida pel mestre Toldrà amb l'ajut dels cantants Victòria dels Àngels i R. 
Torres. En el meu poc saber de música em va semblar una cosa més aviat pesada. 

Al Palau de la Música Gaziel fa una conferència amb comentaris sobre el Cant es- 
piritual de Maragall i es decanta per l'esperit agnòstic del gran poeta. Hi assisteix l'Abat 
Escarré, veig, potser, aquests dos homes admirats per darrera vegada. 

Viuda del futbolista Castelló (Picolí). A la plaça de les Cabres del Mercat de la Bo- 
queria és on, passant i repassant, aquesta constantinenca em parlà del seu marit en termes 
d'una gran afecció, Però jo ja havia parlat amb el Picolí de Tarragona que em digué que 
era una mala dona, que el deixava morir de descurament . 


Els films vistos la darrera meitat d'any són pocs atès les moltes excursions, així Plécido un 
film de Berlanga amb Casen, fou bo, Can can, fou passador, els altres films no mereixen ser 
anotats. 

Les obres de teatre vistes la darrera meitat de l'any foren moltes tot i que no vaig veure les 
del Cicle de Teatre Llatí perquè estava viatjant. La primera història d'Ester de Salvador Espriu 
va estar molt ben representada, Hamlet de Shalespeare no ho fou tant i Bechet o l'honor de 
Déu de Jean Anouilh, per l'A.D.B. tingué una interpretació magnífica, Las Meninas de Buero 
Vallejo van agradar molt, jo les vaig trobar massa rebuscades, Por/-Roya/e al Liceu, per una 
companyia francesa fou una cosa magnífica. El dia u de desembre en Josep M. Poblet estrenà 
Crim en el teatre que va estar bé, el dia darrer de l'any al Romea acomiadàrem el 1961 amb 
L'Estudiant de Vic, popular catalana molt ben representada. 

Les òperes vistes al Liceu foren Ba//o i Mascbera de G. Verdi, molt bo, l'òpera russa El 
príncep Igor d'A. Borodin, pel Teatre de l'Òpera de Belgrad que portava un gran baix. 

Quatre obres de teatre a punt de passar a màquina. Des de l'any 1950 a Mèxic que tre- 
ballava en El guerrillers i el dictador, 500 milions per un idil'li, Cossenia i L'amor sempre, aquest 
darrer el vaig escriure quasi tot a Tarragona si bé l'havia pensat a Mèxic. 


Any 1962 


Al començar el 1962 ja estava convençut que el valencià que volia comprar la vinya menga- 
nyava. 

Vaig anar al Club Natació Barcelona a veure el campionat de Reis, va esser una diada 
molt bonica i amb bon temps, mensenyaren tot el club i vaig quedar veritablement meravellat. 

Premis als concursos de sardanes al Tinell. Tingueren un marc més natural i es pogué 
escoltar el concert de les cobles sense que eixordessin com altres vegades. 

Comiat del Teatre Còmic amb una revista en què actuava la Mary Santpere, filla del gran 
cantant i actor que tantes vegades havia actuat en el teatre que ara desapareixia. Jo el recordo 

dels quinze dies que vaig passar el 1914 a casa de la tia Antònia del carrer Cabanyes quan el 
cosí Salvador, que hi feia d'electricista, m'hi portava a les nits. 


19 de març de 1962, dilluns. És para el foc entre francesos i algerians en la guerra tan imbècil 
que sostenien i que estigué a punt de portar la guerra civil a França. De Gaulle i Ben Bella 
signen els acords. 

El Concili Vaticà II a Roma acapara l'atenció de la premsa mundial, aquí hom espera 
que pugui canviar alguna cosa el règim. 

El premi Santamaria s'atorga al restaurant Diagonal i augmenta la importància que 
tenia. Total, voler estirar més el braç que la màniga. 

A can Culleretes es fan sopars de reconeixement als autors Jordi Ventura i Vicenç 
Riera Llorca, aquest darrer arribat feia poc de Mèxic. 

Al certamen literari de Vilapicina hi vaig perquè a l'amic Salvador Perarnau li va ser 
premiada una poesia, fou una cosa molt rústega. 

Al certamen d'Història de Santes Creus hi va venir en Recasens Jordà amb les filles 
i fills i la filla de l'advocat Juncosa que volgué afalagar-me. La cosa resultà una mica en- 
carcarada amb molta por per part dels que parlaren. 


Fins a mig any vaig veure els films Éxodo amb Paul Nevrman, que fou meravellós, Los 
cadones de Navarone amb Gregory Pech, una altra meravella, Rocco y sus bermanos de Visconti, 
molt bo, Fanny amb Maurice Chevalier, molt ben ambientat, El rosfro impenetrable interpre- 
tada i dirigida per Marlon Brando, bo. 

Fins a mig any vaig veure les obres de teatre seguents: M'agrada aquesta dona de Po- 
blet que fou molt divertida, Divinas palabras de Valle Inclàn, de la qual en volgueren fer un 
gran muntatge però que el baix nivell cultural dels espectadors no aprecià, Caburnia una 
obra premiada per la Penya Santamaria, dolenta, La simbomba fosca de Baltasar Porcel, no va 
convèncer, La visita de Ja vella dama d'F. Diirrenmat molt ben representada per l'Agrupació 
Dramàtica de Barcelona (ADB), fou espectacular, 4/g1í a l'altre cap de peça de Pedrolo, no va 
convèncer, E/ condemnat de Piclxuich per Capri, bona. 


Juny de 1962. Mor Manuel Galés a Mèxic. Contínuament sotraguejat per la colitis que sem- 
blava que el venceria, ha mort d'un atac de cor. Quan vaig conèixer aquest amic i en 
tots els anys d'amistat sempre em va fer un gran respecte i fins i tot por. En Rouret em 
semblava un company però en Galés em semblava un mestre, li tenia afecte però no m'hi 
entregava, un home del que s'explicaven tantes coses em feia respecte. Quan les eleccions 
a diputat del Parlament català, però, el vaig admirar per la seva decisió i al final pel triomf 
ja que en definitiva havia estat el principal actor. Després del sis d'octubre de 1934 quan 
el veiérem apartat del nostre costat em desil'lusionà, tot fou perquè no acceptà la solució 
que li va donar el President Companys, crec que no va comprendre Companys. El treball 
a contribucions el dec a ell però mai em va agradar aquella col'locació, jo havia demanat 
un lloc de mecànic a la Tabacalera. Al front de Lecera el vaig veure els primers temps i 
tot seguit, com que es va barallar amb no sé qui, va desaparèixer. Fins a Montpeller no el 
vaig tornar a veure ja molt apartat dels tarragonins que més aviat estimaven en Rouret. 
A Mèxic va passar el mateix, quan en Rouret volia restablir l'autoritat de l'Esquerra en 
Galés es feia pregar, desprès hi entrà posicionant-se al costat de Dalmau Costa en contra 
de Tarradellas, fou llavors que vaig cometre l'error, empès per Lluís Mestres, d'acceptar 

l'acolliment a casa seva i fer-li de secretari i quasi de negre. Val a dir que es portà molt bé 
amb mi i que aquells dos anys i mig foren feliçment passats amb el record de les grans 
atencions que tingué per mi. Em va semblar que tornant a Tarragona em desfaria de l'er- 
ror d'estar ficat al costat d'en Dalmau Costa en contra dels amics que més estimava. Ja a 
casa meva vaig rebre llargues i boniques cartes que mescrivia a fi de retenir-me al costat 
del seu punt de vista, la seva mort ha estat el meu alliberament, tot i això servaré fins 
que mori un gran agraiment a totes les mercès rebudes d'aquest gran home del Camp de 
Tarragona, gran catalanista, gran liberal i gran enamorat. 

Dia 2 d'agost, dijous. Assisteixo a l'enterrament d'Emili Vendrell. Amb una forta emoció que 
em va fer plorar vaig veure desfilar les despulles del gran tenor i vaig cantar l'Emigrant 
enmig de la gran gernació, formada majoritàriament per dones, que l'acomiadava. Mentre 
viuré els records de la seva Francisquita seran inesborrables com també els seus discos de 
l'Emigrant tantes vegades escoltats a l'exili. 


Festes Majors de Tarragona d'agost i de setembre passades ja amb la preocupació de la 
venda de la vinya. 

V Cicle de Teatre Llatí al Romea. Una companyia francesa va fer Pays du Gargantua et 
Pantagruel que no va resultar molt bé, 4rleguin valet de deux maitres de Goldoni, per Edmond 
Tamiz, fou molt bona. Primera història d'Esther de Salvador Espriu causà sorpresa, però cal dir 
que fou bona, Les golfes de Feliu Aleu fou molt bona, E/ condemnat de Piicuvicttoivn d'André- 
Paul Antoine, versió de Xavier Regàs, bona, La Cantatrice chauve d'E. lonesco, una cosa sor- 
prenent i bona, La Moscheta de Ruzante pel Teatre de Torino fou una sorpresa meravellosa. 

Aiguats de Terrassa i Rubí. Mentre se celebrava el Cicle de Teatre Llatí, al sortir d'una 
funció de tarda vaig quedar bloquejat al passatge Manila de les Rambles per un gran aiguat, 
més de dues hores d'una pluja espessa. Al matí per la ràdio ens assabentàrem de les inunda- 
cions a les conques dels rius Arenes i Ripoll que s'havien endut barriades senceres de cases 
a Terrassa i Rubí, es deia que hi havia més de mil morts, cosa que fou de quasi dos mil. Una 
terrible catàstrofe motivada per deixar construir casetes dins els rius i les rieres a la pobre gent 
emigrada a Catalunya des del sud. El mal empitjorà amb el repicar de les ràdios demanant 
ajuda. Tots els catalans d'arreu del mon enviaren milions de pessetes, tothom estigué a l'alçada 
de la tragèdia, des dels nois escoltes que van treure els morts del fang fins a les criatures que 
buidaren les guardioles per nodrir les subscripcions. 

Anant a Rubí i Terrassa per Castellbisbal i baixant per Sabadell i Ripollet vaig tenir una 
idea clara de la grandiositat de la catàstrofe. 

Cap a Olot, Rupit, Cantonigròs, i Vic. Una excursió per conèixer aquestes muntanyes i 
els poblets tan bonics com Rupit. 

Sant Boi i Montserrat fou una excursió molt bonica en un dia de molt de fred. 

Excursió a Montgat, Tiana, El Masnou, Alella, Vilassar, ... per comprar postals per a la 
col'lecció. 


13 de desembre, dijous. Sopar del Premi Sant Jordi a l'hotel Colón. Hi vaig anar per poder sa- 
ludar Gaziel, Fusté i Josep Pla que eren del jurat, els dos primers em varen semblar plens 
de vida i de molta actualitat, en Pla em va semblar beneit. Guanyà el premi J. Massó amb 
la novella Viure no és fàcil, ben poca cosa. 

La nevada de Nadal fou una cosa no vista de feia més de cent anys i per tant agafà des- 
previngut l'Ajuntament que no va saber prendre cap mesura eficaç. Es demostrà que l'alcalde 
Porcioles era un ruc. Jo vaig passar el dia al metro que fou el gran refugi dels barcelonins. Per 
Sant Esteve anant a dinar al carrer Quintana em va caure un motlle de galleda de neu entre 
cap i coll que per poc em mata, es contà que així moriren algunes persones. Això va ser degut 
a que l'alcalde manà que es buidessin de neu els terrats, cosa catastròfica perquè se'n varen 
fer malbé molts. La neu glaçada no hi havia manera de trencar-la fins que els botiguers i els 
dependents de les botigues es decidiren a tirar-la a les clavegueres arrancant-la a cops de pic. 

Durant el segon semestre de l'any els films vistos foren molts però només El presidenfe un 
film realitzat per Carl'Ih. Dreyer valgué la pena. 

En els darrers sis mesos de l'any el teatre vist, a més del Cicle de Teatre Llatí, ha estat 
Senyora àvia vol marit de Pous i Pagès, ben representada, Romeu i Julieta de Shalcespeare per 
la parella Carulla-Abadal, bé, L'Àngel de la Guarda de Pitarra, molt ben adaptada la renovació, 
Ulisses a l'Argòlida de Rubió i Tudurí, molt bé i Bearn o Ja sala de les nines de Llorenç Villalon- 
ga, igualment molt bé. 

Els desastres dels aiguats i de la nevada de Nadal donaren a aquest any 1962 una mena 
d'estat d'ànim social de tragèdia i no crec que fossin gaires les persones que el volguessin 
acomiadar. 

L'arrencada de quatre queixals també ha estat una tragèdia personal perquè vaig topar 
amb professionals que no van saber atendre el meu estat baix de salut del moment. 


Any 1963 


Comença l'any 1963 havent trobat ja comprador per a la vinya. 

Un recital molt complert de Joan Lluís a casa el metge i poeta Colomines em fa pensar de 
proposar-ho als amics de Tarragona que no s'hi entusiasmen, potser per por. 

Assisteixo a l'aplec de Paretdelgada, un dels primers de l'any. És la tercera vegada que es 
fa l'aplec, l'excés d'escrits en papers penjats barroerament pels arbres i les parets fa pensar en 
el perill que sigui suspès el tan ben pensat aplec. 

Assisteixo a molts aplecs de sardanes començant pel del Tibidabo i seguint amb el de 
Mataró que aprofito per anar al barri de Cerdanyola d'Argentona a veure el cosí-nebot Jaume, 
segueixen els de Malgrat, Pineda, Sant Pol de Mar, Canet, Caldetes, Caldes de Malavella, 
Manresa i com a fet singular en el primer aplec de La Bisbal d'Empordà assisteixo al sopar 
de gala per presentar l'aplec. 

Una excursió al Montseny començant per Sant Bernat i seguint cap a Viladrau, sopar i 
dormir a Sant Hilari, continuant per Breda i acabant a Santa Coloma i Anglès. A l'hotel de 
Sant Hilari ens hi morírem de fred. 

Els films vistos durant el primer semestre de l'any 1963 foren El maquinista de la General 
amb B. Reaton, bo, E/ analfabeto de Cantinflas, bé com sempre, El Pos/o, italià molt laic, Es- 
plendor en la bierba d'Elia Razan, amb Natalie VVood, molt bo, La guerra de los botones, d'Yves 
Robert, una originalitat francesa, molt bo. 

Repartiments de premis dels concursos de sardanes. Es remarcaren els tarragonins clas- 
sificats quasi els darrers. 

Gran dinar per festejar el llibre de memòries d'en Claudi Admetlla, un ambient molt 
eufòric que tot seguit va desaparèixer. 

Després de l'aplec de la Bisbal viatjo fins a Perpinyà i després arribo a Beziers a veure la 
família del Joan Rodríguez que varen estar molt contents, de tornada vaig anar a Port de la 
Selva per veure l'Antonet Costa i després a Girona i a Sant Feliu de Guíxols. 

Les obres de teatre vistes al primer semestre de l'any són L'àngel de /a guarda de Frederic 
Soler (Serafí Pitarra), adaptació de Xavier Regàs i Josep Maria Poblet al Teatre Romea, bé, 
Fang d'Eduard Criado al Romea, molt discutida, U/isses a l'Argòlida de Rubió i Tudurí, Bearn 
o la sala de les nines de Llorenç Villalonga, i El Ben Cofat i l'Altre de Carner, totes tres molt 
ben muntades i representades per l'ADB, El concierto de San Ovidio de Buero Vallejo, molt bo, 
Sonata de fantasmes d'Stringberg, per l'Agrupació d'Adrià Gual que va estar molt bé. 

Agost, temps de calor a la festa major de Tarragona en la qual ja estan rebutjats els festi- 
vals de teatre del Camp de Mart per dolents, la gent s'entreté amb les disputes dels castellers 
que fan llenya molt sovint. 

Una excursió per anar a buscar postals a La Riba fou molt pintoresca ja que l'estanquera 
no me les va voler vendre perquè passava l'hora de tancar. Continuo cap a L'Espluga, Poblet, 
Lleida i Fondarella on el cosí Pepet amb la seva motocicleta em volgué passejar cap on ex- 
treien l'argila i cap a les seves terres per explicar-me els seus projectes, jo molt malament del 
fetge vaig aguantar-ho bé, fou la darrera vegada que el vaig veure, vaig tornar per Vilafranca 
i El Vendrell. 

Excursió marítima a Cambrils. Amb una embarcació no gaire adequada vaig fer aquesta 
travessia per veure des de la mar el Camp i les muntanyes del fons que fan molt bon efecte, 
vaig dinar a l'Hospitalet de l'Infant, vaig anar a sopar i dormir a Tivissa i l'endemà a Tarragona 
havent travessat llocs molt bonics. 

Calia anar a Menorca, cosa que s'aconsella fer en barco i resulta de molt d'efecte l'entrada 
a la badia i al port de Maó on es veu el castell de La Mola de tants records per les coses de la 
nostra història nacional. 

Ben hostatjat a Maó, la majoria de la gent recordava la seva resistència durant la guerra 
civil, vaig anar a sopar i dormir a Ciutadella que és una població també molt bonica. És ori- 
ginal com cuiden el terrer dolent que tenen per obtenir farratge per alimentar els animals que 
donen la llet per fer els famosos formatges de l'illa. Vaig anar a Palma en avió en un matí clar 
i fou cosa molt bonica veure com està conreada la terra de Mallorca on no hi ha un pam que 
no s'aprofiti. A la nit vaig tornar amb avió a Barcelona que fou cosa fascinant veure les dues 
ciutats amb tant d'enllumenat. 

Col'leccionant postals altra vegada cap a València passant pel Saler el El Perelló (Valèn- 
cia) a veure la casa del mestre Serrano, Gandia, Dènia, Alacant, Santa Pola per veure aquest 
poblet al qual en Santiago Bernabeu, el dictador del Madrid, li dona anomenada, després 
Alcoi on vaig voler saber-ho tot sobre els torrons de Xixona, Alcoi és una vila molt catalana 
amb gent molt amable, finalment passant per les costes de Castelló vaig anar a Amposta. 


13 de setembre, divendres. Mor el cosí Pepet de Fondarella mentre jo era a l'anterior excursió. 
Hom digué que després de l'aplec de Calella no havia fet res de bo, era un incansable 
sardanista però el cor li fallava. 

Les darreres excursions d'aquest any foren a la Fira de maquinària de Reus i a la Fira de 
Sant Narcís a Girona a veure el devessall de firaires ja que és el lloc principal de concentració 
abans d'acabar el bon temps. 


23 de setembre, dilluns. Per Santa Tecla segona Festa Major. El fet de passar uns dies a Tar- 
ragona va ser el motiu que molts em felicitessin perquè consideraven que era un fet la 
venda de la vinya, jo procurava endarrerir-la fins que en Castelló va dir-me que el germà 
Josep estava molt malament del cor i vaig tirar pel dret. Per això vaig haver de passar per 
la baconada de saber que un que figurava com a comprador, un tal Pérez, no era altra cosa 
que un negociador i que quan feren els germans Pardo, els vertaders compradors, el seu 
primer pagament, van aparèixer el cosí Josep Sordé i el seu soci Duch dient que volien 
comissió perquè eren els indicadors de la venda. Una veritable putada de la que no hi 
hagué manera de desfer-se'n ja que hi havia el compromís d'acabar aviat per mor de la 
salut del germà Josep. 


El dia de la Mercè la colla nova de castellers arribà fins a l'Ajuntament cosa que produí 
una gran emoció en els seus fanàtics i en tota la ciutat vella, els protagonistes foren José Mar- 
tínez, Fidel Sarralí i l'enxaneta Tonet Pedrola (garrofeta), cal dir que això emocionava molt el 
germà i la cunyada que hi acudien i seguien els castellers com si tinguessin trenta anys. 

A Barcelona un cop acabades les festes de la Mercè començà el Cicle de Teatre Llatí al 
Romea que aquest any tenia com a plat fort La répéfifion ou l'amour puni i La fira d'arrambi 
qui pugui de Jean Anouilh, versió de Salvador Marsal i Jordi Ciurana que foren brodades per 
la companyia de París, Situació bis de Pedrolo, en els seus intents de fer teatre avançat, Jeanne 
d'Arc de Péguy, magnífica, La Loca de Cbaillot de Jean Giradoux per la Companyia María 
Guerrero de Madrid, bé, Teatro de Indias per una companyia de Buenos Aires, bo, i el plat fort 
de lADB Lòpera de tres rals de Brecht, al Palau de la Música, que fou admirable, l'obra havia 
estat prohibida el mes de juny per Fraga Iribarne però finalment es pogué representar el dia 
dotze de novembre. 

Fins a final d'any vaig poder veure Romeu i Julieta de Shalespeare traduida per J.M. de 
Sagarra, representada pels joves actors Abadal-Carulla que no va tenir èxit, Les go/fes de Feliu 
Aleu que l'actor Anglada brodà magníficament, Don Juan de Ferran Soldevila per Pau Garsa- 
ball, que per la poca qualitat d'aquest actor no tingué l'èxit que s'esperava, El huevo per Casen, 
bé, Mar i Cel de Guimerà per Mario Cabré i C. Colom al Palau, fluix, Divinas palabras de 
Valle Inclàn amb Manuel Dicenta al Barcelona, bé. 

Fins a final d'any no vaig veure gaires films però vaig anotar com a bons Mundo de noche 
sobre el món de l'espectacle i E/ prefendiente, francesa, protagonitzada per Pierre Étaix. 

El dia vint-i-dos del mes de novembre és assassinat el president Rennedy, cosa que ens 
deixa a tots consternats perquè se segava una vida en la qual havíem posat moltes esperances, 
fou molt amic dels poetes, jo havia fet constar aquesta estimació en una de les meves obres 
de teatre. 

L'Abat de Montserrat fa les seves famoses declaracions al diari francès Le Monde que 
trasbalsen tot el món i que al final el porten a l'exili. 

El resum d'aquest any 1963 es distingeix per la millora de la malaltia del fetge que els 
metges de Tarragona no sabien tractar. El metge Riu amb medicaments no gaire costosos i 
amb un règim adequat féu que augmentés de pes, cal creure que aquells metges mestaven 
prenent el pèl mentre jo havia perdut set quilos. Va empitjorar la malaltia del fetge la crisi 

que vaig passar amb la venda de la vinya en la qual no poder fer el que jo volia em destrossava 
els nervis. L'acumulació de males intencions en la majoria de familiars i persones tractades 
en aquest afer va desmoralitzar-me tant que de vegades em venien ganes de tornar a Mèxic i 
deixar els maldecaps a qui els volgués. 


Any 1964 


Com que aquests comentaris els escric l'any 1969 m'adono, amb les notes que em serveixen 
per escriure'ls, de l'enorme quantitat de coses que vaig fer i vaig veure durant aquest any. A co- 
mençaments d'any hi ha l'anada del Papa de Roma a Jerusalem cosa veritablement mai vista. 

Centenari del teatre Romea 1864-1964. En Mario Cabré i Cumellas es cuidaren de posar 
en solfa aquest centenari que debutà el dia primer de febrer amb Terra Baixa d'Àngel Gui- 
merà, amb Guitart de Manelic i l'Almendros de Marta, fou d'agrair que es comencés amb el 
més important dels autors dramàtics. 

Seguí el centenari amb Ga/atea de Sagarra, que la feren la Cunillé i en Pau Garsaball ben 
ajustats en els seus papers, l'obra completament envellida. 

Lonze de febrer El Místic de Rusifiol per Mario Cabré, la Fornés i Coral-lina Colom. 
En Cabré encaixa en aquesta obra i el públic l'aplaudeix molt, jo opino que no ha arribat a 
comprendre del tot el personatge. 

Els films vistos abans d'anar a Sud-amèrica foren Gran jugada de la Costa Brava film 
francès, dirigit per Verneuil, passador, Maduixes sa/vatges d'Ingmar Bergman, molt bo, Maria 
Rosa del director Armand Moreno, amb la Núria Espert que no va convèncer i Rocambo/e, 
passador. 

Viatge a Sud-amèrica. Com que vaig veure que havent cobrat la meitat dels meus diners 
per la venda de la vinya podia emprendre aquest viatge, perquè la totalitat dels diners els 
cobraria el mes de setembre, vaig posar mans a l'obra de preparar el viatge que organitzà sota 
la meva direcció l'Ultramar Express. Amb els Boeing de la Panamerican aniria fins a Lisboa i 
després amb els de l'Air France. Vaig fer un testament ben estrambòtic per cert. L'aventura era 
insegura i per això quan vaig acomiadar-me dels familiars i amics de Tarragona i Barcelona 
semblava com si m'acomiadés per sempre. 


16 de febrer, diumenge. Surto cap a Lisboa. A penes vaig dormir preparant-ho tot a fi de no 
deixar-me res, principalment els medicaments. Únicament prenia una maleta mitjana i 
una bossa de mà tot nou, calia ser a la seu d'Iberia a les onze del matí i vaig fer just com 
sempre. Encara que tenia l'experiència dels viatges que havia fet a Mallorca amb avió, era 
una novetat fer-ho amb el Zoeing 707 de propulsió a raig que són unes enormes bestiasses. 
Tot seguit es va veure que no tindríem prou temps. Sortírem a quarts de dues del Prat i 
tot i que em vaig posar vora d'una finestra no vaig veure res perquè la península estava 
ennuvolada, ja a prop de baixar a Lisboa hi havia clarianes que em permeteren veure la 
ciutat de Lisboa amb el seu riuàs d'aigua roja. 

L'aeroport era pobre i com que em vaig assabentar que no sortiríem fins al vespre tot 
i la plugeta que feia amb l'impermeable vaig agafar un bus a fi de fer una visita a la ciutat. 
Tenia a la memòria el Portugal enfora de Gaziel i naturalment estava abocat a veure les 
coses com ell les havia vist. Sense sol les coses encara són més tristes i l'efecte d'una gran 
tristor és el que m'ha quedat a la memòria de la Lisboa antiga. No vaig sentir un fado ni 

per casualitat i la gent la vaig veure mal vestida i trista, sempre parlant fluix, temorenca 
que algú pogués escoltar-los. A l'aeroport on vaig menjar uns entrepans a la tarda hi 
vingueren molta gent del poble a veure els avions i molts soldats que seien a les cadires 
dels passatgers fent un bon contrast la seva pobra roba amb la bona dels viatgers. Vaig 
adonar-me que el que feien era fruir veient les cuixes de les dames viatgeres. 

Ja de nit pujàrem a l'avió francès que s'enlairà a un quart de dues del dia disset, que 
ens portaria a Pointe au Pitre de l'illa Martinica a les Antilles. L'avió que venia de París 
anava completament ple, fins al punt que les criatures de bolquers les penjaven al sostre. 
Hi havia molts antillans i un nen d'aquests va seure al meu costat i es passà la nit pre- 
nent-me la meva manta per doblar la seva. T'antes criatures de bolquers, algunes havien 
fet caca, feia que l'avió fes pudor, pudor que s'ajuntava a la que expellien els que vomita- 
ven a les bosses de plàstic. 

Per fi arribàrem a Pointe au Pitre, un vertader Edèn, vam baixar perquè ens donaven 
un desdejuni encara que era negra nit. Vaig anar al vàter a alleugerir-me de roba perquè 
tot jo bullia de calor. El refrigeri fou bo servit per unes magnífiques negrasses que em 
portaren com a final un cafè superconcentrat meravellós. 

A dalt de l'avió cap a Caracas només ens hi trobàvem unes quinze persones i un cop 
ben netejat s'hi respirava amb molt de gust. Aviat sortí el sol quan enfilàrem l'aeroport 
que està vora mar al costat mateix del port de la Guaira, havíem fet el trajecte en cinc 
hores. Assegut al costat d'una finestra de l'esquerra vaig veure la gran edificació de xalets 
que hom ha fet vora el mar que li dóna un aspecte molt bonic. Els edificis nous donen un 
magnífic aspecte a l'entrada de Caracas. 

Cap a Bogotà. L'avió passa per damunt dels Andes amb els bellíssims cims nevats. 
L'avió de vegades fa doble soroll i diuen que és que troba corrents d'aire importants. En 
hora i mitja de vol ja som a Bogotà que es veu molt emboirada, té un aeroport magnífic. 
Em ve a la memòria el tràgic Bogotazo sorgit després del magnicidi de Jorge Eliécer 
Gaitàn l'abril de 1948. Els edificis exhalen un agradable olor de cafè que naturalment 
tastem sense trobar-lo gaire bo. 

Cap a Lima. Ens apartem dels Andes i volem damunt la mar. Quan baixem a l'ae- 
roport amb molt bona visibilitat es veu Lima a l'esquerra i el Callao a la dreta rodejats 
de muntanyes sorrenques. Allí vaig buscar en va l'amic Pere Mestres a qui havia escrit 
per dir-li el dia que arribaria, no hi era i donant tombs pels edificis em vaig adonar del 
bigarrat de la gent que hi transitava i de la gran animació que hi havia. El trajecte Bogotà- 
Lima l'avió el féu en dues hores i mitja de vol. 

De camí cap a Santiago i volant altra vegada per damunt dels Andes ens trobem aviat 
sobre les muntanyasses de l'Aconcagua vertaderament majestuoses i apropant-nos a la 
capital passem per damunt de terres àrides arenoses. L'avió féu un vol damunt Santiago i 
la ciutat es veia bonica i assolellada i l'estació aèria era molt cèntrica. 

De Lima a Santiago vam estar tres hores. Feia estona que pensava que podia passar el 
mateix que a Lima on l'amic Mestres no vingué, però només esser damunt de l'escala de 
baixada ja vaig veure l'amic Fort, inconfusible, amb altres persones que em saludaven. En- 
tre les reixes ens donàrem les mans i l'acompanyant era en Josep Valls de Torredembarra. 

Ja passats els tràmits duaners ens abraçàrem, jo amb els ulls plens de llàgrimes amb en 
Fort, la seva muller, en Valls i els petits Roser i Peret que estaven tan contents de l'arribada 
del tiet. Amb el Peugeot d'en Fort travessàrem Santiago que es veia molt ple de moviment 
de genti tot seguit anàrem a la casa on vivia, el pis d'una casa de dues plantes rodejada de 
jardí en un barri distingit. 

En Valls havia vingut de la llunyana Antofagasta i es quedà a sopar i dormir a la casa. 
Amb dues persones a preguntar jo quasi no podia contestar. El sopar molt bo que em donaren 
amb un magnífic vi em donà forces per aguantar l'estropada. 

Em preguntaven pels de casa nostra i els de Mèxic, però vaig ser valent per recordar a 
tothom com volien els preguntaires. De les nou a les onze de la nit iniciàrem el parlar de toti 
tothom i això durà les tres setmanes que vaig esser a casa d'en Fort. 

A l'habitació que em donaren per dormir hi havia aquelles fotos de quan el Quim gua- 
nyava els campionats de rem i quan em vaig posar a dormir ho vaig fer amb una sensació de 
plaer talment com en diades d'abans de la guerra civil. 

Cada dia al matí quan en Fort anava al treball amb l'automòbil em deixava en un lloc 
determinat, perquè jo el veiés i al migdia ja havia d'esser en un altre lloc on ell em recollia per 
anar a dinar, a la tarda feia excursions pel meu compte o acompanyava la seva muller a fer 
alguna visita. 

El primer dia em portà al Centre Català i mensenyà els carrers dedicats al president 
Companys i al general Jofre. 

Una nit em portaren a veure un partit de l'equip local Colo-colo contra el brasiler Santos, 
amb el rei Pelé, guanyà el Colo-colo per tres a dos i fou un magnífic partit. Colo-colo és el 
nom de l'indígena que féu front a Valdivia, conqueridor del país. 

En Fort una nit em portà a sopar al Centre Català al qual hi concorregueren Cristià Ai- 
guader, Jordana, Valls, Pelai Sala i Roig, una altra nit fou la Junta del Centre Català presidida 
pel senyor Casares que moferí un sopar. 

En Roig, un home molt de la barrila, ens va fer un dinar a casa seva que va consistir en un 
romesco fet per en Valls amb un peix semblant a l'anfós. En les quatre hores del matí que tenia 
per visitar la ciutat jo vaig anar als museus, les esglésies, les estacions (alguna de molt bonica) 
i als carrers principals a més de fer tertúlia al Centre Català. 

Els costums dels xilens són molt diferents dels mexicans i es fa remarcar la que diuen 
tomar el once que no és altra cosa que fer beguda d'aiguardent. El primer diumenge anàrem 
a veure la seva famosa platja de Vifia del Mar després de passejar pel port de Valparaiso, una 
ciutat rodejada de turons als quals es puja per curts funiculars. Vifia del Mar també està ro- 
dejada de turons amb coníferes i està partida per un riuet i un estany. Menjàrem marisc i peix 
fet coure amb llimona. 

Hom remarcà que el marisc de Xile és el millor i més barat del món de tal manera que 
quan es menja cloisses (aZmejas) se'n menja una plàtera sencera. El que en diem barretets 
allí són grans com la mà i com dues mans els eriçons de mar, que tenen una carn groga molt 
deliciosa. 

El dissabte i diumenge seguents els anàrem a passar al poblet mariner anomenat el Quis- 
co, al sud de Valparaiso, a la torre que el cunyat del Fort hi té vora mar. Hi passàrem un cap 
de setmana molt bonic amb totes les criatures de tres famílies. El trajecte des de Santiago a 
aquest lloc és d'uns 200 quilòmetres i el camí és molt bonic, travessant l'horta de la capital als 
pendents de les muntanyes hi han arrelat les ginestes portades d'aquí. 

Férem visites a diferents cases Roser i Montse Bru, a la de la tarragonina Roseta Colomer 
el marit de la qual viu en el terreny d'una de les antenes de les ràdios de la ciutat i un dia anà- 
rem a portar flors al cementiri a la mare del Quim i al pare de les Bru, el diputat al Parlament 
català Lluís Bru Jardí. 


154 


Edició a cura de Josep Maria Prats i Domènech 


La muller d'en Quim un dia cuinà unes algues marines amb forma de mandonguilles que 
foren saboroses. 

Santiago està rodejada de muntanyes i muntanyetes i en la que s'anomena Cerro de San 
Cristobal hi ha una plaça anomenada Eusxadi. 

Alguns dies vaig portar tortells per les postres comprats a la gran dolceria catalana La 
Selecta. 

La ciutat no estava molt envaida pels automòbils (carros), però a la gent li agrada passejar 
pels carrers de les botigues importants i a la tarda fer el te a l'anglesa. 

Els vins anunciats amb grans cartells lluminosos porten noms catalans i es menja un 
pastís fet de blat de moro dit c2oc/o que és molt bo. 

Del treball en diuen Ja pega. 

Vaig anar a veure el mercat Central, amb productes de gran coloració que són uns festa 
per als ulls. 

En Quim em portà a veure un indret amb camps de tennis i camps petits de futbol ano- 
menat la Masia que també té una construcció amb molt de terreny i tot ha estat adquirit pel 
Centre Català com a nou local de propietat. 

Fou una veritable bogeria portar-me una nit a veure l'S£rip-Zease més important de la ciu- 
tat amb amaniment de passos de comèdia de molt regust local, les dones que es veieren més 
foren unes quinze i n'hi havia de bellíssimes. 

Xile em va semblar un país amb una enorme riquesa minera que ben administrada li pot 
donar benestar. 

La capital Santiago té la neu a cinquanta quilòmetres i està situada al peu dels Andes que 
li donen una aigua per veure de categoria superior. 

El mes de febrer ja és la tardor allí i un dia aparegueren les muntanyes nevades que fou 
una delícia per a la vista. 

Els vint-i-dos dies passats amb el Quim Fort foren meravellosos i cal dir que tots els seus 
millors amics m'atengueren i m'estimaren com de la seva família, la seva muller Margarita, 
amb els seus fills Roser i Peret estigueren sempre gentils. 


Dia 11 de març, dimecres. Cap a Buenos Aires. L'avió torna a passar pel damunt de l'Acon- 
cagua ara ja nevat i al deixar enrere la carena la pampa argentina es veu coberta d'espessos 
núvols que no em deixen veure res de res fins que l'avió es capbussa a l'aeroport d'Ezeiza, 
fet per Perón a cinquanta quilòmetres de la capital. 

Són el cosí Vittorio Raffo i el seu fill Víctor els que m'han vingut a rebre. Lemoció 
no fou molt forta perquè feia pocs anys que ens havíem abraçat a Tarragona. El cas és que 
havien vingut a buscar-me amb el seu camió de repartiment perquè tenien l'auto espatllat 
i així vaig entrar a Buenos Aires d'una manera ben original, ells no havien pensat que on 
m'havien d'esperar era a la delegació d'Air France dins el centre de la ciutat. 

Encara sort que tot seguit vaig adonar-me que vivien en un barri bonic i tenien una 
casa àmplia i nova, a la casa m'esperaven les cosines Leonor i Teresa amb les quals ens 
abraçàrem germanivolament, també hi havia la Beva, filla de la Leonor i el nen Dani. 

Ja estava en ple ambient argentí que em donava un plaer indescriptible i tot i els meus 
seixanta-tres anys anava d'emoció en emoció, com si tingués aquells trenta que era quan 
volia anar amb l'oncle a fer les amèriques. 

La cosina Teresa tenia ganes de recordar moltes coses i saber-ne moltes més de les 
estades de l'oncle a Tarragona i de com els pares adquiriren la vinya. Jo vaig dir sempre la 
veritat i vaig quedar bé. 


Al segon dia d'arribar em faltaren cames per anar al Casal de Catalunya on m'acompanyà 
el cosí Vittorio que també m'ajudà a fer el canvi de moneda. Resultà que el Casal era un edifici 
propi gran i espaiós que tenia una sala d'actes com el teatre Romea de Barcelona, anomenada 
sala Margarida Xirgu. Des d'allí vaig telefonar a en Palmada de Banyoles, l'amic d'en Fort, a 
qui vaig abraçar després de sopar. 

Vaig dormir a l'habitació del cosí Vittorio que mentre jo vaig esser allí va dormir en la 
gran habitació de dos llits del matrimoni, on ja no dorm perquè la Leonor té el mal costum 
de veure la televisió allitada fins a mitja nit. 

Els costums dels cosins eren molt originals i depenien de les activitats del seu fill Víctor 
que consistien en distribuir als clients, gallecs la majoria, ous, formatges, mantegues, salami... 
que anaven a comprar a les fàbriques o cooperatives. Aquest negoci feia que cosins i fill s'ai- 
xequessin a les sis del matí perquè aquest pogués sortir amb el camió a les set i començar el 
repartiment a les vuit. 

Un dia vaig sortir amb en Víctor per veure la maniobra i fou una cosa molt alegre. Com 
que era època de bajoques (chauchas) i jo els havia dit que convenia menjar-ne me'n donaven 
per dinar i per sopar amb gran empipament del petit Dani. 

Aquest Dani era molt entremaliat i tenia empipat el cosí que temia que li inquietés els 
canaris i era veritat. 

La cosina Leonor, en el gran terrat assolellat que tenia la casa, conreava cactus, begònies 
i altres plantes amb molt de gust. La seva filla Beva, vídua de feia poc, treballava en una firma 
de telèfons, vivia davant mateix de la casa en uns baixos. 

En Víctor dormia a la planta baixa en una gran habitació muntada en garsionera on por- 
tava les pebe/as a cardar. 

L'amic Palmada de Banyoles tenia una fàbrica de construcció de telers de gènere de punt 
que vaig anar a veure i una nit féu que se'm donés un sopar de benvinguda en el qual concorre- 
gueren els senyors Arnó, Rovira, Armengol, Bas i Girona que dirigeix el portaveu Catalunya, 
periòdic en altres èpoques tan magnífic. Amb les indicacions d'uns i altres jo anava recorrent 
Buenos Aires que té molts passejos adornats amb els arbres dits Palo Borracho de Aors molt 
boniques. 

Vaig anar a veure la casa de la cosina Teresa on per dinar em donaren escudella i carn 
d'olla perquè a Buenos Aires hi ha cansaladers catalans que fan botifarres. A prendre cafè 
vingueren la muller i el fill d'en Palmada i també la filla xinesa i el seu marit que amb l'auto- 
mòbil em portaren a passejar riu amunt passant pels grans barris residencials plens de clubs 
esportius, fins que vàrem arribar al riu tigre, fou un passeig molt meravellós. 

Com que havia escrit al Peret Borràs que viu a Berazategui, prop de Buenos Aires, un 
dia a la nit va venir a abraçar-me al Casal amb la seva muller Carmeta, encontre que ens féu 
plorar a tots amb molt de gust. L'endemà vaig anar a dinar a casa seva, que es troba a uns trenta 
quilòmetres de Buenos Aires, allí vaig abraçar els seus fills Mary i Carles i vaig veure el xalet 
que s'estaven construint al costat del d'un altre Tarragoní. El fill de Teresa, Josep Aranguren, la 
seva dona i filla em convidaren a dinar i aquell dia amb Teresa anàrem al cementiri de Flores 

a portar unes flors a l'oncle, acte que fou molt emocionant per a mi, dedicat a aquell home que 
jo havia estimat tant i que ell corresponia estimant-me sempre fins que morí. 

No vaig poder abraçar el cosí Josep perquè feia dos anys que s'havia mort lluny de Buenos 
Aires. La cosina Teresa al cementiri hi té una capella de propietat on després d'enterrar-hi el 
seu marit, que encara el té en una caixa visible sota l'altar, hi féu traslladar les restes dels seus 
pares. Un cementiri molt gran on es passeja amb automòbil. 

L'amic Ripoll, president del Casal, que vaig conèixer a Montpeller i que també havia estat 
a Mèxic i que té un negoci de cordes de guitarra va voler que el diumenge de Pasqua anés a 
veure la Torre dels catalans, vora el riu, on dinàrem i menjàrem la mona amb moltes famílies 
i gran quantitat de criatures. El diumenge de Rams vaig estar a la Catedral de Buenos Aires 
a veure l'espectacle que no va ser tal perquè hi havia molt poca gent. 

Els espiritistes fan molta propaganda de les seves associacions i tenen molts adeptes. 

El diumenge que vaig dinar a casa en Vittorio vaig comprar un tortell a la pastisseria 
catalana La Rambla, vaig anar a passejar pel carrer Corrientes tan anomenat en els tangos, 
a veure vora el port els cafès d'espanyols (gallecs) que en temps de la nostra guerra civil es 
dividien entre franquistes i republicans i on en Vittorio un dia va treure l'oncle de les mans 
d'un franquista que pesava el doble que ell. Amb en Vittorio anàrem a donar el condol a un 
compatriota seu que se li havia mort la dona feia uns dies, però era tal el fervor per l'òpera que 
sentien ambdós que acabaren cantant romances recordant els temps de joventut. 

Els dies feiners a les barriades escalonen els dies de fira, que principalment consisteix en 
venda de queviures. L'Avenida de Mayo, al final de la qual hi ha el Parlament, és molt majes- 
tuosa i té el teatre Colón en un costat on en aquells dies anunciaven E/ Pessebre de Pau Casals, 
en una data que jo ja no estaria a Buenos Aires. 

En els carrers Florida i Lavalle el trànsit de vianants és tan intens que s'ha suprimit el 
trànsit rodat. En un dels seus cinemes hi vaig veure el film Pie/ de Ganana, molt bo i en el te- 
atre Maipu que fa les millors revistes de la capital n'hi vaig veure una de magnífica que tenia 
la particularitat que els tangos els cantava un cantaire japonès que va brodar una Comparsia 
meravellosament. 

Com que l'automòbil del cosí Vittorio seguia sense estar arranjat, un dia en Víctor em 
portà a passejar pel port amb el camió petit i així vaig poder veure la gran central elèctrica 
de la CHADE i la centena de quiosquets (comederos) on venen carne asada i menudos asados. 
Vàrem anar al barri del Riachuelo que és la claveguera de Buenos Aires on hi ha el camp del 
Boca Juniors i on havíem d'anar a veure un partit de futbol que va ser suspès per l'enorme 
pluja que va caure. Dinàrem en una de les seves pintoresques tabernes, tot bastant pudentet. 

Dos diumenges els vaig passar al Casal Catalunya parlant amb els senyors Nadal Mallol 
i Escolà, dos nacionalistes ressentits amb el President Macià per no haver mantingut l'Estat 
Català. Els dissabtes vaig sentir la mitja hora de ràdio en català i cada dia llegia els diaris La 
Prensa i La Razón i alguns dies Clarín, els grans diaris de Buenos Aires. 

Un dia vaig anar al Santuari de la Verge de Lujàn amb l'església molt monumental i amb 
molta riquesa arreu. És un viatge que es fa amb tren, està a uns cinquanta quilòmetres de 
Buenos Aires ja entrant en la pampa, hom hi veu gautxos que astoren el bestiar encara vestits 
a l'antiga. 

Al sopar de comiat la Leonor es volgué lluir i va venir tota la família de la Teresa a més de 
coneguts seus de Montevideo que foren molt gentils amb mi. En Vittorio va cantar òpera i jo 

vaig cantar "La Titona", vàrem veure vins dels que elaboren els catalans a Xile com l'Horenci 
Carbó i dels que elaboren a Mendoza els catalans amb els italians i brindàrem amb xampany. 

Buenos Aires estava molt mal pavimentada i la ciutat passava una crisi i pensava en les 
èpoques d'esplendor que havia viscut. Si bé la ciutat està desmesuradament eixamplada, en 
conjunt és una ciutat bonica. No vaig estar mai feliç perquè sempre em venia el record de 
l'oncle amb les seves paraulasses, les seves contalles, els seus escalfaments polítics i el seu 
apassionament per les lluites socials. 


1 d'abril de 1964, dimecres. Amb motiu del cop militar al Brasil que foragità el president 
Goulart l'anada a Montevideo va tenir unes peripècies empipadores per a mi, perquè a 
l'anar a l'Air France em varen dir que s'havia suspès vendre passatges per a aquella capital. 
Després d'hores d'indecisió l'esmentada companyia va endossar els viatgers a una com- 
panyia argentina que va utilitzar un petit bimotor que va sortir de l'aeroport de Morón, 
dins del mateix Buenos Aires. El bimotor no va prendre gaire alçada i això va permetre'm, 
posat al costat dret de l'avió, en un dia assolellat i clar veure la gran planúria de la pampa 
fins quasi al Mar del Plata. 

En quaranta-cinc minuts ja fórem damunt de Montevideo al que també li donàrem 
el tomb permetent que jo el veiés d'un gran cop d'ull, molt ben situat al final del riu de la 
Plata, estaria més ben dit de la xocolata pel seu color fangós. L'aeroport es diu Carrasco i 
és lluny de la ciutat. Per anar al centre passàrem per una autopista vora el riu els costats del 
qual estaven plens de xalets i bones edificacions. Vaig anar a la pensió catalana de l'amic 
Pasqual on pensava trobar habitació i com no fou així telefonà a l'amic Masalles que va 
decidir que fóra millor que jo anés a l'hotel Florida i una vegada aposentat allí vaig anar 
a dinar a casa seva on la muller m'acollí amb molta afecció. Jo no havia vist el Masalles 
des del 1939 a Tuir on esperava embarcar-se cap a Amèrica amb la seva formosa primera 
muller que, la pobra, morí a Montevideo, vàrem anar a prendre cafè a la Llar Catalana on 
vaig trobar el diputat Cunillera i altres coneguts. 

Al vespre anàrem a veure en Conde a la seva botiga de queviures que també em rebé 
amb molta afecció. Es va decidir que cada dia aniria a dinar a casa d'en Masalles i a sopar 
a casa d'en Conde, això comportà hores i hores de xerrar cada dia perquè com a Santiago 
i a Buenos Aires hom volia saber endemés de casa nostra notícies de Mèxic. 


Un dia en Cunillera em portà a dinar al restaurant Costa Brava a menjar arròs a la paella, 
a la tarda anàrem a la plaça on hi ha el monument al president Companys que consisteix en 
un roc d'1,5 metres d'alçada amb un baix relleu amb el seu bust. Una altra tarda em portà a 
veure Margarida Xirgu a la finca que té a Punta Ballena a 300 quilòmetres de Montevideo 
on la mar ja és salada. Margarida ens abraçà molt efusivament i féu que em servissin un cafè 
concentrat boníssim. Ella viu amb el seu marit l'actor Ortín i una serventa i aquella tarda hi 
havia un matrimoni de visita. Em dedicà una petita biografia seva i jo la vaig obsequiar amb 
fotografies de Molins de Rei i un dibuix de la casa on va néixer. Quan parlàrem de teatre vaig 
adonar-me que està al dia de tot el teatre bo que es fa al món i del bo i dolent castellà i català 
que es fa a casa nostra. Al parlar-li de com la Núria Espert fa la Maria Rosa va dir que n'estava 
assabentada i que ho trobava bé. 

Quan ens acomiadàrem ens abraçàrem i deixà que la beséssim, eren petons retinguts 
de quan jo tenia onze anys que la vaig veure per primera vegada a Tarragona en Joventut de 

morir feliç aquella actriu tan adorada havia estat en els meus braços i no era cap somni. A 
l'acomiadar-nos em va semblar que ja no la veuria mai més però el 1969 que escric aquest 
comentari ja ha fet vuitanta anys i encara és viva i que ho sigui per molts anys. A la cruilla de 
les dues carreteres on havíem d'esperar l'autobús ens vàrem trobar un andalús, un d'aquells 
Negus de la guerra civil. No hi havia companyia al teatre Solís escenari de tantes interpretaci- 
ons meravelloses de la Margarida. 

Vaig tenir molta alegria d'abraçar en Joan Icart, el fill gran del Sebastià Icart (cafión), que 
a Montevideo amb un cunyat seu viu a gust podent mantenir la seva ideologia sense por. Vi- 
uen en una casa de propietat on el jardí l'han convertit en hort i el dia que vaig sopar amb ells 
menjàrem tomàquets dels que cultivaven. Per consell seu vaig anar a veure el film tan discutit 
d'Ingmar Bergman El silenci que em va fer molta impressió, es tracta de fer comprendre a les 
dones homosexuals que la resistència, quan es casen, d'entregar el sexe al marit pot acabar en 
que aquest usi l'altre forat cosa que es veu en el film d'una manera brutal. 

Amb el cunyat, Isern i la família Icart una nit donàrem un tomb per les platges cèntri- 
ques vorejades de passejos molt ben il'luminats. En aquestes platges al matí hom tira l'art per 
pescar com a casa nostra i després de plegar d'escoles, de tallers i de fàbriques una enorme 
quantitat de jugadors de futbol hi juguen ja que són dures amb una sorra que sembla cendra. 
En l'excursió d'anada a Punta Ballena vaig adonar-me que el país està a penes conreat i és tot 
ell molt pla. En un lloc predominant dels alts de la ciutat es domina la ciutat amb el port al 
fons, la vista és molt agradable. 

Toca l'hora d'acomiadar-me de la muller, el fill i la filla d'Icart, ja casats amb fills, essent 
cosa emocionant. Igualment passa amb el matrimoni Masalles que tan gentilment s'havien 
portat. 


Dia 8 d'abril, dimecres. Cap a Sao Paulo. Vuit dies vaig passar a Montevideo i al marxar 
tant en Conde com en Masalles m'aconsellaren que no hi anés per la situació política de 
dictadura en què havia caigut el país. Aquest dia el president Goulart descendia a l'aero- 
port militar mentre jo agafava l'avió que em portaria a Sao Paulo. El Boeing 707 de l'Air 
France volava no molt alt i em deixava veure les terres del nord de l'Uruguai i les del sud 
del Brasil on es veien grans llacunes. Després de Porto Alegre veiérem Curitiva, capital de 
l'estat de Paranà, per al cap de dues hores de vol estar davant de Sao Paulo, que veiérem 
de molt lluny perquè l'aeroport és a més de cent quilòmetres de la ciutat. Anant cap a l'est 
hom s'adona que han fet el camp al mig d'una selva tropical molt espessa. Fins que no 
arribàrem al llindar de la ciutat no vam veure gens de terra cultivada, vermella i argilosa, 
que ja demostra la pobresa dels conreus. 

La gent està desnodrida i mal vestida. L'oficina de l'Air France està situada en un lloc 
molt cèntric i això impedeix que essent al vespre com som pugui trobar un taxi lliure. Mi- 
lers de persones esperen els autobusos que passen i és després de més d'una hora d'espera 
que puc agafar un autobús per anar al Casal català, on un matrimoni de Rubí que fan de 
conserges m'acullen i morganitzen l'hostalatge en una casa de catalans. En el sopar migrat 
que em donen ja endevino que patiré. Després de sopar, un jove que dorm a la mateixa 
casa que jo m'hi acompanya. Veig que hi ha xinxes i mexpliquen que per causa dels sostres 
de fusta tot Sao Paulo n'està ple. 

Una mica pel meu compte i de vegades acompanyat pel tarragoní Ollé i pel barceloní 
Castells vaig veient la ciutat que té cinc milions d'habitants i com que no hi ha metro es 

debat en una circulació que és un veritable caos. Hi ha magnífics gratacels i hom diu que 
són italians i jueus els que mouen la indústria i el comerç d'exportació i d'importació que 
té el port de Santos. 

Al barri on hi ha el Casal català s'hi veuen molts xinesos i japonesos i en un cinema 
d'aquests hi veig un film molt bo fet al Japó. El barri també té un enorme Centre teosòfic 
i tot fa creure que s'hi practica molt l'espiritisme. Una visita a la Catedral i al seu barri em 
fa adonar que es venera Sant Jordi, venen imatges seves ben ridícules. 

En Castells macompanya a la llibreria del senyor Mestre Jou qui a més de llibres 
també ven vi imitació del d'Alella. En Castells organitza un soparet on ens trobem amb el 
comerciant Fontcoberta i el pintor Rubió, per anomenar el seu independentisme en diuen 
fintegralisme". Tot sona a buit dins d'una ciutat tan diferent de la nostra, jo els convido a 
tornar a casa o a anar a Mèxic on el que volen fer tindria més realitat. 

Per un jove metallúrgic, que hom anomena el noi de Sant Boi, mig tocat de lala, 
m'assabento que hi ha molts socis del Casal que són franquistes que la seva guillada de 
casa nostra està justificada per malifetes de tota mena. Ell mateix és un dels tals que viu 
una vida eròtica per rebentar els fils de les noies que concorren als balls miserables que es 
fan al barri. Els nadius, producte de la barreja de negretes amb portuguesos, ha donat uns 
tipus dòcils així s'explica que utilitzin els individus i indivídues del país de pell blanca com 
a Gujarrones per als homosexuals. 

Els europeus són els que ho mouen tot com arreu d'Amèrica Llatina. La vida dels 
nadius és molt miserable i el seu aliment es basa en la /ajo/ada que consisteix en bullir 
arròs i fesols, quan es pot hi posen un ou cuit o una mica de porc. Les bananes són molt 
barates. Als restaurants del centre de la ciutat, servits solament per dones, donen molt poc 
menjar i resulta molt car. Al donar voltes per les barriades de la ciutat vaig veure l'estació 
de tren que va a Santos, que en realitat són dues estacions l'una per a pobres que se'ls 
veu esgarrifosament miserables i l'altra per a rics. Les tabernes són locals sinistres i els 
tramvies són els més vells del món. 

14 d'abril, dimarts. Rio de Janeiro. Més de dues hores tarda l'autobús que et porta de Sao 
Paulo a l'aeroport. Encara sort que abans de pujar a l'avió ens varen donar un bon dinar. 
Amb quaranta minuts som damunt de Rio de Janeiro i com que férem un tomb pel 
damunt de la ciutat abans d'aterrar vaig adonar-me de la seva bellesa tantes vegades 
contada. Mentre l'avió es preparava per fer el salt de l'Atlàntic cap a Madrid vaig poder 
deambular per la zona on amb una atmosfera molt clara es veien les grans platges i els 
gratacels més sobresortints. A la duana feren un rigorós escorcoll que em semblà ridícul. 
Abans de pujar a l'avió ens oferiren un bon got de suc de raim negre de gran qualitat. 

Cap a Madrid. Una magnífica posta de sol es produia quan l'avió deixava Rio de 
Janeiro i passava prop de la gran estàtua de Jesucrist Redemptor dalt del Pa de Sucre mil 
vegades vist en revistes. Vora deu hores de vol dalt de l'avió i de nit es fan pesades, aquest 
és l'interès que tenen les companyies d'avions de reduir el vol a tres o quatre hores. S'ha de 
tenir molta son per dormir i per tant sense aclucar l'ull encara es fa més pesat el trajecte. 
El soroll dels reactors és terrible i més encara quan passa per damunt d'alguna tempesta 
que sembla que l'avió trepitgi mal camí. 

15 d'abril, dimecres. Arribem a Madrid. Amb nou hores i quaranta-cinc minuts l'avió ha fer 
el trajecte i quan ha clarejat el dia ens adonem que estava núvol i no es veia res, plou i 
l'aeroport fred i encarcarat amb una monumentalitat sense gràcia fa empipadors els onze 

graus que patim. Els duaners semblaven els de Rio de Janeiro, tot desagradable i com a 
torna les veus cascades dels servidors dels altaveus. L'autopista que porta a Madrid és 
molt espaiosa i tot seguit es veié que la ciutat feia goig. 

De l'any 1935 que hi havia estat amb la mare i el 1937 que hi vaig anar amb el camió 
del peix que Tarragona oferia cada dia durant la guerra, per tant feia vint-i-set anys que 
no hi havia estat. Un madrileny no va voler donar-me la drecera per anar al carrer de la 
Montera on havia de trobar la dispesa per dormir, a la dispesa no hi havia lloc i en vaig 
trobar una altra al mateix carrer. Allí hi havia un gironí dibuixant que m'aconsellà per fer 
les excursions, tenia pruija per veure la Catedral de l'Almudena que sense acabar em va 
decebre, amb autobusos de circumyal'lació vaig anar veient els barris de Madrid, alguns 
ben atractius, vaig veure la casa dels sindicats feta de maons vermells, molt lletja, on el 
gendre del meu germà deu de passar el temps quan va a Madrid. 

Com m'havia recomanat Margarida Xirgu vaig anar a veure l'obra que feia Amelia de 
la Torre La casa de los 7 balcones i en un entreacte, armat amb una capsa de bombons, vaig 
anar a saludar aquesta artista al seu camerino, que estigué tan contenta del meu encàrrec. 

Vaig anar a veure el Centro catalàn un local vell i brut on menviaren al Retiro a veure 
la font de la sardana que estaven construint i el monument a Jacint Verdaguer dedicat por 
el pueblo de Madrid, molt emocionant. 

Donant voltes per Madrid vaig estar a la Ciudad Universitaria, al nou mercat de la 
Cebada, els nous Ministerios molt lletjos, el barri del Pacífico que ara sí que era pacífic 
donada la por que denotava la gent. 

A la nit el gran moviment de passejants i compradors es concentra en el triangle 
Alcalà, Arenal i Gran Vía, que llueix un enllumenat magnífic. Encara vaig haver de veure 
com les escombraries són recollides per particulars semblants als que el 1912 vàrem veure 
a Madrid quan hi vaig estar per primera vegada. Els menjars que em donaven a la dispesa 
em feren diarrea i com que havia d'anar als excusats dels cafès vaig quedar ben assabentat 
de la literatura que hi havia escrita, tota molt contestatària. 

18 d'abril, dissabte. Arribada a Barcelona amb un avió Douglas de dos motors que féu el tra- 
jecte amb una hora i vint-i-cinc minuts, volàrem sobre núvols grisos fins arribar a Móra 
d'Ebre que vaig veure perfectament i després amb clapes, Altafulla i Torredembarra. Les 
comarques barcelonines estaven assolellades i quan vaig mirar el termòmetre a Barcelona 
marcava divuit graus que eren reconfortants després dels dies a Madrid amb els onze 
graus. 

El maig de 1964 a Tarragona. Vaig haver de passar quasi tot el mes en les negociacions del 
cobrament de la venda de la vinya perquè havia sorgit la dificultat que mort el nebot 
Joanet eren solament dos nebots que quedaven per repartir la tercera part de la quantitat 
global i encara el nebot Roger no tenia l'edat adient per cobrar la legítima, per la qual 
cosa calia que la seva germana fos tutora. Un veritable embolic que els compradors, els 
germans Pardo fills d'un antic delegat d'hisenda a Tarragona, pogueren resoldre gràcies a 
les amistats que tenien en els estaments oficials. 


Efemèrides. Fa 25 anys de l'acabament de la guerra. Se'm desvetllen unes ganes boges 
d'anar a donar un tomb per tot el teatre d'operacions de la guerra en què jo vaig esser actor 
i així agafo un dia el tren fins a la Puebla de Híjar i allí amb el de Val de Zafàn, que quan jo 
vaig esser a Alcanyís el 1936-37 no existia, mestic un parell de dies en aquesta vila que trobo 


161 


Salvador Maset i Vidal. Dietari de l'exili a Mèxic i del retorn a la Catalunya franquista (1942-1975) 


molt millorada i on ja no existeix l'hotel Morera que és on em vaig hostatjar mentre vaig fer 
de periodista al front. Vaig hostatjar-me ara a l'hotel Aragón bé, una nit s'hi féu una vetllada 
aragonesista amb alguns alcanyissencs residents a Barcelona. Amb un autobús vaig anar fins 
a Lécera i pel camí anava recordant els llocs que havia passat tantes vegades en el cotxe dels 
aviadors Polac i Vilanova morts al front d'Astúries. 

Lécera estava igual que la vaig trobar el dia 26 de juliol de 1936, l'hostal on feren l'arròs 
aquell dia, condimentat pel dentista Folch era la mateixa cosa bruta i miserable. Vaig trobar 
un altre lloc on em donaren dinar. 

A la tarda amb un taxi que existia, misteriós, en aquell poble tan pobre vaig fer-me portar 
a Lagata i Letux els dos poblets on es concentraven per descansar els amics que formaven la 
centúria de Tarragona i que tenien les trinxeres davant de Belchite. 

En aquests poblets a penes hi havia habitants perquè s'havien traslladat a Belchite, en 
marxa cap aquesta vila vaig veure el Monte Lobo on jo havia pujat algunes vegades després de 
prendre'l als franquistes. Belchite havia abandonat la vila vella i vivia en una de nova perquè 
aquella quedà completament destruida en les batzegades de la guerra, llavors no hi vaig poder 
anar quan fou conquerida pels nostres i ara tinc la sort de fer-ho. 

Compro unes postals dolentes, les úniques que hi ha i esperant l'autobús per anar a Sara- 
gossa veig una disputa entre dos xicots camperols que es pegaven terriblement. No vaig poder 
aclarir perquè es pegaven i ningú s'acostà als dos lluitadors per separar-los, al final vençuts 
pel dolor dels cops se separaren proferint terribles juraments, qui sap si encara era cosa de 
la guerra. Marxant d'aquell pla de Belchite on romanen bonics conreus de vinya vaig cap a 
Saragossa, el camí és tot desert i desolació. 


El mes de juny vaig a Manresa a recórrer el front, que des del dia de la caiguda d'aquella 
població començàrem a recórrer amb els amics Marrassé, Gonzàlez, Mosquera i d'altres 
enquadrats en una companyia d'homes que ens havíem incorporat a l'exèrcit el dia 18 de 
gener de 1939, a Barcelona i anàvem cercant la unitat de formació militar. Amb un auto- 
bús que passà per Moià anàrem a Vic i vaig anar recordant aquella carretera que havíem 
trepitjat a peu fins a Vic, on abans de marxar cap a Torelló encara vaig acomiadar-me de 
Joan García, que estava allí perquè la Tabacalera de Tarragona funcionava allí. 

Vaig baixar a Sant Quirze de Besora perquè des d'allí ens encaminàrem a Borrassà, 
d'on haguérem de retornar pitant perquè ens canonejaven. A Sant Quirze un matí ens 
acomiadàrem de Gonzàlez i Mosquera que ingressaren a l'hospital i Marrassé i jo conti- 
nuàrem sempre a peu cap a Ripoll per una drecera 

Quins dies més terribles foren aquells perquè sense menjar ranxo havíem de cami- 
nar i caminar. A Ripoll no ens deturàrem i seguírem cap a Camprodon on poguérem 
descansar una mica i a la nit en Marrassé i jo anàrem a demanar un plat de farinetes en 
una masia on dormirem a la palla. Arribàrem a Molló, no vàrem poder anar més amunt 
perquè plovia, calia anar al poblet d'Espinavell i d'allí veure un congost on es forma el coll 
Pregon per on descendírem a Sant Salvador de Conflent. 

13 de juny de 1964, dissabte. Quasi a meitat de l'any, al celebrar-se el segon aplec de la sardana 
a la Bisbal es commemorà el 75 aniversari de la fundació de la cobla La Principal de la 
Bisbal. Assisteixo al sopar, és molt emocionant escoltar dels vells la història de l'estimada 
cobla tan vinculada a la nostra família i a Tarragona. 

A 12 de juliol vaig a l'aplec d'Olot i prometo no anar-hi més perquè no hi ha manera de poder 
seure. 

19 de juliol, diumenge. Vaig a Banyoles a veure una regata d'ouí rangers a vuit en què també 
varen haver-hi contendents d'Oxford i Cambridge, les famoses tripulacions britàniques 
que guanyaren. Fou una cosa meravellosa poder veure la festa. 

A finals de juliol, havia vist del Centenari del teatre Romea les darreres obres que es feren 
perquè en els mesos que vaig esser fora en representaren la major part. Mar i Cel feta per 
M. Cabré i la Colom estigué molt justa, La dama enamorada per la Teresa Cunillé, Ricard 
Palmerola i Adrià Gual III estigué bé, E/ Ferrer de Tall de Pitarra per la Nicolau, Martori 
i Pau Garsaball, L'endemà de bodes per Aora Soler, Martori i Anglada estigué bé, La Dida 
per Assumpció Casals, Carratalà i Capri fou magnífica. 

Agost a Tarragona. A més de la pobra Festa Major haguérem d'anar donant els darrers tocs a 
la pesada feina del cobrament del darrer termini de la venda de la vinya. 

28 d'agost, divendres. Segarra fa el comiat del futbol i jo assisteixo a l'estadi del Barça, a l'emo- 
cionant partit que féu plorar a la majoria. 

A setembre, prop de Santa Tecla, cobrem el darrer termini de la venda de la vinya, cosa que 
em treu un gran pes de sobre perquè sabent que el germà Josep anava malament del cor 
sempre era de témer alguna complicació. La neboda Maria estigué contenta i vaig obse- 
quiar els seus dos cosins i tia amb una quantitat que cobria el dinar que els havia promès 
si tot anava bé. 

El dia de la Mercè les colles de castellers Vella i Nova volien arribar des de les escales de la 
Catedral a l'Ajuntament, principalment la Vella per igualar la gesta feta per la Nova l'any 
anterior. Aquest desafiament augmentà els espectadors i era enorme la gentada que hi 
havia, les coses varen sortir rodones perquè les dues colles arribaren a l'Ajuntament i en 
un rampell de fer gala de potència pujaren les escales fins al rebedor del pis principal, cosa 
realitzada per primera vegada. Els herois per la colla Vella foren Antoni Solé, Manuel 
Sampietro i el seu germanet de dos anys. La colla Nova presentà el mateix equip que ha- 
via guanyat l'any 1963 format per Josep Martínez, Fidel Sarralí i l'enxaneta Tonet Pedrola 
(garrofeta) de tres anys d'edat. 

El 15 de setembre, dimarts, vaig sortir de Barcelona en viatge organitzat cap a Eusiadi i 
Aragó. Amb bon temps ens encaminàrem per Lleida cap a Barbastre on dinàrem. Mentre 
arribàvem a Osca, on passejàrem, vaig recordar aquella nit de màxim fred quan hi vaig 
anar pel primer aniversari de l'afusellament de Galàn i García Hernàndez. Ja prop de Jaca 
va desaparèixer la pobresa del terreny i aparegueren els boscos, allí sopàrem i dormírem. 

Molts de nosaltres érem soldats catalans que ens explicàvem les penes de la mi/. Al 
matí abans de marxar vaig recórrer la ciutadella. Camí del castell de Javier la terra és molt 
àrida però el castell és bonic i ben cuidat. Ens encaminem cap a Burguete i cal remarcar 
que el guia, senyor Sabata, és un home molt bregat en aquest afer i de molta cultura, el 
dinar a Burguete no té altre objecte que el de poder visitar a la tarda el monestir benedictí 
de Roncesvalles. 

Els espessos boscos estan emboirats i en el monestir ens mostren una joia d'un rei 
navarrès que és el fonament de les cadenes de l'escut d'Espanya. Al vespre arribem a Irufia 
per sopar i dormir en un dels hotels principals, abans i després de sopar dono una volta 
per la ciutat que es remarca pel colossalisme dels edificis públics. Tothom es queixa de la 
manca d'aigua que fa que ens deixin un gerro per tots els quefers de l'habitació. 

La ciutat dels carlins i les ferminades es pot dir que és bonica. El dia 17 sortim cap a 
Donostia passant per Tolosa que és una població on es parla solament en basc. Els llocs 
que travessem són conques de rius molt estretes i amb molt pendent cosa que fa que es 
porti un calçat especial per a protegir-se. 

Donostia se'ns presenta molt riallera i com que fa bon temps amb sol es veu molt bo- 
nica tot i que també practica el colossalisme en els edificis oficials. Pugem a la muntanyeta 
de l'Igúeldo des d'on es domina la ciutat i les rodalies i tot es veu molt bonic rodejat de 
verdor. Dinem en un bon restaurant i després tot passejant veiem una processó de nens i 
nois amb flautes (txistu) i timbals. Hom ens fa veure la recança que és la ria per a aquestes 
poblacions atlàntiques quan baixa la marea, una recança i molt mala olor. 

Anem a lrún on sopàrem i dormírem i fem una excursió a Hondarribia que és una 
platja passadora des d'on veiem Hendaia i Béhobie en el País Basc Francès (Iparralde). Jo 
abans de sopar vaig a veure la duana on passa, potser augmentat, el que passa a Portbou, 
però aquí la gent són castellans i gallegoportuguesos. Ens hostatgem en un gran hotel 
però encara estan pitjor d'aigua que a Irufia. Després de sopar fem una excursió a Donos- 
tia per veure la il'luminació de la platja de la Concha, obra d'en Bohigas, molt impressi- 
onant, després visitem famoses tabernes on se serveix el £xaco/fi es menja molt de pernil 
serrà, tot molt bonic i d'efecte rústec i envinatat. 


Dia 18 de setembre, divendres. Anem cap a Bilbao i pel camí visitem el monestir de Loyola, 


també els jesuites practiquen el colossalisme. El lloc és però bonic i ben muntat de cara 
als visitants. No es veu Bilbao fins que es transita pels carrers, per anar-hi hem passat per 
vora mar, el guia s'ha volgut deturar a Zarauz que estava ja abandonat d'estiuejants. 

A Bilbao ens hostatgem en un hotel molt cèntric i folilòric on el problema de l'aigua 
és tan greu que un viatjant català té una discussió molt violenta amb l'amo per aquest 
motiu. A la tarda fem una excursió cap a la platja de Neguri a Getxo encara concorreguda 
i tornem per la ria travessant el famós pont 'co/ganfe y elegante" visitant Portugalete. 

Definitivament la ciutat fa un pobre aspecte a causa de la pols de ferro que ho rovella 
tot. Jo faig un volt pel meu compte per la part comercial i després de sopar vaig amb el 
trenet a Santurci per conèixer el poble d'una dispesera que vaig tenir a Mèxic. Fa gràcia 
l'apetit que hom té de sardines i la manera de menjar-se-les. Quan retorno a l'hotel són 
les onze de la nit hora en què tanquen les tabernes i hora que es treuen a empentes els 
borratxos. 

Els menjars típics no m'han agradat gaire i menys el bacallà i això que l'hotel Arana 
on som té molta fama de fer-lo bo. 


Dia 19, dissabte. Cap a Gasteiz on esmorzem i ens encaminem cap a Logrofio. Al deixar el 

famós Eusltadi hom s'admira que amb unes conques tan estretes i curtes i amb unes ries 
tan pobres hi visqui aquest admirable poble rodejat de prosperitat. 

Ens acostem a l'Ebre que veiem de lluny i el travessem a Haro, ja rodejats de vinyes 
que donen molta feina a qui les ha d'anar anomenant pel nom que coneixem en les eti- 
quetes dels vins de la Rioja. 

Dinem a Logrofio, ciutat que estava en plenes festes del vi i que ens feren pagar 
molt car al restaurant. Aquesta ciutat fa un eixample amb molt de gust. Cap a Tudela les 
carreteres són terribles. Ens aturem a donar un tomb per aquesta ciutat ja completament 
baturra. 

A l'anar a orinar veig que per distingir la seva porta algú hi ha posat un número 100 
molt gran, baturrades anticatalanes. 

Travessant Navarra tot es veu ple d'escrits de viva el rey Javier. 

Prop de Saragossa veiem les cases de les forces nord-americanes destacades en aques- 
ta ciutat, ens estranyem de la separació de negres i blancs. Hom conta les batusses que hi 
ha hagut entre manyos i americans. 

És la tercera vegada que visito Saragossa i em sembla que hi fa més calor que mai, el 
guia diu que és incomprensible que algú visqui en un lloc on el fred i la calor són terribles. 

El règim franquista ha fet que la ciutat llueixi magnífiques avingudes i bones il- 
luminacions, també s'han fet construir els dos campanars que mancaven al Pilar i ara 
construeix un pont monumental. 

Vaig a donar un cop d'ull a comerços oberts, n'hi ha molts amb cognoms catalans i 
a la nit vaig al famós carrer del Tubo on estan concentrats tabernes i restaurants d'ano- 
menada. Dormir amb trenta-cinc graus de temperatura és un suplici que acabem aviat 
sortint ben d'hora cap a Barcelona via Lleida. 

Dia 27 de setembre, diumenge. Cap a Perpinyà, Prats de Molló, Tuir, París, Avinyó, Nimes i 
Agde. Aprofitant els Jocs Florals de Perpinyà vaig quedar-me a veure què passava i així 
vaig saludar els amics Guasch, Sauret de París, García Castellet, Peypoc i en Josep Maria 
Prats i Biarnès de Tarragona. 

Amb el temps que amenaça pluja, asseguts al pati d'honor del castell dels reis de 
Mallorca on es van desenvolupant lentament els actes, amb oradors vells que es fan pe- 
sats, encara sort que el perpinyanès Pere Cerdà abranda l'acte amb un parlament molt 
patriòtic. Ja plou quan s'acaba l'acte amb els Segadors. Per acabar-ho d'adobar he d'anar 
al sopar dels Jocs que val tres mil francs vells on he d'aguantar els eterns raonaments d'en 
Guinart, de Batista i Roca i d'un capellà de Tolosa que diu que el català prové de l'occità. 

Dia 28, dilluns. Dino al xalet on viu en Secall i a la tarda vaig a veure les cosines de Tuir que 
trobo fent la verema al mig de les vinyes, on m'ha portat amb l'automòbil el fill de la Ro- 
landa, sopo i dormo a casa l'Àngela en el llit que hi morí l'oncle Miquel estimat i al matí 
del dia 29 de setembre el noi de la Rolanda em porta a Prats de Molló en excursió per 
recordar que fa 25 anys hi vaig passar sis dies, fins que l'oncle traient-me'n em salvà d'una 
mort segura. El dia era plujós i férem el mateix trajecte que llavors rodejant el Canigó que 
ja havia rebut la primera nevada, així s'acomplia la commemoració dels 25 anys d'haver 
acabat la guerra. 

A Perpinyà vaig al nou cementiri del Vernet a veure la tomba de Serra i Moret per 
donar-ne una impressió a Pere Foix i encara veig una pel'lícula calenta dita La Ragatza, 
molt bona. 

El dia 30 surto cap a París per Tolosa, a Carcassona, amb empentes, obtinc couchette i així 
puc arribar a París més descansat. Quan es va fer de dia el matí aparegué plujós i encara 
a desenes de quilòmetres de París vaig observar que les edificacions es veien molt juntes. 

Quan el tren parà a Austerlitz, tot sortint m'adono que el tren porta no menys de 
vint-i-cinc o trenta vagons. Vaig esperar mitja hora que vingués en Calderón, al no apa- 
rèixer llavors vaig anar a casa seva amb bus, ja hi ha la dita preguntant es va a Roma. 
Calderón no se sabia avenir de com ho havia fet i després de saludar la seva muller vam 
anar amb el Peugeot a la seva casa de Sartrouville on dinàrem i després recorreguérem 
diferents llocs de París i environs. 

No vàrem poder trobar la casa de l'Aixendri. Un diumenge vingueren a la casa els 
matrimonis Badia i Ortufio i amb mi, Calderón i el seu fillet férem un dinar de bajoques 
i mongetes i conill amb allioli tot regat amb Geaujolais. Vaig cansar-me de contestar les 
preguntes dels cinc tarragonins i suposo que no els vaig defraudar perquè la meva me- 
mòria és bona. 

Per anar al Saló de l'Automòbil en Calderón em guià fins a l'estació de metro Repú- 
blica-Versalles, que és la línia que va amb pneumàtics els quals fan que no faci soroll. Per fi 
veia aquell saló tantes vegades somniat que cal que vegi qualsevol viatger abans de morir. 


Una tarda vaig anar al Zoulevard Saint Michel a veure què feien els estudiants i els vaig 
veure besant-se més que mai amb una mena de furor petonístic. 

Un matí vaig estar a Montmartre que ja fora de season i amb plugeta es veia molt desert, 
això no impedia que les famoses venedores estiguessin tan gracioses com sempre. Calderón 
passejant-me amb el Peugeot em féu veure la nova cara que prenia París gràcies a rentar les 
façanes dels grans edificis públics i dels monuments. 

Ja érem a primers d'octubre quan em portà a l'estació de Lion per fer el viatge de tornada. 
A migdia aparegué el sol i tot el trajecte fins a Avinyó gaudírem d'un temps admirable que feia 
destacar la bellesa d'aquelles terres de la Borgonya per les que passàvem tan plenes de ceps, de 
canals, de poblets i de ciutats riques i boniques. 

Ja es feia fosc quan passàvem per Lion amb els seus dos riuassos i ja era de nit quan ar- 
ribàrem a Avignon. 

La ciutat es veia molt ben il'luminada i feia una temperatura molt agradable, vaig dormir 
en un hotel molt a l'antiga i el matí el vaig dedicar a veure el palau dels Papes i a donar tombs 
per la població, cal destacar la visita damunt del Roine des d'uns jardins magnífics. 

Sopo a Nimes i abans d'anar a dormir passejo pels seus Zou/evards tan ben il'luminats 
amb magnífiques botigues de tota mena que li donen un gran to. Al matí faig una excursió al 
pont romà sobre el Gard, impressionant per la seva grandiositat i bona construcció. Nimes és 
la ciutat que té millors edificis romans i més ben conservats i dóna gust de pensar la formosor 
que devia tenir en aquella època. Vaig a dinar a Adge on no trobo el germà d'en Salvat però 
vaig a l'Ajuntament a veure l'escultura d'en Tarrac, molt bona. A la tarda, dirigit per un cor- 
religionari que dinava al mateix restaurant, vaig a veure els terrenys on havien estat els camps 
de concentració dits dels catalans i per les vores del riu Herault a l'original platja, en els dos 
costats del riu, on encara hi ha molta animació. Tot d'una el temps canvia radicalment i dono 
per acabada l'excursió sense anar a Beziers. 

Mor el germà Josep l'u de novembre. Ja sabíem que havia caigut un parell de vegades 
però no esperàvem que se n'anés tan aviat. Fou després de veure un Barça-Espanyol per la 
televisió que no es trobà bé i al llit a les onze de la nit se li parà el cor que tant havia prodigat 
estimant tantes nenes. Tarragona no li féu l'enterrament que mereixia qui desinteressadament 
en l'esport, les sardanes i el teatre s'havia donat a ella. Jo vaig escriure un comiat que em valgué 
felicitacions de tothom per l'inspirat que em resultà. 

Fou un any de molt de teatre. Tot i que no vaig veure el Cicle de Teatre Llatí al Romea 
per trobar-me viatjant en canvi, com es llegirà, vaig veure E/ seductor de Capri, Quan no sigui 
amb tu per Garsaball, Clar de l/una a Montjuic. El IV centenari de Shahespeare fou celebrat 
per l'Agrupació Adrià Gual amb El mercader de Venècia, molt ben muntat i interpretat, El rey 
se muere i La cantant calva de lonesco, Ball robat de Joan Oliver, Les arrels de Josep Morató 

i Grau, Els justos d'Albert Camus, Em caso amb l'altre, La bona gent de Santiago Rusifiol, 
Extraordinaria vida de Dol i jo de Rafael Bertran Montserrat, La teta gallinaire de Francesc 
Camprodón, L'Hostal de l'Amor de Ferran Soldevila, i altres com aquestes obres en Garseball 
les feu en aquesta temporada al teatre de l'Orfeó Gracienc. En Capri aquell any treballà molt 
i ens donà Bon Nadal Mister Groge, molt bona, El senyor Perramon, Tres angelets a la cuina, 
que fou una vertadera creació. Els de l'Institut d'Estudis Catalans feren Èdip Rei de Sòfocles 
i L'home que no arribà a temps de Joan Cumellas, no gaire ben representada i per final d'aquell 
magnífic teatre vist aquell any, al teatre Grec la companyia Piraitan d'Atenes i representà 
Medea d'Eurípides i Eleffra de Sòfocles que foren dues meravelles d'interpretació. 

A finals d'any fou elegit nou president dels USA en Johnson. 

Aquest any 1964 s'escaigué de fer 25 anys de la recreació per als refugiats de la nova massa 
coral de l'Orfeó Català de Mèxic que tants records agradables té per a mi. 

Fou un Nadal trist i un final d'any igual perquè la mort del germà Josep m'entristí molt. 

En quest any 1964 tan ple de notícies mancava comentar la mort per un càncer d'en 
Joan Macià Lamarca a qui havia conegut a Mèxic i de qui havíem rigut totes les situacions 
còmiques allí tingudes, després a Barcelona el vaig retrobar a la tertúlia del Términus on la 
seva conversa era molt apreciada per tots, com també ho era la del gran Santamaria. Al desa- 
parèixer en Joan Macià vaig augmentar la meva quota a 500 pessetes que era el que pagava ell. 
Un quinze d'abril efectuàrem el seu enterrament en un dia rúfol i plujós. al carrer Tuset per 
acompanyar-lo no érem gaires. 


Any 1965 


Començat l'any 1965 inicio els preparatius per anar a Mèxic, a mesura que els vaig fent 
m'adono que caldria aprofitar el viatge per tornar per l'Àsia. Tinc la desgràcia de recaure per 
tercera vegada a l'agència d'Ultramar Express que com es veurà més endavant fou una fata- 
litat. De bones a primeres he d'acomiadar-me de la idea d'anar a Mérida perquè en aquell 
aeroport no puc fer el dipòsit de 50.000 pessetes exigit com a penyora per entrar a Mèxic. 


24 de gener, diumenge. Mor en VVinston Churchill. No podré dedicar moltes ratlles al traspàs 
d'aquest gran home a qui dedicàrem la més gran devoció quan derrotats els francesos, 
veiérem en les seves ofertes de fermesa davant Hitler la nostra salvació. Dies terribles 
foren els que passàrem als soterranis de les cases de Montpeller escoltant la seva veu 
esperançadora per la ràdio, ja a Mèxic ens poguérem adonar del segurs que estàvem de 
confiar en tan gran home. L'haver acceptat tan dignament la derrota del seu partit i el 
deixar passar al poder altres de més joves ha fet que l'estimació pel valent estadista hagi 
estat mantinguda fins a la seva gloriosa mort. 


Calçotada a l'ermita de Sant Pau, vora Sitges. Ja som a març que s'efectua aquesta excursió 
en què intervé tan destacadament en Tasis, en Joan Lluís i els germans Calvet que porten les 
costelles de l'Empordà i es cuiden de coure els calçots i la botifarra. El dia és molt fred i tot i 
que fa sol és més el que menjem i bevem el que ens escalfa. Estic molt feliç amb el matrimoni 


Quicus. 

Casament d'en Josep Maria Recasens a la Pobla de Claramunt. He hagut d'accedir a 
assistir a aquest acte. La cosa ha estat molt pintoresca dalt d'una ermita que té una magnífica 
vista damunt la plana d'Igualada, he retrobat els cosins, cosines i germanes del Josep Maria 
que havia vist per primera vegada nus al xalet del seu pare a la platja de l'Arrabassada. En deu 
anys quina diferència, però a favor d'ells perquè tots són molt bons nois i bons catalans. 

Concurs de roses a Sant Feliu de Llobregat. Bé, amenitzat amb bones cobles de sardanes 
la cosa ha estat molt bonica, les roses velles i les noves són unes meravelles. 


21 de març de 1965, diumenge. Acabo la volta perifèrica del terme de Barcelona. El 1964 
havia iniciat aquesta volta que vaig començar pel monestir de Pedralbes i seguint pel 
que s'anomena carretera d'Esplugues fins trobar la Diagonal i travessant per un camí ral 
ficar-me a la carretera de Sants a Tarragona en el terme de l'Hospitalet, al Coll Blanc 
ficar-me a la Riera Blanca, arribar a la Gran Via com a primera etapa. 


La segona etapa consistí en pujar a Montjuic pel funicular i seguint el camí que fan els 
habitants de les barraques ficar-me a Can Balero, darrere l'estadi de Montjuic i anar cap al 
polvorí passant pel costat del cementiri i ja en ple barri de Can Tunis anar pel passeig de la 
Zona Franca fins a trobar el mar, allí on es construeix un nou espigó i travessant un nucli de 
barraques anar a trobar la carretera de Can Tunis fins a l'estació del Morrot. 

La tercera etapa comença des d'aquesta estació i anant per la carretera de Can Tunis fins 
a l'Estació Marítima i després vorejant el moll d'Espanya, anar fins el final de la Barceloneta 
i passant pels restaurants de vora mar anar fins el Passeig Marítim d'allí, baixar a la platja de 
Somorrostro, habitatge de gitanos i retornant a la denominada avinguda d'Icària, anar fins a la 
claveguera del Bogatell i caminant al seu costat arribar fins a la platja del Poble Nou. Deixant 
els dipòsits de vagons de la Renfe, anar al carrer Ramon Llull fins el barri del Besòs on després 
de fer visita a la platja del Camp de la Bota donar per acabada aquesta etapa. 

La quarta etapa fou empresa des del carrer central del barri del Besòs i travessant el carrer 
Guipúscoa prop del pont dels barris de la Verneda i Sant Martí el Vell, passant pels barris 
forans de Sant Andreu, arribar a la cruilla de Meridiana i Favència. 

La cinquena etapa comença anant seguint la via Favència i quan es troba la Vall d'Hebron 
pujar un caminet cap a Sant Genís dels Agudells on donant un tomb per camins de muntanya 
i de vagades per la carretera de l'Arrabassada s'arriba fins el funicular del Tibidabo. 

La sisena etapa fou prenent el funicular del Tibidabo, caminar fins a Vallvidrera i aca- 
bar-la baixant pel funicular de Vallvidrera. 

La setena etapa fou caminar des del peu del funicular de Vallvidrera fins el camí de l'er- 
mita de Sant Pere Màrtir on, després d'arribar-hi, baixar per diferents camins molt arriscats 
fins la barriada de Mr. Pearson d'on, per carrers molt bonics, arribar altra vegada a Pedralbes. 

Aplec del Parc Gúell. Hi he anat amb ganes de recórrer tot el parc i així ho he fet. Fou una 
bona idea la donació d'aquests terrenys perquè ara, amb l'aberració de construir-ho tot amb 
edificis de pisos, destaquen els bons sentiments dels senyors d'abans. 

Aplec a santa Coloma de Gramanet. Més aviat per mantenir-me en forma davant de la 
imminència del viatge a Amèrica vaig a aquest aplec que resulta divertit. 

Saló de maig de pintura a la Biblioteca de Catalunya amb molta concurrència. 

Els films que veig abans de marxar són El paraigies de Cherbourg amb Catherine De- 
neuve, molt bo, Sie/e dias de mayo dirigida por John Frantenheimer i protagonitzada por Rirt 
Douglas, Ava Gardner i Burt Lancaster, de guerra, bo, La piel suave dirigida per François 

Truffaut, 4rriba el telón, de Cantinflas, Goldfinger escrita per Ian Fleming i dirigida per Guy 
Hamilton, la novetat d'un film policíac amb un nou actor magnífic Sean Connery, E/ Rol/s 
amarillo dirigida per Anthony Asquith, amb Ingrid Bergman, Shirley Maclaine i Jeanne Mo- 
reau, drama, molt entretingut, Paris pintado, també bo. 

Conferències a l'Orfeó Català a càrrec dels poetes vius recordant poetes morts, amb reci- 
tadors sempre dolents que no han tingut èxit i és que el principal hauria hagut de consistir en 
reunir bons recitadors de versos. 

Àpat del desè aniversari del premi Joan Santamaria, molt concorregut. Ja és evident que 
hom es decanta a donar els premis per l'amistat, cosa que em desplau molt. 

La cobla Els Montgrins ha estat contractada a Tarragona. A més de fer una audició de 
sardanes féu un concert a la Cooperativa local del Casal Tarragoní, alguns benemèrits amics 
han pagat les despeses. 

Teatre vist fins marxar cap a Amèrica. La feta gallinaire va aconseguir una bona inter- 
pretació, La maleta de Fasis fou ben acollida per tothom, La ópera de 7 peniques de Brecl fou 
muntada amb gran luxe i fent un gran impacte en els espectadors, Pigmad/ió a l'Orfeó Gracienc 
amb magnífica traducció de Joan Oliver fou molt celebrada, Mossèn Ventura és una obra per- 
què es vegi en Capri vestit de capellà, no cal dir que l'èxit de públic fou definitiu, Despues de 
la caida de Miller té una bona interpretació, Un senyor damunt d'un ruc és l'obra que veiérem 
en un concurs de comèdies en què agradà molt i que ara al Romea agrada molt a la gent, Bo- 
naparte quiere vivir tranquilo de Forzano en obra italiana traduida al castellà per Pemàn, molt 
agradable, La sonata a Rreutzer de Tolstoi, una bona adaptació que ha agradat molt. 

Som al mes de maig i estic ben empipat de la manera com l'alemany que ha anat portant 
la tramitació del viatge de volta al món l'ha anat retardant per la seva incapacitat. A darrera 
hora m'haig de decidir a sortir cap a Madrid sense tenir a la mà tots els papers del viatge. A 
punt d'emprendre el viatge no estic segur que la meva salut l'aguanti però com a bon català 
tiro pel dret i ben carregat de les medecines que el Dr. Riu em recomanà em llanço a l'aventura 
havent fet testament. 


29 de maig, dissabte. Surto cap a Madrid. M'he hagut d'aixecar de bon matí i després de 
donar molts tombs per l'habitació decideixo sortir al carrer amb una maleta mitjana i una 
espècie de bossa de mà. Amb un taxi vaig cap a la plaça d'Espanya, em queda un quart 
d'hora per agafar l'autobús per anar a l'aeroport del Prat. El dia és rúfol i després de tots 
els tràmits, que no em vénen de nou perquè el viatge a Sud-Amèrica ja em donà experi- 
ència, a les vuit l'aparell s'enlaira i es va obrint pas entre la boira. Volant damunt els núvols 
no hi ha cap clariana per veure el paisatge i quan l'avió es capbussa per aterrar es veu per 
uns instants Madrid, llunyà, presidit pels seus alts Guildings. Ja a l'aeroport la preocupació 
s'esvaeix perquè apareix el tal Frile, empleat d'Ultramar Express, que em dóna el passaport 
i el visat per Mèxic autoritzat des del dia 27 d'abril, tot això per fer mèrits per una propina 
que jo ja havia pagat a Barcelona, quines penquesl A dalt del Boeing 707 d'Aerolineas 
Mexicanas ja em va semblar respirar, les guardesas mexicanes amb aquella veu dolça em 
feren oblidar les l'Iberia més aviat marimachos. 

L'avió anà passant sempre damunt de núvols fins que ens situàrem sobre l'Atlàntic. 
No parlaré del menjar ni de les begudes que donen als avions perquè sempre és el mateix 
en les diferents companyies. A punt d'aterrar a les Açores es veieren les illes molt bé des 
del meu ull de bou, a l'aeroport, molt pobre, de l'illa Santa Maria vaig començar a com- 
prar postals a bon preu. 

Amb l'avió proa cap a Miami vaig comprovar que només érem uns trenta passatgers, 
foren hores de vol molt pesades perquè es feien amb llum solar, encara bo que les becaines 
t'ajuden a passar el temps. L'avió féu la maniobra per aterrar de tal manera que vaig poder 
veure el centre de Miami i tots els canals de vora les platges i els hipòdroms molt clara- 
ment. La meva vista ho veia perfectament tot, fins les quantitats enormes d'automòbils, 
em semblà un conjunt bonic i vaig maleir l'alemany de l'Ultramar Express que havia fet 
impossible l'estada d'uns dies allí. La tripulació ens donà molts consells per tenir prepa- 
rats els papers oportunament. Al final resultà que no tocàrem ni terra perquè de l'avió 
travessàrem per una mena de corredor enlairat a una sala d'espera on es preguntà pels que 
volguessin comprar vvhisRy i se'ls demanà que entreguessin els diners per endavant, no 
poguérem comprar postals i pel mateix corredor enlairat tornàrem a l'avió quan aquest 
estigué disposat a partir. 

Tot seguit, anant cap a Mèxic es féu fosc. Amb un parell d'hores de vol ja veiérem 
la resplendor de Mèxic capital. A l'aeroport s'armà un guirigall perquè preguntaven per 
una tal Ofelia que fou la darrera a baixar de l'avió, el nom se'm quedà a la memòria. Vaig 
telefonar a en Vidal però no contestà ningú, aleshores amb un taxi vaig anar a l'Orfeó 
però com que eren les deu de la nit ja estava tancat. 

Volia quedar-me a dormir a l'hotel de sota l'Orfeó però el taxista em digué que feia 
olor de meub/éi em va conduir a un de car. Amb la guia telefònica vaig localitzar P. Mes- 
seguer i parlant amb ell em va donar el número de l'Eroles perquè avisés el Sebastià Vidal 
que em vingués a buscar. 

Vaig passar la nit a l'hotel que valia vint-i-cinc pesos i vaig tenir somnis molt bonics i 
sensuals. Feia deu anys que no veia el Sebastià però estava tan eixerit com sempre. D'un 
salt ens presentàrem al Parc Mundet on hi havia el seu pare i família i no cal dir l'alegria 
que tots tinguérem d'abraçar-nos. 


L'Àngel Vidal condueix el seu carro molt bé i ja ficat a casa seva sento aquell benestar que 
sempre he sentit al mig d'aquesta família. A la tarda vingueren a veure'm unes veines i resultà 
que una d'elles era aquella famosa Ofelia de l'avió. 

Com que era diumenge anàrem a passar la tarda a casa l'Eroles on estava reunida tota la 
família Vidal amb els Pinós, els Folch i els Tarragonès, tot seguit em caigueren les invitacions 
per anar a dinar o sopar a casa dels amics. 

Aquella nit anàvem a veure al superluxós cinema Diana, amb aparcament i tot, el Bechett 
en anglès que em fascinà extraordinàriament, una altra nit hi veiérem una revista folilòrica 
preciosa. 

La visita obligada al taller d'en Vidal em sorprengué perquè, a més de fer el de sempre, 
tenia una màquina electrònica per fer les anelles de les bitlles i una altra per fondre la massa 
de plàstic per fer diferents peces dels telers, tenia trenta obrers a qui pagava trenta pesos de 
promig, un secretari i una mecanògrafa. 

Vam decidir que el dinar que m'havia d'oferir el Sebastià, com que a casa seva amb quatre 
criatures era impossible, el faríem a casa d'en Josep on la Núria preparà un gran dinar a la cata- 
lana, a la tarda anàrem a veure el pati on Josep construia la seva casa pròpia perquè el Sebastià 
ja la tenia i per cert molt luxosa. 

M'ensenyaren com havia de prendre el camnión per anar a l'Orfeó i així fou com un vespre 
em vaig presentar a aquella casa on tantes hores tenia esmerçades. L'ONU encara funcionava, 

de fet ja havien mort molts concurrents i ja només la Maria Roca i en Romagosa (gat) hi feien 
els escacs. 

No cal dir que en Romagosa m'introduí a la secretaria, ara servida per una senyoreta, on 
vaig veure al mateix lloc els retrats dels presidents Prat de la Riba, Puig i Cadafalc, Macià, 
Companys i Pi i Margal que jo mateix havia penjat ara feia més de deu anys. 

Un dia anant a l'Orfeó amb el camión esmentat hi vaig veure una clàssica escena mexicana 
de la senyora que sempipa perquè creu que un senyor ha arrambat el £rasero de la seva filla, 
totes les paraulasses mexicanes sortiren a relluir i fou una delícia escoltar-les. Una tarda vaig 
veure el Hamlet de Shalcespeare en rus al teatre Regis de l'avinguda Juàrez, que em defraudà 
pel parlar alemanoide que vaig sentir per primera vegada. 

El Museu Antropològic el vaig visitar amb gran devoció i m'hi vaig passar tot un matí, 
quina meravellal No s'hi ha escatimat res, ni un milió de pesos perquè hom pogués veure, quasi 
viure, el desenvolupament de les grans cultures que són el passat prehispànic de Mèxic. Cada 
cultura es pot dir que hi té una sala dedicada i en aquesta, des dels mapes de la regió descrita 
fins les maquetes dels centres estudiats passant per mostres autèntiques o fabricades, tot és 
entenedor i fet de bona manera per a la divulgació, tant per a persones amb interès cultural 
com per als simples indis analfabets. 

Després passejant pel bosc de Chapultepec vaig anar a veure el nou parc i el nou llac on 
té el restaurant en Dalmau Costa. L'arquitectura del restaurant no m'agradà però s'ha de dir 
que, com es denota, té una grandiositat fantàstica, en Dalmau no hi era. El pare ha doblat la 
capacitat del restaurant perquè el poble s'hi pugui esplaiar sense amuntegaments. 

En el gran fòrum hi vaig veure un partit de Gasfe/bol i vaig passejar-me per les noves 
instal'lacions de tennis i demés esports, tot de primera categoria. A la Diana caçadora ja li 
havien tret el banyador que li posaven en temps del nefast president Alemàn Valdés. 

Ja baixant pel passeig de la Reforma vaig anar fins al de la Nueva Reforma i la plaça de 
les Tres Culturas, amb la restauració de la piràmide precolombina i de l'església de Santo 
Domingo i fins els nous edificis que interpreten la cultura actual. Des d'allí es veu l'edifici en 
forma de falca, que té les seves intencions arquitectòniques i espirituals. 

A peu, en bus o en carro volta a la ciutat de Mèxic. Així, a peu sortint de l'Orfeó, a la 
dreta pel carrer Bolívar vaig arribar fins a Fray Servando amb Teresa de Mier tot molt canviat 
però entre Regina i Madero quasi totes les mateixes botigues i establiments. Per l'esquerra de 
l'Orfeó vaig caminar fins a la Lagunilla i es pot dir que res havia canviat. A la Villa, ja amb 
el mercat nou, tot estava més polit. Tornant em vaig fixar en els banys de Las Cafias d'uns 
records tan originals. Prop del taller d'en Vidal vaig veure la nova estació de mercaderies i 
l'avinguda que té com a monument una màquina de ferrocarril de les més primitives. 

A Santo Angel o a Villa Obregón el problema de la circulació estava quasi resolt i a la 
Ciudad Universitaria era tan fantàstica la quantitat d'estudiants que hi circulaven i els busos 
entraven fins dins mateix. 

El nou mercat a l'engròs de La Merced, que de llargada fa més d'un quilòmetre, és impo- 
nent i l'han fet tocant al vell que manté les característiques tan fascinants de sempre. 

Xochimilco està atractiu i molt ben cuidat i amb l'aigua neta. 

En Paco Messeguer em portà al gran Estadio Azteca que es veu magnífic, ell hi té com- 
prada una llotja i pot arribar a la vora amb l'automòbil. També em portà a veure el grup de 
vivendes de la seva propietat on cada habitatge té un espai per aparcar que anomenen co7do- 
minios (condominis). 

Lexcursió a Cuernavaca amb els Iniesta fou deliciosa, hi vaig arribar a mig matí i tot se- 
guit d'arribar, la Sra. Loreto em va ensenyar el despatx i sortírem a donar un tomb a peu per 
la ciutat i visitar els supermercats on compràrem coses. Els arbres de la plaça estaven comple- 
tament podats a fi de foragitar els ocells cagons. 

A casa seva passejàrem pel jardí que ella mateixa ha ideat aprofitant el desnivell del ter- 
reny que resulta molt bonic, la casa que també ha estat ideada per ells és molt original. Des- 
prés de dinar sortírem amb el cotxàs que havia comprat el dia anterior i l'Íniesta ens guià per 
alguns llocs nous de la població. 

Anàrem a l'hotel Juàrez a veure les pintures, massa acadèmiques, d'un pintor asturià i allí 
trobàrem en Torrell de Reus que ensenyava l'hotel a uns amics seus. Fou un migdia passat 
molt feliçment i al marxar em carregaren amb una quarta part d'una penca de bananes, ob- 
sequiada pels Vidal, que em causaren molt de trastorn en els diferents canvis de vehicle que 
vaig haver de fer. 

Tots tres nois els tenien a estudiar a Monterrey i fou llàstima que no els veiés. Em dona- 
ren una foto del moderníssim monestir de monjos benedictins que practiquen el psiacrisme 
amb la benevolència del bisbe maçó de Cuernavaca. 

Cal parlar dels dinars oferts pels amics: Així, després del ja descrit a casa del Josep Vidal, 
cal parlar dels vins emprats en els del ganxet Domènec, dels manresans Senyal, del tarragoní 
Pacià Manuel, ..., perquè fins i tot els Bertran Cusiné fan vi i conyac que anuncien en grans 
rètols lluminosos. 

L'Àngels Guansé viuda de Galés va voler oferir-me un dinar que no sé perquè vaig accep- 
tari allí vaig veure com havia venut els mobles d'aquell magnífic pis i havia cremat els papers 
d'en Galés. 

En Farreras Duran em convidà a un dinar de solemnitat en companyia de la muller, filla 
i un net. La casa la té plena de llibres, la majoria comprats als Encants, encara bo que diu que 
se'n fa una a Cuernavaca prou gran perquè tot estigui al seu lloc. 

Paco Messeguer em portà a dinar a casa seva on a més de la seva sogra hi havia el ma- 
trimoni Peipoc i els seus tres fills, el gran em vaig sorprendre que s'hagués fet tan gran i ben 
plantat. 

En Pere Foix i muller estigueren molt gentils i vaig veure que la seva caseta i hortet eren 
deliciosos, acompanyats d'un gran gos. 

A Gabriel Fradera el vaig trobar vivint en una torre juntament amb el seu gendre, un basc 
molt cepat voltat d'ocells, gossos i flors, el seu fill Enric, ja tot un home, m'acompanyà amb el 
cotxe fins a l'Orfeó i vaig comprendre que era un noi molt llest. 

El Josep Folch i muller estigueren molt gentils i encara vivien al mateix pis de sempre, van 
explicar les desavinences amb el seu germà i les nebodes. 

Un dissabte sopàrem a casa els Tarragona en la mena de sopars col'lectius als quals con- 
corrien els Vidal pare i hereu, els Pino, els Folch i els Torà. Fou una festa molt divertida en què 
em vaig haver de cansar molt enraonant amb dotze persones mentre tractava de sopar. Cal dir 
que aquells dies més que mai tenia la boca irritada de tant de xerrar. 

En Salvador Olivé volgué sopar un dia amb mi a l'Orfeó i mentre sopàvem parlàrem de 
les impressions que havia tret de la coneixença de la seva muller i fill i dels seus cunyats, recor- 
dàrem moltes facècies passades a la fàbrica EureRa i els amics que havien treballat allí ja morts. 

Els estimats amics Farreras, Duran, Vidal i fill Josep, Font, Pere Ferrer, Sbert i Calvet, 
volgueren oferir-me un sopar de comiat a l'Orfeó, on em vaig escruixir perquè mentre jo men- 

java peix amb amanida els altres menjaven botifarra amb fesols fregits. Vaig voler que l'Sbert 
aclarís l'ocorregut al seu pare quan es rendí l'esquadra espanyola als grimngos a Cuba perquè era 
l'únic càrrec de bord que sabia l'anglès, però amb un accent tan mallorquí que l'almirall ianqui 
Ferragut tot seguit el reconegué. Va aclarir també que el pirata March era fill d'un masover del 
seu avi. La finesa d'oferir-me el sopar de comiat la recordaré tota la vida. 

Vaig obsequiar l'Orfeó amb La Visita de Folch i Camarasa i vaig anar repartint insígnies 
de metall de l'editorial "Entre tots ho farem tot" que foren molt ben acollides. La colla de gent 
de la CNT va pagar-me un refresc una tarda, recordo que hi havia l'Olivé, en Ruiz, en Valero, 
en Miró (Rosquilles), ... i familiars. 

En els dies que vaig concórrer a l'Orfeó vaig saludar els amics Eroles, Salvat, Peipoc, 
Camps, Vila, Gironès, Ollé, Bustamante, Gonfans, Ribera i fill, Costa Amic, Mestre, Palazón, 
Torroja i la senyora Coromines i la senyoreta Bargalló. 

Vaig estar a la botiga de la Mary Domingo on de bon grat ens abraçàrem de tanta alegria 
de reveure'ns i també a la botiga del carrer Independencia on a la filla de Martínez Albadalejo 
li vaig donar records per al seu estimat pare, i per acabar les visites d'aquell indret vaig anar al 
restaurant Ambassadeurs on vaig trobar solament en Roc Boronat que m'atabalà amb els seus 
improperis contra Tarradellas. Tot i això ens acomiadàrem plorant perquè la sort havia decidit 
que no ens veuríem mai més. Vaig telefonar a Dalmau Costa i li vaig prometre que l'aniria 
a saludar però fou impossible, també vaig anar a saludar l'Esteve Bou a casa seva on la seva 
muller estigué tan contenta de reveure'm. 

Cap a l'Aeroport. Una tarda amb dos dels carros d'en Vidal vaig anar a agafar l'avió que 
em portaria a Acapulco, vàrem passar per llocs molt nous de l'autopista perifèrica que em 
semblaren magnífics. Així és que ens trobàrem reunits Vidal i muller, el seu fill Josep, muller 
i fills i en Paco Messeguer, tots aquests amics hagueren d'esperar dues hores el retard que 
portava l'avió de la Qantas (australià) que se m'havia d'endur. No vaig emocionar-me gaire en 
el comiat perquè em feia l'efecte que aviat reveuria aquests amics, com així fou, menys l'Àngel 
Vidal. 

A dalt de l'avió no hi hagué sopar i quan baixàrem per mitja hora a Acapulco no vaig voler 
prendre res perquè feia una calor tan enorme i era la mitja nit que vaig pensar que em faria 
posar malalt. A l'avió no hi havia novetat perquè era un Boeing 707, només que comandat per 
gent de parla anglesa. 

Sort que ens donaren desdejuni abans d'arribar a l'illa de Tahití (Polinèsia francesa) on 
l'arribada fou al matí quan sortia el sol, això féu que jo ho veiés tot paradisíac com hom ho 
havia pintat, menys l'aigua de mar que era més aviat grisa. Efectivament l'aeroport estava fet 
dins del mar i donava gust d'admirar la seva originalitat. 

Tot seguit de baixar ens posaren collarets de flors d'escassa olor i em portaren a l'hotel 
Tahití, el més car de tots els de Papeete, al costat mateix de la carretera de circumval/lació 
de l'illa. La meva mena de suize era a la planta baixa i consistia en tres peces, la primera el 
dormitori, la segona una saleta amb butaques de vímet i coixins i la tercera peça un saló tot 
adornat de plantes tropicals amb una barana de ferro que la separava del jardí, el dormitori 
tenia aire condicionat. 

El dia de l'arribada era diumenge i el vaig aprofitar per anar al mercat comarcal, com si 
diguéssim, on hi havia molt de tot principalment peix i fruita, el pa eren les famoses Laguetfe 
franceses. Tot seguit vaig adonar-me de la formosor física de la gent jove i si bé les fesomies 
de cara eren agradables, de cantell tenien molt que desitjar. 

Abans d'anar a dinar vaig veure un partit de futbol amb la novetat que els participants 
anaven descalços, però amb bones turmelleres i genolleres el porter, xutaven sempre de pit de 
peu al rebot de la pilota de reglament i els sortia un xut fortíssim, jugaven naturalment molt 
de cap. 

Caminant pel passeig de vora el mar molt ple de xalets i hotelets vaig fer cap a l'hotel a 
dinar, on vaig menjar bistec amb patates i fruita sense vi perquè era caríssim. A la tarda vaig 
anar fins al moll a veure els vaixells de guerra francesos que hi havia, que feia que es veièssin 
mariners arreu. 

Per entrar als cinemes hi havia unes cues esfereidores de jovenalla que la majoria anava 
amb uns pantalonets curts i prou, perquè els que anaven amb eslip no els deixaven entrar, com 
que tots havien arribat dels seus barris amb bicicleta o velocípede hi havia uns amuntegaments 
d'aquests vehicles que es comptaven per centenars. 

Jo vaig anar fent Coca-Cola en alguns establiments per veure si descobria prostitució 
però no en vaig descobrir de cap mena. Les serventes fan molts petons als clients però no 
es deixen palpar. A les noies els diuen uaixe i als nois garçon a la francesa. No podia faltar la 
petanca i veig com la juguen francesos i gent del país. 

La gent quan està amb francesos parlen francès, però entre ells parlen maori, molt afran- 
cesat però, hi ha barreja de xinesos que parlen maori entre ells i és clar amb els del país. 

M'emociono davant la làpida del carrer Gauguin i el de Colette tot pensant en aquests 
dos grans artistes, cada un en el seu art. 

El centre de l'illa està a uns mil metres sobre el nivell del mar, sempre boirós, d'allí baixen 
diferents riuets que són aprofitats pels diferents poblats pel conreu de verdures, pel bany del 
cos, per la bugada i demés. 

Dins els poblats noies i velles van amb els pits al descobert, no quan surten als camins 
que porten uns sostenidors i es tapen davant i darrere amb un tros de roba blanca de flors 
vermelles, sempre deixant el melic i els genolls al descobert. 

A la nit hi ha una orquestra en una esplanada de l'hotel a l'aire lliure on la gent balla, jo 
me'n vaig a dormir perquè estic cansat, dormo intensament i tant que una cambrera entra a 
l'habitació a despertar-me perquè es hora del desdejuni. La gent són d'una bondat increible. 

La festa follèlòrica a la qual m'havia inscrit el dia anterior, pagant un preu molt elevat de 
dòlars, començà agafant uns petits busos que ens portaren a l'indret, vora la mar, on se celebrà 
la festa. Esperàrem una mica que arribés una excursió de gent de parla anglesa d'un mínim 
de cent persones, homes, dones i criatures. La cosa començà sortint d'entre les palmeres una 
trentena de ballarins i ballarines amb la seva orquestra de percussió damunt fusta menys el 
bombo que era dels estrets i llargs, després d'unes ballades ens portaren a l'indret on anàvem a 
coure la vianda i la fruita que menjarem per dinar. Tot fou fet atenent un ritual ancestral, fou 
com si s'anés a fer una barbacoa mexicana per a la qual havien disposat al fons d'un gran clot 
uns grans còdols de riu calents. 

Primerament hi posaren les viandes, porquets i pollastres i ben separat amb fulles i bran- 
ques plàteres de marisc i per fi la fruita, durant tot el cerimonial el timbal no deixà de tocar i 
alguns ballarins dansaren a l'entorn. Cal dir que els balls dels tahitians són com els de totes les 
illes de la Polinèsia, això és grans remenaments de cul amb una gran rapidesa, amb el bombo 
que s'encarrega de portar el ritme a cops de maneta. Els balladors eren sis garçors i catorze 
vaines que anaven amb un eslip per tapar-se el sexe i damunt portaven una faldilla de ràfia de 
plàstic de color groc que els arribava damunt dels genolls, tots anaven descalços, els joves el 

pit descobert i les noies amb sostenidors, al cap una corona de flors i al coll un penjoll de flors 
fortes. Abans de dinar ens feren un recital de danses amb cançons més aviat romàntiques, ben 
diferent del ball completament enèrgic i sensual. Els de parla anglesa i tots els altres quedaren 
meravellats de la boniquesa de les danses i aplaudiren eixordadorament. 

El dinar fou servit puntualment. Per entre el palmerar de cocoters, estava posada una gran 
taula llarga amb uns bancs per seure, la taula feia un meravellós efecte amb tot de coses origi- 
nals mai vistes ni imaginades, perquè unes grans ostres feien de plats i el vi era posat dins de 
canyes de bambú, com si fossin gots de quatre centímetres de diàmetre, hi havia cocos oberts 
que feien de gerra d'aigua, els plats eren de marisc barrejat amb fruites, de porc i pollastre 
barrejats i de fruita cuita. Tot ho vaig trobar bo tirant a dolç i l'estómac i el fetge estigueren 
contents perquè no vaig tenir cap trastorn. Després de dinar es féu una petita migdiada i tot 
seguit es reprengueren les danses amb la novetat que les ballarines convidaven els homes a 
fer-los-hi de parella per remenar el darrere i els nois convidaren les dones, les més interessa- 
des, per fer el mateix. Al final hi hagué concurs de noies remenadores que fou lo més còmic 
sicalíptic que he vist. Però les coses bones s'acaben aviat, tot seguit ens acomiadàrem entre un 
devessall de petons que es feia tothom amb els dansaires. 

Veiérem els antics ídols els que havíem pagat per veure'ls, eren fustes negroses rebaixades 
semblants a homes i dones i estaven en un petit muntet de terra amb esglaons, en fi una cosa 
no gaire agradable. 

Després de sopar tornaren a venir a l'hotel els dansaires, em vaig assabentar que els duia 
una dama francesa que els reclutava en els poblats perquè així impedia el professionalisme. 
Tornaren a barrejar-se dansarins i concurrents i ja aparegué la conya i la sensualitat perquè 
alguns anaven a ballar lluny dels espectadors, entre els arbusts del jardí. No cal dir que aquella 
nit vaig somniar molt i al matí vaig trobar la mostra d'ejaculació als calçotets. Foren tres dies 
els que vaig estar a Papeete però, tot i que no m'hi podia quedar més, ja n'hi havia prou per 
saber el que calia. La impressió és que aquella gent viu feliç i que els estan bé els francesos i 
les franceses que segurament són les que es deuen aprofitar més de l'afició de la jovenalla a 
la copulació. Crec que el governador francès amb les autoritats autònomes no deixen establir 
comunitats religioses, salvades les inevitables monges dels hospitals, i no deixen entrar gent 
de nissaga xinesa. 

L'aeroport de Papeete està construit damunt de coralls i meravella el bonic que fa arram- 
bat als palmerars de la costa. 

He trobat car el transport i el pagament del cànon d'aeroport: sis dòlars. Tot seguit que 
els tràmits estan fets les vaizes em carreguen amb collarets de petxines i de flors i tot carregat 
pujo a l'avió que ara és de la companyia francesa U'TA que em porta a un aeroport britànic 
que correspondria a l'illa de Nova Zelanda. 

Vaig estar a punt de quedar-me a l'avió mig adormit perquè no cridaven el meu nom 
intel'ligiblement. Després tot s'arranjà i vaig pujar novament a un avió de la Qantas on sense 
trigar gaire ja vaig veure de lluny Sydney i el seu famós pont de ferro. 

Vaig empescar-me que calia parlar amb els tripulants que sabien francès dels hotels con- 
venients per a mi, així fou com ells m'indicaren l'hotel Metropolitan, un hotel antic de quatre- 
centes habitacions on hi havia intèrprets d'almenys deu llengúes. 

Fou fàcil agafar un taxi i arribar-me a l'esmentat hotel que està al centre de la població. 
El que m'atengué era un grec que sabia quelcom de castellà però millor vaig parlar francès, 
vaig dormir una mica i al migdia em vaig ficar a dinar en un se/f service que es deia Bistrói era 
de xinesos que servien a la francesa amb vi i toti a bon preu. A la tarda vaig anar a la Qantas 

per concertar el meu viatge i em rebé com a empleada que sabia castellà una txecoslovaca que 
havia estat a Barcelona. Ja de nit la ciutat lluia una il'luminació magnífica i em vaig fixar en 
els programes dels cinemes, principalment amb motiu d'un film de la Sophia Loren que es 
deia Boccaccio'70. 

Els bancs estaven installats en edificis alts, algun de vint-i-cinc plantes. L'hotel si bé era 
antic tenia totes les comoditats modernes i em féu l'efecte que era un centre de comerciants de 
la regió de la Nova Gal-les del Sud. Vaig dormir molt bé amb la pastilla complerta d'Ecuamil i 
quan mandrejava per llevar-me, vet aquí que pel telèfon em parlava l'intèrpret grec avisant-me 
que hi havia un senyor de la meva terra que em volia saludar. Jo vaig pensar que no fos algú de 
la família Esteva, provinents de Vila-seca, un dels quals fou alcalde de Melbourne. 

El que m'esperava per saludar-me era un jove sabadellenc que s'havia assabentat de la 
meva arribada perquè la noia amb qui festejava era germana de la txecoslovaca que em rebé 
a la Qantas i havia decidit mostrar-me la ciutat. Tenia el cognom d'Enrich, d'una família de 
drapaires molt coneguts a Sabadell, i ficant-me en el seu cotxet va dir que volia ensenyar-me 
Sydney. Jo vaig quedar encantat i sense cap aprensió vaig decidir deixar fer al jove. De primer 
em pujà al gratacel més alt i des del terrat em mostrà la grandiositat de la ciutat edificada 
damunt de vàries badies. El jove Enrich em portà a passejar per la ciutat residencial i m'acostà 
ales platges perquè veiés practicar el surf, relliscar damunt les ones amb unes posts de dos me- 
tres i mig de llargada que es necessita molta destresa per pujar damunt, també veiérem camps 
de rugby i de tennis. Passejant pel barri dels supermercats comprà dos grans bistecs i fruites i 
anàrem a casa seva a dinar on m'obsequià amb una ampolla de vi del que es fa a Austràlia. A 
la tarda encara anàrem a passejar i em portà al barri popular a la cruilla dels carrers St. George 
amb Liverpool, a tocar de l'Ajuntament (Tovn Hall) on viuen italians, grecs, portuguesos 
i els pocs espanyols que hi ha. Em va mostrar un restaurant anomenat Costa Brava que és 
d'asturians de Gijón, el jove m'acomiadà en aquell barri i em digué el bus que havia d'agafar. 

Com que hi havia temps vaig anar a veure un film de la Shirley MacLaine que anava 
d'una història de sultans, després a sopar al Costa Brava on calia comprar l'ampolla de vi en 
una tenda del costat si és que se'n volia beure. Els asturians oferien un espectacle deplorable 
perquè anaven abillats com a toreros, amb vestit negre. Vaig menjar rajada i en vaig sortir aviat 
perquè no m'agradà gens l'ambient de parelles que hi concorria. Abans de sortir del barri vaig 
anar al Centro espafiol que naturalment era calcat d'aquesta mena de centres d'arreu del món 
amb el seu retrat indispensable i tota la resta. 

Al tercer dia, pel meu compte, vaig anar al port a veure de prop la construcció del nou 
teatre de l'òpera, vaig agafar una mena de metro i després de dinar al Bis£ró vaig anar a veure el 
film Boccaccio'7O que estava dividit en tres sequències, les feien Anita Erhtberg, Sophia Loren 
i Romy Schneider respectivament, vaig veure que la gent contemplava impassible totes les 
nueses que encabia el film. Aquell dia vaig caminar pel barri ric de Balmain, la universitat i 
l'estació Central. Els italians fan de dependents i de cambrers i els grecs tenen botigues de 
roba, els australians són alts i més aviat prims i se'ls veu sans. El país tenia onze milions d'ha- 
bitants i l'enemistat entre Sydney i Melbourne produí la creació de Camberra, entremig de les 
dues, que fa de Capital federal. 

Cap a Banghol. Quan al quart dia m'apressava per anar a l'aeroport es presentà a l'hotel 
el jove Enrich que volgué acompanyar-m'hi amb el seu cotxet i m'ajudà a fer les diligències de 
sortida. El que féu el jove Enrich fou d'una amabilitat desusada entre catalans, ho vaig agrair 
molt. 

Vaig volant altra vegada amb la Qantas amb un Boeing 707 que després de passar per da- 
munt d'Austràlia travessa Indonèsia. La forma d'espiga es remarca quan passem per damunt 
de Bali que es destaca per les muntanyes altíssimes que té, la mar té color de cendra i les illes 
van apareixent totes verdes, de verd brut de boira. 

Travessem Malàisia i tot seguit ens capbussem cap a Singapur. De fet no cal dir si els 
aeroports són bonics i polits perquè com que tots els acaben de fer, tots són atractius. Fa molta 
calor i hi estem poc temps, just per comprar-hi les postals, ja fosc arribem a Banglol, on fa 
una calor d'almenys quaranta graus. L'aeroport és lluny del centre de la població cosa que fa 
que encara patim més estona la calor i quan arribem a l'hotel Viengtai, amb aire condicionat, 
sembla que renaixem. A la meva habitació comprovo que la refrigeració consisteix en unes 
caixes posades a la finestra cosa que produeix molt de soroll, tot i això dormo bé. 

BanghoR al matí d'un diumenge es fa remarcar perquè la gent no treballa però com que 
diuen que hi ha un magnífic mercat de verdures, viandes, peix i flors, cap allí faig cap. De lluny 
tot té un color meravellós però de prop veig la gent bruta i mal vestida i ja tot sembla brut i de 
mala olor. Tot mirant les mercaderies en venda hom s'adona de la varietat de tot i de la dife- 
rència de tot amb el nostre, fins les taronges semblen diferents, les roses però són iguals a tot 
arreu. Aclaparada per l'enorme calor sembla que la gent no té gaires ganes de parlar. Tot seguit 
es veu un canal central d'aigua bruta que aguanta tot el transport fluvial a base d'embarcacions 
de totes menes fins a les motores. 

Ja passada la calor del migdia, al vespre dono un tomb i em fixo en els establiments, tots 
molt diferents del que entenem per establiments i bastant pudentets. 

El segon dia, assessorat pel maitre de l'hotel que sap francès i ha estat a Barcelona men- 
dinso a veure els temples budistes que són, diuen, els millors de tot Àsia. Com que hi ha un 
pont que domina la ciutat, pujo fins al seu centre i puc veure l'amplada de la ciutat dominada 
pels grans temples, a l'esquerra del riu s'aixeca majestuós el temple dit de VVat Arun la torre 
central del qual te uns setanta metres d'alçada. He llegit que Gaudí s'hi devia d'inspirar en 
aquestes torres per fer les de la Sagrada Família, tot podria ser. Tots els temples són d'una ri- 
quesa i d'una bellesa impressionants. Hom no pot entrar a admirar els Budes de prop perquè 
estan separats dels mirons amb gruixudes reixes de ferro, en alguns he vist al fons una filera de 
bonzes amb ventalls que semblaven més aviat aclaparats per la calor, hi ha bonzes joves que 
demanen caritat per les cases i tot fa l'efecte de cosa miserable. 

No és gens agradable mirar la gent perquè se la veu depauperada pels vicis i només són 
d'aspecte agradable la gent jove fins als quinze anys i encara sembla que pateixin gana. Es veu 
treballar homes i dones en totes les feines, les principals són carretejar carbó, arròs i queviures, 
la gent estira de tota mena de carretons. Segurament que el clima fa que tot sigui tan gris. 
Només les plantes palmeres, marqueses, bananers, manglars, magnoliers, etc, fan la sensació 
de sanitat i benestar. L'hoteler fa un dinar amb les especialitats del país, no vaig voler tastar-ne 
cap, tenia por que em fessin mal. 

Cap a Nova Delhi. Sortim de Banglol a la tarda i com que al matí ha fet un bon ruixat 
apareix tota la plana del delta del riu Chao Phraya, on està assentada la ciutat, més lluminosa i 
verda. Ja volant damunt l'Índia passem sobre núvols blanquíssims i a mesura que anem cap el 
nord apareix la serralada de l'Himàlaia, il'luminada des de ponent pel sol oferint un panorama 
meravellós. Es destaquen de la serralada les grans muntanyes de la zona més alta, l'Himàlaia 
magnífica. No trigarem gaire a esser a la plana de Nova Delhi que es veu lleugerament opaca 
per la calitja. Quan iniciem el capbussament cap a l'aeroport veiem que és lluny de la ciutat i 

tot seguit veig les construccions dels suburbis, com els de totes les ciutats grans. Ja preparats 
per baixar el propi comandant de l'avió ens diu per l'altaveu que només podran baixar els que 
van destinats a l'Índia, perquè amb la calor de quaranta-cinc graus que fa no vol que ningú 
s'exposi al risc de deshidratar-se per anar a comprar souvenirs, així és com em veig privat de 
comprar les postals de costum. 

Camí de Teheran. Una boira grisa impedeix de veure la terra i les muntanyes. Pels mapes 
m'adono que travessem deserts i ja a les fosques el rellotge marca les 21 hores locals. Arribem 
damunt de la ciutat que apareix molt il luminada amb els llums de colors pampallugejants dels 
anuncis. Tot i que m'havien recomanat que no donés més d'un dòlar al taxista, aquest en va 
voler dos i quasi plora perquè no els hi volia donar. Tot seguit vaig adonar-me que la cantarella 
de la gent ja era la mateixa nostra cantarella. L'hotel Cina on faig cap és dels bons i està situat 
ben al centre de la població com jo vull, amb un bon aire condicionat hi dormo bé. Quan vaig 
a passejar per la ciutat m'adono que hi ha excés de circulació, tot seguit s'endevina que hi ha 
dues menes de gent els que van a l'europea ben vestits i els que van mal vestits acompanyats 
de dones i noies que porten una mena de mantell de tots colors o negre. 

A l'Air France m'aconsellen que vagi a un restaurant de nom francès i ja allí veig que 
són mig francesos, mig italians, el menjar va així mateix. Els spaghe/fi són bons. Quan vaig 
voler menjar peix va resultar que em portaren esturió, peix blau, i ho vaig deixar córrer. Com 
que a l'hotel hom menja a aire lliure decideixo fer allí els sopars, que tot i a l'aire lliure són a 
trenta-cinc graus. 

L'hotel té piscina i tot el dia hi ha gent que neda o es refresca. Hi fan gran tabola uns indis 
molt preocupats per amagar-se les cabelleres. Puc llegir Le Monde i un setmanari de l'am- 
baixada francesa. Cal remarcar els enormes edificis de les ambaixades bastits dins de grans 
extensions de terreny i rodejats de jardins, amb les seves pistes de tennis, el més important és 
el britànic, però per l'extensió enorme que té el terreny on es bastirà el de Rússia caldrà veure 
qui el tindrà més imponent. 

La tarda l'he passat al Museu Arqueològic Nacional tot ell dedicat a mostrar que els 
perses són descendents dels parts, que foren els primers a fabricar instruments de bronze 
cinc-cents anys abans que els grecs. Un servidor del taulell de l'hotel em desaconsella que faci 
l'excursió de Persépolis perquè la calor és terrible aquells dies. 

Vaig passar tot un matí al Basar, nom que sembla inventat pels perses per anomenar un 
mercat. És quasi totalment dedicat a les catifes i és tan gran que es pot dir que és com si tot 
Reus fos basar, caldria però cobrir tots els carrers i places amb lones com el de Teheran. Cada 
mida de catifa ocupa doble lloc perquè els venedors, per ensenyar-les als compradors, les fan 
passar d'una a una d'un munt al munt del costat, feina que fan dos xicots un en cada cap o 
quatre si les catifes són de les grans. És un inesborrable esplai de la vista contemplar tanta 
meravella i tant de color. Al Basar hi ha restaurants i llocs de begudes servides per nois joves 
que no paren d'anar d'aquí cap allà. 

En el Museu de les Joies dels Emperadors, que aquells dies feien la primera visita a Mos- 
cou, hi ha una enorme riquesa que ja l'ha vist tothom, tantes vegades ha sortit al cinema. Un 
vespre anant als nous jardins d'Elisabeth II, en recordança de la seva estada allí, vaig passar 
per un cinema on hi havia una gran multitud que feia cua per veure una pel/lícula de Paul 
Nevvman. Al costat del llarg passeig que condueix als jardins hi ha un camp de futbol en què 
s'hi jugaven partits entre equips de barriada. Molta gent seia als parterres o als bancs per dinar, 
semblava que berenaven. 

Al vespre, apareixen a les cantonades dels carrers venedors de panotxes de moresc tendres 
que couen en fogonets de carbó de fusta. Al migdia, després de dinar a les dotze, els obrers que 
treballen a les obres fan migdiada a l'ombra dels arbres dels carrers en els quals també lliguen 
els ruquets que els hi porten l'arena en les sàrries. El pa són coques. M'agrada la ciutat perquè 
solament es construeix amb vuit pisos d'alçada. No m'havia d'estranyar que els iranians (no 
volen que els anomenin perses tot i que parlen persa) hagin posat a una de les grans cruilles 
de la ciutat el nom del més gran dels seus poetes, Hafiz, perquè Barcelona també ho ha fet 
amb Verdaguer. 


26 de juny de 1965, dissabte. Cap a Atenes. La sortida de Teheran fou veritablement còmica 
perquè jo no em vaig fiar que la companyia aèria em vingués a buscar i vaig anar amb 
taxi a l'aeroport, allí els de la companyia mescandalitzaren perquè no els havia obeit. Vaig 
haver de suportar un retard de dues hores de l'Air France. A les tres de la matinada l'avió 
s'envolà i no triguàrem gaire a veure sortir el sol. 

Ja estem damunt de Turquia quan la meva vista, tan fina, comença a veure entre la 
boirina matinera les grans muntanyasses, algunes cobertes de clapes de neu. Faig plans 
que em donen la certesa que el dia 27 podré anar a Epidaure a l'Argòlida a veure el teatre 
grec. Quan acabem de sobrevolar Turquia i passem segurament damunt de l'antic Pelo- 
ponès, la Morea tan repetida en la Crònica de Muntaner, m'entra l'emoció de pensar que 
en aquella plana ell i els almogàvers escrigueren belles pàgines de la història de Catalunya. 

L'entrada a la mar Jònica fou a través de núvols blanquíssims damunt d'una mar blava 
fortíssima rodejant illes de color d'or. Albirava la terra grega quan l'hostessa manà que ens 
poséssim els cinturons, encara vaig tenir temps de veure d'un cop d'ull la plana d'Atenes 
presidida per l'Acròpolis, una emoció que em féu plorar de goig. L'aeroport es diu Olím- 
pic i és molt bell i sense pretensions. Quan amb autobús enfilem cap a la capital, al fer 
algun retomb apareix amb tota la majestat l'Acròpolis de color d'or vell. El bus para prop 
de la famosa plaça de la Constitució d'on travessant un carreret sóc tot seguit a l'hotel 
Nilíis on he de sojornar. 

La meva primera preocupació fou preguntar què havia de fer per anar l'endemà a 
Epidaure, el més senzill del món, al costat de l'hotel hi havia una agència que m'ho 
resoldria tot seguit. Completament eufòric vaig sortir cap a la plaça de la Constitució 
(Syntagma), davant del Parlament vaig veure els dos herois del monument allí clavat com 
si els volgués dir "aquí estic, herois". 

Tinc un desfici per veure-ho tot i em fico, amb el plànol d'Atenes a la mà, pels carrers 
cèntrics devorant amb la vista tantes coses anys i anys desitjades de mirar. Tot em sembla 
meravellós i si acluco els ulls els passejants em sembla que van vestits com a l'Hèlade an- 
tiga i els que pregonen mercaderia reciten versos d'Homer, tothom conversa en veu alta i 
els taxistes fan molta conya mentre esperen els clients, els soldats són alts i cepats i no cal 
gaire imaginació per somniar-los amb els cascs de crinera vermella. 

Deixo pel darrer parlar de les dones que les veig massa morenes per semblar-me 
deesses, fixant-me en el seu caminar harmoniós llavors les veig vestides amb les seves 
clàmides, caminar cap a l'Àgora plenes de saviesa i bellesa. 

El dinar és a la carta amb sopa i bistec. Demano vi negre que porten en una petita 
ampolla de cristall, el trobo molt fort, després m'adono que al vi cal posar-li aigua, aquella 
aigua tan bona que en ampolles també de cristall no manquen en cap taula. 


179 


Salvador Maset i Vidal. Dietari de l'exili a Mèxic i del retorn a la Catalunya franquista (1942-1975) 


A la tarda cap al Museu Arqueològic. Sabent els carrers per on havia de passar vaig 
enfilar pel carrer de l'Stadium fins a la plaça Concòrdia (Omonia), els carrers molt plens 
de joieries i la plaça rodona amb entrades al seu soterrani per on passa el metro. 


La façana del Museu Arqueològic me la sabia de memòria i l'entrada em causà una emo- 
ció com si fos en el màxim santuari de la meva devoció. Les meves primeres mirades foren per 
les Afrodites, que n'he fet una variació marinera per a la meva tragèdia Cosseria, els 4po//os de 
qui quan era adolescent envejava la bellesa. Trobar-me davant d'escultures que sempre havia 
somniat veure al natural em feia plorar, així vaig estar donant volts per les sales del museu fins 
que tancaren les portes. Ben cansat vaig seure en un banc del jardí i vaig pensar que els nostres 
almogàvers havien vist tot allò segurament sencer i no n'havien tocat cap. 

No vaig poder dormir de l'enorme calor que feia a l'habitació tot i que estava nu damunt 
del llit. A la matinada vençut per la son vaig dormir una mica però poc perquè a les set del 
matí, al pati del costat de l'hotel, els barrinadors començaren a fer soroll amb els seus estris 
escandalosos. 

Calia aprofitar el matí del diumenge i em vaig dirigir cap a l'Àgora on es veu tot seguit el 
fòrum que han reconstruit els nord-americans. D'allí es veu la part nord de l'Acròpolis que és 
la menys bonica. En el fòrum hi ha temples molt ben conservats, és estrany com hom no ha 
reconstruit més el lloc per tal de poder saber com s'hi veien abans els concurrents a l'Àgora. 
De tornada vaig passar per la catedral ortodoxa on se celebrava un casament que fou una ceri- 
mònia molt alegre i sense encarcaraments, i a dinar aviat. El monument a Homer és tan baix 
que li vaig passar la mà pels cabells dolçament. 

A Epidaure a les 14 hores. L'autobús, un Mercedes flamant, ens esperava no gaire lluny de 
l'hotel i tot seguit vaig comprendre que seria un viatge confortable. Tenien una guia que em 
donava explicacions en anglès, francès i alemany. Tot seguit ja fórem al port del Pireu i passant 
per una autopista acabada de fer. Vorejant la mar ens anàrem acostant a Corint, passàrem el 
canal i ens trobàrem travessant aquesta població, giràrem cap el sud en terrenys de vinyes i de 
conreus, ja érem a l'Argòlida. La guia mentre ens feia girar a veure el palau-castell de Micenes 
ens anava explicant la tragèdia de la família dels Atrides que tots coneixem. 

Passem la ciutat d'Argos i la vila marinera de Nafplion i endinsant-nos en magnífics 
boscos de pins cap a l'est ens trobem en una grandiosa esplanada on hi ha aparcats desenes 
d'autobusos i centenars d'automòbils. Són les 19 hores tocades i a les 20 comença la represen- 
tació d'Agamèmnon d'Èsquil. Les entrades s'han de comprar aquí i hi ha molta cua. Quan em 
toca he de comprar un seient car i així sóc a la filera quinze del grandiós teatre repenjat a una 
muntanya que ella mateixa fa semicercle. La cabuda és de quinze mil persones i com que està 
ple dóna vertader gust de veure. En llocs d'honor de les primeres fileres s'hi van acomodant 
personalitats conegudes dels espectadors que són rebudes amb grans aplaudiments. A les 20 
hores en punt comença la representació que fa callar a tothom, el silenci és absolut. La tan 
coneguda tragèdia es va descabdellant amb la total fascinació de la gent. L'acústica ajuda molt 
a la contundència dels parlaments dels personatges, cada un dels quals es llueix en la interpre- 
tació donant-li una gran majestat. Com s'ha comentat en tota la premsa mundial i principal- 
ment la de París, els cors són un element molt valuós de la representació i fan que la música hi 
sigui indispensable, cosa que fa uns anys no passava. Quan acaba l'obra aplaudim llargament a 
actors, cor i tots els que han intervingut en la representació. Dono gràcies a Atenea, la més es- 
timada deessa, que ha fet possible que jo estigués a Epidaure després de donar la volta al món. 

Tornada d'Epidaure. Semblava impossible que amb tan poca llum elèctrica trobéssim 
l'autobús amb la multitud que envaia la gran esplanada. Encara que amb retard, les quinze 
mil persones vingudes de les cinc parts del món i que ens trobàvem allí, anàrem trobant els 
vehicles que un darrere l'altre anaren sortint. 

En el meu viatge hi anava inclòs el sopar que ens donaren en un hotel de Nafplion, de les 
desenes que hi ha en aquesta població d'estiueig. El sopar fou de sopa, peix i carn, una fórmula 
internacional que tothom agraí molt. No vaig poder parlar amb ningú perquè no eren fran- 
cesos, però com que anava assegut als seients de davant, de tant en tant preguntava coses a la 
guia que contestava molt amablement. Quan ens anàvem acostant a Atenes, de sobte apareix 
l'Acròpolis molt ben il'luminada que feia un fantàstic efecte. Eren més de les tres de la mati- 
nada quan arribàrem a Atenes. 

No vaig dormir gaires hores perquè tenia preparada l'excursió d'Acròpolis, Estadi, Palau 
Reial i museu Benalii. 

Cap a l'Acròpolis. Els automòbils ens conduiren a una plaça com si diguéssim de tria 
d'excursionistes i allí les guies ens conduiren als autobusos que portaven els noms de l'excursió. 
Així és que a les nou del matí ja ens trobàvem al museu Benalà admirant col-leccions i més 
col'leccions de joies de totes les èpoques i de tot el món. Una vertadera meravella i un plaer 
per als ulls, immens. 

Ens van portar davant del Palau Reial per veure el canvi de guàrdia dels Evzons, que són 
uns xicotassos de 1,80 metres als que no se'ls veuen gens ridícules les faldilletes que porten. 
Cames i cuixes les porten emmitjades de color blanc. 

L'Stàdium deu ser una aproximació al d'Olímpia posat a la nostra època perquè aquell no 
crec que tingués graderies, segurament tenia un pla inclinat perquè la gent dreta ho pogués 
veure millor. Com tot, és de marbre blanc amb moltes estàtues presidides pel Discòjo/ que està 
solemne a l'entrada. 

Els autobusos ens deixaren prop dels temples que edificaren els romans, de pedra sem- 
blant a la de Roma i després de passar pel costat del teatre de Dionís i del d'Herodes Àtic 
(Odèon), ja pujàrem cap a l'Acròpolis. L'emoció principal que hom sent en poder caminar 
enmig dels temples dedicats a la deessa Atenea tenint ja 65 anys fets, és la de sentir-se valent 
d'haver pogut aguantar anys i anys el desig fins veure'l realitzat. He somniat moltes vegades 
que Atenea em protegia. No hi pot haver miracle. En canvi, quin plaer haver pogut realitzar el 
somni. Cansadíssim dono el tomb al Partenon admirant la seva colossal construcció i m'hi faig 
retratar assegut davant. Amb el llibret recordatori a la mà on hi ha els plànols i la maqueta de 
les meravelloses construccions i d'algunes escultures, hom se sent orgullós d'estimar la religió 
dels hel-lènics i de comprendre el vertader principi i basament de tota aquesta civilització. 

Poesia, poesia, ets la mare de tot el creat pels homes. Quin goig de comprovar-ho aquí. 

Abandonant el pla dels grans edificis i ja baixant, miro el llibret que reprodueix la torre 
que els francs construiren com a guaita del castell en què convertiren l'Acròpolis. La torre no 
es altra que la que feren construir els que guiaven els almogàvers i els almogàvers mateixos. 
Jo li dibuixo una bandera barrada que és per la que lluitaven els que venceren en cent batalles 
i estigueren assentats prop de cent anys a Grècia. A la guia li parlo de la torre dels francs i li 
explico qui eren els francs. M'abelleix dir que el comte rei Joan H digué que era el millor palau 
del món i que els almogàvers no s'endugueren cap escultura, que com diu ella van fer els tures, 
alemanys, francesos i anglesos. Però com que les dones són difícils de collar, va contestar-me 
que en canvi els almogàvers amb les seves batalles havien minvat en un quaranta per cent la 

població que hi havia a Grècia en aquella època. Vaig dinar amb molta gana perquè m'havia 
cansat de veritat. 

Una tarda pel barri del mercat. Després de fer migdiada, quan el sol perdia la virulència 
dels seus trenta-cinc graus, vaig donar un tomb pel barri antic que m'agradà molt. Si bé es 
veia la gent molt parladora, mantenien converses afectuoses i saludaven amb estimació. Com 
que tothom ja havia plegat del treball, es veia famílies que sopaven a la fresca en placetes sota 
els arbres. 

Vaig veure renovar cases per afegir-hi pisos, però les envellien posant columnata als baixos 
aprofitant els xamfrans, cosa que fa molt bonic. Em vaig entretenir molt al mercat que també 
funciona totalment a la tarda on es veien a més de les nostres verdures, carns i peixos, altres 
variants de fruites, verdures i hortalisses que ells cultiven. Lolor de tot era diferent a la nostra. 

Vaig tornar cap a l'hotel després de baixar a la plaça Omònia pel carrer de l'Estadi enmig 
d'una gran gernació que passejava i mirava botigues. Aquella nit vaig anar aviat a dormir, calia 
matinejar per efectuar l'excursió a Delfos i Olímpia que havia contractat a /or/ait. 

Cap a Delfos i Olímpia. Eren passades les set del matí amb molta fresqueta que l'autobús 
començà a emprendre la marxa. No cal dir com estava d'emocionat perquè tenia els ulls en- 
telats de llàgrimes. Veuria aquelles meravelles que tant em fascinaren quan quasi d'adolescent 
vaig llegir l'Ilíada amb petits gravats que venia l'editorial Prometeu de València. 

El meu nacionalisme em feia recordar els almogàvers i així vaig estar amatent al passar 
per Tebes de recordar que algun d'aquells llocs devia d'esser el del llac Copais, a la Beòcia, 
on els almogàvers guanyaren la batalla definitiva a les tropes de Gautier V de Brienne, duc 
d'Atenes, instituint des de llavors els comtats d'Atenes i Neopàtria. La torre que assenyalà la 
guia al passar Tebes que diu esser dels francs segurament fou bastida pels almogàvers. La guia 
ens assenyalà la cruilla fatídica d'Èdip i contà tot seguit la seva tràgica història. 

A Levadia l'autobús parà i vam poder menjar i beure i tot seguit el vehicle s'enfilà cap 
amunt d'unes muntanyasses de vora mil metres d'altitud. La vall de Tebes em semblà com si 
fóssim a Granollers i la de Levadia com si fóssim a Vic. Havíem deixat la gran calor d'Atenes 
i ara feia fresca. 

Quan fórem davant de l'hotel i el museu de Delfos no era semblant a Núria perquè està- 
vem davant d'una gran paret quasi vertical de muntanya, són contraforts del mont Parnàs. La 
guia ens portà primer a veure la font Castàlia que surt d'una esquerda de la muntanya i ens féu 
veure aigua, agenollats a terra, amb el palmell de la mà com els antics hel'lènics. Ens explicà 
com Apol-lo convertit en un dofí pujà de la mar, que des d'allí s'albira, i hi féu construir un 
temple, el seu temple. Per això es diu Delfos, de dofí. Pujant amunt ens assenyalà les restes del 
santuari d'Atenea Pronaia, un monument anomenat Tholos. 

Anar pujant tombàrem la palestra, després el teatre i ja al cap damunt, l'estadi amb una 
bona graderia encara conservada. Ja baixant veiérem la construcció anomenada El tresor dels 
atenencs, i al final entràrem al museu sense l'adequada majestat dels tresors que guarda. Tot 
seguit vaig esser atret per l'auriga de bronze, una còpia del qual és a Tarragona. 

És xocant que aquest museu no tingui cap estàtua d'4po//0. Altrament, tot el que hi ha és 
interesantíssim i demostra la devoció que la contrada i tot el món hel:lènic tenia per Delfos. 
No cal dir que la guia ens portà davant del forat de l'oracle i així ens explicà com funcionava, 
els seus benifets i les anècdotes són sobresortints. Vaig pensar que tot estava massa abandonat 
i que devia existir segurament un propòsit d'algú, de no tractar de reconstruir coses que s'es- 
taven perdent inexorablement. 

Vàrem anar a dinar en un dels hotels de prop del museu i allí mentre esperava vaig parlar 
amb un matrimoni barceloní i un professor americà que s'assegué a la meva taula per parlar. 
Era un home ple de devoció per l'hel'lenisme com jo, però jo l'avantatjava perquè, com és 
sabut, al All hereu de Magí Gibert li vaig posar el nom d'Ulisses. Al professor li agradava el vi 
del país i me'n posà al got, però tot i esser de marca no m'agradà, igual que quan l'havia tastat 
a l'hotel d'Atenes. 

Cap a Olímpia. A la tarda l'autobús anà guanyant la costa fent molts revolts, és una car- 
retera estreta i quan ens anàrem acostant a la mar, era bellíssima, semblava ficada en un llac. 
Ja no ens separaven gaires quilòmetres de la part del Peloponès. 

Al poble de Galaxidi hi havia un petit portitxol on ens esperava un ferridoaí que anava 
ple d'altres vehicles i solament esperava el nostre per salpar. Tota la maniobra fou molt ràpida, 
amanida amb la simpàtica xerrameca de mariners i no trigàrem ni dues hores a ser al bonic 
poblet d'Aigion on desembarcàrem. 

Com de costum jo no em vaig marejar, no fou així per altres excursionistes. Tot seguit que 
l'autobús fou desembarcat, emprenguérem el camí de Patràs vorejant la mar en una carretera 
bastant bona que anava passant poblets, masies i càmpings, tot als meus ulls hel-lenístics em- 
baumat d'una gran bellesa. 

En els càmpings i platges molta gent prenia el darrer bany i els cossos quasi nus il- 
luminats pel sol de ponent em feien recordar els dels herois grecs de les meves lectures. El 
sol es ponia quan arribàrem a Patràs, ciutat el nom de la qual m'és familiar pels centenars de 
vegades que l'he vist pintat a les popes dels barcos grecs que vénen a Tarragona. 

Tot seguit que ens donaren l'habitació per dormir, vaig sortir cap a l'escullera del moll per 
donar un cop d'ull a la ciutat encimbellada en un promontori, que amb el sol ponent feia un 
aspecte fantàstic. 

A Grècia es sopa a les vuit del vespre i tots estàvem plens de curiositat per saber què seria 
el que deia la carta en grec. Hi va haver amanida i el primer plat eren coses fetes amb marisc 
i després carn amb patates que tots menjàrem amb molt d'apetit. Després de sopar anàrem a 
passejar i fou llàstima que el professor no hagués seguit el viatge fins a Olímpia per intercan- 
viar impressions. 

Jo em vaig aixecar dematí per anar al mercat i tafanejar les coses que hi portaven. Moltes 
taronges, fruita com la nostra, melons i síndries a dojo i escassa verdura. Les dones escombra- 
ven els carrers i feien una agradable xerrameca. l'inguérem d'esmorzar llet i te i l'autobús se'ns 
endugué cap a Olímpia, en direcció a Pirgos. 

La guia ens explicà pel camí que la terra no es veia ben conreada perquè hi havia manca 
de jornalers, molts emigraven a Alemanya a cercar millors jornals. La terra es veia com la del 
Camp de Tarragona, però amb més abundància de tarongers. Aquesta formosa contrada era 
segurament l'esquer de les invasions que havia tingut el Peloponès. 

Després de travessar Pirgos una ciutat bastant gran, ens endinsàrem en la boscúria de pins 
que ens portà a Olímpia després de vint-i-quatre quilòmetres. 

Olímpia és una vila de mil habitants travessada la qual, per una carretera ombrejada de 
xiprers, oliveres i baladres i després de passar el riu Rladeos ja ens trobem dins les ruines 
d'Olímpia. De cop sembla que les ruines no són en el lloc immortal, però tot seguit hom 
s'adona que aquelles ruines tan abandonades i plenes d'herba són el lloc que fou la meravella 
de molts segles. El lloc es meravellós, està enclavat en un triangle entre el riu Rladeos, el seu 

afluent l'Alfee i la muntanya Rronion. És una esplanada ben aprofitada que quan devia tenir 
els primers pins devia esser cosa divina. 

La guia ens explica una mica de la història. Els primers pobladors de la contrada erigiren 
un temple a Gaia, muller del suprem déu Urà, quan Cronos va prendre el poder, els olímpics 
aixecaren temples a aquest i a la seva muller Rhea. Tots sabem el mite que Cronos devorava 
els seus fills perquè no fos destronat, però quan Zeus fou estalviat per la seva mare féu renéixer 
els seus dotze germans, origen dels dotze déus grecs i ell fou déu únic d'Olímpia. 

Hi ha una reproducció del que foren els temples i les edificacions sagrades. Es destaca el 
de Zeus que tenia seixanta-quatre metres de llarg, vint-i-set d'amplada i vint d'alçada, només 
en resten trossos de columnes i els basaments i dins el museu hi ha restes molt complertes 
dels dos frontons esculpits per Fídies, l'un presidit per Zeus i l'altre per 4po//0. L'Apol'lo és 
complert i magnífic, no així Zeus que no té cap. 

Abans de dinar vam veure tot el recinte i el que més memocionà i em féu plorar de gust 
fou petjar l'arena de l'estadi, feia pocs anys descoberta. 

El dinar a Olímpia no fou gaire bo. No vaig tenir amb qui parlar i no vaig veure vi perquè 
no sabia si seria resinat o no. Després de dinar tornàrem una mica al museu on la guia ens 
explicà que al temple de Zeus hi havia una estàtua d'aquest déu que es podia considerar l'obra 
mestra de Fídies. El déu estava assegut, les parts nues del cos eren de marfil i els vestits i la 
corona d'olivera, d'or. Els bizantins la dugueren a Constantinoble el 395 i allí fou destruida 
i robada pels tures. Veiérem una maqueta de la ciutat d'Olímpia reconstruida i estàtues de 
l'època romana perquè els romans també tingueren devoció per Olímpia. 

La guia ens ensenyà el bell pentinat del jove Antinous, favorit de l'emperador Adrià. Són 
imponents les estàtues de la Victòria de Praionios, tant les restes com una reconstrucció magní- 
fica, un Hermes de Praxíteles meravellós de precisió i bellesa que solament per contemplar-lo 
pagaria el viatge a Olímpia. 

Algun dia els temples d'Olímpia es reedificaran, però mentre això no es fa, Olímpia és 
viva perquè la tenim constantment dins els nostres cervells. La llegenda diu que Zeus envia 
els seus signes d'aprovació per l'obra de Fídies, jo penso que ell era un home déu, el principal 
home déu que ha tingut la humanitat. 

Retorn cap a Atenes. Amb gran recança vaig abandonar Olímpia, prometent que tornaria 
a passar-hi dies. Ens allunyàrem de les ruines amb els ulls plens de llàgrimes però emmagat- 
zemant en el cervell la visió indestructible de tan divina bellesa. Retornàrem cap a Patras. 

La guia ens digué al travessar un càmping del C/48 Mediterranée de París que aquest club 
té una illa llogada on es fa vida com a l'antiga Hèl-lade. Ens aturàrem a Egion per descansar 
una mica i beure alguna cosa. Vaig preguntar com anomenaven els grecs els enormes plàtans 
que hi ha allí i em digueren que p/a/anus. 

La carretera i els carrils del tren sempre van junts i passem poblets bonics i riallers i viles 
sempre a la vora del mar sense que les masies o els xalets continuin ininterrompudament fins 
a Corint. La guia ens assenyala castells als cims de les muntanyes que foren construits per 
venecians o genovesos, perquè creu que la seva riquesa va atraure a més d'aquests a perses, 
romans, germànics, francs, catalans, tures i eslaus. 

Corint apareix molt bonic de lluny i quan hi arribem parem per contemplar el famós 
canal, el primer construit pels homes, comprar records i postals. Després de Megara passem 
prop del Pireu que ja veiem de vespre. Í ja de nit veiem altra vegada Atenes que irradia la seva 
il'luminació al cel, destaca el Partenon il'luminat com una construcció d'or vell. 

Aquella darrera nit encara vaig a prendre un cafè a la plaça Sintagma, és un gran plaer per 
a la vista l'estesa de taules que hi ha a les voreres totes plenes de turistes. Per algun Le Monde 
que he comprat m'he assabentat de la tensió política contra el rei a Atenes, tensió que deu 
produir les discussions que sento en els bars anomenats ZaLerna. 

He vist que no hi havia cafeteries amb dones i m'ha semblat la prostitució molt discreta. 
M'he assabentat que el clero ortodox és el que té la culpa que no es reedifiquin les ruines dels 
llocs sagrats de la religió clàssica, deuen tenir por que no ressorgeixi. 

Cap a Roma. Ja l'avió en marxa per damunt de Grècia, amb el mapa a la mà tracto de des- 
cobrir amb la meva fina vista les illes Ithali i Argostólion, llocs on havia viscut Ulisses, perquè 
el meu darrer record és per Homer que creà els bells poemes dedicats a aquest heroi tan ad- 
mirat que m'agradaria fer d'ell una vida paral'lela amb el no menys estimat Ramon Muntaner. 

A penes m'adono que passem ltàlia i quan ens diuen que baixem a Roma vull mirar 
aquesta ciutat des de l'aire però no puc. Cal fer una llarga espera a l'aeroport de Fiumicino 
dedicat a Leonardo da Vinci, la gran escultura del qual tenim a la vista. 

A Roma hi fa una calor espantosa i la manera d'airejar l'aeroport no refresca per la qual 
cosa passem unes hores ben desagradables. Hi ha uns souvenirs de monges i capellans joves en 
moto que són una delícia. La Iberia cuida de portar-me a Barcelona i ho fa amb dues hores 
de retard. Topo amb unes madrilenyes i seu al meu costat un rector vell d'un poble de Burgos 
que no cal dir com pensa. 

Ja en ple vol, l'avió passa pel mig de l'illa de Sardenya on endevino l'Alguer. Com que 
sóc al costat dret de l'avió, quan ja de nit aquest és davant de Barcelona fa una mitja volta que 
mencara amb la ciutat tota il'luminada que fa goig de veure. Som a 5 de juliol de 1965. 

Comentari final. Vaig fer testament per donar la volta al món i molt segur de la meva sort 
vaig acabar el viatge amb molt poques diarrees, poques febres i cap mareig. Estic molt content 
d'haver pogut realitzar aquest somni que em vingué quan vaig veure que tenia diners per fer- 
lo. Les cent mil pessetes i escaig gastades no em raquen i crec que és un honor per la família 
que jo hagi pogut fer aquesta volta que naturalment ningú m'agrairà. Amics que m'estimen 
estigueren contents que hagués realitzat l'aventura i escoltaren amb plaer la meva fórmula 
d'explicar-la posant-hi sempre pinzellades de sensualitat que és com m'agrada d'explicar les 
coses. Dubto en remarcar alguna part del viatge sobre d'altra però crec que les millors emoci- 
ons les vaig tenir a Tahití i Grècia. Que poca cosa és l'home comparat amb la immensitat de 
la Terra, més si aquesta és vista des de dalt d'un potent avió. El que val és que ho he fet i conto 
l'aventura i aquest és el gran poder prepotent de l'home. 


31 de juliol de 1965, dissabte. Beethoven per Pau Casals a Prada. És una excursió que s'ha fet 
en vint-i-quatre hores. En Trias i els seus amics em van enredar a fer-la. És un concert 
de molta qualitat i emocionant com sempre. Morta la reina vella de Bèlgica ja no la vaig 
poder veure com a l'altre concert al que vaig assistir. A la una de la matinada iniciem el 
retorn després d'haver plogut abundosament. Com que en Trias i una excursionista havi- 
en promès de collir préssecs al retorn, tot i el terreny mullat, ho fan. Tornen tots enfangats 
però contents. Després d'hores d'espera a la frontera poguérem emprendre la marxa amb 
la pluja a l'esquena fins a Mataró, pluja beneida perquè feia més d'un mes que no plovia. 


Sant Magí a Tarragona. La festa, com fa anys, es desenvolupa amb els festivals d'Espanya 
al Camp de Mart on solament hi va gent els dies que actua en Capri i les picabaralles de les 
dues colles de castellers. 


185 


Salvador Maset i Vidal. Dietari de l'exili a Mèxic i del retorn a la Catalunya franquista (1942-1975) 


Santa Tecla. Espineta amb caragolins i xampany amb embut a casa la tia Enriqueta del 
Quicu. La introducció del xampany a l'esmorzar hi ha donat més gràcia. Anem al concurs 
d'anelles sardanistes a la plaça de la Font i ens retratem com cada any. El dia de la Mercè les 
dues colles no arriben a l'Ajuntament com havien fet a l'any anterior per primera vegada a la 
història. 

La meva volta a Catalunya. A principis de novembre comença a Fondarella, Lleida, Flix, 
Móra d'Ebre, Tortosa, Vinaròs, Cases d'Alcanar, Amposta, l'Aldea, l'Ametlla de Mar, l'Hos- 
pitalet, Cambrils, Salou, Vila-seca, L'Espluga de Francolí, Blancafort, Montblanc on veig per 
darrer any abans d'anar a Mèxic la família Oliveras-Vidal. 

Comèdeies vistes a la darrera meitat de l'any. La història d'un mirall, fou passadora. En el 
Concurs de Teatre Llatí al Romea veig I/ pleuf dans ma maison, II seductore, Le Cid, Un porto 
per Angela, de les que la millor fou Le Cid de Corneille. Baldiri de la Costa per Garseball va 
estar bé. A la revista del Victòria amb la Santpere hi destacaren el Terceto del Surf, mexicans 
admirables. Franquie i Ja boda per A. Baró fou bona. Britàniques, posat per l'IEC, molt discutit. 
Les filles del meu papa, al Romea, bona. 

Per la televisió veig arribar el Papa a Nova Yort el dia 4 d'octubre. 


5 de desembre de 1965. De Gaulle va al 4a/Jotage (elecció de doble volta). 
19 de desembre. El Barça guanya al Madrid a Madrid per 3-1. Fusté fa dos gols. 


Per Sant Andreu, a Sant Andreu, es fa un homenatge a Ignasi Iglesies, i inauguren un 
petit monument. Hi ha ballada de sardanes i els andreuencs estan molt contents d'haver fet 
aquest bon acte. 

Nadal a casa el Quicus a Gràcia. Com altres anys amb la seva muller, tia i germana, pas- 
sem el dia de Nadal en aquella llar. 

Nit de Cap d'any en un bar del carrer de l'Hospital amb en Trias a veure ballar una gita- 
neta que segurament farà tronar i ploure. 

Dels llibres llegits el més important Zorba el grec de Razantzalis traduit al català. 

Per recordar els vint-i-cinc anys de l'afusellament del President Companys, en uns mo- 
cadors dedicats a la sardana on hi ha el castell de Montjuic estampat, he escrit amb lletres 
grosses 1940-1965 No t'oblidem Companys" i l'he enviat al President Tarradellas, a Ripoll 
de Buenos Aires, a Isern de Caracas, a Joan Rodríguez a Barcelona, a Vidal a Mèxic, a Fort a 
Santiago de Xile, a la filla del President Companys a Mèxic, i un per mi, total vuit mocadors 
de seda de cinquanta per cinquanta centímetres. 


Any 1966 


Ballo la Santa Espina. El primer dia de 1966, tot i estar bastant reumàtic, ballo davant la 
Catedral de Barcelona els darrers llargs de la famosa sardana.. 

Primera excursió per Sant Pau, a Sant Pol perquè hi toca la cobla Els Montgrins. A la 
tarda hi ha un gran concert i ball. 

El primer sopar de la Penya Joan Santamaria a Coll i Alentorn, un dels homes més im- 
portants d'Unió Democràtica de Catalunya. Com sempre el que val més són les intervencions 
d'en Tasis i d'en Bergós. 

La Candelera a Molins de Rei. El dia ha estat rúfol i molt fred. Al Foment hi havia expo- 
sats els projectes per ampliar el teatre. He parlat amb alguns directius als que he dit que quan 
es pugui, aquell teatre ha de portar el nom de Margarida Xirgú. 

Primer aplec a Vic amb el Mercat del ram. L'aplec s'ha fet en diumenge i això ha portat 
que jo em quedés a dormir a cal Ventura on he dormit molt bé. L'aplec ha estat un fracàs 
perquè feia una tramuntana gelada. 


Dia 8 d'abril, divendres. Divendres Sant a Castelldefels per veure la famosa processó que 
fan els surenys (emigrants) amb grups d'homes i dones disfressats dels personatges de la 
Passió. Total una pasterada. 

Dia 10 d'abril, diumenge. Segona calçotada a l'ermita de Sant Pau prop de Sitges. Els matei- 
xos amb el mateix divertiment de l'any anterior. 

11 d'abril, dilluns. Aplec a Bellvitge. Un desastre d'aplec. Hi havia anat per veure les fastigoses 
construccions de vivendes per a obrers que són un caos o més ben dit uns nínxols per a 
persones vivents. Per acabar-ho d'adobar la principal claveguera de l'Hospitalet passa al 
descobert entremig de les cases. 


A Olesa de Montserrat a veure en Gironès que em convida a dinar i mensenya el poble i 
el gran teatre nou per fer la famosa Passió. 


17 d'abril, diumenge. Aplec de Riudarenes, lloc on encara no havia estat i poble pagès que es 
dóna el gust de tenir les quatre millors cobles: Principal de la Bisbal, Montgrins, Carava- 
na i Meravella. Ha calgut anar a dinar a Santa Coloma. 

L'aplec de Vidreres enmig dels pins és dels més fascinants que hi ha. Llàstima que hom 
no pensa en la gent "ajada"i no lloguen cadires per seure. Fan l'aplec amb les millors cobles, 
hi ha bons restaurants per dinar. 


La fira de Figueres ja en el mes de maig, és un amuntegament de maquinària agrícola amb 
un quant de bestiar que han portat uns gitanos més negres que el fum. Í molta fira però tot ple 
de pols. A la Rambla he vist ballar sardanes per aquella colla tan ferma. M'he arribat a Roses 
on bufava una tramuntana molt empipadora. 

L'aplec de Caldes de Malavella tan concorregut com sempre i molt estimat per tothom 
perquè s'hi pot seure. Les millors cobles han tocat les trenta-sis sardanes i després de dinar he 
pogut anar a Lloret que celebraven el mil'lenari de la fundació de la famosa i ara riquíssima 
vila, amb un aplec de cors de Clavé a la seva petita plaça de braus. M'he quedat a dormir a cal 
Navarro i l'endemà a veure Tossa abans de tornar a Barcelona. 

Homenatge a Salvador Perarnau a Súria amb motiu d'esser proclamat Mestre en Gai 
Saber per haver guanyat el seu tercer premi ordinari als Jocs Florals. Fou una diada ben sor- 
prenent en què tota la vila es mobilitzà per homenatjar l'estimat amic. En Tasis, Pere Elies, 
Busqueta i jo som els que hi anàrem de la tertúlia i comprovàrem tant en l'acte literari com en 
el dinar de vora quatre-cents comensals l'estimació que els convilatans senten pel seu poeta. 
Em toca seure al costat d'un home d'afers que dedicà a Perarnau un vers joglar dit La C/aui 
una magnífica clau daurada amb el seu pany. Foren molts a l'hora dels parlaments que adre- 
çaren belles paraules al homenatjat destacant les que digué en Tasis. Tota la vila era plena de 
banderes barrades i la gent vibrà de veritat. 

50è aniversari de la fundació del Tarragona F.C. amb el vers meu a la felicitació de Nadal. 
L'agradable sorpresa que els amics han tingut al rebre la felicitació amb el vers dedicat a esser 

l'himne del nostre club m'ha valgut moltes felicitacions. Jo encara, als jugadors que queden 
d'aquella època Roca, Anglès, Virgili, Cendrós, Creus, Garcia i Arbiol els hi he posat el segon 
vers amb el nom dels jugadors. En Mezquida (Petrófilo), ha comentat en el diari local l'efe- 
mèride i ha posat el tros de L/uitant amb tot valor ... 

Els films vistos fins a meitat d'any són: E/ millón de dolares de Vittorio Gassman, bo. 
Campanas de medianoche d'Orson VVelles, bo també. My Fair Lady magnífica. 

Obres de teatre vistes fins a meitat d'any són: El centenari de Les joies de Ja Roser de Pitar- 
ra al Romea fou de gran solemnitat. L'obra és anticarlina i encara que retocada és molt bona. 
Un tal senor Blod per en Cassen resultà bona. Les filles del meu papa amb la gent del Romea 
resultà passadora. Les Zres germanes de Txèlhov al Romea, amb traducció de Joan Oliver tin- 
gueren una magnífica interpretació. La corona d'espines de Sagarra, fou passadora (teatre molt 
passat). E/ malalt imaginari de Molière, fou molt ben interpretat per Capri. La Núria Espert 
volgué reviure La nostra Nataxa que havíem viscut als anys trenta, quasi ho aconseguí i és de 
les obres que ha fet amb més entusiasme. La Terra Baixa que ens donà l'Almendros amb en 
Guitart deixà molt que desitjar. Mossèn Janot també d'A. Guimerà, tingué amb Mario Cabré 
un intèrpret adequat que al primer acte estigué fluix. 

Primer aplec de Torroella de Montgrí per l'abril. La visita a aquesta famosa vila fou molt 
emocionant perquè al conviure un dia i una nit amb els vilatans vaig poder adonar-me de com 
eren. Els follets que es feren amb motiu del primer aplec resumien tot el que havien fet els 
torrellencs i V. Bou per la sardana. Fou un dia molt feliç en veritat. De tornada vaig baixar a 
Arenys de Mar i després per la carretera travessera vaig anar a Sant Celoni a veure l'alcalde en 
Comas. Fou una excursió que resultà molt rodona. 

Aplec al parc Gúell fou com sempre molt ple de sardanes. 

L'aplec de Calella tingué de nou que després d'anar a dinar a Mataró a casa del cosí Jaume 
Fusté, a la tarda anàrem a l'aplec amb el cosí Josep que havia baixat de Fondarella expressa- 
ment. Fou un dia també molt feliç. 

L'aplec de La Bisbal, com cada any dic, és el que m'agrada més. Hi veig la cosina Maria 
i la seva filla i aquest any vaig saludar les germanes de l'amic Vigo mort fa tants anys. El dia 
estava rúfol però quan les quatre cobles atacaren els compassos de la Santa Espina sortí el sol 
com si es tractés d'un miracle. Per tornar vaig idear anar a dinar el dilluns a Palafrugell i veure 
la cosina Maria a Palamós i anar a dormir a Sant Feliu de Guíxols a casa del pare d'en Calveti 
el dimarts anar a Caldes de Malavella a agafar el tren cap a Barcelona. Fou una excursió molt 
bona. 

L'aplec d'Anglès. Era per primera vegada que anava a aquesta vila industrial i si bé el lloc 
de l'aplec no és gaire bo en canvi la gran fonda on posen les cobles i els forasters era cosa bona 
i interessant de veritat. 

La volta cap a Andorra dormint a Sant Joan de les Abadesses, Puigcerdà, Andorra, la 
Seu, Artesa de Segre, Pont de Suert, passant per Castejón de Sos i Graus, dormir a Lleida i 
cap a Flix, i per Gandesa cap a Vall-de-roures a passar-hi dos dies i amb tren anar a Tortosa, 
dormint-hi i després de Cambrils i Salou passar quinze dies a Tarragona. 

A la fonda de Sant Joan de les Abadesses hi feia molt fred, tots aquells indrets són molt 
bonics però les petjades del comte Arnau són introbables. A Puigcerdà sempre hi fa fred, però 
de botigues n'hi ha més cada dia. 

A Andorra s'hi celebrava el primer concurs de composició de sardanes, hi anàvem amb 
l'amic Cunillera que ja s'ha instal'lat al principat. Vaig saludar Fontbernat, que se'l veu molt 

ferm, i altres amics de Cunillera. A la tarda féu un aiguat acompanyat de llamps i trons com 
poques vegades n'he vist cap. 

A la Seu sempre hi fa millor clima que a Andorra i és ciutat entretinguda. D'allí vaig 
haver de baixar fins Artesa de Segre per encaminar-me a Tremp a veure el Dr. Sastre que 
no havia vist des de Montpeller, vaig dinar molt bé en un bon restaurant i cap a La Pobla de 
Segur a dormir a cal Torrentet que és un lloc molt popular. 

A Pont de Suer hi vaig arribar el matí segúent, mig marejat dels retombs de la carrete- 
ra. En un bar de xarnegos quasi em van menysprear i en autobús vell i atrotinat després de 
desenes de retombs vaig arribar per dinar a Castejón de Sos, poble ja de parla castellana. El 
dinar fou ben dolent i després de passar vora el riu Éssera, afluent del Cinca, en terres com- 
pletament ermes vaig descansar una mica a Graus on s'admira el gran monument a Costa, el 
lleó de Graus. 

A Benavarri hi vaig arribar de nit. Viatjant per les terres del comtat de Ribagorça ja es 
retrobaren els cultius tradicionals. A aquesta població de parla catalana hi feia una gran calor, 
ja plena d'estiuejants de Catalunya que estaven discutint del campionat del món de futbol que 
se celebrava a Britània. 

Vaig aturar-me a Tamarit de Llitera on un vell jubilat del Foment de Barcelona em parlà 
de l'època que el president Macià feia construir el canal d'Aragó i Catalunya, que allí ja dóna 
rendiment. Amb el tren cap a Lleida a veure els amics a cal Guarro i anar fins a Fraga per fer 
visita a aquesta vila catalana, amb el desig de fer una volta per les terres de parla catalana ads- 
crites a l'Aragó tan erròniament. En mig d'una gran calor, dalt del turó on és Fraga es veu tota 
l'horta del Ribagorça. Davant la impossibilitat d'anar a Faió i Mequinença vaig optar per anar 
a Flix per la Granadella. Vaig haver de sopar i dormir a Flix, vila molt coneguda i l'endemà 
per Gandesa, on vaig dinar, cap a Vall-de-roures travessant les serres de Cavalls i Pàndols que 
apareixen amb la seva gran majestat i que foren escenari de la gran batalla victoriosa de l'Ebre. 

A Vall-de-roures la calor era asfixiant i la sort era que del bar a la dispesa només hi havia 
Vint-i-cinc passes. Al Matarranya hi baixava aigua, cosa agradable i difícil de veure i a la nit 
feia de bon caminar per les seves voreres com pujant al castell. Al bar hi vaig veure la victòria 
dels britànics amb Espanya que a la gent no li féu ni fred ni calor. Vaig tornar amb el tren 
que es diu de Vall de Safàn i el passar per les serres i els poblets d'entremig fou una cosa molt 
interessant. 

Tot seguit d'arribar a l'Ebre fórem a Tortosa on vaig dinar al Siboni com de costum, re- 
tornant per Cambrils on vaig baixar del tren, passant per Salou fins a Tarragona amb autobús. 

Per Sant Magí i Santa Tecla. He passat quinze dies a Tarragona. Les festes Majors són 
agradables per les passions que desvetllen els castellers de les dues colles. El dia de la Mercè 
no arribaren a Casa la Ciutat. Els festivals del Camp de Mart no tenen cap interès i les festes 
religioses cada dia més llangueixen. 

Per mi és fascinant veure amics de França o del país que vénen a veure els castells i les 
sardanes. El matí de Santa Tecla a casa la tia Zita d'en Quicus fem l'espineta amb caragolins i 
bevem xampany amb els embuts i ja a la plaça de la Font retrobem amics que es volen retratar 
amb nosaltres. Això ha fet una col-lecció de boniques fotografies. 

Anada a Occitània i al Rosselló. 

Vaig començar per Agde on volia veure el germà d'en Salvat Parés perquè m'ensenyés les 
restes del camp dels Catalans.. El germà era a Barcelona, però un català de Terrassa me l'ha 

ensenyat, ja completament esborrat. He anat fins a la platja a vora del riu Herau comprovant 
la gran importància que tot té. 

A Beziers hi he estat dos dies per complaure la família Rodríguez, menjant a casa la 
seva muller i passejant amb l'automòbil del seu gendre andorrà. Dos dies molt deliciosos, a 
Perpinyà he trobat en Secall en obres, ja que es gasta el mig milió de pessetes que va treure a 
la rifa francesa. 

A 'Tuir les cosines eren pel camp però d'una manera o altra les he vistes. 

A Ceret m'he pogut adonar de la formosor de la vila on he dinat, s'hauria de veure amb 
els cirerers florits. He agafat un autobús que em portarà a Torruella de Montgrí i així faig el 
viatge molt còmodament i tot segui arribo a l'Estartit on m'adono de la gran importància que 
té aquesta platja. He vist una parella, noia i noi suecs, que talment semblaven escultures de 
Fídies. Encara he sopat i dormit a Girona. 

Els films vistos fins a finir l'any foren El gran circo, que resultà passador, El Greco, bastant 
reeixit, Pampa salvage, no gaire bo, Maria Rosa, film en català que no resultà bo tot i que la 
Núria Espert s'esforça a quedar bé, Lady L, fou bo, amb en Paul Nevrman, Sophia Loren i 
David Niven, de protagonistes i dirigida per Peter Ustinov. 

Les obres de teatre vistes fins acabar l'any foren: Com si fos un tros de vida d'E. Criado, 
feta per la companyia badalonina d'aficionats que guanya el campionat de teatre amateur, 
molt ben representada. Al Romea Dues setmanes a Barcelona, fou una comèdia fina. Ja fenim 
6001 , una altra comèdia de Muntanyola més aviat mediocre. 4p4ní de solfa arranjada per en 
Poblet, fou divertida. Del Cicle de Teatre Llatí vaig veure L'apotecari d'Olot de Pitarra, ben 
representada. La història d'una guerra de Baltasar Porcel, molt dolenteta. Tufo per Benne, de 
Luigi Pirandello, magnífica. Les eaux et foréts, formidable. L'Sbert Verdaguer estrenà L'envelat 
de Tossa 1964 que fou un magnífic ballet. El mim francès Marcel Marceau presentà un es- 
pectacle formidable Ronda de mort a Sinera ens apassionà i ens emocionà com totes les coses 
d'Espriu. L'auca del senyor Esteve de Rusifiol, no m'agradà. Les dues obres foren representades 
per l'agrupació Adrià Gual. Els cent anys del naixement del mestre Morera foren cmmemo- 
rats al Liceu representant l'òpera Cassandra que m'agradà molt. 


El 26 de novembre, dissabte. Sopar dels seixanta anys d'en Tasis a la torre del transbordador 
de la Barceloneta. Com que en Joan Rodríguez no tenia tiquet i hi volia assistir li vaig 
donar el meu. Quedaren molta gent sense poder sopar. 

4 de desembre, diumenge. Mor a París en Tasis. L'havíem acomiadat dies abans a la tertúlia 
del Términus on vingué abans d'emprendre el viatge. La notícia ens deixà corglaçats a 
tots els seus amics. El dia 10 hi hagué el funeral i el dia 11 l'enterrament, jo vaig anar al 
funeral, hi havia molta gent sense estar estrets. 

El comentari del traspàs de l'amic Tasis el faig dos anys més tard, és a dir, estic 
perfectament fred per fer un retrat de l'home que vaig conèixer a través dels comentaris 
abrandats que apareixien a la Nostra Revista de l'avi Artís a Mèxic. Jo estava submergit en 
l'ambient que Dalmau Costa anava aixecant contra Tarradellas. Jo m'adonava de la situa- 
ció i anava fent perquè com que tenia ganes de tornar a Tarragona, atenent les súpliques 
de la mare, no calia capficar-s'hi. 

En Galés estava enfonsat en aquesta actitud i jo vivia a casa seva. Així és que trobà- 
vem el que escrivia en Tasis magnífic. No cal dir que Galés em recomanà que fes amistat 
amb en Tasis, més quan aquest col'laborava des de Barcelona en un mensual que pagava 

en Dalmau Costa a Mèxic. Tot seguit de conèixer-lo va agradar-me l'apassionament que 
posava en el parlar. Se li endevinava mal geni, cosa perdonable en un home que se les 
havia d'heure amb treballadors d'una impremta, dependents d'una llibreria i familiars 
sense dinamisme. Fins en Joan Rodríguez, sempre tan recelós, caigué en la trampa del 
desinterès de tan destacat home de lletres. 

Jo li havia dit a en Tasis que havia estat redactor dels diaris tarragonins Zurragona 
Federal i Llibertat, i dels setmanaris La Patada i Avançada i corresponsal esportiu d'E/ 
Di/uvio i de La Humanitat. En Tasis quan em presentava oblidava això i deia que jo era 
un milionari perquè havia venut terres a vora mar. Això ja em tenia fregit i tot seguit en 
un canvi de posició que adoptà en Joan Rodríguez, vaig adonar-me que aquest tenia raó 
perquè en Tasis treballava per al clan Hurtado a fi de ressuscitar Acció Catalana. Ja passat 
a l'institucionalisme del que en Tasis en deia pestes, vaig anar aguantant la seva amistat. 
El veia treballar excessivament i com que havia vist morir molts que així ho feien, no em 
sorprengué la seva mort. 

Mercès al seu gran catalanisme i a la seva vehemència defentsant-lo serà recordat 
tota la vida. La mort prematura no el deixà gaudir dels fruits que hauria recollit en la seva 
ancianitat. 


He llegit en francès durant l'any una Odissea de V. Berard que després em féu llegir una 
Antologia de Poesia Grega de Brasillac, obres que refermaren la meva gran devoció per tot el 
de l'Hèl-lade. Posats a llegir en francès vaig llegir tota l'OZra Poètica de Verlaine i tota l'Obra 
Poètica de Rimbaud i encara vaig tenir temps de llegir en francès l U/isses de l'irlandès James 
Joyce. Aquest U/isses és una cosa més pesada que el plom. 


Dia 8 de desembre, dijous. 'lé seixanta-sis anys, ha estat casat i sempre ha tingut "querida". Al 
restaurant de Sant Boi l'homenet em contà com tot i tenir filles casades ell segueix amb 
una amant de torn. Cada diumenge baixa a la rambla dels ocells i en el passatge Manila 
troba la dona amb qui va a dinar i després a cardar. Quan tenia muller també feia el ma- 
teix per no haver-la d'atropellar tant. 


Un homenet ruc deia a l'Orfeó que el president Companys era avorrible perquè els anys 
dels atemptats entre el sindicat únic i el lliure defensava l'únic. Jo vaig dir que algú havia de 
defensar els de l'únic. 

En Solé de la Lleidatana s'ha fet amic d'un matrimoni de París que el marit es tocòleg i 
em va contar que quan era a Tunísia una vegada va intervenir en una batalla campal entre dues 
famílies que celebraven un casament. Les famílies allí fan festa fins a mitjanit perquè esperen 
que els sigui mostrada la camisa de la núvia tacada de sang pel trencament de l'himen. Ell va 
haver de certificar que el nuvi tenia un membre de reglament però que l'himen es veu que era 
molt dur. El mateix doctor va dir que a París trencà sovint l'himen de noies solteres que no 
volen anar al llit de nois amb la virginitat. 

Una treballadora de fàbrica discutia amb una gitana prostituida, a cal Lluís del carrer de 
la Cera, perquè aquesta li cantava els avantatges de la seva manera de viure. La treballadora va 
explicar la terrible sort de les que cauen en aquesta vida perquè una que treballava amb ella, 
tipa del macarró que havia de mantenir, quan volgué tornar al treball el pinxo la matà d'una 
pallissa. 

El jaio A. de Solivella explicà que quan la Guerra Europea era tan gran la misèria al seu 
poble que per anar a treballar al camp els donaven mitja arengada per tot el dia. Parlant de 
Solivella, quan els carlins s'hi sublevaren els primers dies de l'aixecament militar del 1936, el 
sergent de la força militar de Tarragona que afusellà els condemnats a mort, quan va donar els 
trets de gràcia nestalvià dos que només estaven ferits. Un d'ells era un amic que havien fet el 
servei militar junts. Hom no creu que aquests dos salvats denunciessin les desenes d'homes 
que foren afusellats a Tarragona pels fets de Solivella. 

Tercer Nadal aquest del 1966 que brindem amb xampany amb els embuts del Quicus 
Carbó a casa seva a Gràcia. És una originalitat que molts amics troben de mal gust. Tots els 
que hi brindem des de la seva muller lleidatana, la seva germana i la tia ens hi divertim molt. 


Any 1967 


Josep Pla dedica en aquest gener de 1967 a Destino un article a Tarragona per comentar un 
recent viatge seu a la nostra ciutat. Recorda que tornant de Roma, a començaments de segle, 
tot ple de romanisme el féu riure molt que el senyor Hernàndez Sanahuja, llavors el màxim 
arqueòleg tarragoní, sustentés que les muralles dites ciclòpies eren hitites. (Els hitites feren 
una petita civilització al cor del que ara és Turquia dos mil cinc-cents anys abans de Crist i 
arriben fins quasi l'any mil abans de Crist). Llavors com ara, en Pla diu que les muralles són 
obra dels romans i li agrada fer constar que els arqueòlegs d'ara pensen el mateix. 

Dos germans malaguenys han sortit del seu amagatall després de vint-i-vuit anys perquè 
s'hi ficaren el dia 8 de febrer de 1939 quan la ciutat fou abandonada pels republicans, perquè 
tenien por d'esser afusellats. Els diaris fan comentaris que fan basarda. 

Víctor Hurtado ha publicat un comentari polític a Le Figaró de París que la Vanguardia 
copia, d'on resulta que aquest jove aprofitant unes declaracions del comunista espanyol Carri- 
llo anuncia que aquí es gesta un moviment socialdemòcrata a l'alemanya, al front del qual hi 
ha l'Heribert Barrera, Serra Gasulla, Rodolf Guerra, Domènec Ramon i Joan Ballester. 

Al pare del noi andalús que fa d'ajudant de cambrer a la Lleidatana li he sentit dir que ell 
s'emborratxa de tant en tant perquè "no le pise la mujer." Sense comentarisl 

El senyor Clouses, un estranger indefinit que menja a la Lleidatana, ha estat molt content 
quan jo per atzar he dit que Déu protegia els eslaus, llavors ha confessat que era polonès en- 
cara que el seu pare fos alemany. 

Glòria, una taquillera del metro barcelonista i concurrent al bar dels Pajaritos és l'admi- 
ració de jaios i enveja de les antigues dones de teatre que allí concorren. Avui hi ha hagut es- 
cena violenta perquè el jaio que darrerament feia vida marital amb ella ha entrat a insultar-la 
demanant-li el retrat i les joies. Tot i que se sap que la Glòria és tibada, ha aguantat molt bé 
l'escena i els seus mots han estat pocs i gens grollers. L'home semblava una peixatera. 

Puig i Ferreter fa temps que és menyspreat per la majoria per les animalades que ha escrit 
a alguns dels volums del seu Pelegrí apassionat. Com que en Tasis deia que l'únic que se salva 
d'ell és La dama enamorada i el Cercle màgic, m'he dedicat a buscar la novel'la per arreu i per fi 
al carrer de la Palla l'he trobat per dues-centes pessetes els dos volums que abans de la guerra 
valia 6 pessetes. La influència dels escriptors russos és definitiva, però fa la sensació que no 
existeix aquesta influència. Llàstima que faci parlar els seus convilatans massa literàriament i 


192 


Edició a cura de Josep Maria Prats i Domènech 


que no parlin de política quan al camp se'n parla sempre principalment. Calia que no tingués 
por al parlar del joc, ara ja sabent que ha publicat onze volums amb el Janet del Cercle Màgic 
com a protagonista és meravellós veure com ha aprofitat aquest Janet que fou carn de la seva 
carn i esperit del seu esperit. Puig i Ferrater fou un bandarra però per un home del Camp és 
molt agradable la seva xerrameca. 

Les excursions fins al maig varen començar per Arenys de Mar, Sant Climent de Cirerers 
(de Llobregat), Montmeló, també vaig anar a Montjuic un dia que feien la cursa de bòlids i 
també vaig anar a la Fira d'espàrrecs de Gavà. La primera Festa major a la que vaig anar fou a 
Montcada i Reixac on tocaven les cobles Caravana i Principal de la Bisbal. Desprès de l'aplec 
de Caldes de Malavella vingué una festa de tastavins a Vilafranca. 

Jean Franco és un paquebot rus que vaig veure al moll de Barcelona. 

L'aplec a la Bisbal serví per fer el tomb cap a Palafrugell, Palamós, Sant Feliu de Guíxols 
i tornar amb tren per Caldes de Malavella. 

El sevillà que dinava a la meva taula m'ha dit que té cases a Sevilla i a Barcelona. Digué 
que no acabarem els andalusos perquè les dones allí pareixen com les conilles i si vénen a 
treballar aquí estan molt contents perquè així els deixen tranquils i no han de modificar el seu 
sistema de vida. Un bandarra. 

Carmen Valor, la tiple tantes vegades aplaudida aquí i a Mèxic, era als Pajaritos on hem 
parlat dels seus èxits. Ara ja ha de fer de caricata. Jo li he vist tota la simpatia i el "salero" de 
sempre. 

Pin i Soler el meu conterrani sofrí l'exili a França pel seu liberalisme. A Marsella no va 
saber copsar la moda d'escriure a París i per això la seva obra és bastant pobra. Segurament la 
fòbia que tenia per l'arquebisbe Creus de Tarragona, l'abat Gatell de Poblet i el baró d'Eroles, 
els més primerencs carlins, el féu condemnar. 

Un gironí conyon, ja granat, ha deplorat que els gironins castellanitzats haguessin volgut 
representar el valor dels herois defensors de la ciutat a la Guerra del francès amb aquell lleó 
de la plaça del Mercat tan isolat i castellà. Tots creiem que algun dia el trauran i en posaran 
simplement un de gironí. 

A aquest pare aprofitador que anava sol amb cinc criatures jo li he preguntat per què 
essent català havia fet tanta collita. Ha resultat que sense embuts m'ha dit que ara li eren un 
emprenyament, però que quan serien grans li portarien els ingressos a casa. Jo li he compadit 
tant d'optimisme. 

Aquest xofer que va a Andorra i ve a sopar a la Lleidatana m'ha explicat com assassina- 
ren el seu pare i tres companys més quan entraren els negres de la guàrdia mora de Franco a 
Llavorsí. Ell donà una pallissa de garrotades al seu oncle que era alcalde, van haver d'emigrar 
cap a Osca i quan pogueren passaren a Andorra totes quatre famílies. La seva mare va haver 
de pujar els nou germans que eren. A Llavorsí hi deixaren les propietats, compten quan hi 
podràn tornar. 


Abril de 1967. De Joan Puig i Ferreter li torno a rellegir els primers volums del Pelegrí apassio- 
nat perquè ja els vaig llegir a Mèxic a casa d'en Galés. Ara, el dia de Sant Jordi he comprat 
els onze volums a casa Tasis i els llegiré fins el quart volum que Lluís Capdevila diu que és 
l'únic que val la pena. Els volums en els quals ha volgut encabir més de cinc-centes pàgi- 
nes atapeides resulten pesats. El seu complex anti-mare li ha fet falsificar bons moments 
en el primer volum on apareix falsa la poca estimació de la mare, perquè això passa només 

en els éssers bojos. M'agrada molt la prosa que empra perquè apareixen totes les dites i 
paraulasses de la gent del Camp. L'amic Aramon ha dit que l'Obiols fou qui li endreçà els 
volums que estaven molt mal muntats. 


El segon volum recorda la barrila quan en Francesc Pujols en feia. La seva manca de con- 
tenció fa que els desfogaments sexuals siguin desdibuixats i gens fascinants i que ja apareixin 
les venjances contra algun dels seus examics. Torna a oblidar molt la política que en el nostre 
poble llavors era el seu motor principal. 

El tercer volum parla del Camp, Tarragona, Reus i la Selva. És molt agradable quan em- 
pra el parlar del Camp. Ja d'entrada a França comença a fer conya amb els pagesos traslluint 
la rancúnia contra aquella burgesia abans d'hora. Fa la sensació que no estava inspirat quan 
escrigué el volum. 

A Puig i Ferreter el quart volum li raja bé. En Lluís Capdevila en el primer volum de les 
seves memòries diu que aquest és el millor dels volums. Tot i que té sis-centes trenta pàgines 
no es fa pesat perquè va traslladant l'acció d'un lloc a l'altre ràpidament, llàstima que no hagu- 
és viscut les aventures perquè podria descriure els llocs més verídicament. Sense fer gaire cas 
de les manies que té a algun dels seus examics aquí es veu que Puig no dóna la talla de gran 
novel'lista, l'heroi se li queda fred perquè Puig tenia el complex de no aparèixer sencer tot 
ell. Al final amb la tornada per la mort del seu pare arrodoneix el volum amb pàgines bastant 
fascinants. 

L'onzè volum manté fins el final la rancúnia contra els seus examics de tal manera que fa la 
impressió de bogeria. Un home que visqué a París durant tota la guerra civil i féu el tomàquet 
arrambant una fortuneta no té cap autoritat per dir el que diu. Ell que vol ser un heroi ha 
quedat per a la posteritat com un boig atacat de mania persecutòria. 

Ja arribats al maig de 1967 he vist el film del Quixot Don Ribot, de Grigori Rozinstev 
fet a Rússia que no va convèncer. Cantinfas cartero del Garrio, bona. El Óscar fou nominada a 
l'Òscar de 1966. Fedra per la Mercouri. L'O/imptada de Tohio documental de Ron Ichilavva. El 
Judes dirigida per Ignacio F. Iquino que l'any 1952 havia estat el primer film estrenat en català 
des de la guerra no està malament. Que vienen los rusos és un encant. Giulietta dels esperits, molt 
bo. Cenizas y diamantes, polaca, regular. 

De teatre La Zona persona de Sezuan de Bertolt Brecht, per l'Espelt, molt ben representada 
al Romea. La fi//a del rei, passadora. Edip 67 de John Richarson per la Companyia de Teatre 
Experimental Català. L'etern Capri amb Jo, el serial i la gallina que féu riure força la seva clien- 
tela. El Piccolo Teatro di Milano, féu 4r/ecchino servitore de due padrone que fou una meravella. 
Es perillós fer-se esperar de Josep M. Espinàs, sense pena ni glòria. Bechet també tingué una 
representació molt bona. 

Cal afegir els films Como rodar un millón amb Audrey Hepburn, Un Jombre y una mujer 
film francès amb Anout Aimée, Jean-Louis Trintignant, aquest darrer molt extraordinari. 

Al Palau de la Música homenatge a Pau Casals per les joventuts musicals amb el discurs 
formidable de l'Alavedra. 

Necrològica d'en Tasis a la biblioteca de Catalunya en què parlaren en Poblet, l'Aramon 
i lHeribert Barrera, magníficament. 

Disc d'en Raimon a l'Olímpia a la seu de la Unesco de Barcelona que fou escoltat devo- 
tament per tots. 

Paco Messeguer vingué de Mèxic i vaig estar un dia amb ell, anàrem al Romea a veure 
Beclet. 

De Gaziel en vull fer un resum dels seus llibres. Un estudiant a Parts, L'home és el fot, Seny, 
treball i llibertat, Castella endins, Portugal enfora, La península inacabada. Quin home més dife- 
rent de Puig i Ferraterl En els seus llibres hi ha impregnat un nacionalisme que encara que de 
darrera hora és vàlid. L'impacte que produiren aquests llibres quan s'editaren encara continua 
i estic molt content d'haver escollit la seva conferència al Palau en què hi havia d'oient l'Abat 
Escarré, perquè el vaig poder veure amb plenitud de facultats completament donat a Catalu- 
nya. Aquest fi seu m'agradat molt no debades jo vaig estar enamorat d'ell quan enviava des de 
França els comentaris de la guerra Europea. 

De les dones un home deia que el matrimoni ideal fóra el que els dos cònjuges s'avin- 
guessin a tenir-se fidelitat durant cinc anys i després campi qui pugui sense que cap dels dos 
reclamés el divorci, aquesta cosa tan inhumana. 

Joan Fuster ha dit que Puig i Cadafalch s'espolsà del damunt l'Ors perquè era feixista 
"avant les lettres", si ho pot sostenir haurà fet un bon servei a les lletres catalanes. 

Els mallorquins de Melià tracta el tema molt desapassionadament, prediu que els mallor- 
quins solament amb el turisme no aniran enlloc. 

A Joan Fuster li he escrit dient-li que més que sant, Montaner té un parallelisme amb 
Ulisses. 

Joan F. Cabestany en el llibre Expansió catalana per la Mediterrània temarca com els papes 
maltractaren els nostres comtes reis des de Pere I a Martí l'Humà, amb en Jaume H es pot dir 
que s'hi rabejaren fent-li entregar Sicília als Anjou. Diu que Pere IH fou l'únic que tingué un 
ideari polític per a l'expansió catalana pel Mediterrani. 

Francesc Pujols per ell mateix d'Artur Bladé es pot dir que no és perfectament reeixit per 
les limitacions que imposà la censura. Es cultiva massa l'anècdota i la facècia i quan Pujols 
explica la Pantologia se li dóna poca amenitat i sembla que usa la filosofia per cridar l'atenció. 
M'agrada com cataloga els pintors després de Fortuny, així: Casas, Rusifiol, Mir, Anglada, 
Nonell, Canals, Picasso. No pot fer creure que sigui el continuador de Llull. Bladé ha cuinat 
el llibre amb una prosa molt saborosa i això és una de les fascinacions del llibre, ha posat a en 
Cabruja com un dels assistents a les conferències d'en Pujols a Montpeller i no s'ha recordat 
de mi que també hi assistia. 


Comiat a Jaume Marrassé 

A Jaume Marrassé l'acomiado així. Ja de petit fores emprenyador, ara t'he vist mort quan 
et posaven a la caixa. Sempre vares voler ser el més pinxo de la colla i del Tarragona F.C. et 
donares de baixa moltes vegades per pinxejar. Jo amb el temps et vaig haver d'admirar perquè 
eres un home fort i en les patacades del futbol i de la política o en les cases de meuques t'hi 
entregaves com un valent. En la política te n'anares amb Joan Rodríguez Papasseit, vas perdre 
molts punts al fer-te amant d'aquella puteta xata. Recordo que en la guerra eres regidor mu- 
nicipal, en Sanahuja ja t'ho retreia però tu a la teva. El 18 de gener del 1939 ens incorporàrem 
a l'exèrcit republicà amb en Gonzàlez i en Mosquera i molt fotut vaig aguantar aquell mes de 
soldat perquè no diguessis que era un covard, al passar la frontera em vas salvar la vida quan 
jo havia caigut damunt la neu i me la vas allargar al camp de Prats de Molló. A Montpeller 
vas dormir mesos amb mi en l'estret llitet de monja i quan feia tant fred t'arreceraves al meu 
cul somniant segurament en aquella xateta. Per rebequeria no vas voler aprendre el francès ni 

estimar els occitans i això et portà a camuflar-te a Barcelona. Amb aquelles cartes amenaça- 
dores al gust de la mare feres que tornés a Tarragona l'any 1955, no recordava que practicaves 
la repugnant cacera d'ocellets i jo molt cabronet vaig continuar essent amic teu. Vaig enterrar 
el cosí Cisquet , l'Elvira Fortuny, en Claudi Fonts, la mare, el nebot Joanet, el cosí Pepet, el 
germà Pep i ara tu que et considerava com un germà. He somniat que tots els ocellets que vas 
matar et picaven al cap. Nosaltres t'enyorarem però els ocellets no. 

Prat de la Riba de Fort i Bofill. Aquest autor fa creure que els responsables dels atemptats 
i del manteniment de l'odi contra Barcelona i Catalunya eren els lliurecanvistes castellans que 
volien enderrocar el proteccionisme català. 

El Pitarra de Josep M. Poblet fa de molt bon llegir. Poblet ha exhaurit totes les fonts de 
documentació però encara no és el llibre definitiu que esperem d'aquest estimat amic. 

Ja al juny de 1967 assistim bocabadats a la victòria d'Israel contra els àrabs, amb sis dies 
ocupa el Sinaí i la cisjordània palestina. 

El 16 de juny, divendres, vaig anar a veure el Dr. Riu per la inflamació que sentia al testicle 
dret, la cosa no minvava i en Recasens Jordà em recomanà que si no volia sofrir consequències 
irreparables anés a veure el Dr. Puigvert, el qual em visità el dia 28 de maig. De les visites a la 
clínica d'aquest Dr. fins al diagnòstic en vaig treure la conclusió que les coses de casa nostra 
encara no poden fer-se sense dolenteria. Tot em semblà un gran aparell per treure els diners 
de la gent que en té, ben lluny d'aquells hospitals de Montpeller on sempre vaig veure una 
gran generositat i amor al proisme. 

El diagnòstic va trigar quinze dies i després de l'operació que se'n diu biòpsia que consis- 
teix en treure, amb una agulla extractora carn de la pròstata, em van dir que era una infecció 
bacil lar maligna de la pròstata. La broma va costar vint mil pessetes. Vaig anar a reconcili- 
ar-me amb el Dr. Riu que em digué que ell també ho hauria trobat amb unes anàlisis i tres 
visites i digué que la infecció no era solament de la pròstata sinó de totes les parts genitals. El 
dotze de juliol començo el tractament a base de Dua/—Estrepio i Dipasic. 

Veig les comèdies 4ixeguem a les caigudesi Un cop a la setmana, i els films La jauria humana 
i La condesa de Hong Rong. 

Em faig soci de l'Ateneu Barcelonès el 15 de juliol de 1967. 

Passo Sant Magí a Tarragona amb la sensació que estic curat. Veig en Pau Rovira (Zefus) 
i Tarragó, els dos de Tolosa. 


Primers de setembre. Excursió pirinenca passant per Vic, Puigcerdà, Martinet i Andorra on 
amb Cunillera faig una gran abraçada a Lluís Capdevila i tot fent comentaris al carrer 
davant del quiosc de Santmartí, es presenta el gran hisendat senyor Revés que dóna a 
Capdevila les claus del despatx on allotja l'editorial Andorra a base de vint-i-cinc milions 
de pessetes aportats per aquest hisendat. En Capdevila no estima Puig i Ferreter del que 
solament salva el Cercle màgic, Diu pestes del Pelegrí apassionat i diu que en Mossèn Llo- 
rens era un gran home i molt ric, també opina que el llibre de versos de Roc Llop és bo. 
M'anuncia l'aparició del primer volum de les seves memòries i m'explica la història de la 
muller d'en Cristià. 


A Martinet parlo amb un matrimoni que són els únics espanyols que parlen indonesi 
perquè han viscut allí vint anys. 

A la Seu d'Urgell, dinant, un baturro que parla català veig que convida els apòstols del 
famós quadre a baixar a dinar, tossut diu que hi hauria d'haver una sola religió. 

A Balaguer, tornant a donar el tomb per les restes del castell formós, em barrina la idea 
de fer un poema al comte Jaume d'Urgell a qui crec menyspreat. 

A Lleida tertúlia amb Quicus i amics de cal Guarro. Flix, Móra d'Ebre amb el fabulós 
Tarré, Tortosa, Sant Carles de la Ràpita amb el fill del Victorino Pomerol, Vinaròs, a Pe- 
níscola no veig els fills de Gimeno i em queda un agre record dels bandarres que tota la nit 
foteren un soroll horrorós esperant els bous, Amposta, Vandellós on es veu el daltabaix per la 
construcció de la central nuclear, Cambrils, Salou, El Vendrell. 

Santa Tecla la passo a Tarragona fins veure la prova de les colles de castells i veig arribar 
els pilars de quatre a la plaça de la Font. 

Altafulla, Torredembarra, un viatge per veure els amics Punsoda i Valls. Punsoda estava 
descansant després d'haver mort el porc, la seva muller i el fill tingueren la gentilesa d'acom- 
panyar-me a Torredembarra a veure en Valls, on vaig dinar. Parlàrem de moltes coses d'abans 
d'ahir i d'ara i en Valls ja molt recuperat mencarregà d'escriure al Joaquim Fort perquè s'inte- 
ressés per la seva néta a Valparaiso (Xile). 

El passejador de Lisboa que dinava amb mi al restaurant confirmà la mala impressió que 
em féu la pobra gent portuguesa quan hi vaig esser el 1964. Aquest senyor veié al moll de 
Lisboa com un auto de gran luxe es precipità contra la multitud que presenciava un embar- 
cament, matà dues o tres persones i en ferí a una desena, la multitud no es queixà ni protestà 
atès que l'assassí era una personalitat. 

Del Cicle de Teatre Llatí al Romea el més destacat fou l'Agamennone de Vittorio Alfieri 
per una companyia de Roma. Seguiren en el meu afecte 4drià Gual i Ja seva època de Ricard 
Salvat, Collar de cranis i el rellotger de Joan Brossa, Aquesta nif improvisen de Pirandello i Sem- 
per nunc de Josep Junyent Massana. 

Els films Rap/o de Jas Sabinas, Yo maté a Rasputin, Arde Parisi La bandida (mexicana) amb 
Maria Fèlix, Pedro Armendaris i Indio Fernàndez, tots foren molt bons. 

Sopar a Joan Oliver on aquest estimat poeta digué unes quantes coses dignes del seu estil, 
com per exemple que el teatre Romea s'hauria de cremar, del carrer de l'Hospital hom va al 
cementiri, que caldria comprar quatre parets encara que fossin d'un garatge per fer teatre, 
principalment traduccions fent venir els directors estrangers a dirigir-les perquè fóra l'única 
manera d'aprendre a fer teatre. Explicà la mutilació per la censura de la seva obra Lloguem-hi 
cadires, que l'argument que té entre mans és el de Jesús a Roma on en Judes li fa d'empresari 
en l'entestament de ressuscitar morts i fracassa perquè no vol ressuscitar una romana, ja que el 
seu pare li havia manat de solament ressuscitar galileus. 

Als teatres veig una Marina en català al Romea. La diada Doja o les noces de Fígaro de Be- 
aumarchais, al teatre del Poblenou pel Teatre Experimental que resulta un gran èxit i que a mi 
m'agrada molt, La puta respectuosa i A porta tancada ambdues de J.P. Sartre, al Poliorama, molt 
ben interpretades per la Núria Espert causaren sensació. 

Mariners russos a les Rambles. Una bona sorpresa, el dia 29 d'octubre anaven agrupats 
amb un oficial per impedir que se li escapessin cap als carrers del Raval. 

A la tomba del President Companys hi vaig pujar el diumenge dia 29 d'octubre, abans del 
dia dels morts a portar-hi una rosa vermella. La família del nostre gran màrtir havia netejat 
molt bé el frontal del nínxol. 

La tia Àngels viuda de Sordé morí el dia 9 d'octubre. Vaig anar a Tarragona. El més 
important fou veure els cosins sempre tan barallats que per fi estaven somrients mentre durà 
l'enterrament. 

Sopar a l'amic Bergós que tants anys ha estat el conversador en els sopars de la Penya 
Santamaria. Es pot dir que per escoltar-lo per darrera vegada han acudit més de cent amics al 
sopar. Ell no ha acusat l'emoció i com sempre ha trobat els comentaris saborosos tan plaents 
a tots. 

La lliura esterlina i la pesseta són devaluades respectivament els dies 19 i 20 de novem- 
bre. Amb aquesta devaluació de la pe/a ja són set les vegades que ho han fet els que manen 
ara a Madrid. L'espectacle de les devaluacions és repugnant i prova el podrit que està el món 
occidental. Ja hi ha qui augura per al tossut de De Gaulle un altre daltabaix, perquè voler-se'n 
fúmer d'anglesos i americans no crec que li porti cap bon resultat. 

A Met Miravitlles l'he anat a saludar perquè trobo molt bones les seves cròniques po- 
lítiques i he volgut esborrar la mala impressió que es degué emportar de mi quan va venir 
a saludar-nos a la penya del Términus. Llavors obeia als enverinaments que els comentaris 
estudiats d'en Tasis ens produien a tots. 

Els films darrers que veig aquest any són La mujer indomable amb el Burton i la Taylor, 
molt bona, Nueve cartas a Berta cinema espanyol, bastant bé, La gran juerga amb Louis de 
Funes, bona. 

El Nadal el vaig passar a can Quicus Carbó bevent xampany amb els embuts amb la seva 
muller, la tia i la germana. 

La darrera excursió de l'any a Mollet on feia un fred que pelava. 


Any 1968 


Primera excursió de 1968 a Sant Vicenç dels Horts on al preguntar per l'estanc a fi de comprar 
les postals de costum, unes dones no sé com s'embrancaren i m'insultaren dient-me que "los 
catalanes eran unos gandules que no querian trabajar". Definitiu. 

Dels primers films de l'any El Padrecito de Cantinflas, on al docforcito li diuen Chava, com 
a mi em deien perquè és el diminutiu amistós de Salvador. 

Al Prat de Llobregat hi vaig el dia 16 de gener a fi de veure l'empaquetament de l'enciam 
que s'exporta. El que veig em sembla cosa extraordinària. Desenes de dones surenyes (del sud) 
comanades per algunes matrones catalanes atenen el complicat afer l'escollir, neteja i embalat- 
ge dels enciams de trocadero i escaroles per a l'avió de Berlín. El restaurant on he dinat estava 
a la confluència de dos carrers que portaven els noms de Carme i Quintana. 

Sant Joan d'Espí és una vila on calia anar a veure la fàbrica dels cuGizos de Gallina Blanca. 
Com suposava el terreny muntanyós no ha estat aprofitat per posar-hi les fàbriques que són al 
pla robant el terreny dels arbres fruiters. 

Molins de Rei per la Candelera. No han engrandit el teatre ni han fet obres a la casa on 
va néixer Margarida Xirgú. 

Vilanova i la Geltrú darrer dia de Carnaval. Un gran aiguat al migdia no impedí que les 
comparses es divertissin una mica bàrbarament. Per esser gent de mar ja està bé. 

Els films. Un hombre para la eternidad amb Orson VVelles i Vanessa Redgrave, molt bo, 
Un hombre un vvestern amb Paul Nevrman, extraordinari, Pipermint frappe de Carlos Saura 
amb Geraldine Chaplin, un film espanyol bastant reeixit però fet malbé per manca d'actors, 
Un tigre en la red, bona. 

Als teatres, Estimat professor i La pista dues comèdies mediocres, Les mosques de J.P. Sartre 
muntada al Romea, demostra en l'arranjament d'aquesta famosa obra grega que el filòsof 
de París no s'ha pogut escapar de les ganes que té l'autor i el poble grec de salvar la dignitat 
d'Orestes, Baixos fons de Gorlé al teatre del Poble Nou fou muntat molt originalment i va 
tenir molt de públic, Un pisef amb entrada lliure al teatre Talia, passador i prou, E/ Fumerari 
l'obra que munta anualment en Capri al Romea és bona i fa riure. 

El crític cinematogràfic Miquel Porter i Moix féu una exposició de cinema català a casa 
seva. Em va atendre personalment i vaig comprovar que el cinema a Catalunya ja funcionava 
el Nadal de 1914 quan jo vaig fugir a Barcelona. Una exposició tan completa no l'esperava i 
en Porter macompanyà donant-me detalls de tot l'exposat que abraça des de les primitives 
màquines projectores als programes i les fotos d'artistes i cinemes des del començament del 
fabulós espectacle. 

En Porter em demanà que a fi d'arrodonir les notícies de tot Catalunya li donés un re- 
sum de com va sorgir a Tarragona. Mans a l'obra en Rafel Simó m'ajudà en el treball i així 
vaig escriure una crònica en què li explicava com a començaments de segle comparegueren a 
Tarragona un parell de firaires que muntaren uns envelats per donar a conèixer a la gent les 
novetats que arribaven de l'estranger com a mostra del nou art. El que es féu remarcar més fou 
l'anomenat Po/aco que va tenir l'envelat a la cantonada de la Rambla Nova amb Sant Agustí i 
que fou el primer que va tenir un orgue a l'entrada. El Po/aco va fer fallida i aleshores un anda- 
lús anomenat Teodor Menjibar (Tiburón) posà un nou envelat allí on encara hi ha el cinema 
Modern, que de transformació en transformació ha acabat tenint la importància que ara té. 
Jo i Tarragona hem vist des d'aquella sala l'evolució del cinema. En la crònica comento quina 
mena de personatge era el tal Tiburón que començà fent de macarró de "la Navarra" mestressa 
de la casa de prostitució del carrer de les escales de l'Arbós. Un tarragoní de cognom Cirera 
retornat de l'Havana fundà el cinema Novetats, ja d'obra i fusta, però no el va saber gestionar 
bé i féu fallida estrepitosament. 

Raimon al Romea. Fou la setmana del recital que ens fa cada any aquest gran poeta de la 
cançó. Més que un espectacle és una commoció de la joventut que acut al teatre i omple totes 
les sessions durant set dies. Invariablement el "Diguem no" em fa plorar que és l'únic que puc 
fer. A on portarà la fama que crema dins l'esperit d'en Raimon 

Homenatge al mestre Fabra al Palau fet amb motiu del centenari del seu naixement. Fou 
un acte ple d'emoció on també la joventut volgué tenir el principal paper. Foren sorprenents 
els abrandats parlaments que els representants de València i de les Balears havien preparat per 
a aquest acte tan solemne. 

Sopar a l'Alavedra de la Penya Santamaria, ben merescut per l'abrandat parlament en 
l'acte d'homenatge al mestre Pau Casals. 

Commemorant el vintè aniversari de la proclamació dels Drets de l'Home per la ONU, 
s'organitzaren conferències per part dels amics d'aquest organisme que anaren a càrrec dels 
amics J. Ventalló, Pere Domingo, Baltasar Porcel i Díaz de Velasco. No va haver-hi gaire con- 
currència a la cúpula del Coliseum. 

Sopar a Pere Domingo per la Penya Santamaria. Quan escolto aquest amic si tanco els 
ulls es com si sentís el seu germà Marcel'lí. 

La cosina Margarida de Tuir, el marit, el fill i la nora són els primers que em vénen a 
veure. És Setmana Santa i hem fet bones passejades mostrant-los la Biblioteca de Catalu- 
nya, el Liceu, el palau de la Generalitat, l'Ajuntament, Santa Maria del Mar, l'Orfeó Català, 

Montjuic i el metro. No han estat molt contents dels restaurants cal Joanet i Pa i Trago. La 
cosina Margarida, com que està casada amb un passant de notari és molt espavilada i fins i 
tot molt culta. 

Excursions a la Ciutat Meridiana i Torre Baró, s'ha de reconèixer que en la Meridiana 
s'ha construit bastant planificat, a Torre Baró el que fou en principi Font dels Lledoners s'ha 
convertit per la lladronícia dels que han remenat aquell veral en un amuntegament infecte de 
xarnegos ja difícil de corregir. Vaig muntar pel costat nord i travessant el cim vaig baixar cap 
a les Roquetes un dia de sardanes que fou un espectacle deliciós. 

A cal Roig a l'Hospitalet. Lesmorzar que vaig fer a la bodega Odón amb gent del barri 
i el dinar en la caseta baixa, llogada, que té aquest amic fou un bon exercici de coneixement 
hospitalenc. 

De Dual-Estrepto en prenc la darrera tanda, vint injeccions i som a l'abril. 


29 d'abril, dilluns. Topo amb la guàrdia urbana per mantenir-me digne. Fem cap a la comis- 
saria amb un guàrdia jove, gallec, que fa un atestat de quinze línies ple de mentides i verí. 


Els films Las setoritas de Rocbefort amb Catherine Deneuye, bo, Le grand príx film francès, 
bo, Vivir para vivir amb Ives Montand, semblant a Un home i una dona bo però no tant com 
aquest. 

Als teatres, I quines mans te el Doctor de Ramon Folch i Camara un vodevil per la Com- 
panyia de Teatre Còmic Català, mediocre. 

Aplecs. Caldes de Malavella, Figueres, La Bisbal d'Empordà on després dono el clàssic 
tomb cap a Palafrugell, Palamós on saludo la filla del cosí Esteve que feia anys no saludava, 
Sant Feliu de Guíxols amb els familiars d'en Felip Calvet. 

Jaume Fusté, el fill del cosí Pepet, s'ha obert tan bona posició a Mataró que meravella de 
veritat. Amb el seu cotxe fem una excursió per una carretera interior del Maresme, que verta- 
derament és un lloc molt bonic. 

Excursió a Miravet a remolc del contertulià Grau Mora en què prenien part Poblet, Sala 
i Bladé. El sopar i dormir és a Móra d'Ebre on en Tarrés em fa els honors i anem a refres- 
car-nos al soterrani d'una fàbrica de caixes de mort. El dinar de tornada, a càrrec de la Cinta 
de Bladé a Miravet on recorrem algunes sínies. Per a mi la tornada és catastròfica. 

Darrers de maig rebel:lió dels estudiants de la Sorbona de París i de França. 


4 de juny, tinc judici de faltes per la topada amb la policia municipal de Barcelona. Els amics 
no volgueren que nomenés advocat ni que digués res al judici. Jo vaig creure que havia de 
dir als jutges, tres, que un vent de bogeria passava pel trajecte carrer de l'Hospital -Bo- 
geria el dia dels fets perquè tres guàrdies, tres, volgueren que retornés al punt de partida 
(Hospital) i mimposaren vint-i-cinc pessetes de penyora perquè no ho vaig fer. Encara 
més aire de bogeria devia d'empènyer el guàrdia 2111, Antonio Lara Garrido, gallec, 
que tot portant-me a la comissaria del carrer nou perquè no vaig contestar en castellà 
una intemperància seva, em va dir que "se me caeria el pelo"i no cal dir que em digueren 
"tonto"i "burro". Que l'aire de bogeria devia continuar perquè el tal guàrdia dictà quinze 
línies al fer-se l'atestat, totes falses de cap a peus. El jutge digué que podia parlar català 
si volia hi ho vaig fer. Quan anava a pagar les tres-centes quaranta pessetes de la penyora 
per desobediència el guàrdia encara tingué penques de parlar-me i li vaig dir que calia que 
aprengués urbanitat i es curés de l'odi racial que sentia pels catalans. 

L'Orfeó català cantà a la Catedral. Hi hagué feines i treballs per arrencar a l'Arquebisbe 
protector dels gitanos permís per utilitzar el temple perquè era l'únic lloc amb aforament per 
encabir-hi dues mil persones. La pobra gent de la Tarragona d'avui fins que l'Arquebisbe 
no donà permís per fer el concert no comprà entrades. L'Orfeó fou finalment molt festejat 
per l'Ajuntament i el concert tingué un gran èxit escoltant la gent a peu dret "El cant de la 
senyera". 

Lluís Mestres mor en un balneari de vora Córdoba (estat de Veracruz, Mèxic) el 18 de 
juliol. Es suicidà segurament al veure que tenia càncer. Els amics Eroles i Adell m'han dit 
després que havia agafat desgana de viure, tot segurament per l'estat d'abandó en que el tenia 
la seva filla. 

Al repassar l'amistat amb aquest tarragoní recordo quan el veia al col'legi dels germans de 
La Salle per allà el 1907, era un xicot prim, escardalenc, molt amant de barallar-se, no debades 
era fill del serraller de renom Mascareta. Si bé jo vaig treballar en aquesta serralleria per allà el 
1920, aleshores no el vaig veure. Sé que estudià a l'Escola Industrial de Barcelona i a l'Estació 
Enològica de Vilafranca del Penedès. Fou cap 1930 que va aparèixer a les tertúlies de cal 
Segalà i va començar a agradar-li de passejar amb mi, principalment cap a la vinya de l'Arra- 
bassada o cap a l'hort del Riu Clar. Quan ja fórem dins el Centre Federal en l'efervescència de 
les eleccions de l'abril de 1931 ell influí molt en el meu nacionalisme. Vaig adonar-me que no 
era molt estimat per fallides en els negocis que havia emprès i perquè depenia molt dels diners 
del seu pare. Després del triomf sorprenent de la República fou dels que sortí dels Federals per 
formar l'Esquerra Republicana a Tarragona. No fou elegit diputat com propugnava i s'acomo- 
dà d'empleat de contribucions. Marxà a treballar a Barcelona fins que en els primers dies de 
la sublevació militar el vaig tornar a trobar a Tarragona, ara com a comissari de la Generalitat 
i em manà d'anar al front de Lécera a conduir l'equip de periodistes que havia armat. El seu 
fracàs a la comissaria jo el vaig viure del front estant i fins quan derrotats érem a Perpinyà no 
el vaig retrobar, estava molt emprenyat. El vaig retrobar a Mèxic i em vaig hostatjar a casa seva 
durant uns anys, fins que el vaig acomiadar acabada la Il Gerra Mundial en aquella bogeria 
que tenia d'arribar el primer a Barcelona. Quan el 1952 el vaig retrobar a Monterrey comple- 
tament arruinat i el vaig acomiadar el 1955 vaig veure que no faria res més de bo. Era un gran 
xerraire, la seva veu era vertaderament captivadora, però cap dels seus pensament tenia consis- 
tència. En les discussions volia tenir raó sempre. En tants anys d'amistat amb ell sempre ens 
estimàrem i aquests anys darrers de defalliment jo era dels pocs que li escrivia quatre ratlles. 
Per les hores de barrila passades amb ell el recordaré sempre amb estimació. 


21 de juliol de 1968, diumenge, a Fondarella. Passo uns dies amb els estimats cosins i acom- 
pleixo la promesa de portar flors als morts al cementiri. La cosina Dolors, el cosí Joan i jo 
hi anem una tarda ben alegrement. Abraç el fill de la Dolors, l'Aleix, i estic amb la seva 
entremaliada filla a casa seva. M'impressiona la nova bòbila completament mecanitzada. 
Poques vegades havia estat tan content amb els cosins. 


Les Borges Blanques i Montblanc. En la primera vila amb el fill del cosí Joan i dinar al 
nou restaurant Versalles. Les Borges està molt millorada. A Montblanc per veure en Poblet, 
Montmany i Pocarull, moments molt feliços amb les xerrameques amb aquests amics. 

Ja a l'agost a Tarragona, vaig a l'Espluga de Francolí a passar un dia amb l'amic Virgili 
Sanromà on esmorzo i també dino. És un dia deliciós en què en Virgili m'acompanya al nou 
Casal i a diferents indrets mai vistos. 

En els quinze dies passats a Tarragona per Sant Magí foren molt emocionants els encon- 
tres preparats perquè en Salvat Parés pogués abraçar els amics Recasens Jordà i Artur Bladé. 
Per la seva part, m'introduí en el cercle dels amics d'en Floresví i em convidà a dinar a casa 
seva de Vilabella. 

Anem a Tortosa a enterrar en Joan Monravà, germà de la cunyada Roseta. Amb aquest 
motiu vaig a visitar en Joan Montserrat que em parla de l'amistat que té amb l'amo del res- 
taurant Goya on m'hostatjo i amb el metge d'Amposta Pujol i Font. No veig la germana d'en 
Joan Rodríguez Papasseit però veig la seva filla. Ja a Amposta abraço el Dr. Pujol i Font que 
m'aclareix que el seu germà Lluís deixa un fill a Cleveland d'Estats Units. 


30 d'agost, divendres. Començo el tomb dels Pirineus, trobo inesperadament a Figueres el 
senyor Oliva de Girona. Els dies 30 i 31 d'agost i 1 de setembre els passo a Perpinyà on 
trobo els amics Calderon, E. Pinyol, Ferré, Torregrossa i Secall. Dinant a casa en Secall 
em diu que el seu fill Fredi és dels grups d'estudiants contestaires. Tenim grans xerrades 
amb Pinyol i Calderón amb l'automòbil del qual ens traslladem a Tuir a veure les cosines 
Àngela, Rolanda i Margarida i els marits de la primera i l'última. El dia 2, dilluns, surto 
amb el tren cap a Vilafranca del Conflent i d'allí amb el carrilet cap a Font Romeu on 
dino i veig la ciutat olímpica, una cosa impressionant de debò. Vaig amb el carrilet a la 
Tor de Querol i a Puigcerdà on dormo. 

El dia 3 vaig a Bellver de Cerdanya on dino i veig el germà de l'amic Mill a l'Ateneu que 
m'acompanya a la casa del gendre de l'Alavedra, on aquest m'acull germanivolament i em 
mostra el lloc de la serralada del Cadí per on sortirà el túnel que hom parla de construir. A 
la tarda torno a la Tor de Querol on emprenc viatge amb un autobús cap a Andorra, pas- 
sant pels colls de Puymorens i Envalira, dues hores i mitja de viatge molt emprenyador. 

Els dies 4i 5 els passo a Andorra menjant a la Brasserie Francesa. Veig en Cunillera i el seu 
nou consultori i els amics Fontbernat i Santmartí. En Capdevila està en un mas de Sant 
Julià i no el puc veure. 

El dia 6, divendres, dino a la Seu d'Urgell i dormo a Balaguer on passo els dies 7 i 8. El sastre 
Sauret m'explica que el seu germà té molts néts i que el "procurador en Cortes" Viola està 
casat amb una neboda seva. Barés i Garrobé amics de Montpeller em conviden a visitar 
l'Ateneu suara inaugurat on parlem de tot. Expliquen que al nou hotel li diran "Parador 
Conde Jaime de Urgel". 

Els dies 9 i 10 els passo a Lleida. A casa de l'amic Barrio trobo en Quicus i els altres amics. 
Voltant pels Camps Elisis admiro el gran pavelló de la fira. El dia 11 dino a Calaf, vila a 
700 metres d'alçada. El dia 12 dino a Manresa on em compro unes espardenyes i acabo 
l'excursió a Barcelona. 


Setembre a Tarragona on tot esperant la Festa Major visito els amics Pallac, Garrido, 
Puig, Prats Biarnès, Roca, Rofes, Recasens Jordà, Vives, Castelló, la tia Cita, cosins Eusebi i 
Martinet, Salvat Parés, Floresví i colla, Porta d'Argentina, Albiol ferroviari i Carbonell. 

Santa Tecla passa i les colles fan els castells tradicionals sense passar del carrer Major el 
dia de la Mercè. 

A Reus no veig en Marimon però als porxos de la plaça Prim veig en Ferré de Constantí, 
Macies del Morell i Punsoda d'Altafulla. 

Olimpíada de Mèxic. Els preliminars de l'olimpíada foren la visita que em féu el matri- 
moni mexicà Gómez que em portà una moneda de vint-i-cinc pesos dedicada a l'olimpíada, 

oferta pel matrimoni Iniesta-Loreto. Tot seguit arribà la vídua Canadell que em portà una 
altra moneda de part de l'Àngel Vidal. Causà estranyesa que als diaris d'aquí apareguessin 
unes cròniques denigrant les coses de Mèxic, però tot seguit ens adonàrem que hom volia 
pressionar el govern Mexicà. En definitiva somnis de bojos o de feixistes. Ja passada la re- 
volució dels estudiants a Paris, ens adonàrem que es volia repetir a Mèxic la mateixa cosa i 
començàrem a llegir notícies molt inflades als diaris, com de costum, que anticipaven que els 
estudiants mexicans tenien ganes de fer fracassar l'Olimpíada. L'amic Fradera m'escrigué que 
tot eren mentides i que l'Olimpíada no es veia amenaçada per res. Arribà la notícia de la topada 
dels estudiants amb la policia que causà bastants morts i no passà una setmana que ja no es 
parlà de les activitats dels estudiants. 

A París també havia acabat el que Jean Cau, secretari de Jean Paul Sartre, en va dir Festa 
Major ja que digué que la festa l'haurien de pagar els pares. 

Va començar l'olimpíada i tot anà com una seda. Tant que els diaris d'aquí parlaven de 
l'alçament de Mèxic resultà que en cap olimpíada s'havien obtingut més bones marques que 
en aquesta. Algun ximple em preguntava quin himne tocarien quan els espanyols guanyessin 
una medalla. Resultà que no s'hagué de tocar res perquè no en guanyaren cap. En Fradera 
mescrigué que tot havia pres un aire grandiós i que l'olimpíada fou un èxit sense precedents. 
Els periodistes espanyols que anaren a Mèxic vingueren amb la cua entre cames i no els va 
quedar ganes de fer conya. 

Aquest 1968 fa sis anys que sóc a la dispesa del carrer del Carme, número 12 de Barce- 
lona. Al fer-hi cap el 1962 la dispesera Carme Senseric va semblar-me molt acollidora, molt 
diferent de l'encarregada de la Igualadina del carrer de Sant Pau que era una dona sense cap 
cultura. Aquí feien menjar per als dispesers si ho volien i els dispesers eren d'alguna qualitat. 
La cosa es deteriorà quan entrà a la casa un andalús invertit que s'entenia molt bé amb la cri- 
ada andalusa, amiga de la infància de la dispesera. Aquesta criada tenia un germà que ajudava 
en algunes feines de la dispesa i tot seguit vaig descobrir que era un torrat que macarronejava 
de la germana perquè aquesta s'entenia amb la dispesera, totes dues tríbades. Era un panorama 
per marxar tot seguit, però no va poder ser perquè al fer-me arrencar el queixal del seny vaig 
caure en una vertadera malaltia que em tenia inconscient i vaig haver d'aguantar a la dispesa. 
Segons els mals dentistes on vaig caure se me n'havien d'arrencar dos més que, amb un de 
bo que m'arrencà a Tarragona el dentista Barri, foren quatre en tres anys. Les infeccions, les 
vacunes i els antibiòtics em portaren a una anèmia molt perillosa que em tenia acollonit. 

Carme, la dispesera, era una bona dona amb un noi de set anys a qui el marit havia aban- 
donat fugint cap a Amèrica, segurament al descobrir el seu caràcter de tríbada. A la dispesa 
hi hagueren robatoris continuats fins que no tragueren l'invertit i el macarró. Quan la cosa 
marxava bé i jo havia vençut l'anèmia i havia adquirit l'habitació número quinze amb balcó al 
celobert, un dia la Carme i l'amiga traspassaren el negoci, l'any 1966, a un català de Calaceit 
que el primer que féu fou pujar l'habitació a seixanta pessetes. El dispeser es deia Ramon 
Sebastià casat amb una dona dominadora, Elvira, tenien un noi gran i una germana, Àngels, 
que era educada i treballadora. El 1967 i 68 vaig sostenir una lluita amb un torrat andalús, 
tocador de la ràdio a totes hores que al final va marxar. Ara a les darreries de 1968 la casa és 
una maternitat, tres matrimonis amb criatura i una dona amb gos. 

Els darrers sopars de la Penya Santamaria del 1968 foren per a l'amic Joaquim Ventalló 
que va tenir un gran èxit i per al conductor de l'Enciclopèdia Catalana d'edicions 62, en Jordi 
Carbonell. 

Els films vistos fins a finals d'any foren En el calor de la noche amb Sidney Poitier, bo, Ca- 
sino Royale amb Louis de Funes, bo, Porgy and Bess amb Sidney Poitier, fantàstic, Guerra i Pau, 
primera i segona part, russa, una cosa magnífica. 

Als teatres, Vent de garbí i una mica de por de Maria Aurèlia Capmany, al Romea, bo sense 
esser excel'lent, La vida sentimental de L. Velle, amb Montserrat Carulla, Bé. 

La darrera excursió de l'any fou a Sant Boi per la Immaculada, amb pluja com cada any, 
la cobla però hi va poder tocar. 

Lectura d'Història d'Esquerra Republicana de Catalunya a casa l'Andreu Abelló on érem 
una cinquantena presidits per Maria Macià. No és estrany que la censura no la deixés publicar 
perquè més que una història, l'obra de J.M. Poblet és una apologia. 

L'exposició de Joan Miró ha estat un gran esdeveniment. He de combatre molt a estimats 
amics que no comprenen el gran pintor. 

Els millors llibres llegits el 1968. El Serra Moret de Pere Foix, el vaig llegir a Tarragona 
en vàries represes. En Foix ha concentrat en la biografia del seu admirat amic totes les dades 
de les aventures del gran home. És una vida molt plena de viatges, alguns dels quals semblen 
empresos per defugir la lluita. Quan se li apropava la mort va saber mantenir-se ferm sense 
tornar a casa nostra. 

Arran de mar de Baltasar Porcel és un llibre molt agradable de temes mallorquins, ben 
singulars però, per a mi té el defecte que són coses ja llegides en els diaris i les revistes. 

All i salobre de Josep M. de Sagarra, llegit ara el llibre m'ha defraudat i la còpia del parlar 
esqueixat de la gent de mar de l'Empordà no m'ha agradat gens i el final rebuscat del prota- 
gonista, menys. 

Quan mataven pels carrers d'Oller i Rabassa és un llibre que es llegeix molt saborosament 
encara que s'hi nota molt l'autocensura de l'autor. 

La Papallona de Narcís Oller, en tercera lectura manté l'interès de sempre i es fa remarcar 
com una obra ben arrodonida. 

Les noces de Fígaro, Els Lusíades (el Quixot portugués) de Luis de Camoes, Mara/-Sade de 
Marsillach, al Poliorama. Ell millor dels tres Les z0ces. 

L'amic Amadeu Solé el trobo a Lloret i m'assabenta de la mort del seu sogre. Dino allí 
enmig de tan agradable família i després de dinar anem tots a Blanes a veure l'amic Pou i la 
muller que ens mostren la casa de vuit pisos que acaben de construir. 

La cosina M. Marsal i família que estiuegen a Sant Feliu de Codines em tenen tres dies 
a casa seva, on no hi estic gens bé a causa del gos llop emprenyador que tenen. Un gran lloc 
Sant Feliu. 

Jocs Florals a Zuric. 


18 d'octubre, divendres, sortida cap a Zuric per acompanyar en Josep Maria Poblet que ha 
guanyat dos premis en els Jocs Florals que s'han de celebrar allí el dia 20. Primer sortim 
en el tren que va a Ginebra, sopem al tren i dormim en coucheffe. conversem amb una 
catalana que va a Suissa. 

El dia 19 quan clareja ja admirem el Roine. A Ginebra deixem les maletes a l'estació de trens, 
esmorzem de cafè amb llet i fem una passejada fins el llac. Sorprèn l'amplitud de la ciutat. 
Anant amb el tren cap a Friburg hom s'adona que les valls suisses s'assenten damunt de 
terreny d'al'luvió (palets de riu). Els vagons de tren, semblants als trens tramvies d'aquí, 
són admirables per la netedat i els viatgers van ben vestits i són educats. 

Al migdia arribem a Friburg on ens espera l'amic Canudes i al trobar-nos ens abra- 
cem emocionats. Quedem que jo dinaré al restaurant de l'estació i en Poblet anirà a dinar 
amb en Canudes. Prenc un cafè en un bar popular i observo que els suissos beuen molt. 
Tot esperant els amics dono un tomb de botigues i admiro les dedicades a flors que són 
meravelloses. Quan arriben els amics anem tots caminant cap a la casa d'en Canudes que 
és al mig del bosc en la ruta de Berna. De passada obtenim per a mi habitació per dormir 
a La casa del poble, un alberg que solament val quinze francs. A casa d'en Canudes salu- 
dem la seva muller i un matrimoni català i tots sis prenem el te. Parlant de tantes coses, en 
Canudes diu que va estar a Mèxic i després va passar al Canadà a treballar per l'ONU que 
és d'on rep la jubilació de què viu. Parla de l'aviador Josep Maria Carreras i Deixeus que 
fou qui va pilotar l'avió en el que jo vaig fer el bateig de l'aire el 1923 al Prat de Llobregat, 
diu que Carreras és el millor aviador català de tots els temps i que al passar al servei del 
govern britànic, ara la reina l'ha fet baronet. Sopant amb en Poblet i amb el matrimoni 
Canudes bevem vi Geaujol/ais embotellat. Ja després de sopar en Canudes m'acompanya a 
l'autobús que em porta a la ciutat. 

El dia 20 fem un comiat molt emocionat a en Canudes que ha vingut a l'estació a dir-nos adéu 
i emprenem el viatge amb tren cap a Zuric. El dia està molt clar i al migdia apareix el sol. 
El tren que va a més de cent per hora passa constantment per terres poblades de viles i 
ciutats i es veu tot molt net i amb moltes flors. A l'arribar a Zuric trobem un delegat dels 
Jocs Florals que ens rep i també l'Arimany que va despistat com un sonàmbul. Dinem 
per set francs al restaurant de primera de l'estació, menú: sopa frisona, llengua de vedella, 
quatre talls grans en una plàtera acompanyada de patates fregides, bledes i gran quantitat 
de tallarines a la italiana. Una poma golden per postres, cultivada a la mateixa Suissa, ja 
que aquest país té indrets que no tenen res a envejar als cultius del Prat de Llobregat. 

A peu anem cap al local on es faran els Jocs Florals i pel camí entrem en un gran 
cafè de molt luxe a prendre'n un que resulta llarg però bo. El local és la sala d'actes d'una 
escola universitària molt moderna i molt espaiosa, hi ha moltes dones i criatures i al do- 
nar a conèixer el poeta guanyador a la reina de la festa, aquest tria la Teresa Triadú i Vila 
d'Abadal, que ocupa el lloc amb vestit de carrer de faldilla curta. Els premis de poesia 
els obtenen respectivament en Màrius Sampere Passarell, en Miquel Arimany i mossèn 
Muntanyola. En Josep Maria Poblet puja a l'estrada per dues vegades a recollir els seus 
dos premis. Ens assabentem que en Bladé ha estat premiat i no ens havia dit res. En Badia 
i Margarit i Josep Faulí fan uns discursos anodins plens de por, si bé el de Triadú que el 
llegeix la seva dona, és més ferm però peca del mateix. 

El sopar dels Jocs Florals es fa en un gran hotel del 1740, on ens encabim uns cent 
cinquanta concurrents. El sopar és dolent i sense vi i mercès a que mossèn Muntanyola 
està emocionat hom sent quelcom de patriòtic. Saludo en Miquel Guinart i en Jordi 
Arquer. 

Els nois que ens volien portar a Suissa han comparegut a darrera hora amb el seu 
automòbil i no saben trobar l'hotel on anem a dormir. Dormo a la mateixa habitació 
amb en Poblet que ronca. Ens llevem aviat i anem a donar un tomb per Zuric, baixem 
pel carrer principal fins el llac. Els bancs semblen tots concentrats en aquest carrer. Fa un 
dia bo com si fóssim a Barcelona. Dinem aviat perquè jo surto a les tres de la tarda cap a 
Montpeller. Poblet tornarà amb l'automòbil dels nois. L'hotel és d'italians i el menjar sopa 
minestrone amb tripa, que no tasto, després una mena de fricandó. Dormir divuit francs 

i dinar set. Ja en el tren aviat es fa fosc i el dia 21 l'acabo sopant a l'estació de Ginebra, 
un menú de segona a cinc francs. El tren de nit és avorrit perquè hi viatja poca gent, a les 
tres de la matinada arribo a Montpeller i trobo un hotel al carrer Boudin per deu francs. 

Ja essent dia 22, dimarts, cerco en Cabré que no és a la seva adreça, em diuen que és a l'hotel 
Les Violetes de la roufe de Lodeva on treballa. Tampoc hi és. Vaig caminant per l'arceaux 
cap a un restaurant a prop de la facultat de medicina on dino per set francs i passo per la 
facultat de filosofia i lletres a recordar els meus temps d'estudiant de Civilització francesa, 
allí. Tot està tan net i pulere que meravella. Camí del cafè de l'esplanada trobo el vell barri 
igual que fa vint-i-vuit anys. Al cafè no hi ha cap català perquè només hi van els diumen- 
ges. L'esplanada està plena de cotxes però els jardins són magnífics com sempre. Al passar 
davant del Lycée de garçons veig el lloc on es va suicidar en Camil Companys el 1940. Al 
passar pel carrer Petit Saint Jean sopo al famós restaurant Miley el propietari del qual, 
amb el seu gran bigotàs a la russa, imposa. Sopar, quatre francs i mig amb vi, tot abundant. 
Després de veure un film vell de la Brigitte Bardot, per quatre francs, cap a dormir. 

Dia 23, dimecres. A bona hora vaig al bar on anava en Segalà, cantonada de Gambetta amb 
Clemenceau. El vell patró el recorda molt. Vaig al cementiri a portar un record als amics 
Sanahuja, Segalà, Albert, ... Veig la casa on vivia la família Castelló. Vaig a la nova urba- 
nització vora Lodeva anomenada ZUP (zona urbana popular), l'avinguda principal porta 
el nom de Barcelona, tot molt gran, cases de quatre pisos que es lloguen a bon preu. Tot 
plantat d'espígol i romaní. Després de dinar ve a buscar-me en Cabré i anem a casa la 
viuda Foguet que està sola perquè té els fills casats. Ens abracem amb molta alegria i tots 
junts anem a veure en Plana que està a casa amb la seva dona perquè el fill li viu a Tolosa 
de Llenguadoc. Molta xerrameca per recordar i explicar tantes i tantes coses. Com que 
en Plana ve els estius a Valls i la Foguet va a Sabadell on té una filla casada, acordem que 
ens veurem l'estiu que ve. Abans d'anar a dormir a una botiga de la plaça de l'Ou veig la 
televisió en colors que dóna notícies del dia sobre els Jocs Olímpics de Mèxic. Els colors 
vermell i blau cel sescampen" 

Dia 24 d'octubre, dijous. Sortim amb l'autobús cap a Béziers, plou i tot està emboirat, dinem a 
Béziers en un lloc allunyat de la població, mal dinar, paguen els de l'autobús. Al passar els 
Pirineus el temps millora. A Girona vaig a sopar i a dormir a casa dels parents Gorgoll, on 
trobo el noi ja fet un ebenista que prepara un pis per a casar-se. Al dir-li que el seu cosí de 
Fondarella va molt calent diu que ell encara hi va més. Girona està amb les fires de Sant 
Narcís. Veig la canalització del riu Gúell. 


L'Abat Escarré mor el dia 22 d'octubre i m'assabento dels detalls de la seva mort i enterra- 
ment a l'arribar a Barcelona el dia 26. A Tarragona em comuniquen que els germans Navarro 
i l'Ambròs amb muller i filles estigueren a Montserrat. A la tertúlia del Términus l'Alavedra 
ho explica. Tot i l'efervescència que produí l'enterrament s'ha demostrat una vegada més que 
el nostre poble no reacciona per coses del clero. 

Els amics Pou, Figueras, Ventalló i Bernades són amb qui tinc més afinitat a l'Ateneu on 
el Dr. Vilà, Llauradó, Unzueta i Ferré Codina són agradables d'escoltar. 

Ha mort Martí Rouret i Callol a Mèxic ciutat. La notícia ha arribat portada pels Messe- 
guer i ha estat motivada per una operació que anà malament. 

A aquest empordanès tan castís el vaig conèixer quan emprenguérem en la Joventut Fede- 
ral, ja separada dels vells federals, la publicació de L'4vançada, periòdic que inspirà en Galés. 

Va ser en els preliminars de les eleccions de diputats provincials a la Generalitat que baixà 
en Martí Rouret a Tarragona acompanyat d'aquells joves tan impressionants de la Ribera de 
l'Ebre, els germans Messeguer, l'Artur Bladé, Falcó, Gironés, l'Adell, etc. Més que per la seva 
bellesa física jo el remarcava pel seu parlar empordanès del que jo estava tan enamorat per les 
meves estades a la Bisbal. Ell era qui escrivia coses més sucoses. En la campanya per diputats 
al Parlament català on ell era un dels candidats no va estar gaire abrandat, però cal dir que ell 
i l'Andreu Abelló s'imposaven per la seva joventut. Tenien les dones boges. Jo el vaig admirar 
molt mantenint la seva intransigència esquerrana amb alguns contertulians anarquistes que 
concorrien en el primer local de les Joventuts Federals, que tot seguit fou l'Esquerra Repu- 
blicana de Catalunya de Tarragona. Una vegada elegit diputat el perdérem perquè començà a 
desenvolupar càrrecs a la Generalitat, i ell més aviat anava a Mora d'Ebre. 

Després del 6 d'octubre de 1934 el vàrem tenir altra vegada dins del Manuel Arnis, el 
vaixell que feia de presó, i va estar entre nosaltres en la campanya victoriosa de les eleccions 
del febrer de 1936. Durant la guerra poques vegades el vaig veure. Jo em vaig passar mig any 
anant i venint del front fent de corresponsal i vaig agafar una terrible tifoidea, tot seguit la 
rebel'lió anarcopoumista pel maig de 1937, enfonsada del front d'Aragó, preparació de la ba- 
talla de l'Ebre, batalla del Segre, caiguda de Tarragona, incorporació meva a l'exèrcit i sortida 
cap al Rosselló el 13 de febrer de 1939. No seria fins el juny de 1940 que el vaig retrobar a 
Montpeller on em vaig refugiar fugint de Bordeus. Ell fou qui, quan la majoria que sojor- 
nàvem a Montpeller preníem en conya l'anada a Mèxic, m'aconsellà que no m'ho prengués 
en conya i fes els papers seriosament i així un dia de primavera de 1942 el vaig acomiadar a 
Marsella quan marxava cap a Mèxic. Jo també hi vaig anar a la tardor i ell va ser el primer que 
vaig endevinar al port de Veracruz amb els ulls plens de llàgrimes, fou ell que em cridava i em 
deia que ja tenia feina, que no em comprometés amb cap altre. Engegada l'Esquerra i amb 
l'objectiu de desfer les "comunitats" rancunioses aixecades en contra d'ella en tot el continent 
americà, en Martí Rouret presidint l'Orfeó Català de Mèxic hi organitzà una junta perma- 
nent del partit i va voler que jo fos el secretari d'ERC a Mèxic i així el vaig ajudar en aquella 
vertadera batalla, on altre cop fórem vencedors. La batalla no féu morts de moment però ara 
els principals protagonistes d'un bàndol i de l'altre ja ens han deixat per sempre. Una de les 
peripècies del seu etern neguit fou l'anada el 1952 al Congrés de la Pau a Viena, en moments 
de guerra freda entre l'Est i l'Oest, i vaig esser jo trobant-me a Monterrey amb els amics Mes- 
tres i Adell qui primer el va abraçar al baixar de l'avió. En els anys cinquanta ens vam separar, 
ell en el costat extremista i jo en el moderat de l'Esquerra. Calgué admirar-lo encara quan 
l'actriu Sra. Emma Alonso li va donar bons papers en La dama enamorada de Puig i Ferrater 
i altres obres. Per sempre fórem uns amics entranyables i fou una pena que quan va venir a 
Catalunya el 1964, tot i que li vaig parlar per telèfon, ni quan jo vaig tornar a Mèxic el 1965 
no ens poguéssim abraçar. La notícia de la seva mort arriba en sec quan tot feia esperar que 
al costat de la seva germana tindria una vellesa reparadora de la seva vida vessada a dolls per 
inquietuds, servituds i enamoraments. El president Tarradellas m'escriu que fou un home "que 
en les hores més dramàtiques de Catalunya va complir amb el seu deure amb patriotisme i 
lleialtat", què puc afegir jo que sigui més ben dit que aixòP Totes les seves inquietuds, totes les 
seves equivocacions, tots els seus enamoraments no ens faran oblidar l'entusiasme amb què va 
emprendre totes les lluites conservant sempre un aferrissat catalanisme. 

Quan jo era vocal de la junta de l'ERC que presidia Dalmau Costa es va voler expulsar 
del partit en Rouret, jo m'hi vaig oposar i ben assessorat per en Paco Messeguer vaig impedir 
que es cometés una barrabassada així. 

El Nadal, com cada any, el vaig passar a casa d'en Quicus Carbó i família. 


Any 1969 


La primera excursió de 1969 fou a l'Hospitalet de Llobregat on vaig dinar a casa d'en 
Roig. En Roig sap moltes coses i té uns discs magnífics també és un gran fotògraf que ha 
guanyat bons premis. 

La segona excursió a Molins de Rei. La fira d'arbres, plantes, planters i altres ha estat 
sensacional. Qui sap si han estat cinquanta milions de pessetes en vendes que s'han efectuatl 
El dia ha estat molt bo i al concurs d'anelles sardanistes n'hi han acudit cinquanta-dues que 
s'han aplegat al camp de futbol. Jo les he vist des de dalt d'un promontori situat vora el camp 
de futbol. He dinat a cala Rosa amb aquells pagesos golafres que mengen dos plats d'arròs. 
Un contava que no ha sabut parlar mai el castellà i que ni quan va anar al servei en va voler 
aprendre. 

Els amics de l'Índia, dels que nés la secretària la tarragonina senyora Menasanc viuda 
d'Oliva, fan conferències a la Biblioteca de Catalunya, la conferència que fa la nostra tarra- 
gonina ressalta pel mestratge que ha adquirit a l'hora de discursejar, resulta fascinant. Tots 
esperàvem la conferència d'en Víctor Torres i Perenya però tot just dos dies abans va tenir un 
accident d'automòbil, cosa que no va impedir que dictés al magnetòfon la conferència perquè 
la poguéssim escoltar emocionats. 

En les tertúlies de l'Ateneu es comenta el retard de les obres que s'han de fer a l'edifici per 
addicionar-hi tres pisos més. 

En les tertúlies del cafè Términus, al Passeig de Gràcia, i del cafè Or del Rin a l'encre- 
uament de Rambla Catalunya amb Gran Via, es comenta que davant l'imminent tancament 
d'ambdós cafès serà difícil trobar llocs adients per continuar-les. 

Lenrenou produit a la Universitat el mes de gener ha fet témer que hom perdés els es- 
treps, després de trenta anys de dictadura es fa difícil creure en fórmules passades. 


16 de març de 1969, diumenge. Excursió a València, Benidorm, Alacant, Elx, Múrcia, Cap de 
Palos (Cartagena), Mar Menor a San Javier, Benidorm, l'Albufera, València. 


Solament amb una aturada per esmorzar prop de la Geltrú i una altra parada passat Cas- 
telló arribem a quarts d'una del migdia a València, amb això que veig ballar sardanes a l'ombra 
del monument a Dom Jaume I el Conqueridor. 

Un petit tomb a la València enfallada i després de dinar passant per Gandia arribem a 
Benidorm després de sentir cantar cuplets rancis a la guia. Posem a l'hotel moderníssim dit 
Dídac, perquè el San Diego i el Diego ja hi estaven registrats. 

Dono un tomb per Benidorm principalment al poblet mariner encara no gaire estrafet, 
des de la seva miranda, mirant al nord i al sud veig la gran quantitat d'edificis (Virots alts) que 
s'han fet. Sopo amb el matrimoni badaloní metal-lúrgic del que el marit es diu Nèstor i amb 
la senyoreta barcelonina Gil. Després de sopar passem a una sala de concert ball on tothom 
s'hi diverteix de valent principalment els turistes estrangers. 

Emprenem el dia 17 marxa cap a Alacant i tot passant per La Vila Joiosa i pel nou túnel es 
comprova que la nova carretera es molt suficient. Ja de lluny veiem els edificis monstres 
que s'han deixat bastir a Alacant. Fa molt vent i tot seguit agafo un autobús per anar a 
veure que han fet els alacantins a la platja de Sant Joan, que fa vuit anys vaig veure co- 
mençar l'edificació d'hotels i grans edificis. Des del final de la platja es veu que l'esforç 
constructiu ha estat molt gran i que fa un grandiós aspecte. 


S'asseu al meu costat una senyora de Donòstia malalta dels bronquis a qui recomano 
que millor vagi a Elx a millorar-se. És una nacionalista abertzale que ha estat a la presó i que 
acomiado amb un gora eushadi. Dinem al que era el restaurant Balseta ara fa vuit anys i que 
ara és un gran hotel. Mengem arròs, bo, per segon dia consecutiu. Abandonem Alacant on he 
anat a veure al matí el mercat que m'ha semblat més abandonat que mai. 

Emprenem viatge cap a Elx i tot seguit som al mig dels famosos palmerars. Fa una gran 
ventada i jo em dedico a veure l'església i a escoltar una dona que parla de la descripció del 
misteri d'Elx amb ganes de veure'l alguna vegada. En vuit anys Elx ha crescut enormement 
doblant la població que ara és de 105.000 habitants. Quan som a la pujada d'Oriola la guia 
em fa observar l'espectacle de les palmeres. 

Després quan som a la conca del Segura el vent ha cessat i trobem una Múrcia molt ca- 
lenteta però amb els arbres sense brostar. A Múrcia ens hostatgem a l'hotel Victoria vora el 
pont per on passa tot el tràfec Barcelona-Andalusia i viceversa que és enorme. Visito l'Ajun- 
tament, la Catedral i el barri que l'envolta i faig cap al carrer principal que hom ha convertit 
en una monstruositat amb edificis de quinze pisos d'alçada. Travesso el pont per on passa 
poca aigua i roja, a la plaça del Carme m'adono que tot està molt bonic i que hi ha un cinema 
molt important. Veig molts cognoms catalans a les botigues. Sopem en un ambient una mica 
ridícul però amb bon vi de Jumilla i escolto dues senyorasses que bescanten contra el règim i 
de quina manera. 

Ja havia previst que no podria dormir pel soroll del tràfic i a bona hora del dia 18 sortim 
cap a Cabo de Palos (Cartagena). Passem per entre muntanyes pelades que proven de replan- 
tar de pins i per un congost arribem a una plana desèrtica per fer parada a San Javier, poble a 
la vora del mar Menor. 

La guia ens porta a un supermercat perquè fem gasto, la senyoreta Gil hi compra un 
pernil, que diu que és a tan bon preu. Per una carretera nova que voreja el mar passem per 
Los Alcazares. En el desert on de tant en tant proven de fer arrelar ametllers i garrofers, veig 
que hi tenen plantat, meloners i sindrieres i perquè els corbs no es mengin les llavors hi posen 
unes tires de tela de plàstic de colors. Es veu que aquests conreus els reguen amb un sistema 
de canonades de reg que vénen de molt lluny. Quan som a la vora del Cap de Palos es veu 
vinya i ceps emparrats. 

El Cap de Palos és un barri del poble de La Manga del Mar Menor, a divuit quilòmetres 
de Cartagena, terres que ultrapassen Guardamar del Segura en direcció sud, hi fa una gran 
ventada i per esperar l'hora de dinar, des de dalt d'un turó dibuixo en una postal la vista del 
Mar Menor en què destaquen edificis estil virot en el lloc que en diuen La Manga i en les 
platges de Los Alcàzares i San Javier. Com que el Mar Menor no te fondària a l'estiu la seva 
aigua és calentíssima. El poble te un espigó i en el mollet hi ha algunes embarcacions de pesca. 

Dinem al restaurant El Mosqui que és de molta fama i el menjador és en un envelat 
cobert amb vidrieres. Mengem mero amb all i oli i costelles a la brasa. M'assabento que mur- 
cians, car/ageneros i madrilenys edifiquen i exploten el turisme. 

A la tarda emprenem la marxa per retornar a sopar i dormir a Benidorm. Després de San 
Javier agafem una carretera de la costa en la qual de tant en tant hi ha càmpings i petites cales 
i s'hi veuen conreus de carxoferes i faveres. Passem pel mig de Torrevieja, de Guardamar, on 
desemboca el Segura i de Santa Pola, també tot ple d'horta. 

Quan arribem a Alacant descansem vora el moll i m'adono de la manca de vaixells que hi 
ha. Algú em diu que els alacantins ara més s'estimen pensar en el turisme que en comerciar. 
Travessem Alacant i retornem per on havíem vingut ja amb el sol ponent. En alguna platja 
es veuen joves que es banyen. Tota aquesta part de costa és pobra en conreus perquè és molt 
muntanyosa. 

Quan entrem a la badia de Benidorm és imponent la visió de les construccions per la part 
sud. Fa molt de vent i fred i no surto a donar cap volt per la vila. La guia ens adverteix que al 
matí seguent caldrà sortir d'hora per la qual cosa després de sopar aviat a dormir. 


El matí del dia 19 emprenem la marxa per aturar-nos a la vora del penyal d'Ifach on enmig 
d'una gran ventada intentem fer fotografies. A les rodalies d'aquest penyal hi ha una vila 
estiuenca molt bonica. Seguim empesos d'una gran ventada i la guia no vol passar per Dé- 
nia, així passada Gandia anem per la carretera de la costa, després de Sueca i El Saler ve- 
iem les grans obres de la llera del Túria i amb dificultat, travessant per llocs on hi ha falles 
plantades, arribem a l'hotel d'Europa per dinar tot seguit. Mengem la inevitable paella. 

Vaig a prendre cafè a la Casa de Catalunya on em trobo que només puc parlar per 
telèfon amb en Gaspar Lloret. M'ajunto en una taula amb un home vell que és el director 
d'un ballet i amb els joves Savalls i Valls Calaf, aquest darrer parent del President Com- 
panys. Al pessimisme dels joves per l'avenir de Catalunya contesto assabentant-los de la 
lluita que menem per la llengua i pel nacionalisme i com que el jove Valls Calaf s'interessa 
per la poesia li faig prometre que llegirà en Màrius Torres i abandonant en Carner es 
dedicarà a Salvador Espriu. 

Després de sopar torno amb alguns excursionistes de Sant Llorenç de Morunys per 
ensenyar-los la Casa de Catalunya. A la tarda he travessat la Catedral per anar al Rat 
Penat que estava tancat i després de veure la generalitat, la llotja i el mercat que cada dia 
m'agrada més he vist les falles d'aquelles places principalment la del Collado que havia 
guanyat el primer premi. Setanta milions en falles que fetes en maquetes no en costarien 
ni cinc. No cal dir que hi ha una gentada enorme i molts són catalans. 

Quan s'apropa l'hora programada del dia 20 de març, entro a l'hotel i des d'allí sento 
les explosions de la cremà de la falla oficial de la plaça de l'Ajuntament i després el ter- 
ratrèmol dels coets de la traca. De passada cal dir el lleig que és l'edifici de l'Ajuntament. 

A les dues de la matinada emprenem el retorn retrobant tot seguit la gran ventada. 
Ens aturem a Torreblanca i dues vegades més per atendre les diarrees de les dones. Passat 
el nou pont d'Amposta el vent és ja huracanat i mou l'autobús sense calefacció. 

No baixo a Tarragona perquè em sento malalt, cinc hores està el bus de València a 
Barcelona. Jo em poso al llit a les deu. 

Bocaorella a l'Espluga de Francolí. 

Amb l'amic Virgili i Sanromà sempre havíem parlat del calibre que havíem d'atorgar als 
espluguins, aquest poble s'està remarcant en el desenvolupament de les nostres comarques. 
Per la gent de Blancafort ja sabia de la seva tendència al carlisme que es veu que ha tornat a 
enfonsar noves arrels. 

Unes noves notícies extraordinàries dibuixen els trets que tenen avui en dia aquests vi- 
latans. Alguns espluguins anaven a l'avantguarda de les tropes republicanes que entraren a 
Terol. Tothom sap que l'artilleria destruí el banc d'Espanya que hi havia en aquella població 
i tothom sap que alguns soldats ompliren els sarrons amb bitllets de mil, dels milions que hi 
havia allí. 

Poc a poc s'ha anat sabent que aquells espluguins que anaven a l'avantguarda s'han fet rics 
de cop i volta i han comprat terres i han comprat o s'han fet refer les cases. Hi ha el cas còmic 
d'un espluguí que tornant del front deixà un paquet de llibres a un parent perquè li guardés i 
es va trobar amb la sorpresa que quan hi tornà, el parent li digué que havia tingut la curiositat 
de saber quina classe de llibres eren els del paquet, i com que li agradaren tant se'n quedà la 
meitat. Tot acabà bé. 

El drama esdevingué quan acabant-se la guerra un fill de cal Garrell que era soldat amb 
els franquistes arribà al poble amb un automòbil amb tres companys més i li donaren al pare 
d'aquest una maleta perquè els la guardés. Ja passat el temps, ja passada la guerra, un dia tor- 
naren els mateixos soldats amb el mateix automòbil i destacaren igualment el fill d'en Garrell 
perquè rescatés la maleta. En Garrell s'hi oposà. Va dir al seu fill que mirés el que hi havia a la 
maleta i que tan gran tresor millor que se'l guardessin per a ells. Podria dir als companys que 
la riuada de l'any anterior s'havia endut la maleta, el fill primer s'hi negà, segons diu el veinat, 
però al final accedí i anà a dir als seus companys el que li havia dit que digués el seu pare. Un 
raig de trets dels companys deixaren mort a la carretera el fill d'en Garrell. 


Mort de Margarida Xirgi. 

Fou al migdia quan donant un cop d'ull als diaris vaig llegir que Margarida Xirgú havia 
mort. Fou un cop inesperat perquè no sabíem que estés malalta. Com que estàvem a 26 d'abril 
i era dissabte, ho comentàrem tot seguit a la tertúlia del Términus amb en Poblet i quan vin- 
gué en Guansé el va sorprendre la notícia perquè no la sabia. Més tard ens va dir que quan va 
anar a fer la crònica per al Tele-Estel va tenir un traç que li impedia d'escriure. Tots sabem el 
que devia en Guansé a la Xirgú per quan va estar malalt a Xile. 

Jo també vaig quedar tan desconcertat que fins a la matinada, quan acostumo a coordinar 
els pensaments, no em van venir a la ment els comentaris que havia de fer. Calia arrencar 
d'aquell dia de l'any 1912 quan jo tenia dotze anys, que vaig quedar-me trasbalsat per Marga- 
rida en aquell paper de Joventut de Príncep. Després l'he vista en comèdies, drames, vodevils, 
tragèdies, però sempre la meva retina ha retingut la visió divina d'aquell dia. En la Marta de 
Terra Baixa no m'agradava, era en Maria Rosa que la veia més pura i més immortal. Quan 
es va ficar a Madrid a fer teatre del Benavente no m'agradava, fins que amb Marquina, autor 
català, ja m'agradà més. Quan aparegué García Lorca estàvem bocabadats per les grans coses 
d'aquest poeta, però de tot el que ella interpretà fou en Dora Rosita o El lenguaje de Jas flores 
que m'agradà més. 

Ja a Mèxic sospirava per veure-la fer La casa de Bernarda Alba que interpretada per la 
Fàbregas em feia sentir la curiositat de com ella ho deuria fer. A la deessa Atenea mare de tota 

saviesa dec que un dels principals propòsits del meu viatge a Sud-amèrica fos anar a veure la 
Xirgú quan vaig ser a Montevideo. El Dr. i amic Cunillera féu realitat aquest somni i ara en 
la meva retina es manté inesborrable aquella tarda d'abril de 1964 que vaig poder parlar amb 
Margarida com un amic i que jo vaig escoltar la seva veu, encara meravellosa, parlant de teatre 
i de tantes belles coses. L'abraçada i els petons de comiat eren per sempre. Gràcies, deessa 
Atenea, gràcies. 

En Masalles amb data de 28 d'abril m'envia la lletra que em conta com fou l'enterrament 
i com fou la vetlla del seu cos embolcallat per la bandera barrada. Tots els catalans de l'Uru- 
guai hi eren i molts de l'Argentina i Xile i tots els amants del teatre de Montevideo. Tots els 
catalans amants del teatre i els de tot el món i tots els poetes tindrem en el nostre cel aquesta 
immortal dona idealista i exímia actriu. 


L'amic Pou i el circ. 

L'amic Pou ha explicat com va anar l'enrolament al circ francès poc abans que els ale- 
manys rebentessin la línia Maginot. No fou cap conya perquè ell anà perfectament contractat 
des de París cap a Chateauroux on hi havia els vagons del tren amb tot l'equipatge del circ. 
Explicà com s'hi afegí en Claret, que féu les mil i una per prendre-li el lloc important que 
ostentava. La primera gran feina que tingueren fou pintar la vela a fi que la claror no la tras- 
passés i així fer-lo invisible a l'aviació alemanya de nit. Estaven en aquesta feina, més bruts 
que una guilla, quan s'enfonsà el front i l'amo del circ amb aquest pretext no volia pagar-los els 
jornals. Tot seguit van aparèixer els fugitius de la catàstrofe i encara bo que després de cobrar 
pogueren arribar, primer a Bordeus i després a Montpeller, on jo vaig esser víctima, com tants 
altres, de les fantasies teixides a l'entorn dels que havien estat empleats del famós circ. Hom 
creia que anaven travessant França amb les roulozfes i que així havien arribat a Montpeller. 


Abril de 1969. Com explicà en Salvat Parés la seva intervenció en els primers dies després del 
19 de juliol de 1936. 

Com inspector de Sanitat inscrit a la Conselleria de Governació fou requerit pel 
President Companys perquè anés a ajudar els elements de la Barceloneta que tenien uns 
canons emplaçats per disparar a la Capitania del Passeig de Colom. Va anar allí i la cosa 
funcionà tan bé que no va caldre més que dues canonades perquè es rendís la Capitania 
que tenia el General Goded a dins. Atengué també les operacions de les drassanes. 

El dia 20 de juliol de 1936 en Lluís Mestres que havia estat nomenat Comissari de la 
Generalitat a Tarragona va dir que si no li donaven en Salvat Parés no acceptava el càrrec. 
Fou així com en Salvat anà a Tarragona i va ser, amb Joaquim Fort i amb Sanahuja, actor 
principal de la desarticulació dels falangistes i dels militars insurrectes aixecats contra la 
República. En Salvat ajudà el tinent de la guàrdia civil Ferré perquè aquest cos fos fidel i 
ell anà a la caserna de Sant Agustí a explicar als soldats que quedaven llicenciats, quedant 
a la caserna sols el comandament dels militars addictes a la República. Ell portà el Carde- 
nal Vidal i Barraquer a Poblet i d'allí a Barcelona. Ell féu estalviar alguna vida dels rebels, 
cosa que li valgué que un militar, quan restà amb la cama tallada a l'hospital de Figueres, 
vetllés perquè no fos afusellat. 

Dia 25 de maig de 1969, diumenge. Cap a l'Estartit, l'Escala, Empúries, Roses, Cadaqués, 
Portlligat, Port de la Selva i Peralada. 

Després de sofrir tantes decepcions en els viatges a /or/aif, encara menganxo a aquest 

que té l'al'licient de veure el castell de Peralada. A l'Estartit fa un garbí fred però hi ha 

gent que ja es banya. Són espectaculars les construccions cap a la part sud de la platja on 
vaig anar tot passejant. El dinar a la fonda Montserrat és bo i a l'Escala fem parada al 
port dels pescadors on no toca el garbí però s'ha d'aguantar l'anar i venir d'automòbils 
que és un fàstic. 

Passem dues hores a Empúries veient el museu i les noves excavacions a la part roma- 
na. La poca coneixença del lloc portà el xofer a donar el tomb cap al dit Sant Martí que 
s'assenta damunt del moll grec on jo no havia estat. 


Per Sant Pere Pescador fem cap a Roses on el garbí porta fred i pluja. El sopar a l'hotel 
Caravel'la és una porqueria. 

Cap a Cadaqués les muntanyes estan cobertes de ginesteres en flor i llueix un sol magní- 
fic. És dia de mercat i venedors i compradors donen molta alegria a les vores del mar. Dono un 
tomb per la vila i em fascina tot, la gent, les cases i la netedat. Dels pocs llocs que es conserven 
intactes. 

Mal camí per anar a Portlligat passant per vora el cementiri que és una delícia. A la platja 
al xofer xarnego se li ensorrà el vehicle. Uns perpinyanesos li digueren com ho havia de fer per 
treure'l. La casa de Dalí una merdeta. Uns pescadors del Port de la Selva em digueren que al 
poc que Dalí havia comprat hi volia afegir terres d'altres sense pagar. 

Cap al Port de la Selva tot es veia bonic. Vaig anar a veure en Cairó que no era a casai em 
digueren que estava malalt. El dinar a l'hotel Bellavista fou bo i per Llançà anàrem a Peralada 
on amb un grup de monges férem la visita del castell acompanyats per un guia que compla- 
ent, que ens explicà coses impensades en aquests casos. Els famosos Rocabertí quedaren ben 
servits. Es un castell del segle XVI tot de cossos afegits. Els interiors són plens de mobles, 
tapissos i llibres i als soterranis hi ha bon celler i bones col'leccions de tot. 

A les caves d'en Mateu ens oferiren una copa de xampany. L'excursió fou bona per mi 
perquè feia molts anys que no havia pogut anar a veure bé aquests llocs. 


El 25 de maig mor Jaume Castelló i Pena, marbrista. He enviat un comiat a la vídua que no 
ha estat agrait. Un amic ben gentil que la família malaguanyà. Fou alcalde republicà de 
Tarragona després de Joaquim Fort i abans de Pere Vicens i aquest fou l'últim alcalde 
abans de l'entrada de les tropes feixistes. 


L'anada a Mataró a veure en Jaume. Volíem anar a l'aplec de Calella però la pluja ho ha 
impedit, en Jaume però ha aprofitat per passejar per l'autopista abans d'esser inaugurada. 

L'aplec a Sant Cugat amb l'actuació dels nens del Vendrell ha estat poc consistent. Encara 
bo que el cosí Grané ho ha arreglat amb una bona xerrada. 

A Canet de Maresme la Principal de la Bisbal ens ha ofert les dues darreres sardanes d'en 
Viladesau que ens han entusiasmat a tots. 


6 de juny, divendres, efemèride dels trenta anys del desembarcament a Normandia dels aliats. 
Els anys passats no han esborrat del record aquesta data (dia D) tan cabdal per la victòria 
aliada. 

Un dia de juny de 1969 mor Sergi Puig i Almirall a França. En dies de perill, perquè ell estava 
molt compromès en la lluita antifeixista i s'havia assabentat que un company seu torturat 
a Via Laietana l'havia delatat, encara va voler acomiadar-se de nosaltres abans d'agafar 
l'autobús cap a la frontera, qui havia de pensar que ja no ens veuríem mai mési Bon 
esportista de molt jove havia estat jugador i atleta del Tarragona. Ja exiliat lluità amb la 

resistència francesa contra els nazis i fou reconegut com a heroi. Era mestre de la Repú- 
blica i al tornar de l'exili reingressà al cos de magisteri i el destinaren a Canet lo Roig, a la 
província de Castelló, però hi va exercir poc temps perquè anà a Barcelona a treballar per 
estar en contacte amb el moviment obrer. El seu pensament el portà a organitzar-se amb 
els del PSUC, el Sergi mai va abandonar la lluita. Fou un dels millors de tots els que jo 
he conegut, era un idealista que cal recordar. Vaig escriure al seu germà Cinto i a la seva 
esposa Rolanda per reconeixement. 


El primer film vist en el primer semestre de 1969 fou El Sr. Embajador de Cantinflas, 
tan graciós com tots els seus, la tercera i la quarta part del film Guerra i Pau que si bé menys 
espectaculars, tingueren tanta bondat com les altres, La Chica con la maleta fou molt divertit, 
El dia de la lecbuza amb la Cardinale fou una cosa emocionant, Las mujeres amb la Brigitte 
Bardot fou passador, Una Gistòria d'amor amb Joan Manuel Serrat no fou reeixit, 4/ maestro 
con cariio amb Sidney Poitier, aquest actor ha fet el millor paper de la seva vida, film mera- 
vellós, Buona sera, senora Campbell amb Gina Lollobrigida, molt divertit, El Gran Meaulnes 
d'Alain Fournier, francesa, una cosa vertaderament meravellosa. 

Obres de teatre vistes durant el primer mig any de 1969. Al teatre VVindsor Lenterrament 
és a les quatre amb la Carulla i l'Abadal, molt divertida, Txèdbov Zres farses russes adaptat per 
Joan Oliver, molt ben representat al Romea. Qui sap si serà la darrera vegada que haurem vist 
la Mary Santpere en una revista al teatre Victoria. Les criades de Jean Genet per la Núria Spert 
no em convencé, llàstima de treball de la Núria, E/ món per un forat de Joan Mas, al Romea, 
pels Mallorquins, molt graciós, Levenement de Moratin per una companyia de París molt 
intelligent, Amics i coneguts al Poliorama, per la Núria Spert i companyia, molt distret però 
amb poca grapa, Un pagès a Barcelona, al teatre Barcelona de la Rambla de Catalunya, amb 
Garsaball, molt graciós, El gandul al Romea per Capri, molt vulgar, El malalt imaginari de 
Molière al teatre Calderón, dirigit per en Loperena, molt bo, molt bé la Ferrandis i malament 
l'Anglada. 


Juliol quinze dies a Tarragona. 


21 de juliol, dilluns, els americans petgen la lluna. A casa la cunyada sento com el nebot diu 
que ho ha vist a la matinada. Els dies que estaré a l'Espluga de Francolí amb la televisió 
del Casal veuré totes les incidències i l'allunatge de la tripulació. 


Una setmana a l'Espluga. Un dia amb Torner i família anem a l'ermita de la Trinitat i dino 
a casa la seva cosina. L'endemà passejo amb en Virgili i anem a veure familiars del Guasch. Un 
altre dia amb en Torner anem a Montblanc a visitar J.M. Poblet i dinem a casa d'en Pocarull, 
el cosí de Jordi Oliveras. 


15 d'agost, divendres, Festa Major a la Bisbal d'Empordà. Vaig a aquesta festa perquè no vaig 
poder anar a l'aplec. Tot just arribat a casa el llibreter Hugas sento les lamentacions d'en 
Viladesau motivades pel menyspreu que tenen els contractistes d'orquestres a les cobles 
per a les festes majors, en canvi paguen preus exagerats als conjunts de guitarres elèctri- 
ques. Em quedo tres dies a dormir al bar Plata i mentre, vaig a Palamós a saludar la Trini 
Maseti l'Àngel Messeguer a qui trobo jugant a la petanca fet un estiuejant convençut. 
Prenc cafè a casa seva amb la muller, els fills petits, la Irene Peypoch i el seu nebot. La 
tertúlia a casa l'Huguet s'amplia amb la del sastre Ferré. 

A Palamós hi ha quaranta barques i venda de peix a peu de platja. 

Sant Magí a Tarragona. Passo els dies passejant amb en Pau Rovira "Zefus"i la muller als 
quals ja havia saludat a Barcelona a casa la seva germana. Són molt agradables les seves con- 
verses interminables que recorden les seves activitats a Tarragona i a Tolosa com a president 
dels rabassaires. Té fotos molt interessants d'una i altra ciutat. 

Dinar amb l'Altuna a casa seva amb peix guisat per ell mateix. La muller i el fill, molt 
gentils. 


27 d'agost, dimecres, a l'Ateneu m'assabento que l'Alavedra és a Israel acompanyat pel mestre 
Casal i també que s'ha mort l'amic Tubau, tan famós a Montpeller. 

29 d'agost, divendres, a Perpinyà. Vaig directament al cafè de la Posta i a menjar i dormir al 
restaurant de catalans del mateix carrer. Sopo un dia a cal Secall que m'explica el seu vi- 
atge a Tarragona i inacabables converses amb el cosí Recasens, Calderón, Ortunio, Cabré 
i Montoy de Lleida, Figueras de Reus i Ferré de Mataró. 


En Guasch a qui havíem anat a veure al seu gran port de la Salanque, portats pel cotxe 
Peugeot nou de Calderón, em convidà a dinar diumenge en companyia de la seva muller, la 
cunyada i els fills de Barcelona, el fill gran i la nora, després ens portà al Palmàrium a prendre 
cafè i ballar sardanes. El que va dir Calderón d'Andorra, Guasch i Montoy, fins i tot Badia, fo- 
ren coses molt importants. Asseguts davant el cafè de la llotja veiérem ballar sardanes a la nit. 

Vaig veure el film La religiosa de Monza episodi de la llegenda negra espanyola a Itàlia, 
molt frapant. Vaig anar a Sant Cebrià, tan bonic i ben preparat turísticament, havia estat la 
nostra presó uns quants mesos l'any 1939. 

Les parets pintades que diuen jExigim parlar catalàl són obra del grup d'aquí inspirat en 
el poeta llibreter. 


7 de setembre, diumenge. Francesc Adell i Maria la seva muller arriben de Mèxic. Sort que les 
dues hores d'espera passades sabent coses de la germana de l'Adell i de les seves activitats 
catalanes a Marsella són molt interessants. Trenta anys lluny de la terra, per persones que 
marxaren tan joves, és cosa que fa plorar. A la tarda a Vallirana a casa de la mare de l'Adell 
tot ha canviat i tots els familiars i amics participen de la gran xerrameca de tantes coses a 
dir que hom desgrana en aquests casos. L'amic Adell tan adorable físicament ara ja té els 
cabells blancs i mesura les paraules. El temps no passa en debades. La seva muller Maria 
es manté molt jove. Hem parlat d'en Mestres. Crec el que diu de les seves atencions vers 
ell. Gràcies Maria en nom de tots. 


A Sant Cugat amb Rofes. El dinar a casa seva fou molt entretingut en companyia dels 
seus fills i la nora. Records de coses passades durant la guerra, de cap de Mossos d'Esquadra i 
el passar la frontera acompanyant el president Lluís Companys. 

A Sant Cugat amb el cosí Joan Grané. Cal escoltar el que explica de la seva professió, és 
el millor de la seva conversa. 

Centenari de l'Aliança del Poblenou. Vaig a la pudenta barriada a commemorar tan grata 
efemèride que va acompanyada en el record d'haver ajudat a triomfar, amb aplaudiments en 
les Caramelles, a Pilar Alonso. 

Dies abans de la festa de Santa Tecla en Recasens Jordà em va voler donar una sorpresa 
que consistí en un dinar que s'havia de celebrar a casa seva, fou al restaurant Sol Ric en com- 
panyia de l'Adell i la muller. Fou en espectacle meravellós per un coneixedor en profunditat 
dels dos amics, veure'ls junts xerrar amb tota llibertat després de tants anys de no poder fer-ho. 

La dissort m'ha separat de molts amics i de les seves converses fascinants però aquell dinar em 
pagà tots els desconhorts passats. És l'obrir-se el cor de la genti el parlar clar i català que val. 

Recordant una festa tan infausta és quan hom pensa en la gran felicitat dels que tingueren 
fe en la República i en Catalunya i les serviren desinteressadament. 


Festa de Santa Tecla a Tarragona. 

Els castellers volgueren quedar bé. Aquest any la competència entre les dues colles va ser 
eficaç i veiérem castells ben fets tant davant l'Ajuntament com a les escales de la Catedral. A 
la tertúlia del Floresví varem trobar a faltar en Salvat Parés. 


26 de setembre, divendres, a Fondarella amb l'automòbil del nebot Miquel Martínez, on 
anàrem a veure el fill del cosí Joan greument ferit en accident d'automòbil. 

29 de setembre, dilluns, a Lleida a la fira. Una cosa magnífica principalment per la gran va- 
rietat de mostres de peres i pomes. Els dies passats a la botiga de can Guarro, deliciosos, 
amb l'incident de la compra dels barrets cordovesos vermells i verds. 

Dia 12 d'octubre, diumenge. Anada a Sant Joan de les Abadesses a fi de trobar en Joan Cid 
i Mulet i presenciar la col'locació de la placa de l'Orfeó Català de Mèxic a la casa on va 
néixer Jaume Nunó i Roca. En Cid, malalt ja, havia tornat a Mèxic i el senyor Moreno em 
va convidar als actes amb les autoritats franquistes, que no vaig acceptar. Les festes foren 
boniques principalment l'audició i ballada de la sardana amb melodies de l'himne mexicà. 

Dia 15 d'octubre, dimecres. Els independentistes han decidit portar roses a la tomba del pre- 
sident Companys a Barcelona, jo hi vaig i no en vaig veig cap. 

Dia 27 d'octubre, dilluns. Fira a Reus al nou lloc de l'estació vella. Visita a casa d'en Mas on 
sóc molt obsequiat. 


Dia 29 d'octubre, dimecres. El Francesc Adell havia dit que faríem un dinar de comiat amb en 
Joan Rodríguez i com a darrera hora féu el dinar a casa sa mare, en Joan no va poder venir. 
Francesc Adell, de Riba-roja d'Ebre, advocat i periodista, quan la guerra escrivia a La 
Llibertat amb en Recasens Jordà on denunciava els crims de la FAl entre altres coses i per 
això s'hi jugava la vida a diari. Signava molts escrits amb el pseudònim de El Crit. En un 
dia ben fred férem el comiat d'aquest amic amb l'esperança de reveure'ns aviat. Li vaig 
donar uns volums de les meves obres de teatre per a ell i per als seus fills Francesc i Roger 
i també per als cunyats Batista i Vicens, a més d'un portaclaus per a en Roger. 
Aquest dia 29 d'octubre ens assabentem que Franco fa un govern amb l'Opus Dei. 


Fins a finalitzar l'any vaig visitar els amics Roig, Bou, Josep Maria Recasens Jordà, Josep 
Maria Prats Biarnès, Samà, Josep Sendra i Salvat Parés. A tots els vaig portar el meu llibre i 
en Salvat Parés, molt malalt, s'aixecà del llit per conversar amb mi durant una hora. Vaig dir 
als amics que el seu estat es veia greu, patia d'una úlcera severa, també patia del cor i penso 
que pel seu estat s'alimentava massa. 

Ballada de sardanes a la barriada de les Roquetes, lloc on meravella que entre tanta gent 
del sud els catalans es mantinguin ferms. 

Dels films vistos fins acabar l'any, els més bons són 4divina quien viene esta noche amb 
Spencer Tracy, meravellós i Ratharine Hepburn, E/ Doctor Zhivago amb Omar Sharif, el vaig 
veure a Lleida, és un film magnífic per intèrprets, música i paisatge, Las sandalias del pescador 
amb Anthony Quinn i Laurence Olivier, bon film, però l'argument no és seriós. 

1969, lectura de llibres. 

Primer volum de Memòries de Lluís Capdevila, m'ha divertit molt, principalment la mi- 
serable bohèmia viscuda quan la seva família sempobrí. 

Primer volum d'Història de la Literatura Catalana de Martí de Riquer, per mi una obra 
massa densa. 

El Satiricón en castellà, l'obra de Petroni és molt ben aclarida. 

Els burgesos catalans d'Antoni Jutglar, obra espessa i mal intencionada. 

Histoire de Suisse en francès, de Charles Guillard, molt ben abreujada. 

Lenorme volum de La Gistòria del teatre català de Francesc Curet, massa extensa. 

Bizancio de R.J. Sender, biografia dels almogàvers i epopeia de les campanyes catalanes a 
orient novel-lades, no del tot reeixida. 

Un lloc entre els morts de Maria Aurèlia Campmany, agradable l'argumentació, no gaire 
reeixida. 

Les mandarins comprada a Perpinyà, de Simone de Beauvoir , una vertadera meravella, 
molt agradable per als meus gustos. 

El Modernisme a Sitges de Joan Plana té la curiositat d'explicar les relacions del pintor 
tarragoní Ferran i l'Ajuntament amb Santiago Rusifiol. 

Antologia poètica de Salvador Espriu per J. Badosa, amb traducció castellana dels principals 
versos. 

Maria Pi i Sunyer i el seu temps per Carles Pi i Sunyer, no tan reeixida com La novella del 
besavi del seu germà August. 

Teorta económica de Carles Marx, cosa molt espessa. 

Res de nou a l'oest d'Erich Maria Remarque, traducció de Joan Alavedra, nova lectura molt 
agradable. 

Prat de la Riba i Siluetes de catalans reculls de la Teresa Virgili del seu pare A. Rovira i 
Virgili, el que s'hi remarca és la prosa tan concisa del mestre dels prosistes catalans. 

Obres completes de Salvador Espriu plenes d'encerts i de meravelloses poesies. 

Poesia neoclàssica i preromàntica de Joaquim Molas, sempre amb la mania del refinament 
s'ha deixat de posar apreciables poetes. 

Vida i obres de Màrius Torres de Mercè Boixareu que ha unit la devoció al gran poeta amb 
un encant en la tria. 

L'arenga d'Àngel Guimerà, una reedició ben acollida. 

Història del teatre català de Joan Fuster, ben abreujada. 

Antígona de Muíioz Pujol, poc poètica. 

Episodis de la història, del núm. 115 al 132. 

Segon volum dels Castel/s Catalans. 

Pompeu Fabra d'Artur Bladé. 

Les nits a Barcelona de Sebastià Guasch. 

Exploracions submarines catalanes d'Antoni Ribera. 

556 Brigada Mixta d'Artís Gener. 

El regionalisme en el món modern de M. Cruells. 

Antologia 1833-1913 de Josep Maria Poblet. 

Montjuic del segle XX de diferents autors. 

Quatre volums d'Entre tots ho farem tot. 

La família dels Garrigues de Pin i Soler, també en tercera lectura, m'ha agradat molt. 

Personatges inoblidables de J. Alavedra, té el do de la fascinació i les anècdotes dels per- 
sonatges descrits fan tenir la il'lusió que els reveus en el moment descrit pel gran escriptor. 

Los Mayas de Von Hagen, aquest llibre regalat per l'hereu Josep Vidal ple de fotografies, 
d'història i de comentaris de la vida de l'admirat poble maia m'ha agradat molt. Jo quan era 
a Mèxic ja tenia la intenció de desenvolupar en una novel:la un punt de vista meu que tenia 
com a intèrprets els suara Lacandons, deixalles d'aquella gran civilització. 

Tercer volum de Memòries d'A. Hurtado, els dos primers volums m'havien agradat però 
ja hi vaig trobar alguna petulància, com la que rebaixava la importància de Lenin. La família 
hauria fet bé de treure aquell paràgraf. En aquest volum la família deu haver capgirat els 
capítols que parlen del President Macià amb el maquiavelisme que la censura, descobrint un 
detractor de Macià, el deixés publicar. La família i Hurtado han quedat ben rebaixats inven- 
tant uns relats tan mentiders. El mateix passa quan parla dels germans Badia. El President 
Companys és ben tractat, segurament per pagar-li les facilitats que donà a tota la família 
Hurtado per sortir de Catalunya els primers dies de la guerra Civil. 

Durant el segon semestre de l'any he anat a veure les segúents obres de teatre: Ui rei 
d'Alfred Jarry per una companyia italiana que no m'agradà, L'Hernani de Víctor Hugo per 
una companyia francesa resultà recitada tan precipitadament que tampoc m'agradà. En ho- 
menatge a Santiago Rusifiol, en Capri muntà al seu gust El pobre viudo que féu riure molt. Per 
estrenar temporada al teatre Capsa es va fer El adefesio d'Alberti que no m'agradà gens tot i 
el valor que té l'obra. Mario Cabré en homenatge a Santiago Rusifiol fa Una gente Gien amb 
l'Assumpció Casals com poques vegades l'hem vista. Aquest any el Cicle de Teatre Llatí al 
Romea no l'ha fet en Regàs, està molt malalt. Ha destacat Una Roma per un Cèsar de Jaume 
Vidal Alcover, representat pel FEC, és una obra important que necessita un gran muntatge 
per impressionar. 

Antoni Gonzàlez Montoros ens deixa i tots sentim molt el seu traspàs. Envio comiat a la 
seva muller sense, resposta. 

J. Solé alt càrrec de la Campsa, amic del poeta Solà Cornadó, gran fartaner, ens ha deixat 
en plena grip. Un amic molt estimat. Feia quinze dies que havia dinat amb ell a la Lleidatana 
on tants anys ens havíem divertit amb les seves coses. 

Queda l'altre amic Solé del menjador de l'Ateneu, restes d'un home ric que als setanta- 
vuit anys té la dèria de ballar a l'Empòrium, al Novedades o al Panams i explicar les seves 
aventures amoroses en què inclou que encara practica el coit i ejacula més de dues vegades al 
mes. Hi ha catalans molt forts. 

Per Nadal a casa d'en Quicus Carbó amb Navassa i família com cada any, amb la desa- 
gradable sorpresa de no poder acabar el dinar perquè a la tia se li havia mort un nebot. Passat 
l'ensurt dinem amb en Navassa, la muller i la germana, així que dinar i sopar del dia de Nadal 
a casa d'en Quicus en companyia de la germana i la tia Cita de l'amfitrió, que cada any està 
més prim. Jo he portat brut Codorniu que hem begut amb els embuts de llauna. La bondat 
del temps ha fet que aquell pis fred tingués bona temperatura. 

Cinc-centes felicitacions de Nadal i cent versos de "Cavalca Comte Jaume, cavalca" són 
les que he enviat aquest any. Les felicitacions a la vegada recorden el desenari de la mort de 
la mare. 


Any 1970 

El gener de 1970 comença molt suau. 

A primers d'any faig una llarga excursió per veure el passadís del metro des de l'estació 
de Sants fins a la plaça Anglada. És un enllaç massa llarg. Vaig en direcció al carrer Aragó 
passant per la vorera del rebaix dels trens de la Renfe, m'adono de les obres de la nova estació 
de Sants, camino fins el carrer Calàbria on comença el túnel de les vies que aniran cap a la 


plaça de Catalunya. 


Dia 11 de gener, diumenge. Comiat a Viladesau. La Principal de la Bisbal ofereix una audició 
que més que ballada és escoltada per multitud d'entesos en sardanes i per alguns mestres 
compositors que viuen a Barcelona. Arriba de Mèxic l'amic Agustí Bartra i Lleonart 
poeta, narrador i dramaturg. 

Dia 25 de gener, diumenge. Sóc a Valls a l'homenatge al compositor de sardanes Sanahuja, 
trobo en Roig que és un gran amic d'aquest, com també ho és de Tomàs Gil d'Horta de 
Sant Joan, que és el director de la cobla Barcelona que toca les sardanes de l'homenatge. 
Assisteixo a les converses dels amics d'en Roig, tots ells empresonats a la Model de Bar- 
celona després de la guerra Civil, que expliquen les activitats teatrals, corals i musicals 
que allí efectuaven amb abundància d'anècdotes, remarcant el bon humor que mantenien 
àdhuc els condemnats a mort, que al no haver estat canviada la seva condemna eren 
afusellats. Remarquen que l'amic Rosanes de Tarragona escrivia les obretes teatrals que 
es representaven musicades pels músics empresonats, entre ells en Sanahuja. Molts dels 
que acudien a l'homenatge venien a parlar amb en Roig ja que ell va esser el delegat de 
policia a Valls. 

El mateix dia dino a casa d'en Lleonard Icart, la seva mare es mostra molt contenta 
així com el fill d'en Lleonard ja fet un homenet. Esperem que la cunyada d'en Lleonard, 
J. Isern, que viu a Montevideo arribi de Tarragona, però com que no ve, uns dies després 
i acompanyada de la seva cunyada vallenca ve a veure'm a la pensió i m'explica coses de 
Montevideo. Jo li dono els petits volums de les meves obres de teatre per al seu marit i 
també per als amics Masalles i Conde, ella diu que els hi entregarà quan arribi a Mon- 
tevideo. 


Comiat a Josep Salvat Parés. 


El dia 27 de gener de 1970 quedarà clavat a la memòria dels teus amics. Et vaig conèixer 
a l'Esquerra de Tarragona on destacaves entre els montblanquins per la talla i pel coratge. 
El 1934 també fores empresonat en el barco Manuel Armús i hagueres de passar la peri- 
pècia del govern de la República a les mans d'en Lerroux i d'en Gil Robles, govern que 
acabà amb el triomf esclatant de les esquerres el 1936. Totes les angoixes d'aquells dos 
anys havien passat i il'lusionats anàvem a recuperar el temps perdut treballant amb vigor 
en l'afiançament de la República. Et veia alguna vegada a Tarragona però al Congrés de 
l'Esquerra a Barcelona a mitjans de juliol no hi faltares. Arribà la sublevació militar i el 
començament de la Guerra Civil. El divendres 24 de juliol, quan vaig tornar a Tarragona, 
et vaig trobar al costat d'en Lluís Mestres, comissari de la Generalitat a Tarragona. Jo 
vaig anar a fer de periodista al front d'Aragó, a Lecera, tu rebies i milloraves els meus 
comunicats. El 1937 vaig tornar malalt a Tarragona, ja no eres a la comissaria. Durant la 
guerra algun dia et vaig veure a Barcelona. Passà la guerra i ja refugiat a Tuir de Rosselló 
em vaig assabentar de la teva ferida i tràgica situació. Passà la Guerra Mundial guanya- 

da pels nostres amics aliats. Acabà la meva estada a Mèxic i vaig tenir una gran alegria 
d'abraçar-te i veure't recuperat de salut i ben acompanyat de la teva santa muller i de la 
teva filla. En les visites que et feia es veia que el teu taller millorava i augmentava la feina 
per la gran activitat constructora com a consequència del turisme que alegrava la nostra 
terra. Estades a casa teva, confessions mútues, records dels dies tràgics del començament 
i del final de la Guerra Civil en els quals destacares per la teva valentia i el teu coratge, el 
calvari de l'amputació de la cama, dels judicis i de l'estada a les presons. Aquests darrers 
anys estaves cansat de lluitar però et mantenies ferm en l'idealisme i volies venir a viure a 
Tarragona i prendre el sol a la vora del Balcó, ple de meravellosos colors i de llum. No ha 
pogut esser així. Mentre viurem i estarem en aquell Balcó els amics que tant estimaves et 
recordarem i no oblidarem la teva veu sonora, les teves heroiques gestes ni la teva figura 
vigorosa i fascinant. 


Dia 1 de febrer de 1970. Comiat a Viladesau al Palau de la Música Catalana amb el teatre ple. 


Un dia de febrer vaig a Vilanova i la Geltrú i a Sitges, a la primera per veure les comparses 
de les festes de Carnestoltes i a la segona, a la tarda, per veure la final del concurs d'automòbils 
d'època. 

A l'acabar el mes de febrer també acabo els setanta-tres sonets amb què comento l'èxode 
des del 13 de febrer de 1939 al 16 d'octubre de 1942 quan som davant el port de Veracruz. Ara 
cal la feina d'escollir-ne els millors per al llibre de versos. 


1 de març de 1970, diumenge. A Manresa al Concurs de colles sardanistes, que ben apreta- 
des en aquell lloc vora el riu on també s'hi fa la fira de material agrícola, s'hi van encabir 
vuitanta-tres colles. Tot i el gran fred que feia vaig veure l'espectacle des de la carretera 
d'Igualada que resultà meravellós. A la tarda es féu l'aplec que fou poc concorregut. La 
nova cobla La Principal de la Bisbal ja sense en Viladesau se'n sortí bé de la seva comesa. 


Un dia feiner de primers de març vaig anar a l'Hospitalet a veure en Roig, prenguérem 
cafè i xerràrem de moltes coses, dinàrem en un restaurant a la cruilla dels carrers Comte Jau- 
me d'Urgell amb Maria Ernest, on també passàrem una tarda agradable. Vàrem veure moltes 
fotografies dels seus nois a les excursions de l'estiu i fent escalada a les muntanyes. 


19 de març de 1970, dijous. A la Fira de Mollerussa hi feia una ventada terrible, vaig haver 
d'anar-hi a buscar en Josep Capella. Encara bo que m'acompanyà a Fondarella amb el seu 
cotxet i allí vaig dinar, sopar i dormir a casa seva perquè la cosina Adelaida ja era morta. 
A la nit vaig passar una bona estona a cal Pep amb les nenes tan balladores. 


A Picasso i al Dr. Fontseré els envio una postal del vaixell Montserrat de la companyia 
Transatlàntica, demanant-los que visquin cent anys com la companyia i les bodegues Torres 
de Vilafranca, perquè aleshores ja sense cap nosa (franquista) puguin rebre l'homenatge del 
poble de Catalunya. 

Un dia del mes d'abril l'amic Ollé de Mèxic ens portà uns obsequis de l'amic Vidal. El 
vaig passejar per la Barcelona vella i el vaig portar a l'Orfeó, vàrem dinar amb en Joan Ro- 
dríguez al Monumental del carrer Major de Gracia, l'Ollé ens contà moltes notícies d'allí i 
nosaltres en contàrem d'aquí. 

Per celebrar els meus setanta anys entrego a l'Ollé quatre còpies d'una fotografia de 
l'equip de futbol Veterans de l'Orfeó Català de Mèxic feta el 1943, en què apareixo acompa- 

nyant l'equip amb el capità, que era en Camps. . Els amics que rebin les còpies de la fotografia 
participaran del meu aniversari dels setanta anys i de la meva originalitat. Remarco que dels 
amics que hi som retratats per la Mary Domingo que són Solé, Bladé, Vicent, Àngel Mes- 
seguer, J. Falcó, Font, Rouret, F. Messeguer, jo, Masdefiol, Figueres, Ballester, Camps i Lluís 
Falcó només es mort en Rouret, perquè vegin que el futbol fortifica. 


Dia 12 d'abril, diumenge. Aplec de Sils que es fa al camp de futbol. Per dinar estrenem un 
restaurant i a la tarda veiem mig partit de futbol. 

El dia de Corpus de 1970 anem a Vilanova i la Geltrú a veure els amics Torrents i Tubau, 
el primer resulta que coneix l'amic Roig i havia estat amb ell al seu xalet a Tarragona, el 
segon em convida a cafè i mexplica que la seva dona, que és de l'Ametlla de Mar, es diu 
Torné. Aquests amics els vaig a veure per recomanació de Fradera. A la tarda vaig a Sitges 
on de sobte trobo passejant amb la muller, els fills i les nores de l'A. Puig. La processó és 
més aviat una cosa còmica. 

Dia 25 d'abril, dissabte. Fabulós recital de poesia al Price. Sembla que es fa aquesta festa, amb 
una assistència de quatre mil persones, per manifestar l'estimació del poble per la poesia 
i potser com a desgreuge al poeta Josep Carner a qui només un parell de centenars de 
persones l'han anat a rebre a l'aeroport. La ressonància de la festa és capital, llàstima que 
jo no hi puc entrar i sóc una més entre les centenes de persones que ens quedem al carrer. 

Excursió amb els de la UNESCO a Escaladei i a Torroja del Priorat. El meu interès 
era anar a veure la vídua del correligionari Sentís mort feia uns mesos. Va sobtar a tots 
l'estat d'abandonament de la Cartoixa de Santa Maria d'Escaladei, vàrem anar a una 
finca llunyana per dinar-hi i en el camí, observant els terrenys de conreu estructurats en 
terrasses amb marges de pedra seca, vàrem tenir una idea del patiment dels pagesos per 
conrear aquelles terres tan feréstegues. 

Dia 3 de maig, diumenge. Aplec a Santa Perpètua de la Moguda, poble ubicat en un lloc ben 
difícil però que l'arribada de xarnegos li va augmentar la població i també les edificacions 
i els bars. 


Conec el futbolista del Sant Andreu Guillem Tovar i Tous, fill d'Adelaida i Gori, a través 
d'un amic de l'Ateneu que té una finca a Vimbodí. Així es que un dia vaig a un entrenament 
al camp del Sant Andreu i veig com entrenen a les ordres de DauciXx. Un noi molt ben plantat 
i somrient que m'acull molt afectuosament, em convida al partit del diumenge segúent amb 
l'Ontinyent i guanyen per 2 a 1. El camp del Sant Andreu és una gran festa, tot ell guarnit 
amb banderes catalanes (els colors del Club) que emocionen de veritat. Allí asseguts a les 
grades hi ha l'Adelaida, en Gori i la núvia de Guillem. Quants records expliquen aquests 
amics de quan l'Adelaida era la minyona del meu germà Josep. Prometo que els aniré a veure 


a Vimbodí. 


Dia 10 de maig, diumenge. Aplec al Parc Gúell que vaig aprofitar per fer una gran excursió, 
primer a la font del santuari del Carmel i després a Horta. 

Dia 12 de maig, dimarts. Recital de Lluís Llach al Victòria. Aquest cantant que comença a 
destacar pel seu mestratge va emplenar la platea. Algunes de les seves cançons són bones 
de veritat. 

Dia 24 de maig, diumenge. Aplec de Figueres celebrat en els jardins de les escoles, cosa que 
el fa guanyar molt principalment en arrecerament. La Principal de la Bisbal estrena tiple 
que efectua un solo d'aquest instrument fantàstic i és felicitat per l'autor de la sardana. 

Dia 31 de maig, diumenge. Aplec de Girona en un lloc molt ben triat de la Devesa. Com que 
el dia era esplèndid hi va haver una gran concurrència i hom repartí popularitat per la 
sardana i més ajuda monetària dels catalans, perquè no haguessin de ser sardanes pagades 
pels de Madrid. 

1 de juny de 1970, dilluns. Mundial de futbol entre Brasil i Anglaterra guanyat pels primers, 
fent-se seva la copa del món i entronitzant com a vertader rei del futbol el gran Pelé. 
Dia 4 de juny, dijous. Al Vendrell castells de festa Major. Amb l'amic i casteller Guitart, co- 
negut de Barcelona, vam parlar amb Julivert i vaig veure l'aixecament dels castells davant 
mateix de l'Ajuntament cosa molt castissa d'aquella vila. Vaig anar a acomiadar-me de 

l'estimat amic Ferret, fou la darrera visita perquè va morir poc després. 

Dia 8 de juny, dilluns. A Altafulla a dinar amb els Bou, amb qui anàrem a casa d'en Punsoda 
que tot i estar malalt ens ensenyà casa seva, la dolceria i la del seu germà. Fou la darrera 
vegada que el vaig veure perquè va morir després de la visita. Amb els Bou recorreguérem 
les troballes romanes dels Munts i el camí que porta a Torredembarra, ja tot ple d'edifi- 
cacions i xalets. 

Paso uns dies de juny a Tarragona. Vaig al Serrallo a veure el Sisquet Torné i família, 
veig en Bladé, tots els amics, vaig a Reus a veure el cosí Manuel Recasens i el coronel 
Ferré Bonet que em té molta estima. 

Dia 14 de juny, diumenge. Aplec de la Bisbal d'Empordà. Estant a la llibreria Hugas amb 
Viladesau i altres concurrents discutim el problema de les cobles i la manca d'instrumen- 
tistes, exposem cadascú els seus parers. Jo remarco que amb el règim polític que té avui 
el país cal esperar més de les activitats individuals que no pas de la voluntat institucional 
dels municipis. 

L'aplec té una gran concurrència i com sempre el dilluns emprenc la tornada, dinar 
a Pals i a veure les construccions gòtiques que m'agraden, tinc temps de saludar la cosina 
Maseti els seus fills a Palamós i al vespre dormo a Sant Feliu de Guíxols a casa els Calvet. 

El dia 17 navegant cap a Tossa i Lloret , arribo a aquesta vila i dino a casa l'Amadeu Soler, la 
família del qual està molt contenta de reveure'm, dino amb el nou gendre i amb el nét, el 
dia acaba portant-me a Barcelona amb el seu cotxe a velocitats espantoses per l'autopista. 

Dies 23 i 24 de juny. Després d'assistir amb els amics a la reunió política d'ERC a la Llotja de 
Barcelona faig els preparatius per emprendre el viatge cap a Foix, Tolosa de Llenguadoc 
i Bordeus. 

Dia 25 de juny, dijous. Amb una gran coca cap a Tolosa de Llenguadoc. 

Vaig comprar la coca i vaig dinar a la bodega La Ginesta del carrer Jovellanos i a 
quarts de tres, des de la plaça Catalunya, el tren emprenia la marxa cap a Puigcerdà. 
Feia bon temps però a les muntanyes del Ripollès va començar a ploure fins arribar a 
la Cerdanya on feia bon temps. No cal esmentar la gran diferència amb el tren francès. 
Tant a l'hora de passar per les vores del riu Carol com per les vores del riu Aude les grans 
muntanyes imposaven d'allò més. Vàrem arribar a Foix i el sol il'luminava el famós castell 
que en va semblar poc bonic. Fins a Pamiers encara anàvem encaixonats entre congostos 
d'altes muntanyes, però d'allí a Tolosa van aparèixer esplanades grandioses on es conrea 
principalment els gira-sols, que estaven encantadors. 

Totes les vores de Tolosa eren noves per a mi perquè sempre hi havia arribat de la part 
de la Mediterrània. Ja era fosc quan arribàrem a la gran estació. En Rovira m'havia escrit 
que m'esperaria. Al no trobar-lo a les andanes vaig pensar que no havia vingut. Havia 
passat que en retardar-me a sortir del tren, mentre ell m'esperava a la porta com és costum 
allí, no em va veure sortir i se'n va tornar cap a casa seva. Davant del dubte de trobar casa 
seva vaig anar a dormir a un hotelet a la vora de Saint Cernin mateix, que en els baixos 
tenia un bar amb una jovenalla molt escandalosa. 

Dia 26 de juny, divendres. Abans d'anar a cal Rovira vaig entretenir-me en el famós mercat 
a l'aire lliure tot ple de flors, fruites i verdures, amb una gran animació que feia goig de 
veure. En Rovira preparava el cafè amb llet quan hi vaig arribar i em va dir que potser 
podria dormir a casa seva, mentrestant anàvem caminant cap al gran mercat que té un 
aparcament al damunt. Quan dinàvem va arribar la seva dona i després de dinar anàrem 
al jardí de plantes a veure els seus amics i al moll del canal de Midi-Bordeus, dit de Sant 
Salvador, on es veu la gran importància del canal que jo havia vist prop de Béziers. En 
Rovira és un entusiasta de la televisió per la qual cosa la vàrem estar veient fins a les deu 
de la nit. 

Dia 27 de juny, dissabte. El cosí Ramon de Bordeus em cita a la plaça del Capitoli a prendre 
cafè, hi vaig sol perquè en Rovira no vol venir. És el cafè dels Arcs on ens trobem amb 
amics del cosí i en Pàmies de Reus. Per acabar la tarda anem a fer un tomb pels Zoulevards 
cap al Garona i passant pel pont dels catalans enfilem de dret fins a la plaça de l'Esquirol 
on ens acomiadem i jo vaig a sopar, ve la filla d'en Rovira i encara tenim coca per donar-li. 

Dia 28 de juny, diumenge. Vaig aprofitar el matí per anar a veure el museu dels Agustins que 
era l'únic que hi havia, poques pintures de Lautrec ja que el seu gran museu és a Albí. 
Després de dinar amb la dona d'en Rovira i amb ell, portant en banderola un modern 
aparell de marca per enregistrar les sardanes, ens encaminàrem a peu cap al lloc on es 
feia l'aplec de sardanes, va resultar ser una esplanada amb pins a la vora del riu. Allà hi 
havia autocars de Tuir que portaven els dansaires dels ballets però no n'hi havia cap de la 
família. Hi havia poca concurrència perquè els del PSUC havien anat a un acte del PCE 
de Carrillo. Vaig parlar amb en Domènech de Bellmunt però no vaig trobar l'amic Serra, 
ni cap amista, ni cap conegut de Tarragona. Hi havia la cobla de Perpinyà que va tocar 
molt bé i els ballets foren de bona qualitat. 

Dia 29 de juny, dilluns . Com que amb el meu cosí havíem concertat que amb el reusenc 
Pàmies aniríem a visitar tot el grandiós complex de les fàbriques d'aviació i dels instituts 
científics, ens hi vàrem passar dues hores admirant principalment l'Institut que hostatja 
el microscopi nuclear més potent del món, de milers d'augments, per radiografiar la fatiga 
dels metalls. Fou d'admirar l'amplitud de les avingudes, el novedós de l'arquitectura, la 
grandiositat del sector urbanitzat, que encara serà més gran quan s'hi traslladin les fàbri- 
ques de Breaut Sud-ouest i d'Assault que s'han de construir deu vegades més grans en 
altres llocs. Després de sopar vaig anar a veure l'E. Serra que s'excusà de no haver anat a 
l'aplec. 

Dia 30 de juny, dimarts. Abans de dinar vaig anar a veure un germà de l'E. Ciutat per deixar-li 
el llibre, em vaig acomiadar dels Rovira i amb el cosí vàrem anar a dinar a un restaurant de 
vora l'estació per no haver de córrer per agafar el tren. Sempre vorejant el canal del Midi 
anàrem passant terres i més terres planes i algunes ciutats importants, el camp es veia tot 
molt ben conreat i quan fórem al territori de Bordeus aparegueren les vinyes, que al mes 

Dia 


de juny són tan verdes i ufanes. Ja no recordava que l'estació de Bordeus fos com una gran 
catedral d'estil renaixement molt majestuosa. Anàrem a sopar i després al cafè Muntanya 
del cours Víctor Hugo on ens reunírem amb els tarragonins Pinyó i Arnau i el barceloní 
Ollé. Tot Bordeus està molt canviat i té comerços grandiosos com la bodega prop del cafè 
Muntanya on es poden trobar tots els vins del món. 

1 de juliol, dimecres. Vaig dormir al pis del cosí i després d'esmorzar vàrem anar en veure 
a Suau a la llibreria del seu fillastre. Per donar-me a conèixer li vaig demanar l'Esquella de 
la Torratxa i tot foren petons i abraçades de tan estimat amic amb tants anys sense veure. 
És un bonic establiment amb venda de diaris i revistes, bastants d'espanyoles. La seva 
dona i els fills ens acolliren molt afectuosament. Anàrem a dinar i a sopar al restaurant 
econòmic de la plaça de Sant Miquel tocant al port fluvial però a prendre cafè prop de la 
llibreria d'en Suau, després anàrem a deixar el meu llibre a casa d'en Jaumet Martí, a qui 
no vàrem trobar. 

Menjàvem per set francs amb plats grans i tot abundant de tal manera que el que allí 
ens donaven, a Barcelona costaria dues-centes pessetes. Cada nit vam anar a prendre cafè 
i aigua al Muntanya on vàrem anar coneixent alguns refugiats, però no el Poch que havia 
treballat amb mi a Bègles d'Aquitània i que és un gran empresari constructor d'edificis. 


Dia 2 de juliol, dijous. Passejada pel formós jardí de plantes, molt millorat i dinar a casa d'en 


Suau, la dona del qual m'explicà la seva odissea de quan fou directora de la comunitat bas- 
ca de la Seu d'Urgell i d'altres indrets de França, fins que trobà el Suau i es casaren. D'en 
Suau aquesta dona en té molt bona cura des que no fa molt va tenir l'atac d'apoplexia. 

En el mateix cafè de vora la llibreria passàrem la tarda recordant tants amics dels que 
jo puc donar raó. Volia veure l'Aragaí que és l'home de l'Esquerra a Bordeus però aquells 
dies era fora ciutat. 


Dia 3 de juliol, divendres. El cosí que és un gran caminador, em féu passejar cap al barri del 


nou pont penjat que travessàrem i des dels seus seixanta metres d'alçada vàrem veure 
l'amplitud del territori guanyat als aiguamolls, que és on s'edificarà el nou Bordeus. Foren 
tres hores de caminar, a la tarda vàrem descansar. 


Dia 4 de juliol, dissabte. Anem al poble on el fill gran del cosí té horts llogats per cultivar 


verdures que ven a l'estimat mercat dels Caputxins on vaig fer vida els set mesos que vaig 
viure a Bordeus els anys 1939-40, terres guanyades als aiguamolls on amb bons adobs 
químics i amb insecticides es fan bones collites. Allí dinem amb la muller i els dos néts, 
nen i nena, del seu fill i la nora que és de Barbastre i després anem a veure l'espluguí Pa- 
lau i donem un tomb pels altres horts on veiem que hi ha qui ja sembra els porros amb 
maquinària i observem com el fill del cosí prepara una parada per plantar-hi porros. Per 
les plaques de carretera indicatives de la toponímia veig que allí hi ha un poble que es diu 
Blancafort. 


Dia 5 de juliol, diumenge. Amb el cosí i el jove Ollé anàrem a Arcachon (Occitània), la vila 

que té les platges on es banyen els bordelesos, a la vora del semi-llac on es crien les millors 
ostres del món, diuen. El tren era una mica vell i semplenà de jovent una mica estrident, 
encara bo que nosaltres poguérem seure. La vila te quinze mil habitants que a l'estiu es 
multiplica. S'assembla a Sitges però el comerç de les ostres és tan gran que la cosa està en 
mans dels bancs. Férem un dinar de peix a deu francs que no va estar malament. Em do- 
naren l'explicació seguent sobre la reproducció de les ostres: la cosa és que n'hi ha de dues 
classes unes que s'autoreprodueixen i una altra classe de les que hi ha mascles i femelles, 

en aquesta classe, quan els mascles deixen anar el semen es recull en unes teles emblan- 
quinades de calç que després es dipositen en terrenys plans de palets de riu, sota l'aigua, 
seguidament s'escampen i a esperar que les ostres siguin de talla comercial. Per caminar 
damunt d'aquests camps d'ostres els mariscadors porten un calçat de plàstic molt original. 

Varem tornar abans que la multitud envaís el tren i a l'estació veiérem el Talgo París- 
Madrid. Bordeus és una ciutat molt extensa i ja té un milió d'habitants. Prop del port vell 
de Bordeus hi ha una plaça ccmmemorativa d'un refugiat espanyol que es va tirar damunt 
d'una metralladora alemanya i fou mort. 

Vaig escriure carta al president Tarradellas i al Quim Fort a Xile. 

L'Ollé em va fer moltes fotografies. 

Dia 6 de juliol, dilluns. El cosí va venir a acomiadar-me a l'estació, en canvi en Pifiol no. 
Segurament ja no tornaré més a Bordeus però dono gràcies als déus que m'han permès 
de tornar-hi quan feia precisament trenta anys que els alemanys m'hi havien foragitat. 
Tots els dies passats a Bordeus foren molt assolellats i el de retorn també. Un cop vaig 
estar sol vaig poder observar amb més atenció la gran vitalitat que té la part d'Occitània, 
Va ser quan passava travessant afluents del Garona i d'aquell canal sempre tan atractiu, 
ombrejat per les dues fileres de plàtans tan ufanosos. A Tolosa vaig haver de canviar de 
tren i quan vaig ser camí de Foix em vaig adonar de la meravella dels conreus amb els 
gira-sols en plena floració. Ni d'anada ni de tornada el tren mai fou gaire ple. Cap a les 
dues de la tarda arribàrem a Foix on feia una calor sorprenent. Vaig anar a passejar pel 
poble i a veure de prop el gran castell que jo trobo molt poc graciós i a comprar unes 
postals, sense oblidar-me de les que m'havia demanat l'amic Foix. L'altre tren que vaig 
agafar per anar a Puigcerdà va resultar que no hi enllaçava, així és que a les vuit del vespre 
vaig encaminar-me cap al poble d'Enveig a l'Alta Cerdanya perquè em fessin un entrepà 
en un hotelet, on foren tan simpàtics que em feren pagar el dormir a meitat de preu que 
a l'hotel de l'estació. 

Dia 7 de juliol, dimarts. Vaig pujar a Puigcerdà per esmorzar a base d'entrepà, cosa que fou 
impossible perquè com que era la festa Major del Roser, totes les botigues estaven tanca- 
des, encara bo que a la fonda de l'estació me'n feren un de molt apetitós. Vaig haver d'es- 
perar fins vora el migdia per agafar l'autobús que porta a Bellver, hi vaig arribar a l'hora 
de dinar, abans de dinar però el germà de l'amic Mill m'afaità i em digué que el seu germà 
no era allí. Tampoc hi havia l'Alavedra, així és que vaig decidir tornar cap a Barcelona 
amb la Renfe. Si bé no hi havia l'Alavedra en canvi vaig tenir unes agradables converses 
amb el poeta Bragulat. 

Del 8 al 13 de juliol. Els vaig passar a Barcelona amb un temps molt calorós. 

Del 14 al 27 de juliol. A Tarragona on els dies van passant amb vertadera droperia. Una tarda 
vaig a prendre cafè al Serrallo a casa dels Torné on veig el Cisquet, els seus fills i tota la 
família. Preparo el viatge d'anar a Andorra d'una manera original sortint amb la Iguala- 
dina fins a Guissona. 

Dia 28 de juliol, dimarts. A mitja tarda sortida cap a Guissona amb l'autobús molt ple de gent 
de Montblanc, Blancafort i Solivella que han baixat a banyar-se a la platja. Al passar per 
aquestes viles l'autobús es buida i així continuem cap a Belltall, Tàrrega i Guissona de 
buit. A Guissona cal caminar bastant per trobar fonda però en trobo una de treballadors. 
Després de sopar vaig a veure si tindré lloc en un taxi que surt al matí cap a Ponts, però 
ja està tot aparaulat. 

Dia 29 de juliol, dimecres. Un dia rúfol i plujós, vaig a la gasolinera a fi que algun turisme se 
memporti. Com que no en passa cap he d'esperar. Mentre estic esperant es desferma una 
tempesta de llamps i trons esgarrifosa. Cau un llamp a prop d'on sóc i deixa la gasolinera 
sense llum. Arriba un camió de la llet que se memporta fins a Ponts, allí vaig a casa del 
cosí Joan Sordé i a casa de la seva germana i dino a casa del primer, a qui acompanyo a 
l'oficina per anar a esperar després l'autobús de l'Alsina Graells que em portarà a la Seu 
d'Urgell. El cosí Joan, molt enamorat de la música com el seu pare, em fa escoltar el Pes- 
sebre de Pau Casals en un aparell de cassets que té a l'oficina. Ja és quasi fosc quan arribo 
a la Seu, allí hem de llogar un taxi gran, que costa de trobar-lo, perquè anem sis persones. 
D'entre aquestes sis persones hi ha un matrimoni català que sap com van aquestes coses 
i el troba. Durant el camí el xofer del taxi gran ens amenitza el viatge amb la narració de 
la seva vida vertaderament extraordinària. Arribem a la placeta del centre de Les Escaldes 
on em rep en Cunillera i macompanya al restaurant La Paella, que primerament havia 
estat del gendre del Padreny, on fan menjar a tothora i per dormir els hi llogo un bunga- 
lovy completament nou on estic molt bé. 

Dies 30 i 31 de juliol. Després de fer la visita matinal de consuetud a Cunillera, trobo a la 
placeta el cosí Recasens que m'hi estava esperant, tot seguit la sorpresa de trobar el Grau 
Mora de Miravet, amb qui anem a veure amb en Cunillera un malalt a un gran hotel 
d'Ordino, que sembla l'avantsala del Paradís. Saludem la muller d'en Grau, després de 
buscar aferrissadament trobo la senyora Teresa Sierra, muller viuda de Descàrrega, molt 
contenta de veure'm. 

Dies 1 i 2 d'agost de 1970. Com que fa un temps magnífic vaig trobant-me i parlant amb el 
cosí Recasens, amb amics i amb en Lluís Capdevila, en Fontbernat, en Santmartí i uns 
vilatans d'Alcoi que m'animen per anar-hi a veure les festes dels moros i cristians per Sant 
Jordi. Trobem el poeta Jaume Cuadrat i Realp i compro el seu original llibre, també com- 
pro el llibre d'Andorra del Capdevila que aquest dedica al meu cosí. Els dies han passat 
suaus amb algunes picabaralles amb el cosí Recasens i les converses amb en Cunillera i 
la gent de La Paella que són molt agradables. He pogut menjar bones truites del Valira a 
bon preu i beure un bon vi de can Torres de Vilafranca, sempre a cent vint-i-cinc pessetes 
el cobert de dos plats. 

Dia 3 d'agost, dilluns. Dia rúfol amb pluja. A la Seu ja no hi plou. El metge Cort no hi és. 
Dino i marxo cap a Igualada amb l'Alsina Graells, que passa per Calaf, la carretera més 
emprenyadora de tot Catalunya. A Igualada després de sopar vaig a casa d'en Vilaró i allí 
estem fins tard. 

Dia 4 d'agost, dimarts. Vaig a la Pobla de Claramunt a veure el fill d'en Recasens a qui trobo 
molt desmoralitzat perquè els negocis del gel i dels xampinyons no rutllen. Prometo dir- 
ho al seu pare. Mentrestant la dona i els fills estan molt xirois. 

Dies 5 i 6 d'agost. Veig el joier Massana de Mèxic perquè en Vidal ha volgut que ens conegués 
al Joan Rodríguez i a mi. Estant jo al pis que tenen llogat a Sant Gervasi passant-hi la 
tarda, m'assabento que el també joier de Mèxic Estapé ha mort en la visita que estava fent 
a Catalunya. 

Dia 7 d'agost, divendres. Dino amb en Joan Rodríguez i li entrego una caixa de puros. 

Dia 8 d'agost, dissabte. Dino amb en Joan Bou i família, la seva filla ja ha tingut un nen i tots 
estan molt contents. Per aquest motiu no han anat ni aniran a Altafulla. 

Dia 9 d'agost, diumenge. Ve en Rovira i la seva dona a veure'm a la dispesa. 

Dia 10 d'agost, dilluns. Avisat per la viuda Oliveres que arribaria en Josep i altres de Mèxic 
vaig directament a casa seva per estalviar-me l'anada a l'aeroport, però després de dinar en 
aquella casa, volguis o no volguis, cap a l'aeroport on ens diuen que en Josep no arribarà. 

Dia 11 d'agost, dimarts. En Joan Bou m'ha convidat a anar a l'aeroport per rebre el seu nebot 
Joan, fill de l'Esteve de Mèxic. Res de res. Vaig a les postres del gran dinar que li oferien. 
Allí hi havia l'emprenyador del Josep Bou, amb el qual vaig esser molt contundent en les 
respostes a les preguntes anticatalanes, també hi havia el germà Jaume, el del restaurant. 
Una barreja de gent distinta que és el que avui passa per les cases. 

Dia 12 d'agost, dimecres. Només arribar a Tarragona plouen els morts. En Rafí em diu que 
es va morir l'estimat Peret Isern. 

Dia 13 d'agost, dijous. Es mor Josep Inglés, futbolista, germà d'en Miquel 

Dia 14 d'agost, divendres. A la Rambla Nova i al migdia en Porqueres em dóna la terrible 
notícia de la mort i enterrament d'en Lluís Punsoda. És un cop molt fort, precisament 
feia uns mesos que l'havíem vist amb en Joan Bou i ens havíem promès de trobar-nos. 

Dia 15 d'agost, dissabte. Mare de Déu d'Agost. Els aliats celebren els vint-i-cinc anys del dia 
de la victòria sobre el Japó que marca la fi de la Segona Guerra Mundial. Vaig a l'Arboç 
i a la tarda passo a donar el pèsam al fill del Punsoda, veig la família Marianet i la de 
Balcells Recasens. 

Dia 16 d'agost, diumenge. Vaig a visitar en Garriga de París a la clínica Roselló del carrer 
de Pin i Soler de Tarragona, on em trobo el mestre Roca de la tertúlia del Bar Central i 
tenim una llarga conversa. 

Dia 17 d'agost, dilluns. Vaig a casa del fruiter Ayxendri on abraço el seu germà de París que 
està magnífic de salut. Tota la família escolta el disc de Mauthausen regalat pel meu cosí 
de Bordeus. L'Ayxendri va ser un dels presoners d'aquest camp. 

Dia 18 d'agost, dimarts. Vaig a Reus a acomiadar en Marià Roca i ens trobem a Barberà, 
Massaguer i altres, vaig a saludar el coronel Ferré Bonet. 

Dia 19 d'agost, dimecres. Ja fa dies que en Pau Rovira i la seva muller són a casa nostra, cada 
dia ens veiem amb ell en Rofes i el Fany a la Penya Barça. Avui dia de Festa Major hem 
anat seguint els castells dels castellers unificats en una sola colla que han estat molt bé, 
principalment davant de les escales de la Catedral. 

Dia 20 d'agost, dijous. A Vimbodí, a casa l'Adelaida i el Gori Tovar hi vaig dinar encantat de 
les atencions de tots. La muller de Llevadot em va rebre sense efusió i tot foren queixes 
ben contestades sense por. Encara vaig tenir temps d'anar a Montblanc a veure en Poblet 
i en Pocarull. 

Dia 21 d'agost, divendres. Vaig a casa d'en Ton Puig amb Mateu Roca i en Pau Rovira. És una 
tarda molt divertida ja que es tracta que en Pau ens ensenyi les cançons, les poesies i els 
discursos que conté el seu magnetòfon. La muller d'en Ton riu molt dels aguts d'en Pau, 
en Roca en canvi està molt seriós. 

Impensadament arriba de Bordeus el Jaumet Martí a qui convidem a cafè a la penya 
Barça de la plaça de la Font, ens hi trobem en Rofes, en Gili, en Porqueras, en Faust, en 
Rovira, l'Icart, en Gandia i l'Anglès, en Jaumet no ha canviat i té la mateixa gràcia de 
sempre en contar les coses. 

Dies 22 a 24 d'agost, encara a Tarragona. Dies 25 a 27 d'agost, a Barcelona on passejo amb 
l'automòbil del Sebastià Vidal, la muller i el nebot Josep Oliveres. 

Dia 28 d'agost, divendres. Anada a Perpinyà. És un dia fresc, passem la duana amb molta 
facilitat per l'habilitat del conductor. Com que havíem sortit a la tarda quasi és fosc quan 
arribem i el que era una plugeta es converteix en un xàfec grandiós. Per tal de complir la 
promesa feta als reusencs vaig a dormir a l'hotel del Midi cosa que em fa mullar bastant. 

Dia 29 d'agost, dissabte. Visito en Secall i família, veig el cosí Cosme Ferré, Pinyol, Torre- 
grossa, etc. 

Dia 30 d'agost, diumenge. Vaig a passar la tarda al Palmarium on després de treballar ve en 
Figueres i entre altres hi ha els germans Espasa d'Ulldemolins, amics d'en Joan. 

Dia 31 d'agost, dilluns. A Tuir dino a casa la cosina Margarida amb el seu marit i el All Adrià 
amb la muller i els fills. Amb el seu automòbil m'acompanyen a veure l'Àngela i en Toni, 
després m'acompanyen a casa la Rolanda on també hi ha el seu marit, el fill, la nora i els 
nets. M'assabenten que la germana Teresa Maset de València ha mort, com el cosí Josep 
de Vernet del Canigó (Conflent). 

En François en estat una mica begut s'entesta a dur-me a Perpinyà, mestres ve el cosí 
François Maset i com que no puc anar a casa seva a veure la família ho deixem per a l'any 
que ve. 

1 de setembre, dimarts. A Perpinyà, després de dinar a casa d'en Secall amb en Figueres anem 
amb autobús al mas Guasc, el que significa fer a peu un bon tros i passar i repassar el riu 
Tet per una passera gens segura. Veiem de passada el grandiós supermercat. En Guasc 
ens acull amb l'efusió de sempre i ens ensenya la finca, parlem de tots i de tot. Concertats 
amb ell veiem la ballada de sardanes davant la Llotja en què una néta seva és una bella 
sardanista. 

Dia 2 al matí. Faig el tomb de la ciutadella i dels carrers tan recordats d'aquell barri, torno al 
cafè de la Posta on hi ha en Calderón que porta negociacions amb l'Arias per comprar 
un xalet. A la tarda a penes tenim temps d'acomiadar-nos i l'autocar em retorna cap a 
Girona on vaig a sopar a casa Gorgoll i allí amb la muller, el fill, la nora i la neta passem 
unes hores distretes parlant de la família. 

Dia 3 de setembre, dijous. Els Gorgoll m'havien dit que fora fàcil veure en Poch Fusté al camp 
d'aviació perquè aquell dia feia festa. Gent del camp mensenyaren el mas Peric que es veia 
allí mateix. Vaig caminar quasi una hora perquè per arribar al mas vaig haver de donar el 
tomb a la meitat del camp d'aviació. Encara sort que els parents em donaren dinar i amb 
ells parlàrem de la família d'aquells pobles, les masies de procedència dels quals el camp 
d'aviació no ha tocat. A la nit ja era a Barcelona. 

Dies 4 i 5 de setembre. A casa el llibreter Ballester vaig pagar el viatge d'anar a Montblanc on 
se celebra el certamen literari Pompeu Fabra. 

Dia 6 de setembre, diumenge. A Montblanc al certamen literari. M'adono que hi ha en Se- 
bastià Vidal i la muller, amb ells veig els gegants i ballar sardanes a l'Alícia, mentre ell 
ens fotografia amb màquina de pel'lícula a colors. A la tarda a la terrassa de l'hotel del 
Pedreny els acomiado. Durant el dia estic amb en Poblet, Bladé, Rossinyol, Casanoves i 
en el dinar de germanor amb el poeta i Dr. Colomines i Gilabert de Reus. Al mig dia estic 
a estones a casa en Montmany que ha estat premiat al certamen, veig la filla i el gendre 
i els fills, així com a casa Pocarull, la seva muller m'anuncia que en Josep Oliveres ja ha 
marxat aquell matí. El dinar és passador però la festa del certamen impossible per la calor 
que hi fa. 

Els que condueixen l'autocar el fan passar per Barberà d'on es veu molt bé la Conca. 

Dia 9 de setembre, dimecres. A Sant Cugat del Vallès amb en Joan Rodríguez Papasseit on 
vam xerrar de tantes coses i li vaig donar moltes notícies. 

Dia 10 de setembre, dijous. A Montjuic a veure els campionats d'Europa de natació. Les 
instal-lacions són admirables. És molt agradós veure l'entusiasme de la gent i la gran con- 
currència de gent de tot Catalunya en una festa tan magnífica. Passejant cap a Miramar 
veig com funcionen les cistelles del nou telefèric que va i ve del castell.. 

Dia 11 de setembre, divendres. Visito en Solé, cunyat d'en Masalles d'Uruguai, diuen que han 
passat l'estiu a Tarragona però veig la seva muller molt dèbil. 

Dia 13 de setembre, diumenge. A Mataró amb en Jaume Fusté i fill perquè la muller i les filles 
són a Fondarella. Dinem en un restaurant i a la tarda em porten amb l'automòbil a veure 
les obres que fa. A la nit a l'estació compareix l'amic Vilaret que havia conegut a Perpinyà. 

Dies 16 i 17 de setembre. A Tarragona des d'on envio les felicitacions de Nadal i Cap d'any 
a Amèrica. 

Dies 18, 19 i 20 de setembre. A Tortosa em trobo que en Montserrat era mort de feia un mes, 
la viuda i el fill m'acullen efusivament, és un cop molt dur. Vaig a veure el cunyat d'en Joan 
Rodríguez, la seva germana a llàgrima viva encara plora la mort del més estimat dels néts. 
Sopo i dormo a la fonda Goya. Al matí seguent emprenc viatge fins a Peníscola amb un 
autocar que es fica a tots els pobles de passatge, així els veig bé, principalment Alcanar de 
Mar on estem una bona estona parlant amb aquells pescadors. Ja se sap que a Vinaròs s'ha 
de fer canvi d'autocar. Fa mestraló i tot està molt bonic. 

A Peníscola en Gimeno m'acompanya a veure els hotels i restaurants del seu fill, que 
no hi és,i de la seva filla i gendre on dino i no em volen cobrar, hi trobo el famós Jordi Es- 
crig que fa de cuiner. A la tarda vaig a donar un tomb per la fortalesa, ara molt ben acura- 
da, amb totes les cases ben pintades, encara que ja s'hi han posat massa tabernes i botigues 
de souvenirs. Quan hom acabi d'eixugar els aiguamolls Peníscola serà molt important. 

De retorn a Vinaròs sopo i agafo un tren de vagons motor per anar a Tortosa, en 
dissabte al vespre està completament buida de gent i sense vida nocturna. El diumenge 
dino al mateix hotel Siboni on he dormit i arribo a T'arragona tard. La Renfe empra cinc 
hores per fer el viatge. 

Dies 21 i 22 de setembre. Visita als amics Mateu Roca, Nel-lo i a la cosina Maria Maset que 
feia molts anys que no ens vèiem. 

Dia 23 de setembre, dimecres. Festa Major de Santa Tecla. Els caragolins i l'espineta els férem 
a casa d'en Jordi Carbó on comparegué en Montemayor. Les fotos i pel/lícula es feren a 
l'entorn de la taula i qui sap quan les veurem. Com cada any estiguérem prenent l'aperitiu 
a casa l'Ambròs i allí esperàrem els gegants nous i la comitiva municipal. A la tarda des 
de la Penya del Barça vàrem veure ballar els gegants. 

Dia 24 de setembre, dijous. Dia de la Mercè. Els castells d'anada cap a l'Ajuntament els vaig 
veure des del balcó de ca l'Escrig que precisament tenia carta del seu cunyat Borràs. Hi 
havia la germana que viu a Suissa, el seu marit taxista fou xofer de la reina Victòria Eu- 
gènia fins que aquesta morí. Els pilars de quatre no anaren gaire lluny. 

Dia 26 de setembre, a la nit. Mor en Josep Arana després d'una gran xerrada amb en Quicus 
Carbó, que no s'assabenta de la seva mort fins el dilluns dia 28 quan és a Barcelona. 

Dia 27 de setembre, diumenge. Saludo en Julivert i els amics de la colla del Vendrell davant 
la Penya del Barça, esperen el sorteig davant de l'Ajuntament per anar cap a la plaça de 
braus. Veig la sortida molt acolorida i tot i que vaig a bon pas cap a la plaça hi entro 

juntament amb les colles. Veure la plaça tan plena és un espectacle poques vegades vist, 
tot seguit entren les colles i es va ocupant tota l'arena que fa goig de veure. Es comença 
puntualment i l'espiquer va parlant en castellà de les autoritats presents, però quan ho fa 
en català esclata una gran ovació que dura llarg temps. El públic compost per comarcans 
ha entès que havia de donar aquesta mostra de catalanitat. Concorren les colles de Barce- 
lona, Vilafranca, l'Arboç, Valls, el Vendrell i Tarragona que van pujant castells i vetllen la 
puntuació i així és com s'arriba a igualar la puntuació de Valls i del Vendrell, però aquests 
quasi al final amb un dos de vuit amb folre depassen els primers i guanyen el concurs. 
Els que hi entenen s'adonen de com la genial idea de Julivert ha influit en la victòria. Al 
vespre hi ha el concurs de sardanes anual a la plaça de la Font tan interessant com sempre. 

Dia 28 de setembre, dilluns. Anant a Lleida passo el matí a Reus, saludo en Mas i altres amics 
sota els porxos de la plaça del Prim. Dino i emprenc el viatge cap a Lleida en un dia suau. 
Al capvespre ja sóc allí i quan tinc l'habitació baixo a la botiga d'en Barrio a fer la tertú- 
lia de costum. La televisió dóna la notícia de la mort de Nasser. Tots comentem que els 
egipcis han tingut molta sort. 

Dia 29 de setembre, dimarts. Passo unes hores a la tarda a can Quimet, llibreria molt ben 
proveida als porxos del carrer Major, acabo la tarda a la Fira de la fruita cada any més 
ben presentada i acurada. A la nit a can Barrio trobo els amics Moran i Mateu, músic, 
als quals ofereixo el llibre de teatre així com també l'he ofert a en Quimet, a Vallverdú i 
a Lladonosa. 

Dia 1 d'octubre, dijous. Passo dos dies a Fondarella on ja trobo el fill d'en Joanet molt millorat, 
amb la notícia que el fill de l'Aleix es casarà a Montserrat. Molt content amb en Pepet, on 
dormo, i en Capella el fill del qual, Josep, m'acompanya a prendre l'autobús. A en Joanet 
el fill que havia enviat de missioner a l'India se li ha casat i vol tornar. 

Dies 2 i 3 d'octubre. Veig Los desbarats de Llorenç Villalonga al Romea, una obra que té un 
primer acte dolent però que en els dos darrers millora molt. 

Dia 4 d'octubre, diumenge. A l'Hospitalet, en Roig m'anuncia que el seu fill ha fet demanar 
la mà de la núvia. De tornada baixo a Sants i veig les obres grandioses de la nova estació 
de trens. 

Dies 5 i 6 d'octubre. Lectura del L/itre d'Andorra de Lluís Capdevila que resulta d'una gran 
amenitat. 

Dia 7 d'octubre, dimecres. Ronda de mort a Sinera per la companyia d'Adrià Gual al Romea, 
amb l'emoció de sempre. 

Dia 11 d'octubre, diumenge. A casa d'en Sendra amb grans xàfecs d'aigua, que són els matei- 
xos que produeixen les inundacions a Girona. La culpa principal d'aquestes inundacions 
sembla ser la plataforma del pont de l'alferes Huarte que s'ha convertit en un obstacle al 
pas de l'Onyar. 

Dies 12 a 14 d'octubre. Lectura dels llibres que he rebut de Mèxic /Por Catalunal de Pedro 
Gringoire, una obra admirable, plena d'emocions pels catalans i E/ anarquismo, los estudi- 
antes i la revolución de Fidel Miró mirat des del punt de vista d'aquest heterodox. 

Dia 15 d'octubre, dijous. Al matí vaig al camp d'entrenament del Barça on veig a les ordres del 
Míster Buclingham, entrenar potser d'una marera massa dura els tan estimats jugadors. 
Vistos de prop m'han agradat molt Reixac, Torres i Sadurní, en Gallego i Marcial no tant. 
Els grups de xarnegos diuen mal de Narcís Martí Filosia, jo el trobo bo. 

El mateix dia dino a casa Bou on porto el disc de Mauthausen que els agrada molt. Al 
final de la tarda vaig a casa d'en Montagut a dur-li el llibre i parlem hores de tantes coses 
interessants, principalment dels diners que avançà perquè la muller d'en Conde pugués 
anar a Amèrica. 

Dia 16 d'octubre, divendres. Mor/ de Dama de Villalonga al Romea per la companyia d'Adrià 
Gual, una obra que m'agrada molt principalment perquè es fica amb aquesta dama i amb 
la neboda que é cupletista a Barcelona. 

Dia 18 d'octubre, diumenge. Primer vaig a Vilanova i la Geltrú amb en Roig per dinar amb 
en Torrents, el seu amic, al xalet. No el trobem perquè la carta que li vaig enviar per ci- 
tar-lo no la va rebre perquè ja no viu en aquesta vila. La mala pega ens segueix perquè a 
l'anar a veure el seu cosí, aquest és a l'hospital accidentat d'una topada d'automòbil. Jo 
aprofito per anar fins a Sant Boi a veure en Martí Comas i com que m'he d'esperar fins a 
les deu de la nit passo el temps a casa Macià. Sopo a casa d'en Comas i després sentim el 
disc de Mauthausen i els dono el meu llibre de teatre. 

Dia 20 d'octubre, dimarts. Ha mort el president de Mèxic, Làzaro Càrdenas del Rio, motiu 
pel qual em poso corbata negra durant set dies. A tots els amics que escric a Mèxic els 
recordo l'agraiment que hem de tenir per aquest gran estadista i humanista que igual que 
estructurà el nou Mèxic, tan floreixent, a l'ajudar a la República Espanyola i els espanyols 
en desgràcia aportà al seu país l'ajuda valuosa de tants eminents homes l'impacte l'impac- 
te dels quals recordarà Mèxic eternament. Per això en Fradera menvia una pàgina a colors 
del seu enterrament i el diputat Folch m'envia un Siempre dedicat al gran desaparegut. 
Tant els que vàrem esser beneficiats passant a Mèxic com els altres espanyols, al seu dia 
rendirem homenatge al gran president Càrdenas. 

Dia 25 d'octubre, diumenge. A Sant Just Desvern amb en Joan Avià on amb el seu fill Jaume 
i família, Alla i família vàrem escoltar el disc de Mauthausen amb molta atenció. En Joan, 
cunyat vidu de Pau Rovira, va estar molt afectuós i macompanyà al centre cultural tan 
catalanista. 

Dia 29 d'octubre, dijous. A Girona per Sant Narcís no veig els Gorgoll, però veig el desastre 
que ha fet la riuada, a les parets de la barriada del Carme es veu la taca de l'aigua que puja 
un metre i mig, tot això em fa escriure una carta al director de Presencia aconsellant-li que 
tinguin en compte d'aquí endavant el riu Ter com a conca hidrogràfica i no el riu Onyar. 

Dia 31 d'octubre, dissabte. Tots celebrem a la penya del Saló Rosa de l'Ateneu la tornada d'en 
Xavi Regàs ja recuperat i xerraire. 

Dia 3 de novembre de 1970, dimarts. Unes grans manifestacions pro amnistia que passant jo 
per les Rambles veig les consequències. 

Dia 5 de novembre, dijous. Anem a Lloret amb Joan Rodríguez a dinar a ca l'Amadeu. No cal 
dir l'alegria que tenen els dos amics, primer i després la seva muller de retrobar-se. Passem 
un bon dia fent projectes per a l'avenir. 

Dia 7 de novembre, dissabte. En Poblet ensorra en Salvat que defensava Cambó. Ens assa- 
bentem de la mort de Benvingut Ferret Vidales al Vendrell. 

Dia 9 de novembre, dilluns. Mor el general De Gaulle, aquest home també ens féu vibrar amb 
les seves crides a la ràdio francesa quan l'escoltàvem a Montpeller. Més tard a l'enterrar la 
quarta república francesa ja no ens va agradar tant i quan va fer l'empastifada d'Algèria 
vàrem començar a dubtar que fos un estadista. Al final, amb els fets de maig de 1968 a 
Paris i el voler tornar a ser reelegit pensàrem que l'home era un militar idiota. 

Tornem a pensar que els francesos han tingut més sort que nosaltres. 

Dia 12 de novembre, dijous. Vaig a Altafulla a donar el condol a la muller d'en Punsoda i veig 
els parents Balcells Recasens. 

Dia 15 de novembre, diumenge. Vaig a veure el vell Mauri de la Lleidatana que està malalt, 
el gendre, l'Àngel Alsina, explica com va conèixer els Montal. Essent xofer del coronel 
Bergareche, a la nit tornant de Madrid de veure un partit Madrid-Barça varen trobar el 
vell Montal amb pana, llavors Bergareche va voler que Montal prengués l'Alsina per xo- 
fer, cosa que li va costar donar-li sis mesos de permís. No cal dir els lligams que el lliguen 
amb els Montal. 

Dia 23 de novembre, dilluns. A casa l'Avel//í de Xile a portar el llibre EZ catalans pel món per 
regalar als fills d'en Joaquim Fort. És agradable estar amb aquell herbolari i la seva família. 

Dia 27 de novembre, divendres. Un home és un home de Bertel Brecht al Romea, muntat per 
en Salvat per als de l'Adrià Gual, que resultà fallat perquè l'Ovidi Montllor no ha com- 
près el personatge. 

Desembre de 1970. Entrem en aquest mes amb l'angoixa del consell de guerra a Burgos con- 
tra els de l'ETA, en el qual apareix com a principal inculpat Jolin Gorostidi acusat de ser 
l'executor del cap de la brigada politicosocial de la policia, Melitón Manzanas, i quinze 
persones més. El govern a la fi accepta que es vegi la causa a porta oberta, cosa que pro- 
dueix un daltabaix que ni es pot acabar de fer el judici. Al final surt condemnat en Jolin i 
vuit més a dues penes de mort cada un, cosa que produeix a tot el món un aixecament de 
protestes, mítings i sabotatges contra Espanya vertaderament grandiós. 

El segrest l'u de desembre del cònsol alemany de Donòstia, Eugen Beihl, per part 
d'ETA per atreure l'atenció internacional i pressionar l'indult de les penes de mort causa 
sensació a tot el món. 

Un diumenge al matí al Palau de la Música Catalana concert de presentació de la 
coral infantil amb molt bon resultat. 

Veig la pellícula de l'anada a l'Alguer, molt reeixida i emocionant. 

Anada a Tarragona, un plaer de conversar amb tants amics. 

Més d'un centenar de personalitats del món de les lletres i la cultura va a Montserrat 
a redactar un document en què protesten per la persecució dels nacionalistes bascos, pel 
procés de Burgos i per la persecució del nacionalisme català. Sembla que l'abat demana a 
Tomàs Garicafio Gofii, ministre de Governació, que dissuadeixi els reunits. Una vegada 
deixen el Monestir no s'acompleix cap de les promeses, molts foren penyorats, a altres 
se'ls va prendre el passaport i al Jordi Carbonell per no voler parlar en castellà al fer-li 
l'atestat se l'incomunicà i tot i que els jutges no hi veuen causa, se'l tanca amb dos bojos. 

Dia 24 de desembre, dijous. Passat el Nadal a casa d'en Quicus Carbó, m'assabento per la 
televisió que ha estat alliberat el cònsol alemany, mesura que alleugera l'angoixa que regna 
a Catalunya pel procés de Burgos. 

Dia 26 de desembre, dissabte. Especialment convidat per en Víctor Torres vaig a veure'l a 
casa la seva tia Xita on conec la seva muller i als fills, l'oncle i familiars dels Perenyes. Faig 
un petó a la tia Xita recordant aquells anys que a Montpeller vaig viure moltes setmanes 
al pis que tenia la família. 

Dia 27 de desembre, diumenge. Es produeixen manifestacions organitzades pels elements 
ultres del règim per fer complir les sentències de Burgos. Molt de soroll i poca gent i atacs 
a Montserrat i a l'Opus Dei. 

Avui fa cent anys de l'atemptat que va patir en Prim i Prats a resultes del qual morí 
tres dies després el 30 de desembre de 1870. En Joan Fuster li ha dedicat tres magnífics 
articles (dos a La vanguardia) dels quals se'n dedueix que el gran estadista fou mort a 
instigació dels senyors feudals castellans i andalusos, el duc de Montpensier i els negrers 
que s'enriquien a Cuba, perquè Prim estava a punt de donar l'autonomia a aquest país. 

Dia 30 de desembre, dimecres. Hom indulta els condemnats de l'ETA de la pena de mort. 
A les penyes s'havien dividit les opinions. La gran pressió internacional ha fet el miracle. 
Més val així. 

Ha estat un any maleit que s'ha emportat molts amics: Salvat Parés, Joan Mont- 
serrat, Pere Isern, Lluís Punsoda, el metge Soleret i el gran protector, el gran estadista i 
humanista president Càrdenas, però també s'ha endut tres dictadors Salazar, Nasser i De 
Gaulle. 


Any 1971 


1971 comença amb freds. 

1 de gener, divendres. Concert anual de l'Orfeó Català, com sempre la gent entusiasmada. 

9 de gener, dissabte. El poeta Salvador Perarnau, ja molt fotut, és el primer que cau. Amb ell a 
les penyes dels Pajaritos i del Términus havíem mantingut una bona amistat. Com a poeta 
era de segona línia, molt infantil. 

Dia 10 de gener, diumenge. Actuació de la cobla la Principal de la Bisbal davant de l'edifici 
del col-legi d'arquitectes de Barcelona, que patrocina l'actuació. 

Dia 17 de gener, diumenge. Tres tombs al palau de la Generalitat. 

Dia 20 de gener, dimecres. Anoto la mort de la senyora Mariana Ferrer, mare de l'Adell, es- 
cara que ho vaig saber més tard. 

Dia 21 de gener, dijous. La fi//a del mar de Guimerà, posada al dia per en Ricard Salvat al Po- 
liorama, per les actrius Montserrat Carulla i Paquita Ferràndiz. M'ha agradat. Remarco el 
prurit de Guimerà d'emprar arguments agradables per als mahometans. 

Dia 22 de gener, divendres. Mor el traidor Josep Maria Millàs-Raurell. 

Dia 24 de gener, diumenge. A Tarragona, des del balcó de J. Porqueras a la plaça Rusifiol, veig 
l'entrada a la ciutat del nou arquebisbe Pont i Gol. A remarcar un cor de seminaristes amb 
guitarres de molt d'efecte. 

Dia 25 de gener, dilluns. Hi ha grans esperances de trobar petroli a les goles de l'Ebre. Jo hi 
faig conya. 

Dia 27 de gener, dimecres. Llegeixo el llibre E/ 6 d'octubre a Catalunya de Manuel Cruells, és 
anti ERC i anti president Companys. Es diu que Cruells és un franctirador ex Nosaltres 
Sols que encara els dirigeix en Cardona. 

Dia 2 de febrer de 1971, dimarts. La llotja de Barcelona molt animada, reunió setmanal dels 
amics correligionaris d'ERC. 

Dia 6 de febrer, dissabte. Lectura del llibre EZ monestirs catalans d'E. Torras amb fotografies 
de Pere Català i Roca . Les fotografies encara són en blanc i negre. 

Dia 11 de febrer, dijous. Al teatre Romea veig Cap de setmana amb senyora un vodevil poca- 
solta amb Nonell. 

Dia 13 de febrer, dissabte. Mor la Cita Torres, tia del Víctor i la Núria, 

Dia 14 de febrer, diumenge. Vaig a veure en Bou a Collblanc i també a veure arribar la penya 
del Barça de Tarragona i a fer una passejada amb ells fins a la plaça d'Espanya. 

Aquest dia mor en Mateu Roca a Tarragona, la notícia em colpeix molt, preparo el 
comiat. 

Dia 18 de febrer, dijous. A Tarragona amb molt de vent. A casa dels nebots em donen detalls 
de la mort d'en Mateu Roca. 

Dia 19 de febrer, divendres. Concert a l'Orfeó Català dedicat al mestre Pujol, molt emocio- 
nant. 

Dia 20 de febrer, dissabte. Bladé i Desumvila fa una conferència al Centre lleidatà sobre Fran- 
cesc Pujols, escoltada amb molta satisfacció pels amics concurrents. 

Dia 22 de febrer, dilluns. Feu Ja mère de madame de Georges Feydeau, representada al Romea 
per un conjunt francès. Poca cosa. 

Dia 25 de febrer, dijous. Visita a casa d'en Josep Mateu (nano) que no resulta gens agradable 
per l'empipadora que és la seva dona. 

Dia 1 de març de 1971, dilluns. Trasllat i enterrament a Reus de les restes de Joan Prim i 
Prats, acompanyat d'amics perquè és dilluns, dia de mercat. Els reusencs han fet festa a 
la tarda i tot ha resultat molt solemne. Hom ha portat molts soldats perquè cobrissin el 
carrer i tots ens hem emocionat molt. 

Dia 7 de març, diumenge. La colla sardanista Violetes del bosc, en commemoració del seu 
25è aniversari, ha patrocinat un concert amb tres cobles al Palau de la Música que ha 
estat un èxit. 

Dia 10 de març, dimecres. A l'Ateneu han fet eleccions de compromissaris cosa que ha pro- 
duit molt d'enrenou. 

Dia 11 de març, dijous. Vaig a casa de l'Alavedra a buscar el llibre d'en Foix. L'amic m'explica 
com viu i mensenya el pis tan ben situat que té. 

Dia 12 de març, divendres. Vaig amb l'equip de futbol de l'Ateneu a veure com juguen amb 
ell a Bocaccio. 

Dia 23 de març, dimarts. Els diaris em fan recordar que fa cent anys de la Comuna de París. 

Dia 25 de març, dijous. He tingut molta feina a fer imprimir els comiats a Mateu Roca, una 
dotzena dels quals acompanyo amb una foto d'ell i meva. Estic molt content del que he 
fet per ell. 

Dia 31 de març, dimecres. A Tarragona reparteixo el comiat a Roca que ha agradat molt als 
amics. 

Dia 4 d'abril de 1971, diumenge. Visita al museu de la Ciutadella, una mica arranjat amb el 
mal gust de posar coses als passadissos que van al Parlament de Catalunya. 

Dia 6 d'abril, dimarts. Per fi tenim Junta a l'Ateneu on tindrà un lloc l'amic professor Vall- 
mitjana de Torredembarra. 

Dia 7 d'abril, dimecres. Un enfrontament amb Josep Palau, un amic amb esperit de contradic- 
ció. L'he sorprès amb l'argument de Las Cortes Catalanas de Francesc Sunyer i Capdevila. 

Dia 8 d'abril, dijous. Sabem que l'Adell és aquí, vaig a Vallirana però no el trobo, una veina 
m'explica la mort de la seva mare i el que passa. 

Dia 11 d'abril, diumenge. Inesperat encontre amb en Josep M. Prats i Biarnès de Tarragona 
al sortir de l'Ateneu, he acabat convidant-lo a ell i als fills al Café Zurich. 

Dia 15 d'abril, dijous. En Capri al Romea representa Sóc un viu de l'italià Antonioni, amb 
Pactriu Àngels Lledó, un vodevil que m'ha agradat. 

Dia 18 d'abril, diumenge. Vaig a Lloret per festejar el dia de la Pubilla de la Sardana. No veig 
l'Amadeu Solé i després de dinar vaig a Blanes a veure en Pou. Un dia molt fred i agafo 
la grip. 

Dia 25 d'abril, diumenge. Una setmana amb grip. 

Dia 27 d'abril, dimarts. Encara ben engripat em passo el dia amb l'Adell, la seva dona i els 
seus amics de Normandia passejant-los pel barri gòtic i l'Orfeó Català i dinant a casa 
seva a Vallirana. 

Dia 29 d'abril, dijous. En Garsaball representa al teatre CAPSA E/ retaule del flautista que 
ja havia vist estrenar a l'Aliança del Poble Nou. Garsaball hi dona més vida, llàstima que 
portin aquests vestits d'un panyo tan barat que treu molt d'encant al lluiment dels actors. 

Dia 5 de maig de 1971, dimecres. L'Eroles de Mèxic ve a la dispesa a buscar-me i passegem 
pel mercat de la Boqueria, anem al seu hotel i saludo la seva muller i la vídua de Pere Ferré 
ija no ens veiem més. 

Dia 8 de maig, dissabte. L'amistat amb el casteller del Vendrell Guitart ens ha dut a en Mill 
i a mi a veure l'aixecada de castells dels Nens a l'hotel Orient, on els han portat els del 
Club Nariguts. Per primera vegada he vist castells dins d'un local. Tot molt emocionant. 

Dia 17 de maig, dilluns. Ha arribat de Mèxic la notícia de la mort del diputat Enric Canturri 
i Ramonet. L'home més ric de la Seu d'Urgell que va voler militar a ERC, fou un dels 
diputats que l'any 1954 a l'ambaixada de la República espanyola a Mèxic va elegir Tarra- 
dellas com a nou president de la Generalitat de Catalunya. 

Dia 20 de maig, dijous. En Mill, l'Àngel Gramunt i jo anem a veure un partit del Sant Andreu 
per saludar en Tovar que està content. 

Dia 21 de maig, divendres. Moren en Padreny i en Galobardes dos amics emprenyadors. 

Dia 22 de maig, dissabte. En Cunillera ha estat oportú de trobar-nos als porxos i hem fet una 
bona cafetada i bones notícies. 

Dia 25 de maig, dimarts. S'inaugura la sala d'actes de l'Ateneu amb una conferència d'en 
Ricard Salvat en castellà. 

Dia 30 de maig, diumenge. Llegeixo amb gust Història de Catalunya de Joan Reglà i Cam- 
pistol. 

Dia 5 de juny de 1971, dissabte. Ha vingut un grup de socis del Casal Català de Buenos Aires 
en el qual venia A. Palmada, la rebuda ha estat a l'Aliança del Poble Nou on han estat 
obsequiats amb un recital de Núria Feliu. 

Dia 8 de juny, dimars. Conferència de Garcia Castellet a l'Ateneu sobre Salvador Espriu. 

Dia 10 de juny, dijous. Una altra vegada a Sitges per Corpus per veure les catifes, com sempre 
tan boniques. 

Dia 12 de juny, dissabte. Amb en Joan Rodríguez he anat a Vallirana a casa l'Adell, a un dinar 
que ens ha fet la Maria Bladé. Hem passat unes hores molt agradables recordant els dies 
feliços i els crítics. Els anys esborren els punts de disputa si hi ha cultura i fraternitat. 

Dia 16 de juny, dimecres. L'amic Foix m'envia per correu aeri la seva gran biografia del pre- 
sident Càrdenas, un magnífic llibre on ha posat els cinc sentits per donar una impressió 
exacta del gran Càrdenas. 

Dia 25 de juny, divendres. M'emporto l'amic Mill a Tarragona per mostrar-li la ciutat Impe- 
rial. Pel carrer de la Unió i per la Rambla Nova anem al Balcó i després al Pretori, carrers 

de la Nau, Cavallers, Comte, Mísser Sitges, Abat i Major per mostrar-li on jo he nascut 
i que ara és on viu la Rosa Solé. Hem de pagar vint pessetes per visitar la Catedral i com 
que plou no podem visitar el Passeig Arqueològic. Després de dinar a cal Quimet anem 
al Serrallo a veure l'arribada de les barques i a presentar-li els amics que tinc allí. 

Dia 27 de juny, diumenge. Mor l'amic Coca i acaba la tertúlia tarragonina. 

Dia 29 de juny, dimarts. A Canet de Mar a sentir la Principal de la Bisbal com cada any, però 
aquest any l'amic canetenc Joan Alegret, professor de català, va voler que anés a dinar a 
casa seva. Vaig trobar una família magnífica. El dinar va tenir la novetat que el pollastre 
estava farcit de porc amb seques i per postres hi va haver gran quantitat de maduixots 
amb vi. 

Dia 30 de juny, dimecres. Marxa de la dispesa la senyora Timotea que havia viscut allà amb 
una filla i tres néts que han sortit molt ferms i bons nois. 

Dia 4 de juliol de 1971, diumenge. Vaig a l'aplec de Banyoles amb la intenció de trobar-hi 
l'amic Palmada de Buenos Aires i no li trobo, això que havia dit que hi seria. A la nit, a la 
Rambla dels Estudis trobo el matrimoni Virgili de Tarragona i amb ells podem gaudir de 
la victòria del Barça, gràcies al transistor d'un veí de cadira. 

Dia 5 de juliol, dilluns. Vaig portar el matrimoni Virgili a la Seu Vella, carrer Montcada i 
Palau de la Música Catalana. El meu /our els agradà molt i dinàrem a l'Ateneu que també 
els agradà. 

Dia 6 de juliol, dimarts. Ha vingut a dinar amb mi el cosí Joan Fusté. 

Dia 11 de juliol, diumenge. Els coronels del Marroc volen derrocar el rei. 

Veig en Fany, Anglès, Gandia, Porqueres, Ayxendri pare i fills, els amics de Floresví, 
els amics de Prats, molts dies a casa de l'Avià i del Cabré, un dia a casa d'en Cinto Puig i 
un dia a casa d'en Vives. 

Dia 20 de juliol, dimarts. Al Sudan els mahometans fan una matança de comunistes. 

Dia 23 de juliol, divendres. Veig en Garriga a Salou que està molt afectuós. 

Dia 26 de juliol, dilluns. Al Vendrell per Santa Anna, molt barrejats amb els castellers trobem 
a faltar en Julivert. Saludo un nét d'Andreu Nin per recomanació d'en Garriga. 

Dia 27 de juliol, dimarts. He passat vint dies a Tarragona. 

Dia 30 de juliol, divendres. Anem amb en Mill a acomiadar el mercat del Born que tanca les 
portes definitivament. 

Dia 6 d'agost de 1971, divendres. lant Fleming visita el monument a la Biblioteca de Cata- 
lunya. 

Dia 12 d'agost, dijous. Torno a esser a Tarragona a casa de la cunyada Rosa. 

Dia 16 d'agost, dilluns. En plena festa de Sant Roc mor el capità Lobo. 

Dia 19 d'agost, dijous. Faig el comiat al Camp del Nàstic on tantes emocions i enrabiades 
havia pres. Des de l'any 1923 que feia ressenyes a E/ Di/uvio de Barcelona mai els pipis 
que manaven al Nàstic em varen poder veure. Ara a la llotja de la penya Garrofer amb 
Solé el baster i l'Armengol, amb un Sendrós a qui no vaig parlar, encara em vaig enrabiar 
perquè tractaren el Santandreu molt malament. Hi havia el pare i el fill Tovar. 

Aquests dies a Tarragona vaig saludar els amics Virgili Sanromà de la impremta, 
Prats Biarnès, Sefus, Rofes, Ramos, Armengol, Fany, Gambin, Caballé, Llagostera de 
Marsella, Marsals, Gironès, Carbonell, Ignasi Anglès, Gandia, Simó i Pallac. 

Les baralles a la penya del Barça foren fastigoses, les bestiasses no creien que el Barça 
pogués guanyar la triple corona. 

Dia 30 d'agost, dilluns. A Vilafranca a veure la famosa concentració i torneig de colles de 
castellers en la que guanyà el Vendrell. 

Dia 2 de setembre, dijous. Després de dies de buscar el diputat Folc de Montblanc finalment 
el vaig trobar a Barcelona. Havia estat a Tarragona i no havia vist ni el Recasens Jordà ni 
el Lloret. Els dies 2, 3, 4, 5, 6, 7 i 8 vaig anar a saludar-lo cada matí a l'annex de l'hotel 
Colón. Si bé un parell de dies va voler anar a prendre cafè amb mú, no va voler anar a la 
Llotja a veure Joan Rodríguez ni acceptar el dinar de benvinguda que a l'Esquerra oferim 
sempre als visitants notables. Vàrem ben bé perdre el temps amb ell. Encara rai que em 
va aclarir alguns punts foscos de l'entrega del Cardenal Vidal i Barraquer a la Generalitat, 
que han passat a l'arxiu de memòries 1933-39. 

Dies 9 i 10 de setembre. D'un viatge d'anada a Manresa en va sortir una excursió a Castellar 
de n'Hug on hi ha les fonts del Llobregat. A les 15 hores amb un bon autocar sortirem 
cap a Berga i d'allí a Guardiola on canviàrem d'autocar. Era un dia molt clar i un noi molt 
comunicatiu m'anà explicant una descripció de les terres per on passàvem. De Guardiola 
a Castellar la cosa fou pesada però acceptant un bon consell vaig baixar davant del Gran 
Hotel i pujant a peu cap a Castellar vaig trobar les fonts que no rajaven gaire aigua. Una 
cosa molt original. Vaig dormir a casa Francisco on donaren un sopar molt curt. Feia fred 
de veritat, sort de posar-me al llit vestit. A les sis del matí ja sortíem cap a Guardiola i 
entràvem fins a Bagà que fou una sorpresa per a mi que la vila fos tan dedicada als esti- 
uejants. No hi havia res per menjar i fins a Berga no em vaig poder acontentar la panxa. 
Pel camí un obrer català que treballava a la construcció de la central tèrmica de la Fecsa a 
Fígols em va donar detalls de com anava tot. Sort que a Manresa, a casa el Suís, em vaig 
poder treure el ventre de pena. 

Dia 11 de setembre, dissabte. Un recordatori clandestí de quatre pàgines ha agradat molt a 
tots els catalanistes. 

Dia 12 de setembre, diumenge. Pels diaris m'assabento de la mort de Nihita Rruschev. 

Dia 16 de setembre, dijous. Una anada a Granollers a fi de baixar a la tarda per la Roca del 
Vallès. 

Dia 18 de setembre, dissabte. Ballada de sardanes a la plaça de l'Ateneu, amb una anella de 
l'Àngel Teixidó en què hi vaig fer ballar en Lluís Xiprés. 

Dia 20 de setembre, dilluns. Grans i greus aiguats al Llobregat. 

Dia 22 de setembre, dimecres. Vidal i Muller vénen a la dispesa i em donen una gran alegria, 
ens reunim amb en Joan Rodríguez i estic amb ells fins a l'hora de dormir. 

Dia 29 de setembre, dimeres. És dia d'eleccions a procuradors familiars i les veig a Tàrrega 
on dino i a Balaguer on sopo. Veig que voten algunes dones. Per anar a Balaguer des de 
Tàrrega passo pels pobles de la Fuliola, Castellserà, el Tarròs i Bellcaire que pel setembre 
fan molt goig de veure. Parlo amb Barés. 

Dia 30 de setembre, dijous. Un dia i una nit solament dedicats a Lleida amb les tertúlies de 
can Barrio, en Morún semprenyà perquè hi havia qui parlava de les eleccions. 

Dia 1 d'octubre de 1971, divendres. Sóc a Montblanc on veig el tram de muralla que restau- 
ren i dino a casa Pocarull on no trobo el matrimoni Vidal, però agafant un autobús que 
passa per Alcover veig tota l'extensió dels camps d'avellaners d'aquells pobles que, com 
que l'autobús entra dins, es veuen bonics com Picamoixons, Alcover, La Selva del Camp. 


A Reus trobo els Vidal i quedem que els tornaré a veure després del viatge que he de fer 
a Marsella. 

Dia 2 d'octubre, dissabte. Amb un viatge llampec sóc a sopar i a dormir a Móra d'Ebre on a 
més de veure el Tarrè, muller i amics veig el matrimoni Bladé. 

Dia 4 d'octubre, dilluns. El casament del nebot Roger Maset havia tingut el preliminar d'en- 
tregar-li tres mil pessetes com a obsequi de casament. Ja m'havia assabentat que la núvia 
Montse Gaià, filla del cambrer del Tàrraco Roc Gaià, havia estat sardanista i que la famí- 
lia Roc eren gent com cal. Vaig estar a casa de la núvia veient el preludi del casament, cosa 
que no havia vist mai de tan a prop des de que s'havia casat el germà Josep. Tot presagiava 
una bona festa. Quan arribàrem a la casa d'assistència de la Diputació, totes les nenes i els 
nens acollits estaven en dansa, cosa que em féu emocionar i em recordà quan el 1955 vaig 
veure en Roger allí mateix, petit com ells mateixos. És feu entrada a l'esglesieta dedicada 
a la Nostra dona de la Mercè amb música de l'harmònium que tocava mossèn Ritort. Les 
cançons de l'escolania alegraren molt el casament que sempre resulta una cosa pesada. 
Val mil vegades més un casament civil que no un de religiós. Una vegada l'acte acabat 
amb els consegúents interminables petons, llavors vénen les interminables fotografies tan 
empipadores. Molt aviat ens trobàrem a l'hotel Sant Jordi de la carretera de Barcelona i ja 
tothom amb l'impuls que dóna al cor el uisqui o el vermut es va sentir ple de cordialitat i 
s'oblidaren els refregaments familiars. 

La família de la dona del meu germà Joan va anar apareixent, destacant la neboda 
Maria Maset, el seu oncle Josep Borrull i la tia d'aquesta, Maria Borrull, amb la seva 
bonica filla tinguda amb un vicari. La cunyada Roseta em va acompanyar i férem una 
bonica foto amb els nuvis, els quals van anar a passar la nit a un hotel de quatre estrelles 
de Benicarló i feren el viatge de nuvis amb una excursió col'lectiva a França i Itàlia. Jo he 
estat molt satisfet d'aquest casament que s'ha fet amb una noia tarragonina. 

Dia 8 d'octubre, divendres. Emprenc viatge cap a Marsella amb la fórmula del viatge prèvia- 
ment pagat. La primera aturada és a Llançà, vila per la qual havia passat moltes vegades 
però mai hi havia dormit. Passo un dia a l'hotel Empúries nou de trinca i em passejo per 
la vila i la platja. Llançà és un poble important. 

Dia 9 d'octubre, dissabte. Matinejant vaig agafar el tren que em va portar a Portbou per agafar 
ja el que em portaria a Perpinyà, ciutat que em va rebre altre cop amb pluja, vaig haver de 
sopar i dormir a cal Sansa, prop del cafè de la Llotja. 

Dia 10 d'octubre. Era diumenge i vaig estar al cafè de la Llotja amb en Figueres, perquè ara 
aquest amic no va al Palmàrium i també vaig saludar el Secall. 

Dia 11 d'octubre, dilluns. Ja cap a Marsella en un dia bastant desapacible. Vaig anar veient 
passar totes les viles i poblacions que tants anys fa que veig i no em canso mai de veure. 
Les que més m'interessaren foren les més properes a Marsella que feia setze anys que no 
veia. Mitja hora abans d'arribar a Marsella es féu fosc i no vaig poder veure totes les grans 
innovacions que han fet a les seves rodalies. A les 19 hores en punt entrà el tren a l'estació 
i jo seguidament vaig buscar la porta de sortida on ja m'esperava, tan amable com sempre, 
en Llagostera, m'agafà el maletí i vam anar a peu cap a casa seva on la seva dona m'acollí 
fraternalment. Sopàrem tot seguit i aviat a dormir perquè en Llagostera s'ha de cuidar 
molt per les terribles pallisses rebudes a Mauthausen. 

Dia 12 d'octubre, dimarts. Ens aixecàrem a les deu i anàrem a donar un passeig pel parc que 
envolta l'arribada de l'aigua a Marsella. Tot molt ben cuidat. A la tarda amb el cotxe que 
té en Llagostera vam anar a la vila on viu el germà d'en Mestres, el barber, que és cunyat 
del Virgili Sanromà de la impremta. El xicot no s'immutà gaire i ens va dir que esperés- 

sim que plegués, que aniríem a veure qui podíem trobar. Ho vàrem deixar córrer. Amb el 
cotxe en Llagostera m'ensenyà les construccions noves totes molt importants. 

Dia 13 d'octubre, dimecres. Al matí amb temps plujós anàrem a visitar les restes del port grec 
que bastiren els fundadors de Marsella. El conjunt que hom vol conservar rodeja l'edifici 
de la Borsa i demostra la importància de la construcció. Jo vaig prendre uns apunts per- 
què no existeixen postals del lloc. A la tarda tot i el temps plujós l'amic es va entestar a 
portar-me a Ais de Provença, viatge que va resultar poc sortós perquè es punxà una roda 
i vàrem haver de passar per Ais mentre plovia. 

Caldrà fer altra vegada la visita a la terra d'en Mistral. 

Dia 14 d'octubre, dijous. Al matí pels mercats de la vora del carrer Sant Ferriol i per aquest 
mateix carrer anàrem a visitar la Borsa, magnífic edifici que tanca un grandiós tresor de 
la importància de la història marinera de la Provença i de França a la Mediterrània. A la 
tarda amb el cotxe anàrem a veure al que li diuen en Pitu Virgili, que és el germà petit dels 
bot d'oli, nebot de la tia d'en Quicus Carbó. Amb el cotxe bastant ple vàrem anar a passar 
pel passeig del Prado, parcs i conjunts esportius fins a sortir a la Corniche nova que ara 
té una gran amplada, després pujàrem a un palau de conferències, el Chateau Berger, des 
del que es veu la platja dels catalans, les illes d'Ifi de Ratonneau, en una tarda de vent de 
mestral que donava molt bona vista a tot. 

Dia 15 d'octubre, divendres. Al matí en Llagostera em portà a un cinema de la Canebière que 
tenia tres sales de projecció, de comú acord triàrem el film Papil/on que resultà bastant 
divertit. A la tarda anàrem a visitar la germana de l'Adell que ens esperava amb el seu 
marit i ens oferí galetes i vi escumós. Foren hores de discussió i record de les dificultats 
dramàtiques que van viure ella i la seva mare a Riba-roja d'Ebre, on per ser més extremista 
que la gent d'esquerres que portava l'Ajuntament, es va fer marxista amb el consegúent 
batibull que li portà aquesta actitud. 

Ens va dir que tenia un noi casat. En fi, la vàrem trobar ben situada encara que con- 
testatària perquè ella porta el dimoni de l'extremisme al cos. 

Dia 16 d'octubre, dissabte. Ens vàrem acomiadar de la muller de l'amic que tan afectuosa 
va estar amb mi i Llagostera va venir a acomiadar-me a l'estació on vaig agafar un tren 
del migdia. Aleshores vaig poder veure totes les indústries que els marsellesos han posat 
a Fos-sur-Mer i la millora de les viles veines. Ja a Perpinyà vaig trobar en Figueres a la 
Llotja i quedàrem d'acord per l'endemà. 

Dia 17 d'octubre, diumenge. Amb en Figueres anàrem al cementiri de l'Oest, molt ben situat, 
ja hi trobàrem una cinquantena d'amics disposats a acompanyar la néta d'en Guasch de 
l'Espluga que portava una bonica garba de clavells vermells. La làpida a la memòria del 
president Companys i als catalans morts a la guerra i als camps de concentració és de 
bona alçada i uns amics en el dia commemoratiu hi posaren un bust de bronze del Presi- 
dent. Reunits a l'entorn del monument en Garcia Casteller féu el discurs amb al-lusions 
a la situació actual i a les esperances per a l'avenir, dit tot molt eloquentment. Ens vàrem 
anar acomiadant, principalment d'en Guasch i família i a la tarda vaig anar a prendre cafè 
a la Llotja amb Figueres i amics i vaig anar a agafar el tren. Passàrem per Portbou ja fosc 
i vàrem arribar de nit a Girona on vaig dormir. 

Dia 18 d'octubre, dilluns. Amb el tren vaig baixar a Blanes per anar a Lloret a veure l'Amadeu 
sense saber que havia mort el passat dia deu. 


239 


Salvador Maset i Vidal. Dietari de l'exili a Mèxic i del retorn a la Catalunya franquista (1942-1975) 


Dia 19 d'octubre, dimarts. A Barcelona, a l'anar a la Llotja em vaig trobar que en Vidal i la 
seva muller eren allí amb en Joan Rodríguez i els amics d'ERC, cosa que vàrem aprofitar 
per anar a dinar a can Culleretes, passant pel restaurant Sogas que és on en Pitarra tenia 
la rellotgeria. 

Dia 21 d'octubre, dijous. Vaig a veure el Palau Blaugrana i la bodega d'en Bou. 

Dia 23 d'octubre, dissabte. Les manifestacions dels treballadors de la Seat han arribat a la 
plaça de Catalunya. 

Dia 26 d'octubre, dimarts. Altra vegada de reunió a la Llotja amb els amics d'ERC, també hi 
ha en Vidal. 

Dia 30 d'octubre, dissabte. Acomiado el Vidal i la muller davant de l'hotel Montecarlo de les 
Rambles. Les abraçades són molt doloroses, qui sap si seran les últimes. 

Dia 2 de novembre de 1971, dimarts. Ballets dels paisos catalans d'una gran bellesa al Palau 
de la Música Catalana. 

Dia 5 de novembre, divendres. Anada a Tarragona a contar el viatge a parents i amics, dino a 
casa d'en Recasens Jordà. 

Dia 8 de novembre, dilluns. En Messeguer m'assabenta que el matrimoni Bladé ha tingut un 
accident greu d'automòbil. 

Dia 14 de novembre, diumenge. Le Monde explica l'assemblea de l'oposició catalana i ens 
assabentem que el governador ha posat penyores d'un milió de pessetes a Josep Solé Bar- 
berà i a Josep Andreu Abelló i penyores de cent mil pessetes a Alexandre Cirici, Marià 
Vila d'Abadal i Joan Vallvé. 

Dia 21 de novembre, diumenge. Amb l'equip de l'Àngel de l'Ateneu anem a Bigues i Riells 
en un dia plujós, tot va malament menys la foto. 

Dia 25 de novembre, dijous. Envio les nadales als amics. 

Dia 30 de novembre, dimarts. Acabo el mes molt engripat. 

Dia 3 de desembre de 1971, divendres. Al Romea un espectacle de Rusifiol muntat per en 
Regàs amb els vells $4/per Tango. 

Dia 6 de desembre, dilluns. M'he empassat el gruixut llibre La iniguitat de Casp i la fi del 
comtat d'Urgell de Lluís Domènech fill. 

Dia 9 de desembre, dijous. Vaig a Tarragona a veure el matrimoni Bladé al qual trobo bastant 
recuperat a la clínica Monegal. Dino per primera vegada a casa d'en Roger on la seva 
sogra m'atén molt bé. 

Dia 11 de desembre, dissabte. Arriba la notícia que ha mort en Valls a Torredembarra. 

Dia 17 de desembre, divendres. Al Romea Nonell i Velilla presenten Un marit de dia, només 
passador. 

Dia 23 de desembre, dijous. Al menjador de l'Ateneu ens veiem obsequiats per Marià del 
Vendrell amb coques de ceba, espinacs, fesols i botifarra molt delicioses. La colla de joves 
ha estat molt feliç i s'han cantat boniques cançons. 

Dia 24 de desembre, divendres. Vénen a la dispesa el matrimoni Borrull de Palma de Ma- 
llorca i no em troben, però deixen una formosa ensaimada que reparteixo per la colla de 
la meva taula de l'Ateneu. 

Dia 25 de desembre, dissabte. Vaig a l'Hospitalet a escoltar les cobles Montgrins i Costa 
Brava. En Roig em convida a visitar el bar Tarraco que hi ha allí. 

Dia 31 de desembre, divendres. Acomiado l'any al bar Maracaibo de l'amic Simeó, però prenc 
part amb la colla dels matrimonis Pasqual i Jordi, Xiprés i d'altres a veure xampany, tinc 
sort que l'amic Xiprés m'acompanya a casa. 


Coses destacades d'aquest any han estat el casament del nebot Roger, la meva tornada a 
la tertúlia Juliachs, la vinguda de Mèxic d'en Folch, dels Vidal i dels Adell, l'anada a Marsella 
i a Perpinyà i la visita contínua a les obres de les estacions del metro i Renfe de la plaça de la 
Universitat. 

Entre els morts, els més sentits Canturri, Amadeu Solé, la mare de l'Adell, el pare 
d'en Messeguer, el reenterrament d'en Prim a Reus, Mateu Roca, Galobardes, capità Lobo, 
Rruschev, Valls de Torredembarra. 

Fa cinquanta anys de l'Sparta de Praga-Barça, dos partits fabulosos que anàrem a veure a 
Barcelona amb en Marsal de guia. 


Any 1972 


Dia 1 de gener, dissabte. Ja som a la matinada d'aquest dia quan abandonem el bar del Simó 
del carrer Canuda. 

Dia 9 de gener, diumenge. La Principal de la Bisbal actua davant de la seu del col-legi d'ar- 
quitectes de Barcelona, destacan el primer tiple amb els seus solos. 

Dia 13 de gener, dijous. Vaig a veure el matrimoni Bladé a casa del seu fill, els veig animats. 

Dia 22 de gener, dissabte. Entren al Mercat Comú , Anglaterra, Irlanda i Dinamarca. 

Lorenzo Zabala, l'industrial segrestat per l'E'TA és alliberat i els obrers són readmesos. 

Dia 30 de gener, diumenge. Partit de l'Ateneu F.C. al camp de Piscines i Esport contra un 
equip de mallorquins que estudien aquí. 

Dia 3 de febrer, dijous. Nova estada aquí a Catalunya de Teresa i Marcial Marimon, els vaig a 
visitar i conec el seu fill Miquel Àngel. 

Dia 4 de febrer, divendres. Llegeixo el nou llibre de Bladé Moraguefes en què ha volgut fer 
aparèixer el meu nom en les anècdotes de Montpeller. El llibre és molt bo. 

Dia 10 de febrer, dijous. Envio carta i moltes fotos a Fort. 

Dia 13 de febrer, diumenge. Carnestoltes. Vaig a la plaça de Sant Jaume a veure l'espectacle 
de la sortida dels cotxes d'època cap a Sitges. 

Dia 25 de febrer, divendres. Sòcrates és una obra que Marsillach ha presentat al teatre Polio- 
rama, està bastant bé. 

Dia 27 de febrer, diumenge. Calçotada a la parcel'la que els nebots Maria i Roger tenen al 
barri de la muntanya de Sant Pere. Hi havia els seus sogres, l'oncle de Dien Bien Fu, la 
germana Joana i els fills, els néts d'en Roc Gaià. Després vaig anar a veure on tenien el pis 
la Maria i el seu marit que fou una enredada i em costà una grip que em va durar mesos. 

El mateix dia al matí, abans de la calçotada, a l'arribar amb el tren a Tarragona havia 
anat directe a l'Amfiteatre del que vaig prendre apunts per enviar-los al Dr. Bosch Gim- 
pera, per això vaig acabar el dia amb un gran cansament. 

Dia 3 de març de 1972, divendres. Vaig a veure l'espectacle Xauxa de La Trinca al teatre Es- 
pajiol, bastant divertit amb qualitat descendent. 

Dia 7 de març, dimarts. Carme Ballester, viuda del president Companys, mor a París. Hom 
estava content perquè els alemanys li passaven una important jubilació. 

Dia 17 de març, divendres. El film Laia amb Núria Espert es passa al cinema Coliseum, no 
ha resultat reeixit. 

Dia 21 de març, dimarts. Vaig a Vilanova i la Geltrú amb en Mill convidats per en Ballester 
que ens fa cansar caminant, però que val la pena perquè al cementiri civil hi trobem un 
panteó a Miquel Guansé, que resulta ser l'oncle de Domènec Guansé. Aquest maçó fou 
un home tremend en la política. A la tarda encara visitem Sitges, fa molt de vent. 

Dia 27 de març, dilluns. Passo el dia amb el Josep Borrull, la muller i el fill d'ella, m'han portat 
ensaimada de Mallorca. 

Dia 29 de març, dimecres. Vaig a la tertúlia Juliachs amb en Vallvé que ja està curat de la 
inflamació de la mà. 

Dia 2 d'abril de 1972, diumenge. En dia de Pasqua vaig a Martorell, volia trobar-hi els fills de 
Tolosa però no els veig, passo per Sant Boi i tampoc veig els de la família Macià Gonzà- 
lez, per fi a l'Hospitalet trobo en Roig i la família. 

Dia 6 d'abril, dijous. Vaig a Tarragona, veig en Recasens Jordà, Roseta, Roger, Cerots del Cós 
del Bou, Virgili Sanromà i Esteller. 

Dia 14 d'abril, divendres. Aldarulls catalanistes a la Universitat de Barcelona. 

Dia 18 d'abril, dimarts. A la reunió d'ERC a la Llotja de Barcelona parlem del proper dinar 
d'amics. 

Dia 21 d'abril, divendres. El Bestiari de Joan Oliver s'ha muntat al nou teatre Arts amb mú- 
sica de La Trinca, bo. 

Dia 23 d'abril, diumenge. Sant Jordi. Llibres. Busco però no veig en Joan Fuster. 

Dia 28 d'abril, divendres. Regàs a l'Ateneu torrat de uisqui bescanta contra el president Com- 
panys, cosa que no li aguanto i es produeix un enfrontament amb moltes paraules grui- 
xudes. 

Dia 1 de maig de 1972, dilluns. Veig el concurs de colles sardanistes a les Rambles davant de 
can Jorba, el dia és plujós, veig gent de Tarragona. 

Dia 7 de maig, diumenge. Ja més alleujat de la grip escric cartes a Conde, Vidal, Carme Ro- 
vira, Cunillera i Perelló. 

Dia 16 de maig, dimarts. El Dr. Riu, vistes les meves anàlisis, en treu que tinc colibacil. 

Dia 24 de maig, dimecres. El partit Ràngers de Glasgovv i Dinamo de Moscou acaba amb 3-2 
a favor dels escocesos. Tot i guanyar han fet tota mena d'excessos, s'han embriagat per la 
ciutat i han fet una gran trencadissa al camp del Barça. 

Dia 28 de maig, diumenge. L'F.A.C. del Front Nacional Català, que feia pintades i explotava 
alguna bomba, ha estat descobert per la policia que ha fet detencions i hi ha hagut fugides 
a França. 

Dia 30 de maig, dimarts. Veig la Francisca Tàpies vídua de Fradera a casa els Garrabella. Hi 
ha hagut les llagrimetes usuals però hem parlat de tot i de tots. 

Dia 1 de juny de 1972, dijous. He passejat pel nou parc Verdaguer de Montjuic on ha estat 
molt ben aprofitada la muntanya. 

Dia 2 de juny, divendres. Nixon que va anar a Pelín, ara ha anat a Moscou, cosa que desferma 
molts comentaris. Sembla una actitud valenta, ja veurem. 

Dia 3 de juny, dissabte. A la fira de mostres no hi ha Rússia, perquè l'any passat no li deixaren 
onejar la seva bandera. Feren igual amb la catalana. 

Dia 14 de juny, dimecres. Començo a donar els onze volums de la novel:la E/ pelegrí apassionat 
de Puig i Ferrater a l'amic Alegret, perquè els doni al Departament de Filologia Catalana 
de la Facultat de Filosofia i Lletres de la Universitat de Barcelona, del director de la qual 
rebo efusives mercès. 

Dia 18 de juny, diumenge. Actuació de la cobla La Principal de la Bisbal pagada per la colla 
sardanista Violetes del Bosc davant de la Catedral de Barcelona. 

Dia 20 de juny, dimarts. Història de Ja Vanguardia un llibre que la filla de Gaziel ha fet publi- 
car a França, no m'acaba de convèncer que l'autor fos un catalanista. 

Dia 23 de juny, divendres. Joan Torres, un jove barbut que ha estat al Brasil, convida a coques 
de Terrassa. 

Dia 25 de juny, diumenge. Met Miravitlles escriu que els fets de maig de 1937 a casa nostra 
poden esser relacionats amb els que hi va haver el 1968 a París o aquest any a Roma. 

Dia 6 de juliol de 1972, dijous. Una mica més millorat torno a anar a la tertúlia Juliachs. 

Dia 7 de juliol, divendres. Una casa d'embolics al Barcelona per la Gúell i Gili, una cosa bastant 
fuixa. 

Dia 9 de juliol, diumenge. Maremoto al Serrallo, sense cap mort. 

Dia 13 de juliol, dijous. A la tertúlia Juliachs trobo en Sunyol de Mèxic. 

Dia 20 de juliol, dijous. A Tarragona vaig al Serrallo on m'adono de la catàstrofe marina del 
dia 9. Recordo l'any 1917 nedant al moll amb en Pocarull vora del Serrallo, de sobte và- 
rem quedar en sec i al revenir la mar no va fer cap estrall. 

Dormo a casa del Roger, que anuncia que té palla al niu. 

Dia 30 de juliol, diumenge. He endreçat els llibres de l'habitació. 

Dia 1 d'agost de 1972, dimarts. A la reunió política d'ERC a la Llotja de Barcelona ens assa- 
bentem que en Cunillera ha tingut un infart de miocardi. 

Dia 2 d'agost, dimecres. A la tertúlia Juliachs em barallo amb Sunyol perquè té paraules 
menyspreables per al president Càrdenas amb motiu de l'homenatge que li ha fet l'Orfeó 
Català de Mèxic. 

Dia 3 d'agost, dijous. Facem Comedia d'A. Ballester amb Garsaball, al teatre CAPSA, molt 
justeta. 

Dia 4 d'agost, divendres. L'Auca del senyor Llovet de J. Teixidor amb Jordi Torres i Mercè 
Bruquetas, amb pàgines musicals de La Trinca molt bones. Una obra molt agradable però 
no sensacional. 

Dia 5 d'agost, dissabte. Vaig a veure en Roig a l'Hospitalet, té el noi a fer de soldat, explica 
coses originals. 

Dia 8 d'agost, dimarts. Festegem el meu sant amb coca i vi ranci al menjador de l'Ateneu, 
Mill reparteix la coca. 

Dia 9 d'agost, dimecres. Acomiado la viuda de Fradera a casa els Garrabella i li dono uns lli- 
bres, uns discs i dos-cents pesos per a la subscripció al monument del president Càrdenas. 
Qui sap si ens tornarem a veure. 

Dia 10 d'agost, dijous. Vaig a Canet a saludar l'amic Alegret, passo la tarda amb la seva fa- 
mília. 

Dia 16 d'agost, dimecres. Ja sóc a Tarragona per festejar l'amic Roc, sogre de Roger, en un 
dinar extraordinari. Aquesta vegada anoto els parents i amics vistos a les cases, la cunyada, 
el Prats Biarnès, Puig Almirall de correus, Virgili Sanromà de la impremta, vaig als bars 

Ambròs, Penya Barça, Nàstic, Cerots del Cós del Bou on es comenta que el castellà Cal- 
derón, president del Nàstic, anomena el camp nou amb el seu nom. 


Dia 21 d'agost, dilluns. Recasens Jordà de la mútua em porta al Vendrell passant pel coll de 


Santa Cristina. Dinem al restaurant de Santa Cristina molt bé. Pel Vendrell no he trobat 
l'amic Vallvé de la tertúlia Juliachs ni la Maria de l'Ateneu, però el seu pare m'ha rebut bé. 


Dia 26 d'agost, dissabte. Arribat a Perpinyà ja saludo els amics Torre-Josa, cosí Recasens, 


Pinyol i Figueres. Dinant a casa d'en Secall veig la inauguració de l'Olimpíada de Munich 
amb la seva gran televisió, tot s'ha vist molt grandiós. 


Dia 27 d'agost, diumenge. A casa mateix d'en Secall veiem les proves de rem dels Jocs Olím- 


pics. M'assabento del dinar que varen oferir a Sauret, Garcia Castellet, Dardalló, Guinart 
i Barés. Conec els nuvis de les filles d'en Secall. Diu que va passar quinze dies a l'Escala - 
Empúries a casa els parents de la seva dona. Diu que no va rebre la carta d'en Joan Ro- 
dríguez a temps per anar a veure'l a l'estació. Secall fou amic de Conté, alcalde de Salses i 
ara director de la televisió francesa. 

Amb Figueres veig un Bonet fill de Sarral, m'assabento que Sunyer, alcalde de Batea, 
viu a Gers (Migdia-Pirineus). Amb Figueres i amb els amics fineixo la tarda a les palme- 
res de la plaça Aragó. 

Escric al president Tarradellas. 


Dia 28 d'agost, dilluns. Al matí a la llibreria Jordà veig el matrimoni Roca que encara no han 


vist el poeta Prous Vila, diuen que a les reunions a Prada, de lletraferits n'hi havia més 
de cinc-cents. A la tarda vaig a Tuir a casa de la cosina Margarida que està amb el seu 
marit i el fill petit que acaba d'arribar de Dinamarca, m'assabenten que la cosina Teresa de 
València ha mort, que el fill petit del cosí Esteve, l'Adrià, està a punt de casar-se i quan es- 
perem l'autobús, arriba la cosina Rolanda que dóna bones notícies de l'Àngela, l'Antoine 
i el François i que m'abraça i em besa amb gran efusivitat. Els prometo que quan tornaré 
a Tuir m'hi quedaré a dormir per conèixer i saludar tota la família. 

Després tornem a Perpinyà a fer tertúlia amb en Figueres i els amics de la plaça 
Aragó i a la nit me'n vaig al cinema Perpignan a veure el film Roma de Fellini, que no 
trobo molt bo. 


Dia 29 d'agost, dimarts. M'acomiado de Perpinyà sense veure l'amic Calderón de qui en Ton 


Ferré no m'assabentà bé de les seves intencions. Surto amb cotxe de línia cap a l'Escala — 
Empúries a les deu del matí i a les dotze ja som a lloc. Veig l'àvia de l'amic Xiprés que com 
que està malalta diu que no em pot atendre bé, faig un tomb per la vila amb un temps no 
gaire bo, però que tot i això està plena de turistes, dino en un restaurant prop d'on surt 
l'autocar cap a Flaçà, a la tarda hi embarco i aviat comença a ploure. El mal temps no 
em deixa gaudir de la bellesa de l'Empordà. Després de canviar d'autocar a Flaçà arribo 
a La Bisbal on vaig a veure la cosina vídua de l'Estevet i el seu gendre Gironès el fill del 
qual a punt d'entrar al servei militar es veu molt cepat i amb la fesomia del seu avi. La 
pluja m'impedeix de veure bé el taller de ceràmica del cosí de la Montserrat Figueres de 
Fondarella. Sopo i dormo a cal Ridaura. 


Dia 30 d'agost, dimecres. A Palamós veig l'Assumpció Maset sempre tan atrafegada venent 

als turistes, dino, sopo i dormo a Sant Feliu de Guíxols, a casa d'en Calvet que encara 
trobo junt amb el seu fill, un xicot ja de vint-i-quatre anys, que és el nét de Rovira i Virgili. 
En Felip diu que el dia anterior varen estar a dinar a la fonda el matrimoni Rahola, en 
Delmàs, l'Heribert Barrera i en Casanovas. 


Edició a cura de Josep Maria Prats i Domènech 


Dia 31 d'agost, dijous. A causa de la pluja no puc anar a Lloret amb l'embarcació i ho faig amb 
autobús. Veig la vídua d'en Solé molt enfeinada pels turistes, després de dinar me'n vaig 
a agafar un autobús que em porta a Hostalric i d'allí amb el tren vaig a Mataró on sopo 
i dormo a casa d'en Jaume i la Miracle Fusté. Li dic a en Jaume que compri el mas del 
Rector Vell, està preocupat pel seu fill que no vol estudiar. A la nit ja dormo a Barcelona 
ben cansat. 

Aquest viatge a Perpinyà i a Tuir m'ha fet pensar en la situació de la família. Els preo- 
cupa a tots que l'Àngela i l'Antoine acceptin que la seva filla Sebastiana que està separada 
del seu marit que treballava a les mines de Cornon, ara estigui amistançada amb un miner 
de Narbona. Això ha refredat l'amistat amb ella principalment de Margarida que sembla 
la més estricta. Segueixen sense relacions amb la vídua de l'Esteve per la relliscada que va 
tenir amb un aviador. 

Ja veurem com haurà anat el casament de l'Andreu Maset Clotis quan hi tornaré 
l'any que ve. 

Dies 1 al 17 de setembre de 1972. Descanso a Barcelona per emprendre un viatge al sud que 
em porta sense aturar-me a Tarragona, el dia 18 a Reus, és dia de mercat, veig la Llotja 
nova i veig els amics Mas, Barberà, Ferré de Constantí, Ferré Bonet que ja té el fill que 
fa d'advocat a Tarragona. A la tarda és quan la Llotja es veu animada, la cosa està més bé 
que malament. 

Pujo al tren i ja sóc a sopar i a dormir a la fonda Barcelona de Móra la Nova on parlo 
amb l'actual Casanoves fill, que va estar al xalet (presó) amb en Joan Roig. En castellà de 
Beziers parlem de tot i de Joan. 

Dia 19 de setembre, dimarts. Al matí surto caminant cap a Móra d'Ebre i encomano a cal 
Turró habitació per dormir. Al bar Sport trobo el Terré amb qui faig algunes visites. Des- 
prés de dinar a cal Turró agafo un autobús que em porta a Benissanet on trobo en Bladé i 
la muller que mensenyen les obres que han fet des de l'últim cop, ja fa anys, que vaig estar 
al seu mas. La piscina és molt original. Encara podem menjar unes figues amb moscatell 
i com que fa un temps plujós em tornen a Móra d'Ebre amb el seu auto nou, on després 
de sopar vaig al bar Sport a acomiadar-me d'en Terré. 

Dia 20 de setembre, dimecres. Com cada any, agafo a quarts de vuit l'autobús que em porta 
a Tortosa. A Tortosa plou lleugerament i faig les visites a la viuda de Montserrat i a casa 
la Maria i el Pepe Hernàndez que em parlen de la néta que tenen a Tarragona, C. Puig, 
que és una gran nedadora, també em parlen d'en Pomerol de la Ràpita. Això mempeny a 
anar a aquesta vila a la que arribo plovent molt fort, és per això que vaig a dinar a la fonda 
el Suizo mentre es posa a ploure a bots i barrals. Aprofito mitja hora de calma per anar a 
la Llotja del peix on admiro la gran quantitat de marisc que es posa a la venda i després 
de comprar unes postals es posa de nou a ploure bàrbarament, el carrer de davant de la 
fonda és com un riu. Sopo i vaig a dormir sense electricitat. A la fonda he menjat peix 
fresc molls i pelaies. 

Dia 21 de setembre, dijous. Segueix l'aiguat cosa que em priva d'anar a veure en Pomerol, a 
qui escric una carta. El temps amaina una mica i tinc temps d'agafar un autobús cap a 
Tortosa on arribo enmig d'un gran aiguat. Un automobilista s'apiada de mi i em porta a 
l'estació del ferrocarril on arribo mullat. 

Amb l'aiguat calmat arribo a Tarragona on Josep Maria Prats em diu que en Palmiro 
de Tolosa de Llenguadoc, que va esser guàrdia d'assalt a Tarragona, ha vingut a aquesta. 

Dies 22, 23 i 24 de setembre. Menjo i dormo a casa de la cunyada Roseta i vaig a les cases del 
nebot Roger, Josep M. Prats i Virgili Sanromà, parlo de fotos amb Roger (sort), al cafè 
del Nàstic estic una estona al migdia parlant amb Altuna, Solé (baster), Gelabert i Socias, 
a la Penya Barça parlo amb Fany (Fani), Inglés, Gandia, Porqueras, Ferré, Martí (puça), 
Miles i Garcia, veig el concurs de sardanes, cada vegada m'agrada menys veure els castells. 

Dia 25 de setembre, dilluns. Vaig a Montblanc amb l'autobús i després de dinar a la fonda 
de l'estació vaig a veure les famílies Pocarull i Montmany en menys d'una hora i agafo el 
tren cap a Lleida, observant en el trajecte el daltabaix que fa la Renfe per fer la doble via. 
Encara tinc temps de veure la fruita al pavelló dels Camps Elisis on trobo la muller de 
l'Agustí Ferrer. 

Dies 26 i 27 de setembre. Dormo a la fonda del Racó a Lleida, assisteixo a les tertúlies del 
vespre a casa d'en Barrio on també ve en Morant. Vaig una tarda a Balaguer a veure en 
Barés. Tot el dia 27 amb Molins que des de la seva farmàcia dels Magraners, on veig el 
seu All i saludo la seva muller, marxem en direcció a Montsó amb el seu automòbil. Parem 
a Raimat per veure els conreus dels Raventós Codorniu que són impressionants, després 
de passar per Suquets anem a fer el vermut a Binèfar lloc on s'ha establert gent de la part 
catalana de l'Aragó i que té uns bons bars. Dinem a Montsó on hi ha bons establiments 
de bars i botigues de roba, però el dinar en un restaurant popular ens resulta dolent. Em- 
prenem una excursió cap a Barbastre, a la plaça fan obres a la casa de l'Escrivà de Balaguer 
i anant cap a Graus veiem els preparatius del que serà el polígon industrial del Cinca. 
A Graus veiem la carretera que condueix cap a un lloc d'alta muntanya on l'Opus Dei 
construeix un centre marià amb una gran església, seminaris i hotels com a Montserrat. A 
Graus també veig la resclosa anomenada de Joaquim Costa acabada, molt plena d'aigua, i 
per la seva esquerra passem per Benavarri, Campell i Tamarit de Llitera, arribem a Lleida 
a les vuit del vespre molt cansats. 

Dies 28 i 29 de setembre. Ja a Fondarella dino a casa de la Montserrat i dormo a casa d'en 
Pep Fusté admirant els mecanismes automàtics que ha posat a la bòbila per fer passar els 
matxembrats pel forn. Amb el cosí Joan, sempre tan xerraire, anem a casa la cosina Dolors 
que encara es manté valenta. 

Dia 30 de setembre, dissabte. Havent dormit a Manresa a casa del Suís marxo cap a Avinyó i 
Santa Maria d'Oló, al Moianès, a veure en Gramunt i la família d'en Teixidó de l'Ateneu. 
Un viatge molt pesat per la rapidesa amb què s'ha fet. A la nit ja sopo i dormo a Barcelona 
tan dolçament. 

Dia 3 d'octubre de 1972, dimarts. Vaig a la reunió d'amics d'ERC a la llotja de Barcelona on 
sempre hi ha en Joan Rodríguez de referent polític. 

Estic molt constipat. 

Dies del 4 al 9 d'octubre. Escric cartes per a en Quim Fort a Xile, l'Adell, Roig, Jau, Fusté, 
Badia, Cabré, ... 

Dia 10 d'octubre, dimarts. Dinar a casa d'en Bou amb el seu fill Josep i la muller del germà 
Esteve de Mèxic. 

Dia 13 d'octubre, divendres. Veig el film El violinista en el fejado, molt bo. 

Dia 14 d'octubre, dissabte. Mor el cosí Martinet Recasens a Tarragona i com que no em trobo 
bé no vaig ni als funerals. 

Dia 15 d'octubre, diumenge. Porto roses al nínxol del president Companys. 

Dia 16 d'octubre, dilluns. Joan Fernàndez (cubà) cosí de l'estimat Mateu Roca em visita i 
m'explica les seves peripècies des de que va marxar de Tarragona i tornà a Cuba. 

Dia 17 d'octubre, dimarts. Vaig a Caldes de Malavella a veure la cosina Teresa Serra Maset 
de qui el cosí Joan de Fondarella m'havia parlat. D'aquesta manera puc acabar l'arbre 
genealògic de la família del pare que no podia acabar. 

Dia 20 d'octubre, divendres. Vaig a Sant Cugat del Vallès per saber noves de la mort de Mar- 
tinet Recasens, de part del cosí Grané, al qual trobo molt fred i m'aprova que no hagués 
anat a l'enterrament que fou una cosa còmica. 

Dia 21 d'octubre, dissabte. Dino a casa la Maria Gonzàlez amb la cunyada Roseta. Maria no 
vol anar a Sant Cugat. La Núria m'hi porta amb l'automòbil. 

Dies 22 i 23 d'octubre. El somriure de Viena de Lluís Capdevila, el llegeixo amb vertadera 
delectança, una obra mestra. 

Dia 25 d'octubre, dimecres. Comiat del menjador de l'Ateneu. Jo pago dolços i vi ranci per 
Mill, Xiprés, Lluís, Ferran, Àngel i dependents. 

Dia 26 d'octubre, dijous. Dinar a Tarragona a casa del nebot Roger, veig el Cerots, la cunyada 
Roseta, Solé (baster), ... 

Dia 1 de novembre de 1972, dimecres. Jan Julivert el mític cap de colla mor al Vendrell. Len- 
terrament és amb autoritats i tots vestits de casteller. 

Dia 9 de novembre, dijous. A Tarragona a veure la cunyada Roseta operada del pit. 

Dia 10 de novembre, divendres. Mor Suau a Bordeus, envio una carta de condol a la vídua. 

Dies 15 i 16 de novembre. Costa i Horts ve de Mèxic a veure'm a la dispesa i parlem de tots i 
de tot i de l'Artur Bladé que l'ha fet venir. 

Dia 18 de novembre, dissabte. Dino a casa de Maria i Ernest que es declaren anarquistes. 

Dia 23 de novembre, dijous. El dinar a Torredembarra tant de temps treballant la preparació 
per fi s'efectua, amb assistència de Joan Rodríguez Papasseit que llegeix alguns dels episo- 
dis de les memòries que escriu, Bou amb qui veiem les restes romanes d'Altafulla, Amo- 
rós, Bofarull i muller, Recasens Jordà de la Mútua i jo. En Joan parla de la seva insistència 
prop de Tarradellas perquè es faci quelcom i fa un elogi de la meva actuació. 

Dia 30 de novembre, dijous. Maria Aurèlia Capmany i Heribert Barrera contra Antoni Jut- 
glar que defensa la contracultura a la seu del Col'legi d'arquitectes, amb enorme concur- 
rència de joventut. Un acte important. 

Dia 7 de desembre de 1972, dijous. Dino a casa de la cunyada Roseta. He portat les felicitaci- 
ons a Tarragona. Escolto mitja conferència de Bladé a la Llibreria de la Rambla. 

Dia 15 de desembre, divendres. Al Romea en Capri fa una temporada amb L'amic del Minis- 
tre, passador. 

Dia 25 de desembre, dilluns. Ja passats al nou menjador de l'Ateneu ens assabentem que el 
cuiner Jaume, invertit sense perdó, se'n va a Madrid a reunir-se amb el seu amant, ha estat 
una història ben emprenyadora. 

Dia 29 de desembre, divendres. Mor el president Harry S. Truman que havia estat un polític 
que jo havia defensat. Ell va aprovar a l'ONU la retirada dels ambaixadors de l'Espanya 
franquista el 1947 i també ell veient la fam que regnava en aquest país el va ajudar. 

Dia 30 de desembre, dissabte. La Núria i el Josep Vidal vénen a veure'm a la dispesa i em 
porten un obsequi, beneits siguin. 

Dia 31 de desembre, diumenge. Acomiadem l'any al bar Maracaibo amb l'amo Simeó, Xiprés, 
Fusté i el poeta de l'Alt Urgell Espunyes, acompanyat d'una deixebla i d'un deixeble seus. 
Tot ha anat molt acompanyat de vi i xampany. 

L'any acaba amb el perill que la cosa de la cunyada Roseta sigui greu. 


dany 19759 


Dia 5 de gener de 1973, divendres. A casa Tous amb Josep Vidal, muller i noia parlem de 
l'Orfeó de Mèxic i de les activitats seves i les dels pares, cunyat i germà. 

Dia 8 de gener, dilluns. Acomiado Maria i Jordi Oliveras a casa de la viuda Oliveras hi ha 
moltes dones, tot és molt emocionant. 

Dia 13 de gener, dissabte. La colla sardanista Violetes del Bosc ha patrocinat un concert de la 
cobla La Principal de la Bisbal a la Plaça de la Catedral de Barcelona. 

Dies 15 i 16 de gener. Cabré de Montpeller em ve a veure, està molt atent amb en Joan Ro- 
dríguez. 

Dia 23 de gener, dimarts. Josep Maria Prats de Tarragona ve a la reunió d'ERC a la Llotja de 
Barcelona, dino amb ell. 

Dia 25 de gener, dijous. La pau al Vietnam és celebrada al bar de l'Ateneu amb gran alegria. 

Dia 27 de gener, dissabte. Roser Bru exposa les seves pintures a la sala Pequenins. Pensa que 
els darrers fets a Xile acabaran bé. 

Dia 31 de gener, dimecres. Neix el nen Roger Maset Gaià. El meu nebot m'ho comunica per 
telèfon i em fa una gran emoció. 

Dia 5 de febrer, dilluns. Vaig a Tarragona a veure el nen Roger Maset que se'l veu bonic tot i 
haver costat molt treure'l de la matriu materna. 

Dia 11 de febrer, diumenge. Recordant el centenari de la la. República tots els diaris barce- 
lonins porten treballs per commemorar-ho. La Vanguardia porta grans biografies dels 
presidents Figueras, Pi i Margall, Salmerón i Castelar. 

Dia 14 de febrer, dimecres. Lliuro les poesies que han de formar el meu llibre a l'amic Joan 
Alegret, professor de català, perquè les corregeixi i les passi a màquina. 

Dia 25 de febrer, diumenge. Nova tanda de medicaments, Dual Estrepto i Cemidón. 

Dia 1 de marc de 1973, dijous. Joan Mejía és el nou dispeser que m'apuja el preu de la dispesa. 

Dia 9 de març, divendres. Vaig a Tarragona per veure la cunyada Roseta i saber-ne noves, 
diuen que té càncer. 

Aquest dia mor el menyspreat cardenal Arriba y Castro. 

Dia 17 de març, dissabte. Al bar Túria de la Plaça de la Font compareixen els amics Dolç i 
Vallvé. 

Dia 29 de març, dijous. Joaquima Boronat, vídua de Masalles de l'Uruguai, retorna allí i s'aco- 
miada a casa del seu cunyat Solé. Parlem dels amics i recordem el seu cunyat Amadeu 
mort de fa poc, també recordem la Paquita Penedès, vídua de Coll, molt amiga de la 
cosina Leonor de Buenos Aires. 

Dia 31 de març, dissabte. Parlo una hora amb Domènec Guansé que és pessimista en l'avenir 
de Xile. No vol saber res dels seus parents de Vilanova i la Geltrú. 

Dia 3 d'abril de 1973, dimarts. He llegit les obres completes de Pere Coromines, moltes de les 
quals ja havia llegit a mesura que aquest les anava editant. Fou un home molt important 
i té coses molt bones. 

Dia 8 d'abril, diumenge. Picasso ha mort i tot Catalunya ho ha sentit de veritat. Jo estimava 
molt aquest home i sempre he defensat la seva pintura i com que vaig veure a Mèxic el seu 
Guernica cal considerar-lo genial. L'Orfeó Català li ha fet el primer homenatge. 

Dia 9 d'abril, dilluns. Joan Roig estrena pis nou. 

Dia 12 d'abril, dijous. En els enfrontaments de la policia amb els treballadors de la Fecsa a 
Sant Adrià del Besos ha mort un obrer, cosa que ha estat sentida per tota la ciutat. 

Dia 15 d'abril, diumenge. Veig el senyor Clausà que és txecoslovac i a més és el concurrent 
més antic de la Lleidatana. 

Dia 20 d'abril, divendres. Vaig a casa dels pares de l'Eveli, els herbolaris de la Plaça de Sant 
Agustí Vell. 

Dia 25 d'abril, dimecres. La UNESCO organitza un col'loqui amb Maria Aurèlia Capmany i 
Mufioz Espinal com a oradors, a la seu del Col'legi d'arquitectes de Barcelona. 

Dia 26 d'abril, dijous. A l'Ateneu, el mexicà Agustín Yàfiez fa una conferència sobre l'esperit 
dels aborígens. 

Dia 28 d'abril, dissabte. En Joan Rodríguez Papasseit i altres amics han anat al casament del 
fill del president Tarradellas. 

Dia 1 de maig de 1973, dimarts. A Madrid l'enfrontament d'estudiants i policia ha produit un 
mort d'aquests darrers que al dia seguent fan una manifestació. 

Dia 5 de maig, dissabte. Rellegeixo Los cata/anes en la guerra de Espafia, un munt de mentides 
de José María Fontana Tarrats, fill de Reus. 

Dia 6 de maig, diumenge. A la festa de nomenament de Tarragona Ciutat Pubilla de la sar- 
dana no hi vaig per culpa del reuma. 

Dia 8 de maig, dimarts. A la reunió d'amics i correligionaris d'ERC a la Llotja de Barcelona, 
en Joan Rodríguez i en Bofarull expliquen com va anar el casament del noi Tarradellas al 
qual varen concórrer més de dos-cents convidats de dins i de fora. 

Dia 20 de maig, diumenge. Dino a casa d'en Roig i parlem dels preparatius per al casament 
del seu All. 

Dia 29 de maig, dimarts. Ve a veure'm a la dispesa en Marià Fort de Mèxic i després fem cap 
a la Llotja on parlem amb els amics d'ERC. 

Dia 31 de maig, dijous. He llegit E/ /emps barrat d'A. Cirici, Canal 4 de Tísner i 1939 de 
Xavier Benguerel. L'obra d'A. Cirici és de gran qualitat. 

Dia 1 de juny de 1973, divendres. Lletraferits de la penya Poblet, abans Tasis, van al cafè 
Zurich, el Saló Rosa s'ha tancat. 

Dia 2 de juny, dissabte. L'Artur Bladé ve a l'Ateneu i parlem amb en Bernades, Albert Ma- 
nent i B. Jané. 

Dia 3 de Juny, diumenge. Veig la fira de mostres de Barcelona, cada any menys interessant. 

Dia 6 de juny, dimecres. Ve l'Adell a la dispesa, passegem una mica per la Rambla. 

Dia 8 de juny, divendres. Veig l'exposició dels llibres de les editorials catalanes a la Biblioteca 
de Catalunya. 

Dia 9 de juny, dissabte. Franco nomena cap de govern Carrero Blanco. 

Dia 14 de juny, dijous. A Tarragona vaig a dinar a casa d'en Recasens Jordà. 

Dia 19 de juny, dimarts. Casament del fill de l'amic Roig. He acceptat d'anar-hi perquè s'ha 
efectuat a l'església de Gandia, a la colònia Gúell. Tot ha estat molt original fins i tot el 
celebrar el dinar en un hotel de Corbera de Llobregat, cosa que ha estat una incògnita fins 
que hi hem arribat. El nuvi portava vestit vermellós i la corbata també. 

Dia 23 de juny, dissabte. Vaig a Vic en dia de mercat a veure el bar mexicà on va tocar la grossa 
de Nadal. 

Dia 1 de juliol de 1973, diumenge. Acabo de llegir el quart volum de l'Enciclopèdia Catalana. 

Dia 2 de juliol, dilluns. Dino al pis de dos milions de "peles" d'en Bou a la Diagonal, diners 
molt ben emprats. 

Dia 4 de juliol, dimecres. Dinar amb els Adell a Vallirana on el Cisquet ha omplert la taula 
de menjar. 

Dia 10 de juliol, dimarts. Josep Flor és el nou dispeser de la Pensión del Carmen, abans 
d'aquest hi va haver Ramon Sebastià de Calaceit i Luís Mejía, castellà, que des de feia 
més de quinze anys ho tenia rellogat a la Carme Senserrich i al Sebastià. Fa dotze anys 
que hi sóc. 

Dia 17 de juliol, dimarts. Els amics decidim no anar a les reunions de la Llotja de Barcelona 
fins el setembre. 

Dia 19 de juliol, dijous. A Tarragona he dinat a casa del nebot Roger. 

Dia 20 de juliol, divendres. He llegit Episodis de Ja guerra civil espanyola de Miravitlles. 

Dia 24 de juliol, dimarts. Envio carta al Met Miravitlles replicant-li certes falles del llibre, 
principalment sobre Negrín. 

Dia 26 de juliol, dijous. Anada a casa del cosí Joan de Sant Cugat del Vallès. 

Dia 28 de juliol, dissabte. Amb motiu dels seixanta anys de Salvador Espriu La Vanguardia 
ha publicat treballs de diferents escriptors durant quatre dies. 

Dia 29 de juliol, diumenge. Dinar a casa d'en Roig a l'Hospitalet i assistència a l'aplec on 
actua la cobla La Principal de la Bisbal. 

Dia 1 d'agost de 1973, dimecres. Trobo Josep Maria Murià, i conversem una hora en una 
terrassa de la Rambla de Catalunya. 

Dia 4 d'agost, dissabte. Vaig a Montbau, a manca de trobar-hi la Josepa Grané passejo per 
aquesta barriada construida entre els pins i les fonts d'aigua. 

Dia 10 d'agost, divendres. Vaig a Sabadell, de passada inauguro els túnels del tren subterrani. 
Vaig a casa d'en Vallvé a Santa Maria de Barberà del Vallès on veig la muller, els fills i un 
nét. 

Dia 13 d'agost, dilluns. Vaig a Canet de Mar amb la família Alegret que sempre es tan atenta, 
passegem fins a l'ermita. 

Dies 16, 17, 18 i 19 d'agost. Vaig a Tarragona. La Roseta sembla talment que millori, dino 
amb Josep Maria Prats i Biarnès a casa seva. 

Dies 20 i 21 d'agost. Vaig a Tortosa i a La Ràpita. Passo una tarda i una nit a Horta de Sant 
Joan on el taverner mexplica coses referents a Picasso i la família que l'acollí, que li havia 
explicat el seu pare. Un poblet bonic difícil d'arribar-hi. 

Dia 27 d'agost, dilluns. Trobo la Maria i l'Adell en un bar refrescant-se i em conviden a 
l'Aquàrium del carrer del Pi, ell sembla ximplet. 

Dies 30 i 31 d'agost. Dino i sopo a casa d'en Secall a Perpinyà, un dinar el fem amb la seva 
primera noia i el seu nuvi i amb el seu fill Frederic. A la tarda del dia 31 vaig a veure Le 

dernier tango a Paris el gran film de Marlon Brando que és un drama com una casa encara 
que comporti escenes més que eròtiques. Em fa trempar molt. 

Dies 1 i 2 de setembre de 1973. El dia u vaig a Tuir i dino a casa la Margarida. Amb el cotxe 
em porten a casa de l'Àngela i l'Antoine i després anem a casa d'en Francesc i l'Elisa i a 
casa del fill i la nora on els veig tots molt ben hostatjats en cases noves amb tota la gamma 
d'electrodomèstics. El dia dos dino a casa d'en Secall i veig sardanes a la Surse, igual que el 
primer dia les vaig veure davant del cafè de la Llotja, que amb l'acompanyament de ballet 
són un espectacle bellíssim i molt concorregut. 

Dia 3 de setembre, dilluns. Arribo a l'Escala - Empúries i parlo una hora amb l'avi Callol, 
oncle de Rouret, em sorprèn el seu vigor, diu que volia encarrilar el seu nebot en la con- 
ducció dels seus negocis, més val que no hagi estat així. No trobo la família Xiprés. 

Vaig a dinar a Palafrugell sense poder veure la família de Palamós, sopo i dormo a 
Sant Feliu de Guíxols a cal Calvet. 

Dia 4 de setembre, dimarts. Passejo per Cassà de la Selva i des de Girona vaig a dinar a Vilobí 
d'Onyar, a can Bou, prometent que el 1974 hi tornaré. Veig en Gorgoll i sopo i dormo a 
can Quimet. 

Dies 5 i 6 de setembre. A Blanes dino al restaurant del mateix nom i sopo i dormo a casa d'en 
Jaume a Mataró, quedem que em convidarà a la festa d'inauguració del xalet. Dormo a 
Barcelona. 

Dia 9 de setembre, diumenge. Vaig a casa d'en Roig a l'Hospitalet. 

Dia 11 de setembre, dimarts. Muntanyola, el gran poeta de l'Espluga de Francolí, ha mort a 
Salou i és portat a enterrar a la seva vila. Si ho hagués sabut a temps hauria anat a l'en- 
terrament. 

Salvador Allende, fent front a una sublevació militar, se suicida al Palau de la Mone- 
da. Les notícies dels segúents dies són fatals per al govern de socialistes-comunistes que 
no va saber traspassar a temps el paquet als democristians. 

Dia 18 de setembre, dimarts. Dino a casa Casanoves a Móra d'Ebre, on m'assabento que ha 
tingut un infart i que ha estat a punt de morir. A la nova sala del restaurant hi caben dues- 
centes cinquanta persones, tot és bonic i gran. Passo la tarda a Benissanet amb la Cinta 
i l'Artur Bladé i gràcies a Tarré dormo a la dispesa de la senyora Elvira, el dispeser de la 
qual, Roger, ha fet possible la cosa. 

Dies 19 i 20 de setembre. Vaig a fer excursions amb Tarré i sota els arbres de la plaça es fa 
molta conya amb el Barça. Passejant veiem el local abandonat de la Democràcia del temps 
de la República on Rouret fou mestre. 

Dies 21, 22 i 23 de setembre. A Tarragona dormo a casa del nebot Roger i dino a casa la cu- 
nyada Roseta i a casa d'en C. Puig on escoltem el disc Història de Catalunya, molt bo. El 
23 dino a casa del Josep Maria Prats amb tota la seva família. 

Dia 24 de setembre, dilluns. Dino a Montblanc i veig les famílies Pocarull, Montmany i Sier- 
ra, dormo a la dispesa del Racó de Lleida. 

Dies 25 i 26 de setembre. Dino a Balaguer al restaurant nou, molt catalanista, dono el tomb 
pel castell i veig en Barés. Tornant a Lleida veig el pont nou, la fira de la fruita i dono 
el tomb pel barri del Canyeret ara destruit, records de les anades a les cases de p... d'allí, 
els anys vint. Veig Morant, Barrio i els altres amics a la "gorristeria" de sota les voltes del 
carrer Major. 

Dia 27 de setembre, dijous. Vaig a La Seu d'Urgell amb l'Alsina Graells, amb els xofers mal 
educats de sempre, amb portuguesos, moros i prostitutes. A les Escaldes parlo una hora 
amb Cunillera que telefona al president Tarradellas. Dino lleugerament i vaig a veure en 
Lluís Capdevila que amb la seva muller avisten un segon pis petit per la gran quantitat 
de llibres que hi han d'encabir. Capdevila, a punt d'arribar als vuitanta anys, està vigorós 
amb ganes de treballar. Em demana que ens tutegem i parlem de trobar una editorial per 
a la seva obra, enfocada als infants de França amb contes i rondalles del folllore català. 
Em mostra el tresor d'obsequis que guarda ofrenats per universitaris i particulars. Dormo 
a la Seu d'Urgell. 

Dia 28 de setembre, divendres. Vaig a Puigcerdà. La carretera és dolenta però anem amb un 
bon autocar de l'Alsina Graells. El dia és diàfan i tant les muntanyes d'Andorra com la 
Serra del Cadí es retallen puríssimes. Després de passar Martinet, Bellver es veu molt 
bonic, tinc recança de no poder-hi anar. A Puigcerdà s'hi respira un aire molt bo. M'aturo 
a dinar a Ripoll i em trobo que el matrimoni Xiprés no hi és. Amb temps fresquet passo 
la plana de Vic i dormo a Barcelona. 

Dia 29 de setembre, dissabte. Mor Pau Neruda el gran poeta xilè que tant havia estimat els 
republicans espanyols. Davant dels crims que se succeeixen a Xile, tenim por que el cadà- 
ver no sigui cremat i el facin desaparèixer. 

Dia 6 d'octubre de 1973, dissabte. A Israel, dia del lom Rippur. Egipcis i sirians han atacat els 
Alts del Golan i el Sinaí, els primers han aconseguit fer-se forts de moment. 

Dia 18 d'octubre, dijous. A Tarragona dino a casa d'en Puig i no veig Recasens Jordà. 

Dia 22 d'octubre, dilluns. Mor Pau Casals a Puerto Rico. No per esperada aquesta mort 
minva la nostra pena, tota la catalanitat sent en les seves entranyes la desaparició del geni 
diví de la música, però també del patriota que d'una manera tan abrandada ha defensat 
Catalunya arreu del món i no ha claudicat al franquisme. 

Dia 23 d'octubre, dimarts. L'ONU ordena l'aturada de la guerra entre egipcis i israelians. 
Aquests havien fet recular els exèrcits contraris, havien travessat el canal de Suez pel sud 
i just s'havien plantat a cent Rilòmetres del Caire. 

Dia 25 d'octubre, dijous. A l'ordenar el govern dels USA la mobilització de totes les seves ba- 
ses al món es tem la guerra. LURSS afluixa i desapareix aquest perill. Així tota la moreria 
ha quedat acollonida. 

Dia 27 d'octubre, dissabte. Per fi puc llegir E/ viatge a l'esperança de l'Artur Bladé que a més 
d'estar majoritàriament dedicat a Tarré, ens hi posa a Recasens Jordà i a mi, no cal dir que 
com tot el que ell fa és bo de veritat. 

Dia 28 d'octubre, diumenge. Són detinguts per la policia i la guardia civil cent tretze catalans 
acusats de fer una reunió de l'Assemblea de Catalunya. 

Dia 30 d'octubre, dimarts. La meva llibreria preferida, Cal Porter, ha fet cinquanta anys que 
es va establir a Sants, per aquest motiu se celebra una reunió al pis de damunt de la llibre- 
ria. Em fa una gran emoció saludar Pau Vila de més de noranta anys i molts montblan- 
quins amics, Josep Porter, que fundà la llibreria amb vint-i-dos anys, es fill de Montblanc. 

Dia 8 de novembre de 1973, dijous. Acabo de llegir el gruixut llibre Literatura catalana con- 
temporània de Joan Fuster. Tot el volum l'he trobat admirable però no passo que Gaziel 
sigui posat com a cap de sèrie i Rovirai Virgili de segona, a més de no atendre la qualitat 
d'en Bladé. Així li he escrit al valencià i ho he comentat amb Bladé, Teresa Rovira i els 
amics. 

Dia 15 de novembre, dijous. A Tarragona m'assabento que han mort Magí Gibert, l'Esteller i 
Furó "cagarro enfarinat". El primer tan proper a mi en la nostra infantesa, en el treball de 
metal'lúrgic, en el futbol i en la boxa fins al punt de posar Ulisses al seu fill per indicació 
meva. Es va apartar a l'hora de la política, anant cap al POUM, cosa que fou la seva des- 
gràcia. El vaig veure per darrera vegada al camp de Setfonts el 1939. L'Esteller "esquilador 
xorisset" em va fer bons favors a mi i al partit, a l'exili vam estar a Montpeller i a Mèxic. 

Dia 20 de novembre, dimarts. Per carta de Farreras i retalls de diari m'assabento dels Jocs 
Florals de Mèxic i de la mort dels amics de l'ànima Eroles i F. Messeguer. Amb el darrer 
lligàrem una gran amistat a Mèxic a causa del comú amor pel teatre, amb l'arribada dels 
seus pares i del seu germà Benet es pot dir que vaig ser considerat com de la família. 

Dia 2 de desembre de 1973, diumenge. Envio cent trenta-set felicitacions de Nadal i Cap 
d'any. 

Dia 7 de desembre, divendres. Hem quedat decebuts de la majoria de nacions europees per 
haver claudicat en l'afer del petroli amb els àrabs. 

Dia 9 de desembre, diumenge. En un festival folllòric promogut pels amics de l'ONU per 
celebrar els vint-i-cinc anys de la Declaració universal dels drets de l'home, a la plaça de 
Catalunya, he pogut saludar el tarragoní Solé Mitjà, fill de Peret "banyeta", que és el Cap 
de colla i punt principal dels castellers de Barcelona. 

Dia 19 de desembre, dimecres. Rissinger el vicepresident d'EE UU ha estat a Madrid. Són 
coses que no s'entenen. 

Dia 20 de desembre, dijous. Carrero Blanco mor en un atemptat a la dinamita fet a Madrid, 
una mina al mig del carrer on passava el seu cotxe l'ha fet volar més de vint metres. 

Dies 22 a 27 de desembre. Vaig atenent l'amic Joan Oller de Mèxic que ha vingut amb la seva 
muller a passar el Nadal a casa nostra. Han portat un obsequi per a Joan Rodríguez. Al 
final ha accedit a venir a la Llotja per acomiadar-se dels amics d'ERC, acompanyat de la 
seva dona i de la Irene Peypoc. 

Dia 30 de desembre, diumenge. La gran campanya que ha fet la gran cantatriu Montserrat 
Caballé al Liceu ha tingut com a final meravellós les actuacions amb el tenor Plàcido 
Domingo, la seva 4ida ha estat de les millors sentides a Barcelona. A mi m'ha emocionat 
que el mexicà a qui jo havia vist infant al costat de sa mare la tiple Pepita Embil a Mèxic 
faci una carrera tan gloriosa. 

Dia 31 de desembre, dilluns. Avui es quan ens assabentem que l'amic tan estimat de l'Ateneu 
en Lluís Xiprés ja ha acabat la carrera de metge, cosa que tots celebrem brindant amb 
bon vi. 

Comentaris de l'any: S'han produit les morts de tres grans homes estimats Pau Casals, 
Pau Picasso i Pau Neruda, al darrer ja li podríem dir Pau els catalans perquè ens ajudà ober- 
tament a l'exili i va protegir molts dels nostres amics a Xile. 

Va néixer la mare en aquest any de la primera República ara fa cent anys. 

Any 1974 


Dia 5 de gener de 1974, dissabte. Le Monde explica com anà l'intent del general Iniesta Cano 
d'apoderar-se del govern quan morí Carrero Blanco. 

Dia 7 de gener, dilluns. Escolto Camilo José Cela en la seva conferència a casa del llibreter 
Porter. 

Dia 17 de gener, dijous. Rissinger fa possible un principi de pau entre Israel i Egipte. 

Dia 21 de gener, dilluns. Deixo una carta a l'hotel on s'està en Josep M. Murià en la qual hi 
ha la meva poesia al Comte Jaume d'Urgell. 

Rosa Domènech, muller de l'amic Prats Biarnès, mor a Tarragona. 

Dia 2 de febrer de 1974, dissabte. La cosina Dolors Fusté mor a Fondarella als 89 anys. 

Dia 4 de febrer, dilluns. Albert Oliva de Tarragona fa una conferència a Barcelona com a amic 
de Gandhi. 

Dia 5 de febrer, dimarts. Francesc Cabré ve a la reunió política d'ERC a la Llotja de Barce- 
lona i dinem junts. 

Dia 8 de febrer, divendres. A l'Havana bar, dino amb l'amic Artur Bladé. 

Dia 14 de febrer, dijous. Guimerà és homenatjat a l'Ateneu amb motiu dels cinquanta anys 
del seu primer discurs en català. 

Dia 17 de febrer, diumenge. El Barça guanya el Madrid a Madrid per 5-0. 

Dia 22 de febrer, divendres. Tzrzan dels micos de Terenci Moix al Romea, una bestiesa una 
mica graciosa. 

Dia 23 de febrer, dissabte. El meu nebot Roger i la Montse vénen a veure'm i a portar-me una 
foto a colors del petit Roger. 

Dia 24 de febrer, diumenge. Carnaval a Vilanova i la Geltrú on a més de veure en Ballester 
veig en Pere Mestres. A la tarda vaig a Sitges a veure els cotxes d'època. 

Dia 2 de març de 1974, dissabte. La meva cunyada Roseta Monrabà mor a Tarragona 

Dies 3 i 4 de març. Sóc a Tarragona per a l'enterrament i funeral de la cunyada enmig d'un 
temps infernal. He de dormir a casa de la Maria Maset Borrull a Sant Pere i Sant Pau 
amb una tempesta espantosa. La Roseta sempre m'estimà molt i m'hi podria haver casat. 
La mare la temia. Fou una dona molt enamorada del meu germà i dels seus fills als quals 
Va estimar massa. 

Dia 6 de març, dimecres. El bisbe Afioveros ha d'anar a Madrid a causa d'una homilia pro- 
nunciada a Bilbao. És un home valent. 

Dia 10 de març, diumenge. Dino a casa Maria i Ernest. 

Dies 19 i 20 de març. A Tarragona a casa del Josep Maria Prats, passo aquests dos dies per 
festejar el seu sant. Dono el condol per la mort de la seva dona a la seva sogra i al seu 
cunyat Lluís Domènech. 

Dia 2 d'abril de 1974, dimarts. Mor Juli Figueres i anem a enterrament. Era un dels homes de 
Prats de Molló però el seu comunisme el féu trencar amb el president Macià. Ell m'aju- 
dà a enfrontar-me amb en Xavier Regàs el dia que a l'Ateneu jo defensava el president 
Companys de les mentides del gran torrat. Figueres alçà la veu per dir que era comunista 
en plena sala. 

Dia 3 d'abril, dimecres. Mor Pompidou. Es preveuen noves eleccions. 

Dia 7 d'abril, diumenge. El Barça al guanyar al Gijón ja és campió de lliga. La manifestació 
que es fa a Canaletes i a les Rambles és el deliri, se'm posa la pell de gallina. 

Dia 14 d'abril, diumenge. Per celebrar el dia, amb l'amic Fabregat mengem tortell a la Llei- 
datana. 

Dies 18: 19 d'abril. Vaig a Vilanova a veure la flama de la sardana i després a T'arragona, dor- 
mo en el pis del nebot Joan en el mateix lloc que havia dormit en vida del germà Josep i 
la Roseta. 

Dia 23 d'abril, dimarts. Sant Jordi, ho celebrem amb Mill i Martínez al restaurant Sol bevent 
xampany. 

Dia 25 d'abril, dijous. El general António de Espínola dirigeix la revolució a Portugal, sembla 
que ha reeixit sense sang. 

Dia 28 d'abril, diumenge. Passo la tarda amb Ramona Salvat, el marit i les nenes. 

Dia 5 de maig de 1974, diumenge. Eleccions franceses, Mitterrand i comunistes no guanyen 
a la primera volta. 

Dia 12 de maig, diumenge. Aplec de Caldes de Malavella. Dino a casa de la cosina Teresa on 
trobo ja el seu nét casat i la seva filla vídua amb el fill de dotze anys. 

Dia 16 de maig, dijous. Vaig i vinc de Tarragona, dino a casa del nebot Roger. 

Dia 19 de maig, diumenge. A França, Giscard resulta vencedor a la segona volta de les elec- 
cions per tres-cents mil vots. 

Dia 23 de maig, dijous. Aplec a Cornellà de Llobregat amb la cobla la Principal de la Bisbal. 
Un dia dolent en un bon lloc. 

Dia 27 de maig, dilluns. Vaig amb Mill al casament de l'amic Martínez que es casa amb una 
dona castellana que ja té uns quaranta-cinc anys. Allí saludo els pares d'ell i els familiars 
d'ella. 

Dia 29 de maig, dimecres. Dinar amb els amics Joan Rodríguez Papasseit, Josep Recasens 
Jordà, Joan Bou, J. Amorós, B. Jané i A. Bofarull amb la muller al restaurant del Xató de 
la Pobla de Claramunt. L'excursió ha estat molt bona en un dia deliciós. 

Dia 1 de juny de 1974, dissabte. Veig l'amic Jordana i muller de Xile a casa de la Teresa F.i 
Marimon, estan espantats d'explicar el que allí està passant. 

Dia 5 de juny, dimecres. Bofarull dóna bones notícies de Perpinyà. 

Dia 6 de juny, dijous. Surto cap a Palma de Mallorca amb el vaixell Compostela. Al camarot no 
es pot dormir pel soroll de les màquines. 

Dies 7, 8 i 9 de juny. Arribo al port nou que té un gran eixample construit enfront del port 
vell. Em costa arribar a casa d'en Pep Borrull, on quan arribo sóc acollit amb una gran 
alegria per la seva muller, el seu fill i un oncle. Passem dos dies en el xalet que tenen en 
una urbanització anomenada Son Sardina i fem excursions per les rodalies. Si bé el Pep 
treballa d'encarregat al moll, l'oncle i el nebot es dediquen a vendre mobles i disposen de 
dos cotxes. El tercer dia fem una llarga passejada per Palma, veiem l'eixample i l'aeroport, 
a l'avinguda que arrenca del moll nou, al fer l'encreuament amb l'avinguda del port vell, 
hi ha molt solemne el monument a Ramon Llull. El Pep em compra el bitllet de retorn 
a la mateixa nau que ara va buida de gent (quaranta-cinc passatgers) i que sortint a les 
vuit de Palma arriba a Barcelona a les vint. L'excursió ha estat bona i l'atenció de Pep i 
família, excel-lent. 

Dies 12 al 16 de juny. Dino i dormo a casa del nebot Joan on torno a ocupar el meu llit que 
en la malaltia de la Roseta ocupà ella. A més dino a casa del nebot Roger, veig Recasens 
Jordà, a Prats Biarnès i vaig a casa l'Imma on veig a la seva televisió el començament dels 
mundials de futbol amb Alemanya-Xile i Holanda-Brasil, en els que perden els sud- 


americans. 

Dia 17 de juny, dilluns. Al Vendrell tampoc puc saludar l'amic Vallvé però saludo el noi Ferret. 

Dia 18 de juny, dimarts. Reunió setmanal a la Llotja de Barcelona. Dono coques amb cireres 
de Tarragona a Joan Rodríguez. 

Dia 19 de juny, dimecres. Envio el llibre Visió de Catalunya a Pep Borrull. 

Dia 21 de juny, divendres. Dino, sopo i dormo a casa del cosí Joan a Sant Cugat del Vallès. 

Dia 22 de juny, dissabte. Dino a casa Maria i Ernest a Barcelona. 

Dia 25 de juny, dimarts. Amb Mill i Martínez mengem coca de Sant Joan tot celebrant la 
victòria del Barça-At. de Madrid per 2 a 1. 

Dia 29 de juny, dissabte. Se m'acut fer nit a Girona per anar el dia 30 a l'aplec de la Bisbal. 
El ros de la cobla mexplica l'anada a Veneçuela. Veig la cosina Maria i torno a fer nit a 
Girona. 

Dia 1 de juliol de 1974, dilluns. Ja a Mataró dino en un restaurant i a la tarda vaig a Argentona 
a veure què passa amb l'aigua de Burriac. Sopo i dormo a casa d'en Jaume Fusté. 

Dia 3 de juliol, dimecres. He llegit Quan érem capitans de la Teresa Pàmies, escriptora de 
grapa que ha reeixit a narrar les coses viscudes amb gran vigor. 

Dies del 4 al 14 de juliol. Sóc a Tarragona. El primer dia passejo l'amic Joan Alegret per l'iti- 
nerari de Rambla Nova, Balcó, Plaça del Rei amb el Museu Arqueològic, Catedral, Pas- 
seig Arqueològic, tomb pels carrers Major, Abat, Mísser Sitges, Cavallers i Plaça Pallol. 
A la tarda al Serrallo a veure la jaia Torner i l'encant del peix. 

Faig una excursió al camp nou del Nàstic i dino a casa d'en Josep Maria Prats i també 
a casa de la neboda Imma, on veig la final dels mundials de futbol que Alemanya guanya 
a Holanda. 

Visito Puig, Recasens Jordà, Virgili Sanromà, el meu nebot Roger, ... 

Dia 18 de juliol, dijous. Per commemorar els cinquanta anys de la mort d'Àngel Guimerà 
pujo a Montjuic a veure el monument a Manelic. 

Dia 25 de juliol, dijous. Sóc a casa d'en Jaume Fusté a Mataró per festejar el seu sant. 

Dies del 27 al 29 de juliol. Viatjo a Perpinyà per assistir a la inauguració del monument al 
president Companys, plantat en una plaça de Sant Cebrià de Mar. Com sempre dino a 
casa d'en Secall, amb la seva noia gran i el nuvi d'aquesta. Com que en Secall no resol la 
manera d'anar a Sant Cebrià, vaig al cafè de la Posta i allí abraço el tarragoní Cabré que 
es basqueja per trobar qui ens portaria a Sant Cebrià. Quan arribem a lloc ja està comen- 
çat l'acte, amb el monument rodejat de representants de les entitats de la resistència del 
Rosselló amb les seves banderes. Tot molt emocionant. 

El programa anunciava que el president Tarradellas presidiria l'acte, i essent així Ba- 
tista i Roca ofereix el monument en nom dels catalans, li contesta l'alcalde de Sant Cebrià 
amb un magnífic discurs en Francès. Clos ja l'acte que reuní un miler de persones, la 
banda de música toca la Marsellesa i Els Segadors. Són obsequiats amb vi d'honor en una 
recepció feta en un restaurant de la vila. A la nit hi ha sopar a l'Alcaldia de Sant Cebrià, 
al qual jo no vaig. 

Mentrestant saludo els amics de sempre de Perpinyà i molt pocs de Catalunya. 
L'amic Lleó, enriquit cultivant terres, paga una gran refrescada al cafè de la Posta en la 
qual saludo Figueres, Josep Montoya, Guasch, ... 

Escolto la cobla Combo-Gil amb el tenor i els ballets de la Llotja de Perpinyà. Re- 


marco a Secall que ja menja de tot i em diu que més s'estima morir fart que viure afamat. 

La festa del monument estava organitzada pels del PSUC i tot va patir d'aquest prece- 
dent. 

Dia 29 de juliol, dilluns. Com que feia una calor grandiosa no vaig voler estar-me més a Per- 
pinyà i no vaig anar a veure els cosins a Tuir i amb l'autocar directe a l'Escala-Epúries, 
passant per Torroella de Montgrí, Pals, Palafrugell, Palamós, Platja d'Aro, vaig dinar a 
Sant Feliu de Guíxols on vaig donar el condol als Calvet per la mort del seu pare. 

Dia 30 de juliol, dimarts. A la Llotja de Barcelona Joan Rodríguez, Antoni, Benjamí, ..., mes- 
peraven amb candeletes perquè els expliqués què havia passat. Si bé el viatge me'l vaig 
carregar jo, per no poder-hi anar cap d'ells, no me'n penedeixo. 

Del 2 al 20 d'agost els passo a Tarragona. En aquests dies aprofito per fer un viatge a l'Esplu- 
ga de Francolí a veure Virgili Sanromà amb qui anem al mas del pagès Ferran. Un altre 
viatge a la urbanització Sant Salvador. Dino un dia a casa d'en Josep Maria Prats Biarnès. 
No hi ha festes de Sant Roc al Cós del Bou perquè ha mort l'estimat amic Rafel Simó a 
qui de tota la vida m'unia l'amor al teatre. El vaig conèixer fent de guarda-roba a l'Ateneu 
Tarraconense. Com que vivia als baixos de la casa on vivia el meu germà, fou un constant 
discutir totes les coses i participar en les empreses de teatre que ell organitzava o per al 
meu germà o per a les festes de carrer o revetlles. Quan vaig repartir les coses sobreres que 
havia heretat de la mare li vaig donar el Sant Crist que ja en època dels avis es venerava 
a casa la mare. 

La neboda Imma i família són a Granada i el nebot Roger Maset són a Esterri 
d'Àneu. 

Dia 20 d'agost, dimarts. Sóc a Torredembarra a casa del professor i amic Vallmitjana on dino. 
Aquest dia el Barça guanya la copa Gàmper jugant contra els Rangers de Glasgovv. 

Dies 23 al 25 d'agost. Veig les festes de Gràcia, Sants i Barceloneta. 

Dia 28 d'agost, dimecres. Veig l'amic Bou i li dono records de l'amic Lleó de Perpinyà. 

Dia 1 de setembre de 1974, diumenge. Ja a Tarragona arriba la neboda Imma i família de les 
seves vacances a Granada, expliquen que havien de banyar-se en piscines del brutes que 
estaven les platges. 

Dies 4 i 5 de setembre. He anat a Peníscola a base de sortir amb un autobús de la Renfe al 
matí de Tarragona, que passa per tots els pobles principalment l'Ametlla de Mar, Vande- 
llós i el Perelló. A l'arribar a Tortosa menjo un entrepà i vaig cap a Vinaròs on canviant 
d'autocar arribo a l'hora de sopar a l'hotel Les dues badies, propietat de l'amic Gimeno. 
Allí dormo dues nits, mentrestant prenem cafè als restaurants Nàutic i La Gavina del 
gendre i del seu fill respectivament, l'hotel del qual es diu La Masia. La considerable flota 
de pescadors porten llagostins que venen a vuit-centes pessetes el quilo. 

Dia 6 de setembre, divendres. Dino al bar Blau d'Amposta. No veig en Pomerols ni en Pujol 
i Font de qui la seva muller em diu que ja té trenta néts. 

Dia 7 de setembre, dissabte. Veig la germana de Joan, Maria Rodríguez i el seu marit. Amb el 
tren vaig a Cambrils i després a Salou, torno amb autobús a Tarragona. 

Dia 10 de setembre, dimarts. Vaig i vinc de Barcelona, veig Joan Rodríguez i amics a la Llotja. 

Dia 12 de setembre, dijous. Explota una bomba en un bar de Madrid, hi ha hagut molts 
morts. El mateix dia a Reus veig l'amic Mas i la muller del coronel Ferrer. Sopo i dormo 
a Poboleda on veig la muller d'en Franquet. 

Dies 13 a 17 de setembre. Sóc a Móra d'Ebre on amb l'amic Terré fem les acostumades ex- 
cursions. Aquesta vegada una al castell. M'explica que molts dels xalets nous que veig són 

dels enginyers que munten la central nuclear d'Ascó. També diu que està treballant per- 
què Banca Catalana s'instal'li a Móra d'Ebre, així el seu fill tindria una feina al poble. No 
veig Bladé que és fora de Benissanet ni tampoc Casanova que és fora de Móra la Nova. 

Dia 19 de setembre, dijous. Veig Luís Salvadó al seu pis de Sant Salvador i li explico com vaig 
conèixer el seu fill a Peníscola, el veig molt vell, em regala una pintura seva. 

Dies 20 a 22 de setembre. Vaig amb autobús a Valls passant per Constantí, així veig la refine- 
ria. A la nit veig a Tarragona la Teresa Fort i el seu marit. 

Dia 23 de setembre, dilluns. Deixo la Festa Major de Tarragona i me'n vaig a Lleida però vaig 
a passar la nit a Riba-roja d'Ebre. 

Dia 24 de setembre, dimarts. Vaig a dormir a Fondarella a casa el Pep que té un nou condici- 
onament de pel'lícula, principalment la nova cambra de bany. 

Dono a Josep Capella mil pessetes a l'anunciar-me el seu casament. 

Dies 25 a 27 de setembre. A Lleida on veig la fira i els amics a casa Barrio, també veig el pont 
nou. No veig en Morant. 

Dia 28 de setembre, dissabte. Vaig a Balaguer i veig Barés i Garrobé. Agafo el tren que em 
porta a Manresa on dormo i sopo. 

Dia 29 de setembre, diumenge. Sóc a Barcelona. Recordo que a Tarragona es fa la gran festa 
castellera. 

Dia 30 de setembre, dilluns. La Chat del Passeig de Gràcia em dóna passatge per anar a 
Amsterdam. 

Dia 5 d'octubre de 1974, dissabte. Josep M. Poblet està molt content que l'acompanyi als Jocs 
Florals on ha guanyat un premi. 

Moren Risi Torrell i Maria a Prats de Molló. 

Dia 8 d'octubre, dimarts. Amb Poblet sortim al matí del Passeig de Gràcia amb l'autocar 
Mercedes, carrossat a Bilbao, uns vint-i-vuit amics entre dones i homes. A Girona pugen 
tres noies germanes del poeta Miquel de Palol. A l'arribar al Rosselló trobem bon temps. 
Anem passant el Rosselló i l'Erault fins que dinem a Narbona, molt malament. Ja la 
ballem. A Montpeller puja a l'autocar el matrimoni Guinart. Admirant la vall del Roine 
arribem a Valence on sopem i dormim. El sopar és bo, un sol cambrer foll ens l'ha servit. 

Dia 9 d'octubre, dimecres. Travessem el Roine per Lió on admirem els nous barris i dinem a 
Besançon on plou. Mal dinar. Dues amigues es perden i tot en mig de la pluja. Ja de nit 
passem la frontera i sopem i dormim a Friburg de Brisgòvia en un gran hotel modern. 
Sopar pobre. 

Dia 10 d'octubre, dijous. Sempre per l'autopista veiem solament vaques i camps de blat de 
moro i de naps. Arribem a la vall del Rin amb molt bon temps. A Magúncia ja tenim el 
Rin a tocar, admirant l'espectacle de la gran circulació d'embarcacions. Dinem al gran i 
luxós restaurant Favorita i aviat marxem, ja fora de l'autopista, amb la finalitat de passar 
per les viles i ciutats de la vall del Rin. Admirem les vinyes quasi verticals, els castells 
i travessem les ciutats de Mannheim, Coblença, i Bon i de lluny veiem Heidelberg. Ja 
fosc arribem a Colònia i sopem i dormim al gran hotel Mondaial. Un dels servidors de la 
recepció parla català, el que fa que li pregunti el preu de l'estança que és de noranta marcs 
al dia, seixanta de l'habitació i quinze marcs cada àpat. 

Dia 11 d'octubre, divendres. Entre l'esmorzar i el dinar en un menjador de gran luxe visito la 
ciutat, aturant-me principalment en el museu arqueològic que han fet grandiós, a resultes 

d'haver trobat la ciutat romana sota les runes de les cases ensorrades a la Guerra Mundial. 
Aquest museu té cafè, restaurant, guarderia de nens i sala de conferències. 

L'enorme catedral catòlica la façana de la qual potser de cent metres d'alçada, sembla 
mentida que reposi en simples pedres. A les carnisseries tot és a meitat de preu que a Bar- 
celona. Després de dinar passem per Dússeldorf camí d'Holanda. A les ciutats alemanyes 
no es veu cap senyal de la guerra i es veuen molt noves i ben pintades. Entrem a Holanda 
per Arnhem, Nijmegen i Utrecht i som a Amsterdam ja de nit. Lenorme hotel Rrasna- 
polsixy en què sopem i dormim és grandiós, tres-centes cinquanta habitacions, tres enor- 
mes menjadors, el més gran dels quals és com un hivernacle gran o com una església gran. 

Ens assabentem de la mort a Mèxic de Bosch Gimpera que m'aprecià molt. 

Dia 12 d'octubre, dissabte. Per esmorzar un es serveix ell mateix, hi ha gran varietat de tot. La 
gent s'atipa que dóna gust de veure. Com que plou no es poden bellugar gaire. 

Veig l'enorme estació i un museu de Belles Arts. Amsterdam té com a punt principal 
l'estació al davant de la qual hi ha el gran canal on d'una manera radial fan cap tots els al- 
tres canals. Les cases es veuen ben pintades amb moltes flors a les finestres i als parterres. 

Dinem al menjador de Van Gogh, de color salmó amb les reproduccions en gran dels 
seus millors quadres. Si bé la minestra que ens donen no és d'una gran qualitat, tot és 
servit amb un gran luxe. El matrre parla castellà. 

A la tarda torno a sortir a visitar la ciutat i em fico als carrerons on hi ha els cinemes 
de pornofilms, els aparadors els aprofiten per mostrar les revistes que porten unes etique- 
tes blanques per amagar el sexe. Les prostitutes i els prostituts són tan discrets que no es 
fan notar. Hi ha més bicicletes que autos. 

Després de sopar anem a la recepció que ens ofereix l'Ajuntament en un casal medie- 
val molt bonic. La cobla de sardanes de Collblanc que ens acompanya toca en el claustre, 
mentre anem degustant el xerès autèntic acompanyat de dolços i salats. A l'acabar, un 
regidor socialista que va vestit quasi de hippie ens fa un discurs magnífic, que traduit 
per una catalana ens parla de la germandat dels catalans que lluiten contra els medievals 
castellans com ho feren els holandesos i la gran quantitat d'aquests que ajudaren els repu- 
blicans en la nostra Guerra Civil. 

El gran hotel Rrasnapolshy és la unió d'almenys quatre edificis i és per això que els 
passadissos són una mica laberíntics i moltes habitacions, com la meva, són antigues però 
amb tots els serveis. 

Després de la recepció ens retrobem amb les amigues vídua Dalmau Costa i vídua 
Pere Ferrer, Grau-Costa i muller, Francesc Ursul i Vidal i muller, Josep Maria Murià i 
Romaní i muller, Francesc Requena i Mas de Mèxic, els vint-i-dos catalans de Caracas 
que van presidits per Marc A. Vila i porten un Pi i Sunyer, la neta del qual és la pubilla 
del Centre català, de París hi ha Roc Llop que em presenta el també poeta Joan Ferrer 
que recorda l'avi Vives i la seva filla Palmira de Tarragona, Jordi Arquer i molts més de 
Barcelona, la Irene Peypoc que convoia la cobla, ... 

Dia 13 d'octubre, diumenge. Fem una excursió amb les embarcacions modernes adients que 
passegen pels canals. Ha estat una cosa molt emocionant. 

Dinem aviat a fi d'anar a ballar sardanes a la Plaça del Dam que és la que hi ha davant 
l'hotel i en la qual hi ha el Palau reial i l'església evangelista principal, que aquests dies 
estan tancats. 

Sortim de dinar i la cobla ja dalt del seu cadafal desgrana sardanes que són ballades 
per catalans i també per molts holandesos. Aquest fet memociona i se'm posa la pell de 
gallina. Jo acabo una sardana. 

Quan marxem al local dels Jocs Florals veiem una manifestació que demana que els 
elements oficials vagin amb bicicleta. 

Arribem al Cartesius Liceum a l'aula principal del qual es fa la festa dels Jocs Florals. 
El local és molt gran i no s'arriba a omplir. Fa un gran efecte l'obertura de l'acte per la 
cobla de sardanes. La reina de la festa, una holandesa, fa l'entrada amb la seva cort d'honor 
i tot seguit la senyoreta Roser Missiego Llagostera s'adreça a la concurrència en nom de la 
comissió organitzadora. Alguns dels trenta-un membres del comitè d'honor són presents. 

En representació del consistori en Batista i Roca adreça la paraula als assistents. Són 
anomenats els poetes guanyadors, essent la Flor Natural per al gironí Miquel de Palol, 
l'Englantina per a Josep Colet i la Viola per a Josep Maria Murià de Mèxic. Remarco 
que el premi president Companys és per a Josep Maria Poblet, el de Francesc Macià per 
a Marc Aureli Vila, un accèssit al Víctor Català és per a Roc Llop, tots ells molt amics 
meus. 

El discurs d'agraiment és pronunciat pel mantenidor holandès Bob de Nigs. Clou 
l'acte la cobla amb els Segadors. Tot és molt emocionant i és una novetat que la reina de 
la festa faci uns comentaris al seu nomenament i a les seves idees. 

Tot seguit ja ens dirigim al restaurat Slotania, el seu gran menjador a penes dóna 
cabuda als dos-cents assistents. No cal dir que allí ens trobem i ens acomiadem tots els 
amics. El sopar és dolent. El plat fort és magre de porc. Seu al meu costat un xicot que 
treballa a Suissa que quan veu que manca vi en paga una ampolla, cosa que avergonyeix 
algun dels milionaris de l'excursió. Batista i Roca clou l'acte amb un discurs dels seus. 


Dia 14 d'octubre, dilluns. No esmorzo gaire, però en el triatge dels menjars moltes de les 


nostres dones fan suc i torrades principalment de mantega i melmelades. Tot seguit ens 
trobem dalt de l'autocar, que ja en l'autopista passa a prop de Rotterdam i de Breda. Di- 
nem a Gant, capital de la part Jamande de Bèlgica, que es remarca per l'enorme alçada 
dels campanars de les seves grans esglésies. 

A l'entrar a França per Lilla es passa per Arràs i Compiègne, llocs de batalles de les 
dues Guerres, es veu en el camp els cementiris i els monuments a les batalles. Ja fosc 
arribem a Paris per la part nord i encara veiem els comerços oberts amb tota la seva gran 
illuminació. Sopem i dormim a l'hotel Angloamerican on fan el mateix que nosaltres, 
excursionistes d'altres paisos enmig d'un gran desori. Sortim a donar el tomb pels voltants 
i com que som al carrer Sant Lazare m'arribo a l'estació. Molts van als espectacles, jo em 
sento cansat. 


Dia 15 d'octubre, dimarts. Després d'esmorzar vaig en un autobús cap al museu del Louvre 

a fi de passar-míhi el dia, però gran decepció, el dimarts els museus de París són tancats 
per la qual cosa amb el mapa a la mà organitzo una excursió a peu per tornar a l'hotel, 
així passo pel Palau Reial, la Biblioteca Nacional, la Borsa, per l'avinguda 4 de setembre 
arribo a l'Òpera ili dono la volta i veig el Grau Costa de Mèxic, ves si és gran París i ens 
havíem de trobarl Passo pel Bulevard Hausmann on hi ha els grans magatzems Lafayette 
i Printemps i dino a l'estació de Sant Lazare. 

A la tarda dono un tomb per les rodalies i veig la caserna dedicada al mariscal Jofre. 


Edició a cura de Josep Maria Prats i Domènech 


A la nit prefereixo no anar al teatre, encara que sé que fan Colomba de l'Anouil. A 
l'hora de sopar ens fan esperar més del compte i allò és còmic perquè la majoria vol anar 
als espectacles i deixen el sopar amb alguns renecs, els que ens quedem ens sorprenem que 
portin un llarg pastís de comiat, molt emmerengat, que porta una bandera espanyola i una 
de francesa, amb dues bengales enceses que van voltant mentre cremen. 

Dia 16 d'octubre, dimecres. Sortim en un dia gris i humit emprenent el retorn de París de 
matinada. Passem per la Plaça de la Concòrdia i després de passar per la vora del Sena 
direcció sud, ens fiquem en túnels i autopistes que ens porten lluny de la ciutat, cap al 
restaurant d'autopista Borel que és l'únic lloc on ens donen bistec. 

Les tres o quatre hores per arribar a Montelaimar es fan pesades i em sento com car- 
regat de pit. Abans de sopar passejo per la ciutat que té l'especialitat dels torrons zougat, 
fa un fred humit perquè som a les ribes del Roine. El gran hotel de quatre estrelles on 
ens hostatgem es diu Relais de l'Empereur, referit a Napoleó i el tríptic explicatiu diu que 
Napoleó de jove, quan estudiava a Valença, venia a festejar a Montelaimar i ja posava en 
aquest hotel i a més després de les victòries de Toló i del retorn d'Egipte ja emperador va 
posar-hi igualment. 

El sopar és de gran gala i la sala representa una gran tenda de campanya de Napoleó, 
la coberteria és de plata i el servei vestit de vint-i-un botó, abans de servir-nos el pollastre 
al préssec i el pastís, ens els mostren en una gran safata de plata. Per cert que el pastís per 
un excés de confiança del cambrer cau a terra, embrutant la màniga de l'amic Benet. La 
cosa és per esclatar a riure tots però ens reprimim educadament. 

El llit on dormo és d'època napoleònica segons diuen i s'ha d'emprar una escala per 
pujar-hi. 

Dia 17 d'octubre, dijous. Agafem una autovia que fa drecera cap a Narbona, passant una bona 
estona a la vora del Roine admirant el gran panorama de la Provença i, així després d'anar 
a vora mar a Palavas, arribem a Montpeller on deixem al matrimoni Guinart amb un gran 
comiat, qui sap si els veuré més. l ja entre les vinyes del Llenguadoc passant per Béziers i 
recordant la família del Joan Rodríguez arribem a Narbona. 

Abans de dinar dono un tomb per la catedral. El dinar molt dolent, que fa que no 
recordem el nom de l'hotel i així aviat som a Perpinyà on ens fiquem al supermercat 
European on hom es gasta els diners que li queden. Ja de nit passem la frontera i a les 
20 hores som a Barcelona, davant de les oficines de Chad al Passeig de Gràcia. Plovisca i 
els comiats són més aviat ràpids. Cal recordar que a Girona deixem les tres noies que tan 
graciosament amenitzaren el viatge. 

El comentari final és que l'itinerari del viatge fou molt ben triat i s'acomplí perfecta- 
ment. L'Alfred Lòpez bon catalanista que feia de guia es portà molt bé. El xofer, castellà, 
també es portà bé, dels altres vint-i-sis que formaven l'excursió destaco l'amic Benet 
Gordaliza de Collblanc que ha resultat quasi un correligionari, l'Antoni Carceller autor 
de música popular, Conejos i muller, molt ficats en la promoció del diari 4uzi, les dues 
germanes de Miquel de Palol, en Montgay de Badalona que a més de portar un magnífic 
tocadiscs ell mateix cantà moltes cançons, els altres es portaren bé encara que n'hi va 
haver algun que assajà la pinxeria barcelonina. Tots festejàvem el matrimoni Guinart de 


Montpeller. 


261 


Salvador Maset i Vidal. Dietari de l'exili a Mèxic i del retorn a la Catalunya franquista (1942-1975) 


Dia 22 d'octubre, diumenge. A la reunió setmanal a la Llotja de Barcelona, en Joan Rodríguez 
i els amics correligionaris estan contents que el viatge hagi estat tan bonic. 

Quan vaig ser a París vaig enviar una postal al president Tarradellas i a Calderón, a 
més he enviat postals de record a nou amics. 

Dia 26 d'octubre, dissabte. A la tertúlia Poblet, aquest explica que al passar per París dinà 
amb Tarradellas i la vídua de Marcel-lí Domingo, dient que aquesta li regala la seva gran 
biblioteca. 

Dia 27 d'octubre, diumenge. A l'anar a dinar a casa la Maria i l'Ernest els porto una planta 
d'Holanda. 

Dia 28 d'octubre, dilluns. Assisteixo a l'obertura de curs del Centre Lleidatà de Barcelona 
amb actuació de l'Orfeó Lleidatà. Cal destacar el seu director. 

Dia 5 de novembre de 1974, dimarts. El Barça guanya l'Ajax d'Holanda per 5-0. 

Dia 7 de novembre, dijous. Vaig i vinc de Tarragona, veig el nebot Joan, el nebot Roger, Roca 
Garcia i Prats Biarnès. 

Dia 13 de novembre, dimecres. Manifestacions a la Rambla de Canaletes d'almenys cinc- 
cents manifestants pel conflicte de la Seat. 

Dia 18 de novembre, dilluns. Vaig a veure el cosí Joan de Sant Cugat del Vallès on em con- 
viden per al dia 25 a la recepció al local del gremi de confiters, que és una cosa de gran 
categoria amb un /unch esplèndid i després vaig a la Fira de mostres d'Hogar Hotel, molt 
bonica. 

Dia 26 de novembre, dimarts. Envio felicitacions de Nadal impreses amb un sonet meu, re- 
cordant que he posat en circulació el llibre de poesies amb vint-i-sis folis relligats per mi 
mateix en què hi va una selecció de sonets i poesies. 

Dia 28 de novembre, dijous. A l'Ateneu en De la Cierva fa una conferència de presentació del 
seu llibre Dos siglos de Ja historia de Espatia. 

Dia 2 de desembre de 1974, dilluns. Festa de poesia a l'Ateneu en la qual Josep M. Poblet i 
Díaz Plaja són els principals oradors. 

Dia 5 de desembre, dijous. Els amics de la UNESCO fan un homenatge a Bosch Gimpera a 
la sala d'actes del Col'legi d'arquitectes de Barcelona en què interveren amb grans discur- 
sos A. Cirici, Miquel Tarradell i Heribert Barrera. 

Dia 7 de desembre, dissabte. L'amic Poblet em deixa el llibre de memòries del comandant 
Escofet titulat La victòria del 18, 19 i 20 de juliol de 1936 al servei de Catalunya i la Repú- 
blica. M'he passat quinze hores, en tres dies, per llegir aquest fabulós llibre de cinc-centes 
cinquanta pàgines. Pels que som de l'Esquerra i per tots els catalans que van voler veure 
la Guerra com una cosa cabdal de la nostra història, hem de donar gràcies als déus que 
l'Escofet als seus vuitanta anys hagi pogut escriure aquest gran llibre. 

Dia 19 de desembre, dijous. Homenatge al creador de l'editorial Barcino, l'amic Casacoberta, 
home que en època de l'amic Rafael Tasis havia acompanyat en algunes excursions. En 
el saló d'actes de la Biblioteca de Catalunya amb una gran gernació fan uns parlaments 
al'lusius en J. Carbonell, Ramon Aramon, Coll Alentorn i la bibliotecària Sra. Carulla. A 
l'acabar anuncia que obsequia els assistents amb el calendari dedicat a Guimerà i el Resum 
d'història dels Paisos Catalans. Ha estat una vetllada molt emotiva. 

Dia 25 de desembre, dimecres. Dinar de Nadal a casa de la Maria i l'Ernest amb els seus fills 
i el sogre. Quedo palplantat perquè hi ha una llagosta per cap. 

Dia 27 de desembre, divendres. Es reben còpies de les declaracions del president Tarradellas 
a La Depecbe de Tolosa de Llenguadoc. Tothom les troba molt bones. 

Dia 31 de desembre, dimarts. A la reunió setmanal d'ERC a la Llotja de Barcelona em recon- 
cilio amb l'examic Frederic Altés, que ens havíem distanciat per haver dit que l'Esquerra 
era una merda. 


Comentari de l'any 1974. 

Les dues grans excursions, la de la inauguració del monument al president Companys i 
l'anada als Jocs Florals d'Amsterdam són de remarcar plausiblement. Com que no tinc cos- 
tum de parlar gaire de futbol també el fet de guanyar el Barça el campionat de Lliga, amb la 
presència del gran jugador holandès Johan Cruyff, ha estat una cosa a remarcar. 

També els esdeveniments a Madrid, que quasi mai esmento, aquest any tot i els atemptats 
a Madrid, tenen un caràcter esperançador, a final de l'any, amb la promesa del govern d'una 
obertura. 

Portugal ens ha cridat l'atenció però sóc molt escèptic amb el seu final ja que una unió de 
militars i comunistes no és de fiar. 

El president Tarradellas ha reforçat la seva autoritat amb encertades visites, entrevistes i 
sobretot cartes. 


Any 1975 


Dia 3 de gener de 1975, divendres. El llibre E/ marxisme a Catalunya, vol.1, una història del 
Bloc i del POUM de Víctor Alba m'ha semblat ple de mentides. 

Dia 9 de gener, dijous. 4/ cap del fi al teatre Romea, amb la Marta Angelat i l'Anna Maria 
Barbany, l'autor es carrega l'alcalde Porcioles, molt bo. 

Dia 11 de gener, dissabte. Al Liceu veig Doda Francisquita feta per la Pepita Embil i Plàcid 
Domingo, senyor a qui tan havia estimat a Mèxic. El seu fill, el gran tenor José Plàcido 
Domingo dirigeix l'orquestra. 

Dia 12 de gener, diumenge. Vaig a l'Aliança del Poble Nou a veure el film La ciutat cremada 
d'A. Ribas, que versa sobre la Setmana Tràgica i no hi puc entrar. 

Dia 15 de gener, dimecres. Tarradellas passa uns dies a Perpinyà. 

Dia 19 de gener, diumenge. A l'Espluga de Francolí inauguren un monument a Pau Casals 
amb una gran festa. 

Dia 23 de gener, dijous. Mor l'actriu tan coneguda a Mèxic Assumpció Casals. 

Dia 24 de gener, divendres. Jordi Pujol fa unes grans declaracions. 

Dia 26 de gener, diumenge. Banderes catalanes als palaus de l'Ajuntament i de la Generalitat. 

Dia 1 de febrer de 1975, dissabte. L'estimat amic Antoni Terré mor a Móra d'Ebre. A l'estiu 
vaig estar amb ell i encara estava tan trempat amb moltes ganes d'enterrar Franco. No cal 
dir com l'Artur Bladé i família han sentit aquesta mort. 

Dia 3 de febrer, dilluns. Arriba la notícia que la cosina Àngela de Tuir ha mort. He enviat el 
condol al seu marit Antoine. He sentit molt aquesta mort perquè era la cosina que més 
estimava. 

Dia 9 de febrer, diumenge. Vaig al carnaval de Vilanova i la Geltrú on les parelles són 2121 
i llencen quaranta tones de caramels. Vaig a dinar a Sitges i a veure els cotxes d'època. 

Dia 14 de febrer, divendres. Mor a Tarragona el coronel Escoda als noranta-tres anys. 

Dia 16 de febrer, diumenge. Dino a casa d'en Novell (novillo), fa una gran favada. 

Dia 18 de febrer, dimarts. Amics de Perpinyà diuen que fan el monument a Pau Casals a 
l'esplanada dels plataners. 

Dia 22 de febrer, dissabte. Arias Navarro es fa entrevistar a la televisió. 

Dies 25 a 27 de febrer. Conferències a l'Ateneu de Ricard Salvat i Xavier Fàbregas sobre Àn- 
gel Guimerà i Frederic Solé respectivament, ambdues bones. 

Dia 2 de març de 1975, diumenge. Visito la nova disposició del Museu d'Art Modern de la 
Ciutadella que com a mínim es veu net. 

Dia 14 de març, divendres. Amb l'amic Mill anem al port de Barcelona a veure les noves 
fragates de l'armada la Ba/eares i la Cataluna. 

Dia 20 de març, dijous. A l'Ateneu, la conferència de taula rodona amb Benet, Solé Tura, 
Rodés i Termes ha estat un acte cultural de molta qualitat. 

Dia 30 de març, diumenge. Vaig a passar el dia, a dinar i a berenar, a casa del cosí Joan a Sant 
Cugat del Vallès. 

Dia 1 d'abril de 1975, dimarts. L'Ernestet ve a veure'm a la dispesa perquè tinc un altre atac 
de fetge molt fort. Com que havíem parlat per telèfon, em porta les medecines que són 
eficients. La mestressa de la dispesa em fa el menjar aquests dies, m'ha cuit quatre bistecs 
que l'Ernestet va portar. 

Dia 10 d'abril, dijous. Vaig a dinar a casa de la Maria Marsal, menjo arròs bullit per combatre 
la diarrea. 

Dia 14 d'abril, dilluns. Gran discurs del president Tarradellas a Tolosa de Llenguadoc del 
qual m'arriben còpies. 

Dia 15 d'abril, dimarts. Surto a passejar amb en Mill. 

Dies 16 a 22 d'abril. Llegeixo la biografia Josep Anselm Clavé i la seva època, 1824-1874 de 
Josep Maria Poblet i les Memòries de Pere Coromines. 

Dia 23 d'abril, dimecres. Compro Quan érem refugiats: memòries d'un exili de la Teresa Pàmies. 

Dia 24 d'abril, dijous. S'han mor en Barés i Dionís Salvans. 

Dia 25 d'abril, divendres. A les eleccions portugueses guanyen els socialistes com jo havia dit. 

Dia 30 d'abril, dimecres. Es comenten els vint recitals d'en Raimon al Palau de la Música 
Catalana. 

Dia 3 de maig de 1975, dissabte. Dino a casa de la Maria i l'Ernest. 

Dia 9 de maig, divendres. Vaig uns dies a Tarragona, dino a casa de l'Imma i del Roger i del 
Recasens Jordà. A cal nebot Roger mexpliquen com aquest va anar a la comunió de la 
Maria Antònia Martínez i que en Joan Maset va fallar. Aquests dies veig Prats Biarnès, 
Carme Mestres, Altuna, Rafí, ... 

Dia 15 de maig, dijous. A Sant Cugat del Vallès, la Lali ha tingut un nen que el veig molt 
robust. Es dirà Demetri. 

Dies 16 a 24 de maig. L'Adell i en Fort vénen a veure'm a la dispesa. Veig en Tost a l'Ateneu. 
En Sauret es aquí. 

Dia 25 de maig, diumenge. Vaig a l'aplec de Santa Coloma de Gramanet, al bosc de can Bu- 
tinyà, amb la cobla la Principal de la Bisbal. 

Dia 27 de maig, dimarts. A la reunió d'amics correligionaris d'ERC a la Llotja, en Joan Ro- 
dríguez diu que ha vist Cristià Aiguader, fill de l'alcalde republicà de Barcelona Jaume 
Aiguader i Miró. 

Dia 3 de juny de 1975, dimarts. Vaig a la Fira de mostres de Barcelona per gràcia del jaio 
Fabregat que m'ha donat una invitació. A destacar el gran pavelló Rus. 

Dia 19 de juny, dijous. Vaig a Tarragona. Dino a casa de l'Imma i del Roger. Josep Maria Prats 
és a Itàlia. Vaig a casa d'en Puig. Veig Recasens Jordà, Solé, Porqueras, Fany, ... Han mort 
Xaneta i el farmacèutic Delclòs. Veig la colla de Floresví. Dino a casa de l'Imma celebrant 
els quinze anys que Miquel fa d'enllaç de la Tabacalera, càrrec que el té contínuament a 
Madrid on viatja amb el cotxe que li ha comprat l'Imma. 

Dia 23 de juny, dilluns. Dino a casa la Maria Maset, a la tarda el seu marit ens fa un passeig 
amb el cotxe a veure l'autopista, la refineria i Salou. 

Dia 24 de juny, dimarts. Vaig a Cambrils, veig F. Cabré i germana, tot ha anat molt malament. 

Dia 26 de juny, dijous. Vaig a Mont-roig del Camp des de Cambrils, hi dino i torno per Reus. 
M'he sentit el fetge fatigat. 

Dia 30 de juny, dilluns. Vaig al Serrallo, veig un dinar de vells a casa la Puda. Ha cantat el cor 
d'Arbeca, molt bé. 

Dia 6 de juliol de 1975, diumenge. A Tarragona dino a casa del Josep Maria Prats que explica 
el seu viatge a Itàlia. 

Dies 7 a 10 de juliol. Vaig a l'Espluga de Francolí, menjo a casa del Virgili Sanromà i del Tor- 
né alternativament. A cal Torné dormo molt còmodament. Veig els amics de l'Espluga. 

Dia 12 de juliol, dissabte. A Barcelona m'assabento que Canudes ha mort a Friburg, recordo 
que quan vaig anar a Suissa amb Poblet sopàrem a casa seva. 

Dia 17 de juliol, dijous. A Sant Cugat del Vallès amb la Maria i l'Ernest. La família Graner 
Sabat ens ha fet una gran rebuda perquè fins i tot han destapat xampany. 

Dia 20 de juliol, diumenge. Recordem amb l'amic Gasset el llibre del coronel Escofet que 
aclareix tan definitivament com va anar la victòria catalana contra l'aixecament dels mi- 
litars. 

Dia 22 de juliol, dimarts. A la reunió permanent dels dimarts amb els correligionaris d'ERC 
a la Llotja de Barcelona ens acomiadem fins el setembre. 

Dia 23 de juliol, dimecres. És detingut el periodista Huertas Claveria perquè va dir veritats 
contra els militars. 

Dia 26 de juliol, dissabte. Ve l'Adell a la meva dispesa, conversem llargament i el porto a 
l'Ateneu on veiem en Janer. 

Dia 29 de juliol, dimarts. Sóc a Tarragona. A casa del nebot Roger passem els films que ja són 
tres. Veig Recasens Jordà, Sangenís, Tarragó i les vídues Llordacs i Peitg. M'assabento de 
la mort del futbolista Muntaner i del casteller vendrellenc Magí Miró. 

Dia 1 d'agost, divendres. Trobo la Maria Vidal de Mèxic amb el marit i els fills a casa la pa- 
pereria de l'amic, quedem que ens veurem a Montblanc. 

Dia 12 d'agost, dimarts. Vaig a Montblanc a casa d'en Pocarull que estrena el xalet, amb 
aquesta família i la de Maria Vidal, quedem que els aniré a acomiadar a Barcelona, a casa 
de la Vídua Oliveras. 

Dia 16 d'agost, dissabte. Dinar a casa de la Maria Maset i després tomb amb el cotxe cap a 
Sant Salvador i rodalies. 

Dia 19 d'agost, dimarts de Festa Major. Les festes de Sant Roc i de Sant Magí s'han celebrat 
enmig d'un gran aiguat. 

Dia 21 d'agost, dilluns. Visito a Altafulla la vídua i la filla de Punsoda. 

Dia 25 d'agost. Soc a Barcelona. Fa molta calor, principalment a la Lleidatana. 

Dia 1 de setembre de 1975, divendres. He passat deu hores llegint la Història de Tarragona en 
dos volums de Recasens i Comas que m'ha agradat molt. 

Dia 5 de setembre, divendres. El comiat de Maria i Sebastià Vidal i família, que s'havia de 
celebrar a casa de la vídua Oliveras, té lloc a la nit en una torre de Sant Cugat del Vallès, 
no cal dir que el tràfec ha estat gran. 

Dia 10 de setembre, dimecres. Sóc a Tarragona veient els campionats de natació provincials 
al C.N. Tàrraco. 

Dies 16, 17 i 18 de setembre. Vaig a Móra d'Ebre. No trobo estatge a cal Turó, veig el fill d'en 
Terré que em fa una rebuda freda, m'hostatjo a la fonda Barcelona de Móra la Nova que 
és de l'amic Casanovas, aquest amic em porta amb el seu automòbil a casa d'en Bladé 
a Benissanet i tots estan contents de la trobada, fins i tot Castellà de Beziers que ens 
acompanya.. 

Dies 21 a 25 de setembre. Sóc a Tarragona. Veig el campionat provincial de Tennis al Club 
de Tennis de Cala Romana, admiro els camps i la barriada que ha sorgit, veig l'amic Pau 
Rovira (Zefus), Virgili Sanromà, Gambiu, Miles, Carbó i Monte, un dia dino a casa del 
Josep Maria Prats i l'altre a casa del nebot Roger, des d'on veig pujar i baixar les escales de 
la Catedral el pilar dels castellers. 

Dia 26 de setembre, divendres. Camí de Barcelona dino a Altafulla a casa de la vídua Punsola 
amb el seu fill, saludo les famílies Balcells i Marianet. 

Dia 27 de setembre, dissabte. Afusellen cinc empresonats: Juan Paredes Manot (Txigui) de 
vint-i-un anys, José Luis Súnchez Bravo de vint-i-dos anys, José Humberto Francisco 
Baena Alonso de vint-i-quatre anys, Ramón García Sanz de vint-i-set anys, Angel Otae- 
gui Echevarría de trenta-tres anys, en Paredes Manot a Barcelona. 

Dia 2 d'octubre de 1975, dijous. Vaig a Sant Cugat del Vallès a berenar a casa del cosí Joan. 

Dia 4 d'octubre, dissabte. Reprenc un altre cop l'assistència a la tertúlia Poblet on es comenta 
la protesta internacional pels afusellaments. 

Dia 5 d'octubre, diumenge. Anem a la Pobla de Claramunt a dinar amb la família Recasens 
Vilaró. El dinar ha estat vegetarià. Els nens molt bruns de la platja son molt bonics. 

Dia 6 d'octubre, dilluns. A casa dels Garrabella saludo la Paquita vídua de Fradera i assisteixo 
al desenllaç d'una conferència telefònica amb la seva filla a Mèxic en la qual li diu que pel 
clima mundial dels afusellaments, torni tot seguit a Mèxic. 

Dia 9 d'octubre, dijous. A casa de la Teresa Fort i Marimon deixo quatre poemes perquè 
els porti a Xile el primer que pugui. Passo el vespre a casa d'en Bou on deixo el llibre de 
poesies. 

Dia 10 d'octubre, divendres. Retornen els ambaixadors que marxaren de Madrid amb motiu 
dels afusellaments. 

Dia 18 d'octubre, dissabte. Dinant a casa de la Maria Marsal vénen impensadament l'Eva i 
el Jesús de Tarragona. 

Dia 21 d'octubre, dimarts. Franco està malalt de gravetat, la BBC diu que és mort. 

Dies 27 a 31 d'octubre. Sóc a Tarragona, menjo panellets a casa del Roger i de l'Imma, faig 
visita al cementiri, han mort el Dr. Recasens i Manel Valls, torno a Barcelona pel Vendrell 
on veig l'amic Vallvè. 

Dia 12 de novembre, dimecres. He llegit les Memòries de la revolució, de la guerra i de l'exili 
d'Alexandre Deulofeu, Miscel-lània de mossèn Ramon Muntanyola i De Ja rambla a la 
presó de Lluís Capdevila. 

Dia 16 de novembre, diumenge. Hom comenta la resistència a morir de Franco. 

Dia 19 de novembre, dimecres. Dino a casa d'en Bou amb els seus néts ja tan grans mengem 
bacallà a la llauna. Diu que li han agradat les meves poesies. Passo el vespre a casa de 
l'amic Benet de Collblanc, té una gran biblioteca. 

Dia 20 de novembre, dijous. Mor Franco. Tots els que encara som vius ho comentem inten- 
cionadament. 

Dia 22 de novembre, dissabte. Dinant a casa de la Maria Marçal veig el coronament del rei 
Joan Carles per la televisió. 

Dia 23 de novembre, diumenge. Enterren Franco. 

Dia 25 de novembre, dimarts. Ve a la reunió d'ERC a la Llotja en Prats Biarnès de Tarragona 
per assabentar-se de la situació, porta el seu fill. 

Dia 27 de novembre, dijous. En Joan Rodríguez Papasseit ha fet el tretzè full informatiu 
d'ERC com si es tractés d'un testament. Tarancón ha fet l'homilia del coronament del rei 
amb molta valentia. 

Dia 4 de desembre de 1975, dijous. Envio les felicitacions de Nadal en què hi ha quaranta 
fotografies amb la família Vidal a Mèxic que recorden que fa deu anys vaig fer la volta al 
món. 

Dia 9 de desembre, dimarts. Garcia Castellet ve a la Llotja de Barcelona a veure'm. 

Dia 16 de desembre, dimarts. Reunió d'ERC a la Llotja. Joan Rodríguez Papasseit pensa que 
cal passar les nostres activitats als joves. 

Dia 19 de desembre, divendres. No vaig a Tarragona. Envio les felicitacions de Nadal i d'any 
nou. 

Dia 21 de desembre, diumenge. El nebot de Lluís Capdevila ve a veure'm a l'Ateneu reco- 
manat per aquest. 

Dia 24 de desembre, dimecres. El govern no dóna l'esperada amnistia i només fa un indult 
que emprenya a la majoria. 

Dia 25 de desembre, dijous. Amanida i carn d'olla a cal Sol, la tarda la passo al Zurich amb 
els pocs amics que hi queden. L'Ateneu tanca dos dies. 

Dia 26 de desembre, divendres. Tarradellas envia un missatge d'any nou que agrada a tothom. 

Dia 27 de desembre, dissabte. Els diaris escriuen sobre la formació del Consell de forces 
polítiques de Catalunya. Comentem amb Joan Rodríguez que hi sobren els del PSUC i 
els Carlins. 

Dia 28 de desembre, diumenge. El Barça guanya el Madrid per 2-1. 

Dia 30 de desembre, dimarts. L'aparició del Consell de forces polítiques de Catalunya és un 
gran triomf per al president Tarradellas. 

Dia 31 de desembre, dimecres. Gràcies a la senyora Hermínia de la fonda Lleidatana menjo 
els dotze grans de raim. 


Comentari final de l'any: 

La mort de Franco és el gran esdeveniment de l'any. S'han de recordar els milers d'amics 
que esperaven aquest dia i ja fa temps que són a l'altre barri. Per això als supervivents en la 
felicitació de Nadal els remarco que hem pogut veure l'esdeveniment. 

